
Quce,  in  nostra  editione,  uncinis  [hunc  in  morem] 
inclusa  leguntur,  ea  vel  plane  adulterina  aut  insi- 
ticia  sunt  —  vel^  propter  scripturce  varietatem,  pro 
incertis  habenda — ve  l,  licet  reipsa  fortasse  germana^ 
criticorum  tamen  dissensione  in  dubium  vocata» 


M.  TULLH  CICEROMS 
EPISTOLARUM 

AD  DIVERSOS, 

swe,  ut  vulgo  vocantur, 

AD  FAMILIARES, 

LlBER  I. 

( 1.)  M.  T.  C.  P.  LENTULO,  PROCOS.  S.  D. 

(Argumcntum. —  Rcx  JEgypti  Ptolemaeus,  asuis 
ejectus,  ut  ab  Romanis  restitueretur,  cupide  lar- 
gitionibus  laboravit.  Obstabat  Sibyllinum  carmen, 
quod  vetabat  iEgyptium  exercitu  juvare.  Quidam 
censuerunt,  ut  Lentulus,  Cilicia^  proconsul,  sine  ex- 
ercitu  reduceret ;  alii,  ut  Pompeius.  Quid  actum  de 
liis  in  senatu  fuerit,  Cicero  perscribit.) 

Ego,  omni  officio,  ac  potius  pietate  erga  te,  casteris 
satistacio  omnibus  ;  mihi  ipsi  nunquam  satisfacio. 
Tanta  enim  magnitudo  est  tubrum  erga  me  merito- 
rum,  ut,  quia  tu,  nisi  perfecta,  re,  de  me  non  con- 
quiesti,  ego  non  idem  in  tua  causa  efficio,  vitam  mihi 
esse  acerbam  putem.  In  causa  haec  sunt.  Ammonius, 
regis  legatus,  aperte  pecunia  nos  oppugnat.  Res  agi- 

(Epist.)  vol.  i.  B 

tur  per  eosdem  creditores,  per  quos,  cum  tu  aderas, 
agebatur.  Regis  causa,  si  qui  sunt,  qui  velint,  (qui 
pauci  sunt)  omnes  rem  ad  Pompeium  deferri  volunt. 
Senatus  religionis  calumniam,  non  religione,  sed  ma- 
levolentia,  et  illius  regiae  largitionis  invidia,  compro- 
bat.  Pompeium  et  hortari  et  orare,  et  jam  liberius 
accusare,  et  monere,  ut  magnam  infamiam  fugiat, 
non  desistimus.  Sed  plane  nec  precibus  nostris  nec 
admonitionibus  relinquit  locum.  Nam,  cum  in  ser- 
mone  quotidiano,  tum  in  senatu  palam,  sic  egit  cau- 
sam  tuam,  ut  neque  eloquentia  majore  quisquam, 
neque  gravitate,  nec  stucGo,  nec  contentione,  agere 
potuerit,  cum  summa  testificatione  tuorum  in  se  offi- 
ciorum,  et  amoris  erga  te  sui. 

Marcellinum  tibi  esse  iratum  scis.  Is,  hac  regia 
causa  excepta,  caeteris  in  rebus  se  acerrimum  tui  de- 
fensorem  fore  ostendit.  Quod  dat,  accipimus :  quodin- 
stituit  referre  de  religione,  et  saepe  jam  retulit,  ab  eo 
deduci  non  potest.  Res  ante  Idus  acta  sic  est :  (nam 
haec  Idibus  mane  scripsi.)  Hortensii  et  mea  et  Lu- 
culli  sententia  cedit  religioni  de  exercitu  (teneri  enim 
res  aliter  non  potest) :  sed,  ex  illo  senatfis-consulto, 
quod  te  referente  factum  est,  tibi  decernit,  ut  regem 
reducas ;  quod  commode  facere  possis ;  ut  exercitum 
religio  tollat,  te  auctorem  senatus  retineat.  Crassus 
tres  legatos  decernit,  nec  excludit  Pompeium  ;  cen- 
set  enim,  etiam  ex  iis  qui  cum  imperio  sint.  M.  Bi- 
bulus  tres  legatos  decernit  ex  iis  qui  privati  sint. 
Huic  assentiuntur  reliqui  consulares,  praeter  Servi- 
lium,  qui  omnino  reduci  negat  oportere ;  et  Volca- 
tium,  qui,  Lupo  referente,  Pompeio  decernit;  et 
Afranium,  qui  assentitur  Volcatio :  quae  res  auget 
suspicionem  Pompeii  voluntatis :  nam  advertebantur 
Pompeii  familiares  assentire  Volcatio.  Laboratur  ve- 
hementer  :  inclinata  res  est ;  Libonis  et  Hypsaei  non 
obscura  concursatio  et  contentio,  omniumque  Pom- 
peii  familiarium  studium,  in  eam  opinionem  rem  ad- 
duxerunt,  ut  Pompeius  cupere  videatur :  cui  qui  no- 

lunt,  iidem  tibi,  quod  eum  ornasti,  non  sunt  amici. 
Nos  in  causa  auctoritatem  eo  minorem  habemus, 
quod  tibi  debemus.  Gratiam  autem  nostram  exstin- 
guit  hominum  suspicio,  quod  Pompeio  se  gratificari 
putant.  Ut  in  rebus  multo  ante,  quam  profectus  es, 
ab  ipso  rege,  et  ab  intimis  ac  domesticis  Pompeii 
clam  exulceratis,  deinde  palam  a  consularibus  exagi- 
tatis,  et  in  summam  invidiam  adductis,  ita  versamur. 
Nostram  fidem  omnes,  amorem  tui  absentis  praesen- 
tes  tui,cognoscent.  Si  esset  in  iis  fides,  in  quibus  sum- 
ma  esse  debebat,  non  laboraremus.  Vale. 


(2.)  M.  T.  C.  S.  D.  P.  LENTULO,  PROCOS. 

(Argumcntum. — Significat,  quid  deinceps  actum 
in  senatu  sit  in  causa  regia  Idibus  Januariis  ;  quae 
sententiae  dictae ;  quo  Pompeius,  quo  ejus  familiares, 
animo  ;  et  quae  tribuni  frustra  moliti  sint.) 

Idibus  Januariis  in  senatu  nihil  est  confectum, 
propterea  quod  dies  magna  ex  parte  consumtus  est 
altercatione  Lentuli  consuHs  et  Caninii  tribuni  plebis. 
Eo  die  nos  quoque  multa  verba  fecimus ;  maxime- 
que  visi  sumus  senatum  commemoratione  tuae  volun- 
tatis  erga  illum  ordinem  commovere.  Itaque  postri- 
die  placuit,  utbreviter  sententias  diceremus. .  Videba- 
tur  enim  reconciliata  nobis  voluntas  senatus  esse: 
quod,  tum  dicendo,  tum  singulis  appellandis  rogan- 
disque,  perspexeram.  Itaque,  cum  sententia  prima 
Bibuli  pronuntiata  esset,  ut  tres  legati  regem  reduce- 
rent;  secunda  Hortensii,  ut  tu  sine  exercitu  redu- 
ceres  ;  tertia  Volcatii,  ut  Pompeius  reduceret ;  pos- 
tulatum  est,  ut  Bibuli  sententia  divideretur.  Quate- 
nus  de  religione  dicebat,  cuique  rei  jam  obsisti  non 
poterat,  Bibulo  assensum  est :  de  tribus  legatis,  fre- 
quentes  ierunt  in  alia  omnia.  Proxima  erat  Horten- 
sii  sententia,  cum  Lupus,  tribunus  plebis,  quod  ipse 

de  Pompcio  retulisset,  intendcre  cccpit,  ante  se  opor- 
tere  discessionem  facere,  quam  consules.  Ejusoratiom 
vehemcnter  ab  omnibus  reclamatum  cst :  erat  enim 
iniqua  et  nova.  Consulcs  neque  coneedebant,  neque 
valde  repugnabant,  Diem  consumi  volebant;  id, 
quod  est  factum.  Perspiciebant  enim,  in  Hortensii 
sententiam  multis  partibus  pluresituros ;  quamquam 
aperte  Volcatio  assentirentur.  Multi  rogabantur,  at- 
que  id  ipsum  consulibus  invitis  :  nam  ii  Bibuli  sen- 
tentiam  valere  cupierunt. 

Hac  controversia  usque  ad  noctcm  ducta,  senatus 
dimissus  :  et  ego  co  die  casu  apud  Pompeium  ccena- 
vi ;  nactusque  tcmpus  hoc#magis  idoneum,  quam 
unquam  antea,  quod  post  tuuni  discessum  is  dies 
honestissimus  nobis  1'uerat  in  senatu,  ita  sum  cum 
lllo  locutus,  ut  milii  viderer  animum  honrinis  ab  om- 
ni  alia  cogitatione  ad  tuam  dignitatem  tuendam  tra- 
ducerc  :  quem  ego  ipsum  cum  audio,  prorsus  eum 
libero  omni  suspicione  cupiditatis.  Cum  autem  ejus 
laniiliares  onmiuni  ordinum  vidco,  perspicio,  (id, 
quod  jam  omnibus  est  apertum)  totam  rem  istam 
jamprideni  a  certis  hominibus,  non  invito  rege  ipso 
con siliariisque  ejus,  esse  corruptam. 

llac  scripsi  a.  d.  XVI  Cal.  Febr.  ante  lucem.  Eo 
die  senatus  erat  futurus.  Nos  10  senatu,  quemadmo- 
dum  spero,  dignitatem  nostram  (ut  potest  in  tanta 
honiinum  perlidia  et  iniquitate)  retinebimus.  Quod 
ad  popularem  rationem  attinet,  lioc  videmur  esse  con- 
secuti,  ut  ne  quid  agi  cum  populo,  aui  salvis  auspi- 
ciis,  aut  salvis  legibus,  aut  denique  sine  vi,  possit. 
De  his  rebus  pridie,  quam  haec  scri])si,  senatus  auc- 
toritas  gravissima  intercessit :  cui  cum  Cato  et  Ca- 
ninius  intercessissent,  tamen  est  pcrscripta.  Eani  ad 
tc  missam  esse  arbitror.  De  ca-teris  rebus,  quidquid 
crit  actum,  scribain  ad  te  ;  et,  ut  quani  rectissinu 
agantur  omnia,  mca  cura,  opera,  diligentia,  gratia 
providebo.  Vale. 

(3.)   M.  T,  C.  P.  LENTULO  S.  D. 

(Argumcntum. — A.  Treboniinegotia,quae  in  pro~ 
vincia,  Cilicia  habebat,  proconsuli  Lentulo  diligentis- 
sime  commendat.) 


Aulo  Trebonio,  qui  in  tua  provincia  magna  nego- 
tia  et  ampla  et  expedita  habet,  multos  annos  utor 
valde  familiariter.  Is,  cum  antea  semper  et  suo  splen- 
dore,  et  nostru.  caeferorumque  amicorum  commenda- 
tione,  gratiosissimus  in  provincia  fuit ;  tum  hoc  tem, 
pore,  propter  tuum  in  me  amorem,  nostramque  ne- 
cessitudinem,  vehementer  confidit,  his  meis  literis  se 
apud  te  gratiosum  fore :  quae  ne  spes  eum  fallat,  ve- 
hemcnter  rogote ;  commendoque  tibi  ejus  omnia  neg- 
otia,  libertos,  procuratores,  familiam :  imprimisque, 
ut,  quae  T.  Ampius  de  ejus  re  decrevit,  ea  compro- 
bes,  omnibusque  rebus  eum  ita  tractes,  ut  intelligat, 
meam  commendationem  non  vulgarem  fuisse.  Vale. 


(4.)  M.T.C.  S.  D.  P.  LENTULO,  PROCOS. 

(Argumcntum. —  Conquestus  de  adversariorum 
calumniis,  quae  peracta  in  senatu  fuerint  eodem  die, 
quo  superiorem  epistolam  ante  lucem  scripserat,  sig- 
nificat;  obtinendae  causae  spe  adjecta,  nisivis,  quam 
solam  timet,  interverterit.) 

A.  d.  XVI  Cal.  Febr.  cum  in  senatu  pulcherrime 
staremus  (quod  jam  illam  sententiam  Bibuli  de  tri- 
bus  legatis  pridie  ejus  diei  fregeramus,  unumque 
certamen  esset  relictum,  sententia  Volcatii),  res  ab 
adversariis  nostris  extracta  est  variis  calumniis.  Cau- 
sam  enim,  frequenti  senatu,  in  magna  varietate,  mag- 
naque  invidia  eorum  qui  a  te  causam  regiam  alio 
transferebant,  obtinebamus.  Eo  die  acerbum  habui- 
mus  Curionem ;   Bibulum  multo  justiorem,  paene 

ctiam  amicum.  Caninius  et  Cato  negarunt,  sc  legem 
ullam  antc  comitia  esse  laturos.  Senatus  haberi  ante 
Calendas  Februarias,  pcr  legcm  Pupiam,  (id,  qucd 
scis)  non  potest :  neque  mense  Febr.  toto,  nisi  per- 
fectis  aut  rejectis  lcgationibus.  IIjcc  tamcn  opinio  esl 
populi  Romani,  a  tuis  invidis  atque  obtrectatoribus 
nomen  inductum  fictyc  religionis,  non  tam  ut  te  im- 
pedirent,  quam  ut  nc  quis,  propter  exercitus  cupidi- 
tatem,  Alexandriam  vellct  ire.  Dignitatis  autcm  tuaa 
nemo  est,  quin  existimet,  habitam  esse  rationcm  ab 
senatu.  Nemo  est  enim,  qui  nesciat,  quominus  dis- 
cessio  fieret,  per  adversarios  tuos  esse  factum :  qui 
nunc,  populi  nomine,  re  autem  vera,  sceleratissimo 
latrocinio,  si  quae  conabuntur  agerc,  satis  provismn 
est,  ut  ne  quid  salvis  auspiciis  aut  legibus,  aut  jam 
sine  vi,  agcre  possint. 

Ego  neque  de  meo  studio,  neque  de  nonnullorum 
injuria,  scribendum  mihi  esse  arbitror.  Quid  enim 
aut  me  ostentem?  qui,  si  vitam  pro  tua.  dignitate 
profundam,  nullam  partcm  videar  tuorum  meritorum 
assecutus  ;  aut  de  aHorum  injuriis  qucrar  ?  quod  sinc 
summo  dolorc  facere  non  possum.  Ego  tibi  a  vi,  hac 
praesertim  imbedllitate  magjstratuum,  praestare  niliil 
possum.  Vi  cxcepta,  possum  coniirmare,  te,  et  sena- 
tiis  ct  populi  Romani  summo  studio,  amplitudinem 
tuam  retenturum.  Vale. 


( 5.)  M.  T.  C.  S.  D.  P.  LENTULO,  PROCOS. 

{Argumentttm.  —  Scribit  de  C.  Catonis  promul- 
gatione,  de  statu  regiae  causa?,  de  suo  Seliciiquc  eon- 
silio,  cujus  non  inhonoruin  eventum  sperat.) 

Tamctsi  milii  nihil  fuit  optatius,  quam  ut  primum 
al)S  te  ipso,  deindc  a  ceteris  omnibus,  quani  gratissi- 
mus  erga  te  esse  cognoscercr  ;  tamcn  aiiicior  summo 
dolorc,  ejusmodi  tcmpora  post  tuam  profcctioncm 

consecuta  esse,  ut  et  meam  ct  cscterorum  erga  te  fidem 
et  benevolentiam  absens  cxperircrc.  Te  vidcre  ct 
sentire,  camdem  fidem  cssc  hominum  in  tua  dignitatc, 
quam  ego  in  mca  salute  sum  expertus,  cx  tuis  lite- 
ris  intellexi.  Nos  cum  maxime  consilio,  studio,  la- 
bore,  gratia,  de  causa  regia  nitcremur,  subito  exorta 
cst  nefaria  Catonis  promulgatio,  quae  nostra  studia 
impediret,  et  animos  a  minore  cura  ad  summum  ti- 
morem  traduceret.  Sed  tamen,  in  hujusmodi  pertur- 
batione  rerum,  quamquam  omnia  sunt  metuenda,  ni- 
hil  magis,  quam  perfidiam  timemus  :  ct  Catoni  qui- 
dcm  (quoquo  modo  se  res  habeat)  profecto  resisti- 
mus. 

Dc  Alexandrina  re,  causaque  regia,  tantum  habco 
polliccri,  me  trbi  absenti  tuisque  pracsentibus  cumu- 
latc  satisfacturum.  Sed  vereor,  ne  aut  eripiatur  nobis. 
aut  deseratur ;  quorum  utrum  minus  velim,  non  facile 
possum  existimare.  Sed,  si  res  coget,  est  quiddam 
tertium,  quod  neque  Selicio  ncc  mihi  displicebat ;  ut 
neque  jacere  regem  pateremur,  nec,  nobis  repugnan- 
tibus,  ad  eum  deferri,  ad  quem  prope  jam  delatum 
cxistimatur.  A  nobis  agentur  omnia  diligenter;  ut 
nec,  si  quid  obtineri  poterit,  non  contendamus ;  nec, 
si  quid  non  obtinuerimus,  repulsi  essc  vidcamur. 
Tua?  sapientiae  magnitudinisque  animi  est,  omnem 
amplitudinem  et  dignitatem  tuam  in  virtute,  [atque] 
in  rebus  gestis  tuis,  atque  in  tua  gravitatc,  positam 
cxistimare ;  si  quid  ex  iis  rebus,  quas  tibi  fortuna 
largita  est,  nonnullorum  hominum  perfidia  detraxe- 
rit,  id  majori  illis  fraudi,  quam  tibi,  futurum.  A  me 
nullum  tempus  prajtermittitur  de  tuis  rebus  et  agendi 
et  cogitandi ;  utorque  ad  omnia  Q.  Selicio :  neque 
enim  prudentiorem  quemquam  ex  tuis,  ncquc  fidc 
majore,  essc  judico,  ncque  amantiorem  tui.  Hic  qua- 
agantur,  quajque  acta  sint,  ea  te  et  litcris  multo- 
rum  ct  nuntiis  cognoscere  arbitror  :  quae  autem  po- 
sita  sunt  in  conjectura,  qiuuque  milii  videntur  forc; 
ca  puto  tibi  a  me  scribi  oportcre. 

Posteaquam  Pompeius  apud  populum  a.  d.  VIII 
Idus  Febr.  cum  pro  Milone  diceret,  clamore  convi- 
cioque  jactatus  est ;  in  senatuque  a  Catone  aspere  et 
acerbe  nimium,  magno  silentio  ;  est  accusatus  ;  visus 
est  milii  vehementer  esse  perturbatus.  Itaque  Alex- 
andrina  causa,  qua?  nobis  adhuc  integra  est,  (nihil 
enim  tibi  detraxit  senatus,  nisi  id,  quod  per  eamdem 
religionem  dari  alteri  non  potest)  videtur  ab  illo  plane 
esse  deposita.  Nunc  id  speramus,  idque  molimur,  ut, 
cum  rex  intelligat,  sese  id,  quod  cogitabat,  ut  a  Pom- 
peio  reducatur,  assequi  non  posse ;  et,  nisi  per  te  sit 
restitutus,  desertum  se  atquc  abjectum  fore ;  proficis- 
catur  ad  te.  Quod,  sine  ulla  dubitatione,  si  Pom- 
pcius  paulum  modo  ostenderit  sibi  placere,  faciet. 
Sed  nosti  hominis  tarditatem  et  taciturnitatem.  Nos 
tamen  nihil,  quod  ad  eam  rem  pertineat,  prastermitte- 
mus.  Czcteris  injuriis,  quae  propositas  sunt  aCatone, 
facile  (ut  spero)  resistemus.  Amicum  ex  consularibus 
neminem  tibi  esse  video,  praeter  Hortensium  et  Lu- 
cullum  :  casteri  sunt  partim  obscurius  iniqui,  partim 
non  dissimulanter  irati.  Tu  fac  animo  forti  magno- 
que  sis,  speresque  fore,  ut,  fracto  impetu  levissimi 
hominis,  tuam  pristinam  dignitatem  et  gloriam  con- 
sequare.  Vale. 


(  G.)  JM.  T.  C.  P.  LENTULO,  PROCOS.  S.  D. 

{Argumentwn Et  a  tcmporis  medela,  ct  a  suo 

exemplo,  solatur  Lentulum  in  tardo  speratae  rei  pro- 
gressu ;  et  ad  animi  magnitudinem  adhortatur.) 


Quae  gerantur,  accipies  ex  Pollione,  qui  omnibus 
negotiis  non  interfuit  solum,  sed  praefuit.  Me  in 
summo  dolore,  qucm  in  tuis  rebus  capio,  maxime 
scilicet  consolatur  spes,  quod  valde  suspicor,  fore,  ut 
infringatur  hominum  improbitas,  ct  consiliis  tuorum 
amicorum,  et  ipsa  dic,  quae  debilitat  cogitationes  et 

inimieorum  et  proditorum.  Facile  secundo  loco  me 
consolatur  recordatio  meorum  tcmporum,  quorum 
rmaginem  vidco  in  rebus  tuis.  Nam,  etsi  minorc  in 
rc  violatur  tua  dignitas,  quam  mea  salus  afflicta  sit ; 
tamen  est  tanta  similitudo,  ut  spercm,  te  mihi  ignos- 
cere,  si  ea  non  timuerim,  quae  ne  tu  quidem  unquani 
timenda  duxisti.  Sedprajsta  te  cum,  qui  mihi  a  tencris 
(ut  (ineci  dicunt)  unguiculis  cs  cognitus.  Illustrabit, 
mihi  crede,  tuam  amplitudinem  hominum  injuria.  A 
me  omnia  summa  in  te  studia  ofKciaque  exspecta. 
Non  fallam  opinionem  tuam.  Vale. 


( 7«)  M.  T.  C.  P.  LENTULO,  PROCOS.  S.  D. 

{Argumcnlum. — Varia  haec  responsoria  cpistola 
habet.  Post  moratum  exordium,  agit  de  amicorum 
iide  ;  de  Alexandrina  causa;  de  suis  consiliis;  de 
constantia  tenenda ;  de  reip.  statu  ;  de  Tullice  nup- 
tiis ;  de  Lentuli  filio.) 


Legi  tuas  literas,  quibus  ad  mc  scribis,  gratum  tibi 
csse,  quod  crcbro  certior  per  me  fias  de  omnibus  re- 
bus,  et  meam  crga  te  benevolentiam  facile  perspicias  : 
quorum  alterum  mihi,  ut  te  plurimum  diligam,  fa- 
cere  necesse  est,  si  volo  is  esse,  quem  tu  me  esse  vo- 
luisti ;  alterum  facio  libentcr  ;  ut,  quoniam  intervallo 
locorum  et  temporum  disjuncti  sumus,  pcr  hteras  te- 
cum  quam  saepissime  colloquar.  Quod  si  rarius  fiet, 
quani  tu  exspcctabis,  id  erit  causa?,  quod  non  ejus 
gcneris  meae  litertc  sunt,  ut  eas  audeam  temerecom- 
mittcre.  Quoties  mihi  certorum  hominum  potestas 
erit,  quibus  recte  dcm,  non  pralermittam. 

Quod  scire  vis,  qua  quis(]ue  in  te  iide  sit  et  volun- 
tate  ;  dillicile  dictu  cst  de  singulis.  Unum  illud  au- 
deo,  quod  antea  tibi  saepe  signiiicavi,  nunc  quoque. 
rc  perspccta  et  cognita,  scribere  :  vcliementer  quos- 
ilam  homines,  et  eos  maxime,  qui  te  et  maxime  de 

buerunt  et  plurimum  juvare  potuerunt,  invidisse  dig- 
nitati  tuai :  simillimamque,  in  re  dissimili,  tui  tem- 
poris  nunc,  et  nostri  quondam  fuisse,  rationem  ;  ut, 
quos  tu  reipublicae  causa  laeseras,  palam  te  oppugna- 
rent ;  quorum  auctoritatem,  dignitatem,  voluntatem- 
que  defenderas,  non  tam  memores  essent  virtutis  tuae, 
quam  laudis  inimici.  Quo  quidem  tempore,  (ut  per- 
scripsi  ad  te  antea)  cognovi  Hortensium  percupidum 
tui,  studiosum  Lucullum ;  ex  magistratibus  autem 
L.  Racilium  et  fide  et  animo  singulari.  Nam  nostra 
propugnatio  ac  defensio  dignitatis  tuae,  propter  mag- 
nitudinem  beneficii  tui,  fortasse  plerisque  officii  ma- 
jorem  auctoritatem  habere  videatur,  quam  sententiae. 
Praeterea  quidem  de  consularibus  nemini  possum  aut 
studii  erga  te,  aut  officii,  aut  amici  animi,  esse  testis.  Et- 
cnim  Pompeium,  qui  mecum  saepissime  (non  solum  a 
nie  provocatus,  sed  etiam  sua  sponte)  de  te  communi- 
care  solet,  scis,  temporibus  ilUs  non  saepe  in  senatu 
fuisse.  Cui  quidem  literae  tuae,  quas  proxime  mi- 
seras,  (quod  facile  intellexerim)  perjucundae  fuerunt. 
JMihi  quidem  humanitas  tua,  vel  summa  potius  sa- 
pientia,  non  jucunda  solum,  sed  etiam  admirabilis, 
visa  cst.  Virum  enim  excellentem,  et  tibi  tua  prae- 
stanti  in  eum  liberalitate  dcvinctum,  nonnihil  suspi- 
cantem,  propter  aliquorum  opinionem  suae  cupidita- 
tis,  te  ab  se  abalienatum,  illa  epistola.  retinuisti.  Qui 
mihi  cum  semper  tuas  laudi  favere  visus  est,  etiam 
ipso  suspiciosissimo  tempore  Caniniano  ;  tum  vero, 
lectis  tuis  literis,  perspectus  est  a  me,  toto  animo  de 
te  ac  de  tuis  ornamentis  et  commodis  cogitare. 

Quare  ea,  quae  scribam,  sic  habeto,  me,  cum  illo  re 
saepe  communicata,  de  illius  ad  te  sententia  atque 
auctoritate,  scribere :  Quoniam  senatus-consultum 
nullum  exstat,  quo  reductio  regis  Alexandrini  tibi 
ademta  sit ;  eaque,  quae  de  ea  scripta  est,  auctoritas, 
cui  scis  intercessum  essc,  ut  ne  quis  omnino  regem 
rcducerct,  tantam  vim  habct,  ut  magis  iratorum  ho- 
minum  studium,  quam  constantis  senattis  consilium, 

esse  videatur  ;  te  perspicere  posse,  qui  Ciliciam  Cy- 
prumque  teneas,  quid  efficere,  et  quid  consequi,  pos- 
sis  :  et,  si  res  facultatem  habitura  videatur,  ut  Alex- 
andriam  atque  /Egyptum  tenere  possis ;  esse  et  tuae, 
et  nostri  imperii  dignitatis,  Ptolemaide  aut  aliquo 
propinquo  locb  rege  collocato,  te  cum  classe  atque 
exercitu  proficisci  Alexandriam  ;  ut,  cum  eam  pace 
pracsidiisque  firmaris,  Ptolemaeus  redeat  in  regnum : 
ita  fore,  ut  per  te  restituatur,  quemadmodum  sena- 
tus  initio  censuit,  et  sine  multitudinereducatur,  quem- 
admodum  homines  religiosi  Sibyllae  placere  dixe- 
runt. 

Sed  haec  sententia  sic  et  illi  et  nobis  probabatur, 
ut  ex  eventu  homines  de  tuo  consilio  existimaturos 
videremus  :  si  cecidisset  ut  volumus  et  optamus,  om- 
nes  te  et  sapienter  et  fortiter ;  sin  aliquid  esset  offen- 
sum,  eosdem  illos,  et  cupide  et  temere  fecisse,  dictu- 
ros.  Quare,  quid  assequi  possis,  non  tam  facile  est 
nobis,  quam  tibi,  cujus  prope  in  conspectu  yEgyp- 
tus  est,  judicare.  Nos  quidem  hoc  sentimus :  si  ex- 
ploratum  tibi  sit,  posse  te  illius  regni  potiri,  non  esse 
cunctandum ;  si  dubium,  non  esse  conandum.  Illud 
tibi  affirmo,  si  rem  istam  ex  sententia  gesseris,  fore, 
ut  absens  a  multis,  cum  redieris,  ab  omnibus,  col- 
laudere.  Offensionem  esse  periculosam,  propter  in- 
terpositam  auctoritatem  religionemque,  video.  Sed 
ego  te,  ut  ad  certam  laudem  adhortor,  sic  a  dimica- 
tione  deterreo  :  redeoque  ad  illud,  quod  initio  scripsi, 
totius  facti  tui  judicium  non  tam  ex  consilio  tuo, 
quam  ex  eventu,  homines  esse  facturos. 

Quod  si  haec  ratio  rei  gerendae  periculosa  tibi  esse 
videbitur,  placebat  illud,  ut,  si  rex  amicis  tuis,  qui 
[per  provinciam  imperii  tui  pecunias]  ei  credidis- 
sent,  fidem  suam  praestitisset ;  et  auxiliis  eum  tuis 
et  copiis  adjuvares:  eam  esse  naturam  et  [ratio- 
nem]  provinciae  tuae,  ut  illius  reditum  vel  adjuvando 
confirmares,  vel  negligendo  impedires.  In  hac  ratione 
quid  res,  quid  causa,  quid  tempus  ferat,  tu  facillime 

optimeque  perspicics  :  quicl  nobis  placuissct,  cx  n.e 
potissimum  putavi  te  scire  oportere. 

Quod  mihi  de  nostro  statu,  de  Milonis  familiari- 
tate,  de  levitate  et  imbecillitate  Clodii,  gratularis : 
minimc  miramur,  te  tuis,  ut  egregium  artificem, 
prceclaris  operibus  Laetari  :  quamquam  est  incredibi- 
lis  hominum  pcrversitas,  (graviori  enim  verbo  uti 
non  libet)  qui  nos,  quos  favendo  in  communi  causa 
rctinere  potuerunt,  invidendo  abalienarunt :  quo- 
rum  malevolentissimis  obtrectationibus  nos  scito  de 
vetere  illa  nostra  diuturnaque  sententia  prope  jam 
csse  depulsos ;  non  nos  quidem  ut  nostrre  dignitatis 
simus  obliti,  scd  ut  habeamus  rationem  aliquando 
etiam  salutis.  Poterat  utrumque  prreclare,  si  esset 
iides,  si  gravitas,  in  hominibus  consularibus :  sed 
tanta  est  in  plerisque  levitas,  ut  eos  non  tam  constan- 
tia  in  republieii  nostra  delectet,  quam  splendor  ofTen- 
dat.  Quod  eo  libentius  ad  te  scribo,  qui  non  solum 
tcmporibus  iis,  qua3  per  te  sum  adeptus,  sed  ctiam 
olim  nascenti  prope  nostra?  laudi,  dignitati,  virtuti- 
que,  pra?fuisti :  simul  quod  video,  non  (ut  antehac 
putabam)  novitati  esse  invisum  mea? :  in  te  enim, 
homine  omnium  nobilissimo,  similia  invidorum  vitia 
perspexi ;  quem  tamen  illi  esse  in  principibus  facile 
sunt  passi,  evolare  altius  certe  noluerunt. 

(raudeo  tuam  dissimilem  fuisse  fortunam.  Mul- 
tum  enim  interest,  utrum  laus  imminuatur,  an  salus 
deseratur.  Me  mea?  tamen  ne  nimis  pceniteret,  tua 
virtute  perfectum  est.  Curasti  enim,  ut  plus  additum 
ad  memoriam  nominis  nostri,  quam  demtum  de  for- 
tuna,  videretur.  Te  vero  moneo,  cum  beneficiis  tuis, 
tum  amore  incitatus  meo,  ut  onmem  gloriam,  ad 
quam  a  pueritiu  inrlammatus  fuisti,  omni  cura  atque 
industria  consequare  ;  magnitudinemque  animi  tui, 
quam  ego  semper  sum  admiratus,  semperque  amavi, 
ne  unquam  inflectas  cujusquam  injuriii. 

Magna  est  hominum  opinio  de  te,  magna  com- 
mendatio  liberalitatis,  magna  memoria  consulatus  tui. 

II  ax,  profccto  vides,  quanto  expressiora  quantoque  il- 
lustriora  futura  sint,  cum  aliquantum,  ex  provincia 
atque  ex  imperio,  lauclis  acccsscrit.  Quamquam  te 
ita  gerere  volo,  quze  pcr  excrcitum  atque  imperium 
gerenda  sunt,  ut  haec  multo  ante  mcditere ;  liuc  tc 
pares,  hacc  cogitcs,  ad  ha?c  te  exerceas,  sentiasque  (id, 
quod,  quia  semper  sperasti,  non  duhito  quin,  adep- 
tus,  intelligas)  te  facillime  posse  obtinere  summum 
atque  altissimum  gradum  civitatis.  Quae  quidem 
mea  cohortatio  ne  tibi  inanis,  aut  sine  causa  suscepta, 
videatur,  illa  me  ratio  movit,  ut  te,  ex  nostris  eventis 
communibus,  admonendum  putarem,  ut  considera- 
res,  in  omni  reliqua  vita,  quibus  crcderes,  quos  ca- 
veres. 

Quod  scribis  te  velle  scire,  qui  sit  reipublicas  sta- 
tus  ;  summa  dissensio  est,  sed  contentio  dispar.  Nam 
qui  plus  opibus,  armis,  potentia  valent,  profecisse 
tantum  mihi  videntur  stultitia  et  inconstantiii  adver- 
sariorum,  ut  etiam  auctoritate  jam  plus  valercnt.  Ita- 
que,  perpaucis  adversantibus,  omnia,  quaa  ne  per 
populum  quidem  sine  seditione  se  posse  assequi  ar- 
bitrabantur,  per  senatum  consecuti  sunt.  Nam  et  sti- 
pendium  Caesari  decretum  est,  et  decem  legati :  et, 
ne  lege  Sempronia  succederetur,  facile  perfectum  est. 
Quod  ad  te  brevius  scribo,  quia  me  status  hic  reipu- 
blicaa  non  delectat;  scribo  tamen,  ut  te  admoneam, 
quod  ipse,  literis  omnibus  a  pueritia.  deditus,  experi- 
endo  tamen  magis  quam  discendo,  cognovi,  tu,  rebus 
tuis  integris,  discas,  neque  salutis  nostrae  rationem  ha- 
bendam  nobis  esse  sine  dignitate,  neque  dignitatis 
sine  salute. 

Quod  mihi  de  filia  et  de  Crassipede  gratularis, 
agnosco  humanitatem  tuam  :  speroque  et  opto,  nobis 
hanc  conjunctionem  voluptati  fore.  Lentulum  nos- 
trum  eximia  spe,  summse  virtutis  adolescentem,  cum 
caeteris  artibus,  quibus  studuisti  semper  ipse,  tum  in 
primis  imitatione  tui,  fac  erudias  :  nulla  enim  erit  hac 
praestantior  disciplina :  qucm  nos,  et  quia  tuus,  et 

(Epist.)  vol.  t.  c 

quia  te  dignus  est  filius,  et  quia  nos  diligit,  semper- 
que  dilexit,  in  primis  amamus,  carumque  habemus. 
Vale. 


(8.)  M.T.  C.  P.  LENTULO,  PROCOS.  S.  D. 

{Argumentum. — De  statu  rerum  publico  con- 
queritur:  Lentulum  solatur,  spe  exigua  causa*  re- 
giae,  aut  propemodum  exstincta. :  certiorem  spem 
supplicationum  facit,  ut  dolorem  Lentuli  leniat.) 


De  omnibus  rebus  qua?  ad  te  pertinent,  quid  actum, 
quid  constitutum  sit,  quid  Pompeius  susceperit,  op- 
time  ex  [M.Phetorio]  cognosces  ;  qui  non  solum  in- 
terfuit  his  rebus,  sed  etiam  praefuit :  neque  ullum  of- 
ficium  erga  te  hominis  amantissimi,  prudentissimi, 
diligentissimi,  prartermisit.  Ex  eodem,  de  toto  statu 
rerum  communium,  cognosces;  quae  quales  sint, 
non  facile  est  scribere.  Sunt  quidem  certe  in  amico- 
rum  nostrorum  potestate,  atque  ita,  ut  nullam  muta- 
tionem  unquam,  hac  hominum  aetate,  habitura  res 
esse  videatur. 

Ego  quidem  (ut  debeo,  et  ut  tute  mihi  praecepisti, 
et  ut  me  pietas  utilitasque  cogit)me  ad  ejus  rationes 
adjungo,  quem  tu  in  meis  rationibus  tibi  esse  adjun- 
gendum  putasti.  Sed  te  non  praeterit,  quam  sit  diffi- 
cile,  sensum  in  re  publica,  praesertim  rectum  et  con- 
firmatum,  deponere.  Verumtamen  ipse  me  conformo 
ad  ejus  voluntatem,  a  quo  honeste  dissentire  non 
possum :  neque  id  facio  (ut  forsitan  quibusdam  vi- 
deor)  simulatione.  Tantum  enim  animi  inductio,  et 
(mehercule)  amor  ergaPompeium,  apud  me  valet,  ut, 
quae  illi  utilia  sunt,  et  quae  ille  vult,  ea  mihi  omnia 
jam  et  recta  et  vera  videantur.  Neque  (ut  ego  arbi- 
tror)  errarent  ne  adversarii  quidem  ejus,  si,  cum  pares 
esse  non  possent,  pugnare  desisterent. 

Me  quidem  etiam  illa  res  consolatur,  quod  ego  is 

sum,  cui  vcl  maxime  concedant  omnes,  ut  vel  ea  de- 
fendam  quae  Pompeius  velit,  vel  taceam  ;  vcl  etiam 
(id,  quod  mihi  maxime  lubet)  ad  nostra  me  studia 
referam  literarum  :  quod  profecto  faciam,  si  mihi  per 
ejusdem  amicitiam  licebit.  Quae  enim  proposita  fue- 
rant  nobis,  cum  et  honoribus  amplissimis  et  laboribus 
maximis  perfuncti  essemus,  dignitas  in  sententiis  di- 
cendis,  libertas  in  re  publica  capessenda,  ea  subiata 
tota,  sed  nec  mihi  magis,  quam  omnibus.  Nam  aut 
assentiendum  est  nulla  cum  gravitate  paucis,  aut  frus- 
tra  dissentiendum. 

Haec  ego  ad  te  ob  eam  causam  maxime  scribo,  ut 
jam  de  tua  quoque  ratione  meditere.  Commutata  tota 
ratio  est  senatus,  judiciorum,  rei  totius  publicae. 
Otium  nobis  exoptandum  est ;  quod  ii,  qui  potiun- 
tur  rerum,  praestaturi  videntur,  si  quidam  homines 
patientius  eorum  potentiam  ferre  potuerint.  Dignita- 
tem  quidem  illam  consularem  fortis  et  constantis  se- 
natoris,  nihil  est,  quod  cogitemus  :  amissa  est,  culpa 
eorum,  qui  a  senatu  et  ordinem  conjunctissimum  et 
hominem  clarissimum  abalienaverunt. 

Sed,  ut  ad  ea,  quae  conjunctiora  rebus  tuis  sunt, 
revertar ;  Pompeium  tibi  valde  amicum  esse  cogno- 
vi.  Eo  tu  consule,  (quantum  ego  perspicio)  omnia, 
quae  voles,  obtinebis:  quibus  in  rebus  me  sibi  ille 
affixum  habebit ;  neque  a  me  ulla  res,  quae  ad  te 
pertineat,  negligetur.  Neque  enim  verebor,  ne  sim  ei 
molestus,  cui  jucundum  erit.  etiam  propter  id  ipsum, 
quod  me  esse  gratum  videbit.  Tu  velim  tibi  ita  per- 
suadeas,  nullam  rem  esse  minimam,  quae  ad  te  per- 
tineat,  quae  mihi  non  carior  sit,  quam  meae  res  om- 
nes.  Idque  cum  sentiam,  sedulitate  mihimet  ipse  sa- 
tisfacere  possum  ;  re  quidem  ipsa  ideo  mihi  non  sa- 
tisfacio,  quod  nullam  partem  tuorum  meritorum, 
non  modo  referenda,  sed  ne  cogitanda  quidem,  gratia 
consequi  possum. 

Rem  te  valde  bene  gessisse  rumor  erat.  Exspecta- 
bantur  literae  tuae ;  de  quibus  eramus  jam  cum  Pom- 
peio  locuti :  quae  si  erunt  allatae,  nostrum  studium 

cxstabit  in  convenicndis  magistratibus  et  scnatoribu:?. 
Ca?tera,  qtta?  ad  te  pertinebunt,  cum  ctiam  plus  con- 
tenderimus  quam  possumus,  minus  tamen  faciemus, 
quam  debemus.  Vale. 


(<>.)   M.  T.  C.  P.  LENTULO,  IMPERATORI, 
S.D. 

(Argumcntum.  —  Excusabundus  rcspondet  Len- 
tulo,  qui  qtursierat,  cur  in  gratiam  cum  C;rsare, 
Vatinio,  et  Crasso,  rediissct.  Rationes  consilii  sui 
multis  verbis  exponit;  et  de  Ca?sarc  quidem,  de  Va- 
tinio,  de  Crasso  denique,  tandem  de  scriptis  suis, 
respondet,  et  de  Q.fratris  negotio  ;  quibus  addit  de 
Appii  spe  suceedendi,  et  de  publicanis  non  ofTen- 
ilcndis.) 

Perjucundamiihi  fuerunt  litera?  tttsc ;  qttibus  intel- 
lexi,  te  pcrspicere  meam  in  te  pietatcm  :  qttid  enim 
dicam  benevolcntiam,  cum  illud  ipsum  gravissimum 
et  sanctissimum  nomcn  pietatis  levius  mihi  mcritis 
erga  me  tuis  esse  videatttr  ?  Quod  autem  tibi  grata 
mea  erga  te  studia  scribis  esse,  facis  tu  quidem  abiu:- 
dantia  qiiadam  amoris,  ttt  ctiam  grata  sint  ea,  quas 
praetermitti  sine  nefario  scelere  non  possunt.  Tibiau- 
tem  niulto  notior  atqtte  illustrior  meus  in  te  animtts 
i  sset,  si,  lioc  tempore  omni  qtto  disjuncti  ftiimus,  et 
una  et  Romae  fuissemus.  Nam,  in  eo  ipso  quod  te 
ostcndis  esse  facturum,  qttodque  et  in  primis  potes, 
ct  ego  a  te  vehementer  exspecto,  in  scntentiis  senato- 
riis,  et  in  omni  actione  atque  administratione  reipu- 
blica?  fioruissemus.  De  qua.  ostendam  equidem  paulo 
post,  qui  sit  meus  sensus  ct  stattis  :  et  rescribam  tibi, 
ad  ea  quae  quaeris:  sed  certe  et  ego  te  attct^rc  ami- 
cissimo  et  supicr.tissimo,  et  ttt  me  consiliario,  fortasse 
non  imperitisbimo,  iideli  quidem  et  benevolo  ccrte, 
ustts  csses :  quamquam,  tua  quidem  cattsa,  te  esse 
nnperatorem,  provinciamque  bene  gestis  rcbus  cum 

cxcrcitu  victore  obtinerc,  ut  debeo,  laetor:  scd  certc, 
qui  tibi  ex  me  fructus  debentur,  eos  uberiores  et  prse- 
sentiores  pracsens  capcre  potuisses.  In  eis  vero  ulcis- 
cendis,  quos  tibi  partim  inimicos  esse  intelligii  prop- 
ter  tuam  propugnationem  salutis  mea?,  partim  invi- 
dere  propter  Ulius  actionis  amplitudinem  et  gloriain  ; 
mirificum  me  tibi  comitem  praebuissem  :  quamquam 
ille  perennis  inimicus  amicorum  suorum,  qui,  tuis 
maximis  beneficiis  ornatus,  in  te  potissimum  fractam 
illam  et  debilitatam  vim  suam  contulit,  nostram  vi- 
cem  ultus  est  ipse  sese.  Est  enim  ea  conatus,  quibus 
patefactis,  nullam  sibi  in  posterum,  non  modo  digni- 
tatis,  sed  ne  libertatis  quidem,  partem  reliquit.  Te 
autem,  etsi  mallem  in  meis  rebus  expertum,  quam 
etiam  in  tuis,  tamen  in  molestia  gaudeo,  eam  fidem 
cognosse  hominum,  non  ita  magna,  mercede,  quam 
ego  maximo  dolore  cognoram.  De  qua  ratione  totii 
jam  videtur  mihi  exponendi  tempus  dari,  ut  tibi  re- 
scribam,  ad  ea  quae  quaeris. 

Certiorem  te  per  literas  scribis  esse  factum,  mc 
,cum  Caesare  et  cum  Appio  esse  in  gratia :  teque  id 
non  reprehendere  adscribis.  Vatinium  autem,  scire 
te  velle  ostendis,  quibus  rebus  adductus  defenderim 
et  laudarim.  Quod  tibi  ut  planius  exponam,  altius 
paulo  rationem  consiliorum  meorum  repetam,  necesse 
est. 

Ego  me,  Lentule,  initio  rerum  atque  actionum 
tuarum,  non  solum  meis,  sed  etiam  reipublicae,  re- 
stitutum  putabam:  et,  quoniam  tibi  incredibilem 
quemdam  amorem,  et  omnia  in  te  ipsum  summa  ac 
singularia  studia,  deberem ;  reipublicas,  qua?  te  in  me 
restituendo  multum  adjuvisset,  eum  certe  me  animum 
merito  ipsius  debere  arbitrabar,  quem  antca  tantum- 
modo  communi  oificio  civium,  non  aliquo  erga  me 
singulari  beneficio,  debitum,  praostitissem.  Hac  me 
mente  fuisse,  et  senatus  ex  me,  te  consule,  audi- 
vit,  et  tu,  in  nostris  sermonibus  collocutionibusque, 
ipse  vidisti.   Etsi,  jam  primis  temporibus  illis,  mul 

tis  rebus  meus  offendebatur  animus,  cum,  te  agente 
de  rcliqua,  nostra  dignitate,  aut  occulta  nonnulloruui 
odia,  aut  obscura  in  me  studia,  cernebam.  Nain  ne- 
que  di  monimentis  meis  ab  iis  adjutus  es,  a  quibus 
debuisti,  neque  de  vi  nefaria,  qua  cum  fratre  eram 
domo  expulsus,  neque  (hercule)  in  iis  ipsis  rebus, 
qiuc,  quamquam  crant  mihi  propter  rei  familiaris 
naufragia  necessariae,  tamen  a  me  minimi  putabantur 
in  meis  damnis,  ex  auctoritate  senatus  sarciendis, 
cam  voluntatcm,  quam  exspectaram,  pra^stiterunt. 

Qua3  cum  viderem  (neque  enim  erant  obscura),  non 
tamen  tam  acerba  mihi  hsec  accidebant,  quam  erant 
illa  grata,  qua?  fecerant.  Itaque,  quamquam  et  Pom- 
peio  plurimum,  te  quidem  ipso  praxlicatore  ac  teste, 
debebam,  et  eum,  non  solum  beneficio,  sed  amore 
etiam  et  perpetuo  quodam  judicio  mco,  diligebam  ; 
tamen,  non  reputans  quid  ille  vellet,  in  omnibus  meis 
sententns  de  republica  pristinis  permanebam.  Ego, 
sedente  Cn.  Pompeio,  cum,  ut  laudaret  P.  8extium, 
introisset  in  Urbem,  dixissetque  testis  Vatinius,  me, 
ibrtuna  et  felicitate  C.  Caesaris  commotum,  illi  anii- 
ciun  esse  cu'pisse ;  dixi,  me  eam  Bibuli  fortunam, 
quam  illc  ufHictam  putaret,  omnium  triumphis  victo- 
riisque  anteferre  :  dixique,  eodooa  testc,  alio  loco, 
eosdem  esse,  qui  Bibulum  exire  domo  prohibuissent, 
ct  qui  me  coi;gissent.  Tota  vero  interrogatio  mea  ni- 
liil  habuit,  nisi  reprehensionem  illius  tribunatus  :  in 
quo  omnia  dictasunt  libertate  animoque  maximo,  de 
vi,  de  auspiciis,  de  donatione  regnorum. 

Neque  vero  hac  in  causa  modo,  sed  constanter 
saepe  in  senatu.  Quinetiam,  Marcellino  et  Philippo 
consulibus,  Nonis  April.  mihi  est  senatus  assensus, 
ut  de  agroCampano,  frequenti  senatu,  Idibus  JMaiis 
refcrretur.  Num  potui  magis  in  arcem  illius  causa1 
invadere,  aut  magis  ol)livisci  teraporum  meorum  ; 
nieminisse  actionuui  ?  Hac  a  me  sententia  dicta,  mag- 
nus  animoruni  factus  cst  motus,  cum  eorum,  quo- 
rum  oportuit,  tum  illorum  ctiam,  (juoruui  nunquaiu 

putaram.  Nam,  hoc  senatus-consulto  in  mcam  sen- 
tentiam  facto,  Pompcius,  cum  mihi  nihil  ostcndissct 
se  csse  oftensum,  in  Sardiniam  ct  in  Africam  profec- 
tus  est;  eoque  itincrc  Lucam  ad  Caesarenr  venit. 
Ibimulta  demea  sententia  questus  est  Caesar,  quippc 
qui  etiam  Ravennac  Crassum  ante  vidisset,  ab  eoquc 
in  me  esset  incensus.  Sane  molestc  Pompcium  id 
fcrre  constabat:  quod  ego  cum  audissem  ex  aliis, 
maxime  ex  meo  fratre  cognovi ;  quem  cum  in  Sar- 
dinia  Pompeius,  paucis  post  diebus  quam  Luca  dis» 
cesserat,  convenisset ;  "  Te,"  inquit,  "  ipsum  cu- 
pio:  nihil  opportunius  potuit  accidere.  Nisi  cum 
Marco  fratre  diligenter  egeris,  dependendum  tibi  est, 
quod  mihi  pro  illo  spopondisti."  Quid  multa  ?  que- 
stus  est  graviter  :  sua  merita  commemoravit :  quid 
egisset  saepissime  de  actis  Csesaris  cum  ipso  meo  fra- 
tre,  quidque  sibi  is  de  me  recepisset,  in  memoriam 
redegit :  seque,  quas  de  mca  salute  egisset,  voluntate 
Caesaris  egisse,  ipsum  meum  fratrem  testatus  est: 
cujus  causam  dignitatemque  mihi  ut  commendaret, 
rogavit,  ut  eam  ne  oppugnarem,  si  nollem  aut  non 
possem  tueri. 

Haec  cum  ad  me  frater  pertulisset,  et  cum  ante  ta- 
men  Pompeius  ad  me  cum  mandatis  Vibullium  mi- 
sisset,  ut  integrum  mihi  de  causa  Campana,  ad  suum 
rcditum  reservarem;  collegi  ipse  me,  et  cum  ipsa 
quasi  republica  collocutus  sum  ;  ut  milii,  tam  multa 
pro  se  perpesso  atque  perfuncto,  concederet,  ut  offi- 
cium  meum,  memoremque  in  bene  meritos  animum, 
fidemque  fratris  mei,  prasstarem;  eumque,  quem 
bonum  civem  semper  habuisset,  bonum  virum  esse 
pateretur. 

In  illis  autem  meis  actionibus  sententiisque  omni- 
bus,  quae  Poinpcium  vidcbantur  ofrcndere,  ccrtorum 
hominum,  quos  jani  debes  suspicari,  sermones  rcfe- 
rcbantur  ad  mc  :  qui  cum  illa  scntircnt  in  rc  publica, 
quas  cgo  agcbam,  semperque  scnsisscnt ;  rnc  tanjci» 
iron  satisfaccre  Ponrpcio,  Caesaremque  ininricissinrum 

mihi  f uturum,  gatuiere  se  aiebant.  Erat  hoc  mihi  do- 
lcnclum :  sed  multo  illud  magis,  quod  inimicum 
meum  (meum  autem?  immo  vero  legum,  judicio- 
rum,  otii,  patrias,  bonorum  omnium)  sic  amplexa- 
bantur,  sic  in  manibus  habebant,  sic  fovebant,  sic, 
me  praesente,  osculabantur  ;  ncn  illi  quidem  ut  mihi 
stomachum  facerent,  quem  ego  funditus  perdidi,  sed 
certe  ut  facerc  se  arbitrarentur.  Hic  ego,  quantum 
humano  consilio  efficere  potui,  circumspectis  rebus 
mcis  omnibus,  rationibusque  subductis,  summam 
feci  cogitationum  mearum  omnium ;  quam  tibi,  si 
potcro,  breviter  exponam. 

Ego,  si  ab  improbis  et  perditis  civibus  rempubli- 
cam  teneri  viderem,  sicut  et  meis  temporibus  scimus, 
ct  nonnullis  aliis  accidisse  accepimus ;  non  modo  prae- 
miis  (quae  apud  me  minimum  valent),  sed  ne  peri- 
culis  quidem  compulsus  ullis  (quibus  tamen  moven- 
tur  etiam  fortissimi  viri),  ad  eorum  causam  me  adjun. 
gcrem ;  ne  si  summa  quidem  eorum  in  me  merita 
constarent.  Cum  autem  in  republica  Cn.  Pompeius 
princeps  esset,  vir  is,  qui  hanc  potentiam  et  gloriam 
maximis  in  rempublicam  meritis,  praestantissimisque 
rebus  gestis,  esset  consecutus,  cujusque  ego  dignita- 
tis  ab  adolescentia  fautor,  in  praetura  autem  et  in  con- 
sulatu  adjutor  etiam,  exstitissem  ;  cumque  idem  auc-. 
toritate  et  sententia  per  se,  consiliis  et  studiis  tecum, 
me  adjuvisset,  meumque  inimicum  unum  in  civitate 
haberet  inimicum  ;  non  putavi  famam  inconstantiae 
mihi  pertimescendam,  si,  quibusdam  in  sententiis, 
paulum  me  immutassem,  meamque  voluntatem  ad 
summi  viri,  de  meque  optime  rneriti,  dignitatem  ag- 
gregassem. 

In  hac  sententia  complectendus  erat  mihi  Caesar, 
(ut  vides)  in  conjuncta  et  causa  ct  dignitate.  Hic 
multum  valuit  cum  vctus  amicitia,  quam  tu  non 
ignoras  mihi  ct  Q.  fratri  cumCaesare  fuissc,tum  hu- 
manitas  cjus  ac  liberalitas,  brevi  temporc  et  literis  et 
officiis  perspecta  nobis  et  cognita.  Vehementer  etiam 

res  ipsa  publica  mc  movit,  qua?  mihi  vidcbatur  con- 
tcntionem,  praesertim  maximis  rebus  a  Caesare  gestis, 
cum  illis  viris  nolle  fieri ;  et,  ne  fieret,  vehemcntcr 
recusare.  Gravissime  autem  me  in  hancmentcm  im- 
pulit  et  Pompeii  fides,  quam  de  me  Caesari  dederat ; 
ct  fratris  mei,  quam  Pompeio. 

Erant  praeterea  hasc  animadvertenda  in  civitate, 
quae  sunt  apud  Platonem  nostrum  scripta  divinitus  : 
Quales  in  republica  principes  essent,  tales  reliquos 
solere  esse  cives.  Tenebam  memoria,  nobis  consulibus, 
ea  fundamenta  jacta  ex  Calendis  Januariis  confir- 
mandi  senatus,  ut  neminem  mirari  oportcret,  Nonis 
Decembris  tantum  vel  animi  fuisse  in  illo  ordine,  vel 
auctoritatis.  Idemque  memineram,  nobis  privatis  us- 
que  ad  Caesarem  et  Bibulum  consules,  cum  sententiac 
nostrae  magnum  in  senatu  pondus  haberent,  unum 
fere  sensum  fuisse  bonorum  omnium.  Postea,  cum 
tu  Hispaniam  citeriorem  cum  imperio  obtineres,  ne- 
que  respublica  consules  haberet,  sed  mercatores  pro- 
vinciarum,  et  seditionum  servos  ac  ministros,  jecit 
quidam  casus  caput  meum,  quasi  certaminis  causa, 
in  mediam  contcntionem  dissensionemque  civilem. 

Quo  in  discrimine  cum  mirificus  senatus,  incrcdi- 
bilis  Italiae  totius,  singularis  omnium  bonorum,  con- 
sensus  in  me  tuendo  exstitisset ;  non  dicam,  quid  ac- 
ciderit :  multorum  est  enim  et  varia  culpa :  tantum 
dicam  brevi,  non  mihi  exercitum,  sed  duces,  defuisse. 
In  quo,  ut  jam  sit  in  iis  culpa  qui  me  non  defende- 
runt ;  non  minor  est  in  iis  qui  reliquerunt :  et,  si  ac- 
cusandi  sunt,  si  qui  pertimuerunt ;  magis  etiam  rc- 
prehendendi,  si  qui  se  tiinere  simularunt.  IUud  qui- 
dem  certe  nostrum  consilium  jure  laudandum  est, 
qui  meos  cives,  et  a  me  conservatos,  et  me  servare 
cupientes,  spoliatos  ducibus,  servis  armatis  objici  no- 
luerim  ;  declararique  maluerim,  quanta  vis  esse  po- 
tuisset  in  consensu  bonorum,  si  iis  pro  me  stante  pug» 
nare  licuisset;  cum  afflictum  excitare  potuissent, 
Quorum  quidem  animum  tu  non  perspexisti  solum, 

cum  de  me  ageres,  sed  etiam  confirmasti  atque  tenu- 
isti. 

Qua  in  causa  (non  modo  non  negabo,  sed  etiam 
semper  et  meminero,  et  praedicabo  libenter)  usus  es 
quibusdam  nobilissimis  hominibus,  fortioribus  in  me 
restituendo,  quam  fuerant  iidem  in  tenendo :  qua  in 
sententia  si  constare  voluissent,  suam  auctoritatem 
simul  cum  salute  mea  recuperassent.  Recreatis  enim 
bonis  viris  consulatu  tuo,  et  constantissimis  atque  op- 
timis  actionibus  tuis  excitatis,  Cn.  Pompeio  praeser- 
tim  ad  causam  adjuncto ;  cum  etiam  (Jaesar,  rebus 
maximis  gestis,  singularibus  ornatus  et  novis  honori- 
bus  ac  judiciis  senatus,  ad  auctoritatem  ejus  ordinis 
iuljungeretur  ;  nulli  improbo  civi  locus  ad  rempubli- 
cam  violandam  esse  potuisset. 

Sed  attende,  quaeso,  quae  sunt  consecuta.  Primum 
illa  furia  muliebrium  religionum,  qui  non  pluris  fe- 
cerat  Bonam  Deam,  quam  tres  sorores,  impunitatem 
est  illorum  sententiis  assecutus,  qui  (cum  tribunus 
plebis  poenas  a  seditioso  civi  per  bonos  viros  judicio 
persequi  vellet)  exemplum  praeclarissimum  in  poste- 
rum  vindicaiuke  seditionis  de  republica  sustulerunt : 
iidemque  postea,  non  nieum  monimentum,  (non  enim 
ilbe  manubiaj  meac,  sed  operis  locatio  mea  fuerat) 
monimentum  vero  senatds,  hostili  nomine  et  cruentis 
inustum  literis  esse  passi  sunt.  Qui  me  homines  quod 
s.ilvum  esse  voluerunt,  est  mihi  gratissimum  :  sed 
vellem,  non  solum  salutis  mea:,  quemadmodum  me- 
dici,  sed,  ut  aliptae,  etiam  virium  et  coloris,  rationem 
habere  voluissent :  nunc,  ut  Apelles  Veneris  caput  et 
summa  pectoris  politissima  aite  perfecit,  reliquam 
partem  corporis  inchoatam  reliquit,  sic  quidam  ho- 
mines  in  capite  meo  solum  elaborarunt,  reliquum 
corpus  imperfectum  ac  rude  reliquerunt.  In  quo  ego 
spem  fefelli  non  modo  invidorum,  sed  etiam  inimico- 
rum  meorum  ;  qui  de  uno  acerrimo  et  fortissimo  viro, 
meoque  judicio,  omnium  magnitudine  animi  et  con- 
stanti^  pracstantissimo,  Q.  Metelloj  Lucii  filio,  quon- 

dam  falsam  opinionem  acceperant ;  quem  post  red- 
itum  dictitant  fracto  animo  et  demisso  fuisse.  Est  vero 
probandum,  qui  et  summa  voluntate  cesserit,  et  egre- 
gia  animi  alacritate  abfuerit,  neque  sane  redire  cura- 
rit,  eum  ob  id  ipsum  fractum  fuisse,  in  quo  cum  om- 
nes  homines,  tum  M.  illum  Scaurum,  singularem 
virum,  constantia  et  gravitate  superasset  ? 

Sed,  quod  de  illo  acceperant,  aut  etiam  suspicaban- 
tur,  de  me  idem  cogitabant,  abjectiore  animo  me 
futurum,  cum  respublica  majorem  etiam  mihi  ani- 
mum,  quam  unquam  habuissem,  daret ;  quae  decla- 
rasset,  se  non  potuisse  me  uno  civi  carere ;  cumque 
Metellum  unius  tribuni  plebis  rogatio,  me  universa 
respublica,  duce  senatu,  comitante  Italia,  promul- 
gantibus  omnibus,  referente  consule,  comitiis  centu- 
natis,  cunctis  ordinibus,  hominibus,  incumbentibus, 
omnibus  denique  suis  viribus  recuperasset.  Neque 
vero  ego  mihi  postea  quidquam  assumsi,  neque  hodic 
assumo,  quod  quemquam  malevolentissimum  jure 
possit  offendere.  Tantum  enitor,  ut  neque  amicis, 
neque  etiam  alienioribus,  opera,  consilio,  labore,  de- 
sim. 

Hic  meae  vitae  cursus  offendit  eos  fortasse,  qui 
splendorem  et  speciem  hujus  vitae  intuentur,  sollici- 
tudinem  autem  et  laborem  perspicere  non  possunt. 
Illud  vero  non  obscure  queruntur,  in  meis  sententiis, 
quibus  ornem  Caesarem,  quasi  descissem  a  pristina 
causa.  Ego  autem  cum  illa  sequor,  quae  paulo  ante 
proposui,  tum  hoc  non  in  postremis,  de  quo  cceperam 
exponere.  Non  offendes  eumdem  bonorum  sensum, 
Lentule,  quem  reliquisti :  qui  confirmatus  consulatu 
nostro,  nonnunquam  postea  interruptus,  afflictus  ante 
te  consulem,  recreatus  abs  te  totus  est,  nunc  ab  iis,  a 
quibus  tuendus  fuerat,  derelictus :  idemque  non  so- 
lum  fronte  atque  vultu,  quibus  simulatio  facillime 
sustinetur,  declarant  ii,  qui  tum  nostro  illo  statu  op- 
timates  nominabantur,  sedetiam  [sententia]  saepejam 
tabellaque  docuerunt.  Itaque  tota  jam  sapientium  ci- 

vium,  qualcm  me  et  esse  etnumerari  volo,  et  senten- 
tia  et  voluntas  mutata  esse  debet.  Id  enim  jubet  idem 
ille  Plato,  quem  ego  vehementer  auctorem  sequor, 
"  Tantum  contendere  in  republica,  quantum  probare 
tuis  civibus  possis  ;  vim  neque  parenti,  neque  patriae, 
afferri  oportere."  Atque  hanc  quidem  ille  causam 
sibi  ait  non  attingendae  reipublicae  fuisse :  quod,  cum 
ofFendisset  populum  Atheniensem  prope  jam  desi- 
pientem  senectute,  cumque  eum  nec  persuadendo  nec 
cogendo  regi  posse  vidisset,  cum  persuaderi  posse 
diffideret,  cogi  fas  esse  non  arbitraretur. 

Mea  ratio  fuit  alia,  quod,  neque  desipiente  populo, 
neque  integra  re  milii  ad  consulendum,  capesseremne 
rempublicam,  implicatus  tenebar.  Sed  laetatus  tamen 
sum,  quod  mihi  liceret,  in  eadem  causa,  et  mihi 
utilia,  et  cuivis  bono  recta,  defendere.  Huc  accessit 
commemoranda  quaedam  et  divina  Caesaris  in  me 
fratremque  meum  liberalitas ;  qui  milii,  quascumque 
res  gereret,  tuendus  essct.  Nunc,  in  tanta  felicitate 
tantisque  victoriis,  etiam  si  in  nos  non  is  esset,  qui 
cst,  tamen  ornandus  videretur.  Sic  enim  te  existimare 
velim ;  cum  a  vobis,  meae  salutis  auctoribus,  disces- 
serim,  neminem  esse,  cujus  officiis  me  tam  esse  de- 
vinctum  non  solum  contitear,  sed  etiam  gaudeam. 

Quod  quoniam  tibi  exposui,  facilia  sunt  ea,  quae  a 
me  de  Vatinio  et  de  Crasso  requiris.  Nam  de  Appio, 
quod  scribis,  sicuti  de  Caesare,  tc  non  reprehendere ; 
gaudeo  consilium  tibi  probari  meum.  De  Vatinio  au- 
tem ;  primum  reditus  intercesserat  in  gratiam  per 
Pompeium,  statim  ut  ille  praetor  est  factus,  cum  qui- 
dem  ego  ejus  petitionem  gravissimis  in  senatu  senten- 
tiis  oppugnassem,  neque  tam  illius  lacdendi  causa, 
quam  defendendi  atque  ornandi  Catonis.  Post  autem 
Caesaris,  ut  illum  defenderem,  mira  contentio  est  con- 
secuta.  Cur  autem  laudarim,  peto  a  te,  ut  id  a  me, 
nevc  in  hoc  reo,  neve  in  aliis,  requiras ;  ne  tibi  ego 
idcm  reponam,  cum  veneris :  tametsi  possum  vel 
absenti.  Recordare  enim,  quibus  laudationem  ex  ul- 


AD  DIVERSOS.  Li«.  I.  9.  25 

timis  terris  miseris.  Nec  hoc  pertimueris  :  nam  a  me 
ipso  laudantur,  et  laudabuntur  iidem.  Sed  tamen  de- 
fendendi  Vatinii  fuit  etiam  ille  stimulus,  de  quo,  in 
judicio,  cum  illum  dcfenderem,  dixi  me  faeere  quid- 
dam,  quodin  "Eunucho"  parasitus  suaderet  militi : 

M  Ubi  nominabit  Phaedriam,  tu  Pamphilam 
Continuo.  Si  quando  illa  dicet,  '  Phaedriam  in- 
tromittamus  comissatum  ;'  tu,  '  Pamphilam 
Cantatum  provocemus.'  Si  laudabit  haec 
Illius  formam  ;  tu  hujus  contra.  Denique 
Par  pari  referto,  quod  eam  mordeat." 

Sic  petivi  a  judicibus,  ut,  quoniam  quidam  nobiles 
homines,  et  de  me  optime  meriti,  nimis  amarent  in- 
imicum  meum,  meque  inspectante  Scepe  eum  in  senatu 
modo  severe  seducerent,  modo  familiariter  atque  hi- 
lare  amplexarentur  ;  quoniamque  illi  haberent  suuni 
Publium,  darent  mihi  ipsi  alium  Publium,  in  quo 
possem  illorum  animos,  mediocriter  lacessitus,  Ievi- 
ter  repungere.  Neque  solum  dixi,  sed  etiam  saepe 
facio,  Diis  hominibusque  approbantibus.  Habes  de 
Vatinio  :  cognosce  de  Crasso. 

Ego,  cum  milii  cum  illo  magna  jam  gratia  esset, 
quod  ejus  omnes  gravissimas  injurias,  communis  con- 
cordiae  causa,  voluntaria  quadam  oblivione  contrive- 
ram,  repentinam  ejus  defensionem  Gabinii,  quem 
proximis  superioribus  diebus  acerrime  oppugnasset, 
tamen,  si  sine  ulla  mea  contumelia  suscepisset,  tulis- 
sem.  Sed,  cum  me  disputantem,  non  lacessentem, 
laesisset,  exarsi,  non  solum  prassenti  (credo)  iracundia. 
(nam  ea  tam  vehemens  fortasse  non  fuisset) ;  sed,  cum 
inclusum  illud  odium  multarum  ejus  in  me  injuria- 
rum,  quod  ego  eftudisse  me  omne  arbitrabar,  resi- 
duum  tamen,  insciente  me,  fuisset ;  omne  repente  ap- 
paruit.  Quo  quidem  tempore  ipso,  quidam  homines, 
et  iidem  illi,  quos  saepe  nutu  significationeque  ap- 
pello,  cum  se  maximum  fructum  cepisse  dicerent  ex 
libertate  mea,  meque  tum  denique  sibi  esse  visum 

(Epist.)  vol.  i,  D 

reipublicaa,  qualis  fuissem,  restitutum ;  cumque  ea 
contentio  mihi  magnum  etiam  foris  fructum  tu!isset ; 
gaudere  se  dicebant,*mihi  et  illum  inimicum,  et  eos, 
qui  in  eadem  causa,  essent,  nunquam  amicos  futuros. 
Quorum  iniqui  sermones  cum  ad  me  per  homines 
honestissimos  perferrentur ;  cumque  Pompeius  ita 
contendisset,  ut  nihil  unquam  magis,  ut  cum  Crasso 
redirem  in  gratiam,  Caesarque  per  literas  maxima.  se 
molestia  ex  illa  contentione  affectum  ostenderet ; 
habui  non  temporum  solum  rationem  meorum,  sed 
etiam  naturae.  Crassusque,  ut  quasi  testata  populo 
Romano  esset  nostra  gratia,  paene  a  meis  laribus  in 
provinciam  est  profectus.  Nam,  cum  mihi  condixis- 
set,  ccenavit  apud  me  in  mei  generi  Crassipedis  hortis. 
Quamobrem,  ejus  causam,  (quod  te  scribis  audisse) 
magna.  illius  commendatione  susceptam,  defendi  in 
senatu,  sicut  mea  fides  postulabat. 

Accepisti,  quibus  rebus  adductus,  quamque  rem 
causamque  defenderim  ;  quique  meus  in  re  publica 
sit,  pro  meii  parte,  capessenda  status.  De  quo  sic 
velim  statuas,  me  haec  eadem  sensurum  fuisse,  si 
mihi  integra  omnia  ac  libera  fuissent.  Nam  neque 
pugnandum  arbitrarcr  contra  tantas  opes,  neque  de- 
lendum,  etiam  si  id  fieri  posset,  summorum  civium 
principatum,  neque  permanendum  in  una  sententia, 
conversis  rebus,  ac  bonorum  voluntatibus  immutatis ; 
sed  temporibus  assentiendum.  Nunquam  enim  pr.-e- 
stantibus  in  republica  gubemanda  viris  laudata  est 
in  una  sententia  perpetua  pemiansio  :  sed,  ut  in  na- 
vigando  tempestati  obsequi  artis  est,  etiam  si  portum 
tenere  non  queas ;  cum  vero  id  possis  mutata  veli- 
ficatione  assequi ;  stultum  est  eum  tenere  cum  peri- 
culo  cursum,  quem  ceperis,  potius  quam,  eo  com- 
mutato,  quo  velis,  tandem  pervenire  :  sic,  cum  om- 
nibus  nobis  in  administranda  re  publica.  propositum 
esse  debeat  id,  quod  a  me  sa?pissime  dictum  est,  cuni 
dignitate  otium  ;  non  idem  semper  dicere,  sed  idcni 
semper  spcctare,  debemus.  Quamobrcm,  ut  paulo 

ante  posui,  si  esscnt  omnia  mihi  solutissima,  tamen  in 
re  publica  non  alius  cssem,  atque  nunc  sum.  Cum 
vero  in  hunc  sensum  et  alliciar  beneficiis  hominum, 
ct  compellar  injuriis  ;  facile  patior,  ea  me  de  re  pu- 
blica  sentire  ac  dicere,  quae  maxime  cum  mihi,  tum 
ctiam  reipublicae  rationibus,  putem  conducere. 

Apertius  autem  hacc  ago  ac  saepius,  quod  et  Quin- 
tus,  frater  meus,  legatus  est  Caesaris,  et  nullum 
meum  minimum  dictum,  non  modo  factum,  pro 
Cassare  intercessit,  quod  ille  non  ita  illustri  gratia 
exceperit,  ut  ego  eum  mihi  devinctum  putarem. 
Itaque  ejus  omni  et  gratia,  quae  summa  est,  et  opi- 
bus,  quas  intelligis  esse  maximas,  sic  fruor,  ut  meis. 
Nec  mihi  aliter  potuisse  videor  hominum  perditorum 
de  me  consilia  frangere,  nisi,  cum  praesidiis  iis  quae 
semper  habui,  nunc  etiam  potentium  benevolentiam 
conjunxissem. 

His  ego  consiliis,  si  te  praesentem  habuissem,  (ut 
opinio  mea  fert)  essem  usus  eisdem.  Novi  enim  tem- 
pcrantiam  et  moderationem  naturae  tuae :  novi  ani- 
mum,  tum  mihi  amicissimum,  tum  nulla  in  caeteros 
malevolentia  surTusum  ;  contraque,  cum  magnum  et 
excelsum,  tum  etiam  apertum  et  simplicem.  Vidi 
ego  quosdam  in  te  tales,  quales  tu  eosdem  in  me 
videre  potuisti,  Qua?  me  moverunt,  movissent  eadem 
te  profecto.  Sed,  quocumque  tempore  mihi  potestas 
prassentis  tui  fuerit,  tu  eris  omnium  moderator  con- 
siliorum  meorum.  Tibi  erit  eidem,  cui  salus  mea 
fuit,  etiam  dignitas  curae.  Me  quidem  certe  tuarum 
actionum,  sententiarum,  voluntatum,  rerum  denique 
omnium,  socium  comitemque  habebis :  neque  mihi 
in  omni  vita  res  tam  erit  ulla  proposita,  quam  ut 
quotidie  vehementius  te  de  me  optime  meritum  esse 
kctere. 

Quod  rogas,  ut  mea  tibi  scripta  mittam,  quae  post 
disccssum  tuum  scripserim  ;  sunt  orationes  qua?dam, 
quas  Menocrito  dabo ;  neque  rta  multae ;  ne  perti- 
mescas.  Scripsi  etiani  (nam  ab  orationibus  disjungo 

me  fere,  referoque  ad  mansuetiores  Musas  ;  quas  me 
maxime,  sicut  jam  a  prima  adolescentia,  delectant) 
scripsi  igitur,  Aristoteleo  more,  quemadmodum  qui- 
dem  volui,  tres  libros  in  disputatione  ac  dialogo  de 
Oratore,  quos  arbitror  Lentulo  tuo  fore  non  inutiles. 
Abhorrent  enim  a  communibus  praeceptis  ;  et  omnem 
antiquorum,  et  Aristoteleam,  et  Isocrateam  rationem 
oratoriam  complectuntur.  Scripsi  etiam  versibus  tres 
libros  de  temporibus  meis  ;  quos  jam  pridem  ad  te 
misissem,  si  esse  edendos  putassem.  Sunt  enim  testes, 
ct  erunt,  sempiterni  meritorum  erga  me  tuorum, 
meaeque  pietatis.  Sed  [quia]  verebar,  non  eos,  qui 
sc  la?sos  arbitrarentur,  (etenim  id  feci  parce,  et  mol- 
liter)  sed  eos,  quos  erat  infinitum  bene  de  me  meritos 
omnes  nominare.  Quos  tamen  ipsos  libros,  si  quem, 
cui  recte  committam,  invenero,  curabo  ad  te  perfe- 
rendos.  Atque  istam  quidem  partem  vitae  consuetu- 
dinisque  nostne  totam  ad  te  defero.  Quantum  literis, 
quantum  studiis,  veteribus  nostris  delectationibus, 
consequi  poterimus,  id  omne  ad  arbitrium  tuum, 
qui  rucc  semper  amasti,  libentissime  conferemus. 

Qiue  ad  me  de  tuis  rebus  domesticis  scribis,  qusc- 
que  mihi  commendas,  ea  tantae  mihi  cura?  sunt,  ut 
me  nolim  admoneri ;  rogari  vero  sine  magno  dolore 
vix  possum. 

Quod  de  Quinti  fratris  negotio  scribis,  te  priore 
aestate,  quod  morbo  impeditus  in  Ciliciam  non  trans- 
ieris,  conficere  non  potuisse ;  nunc  autem  omnia 
facturum,  ut  conficias ;  id  scito  esse  ejusmodi,  ut 
fratcr  meus  vere  existimet,  adjuncto  isto  fundo,  pa- 
trimonium  fore  suum  per  te  constitutum.  Tu  me  de 
tuis  rebus  omnibus,  et  de  Lentuli  tui  nostrique  stu- 
diis  et  exercitationibus,  velim  quam  familiarissime 
certiorem,  ct  quam  saepissimc,  facias ;  existimesque 
neminem  cuiquam  neque  cariorem  neque  jucundio- 
rem  unquam  fuisse,  quam  te  mihi ;  idque  me,  non 
modo  ut  tu  sentias,  sed  ut  omncs  gentes,  etiam  ut 
postcritas  omnis  intelligat,  esse  fucturum. 

Appius  in  sermonibus  antea  dictitabat,  postea 
dixit  etiam  in  senatu  palam,  sese,  si  licitum  csset 
legem  curiatam  ferre,  sortiturum  esse  cum  collega, 
provinciam  :  si  curiata  lex  non  essct,  se  paraturum, 
tibique  successurum :  legem  curiatam  consuli  ferri 
opus  esse,  necesse  non  esse :  se,  quoniam  ex  senatus- 
consulto  provinciam  haberet,  lege  Cornelia  impe- 
rium  habiturum,  quoad  in  Urbem  introisset.  Ego, 
quid  ad  te  tuorum  quisque  necessariorum  scribat, 
nescio :  varias  esse  opiniones  intelligo.  Sunt,  qui 
putent,  posse  te  non  decedere,  quod  sine  lege  curiata 
tibi  succedatur:  sunt  etiam,  qui,  si  decedas,  a  te 
relinqui  posse,  qui  provinciaa  praasit.  Mihi  non  tam 
de  jure  certum  est  (quamquam  ne  id  quidem  valde 
dubium  est),  quam,  illud  ad  tuam  summam  ampli- 
tudinem,  dignitatem,  liberalitatem  (qua  te  scio  li- 
bentissime  frui  solere),  pertinere,  te  sine  ulla  mora 
provinciam  successori  concedere,  praesertim  cum,  sine 
suspicione  tuae  cupiditatis,  non  possis  illius  cupi- 
ditatem  refutare.  Ego  utrumque  meum  puto  esse,  et 
quid  sentiam,  ostendere,  et,  quod  feceris,  defendere. 

Scripta  jam  epistola  superiore,  accepi  tuas  literas 
de  publicanis;  quibus  aequitatem  tuam  non  potui 
non  probare.  Felicitate  quidem,  vellem,  consequi 
potuisses,  ne  ejus  ordinis,  quem  semper  ornasti,  rem 
aut  voluntatem  offenderes.  Equidem  non  desinam 
tua  decreta  defendere :  sed  nosti  consuetudinem  ho- 
minum :  scis,  quam  graviter  inimici  ipsi  illi  Q.  Scae- 
volae  fuerint.  Tibi  tamen  sum  auctor,  ut,  si  quibus 
rebus  possis,  eum  tibi  ordinem  aut  reconcilies,  aut 
mitiges.  Id  etsi  difficile  est,  tamen  mihi  videtur  esse 
prudentiae  tua;.  Vale, 

( 10.)   M.  T.  C.  S.  D.  L.  VALERIO,  JURIS* 
CONSULTO. 

(Argumcntum,  —  Inter  jocos  significat  Valcrio, 
sc  ejus  nomine  P.  Lentulo  gratias  egisse ;  eumque, 
ut  domum  redeat,  hortatur.) 


Cur  enim  tibi  hoc  non  gratificer,  nescio :  praeser- 
tim  cum  his  temporibus  audacia  pro  sapientia  liceat 
uti.  Lentulo  nostro  egi,  per  literas,  tuo  nomine  gra- 
tias  diligenter.  Sed  tu  velim  desinas  jam  nostris  lite- 
ris  uti,  et  nos  aliquando  revisas  ;  et  ibi  malis  esse, 
ubi  aliquo  numero  sis,  quam  istic,  ubi  solus  sapere 
videare.  Quamquam  qui  istinc  veniunt,  partim  te 
superbum  esse  dicunt,  quod  nihil  respondeas ;  par- 
tim  contumeliosum,  quod  male  respondeas.  Sedjam 
cupio  tecum  coram  jocari.  Quare  fac,  ut  quam  pri- 
mum  vcnias,  neque  in  Apuliam  tuam  accedas,  ut 
possimus  salvum  venisse  gaudere.  Nam,  illo  si  ve- 
neris,  tamquam  Ulysses,  cognosces  tuorum  nemi- 
nem.  Vale. 

(  1.)  M.  T.  C.   S.  D.   C.  CURIONI. 

(Argumentum,  —  Accusatus  a  Curione  negligen- 
liae  literarum,  se  excusat,  eique  quod  absens  sum- 
mam  laudem  consecutus  sit,  gratulatur;  hortaturque, 
ut,  quam  concitasset,  exspectationi  sui  respondeat, 
et  ipsum,  cujus  consiliis  ad  hanc  dignitatem  perve- 
nerit,  jam  prope  senescentem,  amore  suo  oblectet.) 


Quamquam  me  nomine  negligentiae  suspectum 
tibi  esse  doleo,  tamen  non  tam  mihi  molestum  fuit, 
accusari  abs  te  officium  meum,  quam  jucundum  re- 
quiri ;  praesertim  cum,  in  quo  accusabar,  culpa  va- 
carem ;  in  quo  autem  desiderare  te  significabas  meas 
literas,  prae  te  ferres  perspectum  mihi  quidem,  sed 
tamen  dulcem  et  optatum,  amorem  tuum.  Equidem 
neminem  praetermisi,  quem  quidem  ad  te  perventu- 
rum  putarem,  cui  literas  non  dedcrim.  .Etenim  quis 
est  tam  in  scribendo  impiger,  quam  ego  ?  A  te  vero 
bis,  terve  summum,  et  eas  perbreves,  accepi.  Quare, 
si  iniquus  es  in  mc  judex,  condemnabo  codem  ego 

te  crimine  :  sin  me  id  facere  noles,  te  milii  aequuni 
praDbere  debebis.  Sed  de  literis  hactenus :  non  cnim 
vereor,  ne  non  scribendo  te  expleam ;  praesertim  si 
in  eo  genere  studium  meum  non  adspernabere. 

Ego  te  abfuisse  tamdiu  a  nobis  et  dolui,  quod 
carui  fructu  jucundissima?  consuetudinis  ;  et  lastor, 
quod  absens  omnia  cum  maxima  dignitate  es  con- 
secutus  ;  quodque,  in  omnibus  tuis  rebus,  meis  op- 
tatis  fortuna  respondit.  Breve  est,  quod  me  tibi  prae- 
cipere  meus  incredibilis  in  te  amor  cogit.  Tanta  est 
exspectatio  vel  animi  vel  ingenii  tui,  ut  ego  te  ob- 
secrare  obtestarique  non  dubitem,  sic  ad  nos  confor- 
matus  revertare,  ut,  quam  exspectationem  tui  con- 
citasti,  hanc  sustinere  ac  tueri  possis.  Et,  quoniam 
meam  tuorum  erga  me  meritorum  memoriam  nulla 
unquam  delebit  oblivio,  te  rogo,  ut  memineris,  quan- 
taecumque  tibi  accessiones  fient  et  fortunae  et  digni- 
tatis,  eas  te  non  potuisse  consequi,  nisi  meis  puer 
olim  fidelissimis  atque  amantissimis  consiliis  paruis- 
ses.  Quare  hoc  animo  in  nos  esse  debebis,  ut  aetas 
nostra,  jam  ingravescens,  in  amore  atque  in  adoles- 
centia  tua  conquiescat.  Vale. 


(  2.)   M.  T.  C.   C.  CURIONI  S.  D. 

(Argumcntum,—- Patrismortem  filio  absenti  sig- 
nificat,  ac  se  illi  parentis  loco  fore  pollicetur.) 

Gravi  teste  privatus  sum  amoris  summi  erga  te 
mei,  patre  tuo,  clarissimo  viro  :  qui,  cum  suis  lau- 
dibus,  tum  vero  te  filio,  superasset  omnium  fortu- 
nam,  si  ei  contigisset,  ut  tc  antc  vidcret,  quam  e 
vita  discedcret.  Sed  spero  nostram  amicitiam  non 
egere  testibus.  Tibi  patrimonium  Dii  fortunent.  Me 
certe  habebis,  cui  ct  carus  aeque  sis  et  jucundus,  ac 
fuisti  patri.  Valc. 

( 3.)   M.  T.  C.   C.  CURIONI  S.  D. 

(Argumcntum, — Rupam  libertum  cxcusat,  quod 
in  patris  funere  ludos  populo  non  promiserit,  quia 
amicis  displiceret.  Cujus  consilii,  coram  pluribus 
cxponendi,  jam  summam  perscribit,  et,  quanta  in 
exspectatione  Curio  filius  sit,  significat.) 

Rupas  studium  non  defuit  declarandorum  mune- 
rum  tuo  nomine  :  sed  nec  mihi  placuit,  nec  cuiquam 
tuorum,  quidquam,  te  absente,  fieri,  quod  tibi,  cum 
venisses,  non  esset  integrum.  [Equidem,  quidsenti- 
am,j  autscribam  adte  postea  pluribus,  aut,  ne  ad  eam 
meditere,  imparatum  te  ofTendam ;  coramque,  contra 
istam  rationem,  meam  dicam ;  ut  aut  te  in  meam 
sententiam  adducam,  aut  certe  testatum  apud  ani- 
mum  tuum  relinquam,  quid  senserim ;  ut,  si  quando 
(quod  nolim)  displicere  tibi  consilium  tuum  cceperit, 
possis  meum  recordari.  Brevi  tamen  sic  habeto,  in 
eum  statum  temporum  tuum  reditum  incidere,  ut 
iis  bonis,  quae  tibi  natura,  studio,  fortuna  data  sunt, 
facilius  omnia,  quae  sunt  amplissima  in  republica, 
consequi  possis,  quam  muneribus ;  quorum  neque 
facultatem  quisquam  admiratur  (est  enim  copiarum, 
non  virtutis) ;  neque  quisquam  est,  quin  satietate 
jam  defessus  sit.  Sed  aliter,  atque  ostenderam,  facio, 
qui  ingrediar  ad  explicandam  rationem  sententiae 
meae.  Quare  omnem  hanc  disputationem  in  adven- 
tum  tuum  diflfero.  Summa  scito  in  exspectatione  te 
esse,  eaque  a  te  exspectari,  quae  a  summa  virtute, 
summoque  ingenio,  exspectanda  sunt :  ad  quae  si 
es,  ut  debes,  paratus  (quod  ita  esse  confido),  pluri- 
mis  maximisque  muneribus,  et  nos  amicos,  et  cives 
tuos  universos,  et  rempublicam,  afficies.  Illud  cognos- 
ces  profecto,  mihi  te  neque  cariorem  neque  jucim- 
diorem  esse  quemquam.  Vale. 

(4.)  M.T.C.  C.CURIONI  S.  D. 

{Argumcntum.  —  Diversa  clicit  literarum  gcnc- 
ra  esse,  quorum  nullum  sibi  jam  conveniat.  Qua- 
propter  ad  cohortationcm  transit,  ut  pergat  Curio  ad 
gloriam  ire,  quia  gravis  ipsi  adversaria,  omnium  ex- 
spectatio,  constituta  sit.) 


Epistolarum  genera  multa  esse  non  ignoras :  sed 
unum  illud  certissimum,  cujus  causa  invcnta  res 
ipsa  est,  ut  certiores  faceremus  absentes,  si  quid  esset, 
quod  eos  scire,  aut  nostra  aut  ipsorum  lnteresset. 
Hujus  generis  literas  a  mc  profecto  non  expetis. 
Tuarum  enim  rerum  domesticarum  habes  et  scrip- 
tores  et  nuntios.  In  meis  autem  rebus  nihil  est  sane 
novi.  Reliqua  sunt  epistolarum  genera  duo,  qiue  me 
magnopere  delectant ;  unum  familiare  et  jocosum, 
alterum  severum  et  grave.  Utro  me  minus  deceat 
uti,  non  intelligo.  Jocerne  tecum  per  literas?  civem 
Iniehcrcule)  non  puto  esse,  qui  temporibus  his  ridere 
possit  An  gravius  aliquid  scribam  ?  quid  est,  quod 
possit  graviter  a  Cicerone  scribi  ad  Curioncm,  nisi 
de  re  publica?  Atque  in  hoc  genere  luec^  mea  causa 
est,  ut  neque  ca,  quae  nunc  sentio,  velim  scribere. 
Quamobrem,  quoniam  mihi  nullum  scribendi  argu- 
mcntum  relictum  est,  utar  ca  clausula,  qua  soleo ; 
teque  ad  studium  summas  laudis  cohortabor.  Est 
enini  tibi  gravis  adversaria  constituta  et  parata,  in- 
crcdibilis  qiuedam  exspectatio :  quam  tu  una  re  fa- 
cillime  vinces,  si  hoc  statueris,  quarum  laudum  glo- 
riam  adamaris,  quibus  artibus  e;e  laudes  comparan- 
tur,  in  iis  esse  laborandum.  In  hanc  sentcntiani 
M.-ribercm  plura,  nisi  tc  tua  sponte  satis  incitatum 
i  sse  confiderem :  et  lioc,  quidquid  attigi,  non  fcci 
inflammandi  tui  causa,  scd  tcstiricandi  amoris  mci. 
Vale. 

(  5.)   M.  T.  C.  C.  CURIONI  S.  P.  D. 

(Argumentum.—  Questus  dc  publicis  malis,  Cu~ 
rioni  gratulatur,  quod  ca  non  videat,  et  magnam 
ex  benefactis  laudcm  consequatur.  Sed,  quoquo  se 
modo  respublica  habeat,  ad  eam  capessendam  vin- 
dicandamque  adhortatur.) 


Haec  negotia  quomodo  se  habeant,  ne  epistola.  qui- 
dem  narrare  audeo.  Tibi,  etsi,  ubicumque  es,  (ut 
scripsi  ad  te  antea)  in  eadem  es  navi,  tamen,  quod 
abes,  gratulor ;  vel  quia  non  vides  ea,  quae  nos ;  vel 
quod  excelso  et  illustri  loco  sita  est  laus  tua,  in  plu- 
rimorum  et  sociorum  et  civium  conspectu,  quae  ad 
nos,  nec  obscuro  nec  vario  sermone,  sed  et  clarissima 
et  una  omnium  voce,  perfertur.  Unum  illud  nescio, 
gratulerne  tibi,  an  timeam,  quod  mirabilis  est  ex- 
spectatio  reditus  tui ;  non,  quo  verear,  ne  tua  virtus 
opinioni  hominum  non  respondeat ;  sed  (mehercule) 
ne,  cum  veneris,  non  habeas  jam,  quod  cures :  ita 
sunt  omnia  debilitata  jam  prope  et  exstincta.  Sed 
haec  ipsa,  nescio,  rectene  sint  literis  commissa :  quare 
caetera  cognosces  ex  aliis.  Tu  tamen,  sive  habes  ali- 
quam  spem  de  republica,  sive  desperas,  ea  para, 
meditare,  cogita,  quae  esse  in  eo  civi  ac  viro  debent, 
qui  sit  rempublicam,  afflictam  et  oppressam  miseris 
temporibus  ac  perditis  moribus,  in  veterem  dignita- 
tem  ac  libertatem  vindicaturus.  Vale. 


(G.)  M.  T.  C.  C.  CURIONI  S.  P.D. 

(Argumcntum.  —  Curioni,  ex  Asia.  adventanti, 
Milonis  causam,  consulatum  petentis,  diligentissi- 
me  commendat,  ut  gratia,  qua  plurimum  polleat, 
petitionem  ejus  adjuvet ;  quo  ipso,  non  tam  Milonem 

sibi,  quam  etiam  Ciceronem,  cujus  intererat  Milo- 
nem  ornari,  magis  magisque  sibi  devincturus  sic.) 


Nondum  erat  auditum,  te  ad  Italiam  adventare, 
cum  Sextum  Vil.lium,  Milonismei  familiarem,  cum 
his  ad  te  literis  misi.  Sed  tamen,  cum  appropinquare 
tuus  adventus  putaretur,  et  te  jam  ex  Asia  Romam 
versus  profectum  esse  constaret,  magnitudo  rei  fecit, 
ut  non  vereremur,  ne  nimis  cito  mitteremus,  cum 
has  quam  primum  ad  te  perferri  literas  magnopere 
vellemus.  Ego,  si  mea  in  te  essent  officia  solum, 
Curio,  tanta,  quanta  magis  a  te  ipso  pnedicari  quam 
a  me  ponderari  solent ;  verecundius  a  te,  si  qua 
magna  res  mibi  pctenda  esset,  contcndercm.  Grave 
est  enim  liomini  pudenti,  petere  aliquid  magnum  ab 
eo,  de  quo  se  bene  meritum  putet ;  ne  id,  quod  pe- 
tat,  exigere  magis,  quam  rogare,  et  in  mercedis 
potius  quam  benericii  loco  numerare,  videatur.  Sed, 
quia  tua  in  mc,  vcl  nota  omnibus,  vel  ipsfi  novitate 
meorum  temporum  clarissima  et  maxima,  beneficia 
cxstiterunt ;  cstquc  animi  ingcnui,  cui  multum  de- 
beas,  eidcm  plurimum  velle  debere ;  non  dubitavi 
id  a  te  pcr  literas  petere,  quod  mihi  omnium  esset 
maximum,  maximcque  nccessarium.  Neque  enim 
sum  veritus,  ne  sustinere  tua  in  me  vel  innumera- 
bilia  non  possem  ;  cum  praesertim  confidercm,  nul- 
lam  esse  gratiam,  quam  non  vel  capere  animus  meus 
in  accipiendo,  vel  in  remunerando  cumulandoque 
illustrare,  posset. 

Ego  oninia  mea  studia,  omnem  operam,  curam, 
industriam,  cogitationem,  mentem  denique  omnem 
in  Milonis  consulatu  fixi  et  locavi ;  statuique,  in  eo 
me  non  officii  solum  fructum,  sed  etiam  pietatis  lau- 
dem,  deberc  quaerere.  Neque  vero  cuiquam  salutem 
ac  fortunas  suas  tantae  curae  fuisse  unquam  puto, 
quantae  mihi  sit  honos  ejus,  in  quo  omnia  mea  posita 
esse  decrevi.  Huic  te  unum  tanto  adjumento  esse, 
si  volueris,  posse  intelligo,  ut  nihil  sit  prceterea  nobis 

requirendum.  Habemus  haec  omnia ;  bonorum  stu- 
dium,  conciliatum  ex  tribunatu,  propter  nostram  (ut 
spero  te  intelligere)  causam ;  vulgi  ac  multitudinis, 
propter  magnificentiam  munerum,  liberalitatemque 
natura? :  juventutis  et  gratiosorum  in  suffragiis  stu- 
dia,  propter  ipsius  excellentem  in  eo  genere  vel  gra- 
tiam  vel  diligentiam  :  nostram  suffragationem,  si 
minus  potentem,  at  probatam  tamen,  et  justam,  et 
debitam,  et  propterea  fortasse  etiam  gratiosam.  Dux 
nobis  et  auctor  opus  est,  et  eorum  ventorum,  quos 
proposui,  moderator  quidam,  et  quasi  gubernator : 
qui  si  ex  omnibus  unus  optandus  esset,  quem  tecum 
conferre  pcssemus,  non  haberemus. 

Quamobrem,  si  me  memorem,  si  gratum,  si  bo- 
num  virum,  vel  ex  hoc  ipso,  quod  tam  vehementer 
de  Milone  laborem,  existimare  potes ;  si  dignum  de- 
nique  tuis  beneficiis  judicas  ;  hoc  a  te  peto,  ut  sub- 
venias  huic  meae  sollicitudini,  ut  huic  meae  laudi,  vel 
(ut  verius  dicam)  prope  saluti,  tuum  studium  dices. 
De  ipso  T.  Annio  tantum  tibi  polliceor,  te  majoris 
animi,  gravitatis,  constantiae,  benevolentiaeque  erga 
te,  si  complecti  hominem  volueris,  habiturum  esse 
neminem.  Mihi  vero  tantum  decoris,  tantum  digni- 
tatis  adjunxeris,  ut  eumdem  te  facile  agnoscam  fuisse 
in  laude  mea,  qui  fueris  in  salute. 

Ego,  ni  te  videre  scirem,  cum  ad  te  haec  scriberem, 
quantum  ofticii  sustinerem,  quantopere  mihi  esset, 
in  hac  petitione  Milonis,  omni,  non  modo  conten- 
tione,  sed  etiam  dimicatione  elaborandum,  plura 
scriberem.  Nunc  tibi  omnem  rem  atque  causam, 
meque  totum,  commendo  atque  trado.  Unum  hoc  sic 
habeto  :  si  a  te  hanc  rem  impetraro,  me  paene  plus 
tibi,  quam  ipsi  Miloni,  debiturum.  Non  enim  mihi 
tam  mea  salus  cara  fuit  (in  qua  praecipue  sum  ab 
illo  adjutus),  quam  pietas  erit,  in  referenda  gratia, 
jucunda.  Eam  autem  unius  tui  studio  me  assequi 
posse  confido.  Vale. 

(Epist.)  ,VOL.  T.  E 


38  AD  DIVERSOS.  Lib.  II.  7. 

(7.)    M.  T.  C.   PROCONSUL,   C.  CURIONI, 
TRIBUNO  PL.  S.  D. 

{Argumentnm.  —  Ex  Cilicia  Curioni  de  tribuna- 
tu  plebis  gratulatur ;  hortaturque,  ne  cujus  consilium 
sequatur,  sed,  quod  rectum  est,  constanter  faciat ;  nec 
patiatur  sibi  provinciam  prorogari.) 

Sera  gratulatio  reprehendi  non  solet,  prassertim  si 
nulla  negligentia  praetermissa  est.  Longe  enim  ab- 
sum  :  audio  sero.  Sed  tibi  et  gratulor,  et,  ut  sempi- 
terna?  laudi  tibi  sit  iste  tribunatus,  exopto :  teque 
hortor,  ut  omnia  gubernes  et  moderere  prudentia 
tua  ;  ne  te  auferant  aliorum  consilia.  Nemo  est,  qui 
tibi  sapientius  suadere  possit  te  ipso :  nunquam  la- 
bere,  si  te  audies.  Non  scribo  hoc  temere :  cui  scri- 
bam,  video:  novi  animum,  novi  consilium  tuum. 
Non  vereor,  ne  quid  timide,  ne  quid  stulte,  facias, 
si  ea  defendes,  quae  ipse  recta  esse  senties.  Quod  in 
id  reipublicae  tempus  non  incideris,  sed  veneris,  (ju- 
dicio  enim  tuo,  non  casu,  in  ipsum  discrimen  re- 
rum  contulisti  tribunatum  tuum)  profecto  vides, 
quanta  vis  in  republica  temporum  sit,  quanta  varic  - 
tas  rerum,  quam  incerti  exitus,  quam  flexibiles  ho- 
minum  voluntates.  Quid  insidiarum,  quid  vanitatis, 
in  vita,  non  dubito,  quin  cogites.  Sed  (amabo  te) 
cura,  et  cogita  nihil  novi;  sed  (illud  idem,  quod 
initio  scripsi)  tecum  loquere  :  te  adhibe  in  consilium : 
te  audi :  tibi  obtempera.  Alteri  qui  melius  dare  con- 
silium  possit,  quam  tu,  non  facile  inveniri  potest : 
tibi  vero  ipsi  certe  nemo  melius  dabit.  Dii  immor- 
tales  !  cur  ego  non  adsum,  vel  spectator  laudum 
tuarum,  vel  particeps,  vel  socius,  vel  minister  con- 
siliorum  ?  [tametsi]  hoc  minime  tibi  deest ;  sed 
tamen  efficeret  magnitudo  et  vis  amoris  mei,  consilio 
te  ut  possem  juvare. 

Scribam  ad  te  plura  alias:  paucis  enim  diebus 
eram  missurus  domesticos  tabellarios ;  ut,  quoniam 

sane  feliciter  et  ex  mea  sententia  rem  gessimus,  unis 
literis  totius  aestatis  res  gestas  ad  senatum  perscribe- 
rem. 

De  sacerdotio  tuo  quantam  curam  adhibuerim, 
quamquam  difficili  in  re  atque  causa,  cognosces  ex 
iis  literis,  quas  Tharasoni,  liberto  tuo,  dedi.  Te,  mi 
Curio,  pro  tua  incredibili  in  me  benevolentia,  mea- 
que  item  in  te  singulari,  rogo  atque  oro,  ne  patiare, 
quidquam  mihi  ad  hanc  provincialem  molestiam 
temppris  prorogari.  Praesens  tecum  egi,  cum  te  tri- 
bunum  plebis  isto  anno  fore  non  putarem  :  itemque 
petivi  saspius  per  literas ;  sed  tum  quasi  a  senatore 
nobilissimo,  tum  adolescente  gratiosissimo ;  nunc  a 
tribuno  plebis,  et  a  Curione  tribuno  ;  non  ut  decer- 
natur  aliquid  novi  (quod  solet  esse  difficilius),  sed  ut 
ne  quid  novi  decernatur ;  et  ut  senatus-consultum  et 
leges  defendas ;  eaque  mihi  conditio  maneat,  qua 
profectus  sum.  Hoc  te  vehementer  etiam  atque  etiam 
rogo.  Vale. 


(8.)  M.  T.  C.  PROCONSUL,  M.  CCELIO  S.  D. 

{Argumcntum.  —  M.  Ccelius  (cujus  est  liber 
VIII  harum  epistolarum)  scripserat  leviores  res 
urbanas  Ciceroni,  de  gladiatoriis  ludis,  dilatione  va- 
dimonii,  et  furtis  nonnullis,  quae  ipsum  nihil  afficie* 
bant.  Reprehensa  ergo  illa  sedulitate,  monet,  ut  se- 
veriores  res,  quem  statum  putet  reip.  futurum  esse, 
perscribat.  Addit,  se  cum  Pompeio  fuisse,  cui  se  ut 
Ccelius  det,  hortatur ;  et  cum  Caninio  Athenis.  De- 
nique  sua  commendat.) 


Quid  ?  tu  me  hoc  tibi  mandasse  existimas,  ut  mihi 
gladiatorum  compositiones,  ut  vadimonia  dilata,  et 
Chresti  compilationem  mitteres,  et  ea,  quae  nobis, 
cum  Romae  sumus,  narrare  nemo  audeat  ?  Vide, 
quantum  tibi  meo  judicio  tribuam  :  (nec,  mehercule, 

injuria :  7roXtTixwTepov  enim  te  adhuc  neminem  co- 
gnovi.)  Ne  illa  quidem  curo  mihi  scribas,  quac  maxi- 
mis  in  rebus  reipublicae  geruntur  quotidie,  nisi  quid 
ad  me  ipsum  pertinebit.  Scribent  alii :  multi  nun- 
tiabunt:  perferet  multa  etiam  ipse  rumor.  Quare, 
ego  nec  prasterita  nec  praesentia  abs  te,  sed  ut  ab 
homine  longe  in  posterum  prospiciente,  futura,  ex- 
specto,  ut  ex  tuis  literis,  cum  formam  reipublicae 
viderim,  quale  aedificium  futurum  sit,  scire  possim. 
Neque  tamen  adhuc  habeo,  quod  te  accusem  :  ne- 
que  enim  fuit,  quod  tu  plus  providere  posses,  quam 
quivis  nostrdm,  in  primisque  ego,  qui  cum  Pompeio, 
complures  dies,  nullis  in  aliis,  nisi  de  re  publica,  ser- 
monibus  versatus  sum  :  quae  nec  possunt  scribi,  nec 
scribenda  sunt.  Tantum  habeto,  civem  egregium 
esse  Pompeium,  et  ad  omnia,  quae  providenda  sunt 
in  re  publica,  et  animo  et  consilio  paratum.  Quare, 
da  te  homini :  complectetur  ;  mihi  crede.  Jam  iidem 
illi  et  boni  et  mali  cives  videntur,  qui  nobis  videri 
solent.  Ego  cum  Athenis  decem  ipsos  dies  fuissem, 
multumque  mecum  Gallus  noster  Caninius,  profi- 
ciscebar  inde  pridie  Nonas  Quintiles,  cum  hoc  ad  te 
literarum  dedi.  Tibi  cum  omnia  mea  commendatis- 
sima  esse  cupio,  tum  nihil  magis,  quam  ne  tempus 
nobis  provinciae  prorogetur.  In  eo  mihi  sunt  omnia. 
Quod,  quando,  et  quomodo,  et  per  quos,  agendum 
sit,  tu  optime  constitues.  Vale. 


( 9.)   M.  T.  C.  C(ELIO  RUFO,  yEDILI  CU- 
RULI  DESIGNATO,  S.  D. 

(Argumentum. —  Gratulatur  de  aedilitate  obtenta, 
Hirro  competitore  dejecto,  in  quem  veteris  poeta? 
verbis  facete  jocatur.) 


Primum  tibi,  ut  debeo,  gratulor,  laetorque,  cum 
praesenti,  tum  etiam  sperata,  tua  dignitate,  serius, 

non  negligentia  mea,  sed  ignoratione  rerum  omnium. 
In  his  enim  sum  locis,  quo,  et  propter  longinquita- 
tem,  et  propter  latrocinia,  tardissime  omnia  perfe- 
runtur.  Et  cum  gratulor,  tum  vero,  quibus  verbis 
tibi  gratias  agam,  non  reperio,  quod  ita  factus  sis, 
ut  dederis  nobis,  (quemadmodum  scripseras  ad  me) 
quem  semper  ridere  possemus.  Itaque  cum  primum 
audivi,  ego  ille  ipse  factus  sum  :  scis  quem  dicam  : 
egique  omnes  iflcs  adolescentes,  quos  ille  jactitat. 
Difficile  est  loqui.  "  Te  autem  contemplans  absen- 
tem,  et  quasi  tecum  coram  loquerer,  non  a?depol, 
quantam  egeris  rem,  neque  quantum  facinus  feceris." 
Quod  quia  praeter  opinionem  mihi  acciderat,  refere- 
bam  me  ad  illud  :  "  lncredibile  hoc  factu  objicitur." 
Repente  vero  incessi  "  omnibus  laetitiis."  In  quo 
cum  objurgarer,  quod  nimio  gaudio  pame  desiperem  ; 
ita  me  defendebam :  "  Ego  voluptatem  animi  ni- 
miam."  Quid  quaeris  ?  dum  illum  rideo,  paene  sum 
factus  ille.  Sed  haec  pluribus,  multaque  alia  et  de  te 
et  ad  te,  cum  primum  ero  aliquid  otii  nactus.  Te 
vero,  mi  Rufe,  diligo,  quem  mihi  fortuna  dedit  am- 
plificatorem  dignitatis  meae,  uitorem,  non  modo  in- 
imicorum,  sed  etiam  invidorum  meorum  ;  ut  eos  par- 
tim  scelerum  suorum,  partim  etiam  ineptiarum,  pce- 
niteret.  Vale. 


(10.)    M.  T.  C.    IMP.    M.  CCELIO    RUFO, 
JEDILI  CURULI  DESIGN.  S.  D. 

(Argumentam.  —  Querendo  de  tabellariis,  occulte 
Ccelium  negligentias  literarum  accusat:  res  suas  in 
Amano  gestas  narrat :  et,  ne  provincia  prorogetur, 
rogat :  de  rep.  cupit  certior  fieri.) 

Tu  vide,  quam  ad  me  literae  non  perferantur : 
non  enim  possum  adduci,  ut  abs  te,  postea  quam  aedi- 
iis  es  factus,  nullas  putem  datas;  praesertim  cum 

E3 

esset  tanta  res,  tantae  gratulationis ;  de  te,  quia  quod 
sperabam ;  de  Hillo,  (balbus  enim  sum)  quod  non 
putaram.  Atqui  sic  habeto,  nullam  me  epistolam 
accepisse  tuam  post  comitia  ista  praeclara,  quae  me 
laetitia,  extulerunt :  ex  quo  vereor,  ne  idem  eveniat 
in  meas  literas.  Equidem  nunquam  domum  misi 
unam  epistolam,  quin  esset  ad  te  altera :  nec  mihi 
est  te  jucundius  quidquam,  nec  carius.  Sed  balbi 
non  sumus  :  ad  rem  redeamus. 

Ut  optasti,  ita  est.  Velles  enim  (ais),  tantum  mo- 
do  ut  haberem  negotii,  quod  esset  ad  laureolam  satis. 
Parthos  times,  quia  diffidis  copiis  nostris.  Ergo  ita 
accidit.  Nam,  Parthico  bello  nuntiato,  locorum  qui- 
busdam  angustiis  et  natura  montium  fretus,  ad  Ama- 
num  exercitum  adduxi,  satis  probe  ornatum  auxiliis, 
et  quadam  auctoritate,  apud  eos  qui  me  non  norant, 
nominis  nostri.  Multum  est  enim  in  his  locis :  u  Hic- 
cine  est  ille,  qui  urbem . . .  ?  quem  senatus . . .  ?"  Nos- 
ti  caetera.  Cum  venissem  ad  Amanum,  qui  mons 
mihi  cum  Bibulo  communis  est,  divisus  aquarum 
divortiis,  Cassius  noster,  quod  mihi  magnae  voluptati 
fuit,  feliciter  ab  Antiochea  hostem  rejecerat.  Bibu- 
lus  provinciam  acceperat.  Interea,  cum  meis  copiis 
omnibus,  vexavi  Amanienses,  hostes  sempiternos. 
Multi  occisi,  capti :  reliqui  dissipati :  casteUa  muni- 
ta  improviso  adventu  capta  et  incensa. 

Ita  victoria  justa  imperator  appellatus  apud  Issum 
(quo  in  loco,  saspe,  ut  ex  te  audivi,  Clitarchus  tibi 
narravit,  Darium  ab  Alexandro  esse  superatum)  ad- 
duxi  exercitum  ad  infestissimam  Cilicias  partem. 
Ibi,  quintum  vicesimum  jam  diem,  aggeribus,  vineis, 
turribus,  oppugnabam  oppidum  munitissimum,  Pin- 
denissum,  tantis  opibus,  tantoque  negotio,  ut  mihi 
ad  summam  gloriam  nihil  desit,  nisi  nomen  oppidi ; 
quod  si,  ut  spero,  cepero ;  tum  vero  literas  publice 
mittam. 

Haec  ad  te  in  praesenti  scripsi,  ut  speres,  te  assequi 
id  quod  optasses.    Sed,  ut  redeam  ad  Parthos,  haec 

astas  habuit  hunc  exitum  satis  felicem.  Ea,  quae 
sequitur,  magno  est  in  timore.  Quare,  mi  Rufe,  vi- 
gila ;  primum,  ut  mihi  succedatur :  sin  id  erit,  ut 
scribis,  et,  ut  ego  arbitror,  spissius  ;  illud,  quod  fa- 
cile  est,  ne  quid  mihi  temporis  prorogetur.  De  re 
publica,  ex  tuis,  ut  antea  tibi  scripsi,  cum  praesentia, 
tum  etiam  futura  magis,  exspecto.  Quare,  ut  ad  me 
omnia  quam  diligentissime  perscribas,  te  vehementer 
rogo.  Vale. 


(11.)  M.  T.  C.  IMP.  M.  C(ELIO,^EDILI  CU- 
RULI,  S.  D . 

(Argumentum.  —  Prorogationis  metu  sollicitus 
ob  varias  causas,  de  pantheris,  in  ludos  aedilis  Ccelii 
capiendis,  scribit :  et  sibi  res  urbanas  perscribi  pos- 
tulat) 


Putaresne  unquam  accidere  posse,  ut  mihi  verba 
deessent,  neque  solum  ista  vestra  oratoria,  sed  haec 
etiam  levia  nostratia  ?  Desunt  autem  propter  hanc 
causam,  quod  mirifice  sum  sollicitus,  quidnam  de 
provinciis  decernatur.  Mirum  me  desiderium  tenet 
Urbis,  incredibile  meorum,  atque  in  primis  tui,  sa- 
tietas  autem  provinciae ;  vel,  quia  videmur  eam  fa- 
mam  consecuti,  ut  non  tam  accessio  quaerenda,  quam 
fortuna  metuenda  sit ;  vel,  quia  totum  negotium  non 
est  dignum  viribus  nostris,  qui  majora  onera  in  re- 
publica  sustinere  et  possim  et  soleam  ;  vel  quia  belli 
magni  timor  impendet,  quod  videmur  effugere,  si  ad 
constitutam  diem  decedemus. 

De  pantheris,  per  eos  qui  venari  solent,  agitur 
mandato  meo  diligenter ;  sed  mira  paucitas  est :  et 
eas,  quae  sunt,  valde  aiunt  queri,  quod  nihil  cuiquam 
insidiarum  in  mea  provincia,  nisi  sibi,  fiat.  Itaque 
constituisse  dicuntur  in  Cariam  ex  nostra  provincia 
decedere.  Sed  tamen  sedulo  fit,  et  in  primis  a  Patis- 

co.  Quidquid  crit,  tibi  erit :  sed,  quid  esset,  plane 
nesciebamus.  Milii  (mehercule)  magna?  curae  est 
aedilitas  tua :  ipse  dies  me  admonebat :  scripsi  enim 
haec  ipsis  Megalensibus.  Tu,  velim,  ad  me  de  omni 
reipublicae  statu  quam  diligentissime  perscribas.  Ea 
enim  certissima  putabo,  quae  ex  te  cognoro.     Vale. 


( 12.)  M.  T.  C.  IMP.  M.  CCELIO,  ^DILI  CU- 
RULI,  S.  D. 

(Argumentum.  —  Appropinquante  discessu  ex 
provincia,  Urbem  desiderat,  cujus  fructus  provinci- 
alibas  praefert :  et  obviam  sibi  literas  mitti  postulat.) 

Sollicitus  equidem  eram  de  rebus  urbanis :  ita  tu- 
multuosae  conciones,  ita  molestae  Quinquatrus,  affe- 
rebantur  :  nam  citeriora  nondum  audiebamus.  Sed 
tamen  nihil  me  magis  sollicitabat,  quam,  in  his  mo- 
lestiis,  non  me,  si  quae  ridenda  essent,  ridere  tecum  : 
sunt  enim  multa ;  sed  ea  non  audeo  scribere.  Illud 
moleste  fero,  nihil  me  adhuc  his  de  rebus  habere  tua- 
rum  literarum.  Quare,  etsi,  cum  tu  haec  leges,  ego 
jam  annuum  munus  confecero ;  tamen  obviae  mihi 
velim  sint  literae  tuae,  quae  me  erudiant  de  omni  re 
publica,  ne  hospes  plane  veniam.  Hoc  melius,  quam 
tu,  facere  nemo  potest. 

Diogenes  tuus,  homo  modestus,  a  me,  cum  Phi- 
lone,  Pessinunte  discessit.  Iter  habebant  ad  Deiota- 
rum  regem  ;  quamquam  omnia  nec  benigna,  nec  co- 
piosa,  cognorant. 

Urbem,  Urbem,  mi  Rufe,  cole,  et  in  ista  luce  vive. 
Omnis  peregrinatio  (quod  ego  ab  adolescentia  judica- 
vi)  obscura  et  sordida  est  iis,  quorum  industria  Roma? 
potest  illustris  esse.  Quod  cum  probe  scirem,  uti- 
nam  in  sentcntia  permansissem  !  Cum  una  (meher- 
cule)  ambulatiuncula,  atque  uno  scrmone  nostro, 
^inncs  fructus  provinci;c  non  confero.  Spero  me  inte- 

gritatis  laudem  consecutum.  Non  erat  minor  ex 
contemnenda,  quam  ex  conservata,  provincia.  Spem 
triumphi?  inquis.  Satis  gloriose  triumpharem,  si 
non  essem  quidem  tamdiu  in  desiderio  rerum  mihi 
carissimarum.  Sed  (ut  spero)  propediem  te  videbo. 
Tu  mihi  obviam  mitte  epistolas  te  dignas.     Vale. 


(  13.)    M.  T.  C.    IMP.    M.   CCELIO,  ^EDILI 
CURULI,  S.  D. 

{Argumentum. —  De  literarum  infrequentia,  mo- 
deste  questus,  amicitiam  Appii  Coelio  excusat,  et  ra- 
tionibus  defendit.  Curionis  inconstantiam  se  praevi- 
disse,  provinciam  recte  confecisse,  et  Urbis  desiderio 
nunc  unice  teneri,  dicit.) 


Raras  tuas  quidem,  (fortasse  enim  non  perferun- 
tur)  sed  suaves,  accipio  literas.  Vel  quas  proxime 
acceperam,  quam  prudentis  !  quam  multi  et  officii 
et  consilii !  Etsi  omnia  sic  constitueram  mihi  agenda, 
ut  tu  admonebas ;  tamen  confirmantur  nostra  con- 
silia,  cum  sentimus,  prudentibus  fideliterque  suaden- 
tibus  idem  videri.  Ego  Appium  (ut  saepe  tecum  lo- 
cutus  sum)  valde  diligo :  meque  ab  eo  diligi  statim 
cceptum  esse,  ut  simultatem  deposuimus,  sensi.  Nam 
et  honorificus  in  me  consul  fuit,  et  suavis  amicus,  et 
studiosus  studiorum  etiam  meorum.  Mea  vero  ofli- 
cia  ei  non  defuisse,  tu  es  testis :  quoniam  xwfxixo; 
fxixprvg  (ut  opinor)  occidit  Phania :  et  (mehercule) 
etiam  pluris  eum  feci,  quod  te  amari  ab  eo  sensi. 
Jam  me  Pompeii  totum  esse  scis.  Brutum  a  me 
amari  intelligis.  Quid  est  causae,  cur  mihi  non  in 
optatis  sit,  complecti  hominem  florentem  aetate, 
opibus,  honoribus,  ingenio,  liberis,  propinquis,  affi- 
nibus,  amicis ;  collegam  meum  praesertim,  et,  in 
ipsa  collegii  laude  et  scientia,  studiosum  mei  ? 

Haec  eo  pluribus  scripsi,  quod  mihi  significabant 

tuaa  literse,  subdubitare  te,  qua  essem  erga  illum  vo- 
luntate.  Credo,  te  audisse  allquid.  Falsum  est,  (mihi 
crede)  si  quid  audisti.  Genus  institutorum  et  ratio- 
num  mearum  dissimilitudinem  nonnullam  habet  cum 
illius  administratione  provincise.  Ex  eo  quidam  su- 
spicati  fortasse  sunt,  animorum  contentione,  non  opi- 
nionum  dissensione,  me  ab  eo  discrepare.  Nihil  autem 
feci  unquam,  neque  dixi,  quod  contra  illius  existi- 
mationem  esse  vellem.  Post  hoc  negotium  autem,  et 
temeritatem  nostri  Dolabellas,  deprecatorem  me  pro 
illius  periculo  prscbeo. 

Erat  in  eadem  epistola  veternus  civitatis.  Gaude- 
bam  sane,  et  congelasse  nostrum  amicum  laetabar 
otio.  Extrema  pagella  pupugit  me  tuo  chirographo. 
Quid  ais  ?  Ca?sarem  nunc  defendit  Curio  !  Quis  hoc 
putaret  prrcter  me  ?  nam,  ita  vivam,  putavi.  Dii 
immortales !  quam  cgo  risum  nostrum  desidero ! 
Mihi  erat  in  animo,  quoniam  jurisdictionem  confe- 
ceram,  civitates  locupletaram,  publicanis  etiam  supe- 
rioris  lustri  reliqua,  sine  sociorum  ulla  querela,  con- 
servaram,  privatis,  summis,  infimis,  fueram  jucun- 
dus,  proficisci  in  Ciliciam  Nonis  Maii :  et,  cum  pri- 
ma  a?stiva  attigissem,  militaremque  rem  collocassem, 
deccdcre  ex  senatus-consulto.  Cupio  te  aedilem  vi- 
dere ;  miroque  desiderio  me  Urbs  afficit,  et  omnes 
mei,  tuque  in  primis.     Vale. 


( 14.)    M.  T.   C.  IMP.   M.   CCELIO,    jEDILI 
CUKULI,  S.  D. 

(Argumcntum.  —  M.  Fabium  commendat  dili- 
genter  :  de  urbanis  rebus  literas  exspectat.) 


IMarco  Fabio,  viro  optimo,  et  homine  doctissimo, 
familiarissime  utor ;  mirificeque  eum  diligo,  cum 
proptcr  summum  ingenium  ejus,  summamque  doc- 
trinam,  tum  propter  singularem  modestiam.   Ejus 

negotium  sic  velim  suscipias,  ut  si  esset  res  mea. 
Novi  ego  vos,  magnos  patronos.  Ilominem  occidat, 
oportet,  qui  vestra  opera  uti  velit.  Sed  in  hoc  hcmine 
nullam  accipio  excusationem.  Omnia  relinques,  si 
me  amabis,  cum  tua.  opera  Fabius  uti  volet.  Ego  res 
Romanas  vehementer  exspecto  et  desidero :  in  pri- 
misque,  quid  agas,  scire  cupio :  nam  jamdiu,  propter 
hiemis  magnitudinem,  nihil  novi  ad  nos  afferebatur. 
Vale. 


( 15.)    M.  T.  C.  IMP.   M.  CGELIO,  CURULI 
JEDILI,  S.  P.  D. 

{Argumentum.  —  Ad  plures  Ccelii  epistolas  re- 
spondet,  praesertim  XI  et  XIII  libri  octavi :  hoc 
est  de  supplicatione,  de  filiae  et  Dolabellae  nuptiis : 
quibus  addit  de  quaestore  Ccelio  provinciae  praefecto  : 
de  Ocella,  et  aliis.) 


Non  potuit  accuratius  agi,  nec  prudentius,  quam 
actum  est  a  te  cum  Curione  de  supplicatione :  et 
(mehercule)  confecta  res  ex  sententia  mea  est,  cum 
celeritate,  tum  quod  is,  qui  erat  iratus,  competitor 
tuus,  et  idem  meus,  assensus  est  ei,  qui  ornavit  res 
nostras  divinis  laudibus.  Quare  scito  me  sperare  ea, 
quae  sequuntur :  ad  quae  tu  te  para.  Dolabellam  a  te 
gaudeo  primum  laudari,  deinde  etiam  amari.  Nam 
ea,  quae  speras  Tulliae  meae  prudentia  temperari 
posse,  scio,  cui  tuae  epistolae  respondeant.  Quid,  si 
meam  legas,  quam  ego  tum  ex  tuis  literis  misi  ad 
Appium  ?  Sed  quid  agas  ?  sic  vivitur.  Quod  actum 
est,  Dii  approbent.  Spero  fore  jucundum  generum 
nobis ;  multumque  in  eo  tua  nos  humanitas  adjuva- 
bit.  Res  publica  me  valde  sollicitat.  Faveo  Curioni : 
Caesarem  honestum  esse  cupio :  pro  Pompeio  emori 
possum.  Sed  tamen  ipsa,  republica  nihil  mihi  est  ca- 
rius :  in  qua  tu  non  valde  te  jactas.  Districtus  enim 

mihi  videris  esse,  quod  et  bonus  civis  et  bonus  ami- 
cus  es. 

Ego,  de  provincia.  decedens,  quaestorem  Coelium 
praaposui  provinciae.  Puerum  ?  inquies.  At  quaesto- 
rem  ;  at  nobilem  adolescentem  ;  at  omnium  fere  ex- 
emplo :  neque  erat  superiore  honore  usus,  quem 
praeficerem.  Pomtinus  multo  ante  discesserat :  a 
Quinto  fratre  impetrari  non  poterat :  quem  tamen  si 
reliquissem,  dicerent  iniqui,  non  me  plane  post  an- 
num,  ut  senatus  voluisset,  de  provincia  decessisse, 
quoniam  alterum  me  reliquissem.  Fortasse  etiam 
illud  adderent,  senatum  eos  voluisse  provinciis  prae- 
esse,  qui  antea  non  prasfuissent ;  fratrem  meum  tri- 
cnnium  Asiae  praefuisse.  Denique  nunc  sollicitus  non 
sum.  Si  fratrem  reliquissem,  omnia  timerem.  Pos- 
tremo,  non  tam  mea  sponte,  quam  potentissimorum 
duorum  exemplo,  qui  omnes  Cassios  Antoniosque 
complexi  sunt,  nobilem  adolescentem  non  tam  alli- 
cere  volui,  quam  alienare  nolui.  Hoc  tu  meum  consi~ 
lium  laudes,  necesse  est :  mutari  enim  non  potest.  De 
Ocella  parum  ad  me  plane  scripseras :  et  in  Actis  non 
erat.  Tuae  res  gestae  ita  notae  sunt,  ut,  trans  montem 
Taurum  etiam,  de  Matrinio  sit  auditum.  Ego,  nisi 
quid  me  Etesiae  morabuntur,  celeriter  (ut  spero)  vos 
videbo.     Vale. 

(10.)    M.  T.  C.  IMP.    M.  CCELIO,    ^EDILI 
CURULI,  S.  P.  D. 

(Argumcntum. —  Cicero,  ex  provincia  regressus, 
Ccelio  videbatur  nimium  ad  Pompeium  propendere, 
quod  dissuasit  illi  epist.  XVI  lib.  VIII ;  cui  Cicero 
respondet,  se  pacem  et  otium  malle,  quam  castra 
sequi ;  etiam  causas  sinisterioris  suspicionis  ostendit 
et  refutat.) 


Magno  dolore  me  affecissent  tuae  literae,  nisi  jam 
et  ratio  ipsa  depulisset  omnes  molestias,  et  diuturna 

desperatione  rerum  obduruisset  animus  ad  dolorem 
novum.  Sed  tamen,  quare  acciderit,  ut  ex  meis  su- 
perioribus  literis  id  suspicarere,  quod  scribis,  nescio. 
Quid  enim  fuit  in  illis,  praster  querelam  temporum, 
quae  non  animum  meum  magis  sollicitum  haberet, 
quam  tuum  ?  Nam  non  eam  cognovi  aciem  ingenii 
tui,  quod  ipse  videam,  te  id  ut  non  putem  videre.  II- 
lud  miror,  adduci  potuisse  te,  qui  me  penitus  nosse 
deberes,  ut  me  existimares,  aut  tam  improvidum,  qui 
ab  excitata  fortuna,  ad  inclinatam  et  prope  jacentem 
desciscerem ;  aut  tam  inconstantem,  ut  collectam 
gratiam  florentissimi  hominis  eftunderem,  a  meque 
ipse  deficerem ;  et,  quod  initio  semperque  fugi,  ci- 
vili  bello  interessem. 

Quod  est  igitur  meum  triste  consilium  ?  ut  disce- 
derem  fortasse  in  aliquas  solitudines  ?  Nosti  enim 
non  modo  stomachi  mei,  (cujus  tu  similem  quondam 
habebas)  sed  etiam  oculorum,  in  hominum  insolen- 
tium  indignitate,  fastidium.  Accedit  etiam  molesta 
haec  pompa  lictorum  meorum,  nomenque  imperii, 
quo  appellor.  Eo  si  onere  carerem,  quamvis  parvis 
ltaliae  latebris  contentus  essem.  Sed  incurrit  haec 
nostra  laurus  non  solum  in  oculos,  sed  jam  etiam  in 
voculas,  malevolorum.  Quod  cum  ita  esset,  nil  tamen 
unquam  de  profectione,  nisi  vobis  approbantibus, 
cogitavi.  Sed  mea  praediola  tibi  nota  sunt :  in  his 
mihi  necesse  est  esse,  ne  amicis  molestus  sim.  Quod 
autem  in  maritimis  facillime  sum  ;  moveo  nonnullis 
suspicionem,  velle  me  navigare :  quod  tamen  for- 
tasse  non  nollem,  si  possem  ad  otium.  Nam  ad  bel- 
lum  quidem  qui  convenit  ?  praesertim  contra  eum, 
cui  spero  me  satisfecisse ;  ab  eo,  cui  tamen  satisfieri 
nullo  modo  potest.  Deinde  sententiam  meam  tu  fa- 
cillime  perspicere  potuisti  jam  ab  illo  tempore,  cum 
in  Cumanum  mihi  obviam  venisti.  Non  enim  te  ce- 
lavi  sermonem  T.  Ampii :  vidisti,  quam  abhorrerem 
ab  Urbe  relinquenda.  Cum  audissem,  nonne  tibi  af- 
firmavi,  quidvis  me  potius  perpessurum,  quam  ex 

(Epist.)  VOL.  i.  f 

Italia  acl  bellum  civile  exitunim  ?  Quid  ergo  accidit, 
cur  consilium  mutarem  ?  Nonne  omnia  potius,  ut  in 
sententia  permanerem?  Credas  hoc  mihi,  velim, 
quod  puto  te  existimare,  me  ex  his  miseriis  nihil 
aliud  quserere,  nisi  ut  homines  aliquando  intelligant, 
me  nihil  maluisse,  quam  pacem ;  ea  desperata,  nihil 
tam  fugisse,  quam  arma  civilia. 

Hujus  me  constantiae,  puto  fore,  ut  nunquam  po> 
niteat.  Etenim  memini,  in  hoc  genere  gloriari  soli- 
tum  esse  familiarem  nostrum,  Q.  Hortensium,  quod 
nunquam  bello  civili  interfuisset.  Hoc  nostra  laus 
erit  illustrior,  quod  illi  tribuebatur  ignaviae :  de  no- 
bis  id  existimari  posse  non  arbitror.  Nec  me  ista  ter- 
rent,  quae  mihi  a  te  ad  timorem  fidelissime  atque 
amantissime  proponuntur.  Nulla  est  enim  acerbitas, 
quae  non  omnibus,  hac  orbis  terrarum  perturbatione, 
impendere  videatur :  quam  quidem  ego  a  republica, 
meis  privatis  et  domesticis  incommodis  libentissime, 
vel  istis  ipsis  quae  tu  me  mones  ut  caveam,  redemis- 
sem. 

Filio  meo  (quem  tibi  carum  esse  gaudeo),  si  erit 
ulla  respublica,  satis  amplum  patrimonium  relin- 
quam  in  memoria  nominis  mei.  Sin  autem  nulla 
erit ;  nihil  accidet  ei  separatim  a  reliquis  civibus. 
Nam,  quod  rogas,  ut  respiciam  generum  meum, 
adolescentem  optimum,  mihique  carissimum,  an 
dubitas,  cum  scias,  quanti  cum  illum,  tum  vero  Tul- 
liam  meam  faciam,  quin  ea  me  cura  vehementissime 
sollicitet  ?  et  eo  magis,  quod,  in  communibus  mise- 
riis,  hac  tamen  oblectabar  specula,  Dolabellam 
meum,  vel  potius  nostrum,  fore  ab  iis  molestiis, 
quas  libertate  sua  contraxerat,  liberum.  Velim  quae- 
ras,  quos  ille  dies  sustinuerit,  in  Urbe  dum  fuit ; 
quam  acerbos  sibi,  quam  mihi  ipsi  socero  non  hones- 
tos.  Itaque  neque  ego  hunc  Hispaniensem  casum 
exspecto,  de  quo  mihi  exploratum  est  ita  esse,  ut  tu 
scribis,  nec  quidquam  astute  cogito.  Si  quando  erit 
eivitas,  erit  profecto  nobis  locus :  sin  autem  non  erit, 

in  casdem  solitudines  tu  ipse  (ut  arbitror)  venies,  in 
quibus  nos  consedisse  audies. 

Sed  ego  fortasse  vaticinor :  et  haec  omnia  meliores 
habebunt  exitus.  Recordor  enim  desperationes  eorum, 
qui  senes  erant,  adolescente  me.  Eos  ego  fortasse 
nunc  imitor,  et  utor  aitatis  vitio.  Velim  ita  sit.  Sed 
tamen,  togam  praetextam  texiOppio,  puto  te  audisse: 
nam  Curtius  noster  dibaphum  cogitat :  sed  eum  in- 
fector  moratur.  Hoc  adspersi,  ut  scires,  me  tamen  in 
stomacho  solere  ridere.  Dolabellae  quod  scripsi,  sua- 
deo  videas,  tamquam  si  tua  res  agatur.  Extremum 
illud  erit :  nos  nihil  turbulenter,  nihil  temere,  facie- 
mus.  Te  tamen  oramus,  quibuscumque  erimus  in 
terris,  ut  nos  liberosque  nostros  ita  tueare,  ut  amici- 
tia  nostra  et  tua  fides  postulabit.  Vale. 


(17.)  M.  T.  C.  IMP.  CANINIO  SALLUSTIO, 
PROQU&STORI,  S.  D. 

(Argumcntum,  —  Sallustii,  qui  Bibuli  proconsulis 
Syriae  quaestor  erat,  binis  literis  respondet,  prioribus, 
ad  singula  eo  ordine  quo  rogaverat :  posterioribus, 
causas  exponendo,  quare  illum  Bibulo  commendare 
non  debeat ;  cui  tamen  morem  gerit.) 


Literas  a  te  mihi  stator  tuus  reddidit  Tarsi  a.  d. 
XVI  Calendas  Sextiles.  His  ego  ordine,  ut  videris 
velle,  respondebo.  De  successore  meo  nihil  audivi, 
nec  quemquam  fore  arbitror.  Quin  ad  diem  dece- 
dam,  nulla  causa  est,  praesertim  sublato  metu  Par- 
thico.  Commoraturum  me  nusquam  sane  arbitror. 
Rhodum,  Ciceronum  causa,  puerorum,  accessurum 
puto :  neque  id  tamen  certum.  Ad  Urbem  volo 
quam  primum  venire :  sed  tamen  iter  meum  reipu- 
blicae  et  rerum  urbanarum  ratio  gubernabit.  Succes- 
sor  tuus  non  potest  ita  maturare  ullo  modo,  ut  tu  me 
in  Asia  possis  convenire.    De  rationibus  referendis, 

non  erat  inconimodum,  te  nullam  referre;  quam 
tibi  scribis  a  Bibulo  rieri  potestatem.  Sed  id  vix  mihi 
videris  per  legem  Juliam  facere  posse  ;  quam  Bibu- 
lus  certa  quariam  ratione  non  servat ;  tibi  magnopere 
servandam  censeo.  Quod  scribis,  Apamea  pra?sidi- 
um  deduci  non  oportuisse,  videbam  idem  ca?teros 
existimare :  molesteque  ferebam,  de  ea  re  minus 
commodos  sermones  malevolorum  fuisse.  Parthi 
transierint,  necne,  praeter  te,  video  dubitare  nemi- 
nem.  Itaque  omnia  praesidia,  quae  magna  et  firma 
paraveram,  commotus  hominum  non  dubio  sermone, 
dimisi.  Rationes  mei  quaestoris  nec  verum  fuit  me 
tibi  mittere ;  nec  tamen  crant  confecta?.  Eas  nos 
Apamea?  deponere  cogitabamus.  De  praeda  mea, 
praeter  qua?stores  urbanos,  id  est,  populum  Roma- 
num,  teruncium  nec  attigit  nec  tacturus  est  quis- 
quam.  Laodiceae  me  praxles  accepturum  arbitror 
omnis  pecuniae  publicae,  ut  et  mihi  et  populo  cautum 
sit  sine  vectune  periculo.  Quod  scribis  ad  me  de 
drachmis  CCCIOOO,  nihil  est,  quod  in  isto  genere 
cuiquam  posrim  commodare.  Omnis  enim  pecunia 
ita  tractatur,  ut  praeda,  a  pra?fcctis  ;  quae  autem  mihl 
attributa  est,  a  quasstore  curatur. 

Quod  qiueris,  quid  existimem  de  legionibus,  qua» 
decreta?  sunt  in  Syriam ;  antea  dubitabam,  ventu- 
ra?ne  essent ;  nunc  mihi  non  est  dubium,  quin,  ri 
antea  auditum  crit,  otium  esse  in  Syria,  ventura?  non 
sint.  Marium  quidem  successorem  tandem  \ideo 
esse  venturum,  propterea  quod  senatus  ita  decrevit, 
ut  cum  legionibus  iret. 

I  Fni  epistola?  respondi :  venio  ad  alteram.  Petis, 
ut  Bibulo  te  quam  diligentissime  commendem  :  in 
quo  mihi  voluntas  non  deest :  sed  locus  esse  videtur 
tecum  expostulandi.  Solus  enim  tu,  ex  onmibus  qui 
cum  Bibulo  sunt,  certiorem  me  nunquam  fecisti, 
quam  valde  Bibuli  voluntas  a  me  sine  causa  abhor- 
reret.  Permulti  enim  ad  me  detulerunt,  cum  mag- 
nus  Antiochiae  metus  esset,  et  magna  spcs  in  meatque 

in  exercitu  mco,  solitum  dicere,  quidvis  se  perpeti 
malle,  quam  videri  eguisse  auxilio  meo :  quod  ego, 
officio  quaestorio  te  adductum,  reticere  de  prsetore 
tuo,  non  moleste  ferebam  :  quamquam,  quemadmo- 
dum  tractarere,  audiebam.  Ille  autem,  cum  ad  Ther- 
mum  de  Parthico  bello  scriberet,  ad  me  literam  nun- 
quam  misit ;  ad  quem  intelligebat  ejus  belli  pericu- 
lum  pertinere.  Tantum  de  auguratu  iilii  sui  scripsit 
ad  me :  in  quo  ego  misericordia  commotus,  et  quod 
semper  amicissimus  Bibulo  fui,  dedi  operam,  ut  ei 
quam  humanissime  scriberem.  Ille  si  omnibus  est 
malevolus,  (quod  nunquam  existimavi)  minus  offen- 
dor  in  me :  sin  autem  a  me  est  alienior ;  nihil  tibi 
meae  literae  proderunt.  Nam,  ad  senatum  quas  Bi- 
bulus  literas  misit,  in  iis,  quod  mihi  cum  illo  erat 
commune,  sibi  soli  attribuit :  se  ait  curasse,  ut  cum 
quaestu  populi  pecunia  permutajetur.  Quod  autem 
meum  erat  proprium,  ut  alariis  Transpadanis  uti 
negarem,  id  etiam  populo  se  remisisse  scribit.  Quod 
vero  illius  erat  solius,  id  mecum  communicat ;  "  Equi- 
tibus  auxiliariis,"  inquit,  u  cum  amplius  frumenti 
postularemus."  Illudvero  pusilli  animi,  et  ipsa  ma- 
levolentia  jejuni  atque  inanis,  quod  Ariobarzanem, 
quia  senatus  per  me  regem  appellavit,  mihique  com- 
mendavit,  iste  in  literis,  non  regem,  sed  regis  Ario- 
barzanis  filium,  appellat.  Hoc  animo  qui  sunt,  de- 
teriores  fiunt  rogati.  Sed  tibi  morem  gessi :  literas 
ad  eum  scripsi ;  quas  cum  acceperis,  facies  quod  voles. 
Vale. 


(18.)   M.T.  C.  IMPERATOR,  Q.  THERMO, 
PROPRjETORI,  S.  D. 

(Argumenium.  —  Asiae  proprsetori  suadet,  ut  de- 
cedens  qucestorem  potius,  quam  legatum,  provinciae 
praeficiat.) 

Officium  mcum  erga  Rhodonem,  caeteraquc  mea 

studia,  qiice  tibi  ac  tuis  priestiti,  tibi,  homini  gratissi- 
mo,  grata  esse,  vehementer  gaudeo :  mibique  scito  in 
dies  majori  curas  esse  dignitatem  tuam  ;  quae  quidem 
a  te  ipso  integritate  et  clementia  tua  sic  amplificata 
est,  ut  nihil  addi  posse  videatur.    Sed  mihi  magis 
magisque,  quotidie  de  rationibus  tuis  cogitanti,  pla- 
cet  illud  meum  consilium,  quod  initio  Aristoni  nos- 
tro,  ut  ad  me  venit,  ostendi :  graves  te  suscepturum 
inimicitias,  si  adolescens  potens  et  nobilis  a  te  igno- 
minia  atTectus  esset.  Et  (hercle)  sine  dubio  erit  igno- 
minia :  habes  enim  neminem  honoris  gradu  superio- 
rem.    Ille  autem,  ut  omittam  nobilitatem,  hoc  ipso 
vincit  viros  optimos,  hominesque  innocentissimos,  le- 
gatos  tuos,  quod  et  qua^stor  est,  et  quaistor  tuus. 
Nocere  tibi  iratum  neminem  possc  perspicio :  sed 
tamen  tres  fratres,  summo  loco  natos,  promtos,  non 
indisertos,  te  nolo  habere  iratos,   jure  praesertim ; 
quos  video  deincep:;  tribunos  plebis  per  triennium 
fore.  Tempora  autem  reipublica:  qualia  futura  sint, 
quis  scit?    Mihi  quidem  turbulenta  videntur  fore. 
Our  etiro  te  vclim  incidere  in  terrores  tribunicios  ? 

o 

pnesertim  cum,  sine  cujusquam  reprehensione,  qua> 
storiis  legatis  qu«8torem  possis  anteferre.  Qui  si  dig- 
num  se  majoribus  suis  prrcbuerit  (ut  spero,  et  opto), 
tua  laus  ex  aliqua  parte  fuerit.  Sin  quid  offenderit ; 
sibi  totum,  nihil  tibi,  oflenderit.  Quaj  mihi  veniebant 
in  mentem,  qua?  ad  te  pertinere  arbitrabar,  quod  in 
Ciliciam  proficiscebar,  existimavi  nie  ad  te  oportere 
scribere.  Tu,  quod  egeris,  id  velim  Dii  approbent. 
Sed,  si  me  audies,  vitabis  inimicitias,  et  posteritatis 
otio  consules.  Vale. 

( 19.)  M.  T.  C.  IMP.  C.  CCELIO,  L.  F.  CAL- 
DO,  QILESTORL  DES.  S.  D. 

{Argumentum. —  C.  Ccelium,  quacstoiem  sibi 
sorte  datum,  hortatur,  ut  festinet  ad  se  venire,  ante- 
quam  ipse  decedat.) 

Cum  optatissimum  nuntium  accepissem,  te  mihi 
qua^storem  obtigisse,  eo  jucundiorem  milii  eam  sor- 
tem  sperabam  fore,  quo  diutius  in  provincia,  mecum 
fuisses.  Magni  enim  videbatur  interesse,  ad  eam  ne- 
cessitudinem,  quam  nobis  sors  tribuisset,  consuetudi- 
nemquoque  accedere.  Posteaquam  mihi  nihil  neque  a 
te  ipso,  neque  ab  ullo  alio,  de  adventu  tuo  scriberetur ; 
verebar,  ne  id  ita  caderet,  (quod  etiam  nunc  vereor) 
ne  ante,  quam  tu  in  provinciam  venisses,  ego  de  pro- 
vincia,  decederem.  Accepi  autem  a  te  missas  literas 
in  Cilicia,  cum  essem  in  castris,  a.  d.  X  Cal.  Quin- 
tiles,  scriptas  humanissime :  quibus  facile  et  offici- 
um  et  ingenium  tuum  perspici  posset.  Sed  neque  un- 
de,  neque  quo  die,  datse  essent,  [atque]  quo  tempore 
te  exspectarem,  significabant :  nec  is,  qui  attulerat, 
a  te  acceperat,  ut  ex  eo  scirem,  quo  ex  loco,  et 
quo  tempore,  essent  datae,  Quse  cum  essent  incerta, 
existimavi  tamen  esse  faciendum,  ut  ad  te  statores 
meos  et  lictores  cum  literis  mitterem :  quas  si  satis 
opportuno  tempore  accepisti,  gratissimum  mihi  fe- 
ceris,  si  ad  me  in  Ciliciam  quam  primum  veneris. 
Nam  quod  ad  me  Curius,  consobrinus  tuus,  mihi 
(ut  scis)  maxime  necessarius,  quod  item  C.  Virgili- 
us,  propinquus  tuus,  familiarissimus  noster,  de  te 
accuratissime  scripsit;  valet  id  quidem  apud  me 
multum,  sicuti  debet  hominum  amicissimorum  dili- 
gens  commendatio :  sed  tuae  litera?,  de  tua  preeser- 
tim  dignitate,  etdenostraconjunctione,  maximi  sunt 
apud  me  ponderis.  Mihi  qua^stor  optatior  obtingere 
nemo  potuit.  Quamobrem,  quaecumque  a  me  orna- 
menta  ad  te  proficiscentur ;  ut  omnes  intelligant,  a 
me  habitam  esse  rationem  tuae  majorumque  tuorum 
dignitatis.  Sed  id  facilius  consequar,  si  ad  me  in  Ci- 
liciam  veneris :  quod  ego  et  mea,  et  reipublicse,  et 
maxime  tua,  interesse  arbitror.  Vale. 


M.  TULLII  CICEROxMS 
EPISTOLARUM 

AD  DIVERSOS 

LlBER    III. 

(  1.)  M.  T.  C.  APPIO  PULCHRO,  IMP.  S  D. 

(Argumcnlum. — Appio  Pulehro  brevitatem  ex- 
cusat,  quod  Phanias,  ejus  libertus,  omnia  narratu- 
rus  sit ;  quem  ?eque,  ut  ipsum  Appium,  laudat,  nec- 
non  Cilicem,  alterum  libertum.  Tandem  Valerium 
jurisconsultum  commendat.) 

Si  ipsa  respublica  tibi  narrare  posset,  quomodo 
sese  haberet,  non  facilius  ex  ea  cognoscere  posses, 
quam  ex  liberto  tuo  Phania :  ita  est  homo,  non  modo 
prudens,  verum  etiam  (quod  juvet)  curiosus.  Qua- 
propter,  ille  tibi  omnia  explanabit :  id  et  ad  brevita- 
tem  est  aptius,  et  ad  reliquas  res  providentius.  De 
mea  autem  benevolentia  ergate,  etsi  potes  ex  eodem 
Phania  cognoscere ;  tamen  videntur  etiam  aliquse 
meae  partes.  Sic  enim  tibi  persuade,  carissimum  te 
mihi  esse,  cum  propter  multas  .suavitates  ingenii,  of- 
licii,  humanitatis  tuas ;  tum  quod  ex  tuis  literis,  et 
ex  multorum  sermonibus,  intelligo,  omnia,  qua'  a 
me  profecta  sunt    in  tc.   tibi    accidisse    gratissima. 

Quod  cum  ita  sit,  perficiam  profecto,  ut  longi  tem- 
poris  usuram,  qua.  caruimus,  intermissa  nostra,  con- 
suetudine  et  gratia,  et  crebritate  et  magnitudine  offi- 
ciorum  meorum  sarciam  :  idque  me  (quoniam  tu  ita 
vis)  puto  non  invita  Minerva,  esse  facturum :  quam 
quidem  ego,  si  forte  de  tuis  sumsero,  non  solum  Pal- 
lada,  sed  etiam  Appiada,  nominabo. 

Cilix,  libertus  tuus,  antea  mihi  minus  fuit  notus  : 
sed,  ut  mihi  reddidit  a  te  literas,  plenas  et  amoris  et 
officii,  mirifice  ipse  suo  sermone  subsecutus  est  hu- 
manitatem  literarum  tuarum.  Jucunda  mihi  ejus 
oratio  fuit,  cum,  de  animo  tuo,  de  sermonibus,  quos 
de  me  haberes  quotidie,  mihi  narraret.  Quid  qua?- 
ris  ?  Biduo  factus  est  mihi  familiaris ;  ita  tamen,  ut 
Phaniam  valde  sim  desideraturus :  quem  cum  Ro- 
mam  remittes,  quod  (ut  putabamus)  celeriter  eras 
facturus,  omnibus  ei  de  rebus,  quas  agi,  quas  curari, 
a  me  voles,  mandata  des  velim. 

L.  Valerium,  jureconsultum,  valde  tibi  commen- 
do ;  sed  ita  etiam,  si  non  est  jure  consultus.  Melius 
enim  ei  cavere  volo,  quam  ipse  aliis  solet.  Valde 
hominem  diligo :  est  ex  meis  domesticis  atque  inti- 
mis  familiaribus.  Omnino  tibi  agit  gratias :  sed  idem 
scribit,  meas  literas  maximum  apud  te  pondus  ha- 
bituras.  Id  eum  ne  fallat,  te  etiam  atque  etiam  rogo. 
Vale. 


(2.)    M.  T.  C.    PROCONSUL,   APPIO  PUL- 
CHRO,  IMP.  S.  D. 

(Argumcnhim.  —  Ciliciam  provinciam  sortitus, 
Appium  ex  ea  decessurum  rogat,  ut  sibi  cam  quam 
maxime  aptam  explicatamque  tradat.) 


Cum  et  contra  voluntatem  meam,  et  praeter  opi- 
nionem,  accidisset,  ut  mihi  cum  imperio  in  provinci- 

atii  proiicisci  necesse  esset ;  in  multis  et  variis  mo- 
lestiis  cogitationibusque  meis,  haec  una  consolatio 
occurrebat,  quod  nequetibi  amicior,  quam  ego  sum, 
quisquam  posset  succedere ;  neque  ego  ab  ullo  pro- 
vinciam  accipere,  qui  mallet  eam  mihi  quam  maxime 
aptam  explicatamque  tradere.  Quod  si  tu  quoque 
eamdem  de  mea  voluntate  erga  te  spem  habes,  ea  te 
ptofecto  nunquam  fallet.  A  te  maximo  opere,  pro 
nostra.  summa  conjunctione  tuaque  singulari  huma- 
nitate,  etiam  atque  etiam  quaeso  et  peto,  ut,  quibus- 
cumque  rebus  poteris,  (poteris  autem  plurimis)  pro- 
spicias  et  consulas  rationibus  meis.  Vides,  ex  sena- 
tfis-consulto  provinciam  esse  habendam :  si  eam 
(quoad  ejus  facere  poteris)  quam  expeditissimam 
mihi  tradidcris,  facilior  erit  mihi  quasi  decursus  mei 
temporis.  Quid  in  co  genere  efticere  possis,  tui  con- 
.silii  est.  Ego  te,  quod  tibi  veniet  in  mentem  mea  in- 
tercssc,  valde  rogo.  Pluribus  verbis  ad  te  scriberem, 
si  aut  tua  humanitas  longiorem  orationem  exspecta- 
ret ;  aut  id  iieri  nostra  amicitia  pateretur ;  aut  res 
verba  desideraret,  ac  non  pro  se  ipsa  loqueretur. 
Hoc  velim  tibi  persuadeas,  si  rationibus  meis  provi- 
8um  esse  intellexero,  magnam  te  ex  co,  et  perpetuam, 
voluptatem  esse  capturum.  Vale. 


( 3.)  M.  T.  C.  APPIO  PULCHRO  S.  D. 

(Argumentunu  —  Significat  se  Appii  legatum 
Brundisii  invenisse,  suum  exspectare,  cum  quo 
prozime  navigaturus  sit.  Rogat  interea,  cum  Sulpi- 
ciu8  consul,  contra  senatus  voluntatem,  impedii-sct, 
ne  supplementa  scriberentur  ;  ut  ^\j)pius  sibi  com- 
modet,  nec  milites,  quos  habeat,  dimittat.) 

A.  d.  XI  Calendas  Junias  Brundisium  cum  ve- 
nisscm,  Q.  Fabius,  legatus  tuus,  mihi  praesto  fuit ; 
caque  me  ex  tuis  mandatis  monuit,  quae  non  modo 

mihi,  ad  qucm  pertinebant,  sed  universo  senatui, 
venerant  in  mentem,  praesidio  firmiori  opus  esse  ad 
istam  provinciam.  Censebant  enim  omnes  fere,  ut  in 
Italia  supplementum  meis  et  Bibuli  legionibus  scri- 
beretur.  Id  cum  Sulpicius,  consul,  passurum  se  ne- 
garet,  multa  nos  quidem  questi  sumus :  sed  tantus 
consensus  senatus  fuit,  ut  mature  proficisceremur, 
parendum  ut  fuerit :  ita-que  fecimus. 

Nunc,  quod  a  te  petii  literis  iis,  quas  Romo?  ta- 
bellariis  tuis  dedi,  velim  tibi  cura3  sit,  ut,  quae  suc- 
cessori  conjunctissimo  et  amicissimo  commodare  po- 
test  is  qui  provinciam  tradit,  ea,  pro  nostra  consocia- 
tissima  voluntate,  cura  ac  diligentia  tua  complectare : 
ut  omnes  intelligant,  nec  me  benevolentiori  cuiquam 
succedere,  nec  te  amiciori  potuisse  provinciam  tra- 
dere. 

Ex  iis  literis,  quarum  ad  me  exemplum  misisti, 
quas  in  senatu  recitari  voluisti,  sic  inteUexeram,  per- 
multos  a  te  milites  esse  dimissos :  sed  mihi  Fabius 
idem  demonstravit,  id  te  cogitasse  facere ;  sed,  cum 
ipse  a  te  discederet,  integrum  militum  numerum 
fuisse.  Id  si  ita  est,  pergratum  mihi  feceris,  si  istas 
exiguas  copias,  quas  habuisti,  quam  minime  immi- 
nueris :  qua  de  re  senatus-consulta,  quae  facta  sunt, 
ad  te  missa  esse  arbitror.  Equidem,  pro  eo,  quanti 
te  facio,  quidquid  feceris,  approbabo :  sed  te  quoque 
confido  ea  facturum,  quae  mmi  intelliges  maxime  esse 
accommodata.  Ego  C.  Pomtinum,  legatum  meum, 
Brundisii  exspectabam :  eumque  ante  Calendas  Jun. 
Brundisium  venturum  arbitrabar.  Qui  cum  venerit, 
quae  primum  navigandi  nobis  facultas  data  erit,  ute- 
mur.  Vale. 

(  4.)  M.  T.  C.  APPIO  PULCHRO  S.  D. 

{Argumentum. —  Exspectari  a  se  scribit  L.  Clo- 
dium  cum  mandatis.  Suum  studium  pollicetur,  cujus 
causas  exponit.) 

Pridie  Nonas  Junias,  cum  essem  Brundisii,  literas 
tuas  accepi;  quibus  erat  scriptum,  te  L.  Clodio 
mandasse,  quce  illum  mecum  loqui  velles.  Eum  sane 
exspectabam,  ut  ea,  quse  a  te  afferret,  quam  primum 
cognoscerem.  Meum  studium  erga  te,  et  officium, 
tametsi  multis  jam  rebus  spero  tibi  esse  cognitum, 
tamen  in  iis  maxime  declarabo,  quibus  plurimum 
significare  potero,  tuam  mihi  existimationem  et  dig- 
nitatem  carissimam  esse.  Mihi  et  Q.  Fabius  Virgilia- 
nus,  et  C.  Flaccus,  Lucii  filius,  et  diligentissime  M. 
Octavius,  Cnaei  filius,  demonstravit,  me  a  te  plurimi 
fieri :  quod  egomet  multis  argumentis  jam  antea  ju- 
dicaram,  maximeque  illo  libro  augurali,  quem,  ad 
me  amantissime  scriptum,  suavissimum  misisti. 

Mea  in  te  omnia  summa  necessitudinis  officia  con- 
stabunt.  Nam  cum  te  ipsum,  ex  quo  tempore  tu  me 
diligere  coepisti,  quotidie  pluris  feci ;  tum  accesserunt 
etiam  conjunctiones  necessariorum  tuorum.  Duo 
enim  duarum  aetatum  plurimi  facio,  Cn.  Pompeium, 
filiae  tuae  socerum,  et  M.  Brutum,  generum  tuum  : 
collegiique  conjunctio,  praesertim  tam  honorifice  a  te 
approbata,  non  mediocre  vinculum  mihi  quidem  at- 
tulisse  videtur  ad  voluntates  nostras  copulandas.  Sed 
et  si  Clodium  convenero,  ex*illius  sermone  ad  te  scri- 
bam  plura :  et  ipse  operam  dabo,  te  ut  quam  pri- 
mum  videam.  Quod  scribis,  tibi  manendi  causam 
eam  fuisse,  ut  me  convenires,  id  mihi  (ne  mentiar) 
gratum  est.  Vale. 


( 5.)  M.  T.  C.  APPIO  PULCHRO  S.  D. 

(Argumcntum Appio  gratias  agit,  danti  ope- 

ram,  ut  expeditam  provinciam  traderet :  deinde  iti- 
neris  rationem  exponit,  ut  Appius  de  congressu  sta- 
tuat.) 

Tralles  veni  a.  d.  VI  Calend.  Sextiles.  Ibi  mihi 
praesto  fuit  L.  Lucilius  cum  literis  mandatisque  tuis  ; 
quo  quidem  homine  neminem  potuisti,  nec  mihi 
amiciorem,  nec  (ut  arbitror),  ad  ea  cognoscenda  quae 
scire  volebam,  aptiorem  prudentioremve,  mittere. 
Ego  autem  et  tuas  literas  legi  libenter,  et  audivi  Lu- 
cilium  diligenter.  Nunc,  quoniam  et  tu  ita  sentis, 
(scribis  enim,  quae  de  nostris  officiis  ego  ad  te  scrip- 
serim,  etsi  tibi  jucunda  fuerint,  tamen,  quoniam  ex 
alto  repetita  sint,  non  necessaria  te  putasse)  et  re  vera, 
confirmata  amicitia,  et  perspecta  fide,  commemoratio 
officiorum  supervacua  est ;  eam  partem  orationis  prae- 
termittam :  tibi  tamen  agam,  ut  debeo,  gratias.  Ani- 
madverti  enim  et  didici  ex  tuis  literis,  te  omnibus  in 
rebus  habuisse  rationem,  ut  mihi  consuleres,  restitue- 
resque  et  praeparares  quodammodo  omnia,  quo  mea 
ratio  facilior  et  solutior  esse  posset.  Hoc  tuum  offi- 
cium  cum  mihi  gratissimum  esse  dicam,  sequitur  il- 
lud,  ut  te  existimare  velim,  mihi  magnae  curae  fore, 
atque  esse  jam,  primum,  ut  ipse  tu,  tuique  omnes, 
deinde  ut  etiam  reliqui  scire  possint,  me  tibi  esse 
amicissimum.  Quod  quibus  adhuc  non  satis  est  per- 
spectum,  ii  mihi  nolle  magis  nos  hoc  animo  esse, 
quam  non  intelligere,  videntur.  Sed  profecto  intelli- 
gent ;  neque  enim  obscuris  personis,  nec  parvis  in 
causis,  res  agetur.  Sed  hasc  fieri  melius,  quam  dici 
aut  scribi,  volo. 

Quod  itinerum  meorum  ratio  te  nonnullam  in  du- 
bitationem  videtur  adducere,  visurusne  me  sis  in  pro- 
vincia ;  ea  res  sic  se  habet.  Brundisii  cum  loquerer 
cum  Phania,  liberto  tuo,  veni  in  eum  sermonem,  ut 
dicerem,  me  libenter  ad  eam  partem  provinciae  pri- 
mum  esse  venturum,  quo  te  maxime  velle  arbitra- 
rer.  Tunc  mihi  ille  dixit,  (quod  classe  tu  velles  de- 
cedere)  per  fore  accommodatum  tibi,  si  ad  illam  ma- 
ritimam  partem  provinciae  navibus  accessissem.  Dixi 
me  esse  facturum*  ita-que  fecissem,  nisi  mihi  L. 

(Epist.)  vol.  r.  g 

Clodius  noster  Corcyrae  dixisset,  minime  id  esse  faci- 
endum  :  te  Laodieea?  fore  ad  meum  adventam.  Erat 
id  mihi  multo  brevius,  multoque  commodius,  cum 
prcEsertim  te  ita  malle  arbitrarer.  Tua  ratio  postea 
est  commutata.  Nunc,  quid  tieri  possit,  tu  faciilime 
statues.  Ego  tibi  meum  consilium  exponam. 

Prope  Cal.  Sextiles  puto  me  Laodiceae  fore :  ibi 
perpaucos  dies,  dum  pecunia  accipitur,  qme  mihi  ex 
publica  permutatione  debetur,  commorabor.  Deinde 
iter  faciam  ad  exercitum,  ut  circiter  Idus  Sextil.  pu- 
tem  me  ad  Iconium  fore.  Sed,  si  quid  nunc  me  fallit 
in  scribendo  (procul  enim  aberam  ab  re  ipsa,  et  a 
locis),  simul  ac  progredi  coepero,  quam  celerrime  po- 
tero,  et  quam  creberrimis  literis,  faciam  ut  tibi  nota 
sit  omnis  ratio  dierum  atque  itinerum  meorum. 
Oneris  tibi  imponere  nec  audeo  quidquam,  nec  debeo. 
Sed,  quod  tuo  commodo  rieri  possit,  utriusque  nos- 
trum  magni  interest,  ut  te  videam  ante  quam  dece- 
das.  Quam  facultatem  si  quis  casus  eripuerit,  mea 
tamen  in  te  omnia  officia  constabunt,  non  secus  ac  si 
te  vidissem.  Tibi  de  nostris  rebus  nihil  sum  ante 
mandaturus  per  literas,  quam  desperaro  coram  me  te- 
cum  agere  posse.  Quod  te  a  Scaevola  petiisse  dicis, 
ut,  dum  tu  abesses,  ante  adventum  meum,  provincia? 
praeesset ;  eum  ego  Ephesi  vidi :  fuitque  mecum  fa- 
miliariter  triduum  illud,  quod  ego  Ephesi  commora- 
tus  sum  :  nec  ex  eo  quidquam  audivi,  quod  sibi  a  te 
mandatum  diceret.  Sane  vellem  potuisset  obsequi 
voluntati  tuie  :  non  enim  arbitror  noluisse.  Vale. 


(6.)  M.  T.  C.  APPIO  PULCHRO  S.  D. 

(Ai-gwmcntum. —  Ostendit,  congressum  a  se  ex- 
petitum,  ab  Appio  vitatum  :  se  tamen  ei  fore  ami- 
cissimum  :  qui  ut  locum  constituat,  ubi  convenire 
possint,  sui  itineris  ccrtiorem  facit.) 

Cum  meum  factum  cum  tuo  comparo,  etsi  non 
magis  mihi  faveo  in  nostra  amicitia  tuenda,  quam 
tibi ;  tamen  multo  magis  meo  facto  delector,  quam 
tuo.  Ego  enim  Brundisii  quassivi  ex  Phania  (cujus 
mihi  videbar  et  fidelitatem  erga  te  perspexisse,  et 
nosselocum,  quem  apud  te  is  teneret),  quam  in  par- 
tem  provinciae  maxime  putaret  te  velle,  ut  in  succe- 
dendo  primurn  venirem.  Cum  ille  mihi  respondisset, 
nihil  me  tibi  gratius  facere  posse,  quam  si  ad  Sidam 
navigassem  ;  etsi  minus  dignitatis  habebat  ille  ad- 
ventus,  et  ad  multas  res  mihi  minus  erat  aptus,  ta- 
men  ita  me  dixi  facturum.  Idem  ego  cum  L.  Clodi- 
um  Corcyra?  convenissem  (hominem  ita  tibi  conjunc- 
tum,  ut  mihi,  cum  illo  cum  loquerer,  tecum  loqui 
viderer),  dixi  ei,  me  ita  facturum  esse,  ut  in  eam 
partem,  quam  Phania  rogasset,  primum  venirem. 
Tunc  iUe  mihi  cum  gratias  egisset,  magnopere  a  me 
petivit,  ut  Laodiceam  protinus  irem :  te  in  prima 
provincia  velle  esse,  ut  quam  primum  decederes  ; 
quin,  nisi  ego  successor  essem,  quem  tu  cuperes  vi- 
dere,  te  antea,  quam  tibi  successum  esset,  decessu- 
rum  fuisse:  quod  quidem  erat  consentaneum  cum 
iis  literis,  quas  ego  Itomae  acceperam ;  ex  quibus 
perspexisse  mihi  videbar,  quam  festinares  decedere. 
Respondi  Clodio,  me  ita  esse  facturum,  ac  multo 
quidem  libentius,  quam  si  illud  esset  faciendum, 
quod  promiseram  Phania?.  Itaque  et  consilium  mu- 
tavi,  et  ad  te  statim  mea  manu  scriptas  literas  misi ; 
quas  quidem,  ex  tuisliteris  intellexi,  satis  mature  ad 
le  esse  perlatas.  Iloc  ego  meo  facto  valde  delector  : 
nihil  enim  potuit  fieri  amantius.  Considera  nunc  vi- 
cissim  tuum. 

Non  modo  ibi  non  fuisti,  ubi  me  quam  primum 
videre  posses ;  sed  co  discessisti,  quo  ego  te  ne  per- 
sequi  quidem  possem  triginta  diebus,  qui  tibi  ad  de- 
cedendum,  lcge  (ut  opinor)  Comelia,  constituti  essent : 
ut  tuum  factum  illis,  qui,  quo  animo  inter  nos  simus, 

ignorant,  alieni  hominis  (ut  levissime  dicam)  et  fu- 
gientis  congressum;  meum  vero,  conjunctissimi  et 
amicissimi,  esse  videatur.  Ac  mihi  tamen  ante,  quam 
in  provinciam  venirem,  redditae  sunt  a  te  literae ; 
quibus  etsi  te  Tarsum  proficisci  demonstrabas,  tamen 
mihi  non  dubiam  spem  mei  conveniendi  afferebas ; 
cum  interea,  credo  equidem,  malevoli  homines,  (iate 
enim  patet  hoc  vitium,  et  est  in  multis)  sed  tamen 
probabilem  materiam  nacti  sermonis,  ignari  meae  con- 
stantise,  conabantur  alienare  a  te  voluntatem  meam  : 
qui  te  forum  Tarsi  agere,  statuere  multa,  deccrnere, 
judicare,  dicerent,  cum  posses  jam  suspicari  tibi  esse 
successum :  quse  ne  ab  iis  quidem  fleri  solerent,  qui 
brevi  temporc  sibi  succedi  putarent. 

Horum  ego  sermone  non  movebar.  Quinetiam, 
(credas  mihi  velim)  si  quid  tu  ageres,  levari  me  pu- 
tabam  molestia:  et  ex  annua  provincia,  quae  mihi 
longa  videtur,  prope  jam  undecim  mensium  provin- 
ciam  factam  esse  gaudebam,  si  absenti  mihi  unius 
mensis  labor  detractus  esset.  Illud  (vere  dicam)  me 
movet,  in  tanta  militum  paucitate  abesse  tres  cohor- 
tes,  quae  sint  plenissimae ;  nec  me  scire  ubi  sint.  Mo- 
lestissime  autem  fero,  quod,  te  ubi  visurus  sim,  ne- 
scio :  eoque  ad  te  tardius  scripsi,  quod  quotidie  te 
ipsum  exspectabam ;  cum  interea  ne  literas  quidem 
ullas  accepi,  quae  me  docerent,  quid  ageres,  aut  ubi 
te  visurus  essem.  Itaque  virum  fortem,  mihique  in 
primis  probatum,  Antonium,  praefectum  evocatorum, 
misi  ad  te,  cui,  si  tibi  videretur,  cohortes  traderes  ; 
ut,  dum  tempus  anni  esset  idoneum,  aliquid  negotii 
gerere  possem.  In  quo,  tuo  consilio  ut  me  sperarem 
esse  usurum,  et  amicitia  nostra  et  literae  tuae  fece- 
rant :  quod  ne  nunc  quidem  despero.  Sed  plane, 
quando  aut  ubi  te  visurus  sim,  nisi  ad  me  scripseris, 
ne  suspicari  quidem  j>ossum.  Ego,  ut  me  tibi  amicis- 
simum  esse  et  aequi  et  iniqui  intelligant,  curabo.  De 
tuo  in  me  animo  iniquis  secus  existimandi  videris 

nonnihil  loci  dcdisse.  Id  si  corrcxeris,  mihi  valdc 
gratum  erit.  Et,  ut  habere  rationem  possis,  quo  loco 
mc,  salvalege  Cornelia,  convenias,  ego  in  provinciam 
veni  pridie  Cal.  Sext.  Iter  in  Ciliciam  facio  per  Cap- 
padociam.  Castra  movi  ab  Iconio  pridie  Calendas 
Scpt.  Nunc  tu,  et  ex  diebus  et  ex  ratione  itineris,  si 
putabis  me  esse  conveniendum,  constitues,  quo  loco 
id  commodissime  fieri  possit,  et  quo  die.  Vale. 


(70  M.T.C.  S.D.  APPIO  PULCHRO. 

(Argumentum.  ■ —  Querelam  Appii  refellit,  con- 
traque  ipse  queritur:  ct  virtutem  extollens  contra 
nobilium  arrogantiam,  se  amicissimum  fore  confir- 
mat.) 

Pluribus  verbis  ad  te  scribam,  cum  plus  otii  nac- 
tus  ero.  Haec  scripsi  subito,  cum  Bruti  pueri  Laodi- 
ceae  me  convenissent,  et  se  Romam  properare  dixis- 
sent.  Itaque  nullas  iis,  praeterquam  ad  te  et  ad  Bru- 
tum,  dedi  literas.  Legati  Appiani  mihi  volumen  a 
te,  plenum  querelae  iniquissimae,  reddiderunt,  qucd 
eorum  aedificationem  literis  meis  impedissem.  Eadem 
autem  epistola  petebas,  ut  eos  quam  primum,  ne  in 
hiemem  inciderent,  ad  facultatem  aedificandi  libera- 
rem :  et  simul  peracute  querebare,  qucd  cos  tributa 
exigere  vetarem  prius,  quam  ego,  re  cognita,  per- 
misissem :  genus  enim  quoddam  fuisse  impediendi, 
cum  ego  cognoscere  non  possem,  nisi  cum  ad  hiemem 
me  ex  Cilicia  recepissem.  Ad  omnia  accipe,  et  co- 
gnosce  aequitatem  expostulationis  tuae.  Primum,  cum 
ad  me  acbtum  esset  ab  iis  qui  dicerent,  a  se  intolera- 
bilia  tributa  exigi ;  quid  habuit  iniquitatis,  me  scri- 
bere,  ne  facerent  ante  quam  ego  rem  causamque  co  - 
gnossem  ?  Non  potcram,  credo,  ante  hiemcm  :  sic 
enim  scribis.  Quasi  vero,  ad  cognoscendum,  ego  ad 
illos,  non  illi  ad  me  venire  dcbuerint.   Tam  longe  ? 

g  3 

inquis.  Quid  ?  cum  dabas  iis  literas,  per  quas  nic- 
cum  agebas,  ne  eos  impedirem,  quominus  ante  hie- 
mem  sedificarent,  non  eos  ad  me  venturos  arbitrabare  ? 
Tametsi  id  quidem  fecerunt  ridicule.  Quas  enim  li- 
teras  afferebant,  ut  opus  aestate  facere  possent,  eas 
mihi  post  brumam  reddiderunt.  Sed  scito,  et  multo 
plures  esse,  qui  de  tributis  recusent,  quam  qui  exigi 
velint ;  et  me  tamen,  quod  te  velle  existimem,  esse 
facturum.  De  Appianis  hactenus. 

A  Pausania,  Lentuli  liberto,  accenso  meo,  audivi, 
cum  diceret,  te  secum  esse  questum,  quod  tibi  obviam 
non  prodissem.  Scilicet  contemsi  te ;  nec  potest  iieri 
me  quidquam  superbius  !  Cum  puer  tuus  ad  me  se- 
cunda  fere  vigilia  venisset,  isque  te  ante  lucem  Ico- 
nium  mihi  venturum  nuntiasset,  incertumque,  utra 
via,  cum  essent  duae ;  altera,  Varronem,  tuum  fami- 
liarissimum,  altera  Q.  Leptam,  praefectum  fabrum 
meum,  tibi  obviam  misi.  Mandavi  utrique  eorum, 
ut  ante  ad  me  [excurrerent,]  ut  tibi  obviam  prodire 
possem.  Currens  Lepta  venit,  mihique  nuntiavit,  te 
jam  castra  praetergressum  esse :  confestim  Iconium 
veni :  caetera  jam  tibi  nota  sunt.  An  ego  tibi  obviam 
non  prodirem  ?  primum,  Appio  Claudio  ?  deinde, 
imperatori  ?  deinde,  more  majorum  ?  deinde,  (quod 
caput  est)  amico  ?  praesertim  cum  in  isto  genere 
multo  etiam  ambitiosius  facere  soleam,  quam  honos 
meus  et  dignitas  postulat.  Sed  haec  hactenus.  Illud 
idem  Pausanias  dicebat  te  dixisse :  (quidni  ?)  Ap- 
pius  Lentulo,  Lentulus  Appio,  processit  obviam :  Ci- 
cero  Appio  noluit  ?  Quaeso,  etiamne  tu  has  ineptias, 
homo  (mea.  sententia)  summa  prudentia,  multa  etiam 
doctrina,  plurimo  rerum  usu,  (addo  urbanitatem,  quae 
est  virtus,  ut  Stoici  rectissime  putant)  ullam  Appieta- 
tem  aut  Lentulitatcm  valere  apud  me  plus,  quam 
oraamenta  virtutis,  existimas  ?  Cum  ea  consecutus 
nondum  eram,  quae  sunt  hominum  opinionibus  am- 
plissima ;  tamen  ista  vestra  nomina  nunquam  sum 
admiratus:    viros  esse,   qui   ea   vobis  reliquisscnt, 

magnos  arbitrabar.  Postea  vero,  quatn  ita  et  cepi  et 
gessi  maxima  imperia,  ut  mihi  nihil,  neque  ad  ho- 
norem  neque  ad  gloriam,  acquirendum  putarem ; 
superiorem  quidem  nunquam,  sed  parem  vobis  me 
speravi  esse  factum.  Nec,  mehercule,  aliter  vidi  ex- 
istimare,  vel  Cn.  Pompeium,  quem  omnibus  qui  un- 
quam  fuerunt,  vel  P.  Lentulum,  quem  mihi  ipsi, 
antepono. 

Tu  si  aliter  existimas,  nihil  errabis,  si  paulo  dili- 
gentius,  (ut,  quid  sit  evyeveix,  quid  sit  nobilitas,  in- 
telligas)  Athenodorus,  Sandonis  tilius,  quid  de  his 
rebus  dicat,  attenderis.  Sed,  ut  ad  rem  redeam,  me 
tibi  non  amicum  modo,  verum  etiam  amicissimum, 
existimes  velim.  Profecto  omnibus  meis  officiis  effi- 
ciam,  ut  ita  esse  vere  possis  judicare.  Tu  autem  si  id 
agis,  ut  minus  mea,  causa,  dum  ego  absim,  debere 
videaris,  quam  ego  tua  laborarim  ;  libero  te  ista  cura. 

7rap'  e/uoi  ye  xcti  <x\hoi, 

Oi  y.e  /"6  rty.Yic-ovcri^  fj.oCkiara  Se  fxyrtercx.  Zevg. 

Si  autem  natura,  es  tptKcario^  illud  non  perflcies, 
quo  minus  tua.  causa.  velim  :  hoc  assequere,  ut,  quam 
in  partem  tu  accipias,  minus  laborem.  Hsec  ad  te 
scripsi  liberius,  fretus  conscientia  officii  mei,  benevo- 
lentiaeque ;  quam,  a  me  certo  j  udicio  susceptam,  quoad 
tu  voles,  conservabo.  Vale. 


(  8.)  M.  T.  C.    PROCOS.  S.  D.  APPIO  PUL- 
CURO. 

(Argumentum.  —  Refellit,  quae  Appius  objece- 
rat :  probatque,  si  quid  egerit,  quod  inique  inter- 
pretetur  Appius,  aut  imprudenter  illum  facere,  qui 
malevolorum  sermonibus  crcdat;  aut  astute  nimis, 
qui,  quae  sibi  in  mentem  veniant,  aliis  attribuat. 
Deinde  gratum  sibi  esse  ostendit,  quod  de  urbanis 
rebus  perscripserit,  et  promiserit  de  suis :  in  quibus 
id  maxime  rogat,  ne  prorogari  provinciam  patiatur. 

Tandem  de  bellicis  provinciae  rebus  addit,  et  crebras 
poscit  literas.) 


Etsi  (quantum  ex  tuis  literis  intelligere  potui)  vi- 
debam,  te  hanc  epistolam,  cum  ad  Urbem  esses,  esse 
lecturum,refrigerato  jam  levissimo  sermone  hominum 
provincialium ;  tamen,  cum  tu  tam  multis  verbis  ad 
me  de  iinproborum  oratione  scripsisses,  faciendum 
mihi  putavi,  ut  tuis  literis  brevi  responderem.  Sed 
prima  duo  capita  epistolae  tuae  tacita  mihi  quodam- 
modo  relinquenda  sunt.  Nihil  enim  habent,  quod  aut 
definitum  sit,  aut  certum,  nisi  me  vultu  et  taciturni- 
tate  significasse,  tibi  non  esse  amicum ;  idque  pro 
tribunali,  cum  aliquid  ageretur,  et  nonnullis  in  con- 
viviis,  intelligi  potuisse.  Hoc  totum  niliil  esse,  pos- 
sum  intelligere:  sed,  cum  sit  nihil,  ne,  quid  dicatur 
quidem,  intelligo.  Illud  quidem  scio,  meos  multos  et 
illustres,  et  ex  superiore  et  ex  aequo  loco,  sermones 
habitos  cum  tua  summa  laude,  et  cum  magna  signi- 
ficatione  nostrae  familiaritatis,  ad  te  vere  potuisse  de- 
ferri.  Nam,  quod  ad  legatos  attinet,  quid  a  me  fieri 
potuit  aut  elegantius  aut  justius,  quam  ut  sumtus 
egentissimarum  civitatum  minuerem,  sine  ulla  im- 
minutione  dignitatis  tuae,  praesertim  ipsis  civitatibus 
postulantibus  ?  Nam  mihi  totum  genus  legationum, 
tuo  nomine  proficiscentium,  notum  non  erat. 

Apameae  cum  essem,  multarum  civitatum  princi- 
pes  ad  me  detulerunt,  sumtus  decerni  legatis  niniis 
magnos,  cum  solvendo  civitates  non  essent.  Hic  ego 
multa  simul  cogitavi :  primum  te,  hominem,  non 
solum  sapientem,  verum  etiam  (ut  nunc  loquimur) 
urbanum,  non  arbitrabar  genere  isto  legationum  de- 
lectari :  idque  mc  arbitror  Synnadis  pro  tribunali 
multis  verbis  disputavisse :  primum,  Appium  Clau- 
dium  senatui  populoque  Romano,  non  Myndensium 
testimonio,  (in  ea  enim  civitatc  mentio  facta  est)  sed 
sua  sponte,  esse  laudatum :  dcinde  me  ista  vidisse 
multis  accidcre,  ut  eorum  causa  legationes  Romam 
venirent ;  sed  his  legationibus  non  meminisse  ullum 

tempus  laudandi,  aut  locum,  dari :  studia  mihi  eo- 
rum  placere,  quod  in  te  bene  merito  grati  essent: 
consilium  totum  videri  minime  necessarium.  Si  au- 
tem  vellent  declarare  in  eo  officium  suum,  laudatu- 
rum  me,  si  qui  suo  sumtu  functus  esset  officio ;  con- 
cessurum,  si  legitimo ;  non  permissurum,  si  infinito. 
Quid  enim  reprehendi  potest,  nisi  quod  addis,  visum 
esse  quibusdam  edictum  meum,  quasi  consulto,  ad 
istas  legationes  impediendas  esse  accommodatum  ? 

Jamnon  tam  mihi  videntur  injuriam  facere,  si  qui 
haec  disputant,  quam  si  cujus  aures  ad  hanc  disputa- 
tionem  patent.  Romae  composui  edictum :  nihil  ad- 
didi,  nisi  quod  publicani  me  rogarunt,  cum  Samum 
ad  me  venissent,  ut  de  tuo  edicto  totidem  verbis  trans- 
ferrem  in  meum.  Diligentissime  scriptum  caput  est, 
quod  pertinet  ad  minuendos  sumtus  civitatum  ;  quo 
in  capite  sunt  quaedam  nova,  salutaria  civitatibus ; 
quibus  ego  magnopere  delector.  Hoc  vero,  ex  quo 
suspicio  nata  est,  me  exquisisse  aliquid,  in  quo  te  of- 
fenderem,  translatitium  est.  Neque  enim  eram  tam 
desipiens,  ut  privatae  rei  causa  legari  putarem,  qui  et 
tibi  non  privato,  et  pro  re  non  privata  sua,  sed  pu- 
blica,  non  in  privato,  sed  in  publico  orbis  terrae  con- 
silio,  [id  est,  in  senatu,]  ut  gratias  agerent,  mitte- 
bantur  :  neque,  cum  edixi,  ne  quis  injussu  meo  pro- 
ficisceretur,  exclusi  eos,  qui  me  in  castra,  et  qui  trans 
Taurum,  persequi  non  possent :  nam  id  est  maxime 
in  tuis  literis  irridendum.  Quid  enim  erat,  quod  me 
persequerentur  in  castra,  Taurumve  transirent,  cum 
ego  Laodicea  usque  ad  Iconium  iter  ita  fecerim,  ut 
me  omnium  illarum  dicecesium  quae  cis  Taurum  sunt, 
omniumque  earum  civitatum,  magistratus  legationes- 
que  convenirent  ?  Nisi  forte  postea  cceperunt  legare, 
quam  ego  Taurum  transgressus  sum  :  quod  certe  non 
ita  est.  Cuni  enim  Laodiceae,  cum  Apameae,  cum 
Synnadis,  cum  Philomeli,  cum  Iconii  essem,  (qui- 
bus  in  oppidis  omnibus  commoratussum)omnesjam 
istius  gcneris  legationes  erant  constitutae. 

Atque  hoc  tamen  te  scire  volo,  nrc,  de  isto  sumtu 
legationum  aut  minuendo  aut  remittendo,  decrevisse 
nihil,  nisi  quod  principes  civitatum  a  me  postulas- 
sent :  ne,  in  venditionem  tributorum,  et  illam  acer- 
bissimam  exactionem  (quam  tu  non  ignoras)  capitum 
atque  ostiorum,  inducerentur  sumtus  minime  neces- 
sarii.  Ego  autem  cum  hoc  suscepissem,  non  solum 
justitia,  sed  etiam  misericordia  adductus,  ut  levarem 
miseriis  perditas  civitates,  et  perditas  maxime  per 
magistratus  suos,  non  potui  in  illo  sumtu  non  neces- 
sario  negligens  esse.  Tu,  cum  istiusmodi  sermones 
ad  te  delati  de  me  sunt,  non  debuisti  credere.  Si  au- 
tem  hoc  genere  delectaris,  ut,  quae  tibi  in  mentem 
veniant,  aliis  attribuas ;  genus  sennonis  inducis  in 
amicitiam  minime  liberale. 

Ego  si  in  provincia  detrahere  de  tua  fama  unquam 
cogitassem,  non  ad  generum  tuum  Lentulum,  neque 
ad  libertum  tuum  Hrundisii,  neque  ad  praefectum  fa- 
brum  Coreyrae,  quem  in  locum  me  venire  velles,  re- 
tulissem.  Quare  potes,  doctissimis  hominibus  aucto- 
ribus,  quorum  sintde  amicitia.  gerenda  praDclarissinie 
scripti  libri,  genus  hoc  totum  orationis  tollere : 
"  Disputabant ;  ego  contra  disserebam  :  diccbant ; 
cgo  negabam." 

An  mihi  de  te  nihil  esse  dictum  unquam  putas  ? 
ne  hoc  quidem,  quod,  cum  me  Laodiccam  vcnire  vo- 
hiisses,  Taurunr  ipse  transisti?  quod  irsdem  diebus 
mcus  conventus  erat  Apameae,  Synnadis,  Philonreli, 
tuus  Tarsi?  Non  dicam  plura,  ne,  in  quo  te  objur- 
gem,  id  ipsum  videar  imitarr.  lllud  dicam,  ut  sen- 
tio :  si  ista,  quae  alios  loqui  drcis,  ipse  sentis,  tua 
summa  culpa  est:  sin  autenr  alii  tecunr  haec  loquun- 
tur ;  tua  tanren,  quod  audis,  culpa  nonnulla  est. 
IMea  ratio  in  tota  anricitia.  nostra.  constans  et  gravis 
reperictur. 

Quod  si  qui  me  astutiorcm  frngit ;  quid  potest  esse 
callrdrus,  (juanr,  cum  te  absentenr  senrper  defende- 
rinr,  cum  prassertim  mihi  usu  vcnturum  non  arbitra- 

rer,  ut  ego  quoque  absens  a  te  defendendus  essem ; 
nunc  committerem,  ut  tu  jure  optimo  me  absentem 
deserere  posses  ?  Unum  genus  excipio  sermonis,  in 
quo  persa;pe  aliquid  dicitur,  quod  te  putem  nolle  di- 
ci :  si  aut  legatorum  tuorum  cuipiam,  aut  praefecto- 
rum,  aut  tribunorum  militum,  male  dicitur :  quod 
tamen  ipsum  non  (mehercule)  adhuc  accidit  me  au- 
dicnte,  ut  aut  gravius  diceretur,  aut  in  plures,  quam 
mecum  Corcyrae  Clodius  est  locutus ;  cum  in  eo  ge- 
nere  maxime  quereretur,  te  aliorum  improbitate  mi- 
nus  felicem  fuisse.  Hos  ego  sermones,  quod  et  multi 
sunt,  et  tuam  existimationem  (ut  ego  sentio)  non  of- 
fendunt,  lacessivi  nunquam,  sed  non  valde  repressi. 

Si  quis  est,  qui  neminem  bona  fide  in  gratiam  putet 
redire  posse ;  non  nostram  is  perfidiam  coarguit,  sed 
indicat  suam  .  simulque  non  de  me  is  pejus,  quam 
de  te,  existimat.  Sin  autem  quem  mea  instituta  in 
provincia  non  delectant,  et  quadam  dissimilitudine 
institutorum  meorum  ac  tuorum  laedi  se  putat,  cum 
uterque  nostrum  recte  fecerit,  sed  non  idem  uterque 
secutus  sit ;  hunc  ego  amicum  habere  non  curo.  Li- 
beraiitas  tua,  ut  hominis  nobilissimi,  latius  in  pro- 
vineia  patuit.  Nostra  si  angustior,  (etsi  de  tua  pro- 
lixa  benericaque  natura.  limavit  aliquid  posterior  an- 
nus,  propter  quamdam  tristitiam  temporum)  non 
debent  mirari  homines,  (cum  et  natura  semper  ad 
largiendum  ex  alieno  fuerim  restrictior,  et  tempori- 
bus,  quibus  alii  moventur,  iisdem  ego  movear)  u  me 
esse  acerbum  sibi,  ut  sim  dulcis  mihi." 

De  rebus  urbanis  quod  me  certiorem  fecisti,  cum 
per  se  mihi  gratum  fuit,  tum  quod  significasti,  tibi 
omnia  mea  mandata  cura?  fore.  ln  quibus  unum  illud 
te  prascipue  rogo,  ut  cures,  ne  quid  mihi  ad  hoc  neg- 
otii  aut  oneris  accedat,  aut  temporis :  Hortensium- 
que,  nostrum  collegam  et  familiarem,  roges,  ut,  si 
unquam  mea,  causa,  quidquam  aut  sensit  aut  fecit,  de 
hac  quoque  sententia  bima  decedat ;  qua  mihi  nihii 
potest  esse  inimicius. 

De  nostris  rebus  quod  scire  vis ;  Tarso  Nonis  Oc- 
tobr.  Amanum  versus  profecti  sumus.  Haec  scripsi 
postridie  ejus  diei,  cum  castra  haberem  in  agroMop- 
suhestiae.  Si  quid  egero,  scribam  ad  te :  neque  do- 
mum  unquam  ad  meos  literas  mittam,  quin  adjun- 
gam  eas,  quas  tibi  reddi  velim.  De  Parthis  quod 
qua?ris,  fuisse  nullos  puto.  Arabes  qui  fuerunt,  ad- 
mixto  Parthico  ornatu,  dicurtur  omnes  revertisse. 
Hostem  esse  in  Syria.  negant  uilum.  Tu  velim  ad  me 
quam  srepissime,  et  de  tuis  rebus,  scribas,  et  de  meis, 
et  de  omni  reipublica?  statu  :  de  quo  sum  sollicitus  eo 
magis,  quod  ex  tuis  literis  cognovi,  Pompeium  nos- 
trum  in  Hispaniam  iturum.  Vale. 


(  9.)  M.  T.  C.  APPIO  PULCHRO  S.  D. 

(Argnmcnium.  —  Appii  literis,  humanissime 
scriptis,  humanitate  pari  respondet ;  eique  de  tri- 
umphi  spe  gratulatur;  et  ad  absolvendos  augura- 
les  libros  hortatus,  petit  ut  supplicationem  sibi  de- 
cernicuret) 

Vix  tandem  legi  literas  dignas  Appio  Clodio,  ple- 
nas  humanitatis,  officii,  diligentia?.  Adspectus  vide- 
licet  Urbis  tibi  tuam  pristinam  urbanitatem  reddidit. 
Nam,  quas  ex  itinere,  ante  quam  ex  Asia  egressus 
esses,  ad  me  literas  misisti,  unas  de  legatis  a  me  pro- 
hibitis  proficisci,  alteras  de  Appianorum  aediticatione 
impedita,  Jegi  perinvitus.  Itaque,  conscientia.  meae 
constantis  erga  te  voluntatis,  rescripsi  tibi  subiratus. 
Iis  vero  literis  lectis,  quas  Philotimo,  liberto  meo, 
dedisti,  cognovi  intellexique,  in  provincia  multos  fu- 
isse,  qui  nos,  quo  animo  inter  nos  sumus,  esse  nollent : 
ad  Urbem  vero  ut  accesseris,  vel  potius  ut  primum 
tuos  videris,  cognosse  te  ex  iis,  qua  in  te  absentem 
fide,  qua  iri  omnibus  officiis  tuendis  erga  te  observan- 
tia  et  constantia,  fuissem.  Itaque  quanti  illud  me 

«stimare  putas,  quod  est  in  tuis  literis  scriptum,  Si 
quid  inciderit,  quod  ad  meam  dignitatem  pertineat, 
etsi  vix  fieri  possit,  tamen  te  parem  milii  gratiam  re- 
laturum  ?  Tu  vero  facile  facies :  nihil  est  enim,  quod 
studio  et  benevolentia,  vel  amore  potius,  effici  non 
possit.  Ego,  etsi  et  ipse  ita  judicabam,  et  fiebam 
crebro  a  meis  per  literas  certior,  tamen  maximam 
lastitiam  cepi  ex  tuis  literis,  de  spe  minime  dubia  et 
plane  explorata  triumphi  tui:  neque  vero  ob  eam 
causam,  quo  ipse  facilius  consequerer  (nam  id  qui- 
dem  Eimtovpetoit  est),  sed  (mehercule)  quod  tua  dig- 
nitas  atque  amplitudo  mihi  est  ipsa  cara  per  se. 
Quare,  quoniam  plures  tu  habes,  quam  casteri,  quos 
scias  in  hanc  provinciam  proficisci,  quod  te  adeunt 
fere  omnes,  si  quid  velis ;  gratissimum  mihi  feceris, 
81  ad  me,  simul  atque  adeptus  eris,  quod  et  tu  con* 
fidis,  et  ego  opto,  literas  miseris.  Longi  subsellii  (ut 
noster  Pompeius  appellat)  judicatio  et  mora  si  quem 
tibi  item  unum  alterumve  diem  abstulerit,  (quid 
enim  potest  amplius  ?)  tua  tamen  dignitas  suum  lo- 
cum  obtinebit.  Sed,  si  me  diligis,  si  a  me  diligi  vis, 
ad  me  literas,  ut  quam  primum  laetitia  afficiar,  mit- 
tito.  Et  velim,  reliquum  quod  est  promissi  ac  mu- 
neris  tui,  mihi  persolvas.  Cum  ipsam  cognitionem 
juris  augurii  consequi  cupio,  tum  (mehercule)  tuis 
incredibiliter  studiis  erga  me,  muneribusque,  delec- 
tor.  Quod  autem  a  me  tale  quiddam  desideras,  sane 
mihi  considerandum  est,  quonam  te  remunerer  potis- 
simum  genere :  nam  profecto  non  est  meum,  qui  in 
scribendo  (ut  soles  admirari)  tantum  industriae  po- 
nam,  committere,  ut  negligens  scribendo  fuisse  vi- 
dear ;  praesertim  cum  id  non  modo  negligentis,  sed 
etiam  ingrati,  animi  crimen  futurum  sit.  Verum  haec 
videbimus. 

Illud,  quod  polliceris,  velim,  pro  tua  fide  diligen- 
tiaque,  et  pro  nostra,  non  instituta,  sed  jam  invete- 
rata  amicitia,  cures,  enitare,  ut  supplicatio  nobis 
quam  honorificentissime,  quam  primumque,  decer- 

(Epist.)  vol.  i.  H 

natur.  Oninino  serius  misi  literas,  quam  vellem  :  in 
quo  cum  difricultas  navigandi  fuit  odiosa,  tum  in  ip- 
sum  discessum  senattis  ineidisse  credo  literas  meas. 
Sed  id  feci  adductus  auctoritate  et  consilio  tuo :  id- 
que  a  me  recte  factum  puto,  quod  non  statim,  ut  ap- 
pellatus  imperator  sim,  sed  aliis  rebus  additis,  sesti- 
visque  confectis,  literas  miserim.  Haec  igitur  tibi  erunt 
curae,  quemadmodum  ostendis:  meque  totum,  et 
mea,  et  meos  commendatos  habebis.  Vale. 


(10.)  M.T.C  APPIO  PULCHRO  S.  D. 

(Argurncntum.  —  Appium  Dolabella,  reversum 
e  Cilicia,  de  majestate  et  de  ambitu  accusaverat, 
quo  tempore  Tulliam  duxerat,  filiam  Ciceronis.  Id 
factum  insciente  se,  conatur  probare.  PraHerea 
suspicionem  impeditae  legationis,  quae  ad  laudandum 
illum  decrcta  ftiifget,  cohatur  eripere.  Addiderat  ges- 
torum  in  provincia  narrationem,  qune  periit.  Tan- 
dem  auguratur,  censuram  ei  delatumiri.) 


Cum  est  ad  nos  allatum  de  tcmeritate  eorum  qui 
tibi  negotium  facesserent,  etsi  graviter  primo  nuntio 
commotus  sum,  quod  nihil  tam  przeter  opinionem 
meam  accidere  potuit ;  tamen,  ut  me  collegi,  cactera 
mihi  facillima  vidcbantur,  quod  et  in  te  ipso  max- 
iniam  spem,  et  in  tuis  magnam,  habebam :  multaque 
mihi  veniebant  in  mentem,  quamobrem  istum  labo- 
rem  tibi  etiam  honori  putarem  fore.  Illud  plane  mo- 
leste  tuli,  quod  certissimum  et  justissimum  trium- 
phum,  hoc  invidorum  consilio,  esse  tibi  ereptum  vide- 
bam.  Quod  tu  si  tanti  facies,  quanti  ego  semper  ju- 
dicavi  faciendum  esse ;  facies  sapienter,  et  ages  victor 
ex  inimicorum  dolore  triumphum  justissimum.  Ego 
enim  plane  video  fore,  nervis,  opibus,  sapientia.  tua, 
vehementer  ut  inimicos  tuos  porniteat  intemperantiaa 
sua>. 

De  me  tibi  sic,  contestans  onines  Deos,  promitto 
atque  confirmo,  me  pro  tua  dignitate  (malo  enim  di- 
cere,  quam  pro  salute)  in  hac  provincia,  cui  tu  prae- 
fuisti,  rogando  deprecatoris,  laborando  propinqui, 
auctoritate  cari  hominis  (ut  spero)  apud  civitates, 
gravitate  imperatoris,  suscepturum  officia  atque  par- 
tes.  Omnia  volo  a  me  et  postules  et  exspectes:  vin- 
cam  meis  officiis  cogitationes  tuas. 

Q.  Servilius  perbreves  mihi  a  te  literas  reddidit, 
quae  mihi  tamen  nimis  longae  visae  sunt.  Injuriam 
enim  mihi  fieri  putabam,  cum  rogabar.  Nollem  ac- 
cidisset  tempus,  in  quo  perspicere  poss.es,  quanti  te, 
quanti  Pompeium  (quem,  unum  ex  omnibus,  facio, 
ut  debeo,  plurimi),  quanti  Brutum,  facerem  :  quam- 
quam  in  consuetudine  quotidiana.  perspexisses,  sicut 
perspicies :  sed,  quoniam  accidit ;  si  quid  a  me  prae- 
termissum  erit,  commissum  facinus  et  admissum  de- 
decus  confitebor. 

Pomtinus,  qui  a  te  tractatus  est  praestanti  ac  sin- 
gulari  fide,  cujus  tui  beneficii  sum  ego  testis,  prasstat 
tibi  memoriam  benevolentiamque,  quam  debet :  qui, 
cum,  maximis  rebus  suis  coactus,  a  me  invitissimo 
decessisset ;  tamen,  ut  vidit  interesse  tua,  conscen- 
dens  jam  navem,  Epheso  Laodiceam  revertit.  Talia 
te  cum  studia  videam  habiturum  esse  innumerabilia, 
plane  dubitare  non  possum,  quin  tibi  amplitudo  ista 
sollicitudo  futura  sit. 

Si  vero  effeceris,  ut  censores  creentur,  et,  si  ita  ges- 
seris  censuram,  ut  et  debes  et  potes ;  non  tibi  solum, 
sed  tuis  omnibus,  video  ih  perpetuum  summo  te  prae- 
sidio  futurum.  Illud  pugna  et  enitere,  ne  quid  nobis 
temporis  prorogetur :  ut,  cum  hic  tibi  satisfecerimus, 
istic  quoque  nostram  in  te  benevolentiam  navare  pos- 
simus. 

Quae  de  hominum  atque  ordinum  omnium  erga  te 
studiis  scribis  ad  me,  minime  mihi  miranda,  et  max«* 
ime  jucunda,  acciderunt :  eademque  ad  me  perscripta 
sunt  afamiliaribus  meis.  Itaque  capio  magnam  volup- 

tatem,  cum  tibi,  cujus  mihi  amicitia  non  solum  ain- 
pla,  sed  etiam  jucunda  est,  ea  tribui,  qua?  debeantur ; 
tum  vero  remanere  etiam  nunc  in  civitate  nostra  stu- 
dia,  prope  omnium  consensu,  erga  fortes  et  indus- 
trios  viros  :  qua3  mihi  ipsi  una  semper  tributa  mer- 
ces  est  laborum  et  vigiliarum  mearum.  Illud  vero 
mihi  permirum  accidit,  tantam  temeritatem  fuisse  in 
eo  adolescente,  cujus  ego  salutem  duobus  capitis  ju- 
diciis  summa  contentione  defendi,  ut,  tuis  inimicitiis 
suscipiendis,  oblivisceretur  patrcni  omnium  fortuna- 
rum  ac  rationum  suarum  ;  praasertim  cum  tu  omni- 
bus  vel  ornamentis  vel  praesidiis  redundares ;  illi  (ut 
levissime  dicam)  multa  deessent :  cujus  sermo  stul- 
tus  et  puerilis  erat  jam  antea  ad  me  a  31.  Ccelio,  fa- 
miliari  nostro,  perscriptus :  de  quo  item  sermone 
multa  scripta  sunt  abs  te.  Ego  autem  citius  cum  eo, 
qui  tuas  inimicitias  suscepisset,  veterem  conjunctio- 
nem  diremissem,  quam  novam  conciliassem.  Neque 
enim  de  meo  erga  te  stuciio  dubitare  debes ;  neque 
id  est  obscurum  cuiquam  in  provincia,  nec  Romae 
fuit. 

Sed  tamen  significatur  in  tuis  literis  suspicioqua?- 
dam  et  dubitatio  tua ;  de  qua  alienum  tempus  est 
mihi  tecum  expostulandi ;  purgandi  autem  mei,  ne- 
cessarium.  Ubi  enim  ego  cuiquam  legationi  fui  im- 
pedimento,  quominus  Romam  ad  laudem  tuam  mit- 
teretur  ?  aut  in  quo  potui,  si  te  palam  odissem,  mi- 
nus,  quod  tibi  obesset,  facere  ?  si  clam,  magis  aperte 
inimicus  esse  ?  Quod  si  essem  ea  perfidia,  qua  sunt 
ii  qui  in  nos  ha?c  conferunt ;  tamen  ea  stultitia  certe 
non  fuissem,  ut  aut  in  obscuro  odio  apertas  inimici- 
tias,  aut,  in  quo  tibi  nihil  nocerem,  summam  osten- 
derem  voluntatem  nocendi.  Ad  me  adire  quosdam 
memini,  qui  dicerent,  nimis  magnos  sumtus  legatis 
decerni :  quibus  ego  non  tam  imperavi,  quam  censui, 
sumtus  legatis  quam  maxime  ad  legem  Corneliam 
decernendos.  Atque  in  eo  ipso  me  non  perseverasse, 
testes  sunt  rationes  civitatum,  in  quibus,  quantum 

quasque  voluit,  legatis  tuis  datum  induxit.  Te  autem 
quibus  mendaciis  homines  levissimi  onerarunt? 
non  modo  sublatos  sumtus,  sed  etiam  a  procuratori- 
bus  eorum,  qui  jam  profecti  essent,  repetitos  et  ab- 
latos ;  eamque  causam  multis  omnino  non  eundi 
fuisse. 

Quererer  tecum  atque  expostularem,  ni  (ut  supra 
scripsi)  purgare  me  tibi  hoc  tuo  tempore,  quam  ac- 
cusare  te,  mallem :  idque  putarem  esse  rectius.  Ita- 
que  nihil  de  te,  quod  credideris  de  me ;  quamobrem 
non  debueris  credere,  pauca  dicam.  Nam,  si  me  vi- 
rum  bonum,  si  dignum  his  studiis  eaque  doctrina,  cui 
me  a  pueritia  dedi ;  si  satis  magni  animi,  non  miniini 
consilii,  in  maximis  rebus  perspectum  habes ;  nihil 
in  me,  non  modo  pcrfidiosum  et  insidiosum  et  fallax 
in  amicitia,  sed  ne  humile  quidem  aut  jejunum  de- 
bes  agnoscere.  Sin  autem  me  astutum  et  occultum 
juvat  fingere ;  quid  est,  quod  minus  cadere  in  ejus- 
modi  naturam  possit,  quam  aut  florentissimi  hominis 
adspernari  benevolentiam,  aut  ejus  existimationem 
oppugnare  in  provincia,  cujus  laudem  domi  defen- 
deris  ?  aut  in  ea  re  animum  ostendere  inimicum,  in 
qua  nihil  obsis  ?  aut  id  eligere  ad  perfidiam,  quod, 
ad  indicandum  odium,  apertissimum  sit,  ad  nocen- 
dum,  levissimum  ? 

Quid  erat  autem,  cur  ego  in  te  tam  implacabilis 
essem,  cum  te  ex  fratre  meo,  ne  tunc  quidem,  cum 
tibi  prope  necesse  esset  eas  agere  partes,  inimicum 
mihi  fuisse  cognossem  ?  Cum  vero  reditum  nostrum 
in  gratiam  uterque  expetisset,  quid  in  consulatu  tuo 
frustra  mecum  egisti,  quod  me  aut  facere  aut  sentire 
voluisses  ?  Quid  mihi  mandasti,  cum  te  Puteolis  pro- 
sequerer,  in  quo  non  exspectationem  tuam  diligentia. 
mea  vicerim  ?  Quod  si  id  est  maxime  astuti,  omnia 
ad  suam  utilitatem  referre ;  quid  mihi  tandem  erat 
utilius,  quid  commodis  meis  aptius,  quam  hominis 
nobilissimi  atque  honoratissimi  conjunctio,  cujus  opes, 
ingenium,  liberi,  affines,  propinqui,  mihi  magno  vcl 

ornamento  vel  praesidio  esse  possent?  Quae  tamen 
ego  omnia,  in  expetenda  amicitia  tua,  non  astutia 
quadam,  sed  aliqua  potius  sapientia,  seeutus  sum. 

Quid?  illa  vincula,  quibus  quidem  libentissime 
adstringor,  quanta  sunt !  studiorum  similitudo,  sua- 
vitas  consuetudinis,  delectatio  vitae  atque  victi.s,  ser- 
monis  societas,  litera?  interiores.  Atque  haec  domes- 
tica.  Quid  illa  tandem  popularia  ?  reditus  illustris 
in  gratiam  ?  in  quo  ne  per  imprudentiam  quidem 
errari  potest  sine  suspicione  perfidiae :  amplissimi 
sacerdotii  collegium  ?  in  quo  non  modo  amicitiam 
violari  apud  majores  nostros  fas  non  erat,  sed  ne  co- 
optari  quidem  sacerdotem  licebat,  qui  cuiquam  ex 
collegio  esset  inimicus.  Quae  ut  omittam  tam  multa 
atque  tanta  ;  quis  unquam  tanti  quemquam  fecit,  aut 
facere  potuit  aut  debuit,  quanti  ego  Cn.  Pompeium, 
socerum  tuae  filiae  ?  Etenim,  si  merita  valent ;  pa- 
triam,  liberos,  salutem,  dignitatem,  memet  ipsum 
mihi  per  illum  restitutum  puto  :  si  consuetudinis  ju- 
cundhas;  quae  fuit  unquam  amicitia  consularium  in 
nostra  civitate  corjunetior?  si  illa  amoris  atque  officii 
signa ;  quid  mihi  ille  non  commisit  ?  quid  non  me- 
cum  communicavit  ?  quid  de  se  in  senatu,  cum  ipse 
abesset,  per  quemquam  agi  maluit  ?  quibus  ille  me 
rebus  non  ornatissimum  voluit  amplissime  ?  qua  de- 
nique  ille  facilitate,  qua  humanitate,  tulit  contentio- 
nem  meam  pro  Milone,  adversante  interdum  ac- 
tionibus  suis !  quo  studio  providit,  ne  quae  me 
illius  temporis  invidia  attingeret,  cum  me  consilio, 
cum  auctoritate,  cum  armis  denique  texit  suis ! 
Quibus  quidem  temporibus  haec  in  eo  gravitas,  ha?c 
animi  altitudo  fuit,  non  modo  ut  Phrygi  alicui,  aut 
Lycaoni,  (quod  tu  in  legatis  fecisti)  sed  ne  summo- 
rum  quidem  hominum  malevolis  de  me  sermonibus, 
crederet. 

Hujus  igitur  filius  cum  sit  gener  tuus,  cumque, 
prseter  hanc  conjunctionem  afhnitatis,  quam  sis  Cn. 
Pompcio  carus,  quamquc  jucundus,  intclligam ;  quo 

tandem  aninio  in  te  esse  debeo?  cnm  praesertim  eas 
ad  nie  is  literas  miserit,  quibus,  etiam  si  tibi  (cui  sum 
amicissimus)  hostis  essem,  placarer  tamen;  totum- 
que  me  ad  ejus  viri,  ita  de  me  meriti,  voluntatem 
nutumque  converterem.  Sed  haec  hactenus ;  pluribus 
enim  etiam  fortasse  verbis,  quam  necesse  fuit,  sciipta 
sunt.  Nunc  ea,  quae  a  me  [perfecta,]  quasque  insti- 
tuta  sunt,  cognosce.  *  *  * 

NonnuUa  dcsunt. 
Atque  haec  agimus  et  agemus  magis  pro  dignitate, 
quam  pro  periculo  tuo.  Te  enim  (ut  spero)  prope- 
diem  censorem  audiemus  :  cujus  magistratus  cfficia 
(quae  sunt  maximi  animi,  summique  consilii)  tibi  di~ 
ligentius  et  accuratius,  quam  haec  quae  nos  de  te  agi- 
mus,  cogitanda  esse  censeo.  Vale. 


(11.)    M.T.C.  APPIO  PULCHRO,  (ut  spero) 
CENSORI,   S.  D. 

(Argumcntum.  —  Gratulatur  Appio  de  absolu- 
tione  majestatis ;  et  de  ambitu  similem  eventum 
sperat.  Laudatis  Pompeio  et  Bruto,  pollicetur  operam 
suam  ad  notandos,  qui  testimonium  in  Appium  pre- 
tio  dixerant.  Augurales  libros  ad  otium  utriusque 
servari,  orationes  autem  mitti  cupit :  et,  humaniores 
literas  pollicitus,  monet,  ut  proavum  censura  imite- 
tur.) 


Cum  essem  in  castris  ad  fluvium  Pyramum,  red- 
ditae  mihi  sunt  uno  tempore  a  te  epistolae  duae,  quas 
ad  me  Q.  Servilius  Tarso  miserat.  Earum  in  altera 
dies  erat  adscripta  Nonarum  Aprilium ;  in  altera, 
quae  mihi  recentior  videbatur,  dies  non  erat.  Re- 
spondebo  igitur  superiori  prius,  in  qua  scribis  ad  me 
de  absolutione  majestatis.  De  qua,  etsi  permultum 
ante  certior  factus  eram  literis,  nuntiis.  fama  denique 

ipsa ;  (nihil  enim  fuit  ciarius  ;  non  quo  quisquam 
aliter  putasset;  sed  nihil  de  insignibus  ad  laudem 
viris  obscure  nuntiari  solet)  tamen  eadem  illa  laetiora 
fecerunt  mihi  tuae  litera?;  non  solum  quia  planius  lo- 
quebantur  et  uberius,  quam  vulgi  sermo,  sed  etiam, 
quia  magis  videbar  tibi  gratulari,  cum  de  te  ex  teipso 
audiebam. 

Complexus  igitur  sum  cogitatione  te  absentem  : 
epistolam  vero  osculatus,  etiam  ipse  mihi  gratulatus 
sum.  Quae  enim  a  cuncto  populo,  a  senatu,  a  judici- 
bus,  ingenio,  industriae,  virtuti,  tribuuntur,  (mihi 
ipse  assentor  fortasse,  cum  ea  esse  in  me  fingo)  mihi 
quoque  ipsi  tribui  puto.  Nec  tam  gloriosum  exitum 
tui  judicii  exstitisse,  sed  tam  pravam  inimicorum  tuo- 
rum  mentem  fuisse,  mirabar. 

De  ambitu  vero,  quid  interest,  inquies,  an  de  ma- 
jestate?  Ad  rem  nihil.  Alterum  enim  non  attigisti : 
alteram  auxisti.  Verumtamen  est  majestas,  (ut  Sulla 
voluit)  ne  in  quemvis  impune  declamare  liceret. 
Ambitus  vero  ita  apertam  vim  habet,  ut  aut  accuse- 
tur  improbe,  aut  defendatur.  Qui  enim  facta,  aut 
non  facta,  largitio  ignorari  potest  ?  Tuorum  autem 
honorum  cursus,  cui  suspectus  unquam  fuit?  Me 
miserum,  qui  non  afFuerim  !  quos  ego  risus  excitas- 
sem  !  Sed  de  majestatis  judicio  duo  mihi  illa  ex  tuis 
literis  jucundissima  fuerunt ;  unum,  quod  te  ab  ipsa 
republica  defensum  scribis:  quae  quidem,  etiam  in 
summa  bonorum  et  fortium  civium  copia,  tueri  tales 
viros  deberet ;  nunc  vero  eo  magis,  quod  tanta  pe- 
nuria  est  in  omni  vel  honoris  vel  aetatis  gradu,  ut  tam 
orba  civitas  talcs  tutores  complecti  debeat :  alterum, 
quod  Pompeii  et  Bruti  fidem  benevolentiamque  mi- 
rifice  laudas.  Laetor  virtute  et  officio,  cum  tuorum 
necessariorum,  meorum  amicissimorum,  tum  alterius, 
omnium  saecuiorum  et  gentium  principis,  alterius, 
jampridem  juvemutis,  celeriter  (ut  spero)  civitatis. 
De  mcrcenariis  testibus  a  suis  civitatibus  notandis, 

nfsi  jam  factura  aliquid  est  per  Flaccura,  fiet  a  me, 
cum  per  Asiam  decedam. 

Nunc  ad  alteram  epistolam  venio.  Quod  ad  me 
quasi  formam  communium  temporum  et  totius  rei- 
publicae  misisti  expressam ;  prudentia  literarum  tua- 
rum  valde  mihi  est  grata.  Video  enim  et  pericula  le- 
viora,  quam  timebam,  et  majora  pra?sidia,  si  quidem 
(ut  scribis)  omnes  vires  civitatis  se  ad  Pompeii  duc- 
tum  applicaverunt :  tuumque  simul  promtum  ani- 
mum  et  alacrem  perspexi  ad  defendendam  rempu- 
blicam ;  mirificamque  cepi  voluptatem  ex  hac  tua 
diligentia,  quod,  in  summis  tuis  occupationibus,  mihi 
tamen  reipublicae  statum  per  te  notum  esse  voluisti. 
Nam  augurales  libros  ad  commune  utriusque  nostrum 
otium  serva.  Ego  enim,  a  te  cum  tua  promissa  per 
literas  flagitabam,  ad  Urbem  te  otiosissimum  esse  ar- 
bilrabar.  Nunc  tamen,  ut  ipse  polliceris,  pro  augu- 
ralibus  libris,  orationes  tuas  confectas  omnes  exspec- 
tabo.  Tullius,  cui  mandata  ad  me  dedisti,  non  con- 
venerat  me :  nec  erat  jam  quisquam  mecum  tuorum, 
praster  omnes  meos,  qui  sunt  omnes  tui.  Stomacho- 
siores  meas  literas  quas  dicas  esse,  non  intelligo.  Bis 
ad  te  scripsi,  me  purgans  diligenter,  te  leviter  accu- 
sans  in  eo,  quod  de  me  cito  credidisses ;  quod  genus 
querelae  mihi  quidem  videbatur  esse  amici :  sin  tibi 
displicet,  non  utar  eo  posthac.  Sed  si  (ut  scribis)  hae 
literae  non  fuerunt  disertae,  scito  meas  non  fuisse.  Ut 
enim  Aristarchus  Homeri  versum  negat,  quem  non 
probat :  sic  tu  (libet  enim  mihi  jocari),  quod  diser- 
tum  non  erit,  ne  putaris  meum.  Vale  ;  et,  in  cen- 
sura,  si  jam  es  censor,  ut  spero,  de  proavo  multum 
cogitato  tuo. 


(12.)  M.T.C.  APPIO  PULCHRO  S.  D. 

(Argumentum.  —  Gratulatur  de  absolutione  am- 
bitus  :  nuptias  Tulliae  excusat  se  insciente  confectas, 

quibus  ipse,  ad  declarandam  Appio  benevolentiam, 
factus  sit  diligentior.) 


Gratulabor  tibi  prius :  ita  enim  rerum  ordo  postu- 
lat :  deinde  ad  me  convertar.  Ego  vero  vehementer 
gratulor  de  judicio  ambitus  :  neque  id,  quod  nemini 
dubium  fuit,  absolutum  esse  te;  sed  illud,  quod, 
quo  melior  civis,  quo  vir  clarior,  quo  fortior  amicus 
es,  quoque  plura  virtutis  et  industrire  ornamenta  in 
te  sunt,  eo  mirandum  est  magis,  nullam  ne  in  tabel- 
lae  quidem  latebra  fuisse  absconditam  malevolentiam, 
quaB  te  impugnare  auderet.  Non  horum  temporum, 
non  horum  hominum  atque  morum,  negotium  :  nihil 
jam  sum  pridem  admiratus  magis.  De  me  autem, 
suscipe  paulisper  meas  partes,  et  eum  te  esse  finge, 
qui  sum  ego :  si  facile  inveneris  quod  dicas,  noli 
ignoscere  haesitationi  meae.  Ego  vero  velim  mihi, 
XulliflBque  meae,  (sicut  tu  amicissime  et  suavissime 
optas)  prospere  evenire  ea,  quae,  me  insciente,  facta 
sunt  a  meis :  sed  ita  cecidisse,  ut  agerentur  eo  tem- 
pore,  spero  omnino  cum  aliqua  felicitate,  et  opto. 
Verumtamen  plus  me,  in  hac  spe,  tua  sapientia  et 
humanitas  consolatur,  quam  opportunitas  temporis. 
Itaque,  quemadmodum  expediam  exitum  hujus  in- 
stitutiE  orationis,  non  reperio :  neque  enim  tristlus 
dicere  quidquam  debeo  ea  de  re,  quam  tu  ipse  omini- 
bus  optimis  prosequeris.  Neque  non  me  tamen  mor- 
det  aliquid :  in  quo  unum  vereor,  ne  tu  parum  per- 
spicias  ea,  quae  gesta  sunt,  ab  aliis  esse  gesta,  quibus 
ego  ita  mandaram,  ut,  cum  tam  longe  abfuturus 
essem,  ad  me  ne  referrent ;  agerent,  quod  probas- 
sent.  In  hoc  autem  mihi  illud  occurrit :  Quid  tu  igi- 
tur,  si  afFuisses  ?  Rem  probassem.  De  tempore,  ni- 
hil  te  invito,  nihil  sine  consilio  egissem  tuo. 

Vides  sudare  me,  jamdudum  laborantem,  quo- 
modo  ea  tuear,  qiuc  mihi  tuenda  sunt,  et  te  non  of- 
fendam.  Leva  me  igitur  hoc  onere  ;  nunquam  enim 
mihi  videor  tractasse  causam  difficiliorem.    Sic  ha- 

beto  tamen  :  nisi  jam  tunc  omnia  negotia  cum  sum- 
ma  tua  dignitate  diligentissime  confecissem,  tametsi 
nihil  videbatur  ad  meum  erga  te  pristinum  studium 
addi  posse :  tamen,  hac  mihi  afTinitate  nuntiata,  non 
majore  equidem  studio,  sed  acrius,  apertius,  signifl- 
cantius,  dignitatem  tuam  defendissem. 

Decedenti  mihi,  et  jam  imperio  annuo  terminato, 
ante  diem  III  Nonas  Sextiles,  cum  ad  Sidam  navi 
accederem,  et  mecum  Q.  Servilius  esset,  litera?  amcis 
sunt  reddita?.  Dixi  statim  Servilio,  (etenim  videbatur 
esse  commotus)  ut  omnia  a  me  majora  exspectaret. 
Quid  multa  ?  benevolentior  tibi,  quam  fui,  nihilo 
sum  factus ;  diligentior  ad  declarandam  benevolen- 
tiam  multo.  Nam,  ut  vetus  nostra  simultas  antea 
stimulabat  me,  ut  caverem,  ne  cui  suspicionem  ficte 
reconciliatae  gratiae  darem  ;  sic  afHnitas  nova  eur&m 
mihi  afFert  cavendi,  ne  quid  de  summo  meo  erga  te 
amore  detractum  esse  videatur.  Vale. 


(13.)  3I.T.C.  APPIO  PULCHRO  S.  P.  D. 

(Argumentum.  — Appio  gratias  agit,  quod  suos, 
in  supplicatione  decernenda,  adjuvisset :  parataque 
illi  ofricia  pollicetur  :  de  Dolabella3  reconciliatione 
non  desperat :  censuram  obtentam  esse  sperat.) 


Quasi  divinarem,  tali  in  officio  fore  mihi  aliquando 
expetendum  studium  tuum,  sic,  cum  de  tuis  rebus 
gestis  agebatur,  inserviebam  honori  tuo.  Dicam  ta- 
men  vere :  plus,  quam  acceperas,  reddidisti.  Quis 
enim  ad  me  non  perscripsit,  te,  non  solum  auctoritate 
orationis,  sententia  tua,  quibus  ego  a  tali  viro  con- 
tentus  eram,  sed  etiam  opera,  consilio,  domum  veni- 
endo,  conveniendis  meis,  nullum  munus  officii  cui- 
quam  reliquum  fecisse  ?  Hasc  mihi  ampliora  multo 
sunt,  quam  illa  ipsa,  propter  quae  haec  laborantur. 
Insignia  enim  virtutis  multi,  etiam  sine  virtute,  as- 

secuti  sunt :  talium  virorum  tanta  studia  assequi  sola 
virtus  potest.  Itaque  mihi  propono  fructum  amicitia? 
nostras,  ipsam  amicitiam  ;  qua  nihil  est  uberius,  pra?- 
sertim  in  iis  studiis,  quibus  uterque  nostrum  devinc- 
tus  est.  Nam  tibi  me  profiteor,  et  in  re  publica  so- 
cium,  de  qua  idem  sentimus,  et  in  quotidiana  vita 
conjunctum  iis  artibus  studiisque,  qua?  colimus. 

Vellem  ita  fortuna  tulisset,  quanti  ego  omnes  tuos 
facio,  uti  tu  meos  facere  posses  :  quod  tamen  ipsum, 
nescio  qua  permotus  animi  divinatione,  non  despero. 
Sed  hoc  nihil  ad  te  :  nostrum  est  onus.  Illud  velim 
sic  habeas,  (quod  intelliges)  hac  re  novata,  additum 
potius  aliquid  ad  meum  erga  te  studium  (cui  nihil 
videbatur  addi  posse),  quam  quidquam  esse  detrac- 
tum.  Cum  ha?c  scribebam,  censorem  te  jam  esse  spe- 
rabam.  Eo  brevior  est  haec  epistola,  et,  ut  adversus 
magistrum  morum,  modestior.  Vale. 


M.  TULLII  CICERONIS 
EPISTOLARUM 

AD  DIVERSOS 

LlBER   IV. 

(1.)  M.T.C.  SER.  SULPICIO  S.  D. 

[Argumentum,  —  Sulpicio,  congressum  petenti, 
respondet ;  suamque  cum  illius  voluntate  convenire 
demonstrat ;  et  desperatum  reipublicae  statum  deplo- 
rat.  Scripta  est  epistola,  cum  Caesar,  in  Hispaniam 
regressus,  Pompeii  legatos  oppugnaret.) 

Caius  Trebatius,  familiaris  meus,  ad  me  scripsit, 
te  ex  se  quaesisse,  quibus  in  locis  essem ;  molesteque 
te  ferre,  quod  me,  propter  valetudinem  tuam,  cum 
ad  Urbem  accessissem,  non  vidisses :  et  hoc  tempore 
velle  te  mecum,  si  propius  accessissem,  de  officio 
utriusque  nostrum  communicare.  Utinam,  Servi,  sal- 
vis  rebus,  (sic  enim  est  dicendum)  colloqui  potuisse- 
mus  inter  nos  !  Profecto  aliquid  opis  occidenti  rei- 
publicae  tulissemus.  Cognoram  enim  jam  absens,  te 
(haec  mala  multo  ante  providentem)  defensorem  pa- 

(Ejpist.)  VOL.  T.  i 

cis,  et  in  consulatu  tuo  et  post  consulatum,  fuisse. 
Ego  autem,  cum  consilium  tuum  probarem,  et  idem 
ipse  sentirem,  niliil  proficiebam.  Sero  enim  veneram : 
solus  eram  :  rudis  esse  videbar  in  causa :  incideram 
in  hominum  pugnandi  cupidorum  insanias. 

Nunc,  quoniam  nihil  jam  videbimur  opitulari  posse 
reipublica?,  si  quid  est,  in  quo  nobismet  ipsis  consu- 
lere  possimus,  non  ut  aliquid  ex  pristino  statu  nostro 
retineamus,  sed  ut  quam  honestissime  lugeamus  ; 
nemo  est  omnium,  quicum  potius  mihi,  quam  tecum, 
communicandum  putem.  Nee  enim  ciarissimorum 
virorum,  quorum  similes  esse  debemus,  exempla, 
neque  doctissimorum,  quos  semper  coluisti,  praecepta, 
te  fugiunt.  Atque  ipse  antea  ad  te  scripsissem,  te 
frustra  in  senatum,  sive  potius  in  conventum  senato- 
rum,  esse  venturum,  ni  veritus  essem,  ne  ejus  ani- 
mum  offenderem,  qui  a  me,  ut  te  imitarer,  petebat. 
Cui  quidcm  ego,  me  cum  rogaret  ut  adessem  in 
senatu,  eadcm  omnia,  quae  a  te  de  pace  et  de  Hispa- 
niis  dicta  sunt,  ostendi  me  esse  dicturum. 

Res,  vides,  quo  modo  se  habeant :  orbem  terra- 
rum,  imperiis  distributis,  ardere  bcllo  ,  Urbem  sine 
legibus,  sine  judiciis,  sine  jure,  sine  fide,  relictam 
direptioni  et  incendiis.  Itaque  mihi  venire  in  men- 
tem  nihil  potest,  non  modo  quid  sperem,  sed  vix  jam 
quid  audeam  optsre.  Sin  autem  tibi,  homini  pru- 
dentissimo,  videtur  utile  esse,  nos  colloqui ;  quam- 
quam  longius  etiam  cogitabam  ab  Urbe  discedere, 
cujus  jam  etiam  nomen  invitus  audio ;  tamen  pro- 
pius  accedam :  Trebatioque  mandavi,  ut,  si  quid  tu 
eum  velles  ad  me  mittere,  ne  recusaret :  idque  ut 
facias,  velim  :  aut,  si  quem  tuorum  fidelium  voles, 
ad  me  mittas  :  ne  aut  tibi  exire  ex  Urbe  necesse  sit, 
aut  mihi  accedere.  Ego  tantum  tibi  tribuo,  quan- 
tum  mihi  fortasse  arrogo,  ut  exploratum  habeam, 
quidquid  nos  de  communi  sententia  statuerimus,  id 
omnes  homines  probaturos.  Vale. 

(2.)  M.  T.  C.  SER.  SULPICIO  S.  D. 

(Argumentum.  —  Quasrenti  Sulpicio,  quid  facien- 
dum  sit,  respondet  cum  laude  ejus,  si  recta  sequenda, 
certam  rationem  esse;  non  item,  si  utilia,  quia 
Cacsaris  causa  firmior,  honestior  Pompeii.  Lon- 
gius  ergo  discedendum  ab  Urbe,  in  qua  quae  fiant, 
turpe  sit  probare ;  non  probare,  periculosum  :  sed, 
quo  eundum,  difficilem  esse  dtliberationem.  Qua 
de  re  si  colloqui  veiit,  quam  primum,  rogat,  ad- 
veniat.) 


Ante  diem  III  Cal.  Maias  cum  essem  in  Cuma- 
no,  accepi  tuas  literas :  quibus  kctis,  cognovi,  non 
satis  prudenter  fecisse  Philotimum ;  qui,  cum  abs 
te  mandata  haberet  (ut  scribis)  de  omnibus  rebus, 
ipse  ad  me  non  venisset,  literas  tuas  misisset ;  quas 
intcllexi  breviores  fuisse,  quod  eum  perlaturum  pu- 
tasscs.  Sed  tamen,  postquam  literas  tuaslegi,  Po$>tu- 
mia  tua  me  convenit,  et  Servius  noster.  His  placuit, 
ut  tu  in  Cumanum  veuires :  quod  etiam,  mecum, 
ut  ad  te  scriberem,  egerunt. 

Qucd  meum  consilium  exquiris ;  id  est  tale,  ut 
capere  facilius  ipse  pcssim,  quam  alteri  dare.  Quid 
enim  est,  qucd  audeam  suadere  tibi,  homini  summa 
auctoritate,  summaque  prudentia?  Si,  quid  rectisd- 
mum  sit,  quasrimus  ;  perspicuum  est :  si,  quid  max- 
ime  expediat ;  obscurum :  sin  ii  sumus,  qui  pro- 
fecto  esse  debemus,  ut  nihil  arbitrcmur  expedire,  nisi 
quod  rectum  honestumque  sit ;  non  potest  esse  du- 
bium,  quid  faciendum  nobis  sit. 

Quod  existimas  meam  causam  conjunctam  esse 
cum  tua ;  certe  similis  in  utroque  nostrtmi,  cum  op- 
time  sentiremus,  error  fuit.  iNam  omnia  utriusque 
consilia  ad  concordiam  spectaverunt :  qua  cum  ipsi 
Caesari  nihil  esset  utilius,  gratiam  quoque  nos  inire 
ab  eo,  defendenda  pace,  arbitrabamur.  Quantum  nos 
fefellerit,  et  quem  in  locum  res  deducta  sit,  vides. 

Neque  solum  ea  perspicis,  quae  geruntur,  quaeque 
jam  gesta  sunt ;  sed  etiam,  qui  cursus  rerum,  qui 
exitus  futurus  sit.  Ergo  aut  probare  oportet  ea  quae 
fiunt,  aut  interesse,  etiam  si  non  probes ;  quarum  al- 
tera  mihi  turpis,  altera  etiam  periculosa,  ratio  vide- 
tur. 

Restat,  ut  discedendum  putem  :  in  quo  reliqua 
videtur  esse  deliberatio,  quod  consilium  in  discessu, 
quae  loca,  sequamur.  Omnino  cum  miserior  res  nun- 
quam  accidit,  tum  ne  deliberatio  quidem  difficilior. 
Niliil  enim  constitui  potest,  quod  non  incurrat  in 
magnam  aliquam  difficultatem.  Tu,  si  videbitur,  ita 
censeo  facias,  ut,  si  habes  jam  statutum,  quid  tibi 
agendum  putes,  in  quo  non  sit  conjunctum  consilium 
tuum  cum  meo,  supersedeas  hoc  labore  itineris  :  sin 
autem  est,  quod  mecum  communicare  velis,  ego  te 
exspectabo.  Tu,  quod  tuo  commodo  fiat,  quam  pri- 
mum  velim  venias,  sicut  intellexi  et  Servio  et  Postu- 
miae  placere.  Vale. 


(3.)  M.  T.  C.  SER.  SULPICIO  S.  D. 

lArgumcntum,  —  Sulpicium,  a  Caesare  Achaiae 
post  aciem  Pharsalicam  praefectum,  consolatur,  qui 
dolorem  ex  calamitate  reipublicae  ceperat.  Scrip- 
ta  post  Africanum  bellum  Caesaris,  ante  Hispa- 
niense. ) 


Vehementer  te  esse  sollicitum,  et  in  communibus 
miseriis  praecipuo  quodam  dolore  angi,  multi  ad  nos 
quotidie  deferunt.  Quod  quamquam  minime  miror, 
et  meum  quodammodo  agnosco ;  doleo  tamen,  te, 
sapientia  praeditum  prope  singulari,  non  tuis  bonis 
delectari  potius,  quam  alienis  malis  laborare.  Me 
quidem,  etsi  nemini  concedo,  qui  majorem  ex  per- 
nicie  et  peste  rcipublicae  molestiam  traxerit,  tamen 
multa  jam  consolantur,  maximeque  conscientia  con- 

siliorum  meorum.  Multo  enim  ante,  tamquam  ex 
aliqua  specula,  prospexi  tempestatem  futuram  ;  ne- 
que  id  solum  mea  sponte,  sed  multo  etiam  magis 
monente  et  denuntiante  te. 

Etsi  enim  abfui  magnam  partem  consulatus  tui, 
tamen  et  absens  cognoscebam,  quae  esset  tua  in  hoc 
pestifero  bello  cavendo  et  praedicendo  sententia,  et 
ipse  affui  primis  temporibus  tui  consulatus,  cum  ac- 
curatissime  monuisti  senatum,  collectis  omnibus  bel- 
lis  civilibus^  ut  et  illa  timerent  quae  meminissent ;  et 
scirent,  cum  superiores,  nullo  tali  exemplo  antea  in 
republica  cognito,  tam  crudeles  fuissent,  quicumque 
postea  rempublicam  oppressisset  armis,  muito  into- 
lerabiliorem  futurum.  Nam,  quod  exemplo  fit,  id 
etiam  jure  fieri  putant :  sed  aliquid,  atque  adeo 
multa,  addunt  et  afrerunt  de  suo.  Quare  meminisse 
debes,  eos,  qui  auctoritatem  et  consilium  tuum  non 
sunt  secuti,  sua  stultitia  occidisse,  cum  tua  pruden- 
tia  salvi  esse  potuissent. 

Dices :  Quid  me  ista  res  consolatur  in  tantis  tene- 
bris  et  quasi  parietinis  reipublieae  ?  Est  omnino  vix 
consolabilis  dolor  :  tanta  est  omnium  rerum  amissio, 
et  desperatio  recuperandi.  Sed  tamen  et  Cassar  ipse 
ita  de  te  judicat,  et  omnes  cives  sic  existimant,  quasi 
lumen  aliquod,  exstinctis  caeteris,  elucere  sanctita- 
tem,  et  prudentiam,  et  dignitatem  tuam.  Haec  tibi, 
ad  levandas  molestias,  magna  esse  debent.  Qucd 
autem  a  tuis  abes ;  id  eo  levius  ferendum  est,  quod 
ecdem  tempore  a  multis  et  magnis  mclestiis  abes : 
quas  ad  te  omnes  perscriberem,  nisi  vererer,  ne  ea 
cognosceres  absens,  quae  quia  non  vides,  mihi  vide- 
ris  meliore  esse  conditione,  quam  nos,  qui  videmus. 

Hactenus  existimo  nostram  consolationem  recte 
adhibitam  esse,  quoad  certior  ab  homine  amicissimo 
fieres  iis  de  rebus,  quibus  levari  poesent  molestias 
tuae.  Reliqua  sunt  in  te  ipso,  neque  rnihi  ignota,  nec 
minima  solatia ;  ut  quidem  ego  sentio,  multo  maxi- 
wa  :  quae  ego  ipse  cxperiens  quotidie,  sic  probo,  ut 

ea  mihi  salutem  afferre  videantur.  Te  autem  ab  ini- 
tio  aetatis,  memoria  teneo,  summe  omnium  doctrina- 
rum  studiosum  fuisse,  omniaque,  quae  a  sapientissi- 
mis  ad  bene  vivendum  tradita  essent,  summo  studio 
curaque  didicisse.  Quae  quidem  vel  optimis  rebus  et 
usui  et  delectationi  esse  possent :  his  vero  tempori- 
bus  habemus  aliud  nihil,  in  quo  acquiescamus. 

Nihil  faciam  insolenter  :  neque  te,  tali  vel  scien- 
tia  vel  natura  praeditum,  hortabor,  ut  ad  eas  te  referas 
artes,  quibus  a  primis  temporibus  aetatis  studium 
tuum  dedisti.  Tantum  dicam,  (quod  te  spero  appro- 
baturum)  me,  posteaquam  illi  arti,  cui  studueram, 
nihil  esse  loci  neque  in  curia  neque  in  foro  viderim, 
omnem  meam  curam  atque  operam  ad  philosophiam 
contulisse.  Tuae  scientiae  excellenti  ac  singulari  non 
multo  plus,  quam  nostrae,  relictum  est  loci.  Quare 
non  equidem  te  moneo  :  sed  mihi  ita  persuasi,  te 
quoque  in  iisdem  versari  rebus,  quae,  etiamsi  minus 
prodessent,  animum  tamen  a  sollicitudine  abduce- 
rent.  Servius  quidem  tuus  in  omnibus  ingenuis  arti- 
bus,  in  primisque  hac,  in  qua  ego  me  scripsi  acquies- 
cere,  ita  versatur,  ut  excellat.  A  me  vero  sic  diligi- 
tur,  ut  tibi  uni  concedam,  praeterea  nemini :  mihi- 
que  ab  eo  gratia  refertur  :  in  quo  ille  existimat, 
(quod  facile  appareat)  cum  me  colat  et  observet,  tibi 
quoque  in  eo  se  facere  gratissimum.  Vale. 


(4.)    M.  T.  C.   S.  D.  SER.  SULPICIO. 

fArgumentum.  —  Sulpicii  excusatione  accepta 
ex  parte,  ipsiusque  elegantia  scribendi  laudata,  pro- 
bat  illius  consilia,  quibus  Achaiae  administratio- 
nem  non  recusandam  esse  putarat.  Narrat  de  sena- 
tus  in  Marcelli  restitutione  officio ;  de  studiis  Servii 
filii,  et  aliis  rebus.) 

Accipio  excusationem  tuam,  qua  usus  es,  cur  sae- 
pius  ad  me  literas  uno  cxemplo  dedisses  :  sed  accipio 

ex  ea  parte,  quatenus,  aut  negligentia  aut  improbi- 
tate  eoruni  qui  epistolas  accipiant,  fieri  scribis,  ne 
ad  nos  perferantur.  Illam  partem  excusationis,  qua 
te  scribis  orationis  paupertate  (sic  enim  appellas) 
iisdem  verbis  epistolas  saepius  mittere,  nec  nosco,  nec 
probo.  Et  ego  ipse,  quem  tu  per  jocum  (sic  enim 
accipio)  divitias  orationis  habere  dicis,  me  non  esse 
verborum  admodum  inopem  agnosco  :  eipwveveaQai 
enim  non  necesse  est :  sed  tamen  idem  (nec  hoc 
eipwvevofxevo;)  facile  cedo  tuorum  scriptorum  subtili- 
tati  et  elegantiae. 

Consilium  tuum,  quo  te  usum,  scribis,  hoc  AchaV- 
cum  negotium  non  recusavisse,  cum  semper  proba- 
vissem,  tum  multo  magis  probavi,  lectis  tuis  proxi- 
mis  literis.  Omnes  enim  causae,  quas  commemoras, 
justissimae  sunt,  tuaque  et  auctoritate  et  prudentia 
dignissimae.  Quod  aliter  cecidisse  rem  existimas,  at- 
que  opinatus  sis,  id  tibi  nullo  modo  assentior,  Sed, 
quia  tanta  perturbatio  et  confusio  est  rerum,  ita  per- 
culsa  et  prostrata  fcedissimo  bello  jacent  omnia,  ut  is 
cuique  locus,  ubi  ipse  sit,  et  sibi  quisque,  miserri- 
mus  esse  videatur  ;  propterea  et  tui  te  consilii  poeni- 
tet,  et  nos,  qui  domi  sumus,  tibi  beati  videmur  :  at 
contra  nobis,  non  tu  quidem  vacuus  molestiis,  sed 
prae  nobis  beatus. 

Atque  hoc  ipso  melior  est  tua  quam  nostra  con- 
ditio,  quod  tu,  quid  doleat,  scribere  audes,  nos  ne 
id  quidem  tuto  possumus  :  nec  id  victoris  vitio,  quo 
nihil  moderatius,  sed  ipsius  victoriae,  quae  civilibus 
bellis  semper  est  insolens.  Uno  te  vicimus,  quod  de 
Marcelli,  collegae  tui,  salute  paulo  ante,  quam  tu, 
cognovimus ;  etiam  (mehercule)  quod,  quemadmo- 
dum  ea  res  ageretur,  vidimus.  Nam  sic  fac  existi- 
mes  :  post  has  miserias,  id  est,  postquam  armis  dis- 
ceptari  coeptum  est  de  jure  publico,  nihil  esse  actum 
aliud  cum  dignitate.  Nam  et  ipse  Cassar,  accusata 
acerbitate  Marcelli  (sicenim  appellabat),  laudataque 
honorificentissime  et  asquitate  tua  et  prudentia,  re- 

pente  praeter  spem  dixit,  se  senatui  roganti  de  Mar- 
cello,  ne  hominis  quidem  causa,  negaturum.  Fece- 
rat  autem  hoc  senatus,  ut  cum  a  L.  Pisone  mentio 
esset  facta  de  Marcello,  et  cum  C.  Marcellus  se  ad 
Caesaris  pedes  abjecisset,  cunctus  consurgeret,  et  ad 
Caesarem  supplex  accederet. 

Noii  quserere  :  ita  mihi  pulcher  hic  dies  visus  est, 
ut  speciem  aliquam  viderer  videre  quasi  reviviscentis 
reipublicae.  Itaque  cum  omnes  ante  me  rogati  gratias 
Caesari  egissent,  praeter  Volcatium,  (is  enim,  si  eo 
loco  esset,  negavit  se  facturum  fuisse)  ego,  rogatus, 
mutavi  meum  consiiium.  Nam  statueram,  non  (me- 
hercule)  inertia,  sed  desiderio  pristinae  dignitatis,  in 
perpetuum  tacere.  Fregit  hoc  meum  consilium  et 
Caesaris  magnitudo  animi,  et  senatus  officium.  Itaque 
pluribus  verbis  egi  Caesari  gratias  :  meque,  metuo, 
ne  etiam  in  caeteris  rebus  honesto  otio  privarim, 
quod  erat  unum  solatium  in  malis. 

Sed  tamen,  quoniam  erTugi  ejus  offensionem,  qui 
fortasse  arbitraretur,  me  hanc  rempublicam  non  pu- 
tare,  si  perpetuo  tacerem  ;  modice  hoc  faciam,  aut 
etiam  intra  modum  ;  ut  et  illius  voluntati  et  meis 
studiis  serviam.  Nam,  etsi  a  prima  aetate  me  omnis 
ars  et  doctrina  liberalis,  et  maxime  philosophia,  de- 
lectavit ;  tamen  hoc  studium  quotidie  ingravescit, 
credo  et  aetatis  maturitate  ad  prudentiam,  et  his  tem- 
porum  vitiis,  ut  nulla  res  alia  levare  animum  moles- 
tiis  possit.  A  quo  studio  te  abduci  negotiis  intelligo 
ex  tuis  litteris  :  sed  tamen  aliquid  jam  noctes  te  ad- 
juvabunt. 

-  Servius  tuus,  vel  potius  noster,  summa  me  obser- 
vantia  colit :  cujus  ego  cum  omni  probitate  summa- 
que  virtute,  tum  studiis  doctrinaque,  delector.  Is 
mecum  saspe  de  tua  mansione  aut  decessione  com- 
municat.  Adhuc  in  hac  sum  sententia,  nihil  ut  facia- 
mus,  nisi  quod  maxime  Caesar  velle  videatur.  Res 
sunt  ejusmodi,  ut,  si  Romae  sis,  nihil,  praDter  tuos, 
delectare  te  possit  De  reliquis,  nihil  melius  ipso  est ; 

caeteri  et  caetera  ejusmodi,  ut,  si  alterutrum  necesse 
sit,  audire  ea  malis,  quam  videre.  Hoc  nostrum  con- 
silium  nobis  minime  jucundum  est,  qui  te  videre  cu- 
pimus  ;  sed  consuiimus  tibi.  Vale. 


(5.)  SER.  SULPICIUS  M.T.  CICERONI  S.  D. 

(Argumcntum.  —  Servius,  Graeciae  praefectus,  au- 
dita.  Tulliae  Ciceronis  filise  morte,  moerentem  pa- 
trem  undique  conquisitis  argumentis  consolatur,  ut 
epistola  haec  perfectae  et  elaboratae  consolationis  ex- 
ernplum  sit.  Scripta,  cum  Caesar  in  Hispania  Pom- 
peii  liberos  profligasset :  quod  ex  initio  epist.  XX 
libri  XIII  ad  Atticum  constat :  "ACaesare  literas 
accepi  consolatorias,  datas  prid.  Cal.  Mai.  Hispali.") 


Posteaquam  mihi  renuntiatum  est  de  obitu  Tul- 
liae,  filiae  tuae,  sane  quam  pro  eo,  ac  debui,  graviter 
molesteque  tuli ;  communemque  eam  calamitatem 
existimavi :  qui  si  istic  affuissem,  neque  tibi  defuis- 
sem,  coramque  meum  dolorem  tibi  declarassem. 
Etsi  genus  hoc  consolationis  miserum  atque  acerbum 
est,  propterea  quia,  per  quos  ea  confieri  debet,  pro- 
pinquos  ac  familiares,  ipsi  pari  molestia  afficiuntur, 
neque  sine  lacrymis  multis  id  conari  possunt ;  uti 
magis  ipsi  videantur  aliorum  consolatione  indigere, 
quam  aliis  posse  suum  officium  praestare ;  tamen, 
qua3  in  praesentia  in  mentem  mihi  venerunt,  decrevi 
brevi  ad  te  perscribere  ;  non  quo  ea  te  fugere  existi- 
mem  ;  sed  quod  forsitan  dolore  impeditus  minus  ea 
perspicias. 

Quid  est,  quod  tanto  opere  te  commoveat  tuus  do- 
lor  intestinus  ?  Cogita,  quemadmodum  adhuc  for- 
tuna  nobiscum  egerit :  ea  nobis  erepta  esse,  quae 
hominibus  non  minus,  quam  liberi,  cara  esse  de- 
bent ;  patriam,  honestatem,  dignitatem,  honores  om- 
nes.  Hoc  uno  incommodo  addito,  quid  ad  dolorem 

adjungi  potuit  ?  aut  qui  non,  in  illis  rebus  exercita- 
tus,  animus  callere  jam  debet,  atque  omnia  minoris 
aestimare  ?  An  iilius  vicem  (credo)  doles  ?  Quoties 
in  eam  cogitationem  necesse  est  et  tu  veneris,  et  nos 
sa?pe  incidimus,  hisce  temporibus  non  pessime  cum 
iis  esse  actum,  quibus  sine  dolore  licitum  est  mortem 
cum  vita  commutare ! 

Quid  autem  fuit,  quod  iilam  hoc  tempore  ad  vi- 
vendum  magno  opere  invitare  posset  ?  quae  res  ? 
quaa  spes  ?  quod  animi  soiatium  ?  Ut,  cum  aliquo 
adolescente  primario  conjuncta,  aetatem  [gereret  ?] 
Licitum  est  tibi  (credo),  pro  tua  dignitate,  ex  hac 
juventute  generum  deligere,  cujus  fidei  liberos  tuos 
te  tuto  committere  putares.  An  ut  ea  iiberos  ex  sese 
pareret,  quos  cum  florentes  videret,  laetaretur  ?  qui 
rem  a  parente  traditam  per  se  tenere  possent  ?  ho- 
nores  ordinatim  petituri  essent  in  republica  ?  in  ami- 
corum  negotiis  libertate  sua  uterentur?  Quid  ho- 
rum  fuit,  quod  non  prius,  quam  datum  esset,  adem- 
tum  sit  ? 

At  vero  malum  est  liberos  amittere.  Malum ;  nisi 
pejus  sit,  haac  sufferre  et  perpeti.  Quae  res  mihi  non 
mediocrem  consolationem  attulit,  volo  tibi  comme- 
morare,  si  forte  eadem  res  tibi  minuere  dolorem  pos- 
sit.  Ex  Asia  rediens,  cum  ab  iEgina  Megaram  ver- 
sus  navigarem,  ccepi  regiones  circumcirca  prospicere. 
Post  me  erat  yEgina,  ante  Megara,  dextra  Piraeeus, 
sinistra  Corinthus :  quae  oppida  quodam  tempore 
florentissima  fuerunt,  nunc  prostrata  et  diruta  ante 
oculos  jacent.  Ccepi  egomet  mecum  sic  cogitare: 
"  Hem  !  nos  homunculi  indignamur,  si  quis  nostriim 
interiit,  aut  occisus  est,  quorum  vita  brevior  esse  de- 
bet,  cum  uno  ioco  tot  oppidum  cadavera  projecta 
jaceant  ?  Visne  tu  te,  Servi,  cohibere,  et  meminisse, 
hominem  te  esse  natum  ?"  Crede  mihi :  cogitatione 
ea  non  mediocriter  sum  confirmatus.  Hoc  idem,  si 
tibi  videtur,  fac  ante  oculos  tibi  proponas.  Modo 
uno  tempore  tot  viri  clarissimi  interierunt :  de  impe- 

rio  praeterea  tanta  deminutio  facta  est :  omnes  pro- 
vinciae  conquassatae  sunt :  in  unius  mulierculae  ani- 
mula  si  jactura  facta  est,  tanto  opere  commoveris  ? 
quae  si  hoc  tempore  non  diem  suum  obisset,  paucis 
post  annis  tamen  ei  moriendum  fuit ;  quoniam  homo 
nata  fuerat. 

Etiam  tu  ab  hisce  rebus  animum  ac  cogitationem 
tuam  avoca ;  atque  ea  potius  reminiscere,  quae  digna 
tua  persona  sunt :  illam,  quamdiu  ei  opus  fuerit, 
vixisse  ;  una  cum  republica  fuisse  ;  te,  patrem  suum, 
praetorem,  consulem,  augurem  vidisse ;  adolescenti- 
bus  primariis  nuptam  fuisse  ;  omnibus  bonis  prope 
perfunctam  esse  ;  cum  respublica  occideret,  vita  ex- 
cessisse.  Quid  est,  quod  tu,  aut  illa,  cum  fortuna 
hoc  nomine  queri  possitis  ?  Denique  noli  te  oblivisci 
Ciceronem  esse,  et  eum,  qui  aliis  consueris  praecipere 
et  dare  consilium  :  neque  imitare  malos  medicos,  qui 
in  alienis  morbis  profitentur  tenere  se  medicinae 
scientiam,  ipsi  se  curare  non  possunt;  sed  potius, 
quae  aliis  tute  praecipere  soles,  ea  tute  tibi  subjice, 
atque  apud  animum  propone. 

Nullus  dolor  est,  quem  non  longinquitas  temporis 
minuat  ac  mclliat.  Hcc  te  exspectare  tempus,  tibi 
turpe  est,  ac  non  ei  rei  sapientia  tua  te  cccurrere. 
Quod  si  qui  etiam  inferis  sensus  est ;  qui  illius  in  te 
amor  fuit,  pietasque  in  omnes  suos,  hoc  certe  illa  te 
facere  non  vult.  Da  hoc  illi  mortuae  :  da  caeteris  ami- 
cis  ac  familiaribus,  qui  tuo  dolore  moerent :  da  pa- 
triae ;  ut,  si  qua  in  re  opus  sit,  opera  et  consilio  tuo 
uti  possit.  Denique,  quoniam  in  eam  fortunam  de- 
venimus,  ut  etiam  huic  rei  nobis  serviendum  sit ; 
noli  committere,  ut  quisquam  te  putet  non  tam  filiam, 
quam  reipublicae  tempora,  et  aliorum  victoriam,  lu- 
gere. 

Plura  me  ad  te  de  hac  re  scribere  pudet,  ne  videar 
prudentiae  tuae  diffidere.  Quare,  si  hoc  unum  propo- 
suero,  finem  faciam  scribendi.  Vidimus  aliquoties 
secundam  pulcherrime  te  ferre  fortunam,  magnam- 

que  ex  ea  re  te  laudem  apisci :  fac  aliquando  intel- 
ligamus,  adversam  quoque  te  aeque  ferre  posse ;  ne- 
que  id  majus,  quam  debeat,  tibi  onus  videri ;  ne  ex 
omnibus  virtutibus  haec  una  tibi  videatur  deesse. 
Quod  ad  me  attinet,  cum  te  tranquilliorem  animo 
esse  cognoro,  de  iis  rebus  quae  hic  geruntur,  quem- 
admodumque  se  provincia  habeat,  certiorem  faciam. 
Vale. 


(6.)    M.  T.  C.  S.  D.  SER.  SULPICIO. 

(Argumentum Respondet  consolanti  Sulpicio, 

gratum  sibi  ejus  officium  fuisse,  nec  id  exiguo  do- 
loris  levamento :  nemini  vero,  quam  sibi,  justiores 
dolendi  causas  fuisse :  maximam  tamen  sibi  levatio- 
nem  ex  reditu  et  consuetudine  Sulpicii  fore.) 

Ego  vero,  Servi,  vellem,  ut  scribis,  in  meo  gravis- 
simo  casu  affuisses.  Quantum  enim  praesens  me  ad- 
juvare  potueris  et  consolando,  et  prope  aeque  dolendo, 
facile  ex  eo  intelligo,  quod,  literis  tuis  lectis,  aliquan- 
tum  acquievi.  Nam  et  ea  scripsisti,  quae  levare  luctum 
possent ;  et,  in  me  consolando,  non  mediocrem  ipse 
animi  dolorem  adhibuisti.  Servius  tamen  tuus,  om- 
nibus  officiis  quae  illi  tempori  tribui  potuerunt,  de- 
claravit,  et  quanti  ipse  me  faceret,  et  quam  suum 
talem  erga  me  animum  tibi  gratum  putaret  fore: 
cujus  officia  jucundiora  [scilicet  saepe  mihi  fuerunt ;] 
nunquam  tamen  gratiora. 

Me  autem  non  oratio  tua  solum,  et  societas  paene 
aegritudinis,  sed  etiam  auctoritas,  consolatur.  Turpe 
enim  esse  existimo,  me  non  ita  ferre  casum  meum, 
ut  tu,  tali  sapientia  praeditus,  ferendum  putas.  Sed 
opprimor  interdum ;  et  vix  resisto  dolori,  quod  ea 
me  solatia  deficiunt,  quae  caeteris,  quorum  mihi  ex- 
empla  propono,  simili  in  fortuna  non  defuerunt. 
Nam  et  Q.  Maximus,  qui  filium  consularem,  clarum 

virum,  et  magnis  rebus  gestis,  amisit ;  et  L.  Paulus, 
qui  duo  septem  diebus ;  et  vester  Gallus,  et  M. 
Cato,  qui  summo  ingenio,  summa  virtute  filium  per- 
didit,  iis  temporibus  fuerunt,  ut  eorum  luctum  ipso- 
rum  dignitas  consolaretur  ea,  quam  ex  re  publica 
consequebantur.  Mihi  autem,  amissis  ornamentis  iis 
quae  ipse  commemoras,  quaeque  eram  maximis  labo- 
ribus  adeptus,  unum  manebat  illud  solatium,  quod 
ereptum  est.  Non  amicorum  negotiis,  non  reipu- 
blicae  procuratione,  impediebantur  cogitationes  meae : 
nihil  in  foro  agere  libebat :  adspicere  curiam  non 
poteram  :  existimabam  (id,  qucd  erat)  omnes  me  et 
industria?  meae  fructus  et  fortunae  perdidisse.  Sed, 
cum  cogitarem,  haec  mihi  tecum  et  cum  quibusdam 
esse  communia ;  et  cum  frangerem  jam  ipse  me, 
cogeremque  illa  ferre  toleranter  ;  habebam  quo  con- 
fugerem,  ubi  conquiescerem,  cujus  in  sermone  et 
suavitate  omnes  curas  doloresque  depcnerem. 

Nunc  autem,  hoc  tam  gravi  vulnere,  etiam  illa, 
quae  consanuisse videbantur,  recrudescunt,  Non  enim, 
ut  tum  me  a  re  publica  mcestum  domus  excipiebat, 
quse  levaret,  sic  nunc  domo  mcerens  ad  rempubli- 
cam  confugere  possum,  ut  in  ejus  bonis  acquiescam. 
Itaque  et  domo  absum,  et  foro,  quod  nec  eum  dolo- 
rem,  quem  a  re  publica,  capio,  domus  jam  consolari 
potest,  nec  domesticum  res  publica.  Quo  magis  te 
exspecto,  teque  videre  quam  primum  cupio.  Major 
mihi  levatio  afferri  nulla  potest,  quam  conjunctio 
-eonsuetudinis  sermonumque  nostrorum  :  quamquam 
sperabam,  tuum  adventum  (sic  enim  audiebam)  ap- 
propinquare. 

Ego  autem,  cum  multis  de  causis  te  exopto  quam 
primum  videre,  tum  etiam,  ut  ante  commentemur 
inter  nos,  qua,  ratione  nobis  traducendum  sit  hoc 
tempus,  quod  est  totum  ad  unius  voluntatem  accom- 
modandum,  etprudentis,  et  liberalis,  et  (ut  perspex- 
isse  videor)  nec  a  me  alieni,  et  tibi  amicissimi.  Quod 
cum  ita  sit,  magnae  est  tamen  deliberationis,  quas 

(Ejrist.)  VOL.  I.  k 

ratio  sit  ineunda  nobis,  non  agendi  aliquid,  sed  iUius 
concessu  et  beneficio  quiescendi.  Vale. 


(70    M.  T.  C.    S.  D.    M.  MARCELLO. 

{Argumentum.  —  Laudato  consilio  et  prudentia 
Marcelli,  qui  abesse  a  patria  perpetuo  volebat; 
suadet  nihilominus,  ut  revertatur,  quia  id  facile  im- 
petrare  a  Csesare  possit ;  nec  tutius  alibi,  nec  me- 
lius  vivat,  quam  in  patria  et  apud  suos.) 


Etsi  eo  te  adhuc  consilio  usum  intelligo,  ut  id  re- 
prehendere  non  audeam,  (non  quin  ab  eo  ipse  dis- 
sentiam,  sed  quod  ea  te  sapientia  esse  judicem,  ut 
meum  consilium  non  anteponam  tuo)  tamen  et  ami- 
citiae  nostras  vetustas,  et  tua  summa  erga  me  bene- 
volentia,  quce  mihi  jam  a  pueritia  tua  cognita  est, 
me  hortata  est,  ut  ea  scriberem  ad  te,  quae  et  saluti 
tuae  conducere  arbitrarer,  et  non  aliena  esse  ducerem 
a  dignitate.  Ego  eum  te  esse,  qui  horum  malorum 
initia  muko  ante  videris,  consulatum  magnificentis- 
sime  atque  opdme  gesseris,  prseclare  memini :  sed 
idem  etiam  illa  vidi,  neque  te  consilium  civilis  belli 
ita  gerendi,  neque  copias  Cn.  Pompeii,  nec  genus 
exercitds,  probare ;  semperque  summe  diffidere.  Qua 
in  sententia  me  quoque  fuisse,  memoria  tenere  te 
arbitror.  Itaque  neque  tu  multum  interfuisti  rebus 
gerendis  ;  et  ego  id  semper  egi,  ne  interessem.  Non 
enim  iis  rebus  pugnabamus,  quibus  valere  potera- 
mus,  consilio,  auctoritate,  causa,  quae  erant  in  nobis 
superiora,  sed  lacertis  et  viribus,  quibus  pares  non 
eramus. 

Victi  sumus  igitur,  aut,  si  vinci  dignitas  non  po- 
test,  fracti  certe  et  abjecti.  ln  quo  tuum  consilium 
nemo  potest  non  maxime  laudare,  quod,  cum  spe 
vincendi,  simul  abjecisti  certandi  etiam  cupiditatem  : 
ostendistique,  sapientem  et  bonum  civem  initia  belli 

civilis  invitum  suscipere,  extrema  libenter  non  per- 
sequi. 

Qui  non  idem  consilium,  quod  tu,  secuti  sunt, 
eos  video  in  duo  genera  esse  distractos.  Aut  enim  re- 
novare  bellum  conati  sunt  (hique  se  in  Africam  con- 
tulerunt) ;  aut,  quemadmodum  nos,  victori  sese  cre- 
diderunt.  Medium  quoddam  tuum  consilium  fuit, 
qui  hoc  fortasse  humilis  animi  duceres,  illud  perti- 
nacis.  Fateor,  a  plerisque,  vel,  dicam,  ab  omnibus, 
sapieils  tuum  consilium,  a  multis  etiam  magni  ac 
fortis  animi,  judicatum.  Sed  habet  ista  ratio,  ut  mihi 
quidem  videtur,  quemdam  modum  ;  przesertim  cum 
tibi  nihil  dcesse  arbitrer  ad  tuas  fortunas  omnes  ob- 
tinendas,  praeter  voluntatem.  Sic  enim  intellexi,  nihil 
aliud  esse,  quod  dubitationem  afferret  ei,  penes  quem 
est  potestas,  nisi  quod  vereretur,  ne  tu  iilud  bene- 
ficium  omnino  non  putares.  De  quo  quid  sentiam, 
nihil  attinet  dicere :  cum  appareat,  ipse  quid  fece- 
rim. 

Sed  tamen,  si  jam  ita  constituisses,  ut  abesse  per- 
petuo  malles,  quam  ea,  quae  nollcs,  videre ;  tamen 
id  cogitare  deberes,  ubicumque  esses,  te  fore  in  ejus 
ipsius,  quem  fugeres,  potestate.  Qui  si  facile  passu- 
rus  esset,  te,  carentem  patria  et  fortunis  tuis,  quiete 
et  libere  vivere ;  cogitandum  tibi  tamen  esset,  Ro- 
maene  et  domi  tuae  (cujusmodi  res  esset),  an  Mity- 
lenis  aut  Rhodi,  malies  vivere.  Sed,  cum  ita  late 
pateat  ejus  potestas,  quem  veremur,  ut  terrarum 
orbem  complexa  sit ;  nonne  mavis  sine  periculo  do- 
mi  tuae  esse,  quam,  cum  periculo,  alienae  ? 

Equidem,  etiam  si  oppetenda  mors  esset,  domi 
atque  in  patria  mallem,  quam  in  externis  atque 
alienis  locis.  Hoc  idem  omnes,  qui  te  diligunt,  sen- 
tiunt ;  quorum  est  magna,  pro  tuis  maximis  claris- 
simisque  virtutibus,  multitudo.  Habemus  etiam  ra- 
tionem  rei  familiaris  tuae,  quam  dissipari  nolumus. 
Nam,  etsi  ni.Jlam  potest  accipere  injuriam,  quae  fu- 
tura  perpetua  sit,  propterea,  quod  neque  is,  qui  tenet 

rempublicam,  patietur,  neque  ipsa  respublica ;  ta- 
men  impetum  praedonum  in  tuas  fortunas  fieri  nolo, 
Hi  autem  qui  essent,  auderem  scribere,  nisi  te  intel- 
ligere  confiderem. 

Hic  te  unius  sollicitudines,  unius  etiam  multa?  et 
assiduae  lacrymae,  C.  Marcelli,  fratris  optimi,  depre- 
cantur  :  nos  cura  et  dolore  proximi  sumus ;  preci- 
bus  tardiores,  quod  jus  adeundi,  cum  ipsi  depreca- 
tione  eguerimus,  non  habemus.  Gratia  tantum  pos- 
sumus,  quantum  victi :  sed  tamen,  consilio,  studio, 
Marcello  non  desumus.  A  tuis  reliquis  non  adhibe- 
mur  :  ad  omnia  parati  sumus.  Vale. 


(8.)   M.  T.  C.   S.  D.   M.  MARCELLO. 

(Argumcntum.  —  Laudata  Marcelli  prudentia, 
pollicetur  officia  sua  ;  et,  ut  domum,  quicumque  sta- 
tus  reipublicae  sit,  revertatur,  iterum  admonet.) 

Neque  monere  te  audeo,  praestanti  prudentia  vi- 
rum ;  nec  confirmare,  maximi  animi  hominem, 
unumque  fortissimum  ;  consolari  vero  nullo  modo. 
Nam,  si  ea,  quae  acciderunt,  ita  fers,  ut  audio  ;  gra- 
tulari  magis  virtuti  debeo,  quam  consolari  dolorem 
tuum.  Sin  te  tanta  mala  reipublicae  frangunt,  non 
ita  abundo  ingenio,  ut  te  consoler,  cum  ipse  me  non 
possim.  Reliquum  est  igitur,  ut  tibi  me  in  omni  re 
eum  praebeam  praestemque,  ut  ad  omnia,  quae  tui 
velint,  ita  adsim  praesto,  ut  me  non  solum  omnia  dc- 
bere  tua.  causa,  sed  ea  quoque,  etiam  quae  non  pos- 
sim,  putem.  Illud  tamen  vel  tu  me  monuisse,  vel 
censuisse  puta,  vel  propter  benevolentiam  tacere  non 
potuisse  ;  ut,  quod  ego  facio,  tu  quoque  animum  in- 
ducas  :  si  sit  aliqua  respublica,  in  ea  te  esse  oportere, 
judicio  hominum  reque  principem,  necessitate  ceden- 
tem  tempori :  sin  autem  nulla  sit,  hunc  tamen  aptis- 
simum  esse  etiam  ad  exsulandum  locum.  Si  enim 

libertatem  sequimur,  qui  locus  hoc  dominatu  vacat  ? 
sin  qualemcumque  locum,  quse  est  domestica  sede 
jucundior  ?  Sed  mihi  crede,  etiam  is,  qui  omnia 
tenet,  favet  ingeniis :  nobilitatem  vero  et  dignitates 
hominum,  quantum  ei  res  et  ipsius  causa  concedit, 
amplectitur.  Sed  plura,  quam  statueram.  Kedeo 
ergo  ad  unum  illud,  me  tuum  esse ;  fore  cum  tuis, 
si  modo  erunt  tui :  sin  minus,  me  certe  in  omnibus 
rebus  satis  nostra?  conjunctioni  amorique  facturum. 
Valc. 


(9.)   M.T.  CL   S.  D.   M.  MARCELLO. 

(Argiimcnium.  —  Reditum  in  patriam  Marcello 
suadct,  refutatis  singulis,  quae  dissuadere  videbantur, 
prsesertim  quod  nec  aliter  futurum  fuisset,  si  vicis- 
sent  Pompeiani.) 


Etsi,  perpaucis  ante  diebus,  dederam  Q.  Mucio 
literas  ad  te  pluribus  verbis  scriptas,  quibus  declara- 
veram,  quo  te  animo  censerem  esse  oportere,  et  quid 
tibi  faciendum  arbitrarer ;  tamen,  cum  Theophilus, 
libertus  tuus,  proficisceretur,  cujus  ego  fidem  erga 
te  benevolentiamque  perspexeram,  sine  meis  literis 
eum  ad  te  venire  nolui.  Iisdem  igitur  te  rebus  etiam 
atque  etiam  hortor,  quibus  superioribus  literis  hor- 
tatus  sum,  ut  in  ea  republica,  qusecumque  est,  quam 
primum  veiis  esse. 

Multa  videbis  fortasse,  qua?  nolis ;  non  plura  ta- 
men,  quam  audis  quotidie.  Non  est  porro  tuum, 
uno  sensu  solum  oculorum  moveri ;  cum  idem  illud 
auribus  percipias,  quod  etiam  majus  videri  solet, 
minus  laborare.  At  tibi  ipsi  dicendum  erit  aliquid, 
quod  non  sentias ;  aut  faciendum,  quod  non  probes. 
Primum,  tempori  cedere  (id  est,  necessitati  parere) 
semper  sapientis  est  habitum  :  deinde  non  habet,  ut 
Jiunc  quidem  est,  id  vitii  res.  Dicere  fortasse,  qua3 

sentias,  non  licet :  tacere  plane  licet.  Omnia  enim 
delata  ad  unum  sunt.  Is  utitur  consilio,  ne  suorum 
quidem,  sed  suo.  Quod  non  multo  secus  fieret,  si 
is  rempublicam  teneret,  quem  secuti  sumus. 

An,  qui  in  bello,  cum  omnium  nostrum  conjunc- 
tum  esse  periculum  suo  cerneret,  certorum  hominum 
minime  prudentium  consilio  uteretur,  eum  magis 
communem  censemus  in  victoria  futurum  fuisse, 
quam  incertis  rebus  fuisset  ?  et,  qui  nec,  te  consule, 
tuum  sapientissimum  consilium  secutus  esset,  nec, 
fratre  tuo  consulatum  ex  auctoritate  tua  gerente,  vo- 
bis  auctoribus  uti  voluerit,  nunc  omnia  tenentem, 
nostras  sententias  desideraturum  censes  fuisse  ? 

Omnia  sunt  misera  in  bellis  civilibus :  quae  ma- 
jores  nostri  ne  semel  quidem,  nostra  aetas  saepe  jam 
sensit :  sed  miserius  nihil,  quam  ipsa  victoria  ;  quae, 
etiam  si  ad  meliores  venit,  tamen  eos  ipsos  ferociores 
impotentioresque  reddit;  ut,  etiam  si  natura  tales 
non  sint,  necessitate  esse  cogantur.  Multa  enim  vic- 
tori,  eorum  arbitrio  per  quos  vicit,  etiam  invito,  fa- 
cienda  sunt.  An  tu  non  videbas  mecum  simul,  quam 
illa  crudelis  esset  futura  victoria  ?  Igitur  tunc  quo- 
que  patria  careres,  ne,  quae  nolles,  videres  ?  Non, 
inquies :  ego  enim  ipse  tenerem  opes  et  dignitatem 
meam.  At  erat  tuae  virtutis,  in  minimis  tuas  res  po- 
nere,  de  republica  vehementius  laborare. 

Deinde,  qui  finis  istius  consilii  est  ?  nam  adhuc 
et  factum  tuum  probatur,  et,  ut  in  tali  re,  etiam 
fortuna  laudatur  :  factum,  quod  et  initium  belli  ne- 
cessario  secutus  sis,  et  extrema  sapienter  persequi  no- 
lueris  ;  fortuna,  quod  honesto  otio  tenueris  et  statum 
et  famam  dignitatis  tuae.  Nunc  vero  nec  locus  tibi 
ullus  dulcior  esse  debet  patria ;  nec  eam  diligere  mi- 
nus  debes,  quod  deformior  est,  sed  misereri  potius, 
nec  eam,  multis  claris  viris  orbatam,  privare  etiam 
adspectu  tuo.  Denique,  si  fuit  magni  animi,  non 
isse  supplicem  victori ;  vide  ne  superbi  sit,  adsper- 
nari  ejusdem  liberalitatem :  et,  si  sapientis  est,  carerc 

patria,  duri,  ne  desiderare:  et,  si  re  publica  non 
possis  frui,  stultum  est,  nolle  privata. 

Caput  est  illud,  ut,  si  ista  vita  tibi  commodior 
esse  videatur,  cogitandum  tamen  sit,  ne  tutior  non 
sit.  Magna  gladiorum  est  licentia ;  sed,  in  externis 
locis,  minor  etiam  ad  facinus  verecundia.  Mihi  salus 
tua  tantae  curae  est,  ut  Marcello,  fratri  tuo,  aut 
par,  aut  certe  proximus  sim.  Tuum  est  consulere 
temporibus,  et  incolumitati,  et  vitae,  et  fortunis  tuis. 
Vale. 


(10.)   M.  T.  C.    M.  MARCELLO  S.  D. 

{Argumcntum.  —  Hortatur  Marcellum,  ut  red- 
itum  maturet,  jam  a  Caesare  impetratum ;  cum  id  ad 
rem  ejus  familiarem  valde  pertineat.) 


Etsi  nihil  erat  novi,  quod  ad  te  scriberem,  magis- 
que  literas  tuas  jam  exspectare  incipiebam,  vel  te 
potius  ipsum  ;  tamen,  cum  Theophilus  proficiscere- 
tur,  non  potui  nihil  ei  literarum  dare.  Cura  igitur, 
ut  quam  primum  venias :  venies  enim  (mihi  crede) 
exspectatus,  neque  solum  nobis,  id  est,  tuis,  sed 
prorsus  omnibus.  Venit  enim  mihi  in  mentem,  sub- 
vereri  interdum,  ne  te  delectet  tarda  decessio.  Quod 
si  nullum  haberes  sensum,  nisi  oculorum,  prorsus 
tibi  ignoscerem,  si  quosdam  nolles  videre.  Sed,  cum 
leviora  non  multo  essent,  quae  audirentur,  quam  quae 
viderentur ;  suspicarer  autem,  multum  interesse  rei 
familiaris  tuae,  te  quam  primum  venire,  idque  in 
omnes  partes  valeret ;  putavi,  ea  de  re  te  esse  ad- 
monendum.  Sed,  quoniam,  quid  mihi  placeret,  os- 
tendi ;  reliqua  tu,  pro  tua  prudentia,  considerabis. 
Me  tamen  velim,  quod  ad  tempus  te  exspectemus, 
certiorem  facias.  Vale. 

(11.)  M.  MARCELLUS  M.CICERONI  S.  D. 

(Argumentum.  —  Marcellus  significat,  se  plus 
Ciceronis  quam  fratris  hortatu  commotum  in  causa 
reditus  fuisse  :  literas  enim,  restitutionis  nuntias,  et 
gratulationem,  et  amicorum  benevolentiam,  maxime 
Ciceronis,  sibi  admodum  placere,  et  gratam  semper 
fore.) 


Plurimum  valuisse  apud  me  tuam  semper  aucto- 
ritatem,  cum  in  omni  re,  tum  in  hoc  maxime  neg- 
otio,  potes  existimare.  Cum  mihi  C.  Marcellus,  frater 
amantissimus  mei,  non  solum  consilium  daret,  sed 
precibus  quoque  me  obsecraret ;  non  prius  mihi  per- 
suadere  potuit,  quam  tuis  est  effectum  literis,  ut 
uterer  vestro  postissimum  consilio.  Res  queinadmo- 
dum  sit  acta,  vestra?  literae  mihi  declarant.  Gratu- 
latio  tua  etsi  est  mihi  probatissima,  quod  ab  optimo 
fit  animo ;  tamen  hoc  mihi  multo  jucundius  est  et 
gratius,  quod,  in  summa  paucitate  amicorum,  pro- 
pinquorum,  ac  necessariorum,  qui  vere  meae  saluti 
faverent,  te  cupidissimum  mei,  singularemque  mihi 
benevolentiam  praestitisse,  cognovi. 

Reliqua  sunt  ejusmodi,  quibus  ego,  quoniam  haec 
erant  tempora,  facile  et  aequo  animo  carebam.  Hoc 
vero  ejusmodi  esse  statuo,  ut,  sine  talium  virorum  et 
amicorum  benevolentia,  neque  in  adversa  neque  in 
secunda  fortuna  quisquam  vivere  possit.  Itaque  in 
hoc  ego  mihi  gratulor.  Tu  vero  ut  intelligas,  homini 
amicissimo  te  tribuisse  officium,  re  tibi  praestabo. 
Vale. 


(12.)  SER.  SULPICIUS  M.  CICERONI  S.  D. 

{Argumentum.  —  M.  Marcelli  caedem,  perfecto 
narraticnis  exemplo,  ita  nvmtiat,  ut  antecedentia, 
rr.edia,  conscquentia.  orriinatim  exponat.) 

Etsi  scio,  non  jucundissimum  nuntium  rne  vobis 
allaturum  ;  tamen,  quoniam  casus  et  natura  in  nobis 
dominatur,  visum  est  faciendum,  quoquo  modo  res 
se  haberet,  ut  vos  certiores  facerem.  A.  d.  X  Cal. 
Jun.  cum  ab  Epidauro  Piraeeum  navi  advectus  essem* 
ibi  Marcellum,  collegam  nostrum,  conveni ;  eum- 
que  diem  ibi  consumsi,  ut  cum  eo  essem.  Postero 
die,  cum  ab  eo  digressus  essem  eo  consilio,  ut  [ab 
Athenis]  in  Bceotiam  irem,  reliquamque  jurisdic- 
tionem  absolverem ;  ille,  uti  aiebat,  supra  Maleas 
in  ltaliam  versus  navigaturus  erat. 

Postridie  ejus  diei,  cum  ab  Athenis  proficisci  in 
aniraio  haberem,  circiter  hora  decima  noctis  P.  Pos- 
tumius,  familiaris  ejus,  ad  me  venit,  et  mihi  nun- 
tiavit,  M.  Marcellum,  collegarn  nostrum,  post  ccenas 
tempus,  a  P.  Magio  Cilone,  familiare  ejus,  pugione 
percussum  esse,  et  duo  vulncra  accepisse,  unum  in 
stomacho,  alterum  in  capite,  secundum  aurem ;  spe- 
rare  tamen,  eum  vivere  pcsse  :  Magium  seipsum  in- 
terfecisse:  postea  se  a  Marcello  ad  me  missum 
esse,  qui  haec  nuntiaret,  et  rogaret,  uti  medicos  co- 
gerem.  Coegi,  et  e  vestigio  eo  sum  profectus  prima 
luce. 

Cum  non  longe  a  Piraeeo  abessem,  puer  Acidini 
obviam  mihi  venit  cum  codicillis,  in  quibus  erat 
scriptum,  paulo  ante  lucem  Marcellum  diem  suum 
obiisse.  Ita  vir  clarissimus  ab  homine  deterrimp 
acerbissima  morte  est  aflfectus  :  et,  cui  inimici  prop- 
ter  dignitatem  pepercerant,  inventus  est  amicus,  qui 
ei  mortem  afferret.  Ego  tamen  ad  tabernaculum 
ejus  perrexi.  Inveni  duos  libertos,  et  pauculos  ser- 
vos:  reliquos  aiebant  profugisse,  metu  perterritos, 
quod  dominus  eorum  ante  tabernaculum  interfectus 


Coactus  sum,  in  eadem  illa  lectica,  qua  ipse  dela- 
tus  eram,  meisque  lecticariis,  in  urbem  eum  referre: 
ibique,  pro  ea  copia  quae  Athenis  erat,  funus  ei  satis 
amplum  faciendum  curavi.  Ab  Atheniensibus,  16- 

eum  sepulturse  intra  urbem  ut  darent,  impetrare 
non  potui,  quod  religione  se  impedivi  dicerent :  ne- 
que  tamen  id  antea  cuiquam  concesserant.  Quod 
proximum  fuit,  uti,  in  quo  vellemus  gymnasio,  eum 
sepeliremus,  nobis  permiserunt.  Nos  in  nobilissimo 
orbis  terrarum  gymnasio  Academiaa  locum  delegi- 
mus,  ibique  eum  combussimus  :  posteaque  curavi- 
mus,  ut  iidem  Athenienses  in  eodem  loco  monimen- 
tum  ei  marmoreum  faciendum  locarent.  Ita,  qu&» 
nostra  officia  fuerunt,  pro  collegio  et  propinquitate, 
et  vivo  et  mortuo  omnia  ei  praestitimus.  Vale.  D. 
pr.  Cal.  Jun.  Athenis. 


( 13.)  M.  T.  C.  S.  D.    V.  NIGIDIO  FIGULO. 

(Argumcntum.  —  Exsulantem  Nigidium  conso- 
latur,  quantum  potest,  qui  in  eadem  causa  fuit. 
Spem  tamen  futuri  reditfis  ex  certis  signis  facit; 
conditionis  pristinae  facere  non  potest.  Ideoque 
utramque  fortunam  ex  aequo  ferendam  hortatur.) 

Quaerenti  mihi  jamdiu,  quid  ad  te  potissimum 
scriberem,  non  modo  certa  res  nuila,  sed  ne  genus 
quidem  literarum  usitatum,  veniebat  in  mentem. 
Unam  enim  partem  et  consuctudinem  earum  episto- 
larum,  quibus,  secundis  rebus,  uti  solebamus,  tempus 
eripuerat :  perfeceratque  fortuna,  ne  quid  tale  scri- 
bere  possem,  aut  omnino  cogitare.  Kelinquebatur 
triste  quoddam  et  miserum,  et  his  temporibus  con- 
sentaneum,  genus  literarum.  Id  quoque  deficiebat 
me ;  in  quo  debebat  esse  aut  promissio  auxilii  ali- 
cujus,  aut  consolatio  doloris  tui.  Quod  poliicerer, 
non  erat.  Ipse  enim,  pari  fortuna  abjectus,  aliorum 
opibus  casus  meos  sustentabam  ;  ssepiusque  mihi 
veniebat  in  mentem  queri,  quod  ita  viverem,  quam 
gaudere,  quod  viverem. 

Quamquam  enim   nulla  me  ipsum  privatim  pe- 

pulit  insignis  injuria,  nec  niihi  quidquam  tali  t.em- 
pore  in  mentem  venit  optare,  quod  non  ultro  mihi 
Csesar  detulerit ;  tamen  nihilo  minus  eis  conficior 
curis,  ut  ipsum,  quod  maneam  in  vita,  peccare  me 
existimem.  Careo  enim,  cum  familiarissimis  multis, 
quos  aut  mors  eripuit  nobis,  aut  distraxit  fuga,  tum 
omnibus  amicis,  quorum  benevolentiam  nobis  con- 
ciliarat  (per  me  quondam,  te  socio,  defensa)  respu- 
blica  ;  versorque  in  eorum  naufragiis  et  bonorum  di- 
reptionibus ;  nec  audio  solum  (quod  ipsum  esset  mise- 
rum),  sed  etiamvideo  (quonihil  est  acerbius)  eorum 
fortunas  dissipari,  quibus  nos  Glim  adjutoribus  illud 
incendium  exstinximus :  et,  in  qua  urbe  modo 
gratiii,  auctoritate,  gloria  floruimus,  in  ea  nunc  iis 
quidem  omnibus  caremus. 

Obtinemus  ipsius  Csesaris  summam  erga  nos  hu- 
manitatem ;  sed  ea  plus  non  potest,  quam  vis  et 
rnutatio  omnium  rerum  atque  temporum.  Itaque, 
orbus  iis  rebus  omnibus,  quibus  et  natura  me,  et 
voluntas,  et  consuetudo  assuefecerat ;  cum  caeteris 
(ut  quidem  videor),  tum  mihi  ipse,  displiceo.  Natus 
enim  ad  agendnm  semper  aliquid  dignum  viro,  nunc 
non  modo  agendi  rationem  nullam  habeo,  sed  ne 
cogitandi  quidem  :  et,  qui  antea  aut  obscuris  homi- 
nibus,  aut  etiam  sontibus,  opitulari  poteram,  nunc 
P.  Nigidio,  uni  omnium  doctissimo  et  sanctissimo, 
et  maxima  quondam  gratia,  mihi  certe  amicissimo, 
ne  benigne  quidem  polliceri  possum. 

Ergo  hoc  ereptum  est  literarum  genus.  Reliquum 
est,  ut  consoler,  et  afferanvrationes,  quibus  te  a  mo- 
lestiis  coner  abducere.  At  ea  quidem  facultas,  vel 
tui  vel  alterius  consolandi,  in  te  summa  est,  si  un- 
quam  in  ullo  fuit.  Itaque  eam  partem,  quas  ab  ex- 
quisita  quadam  ratione  et  doctrina  proficiscitur,  non 
attingam:  tibi  totam  relinquam.  Quid  sit  forti  et 
sapienti  homine  dignum  ;  quid  gravitas,  quid  alti- 
tudo  animi,  quid  acta  tua  vita,  quid  studia,  quid 
artes,  quibus  a  pueritia  floruisti,  a  te  flagitent,  tu 

videbis.  Ego  quod  intelligere  et  sentire  (quia  sum 
Romae,  et  quia  ctiro  attendoque)  possum,  id  tibi  af- 
rirmo,  te  in  istis  molestiis,  in  quibus  es  hoc  tempore, 
non  diutius  futurum ;  in  iis  autem,  in  quibus  etiam 
nos  sumus,  fortasse  semper  forc. 

Videor  mihi  perspicere  primum  ipsius  animum, 
qui  plurimum  potest,  propensum  ad  salutem  tuam. 
Non  scribo  hoc  temere.  Quo  minus  familiaris  sum, 
hoc  sum  ad  investigandum  curiosior.  Quo  facilius, 
quibus  est  iratior,  respondere  tristius  possit,  hoc  est 
adhuc  tardior  ad  te  molestia  liberandum.  Familia- 
res  vero  ejus,  et  ii  quidem  qui  illi  jucundissimi  sunt, 
mirabiliter  de  te  et  loquuntur,  et  sentiunt.  Accedit 
eodem  vulgi  voluntas,  vel  potius  consensus  omnium. 
Etiam  illa,  quae  minimum  nunc  quidem  potest,  sed 
possit  necesse  est,  respublica,  quascumque  vires  ha- 
bebit,  ab  iis  ipsis,  quibus  tenetur,  de  te  propediem 
(mihi  crede)  impetrabit. 

Redeo  igitur  ad  id,  ut  jam  tibi  etiam  pollicear  ali- 
quid,  quod  primo  omiseram.  JVam  et  complectar  ejus 
familiarissimos,  qui  me  admodum  diligunt,  multum- 
que  mecum  sunt :  et  in  ipsius  consuetudinem,  quam 
adhuc  meus  pudor  mihi  clausit,  insinuabo  :  et  certe 
omnes  vias  persequar,  quibus  putabo,  ad  id  quod  vo- 
lumus,  pervenire  posse.  In  hoc  toto  genere  plura  fa- 
ciam,  quam  scribere  audeo  :  castera,  quas  tibi  a  mul- 
tis  promta  esse  certo  scio,  a  me  sunt  paratissima. 
Nihil  in  re  familiari  mea  est,  quod  ego  meum  malim 
esse  quam  tuum.  Hac  de  re,  et  de  hoc  genere  toto, 
hoc  scribo  parcius,  quod  te  (id,  quod  ipse  confido) 
sperare  malo,  esse  usurum  tuis. 

Extremum  illud  est,  ut  te  orem  et  obsecrem,  ani- 
mo  ut  maximo  sis  :  nec  ea  solum  memineris,  quae  ab 
aliis  magnis  viris  accepisti,  sed  illa  etiam,  qua?  ipse 
ingenio  studioque  peperisti.  Quae  si  colliges ;  et  spe- 
rabis  omnia  optime,  et,  quae  accident,  qualiacumque 
erunt,  sapienter  feres.  Sed  hac  tu  melius,  vel  optime 
omnium.  Ego,  quae  pertinere  ad  te  intelligam,  stu- 

diosissime  omnia  diligentissimeque  curabo ;  tuorum- 
que  tristissimo  meo  tempore  meritorum  erga  me  me- 
moriam  conservabo.  -  Vale. 


(14.)  M.T.C.  S.D.  CN.  PLANCIO. 

(ArgumenUim.  —  Plancius  bis  Ciceroni,  et  de 
recuperata  per  Casarem  dignitate,  et  de  nuptiis  cum 
virgine  (dimissa  Terentia)  initis,  gratulatus  fue- 
rat.  Utrisque  literis  una  epistola  respondet  Cicero: 
prioribus,  non  esse  pristinam  dignitatem,  quam  rece- 
perat ;  alteris,  quse  causa  fuerit  novi  consilii  ineundi. 
Tandem  solatur  Plancium  exsulantem  ;  eique  nihil, 
praster  communem  calamitatem,  timendum  esse  con- 
firmat ;  cui  sua  denique  officia  pollicetur.) 


Binas  a  te  accepi  literas,  Corcyras  datas  :  quarum 
alteris  mihi  gratulabare,  quod  audisses,  me  meam 
pristinam  dignitatem  obtinere ;  alteris  dicebas  te  velle, 
quas  egissem,  bene  et  feliciter  evenire.  Ego  autem, 
si  dignitas  est  bene  de  re  publica  sentire,  et  bonis  vi- 
ris  probare  quod  sentias  ;  obtineo  dignitatem  meam. 
Sin  autem  in  eo  dignitas  est,  si,  quod  sentias,  aut  re 
efficere  possis,  aut  denique  libera  oratione  defendere ; 
ne  vestigium  quidem  ullum  est  reliquum  nobis  digni- 
tatis;  agiturque  prasclare,  si  nosmet  ipsos  regere 
possumus,  ut  ea,  quaa  partim  jam  adsunt,  partim 
impendent,  moderate  feramus ;  quod  est  difficile  in 
ejusmodi  bello,  cujus  exitus  ex  altera,  parte  caedem 
ostentat,  ex  altera.  servitutem. 

Quo  in  periculo  nonnihil  me  consolatur,  cum  recor- 
dor,  haec  me  tum  vidisse,  cum  secundas  etiam  res  nos- 
tras,nonmodo  adversas,pertimescebam ;  videbamque, 
quanto  periculo  de  jure  publico  disceptaretur  armis. 
Quibus  si  vicissent  ii,  ad  quos  ego,  pacis  spe,  non 
belli  cupiditate  adductus,  accesseram ;  tamen  intelli- 
gebam,  et  iratorum  hominum,  et  cupidorum,  et  inso« 

{Epist.)  vol.  i.  L 

lentium,  quam  crudelis  esset  futura  victoria :  sin  au- 
tem  victi  essent,  quantus  interitus  esset  futurus  ci- 
vium,  partim  amplissimorum,  partim  etiam  optimo- 
rum ;  qui  me,  hsec  praedicentem,  atque  optime  con- 
sulentem  saluti  suae,  malebant  nimium  timidum, 
quam  satis  prudentem,  existimari. 

Quod  autem  mihi,  de  eo  quod  egerim,  gratularis  ; 
te  ita  velle  certo  scio :  sed  ego  tam  misero  tempore 
nihil  novi  consilii  cepissem,  nisi  in  reditu  meo  nihilo 
meliores  res  domesticas,  quam  rempublicam,  offen- 
dissem.  Quibus  enim,  pro  meis  immortalibus  bene- 
ficiis,  carissima  mea  salus  et  meae  fortunae  esse  debe- 
bant ;  cum,  propter  eorum  scelus,  nihil  mihi  intra 
meos  parietes  tutum,  nihil  insidiis  vacuum  viderem, 
novarum  me  necessitudinum  fidelitate  contra  veterum 
perfidiam  muniendum  putavi. 

Sed  de  nostris  rebus  satis,  etiam  nimium  multa. 
De  tuis  velim,  ut  eo  sis  animo,  quo  debes  esse ;  id 
est,  ut  ne  quid  tibi  praecipue  timendum  putes.  Si 
enim  status  erit  aliquis  civitatis ;  quicumque  erit,  te 
omnium  periculorum  video  expertem  fore.  Nam  al- 
teros  tibi  jam  placatos  esse  intelligo ;  alteros  nun- 
quam  iratos  fuisse.  De  mea  autem  in  te  voluntate  sic 
velim  judices,  me,  quibuscumque  rebus  opus  esse  in- 
telligam,  (quamquam  videam,  qui  sim  hoc  tempore, 
et  quid  possim)  opera  tamen  et  consilio,  studio  qui- 
dem  certe,  rei,  famae,  saluti  tuae,  praesto  futurum. 
Tu,  velim,  et  quid  agas,  et  quid  acturum  te  putes, 
facias  me  quam  diligentissime  certiorem.  Vale. 

( 15.)  M.  T.  C.  S.  D.  CN.  PLANCIO. 

(Argume?itum. —  Hortatur,  ut  communem  for- 
tunam  fortiter  ferat,  nec  propriam  sibi  postulet :  eo- 
que  in  se  animo  sit,  quo  semper  fuerat.) 

Accepi  perbreves  tuas  literas,  quibus  id,  quod 
scire  cupiebam,  cognoscere  non  potui ;  cognovi  au- 

tem  id,  quod  mihi  dubium  non  fuit.  Nam,  quam 
fortiter   ferres   communes  miserias,    non   intellexi 
quam  me  amares,  facile  perspexi.  Sed  hoc  sciebam 
illud  si  scissem,  ad  id  meas  literas  accommodavissem 
Sed  tamen  etsi  antea  scripsi,  qua?  existimavi  scribi 
oportere ;  tamen  hoc  tempore  breviter  commonendum 
putavi,  ne  quo  periculo  te  proprio  existimares  esse  : 
in  magno  omnes,  sed  tamen  in  communi,  sumus. 
Quare  non  debes  aut  propriam  fortunam  et  praeci- 
puam  postulare,  aut  communem  recusare.  Quaprop- 
ter  eo  animo  simus  inter  nos,  quo  semper  fuimus. 
Quod  de  te  sperarc,  de  me  praestare,  possum.  Vale. 


M.  TULLII  CICERONIS 
EPISTOLARUM 

AD  DIVERSOS 

LlBEB.  V. 


(  1.)  Q.  METELLUS,  Q.  F.  CELER,  PROCOS. 
S.  D.  M.  T.  CICERONI. 

(Argumentum. —  Queritur  Metellus  Celer,  qui, 
praetor  superiore  anno,  Cicerone  consule,  ex  prae- 
tura.  Galliam  pro  consule  regebat,  Metellum  Nepo- 
tem,  fratrem  suum,  a  Cicerone  in  senatu  oppugnatum 
esse.) 


Si  vales,  bene  est.  Existimaram,  pro  mutuo  inter 
nos  animo,etpro  reconciliata  gratia,  nec  [me]  absentem 
ludibrio  laesum  iri,  nec  Metellumfratrem,  ob  dictum, 
capite  ac  fortunis  per  te  oppugnatum  iri.  Quem  si 
parum  pudor  ipsius  defendebat,  debebat  vel  familiae 
nostrae  dignitas,  vel  meum  studium  erga  vos  remque 
publicam,  satis  sublevare.  Nunc  video  illum  circum- 
ventum,  me  desertum,  a  quibus  minime  convenie- 
bat.  Itaque  in  luctu  et  squalore  sum,  qui  provinciae, 
qui  exercitui  prassum,  quibellum  gero.  Quas  quoniam 
nec  ratione,  nec  majorum  nostrorum  clementia,  ad- 
ministrastis,  non  erit  mirandum,  si  vos  posnitebit.  Te 

tam  mobili  in  me  meosque  esse  animo,  non  sperabam. 
Me  interea  nec  domesticus  dolor,  nec  cujusquam  in- 
juria,  a  re  publica  abducet.  Vale. 


(  2.)  M.  T.  M.  F.  C.  Q.  METELLO,  Q.  F.  CE- 
LERI,  PROCOS.  S.  D. 

{Argumentum,  —  Respondet  superiori  epistolae, 
querelae  Metelli,  commemorando  sua  in  eum  of- 
ficia,  quibus  ille  non  mutuo  respondisset :  riec  fra- 
trem  ejus  se  oppugnasse,  sed  oppugnanti  restitisse. 
Quem  quod  Celer  tueatur,  laudat  ejus  pietatem  :  suae 
autem  amicitiae  constantiam  pollicetur.) 


Si  tu  exercitusque  valetis,  bene  est.  Scribis  ad  me, 
te  existimasse,  pro  mutuo  inter  nos  animo,  et  pro  re- 
conciliata  gratia,  nunquam  te  a  me  ludibrio  laesum 
iri.  Quod  cujusmodi  sit,  satis  intelligere  non  possum : 
sed  tamen  suspicor,  ad  te  esse  allatum,  me,  in  senatu, 
cum  disputarem,  permultos  esse,  qui  rempublicam  a 
me  conservatam  dolerent,  dixisse :  a  te  propinquos 
tuos,  quibus  negare  non  potuisses,  impetrasse,  ut  ea, 
quae  statuisses  tibi  in  senatu  de  mea  laude  esse  di- 
cenda,  reticeres.  Quod  cum  dicerem,  illud  adjunxi, 
mihi  tecum  ita  dispertitum  officium  fuisse  in  reipu- 
hlicae  salute  retinenda,  ut  ego  urbem  a  domesticis  in- 
sidiis  et  ab  intestino  scelere,  tu  Italiam  et  ab  armatis 
hostibus  et  ab  occulta  conjuratione  defenderes :  atque 
hanc  nostram  tanti  et  tam  praeclari  muneris  societatem 
a  tuis  propinquis  labefactatam ;  qui,  cum  tu  a  me  re- 
hus  amplissimis  atque  honorificentissimis  ornatus  es- 
ses,  timuissent,  ne  qua  mihi  pars  abs  te  voluntatis 
mutuae  tribueretur. 

Hoc  in  sermone,  cum  a  me  exponeretur,  quae  mea 
exspectatio  fuisset  orationis  tuae,  quantoque  in  errore 
versatus  essem;  visa  est  oratio  non  injucunda;  et 
mediocris  quidam  est  risus  consecutus,  non  in  te,  sed 

l  3 

magis  in  errorem  meum,  et  quod,  me  abs  te  cupisse 
laudari,  aperte  atque  ingenue  confitebar.  Jam  hoc 
non  potest  in  te  non  honorifice  esse  dictum,  me  in 
clarissimis  meis  atque  amplissimis  rebus  tamen  ali- 
quod  testimonium  tuae  vocis  habere  voluisse. 

Quod  autem  ita  scribis,  "  pro  mutuo  inter  nos 
animo  ;"  quid  tu  existimes  esse  in  amicitia  mutuum, 
nescio  :  equidem  hoc  arbitror,  cum  par  voluntas  ac- 
cipitur  et  redditur.  Ego,  si  hoc  dicam,  me  tua  causa 
praetermisisse  provinciam,  tibi  ipse  levior  videar  esse  : 
meae  enim  rationes  ita  tulerunt ;  atque  ejus  mei  con- 
silii  majorem  in  dies  singulos  fructum  voJuptatemque 
capio.  Illud  dico,  me,  ut  primum  in  concione  provin- 
ciam  deposuerim,  statim,  quemadmodum  eam  tibi 
traderem,  cogitare  ccepisse.  Nihil  dico  de  sortitione 
vestra  :  tantum  te  suspicari  volo,  nihil  in  ea,  re  per 
collegam  meum,  me  insciente,  esse  factum. 

Recordare  caetera :  quam  cito  senatum  illo  die, 
facta  sortitione,  coegerim  :  quam  multa  de  te  verba 
fecerim,  cum  tu  ipse  mihi  dixisti,  orationem  meam 
non  solum  in  te  honorificam,  sed  etiam  in  coUegas 
tuos  contumeliosam,  fuisse.  Jam  illud  senatus-con- 
sultum,  quod  eo  die  factum  est,  ea  praescriptione  est, 
ut,  dum  id  exstabit,  officium  meum  in  te  obscurum 
esse  non  possit.  Postea  vero,  quam  profectus  es,  ve- 
lim  recordere,  quae  ego  de  te  in  senatu  egerim  ;  quae 
in  concionibus  dixerim ;  quas  ad  te  literas  miserim. 
Quae  cum  omnia  collegeris,  tu  ipse  velim  judices, 
satisne  videatur  his  omnibus  rebus  tuus  adventus, 
cum  proxime  Romam  venisti,  mutue  respondisse. 

Quod  6cribis  de  reconciliata,  nostra  gratia ;  non  in- 
telligo,  cur  reconciliatam  esse  dicas,  quae  nunquam 
imminuta  est.  Quod  scribis,  non  oportuisse  Metel- 
lum  fratrem  tuum  ob  dictum  a  me  oppugnari ;  pri- 
mum,  hoc  velim  existimes,  animum  mihi  istum  tuum 
vehementer  probari,  et  fraternam  plenam  humanita- 
tis  ac  pietatis  voluntatem  :  deinde,  si  qua  ego  in  re 
fratri  tuo,   rei  publicse  causa,   restiterim,  ut   mihi 

ignoscas  :    tam  enim  sum  amicus  reipublicae,  quam 
qui  maxime. 

Si  vero  meam  salutem  contra  illius  impetum  in 
me  crudelissimum  defenderim ;  satis  habeas,  nihil 
me  etiam  tecum  de  tui  fratris  injuria  conqueri.  Quem 
ego  cum  comperissem,  omnem  sui  tribunatus  conatum 
in  meam  perniciem  parare  atque  meditari ;  egi  cum 
Claudia,  uxore  tua,  et  cum  vestra,  sorore  Mucia,  cu- 
jus  erga  me  studium,  pro  Cn.  Pompeii  necessitudine, 
multis  in  rebus  perspexeram,  ut  eum  ab  illa  injuria 
deterrerent.  Atque  iile,  (quod  te  audisse  certo  scio) 
pridie  Cal.  Januar.  qua  injuria  nerno  unquam  in  ali- 
quo  magistratu  improbissimus  civis  affectus  est,  ea 
me  consulem  affecit,  cum  rempublicam  conservas- 
sem  ;  atque  abeuntem  magistratu  concionis  haben- 
dae  potestate  privavit :  cujus  injuria  mihi  tamen  ho- 
nori  summo  fuit.  Nam,  cum  ille  mihi  nihil,  nisi  ut 
jurarem,  permitteret ;  magna  voce  juravi  verissimum 
pulcherrimumque  jusjurandum  ;  quod  populus  idem 
magna  voce  me  vere  jurasse  juravit. 

Hac  accepta  tam  insigni  injuria,  tamen  illo  ipso 
die  misi  ad  Metellum  communes  amicos,  qui  agerent 
cum  eo,  ut  de  illa  mente  desisteret.  Quibus  ille  re- 
spondit,  sibi  non  esse  integrum.  Etenim  paulo  ante 
in  concione  dixerat,  ei,  qui  in  alios  animadvertisset 
indicta  causa,  dicendi  ipsi  potestatem  fieri  non  opor- 
tere.  Hominem  gravem  et  civem  egregium !  qui, 
qua  poena  senatus,  consensu  bonorum  omnium,  eos 
affecerat,  qui  Urbem  incendere,  et  magistratus  ac 
senatum  trucidare,  bellum  maximum  conflare,  vo- 
luissent,  eadem  dignum  judicaret  eum,  qui  curiam 
caede,  Urbem  incendiis,  Italiam  bello,  liberasset. 

Itaque  ego  IMetello,  fratri  tuo,  prassenti  restiti. 
Nam  in  senatu  Cal.  Jan.  sic  cum  eo  de  re  publica 
disputavi,  ut  sentiret,  sibi  cum  viro  forti  et  constanti 
esse  pugnandum.  A.  d.  tertium  Non.  Januar.  cum 
agere  ccepisset,  tertio  quoque  verbo  orationis  suae  me 
appellabat,  mihi  minabatur  :  neque  illi  quidquam 

deliberatius  fiiit,  quam  me,  quacumque  ratione  pos- 
set,  non  judicio  neque  disceptatione,  sed  vi  atque 
impressione,  evertere.  Hujus  ego  temeritati  si  vir- 
tute  atque  animo  non  restitissem ;  quis  esset,  qui 
me  in  consulatu  non  casu  potius  existimaret,  quam 
consilio,  fortem  fuisse  ? 

Haec  si  tu  Metellum  cogitare  de  me  nescisti,  debes 
existimare,  te  maximis  de  rebus  a  fratre  esse  cela- 
tum :  sin  autem  aliquid  impertivit  tibi  sui  consilii ; 
lenis  a  te  et  facilis  existimari  debeo,  qui  nihil  tecum 
de  his  ipsis  rebus  expostulem.  Et,  si  intelligis,  non 
me  dicto  Metelli  (ut  scribis),  sed  consilio  ejus,  ani- 
moque  in  me  inimicissimo,  esse  commotum;  co- 
gnosce  nunc  humanitatem  meam  ;  si  humanitas  ap- 
pellanda  est  in  acerbissima  injuria  remissio  animi  ac 
dissolutio.  Nulla  est  a  me  unquam  sententia  dicta 
in  fratrem  tuum :  quotiescumque  aliquid  est  actum, 
sedens  iis  assensi,  qui  mihi  lenissime  sentire  visi 
sunt.  Addam  et  illud  etiam,  quod  jam  ego  curare 
non  debui,  sed  tamen  fieri  non  moleste  tuli,  atque 
etiam,  ut  ita  fieret,  pro  mea  parte  adjuvi,  ut  sena- 
tus-consulto  meus  inimicus,  quia  tuus  frater  erat, 
sublevaretur.  Quare  non  ego  oppugnavi  fratrem 
tuum,  sed  fratri  tuo  repugnavi :  nec  in  te  (ut  scri- 
bis)  animo  fui  mobili,  sed  ita  stabili,  ut  in  mea  erga 
te  voluntate,  etiam  desertus  ab  officiis  tuis,  perma- 
nerem. 

Atque  hoc  ipso  tempore  tibi,  paene  minitanti  no- 
bis  per  literas,  hoc  rescribo  atque  respondeo :  Ego 
dolori  tuo  non  solum  ignosco,  sed  summam  etiam 
laudem  tribuo.  Meus  enim  me  sensus,  quanta  vis 
fraterni  sit  amoris,  admonet.  A  te  peto,  ut  tu  quo- 
que  aequum  te  judicem  dolori  meo  praebeas  :  si  acer- 
be,  si  crudeliter,  si  sine  causa  sum  a  tuis  oppugna- 
tus,  ut  statuas,  mihi  non  modo  non  cedendum,  sed 
etiam  tuo  atque  exercitus  tui  auxilio,  in  ejusmodi 
causa,  utendum  fuisse.  Ego  te  mihi  semper  amicum 
csse  volui :  me  ut  tibi  amici6simum  esse  intelligeres, 

laboravi.  Maneo  in  voluntate,  et,  quoad  voles  tu, 
permanebo ;  citiusque  amore  tui  fratrem  tuum  odisse 
desinam,  quam  illius  odio  quidquam  de  nostra  bene- 
volentia  detraham.  Vale. 


(3.)  Q.  METELLUS  NEP.  S.D.  M.T.C. 

(Argumcntum.  —  De  contumeliis  cujusdam  ne- 
cessarii  (qui  P.  Clodius  videtur  fuisse)  queritur,  in 
cujus  loco  Ciceronem,  officiis  perspectum,  sibi  optat 
esse ;  a  quo  petit,  ut  benevolentiam  conservet.) 


Hominis  importunissimi  contumeliae,  quibus  cre- 
bris  concionibus  me  onerat,  tuis  erga  me  officiis  le- 
niuntur;  et,  ut  sunt-  leves  ab  ejusmodi  homine,  a 
me  despiciuntur ;  libenterque,  commutata  persona, 
te  mihi  fratris  loco  esse  duco.  De  illo  ne  meminisse 
quidem  volo,  tametsi  bis  eum  invitum  servavi.  De 
meis  rebus,  ne  vobis  multitudine  literarum  molestior 
essem,  ad  Lollium  perscripsi ;  de  rationibus  provin- 
ciae  quid  vellem  fieri,  ut  is  vos  doceret  et  commone- 
faceret.  Si  poteris,  velim  pristinam  tuam  erga  me 
voluntatem  conserves.  Vale. 


( 4.)  M.  C.  S.D.  Q.  METELLO  NEPOTI,  COS. 

(Argiimentum.  —  Exsul  opem  implorat  consulis, 
et  memoriam  beneficii  pollicetur.) 


Literas  Quinti  fratris,  et  T.  Pomponii,  necessarii 
mei,  tantum  spei  dederant,  ut  in  te  non  minus  auxi- 
lii,  quam  in  tuo  collega,  mihi  constitutum  fuerit. 
Itaque  literas  ad  te  statim  misi ;  per  quas,  (ut  for- 
tuna  postulabat)  et  gratias  tibi  egi,  et  de  reliquo 
tempore  auxilium  petii.  Postea  mihi  non  tam  meo- 
rum  literae,  quam  sermones  eorum  qui  hac  iter  fa- 

ciebant,  animum  tuum  immutatum  sisjnificabant : 
quae  res  fecit,  ut  tibi  literis  obstrepere  non  auderem. 
Nunc  mihi  Quintus  frater  meus  mitissimam  tuam 
orationem,  quam  in  senatu  habuisses,  perscripsit ; 
qua  inductus,  ad  te  scribere  sum  conatus  ;  et  abs  te, 
quantum  tua  fert  voluntas,  peto  quassoque,  ut  tuos 
mecum  serves  potius,  quam,  propter  arrogantem 
crudelitatem  tuorum,  me  oppugnes.  Tu,  tuas  inimi- 
citias  ut  reipublicae  donares,  te  vicisti :  alienas  ut 
contra  rempublicam  confirmes,  adduceris  ? 

Quod  si  mihi  tua.  clementia,  opem  tuleris,  omni- 
bus  in  rebus  me  fore  in  tua.  potestate,  tibi  confirmo : 
sin  mihi  neque  magistratum  neque  senatum  neque 
populum  auxiliari,  propter  eam  vim  quae  me  cum 
republica  vicit,  licuerit;  vide,  ne,  cum  velis  revo- 
care  tempus  omnium  servandorum,  cum,  qui  serve- 
tur,  non  erit,  non  possis.  Vale. 


(5.)  M.C.  S.D.  C.  ANTONIO,  M.F.  IMPE- 
RATORI. 

(Argumcntum.  —  Desiderat  C.  Antonii,  sui 
nuper  in  consulatu  collegae,  tum  proconsulis  Ma- 
cedoniae,  officia  mutua:  deinde  Pomponii  Attici, 
qui  has  arTerebat,  in  provincia  negotium  commen- 
dat.) 


Etsi  statueram  nullas  ad  te  literas  mittere,  nisi 
commendaticias  (non  quo  eas  intelligerem  satis  apud 
te  valere,  sed  ne  iis,  qui  me  rogarent,  aliquid  de 
nostra.  conjunctione  imminutum  esse  ostenderem) ; 
tamen,  cum  T.  Pomponius,  homo  omnium  meorum 
in  te  studiorum  et  officiorum  maxime  conscius,  tui  cu- 
pidus,  nostri  amantissimus,  ad  te  proficisceretur,  ali- 
quid  mihi  scribendum  putavi ;  praesertim  cum  aliter 
ipsi  Pomponio  satisfacere  non  possem.  Ego  si  abs  te 
summa  officia  desiderem,  mirum  nemini  videri  dc- 

beat:  omnia  enim  a  me  in  te  profecta  sunt,  quas 
ad  tuum  commodum,  quag  ad  honorem,  quae  ad  dig- 
nitatem,  pertinerent.  Pro  iis  rebus  nullam  mihi  abs 
te  relatam  esse  gratiam,  tu  es  optimus  testis  :  con- 
tra  etiam  esse  aliquid  abs  te  profectum,  ex  multis 
audivi:  nam  comperisse  me  non  audeo  dicere,  ne 
forte  id  ipsum  verbum  ponam,  quod  abs  te  aiunt 
falso  in  me  solere  conferri.  Sed  ea,  quae  ad  me  de- 
lata  sunt,  malo  te  ex  Pomponio  (cui  non  minus  mo- 
lesta  fuerunt),  quam  ex  meis  literis,  cognoscere. 

Meus  in  te  animus  quam  singulari  officio  fuerit, 
et  senatus,  et  populus  Romanus  testis  est :  tu  quam 
gratus  erga  me  fueris,  ipse  existimare  potes  :  quan- 
tum  mihi  debeas,  casteri  existimant.  Ego  quae  tua 
causa  antea  feci,  voluntate  sum  adductus,  posteaque 
constantia.  Sed  reliqua  (mihi  crede)  multo  majus 
meum  studium,  majoremque  gravitatem  et  labo- 
rem,  desiderant.  Quas  ego  si  non  profundere  ac  per- 
dere  videbor,  omnibus  meis  viribus  sustinebo.  Sin 
autem  ingrata  esse  sentiam,  non  committam,  ut 
tibi  ipse  insanire  videar.  Ea  quaa  sint,  et  cujus- 
modi,  poteris  ex  Pomponio  cognoscere.  Atque  ip- 
sum  tibi  Pomponium  ita  commendo,  ut,  quamquam 
ipsius  causa  confldo  te  facturum  esse  omnia,  tamen 
abs  te  hoc  petam,  ut,  si  quid  in  te  residet  amoris 
erga  me,  id  omne  in  Pomponii  negotio  ostendas. 
Hoc  mihi  nihil  gratius  facere  potes.  Vale. 

Cfc)  M.  C.  S.  D.  P.  SEXTIO,  L.F.  PROQILE- 
STORL 

{Argumcntum. —  Narrat,  quam  adhibuerat  dili- 
gentiam,  ne  P.  Sextio  proquaestori  C.  Antonii  in 
Macedonia  succederetur.  Addit  de  sua  emtione,  non 
sine  joco ;  et  de  Sextii  aedificatione.) 


Cum  ad  me  Decius,  librarius,  venisset,  egissetque 
mecum,  ut  operam  darem,  ne  tibi  hoc  tempore  suc- 

cederetur ;  quamquam  illum  hominem  frugi  et  tibi 
amicum  existimabam,  tamen,  quod  memoria  tene- 
bam,  cujusmodi  ad  me  literas  antea  misisses,  non 
satis  credidi  homini  [prudenti],  tam  valde  esse  mu- 
tatam  voluntatem  tuam.  Sed  posteaquam  et  Corne- 
lia  tua  Terentiam  convenit,  et  ego  cum  Q.  Cornelio 
locutus  sum  ;  adhibui  diligentiam,  quotiescumque 
senatus  fuit,  ut  adessem  ;  plurimumque  in  eo  neg- 
otii  habui,  ut  Q.  Fufium,  tribunum  plebis,  et  caate- 
ros,  ad  quos  tu  scripseras,  cogerem  potius  mihi  cre- 
dere,  quam  tuis  literis. 

Omnino  res  tota  in  mensem  Januarium  rejecta 
erat ;  sed  facile  obtinebatur.  Ego,  tua  gratulatione 
commotus,  quod  ad  me  pridem  scripseras,  velle  te 
bene  evenire,  quod  de  Crasso  domum  emissem,  emi 
eam  ipsam  donium  quinquies  tricies,  aliquanto  post 
tuam  gratulationem.  Itaque  nunc  me  scito  tantum 
habere  aeris  alieni,  ut  cupiam  conjurare,  si  quisquam 
recipiat :  sed  partim  odio  inducti,  me  excludunt,  et 
aperte  vindicem  conjurationis  oderunt ;  partim  non 
credunt ;  et  a  me  insidias  metuunt ;  nec  putant  ei 
nummos  deesse  posse,  qui  ex  obsidione  fceneratores 
exemerit.  Omnino  semissibus  magna  copia  est :  ego 
autem,  meis  rebus  gestis,  hoc  sum  assecutus,  ut  bo- 
num  nomen  existimer. 

Domum  tuam  atque  aedificationem  omnem  per- 
spexi,  et  vehementer  probavi.  Antonium,  etsi  ejus 
in  me  officia  omnes  desiderant,  tamen  in  senatu  gra- 
vissime  ac  diligentissime  defendi ;  senatumque  ve- 
hementer  oratione  mea,  atque  auctoritate  commovi. 
Tu  ad  me  velim  literas  crebrius  mittas.  Vale. 


(  7.)  M.T.  M.F.  CICERO  S.D.  CN.  POMPEIO, 
CN.  F.  MAGNO,  IMPERATORI. 

(Argumentum. — Pompeio  de  victoria  Mithrida- 
tica  gratulatur :    contra,  sibi  illum  de  conjuratione 

disjecta  nihil  gratulari,  exprobrat :  amicum  tamen 
ei  se  fore  pollicetur.) 

Si  tu  exercitusque  valetis,  bene  est:  ego  valeo. 
Ex  literis  tuis,  quas  publice  misisti,  cepi,  una  cum 
omnibus,  incredibilem  voluptatem.  Tantam  enim 
spem  otii  ostendisti,  quantam  ego  semper  omnibus, 
te  uno  fretus,  pollicebar.  Sed  hoc  scito,  tuos  veteres 
hostes,  novos  amicos,  vehementer  literis  perculsos, 
atque  ex  magna  spe  deturbatos,  jacere.  Ad  me  au- 
tem  literas  quas  misisti,  quamquam  exiguam  signi- 
ficationem  tuae  erga  me  voluntatis  habebant,  tamen 
mihi  scito  jucundas  fuisse.  Nulla  enim  re  tam  lae- 
tari  soleo,  quam  meorum  officiorum  conscientia: 
quibus  si  quando  non  mutue  respondetur,  apud  me 
plus  officii  residere  facillime  patior.  Illud  non  du- 
bito,  quin,  si  te  mea  summa  erga  te  studia  parum 
mihi  adjunxerint,  res  publica  nos  inter  nos  concilia- 
tura  conjuncturaque  sit. 

Ac,  ne  ignores,  quid  ego  in  tuis  literis  desidera- 
rim,  scribam  aperte,  sicut  et  mea  riatura,  et  nostra 
amicitia,  postulat.  Res  eas  gessi,  quarum  aliquam 
in  tuis  literis,  et  nostrae  necessitudinis  et  reipublicae 
causa,  gratulationem  exspectavi :  quam  ego  abs  te 
praetermissam  esse  arbitror,  quod  vererere,  ne  cujus 
animum  offenderes.  Sed  scito,  ea,  quae  nos  pro  sa- 
lute  patriae  gessimus,  orbis  terrae  judicio  ac  testimo- 
nio  comprobari.  Quae,  cum  veneris,  tanto  consilio, 
tantaque  animi  magnitudine  a  me  gesta  esse  cognos- 
ces,  ut  tibi,  multo  majori  quam  Africanus  fuit,  me, 
non  multo  minorem  quam  Laelium,  facile,  et  in  re 
publica,  et  in  amicitia,  adjunctum  esse  patiare.  Vale. 


(8.)  M.  T.  C.  M.  LICINIO  P.  F.  CRASSO  S.  D. 

{Argumentum. — Crasso,  in  Syriam  profecto,  scri- 
bit,  quanta  eum  contentione  defenderit ;  et,  excusa- 
(Epist.)  VOL.  i.  M 

ta,  quae  intercesserat,  simultate,  amicitiam  a  primo 
in  forum  ingressu  repetit,  cujus  constantiam  polli- 
cetur,  adeo,  ut,  interjectis  nonnullis  de  filiis  Crassi, 
has  literas  fcederis  vim  habituras  esse  sanciat.) 

Quantum  meuni  studium  exstiterit  dignitatis  tuas, 
vel  tuendae,  vel  etiam  augendae,  non  dubito    quin 
ad  te  omnes  tui  scripserint.  Non  enim  fuit  aut  me- 
diocre  aut  obscurum,  aut  ejusmodi,  quod  silentio 
posset  praeteriri.    Nam  et  cum  consulibus,  et  cum 
multis   consularibus,    tanta    contentione    decertavi, 
quanta  nunquam  antea  ulla  in  causa;    suscepique 
mihi  perpetuam  propugnationem  pro  omnibus  or- 
namentis  tuis  :   veterique  nostrae  necessitudini  jam- 
diu  debitum,  sed  multa  varietate  temporum  inter- 
ruptum,  officium  cumulate  reddidi.    Neque  (meher- 
cule)  unquam  mihi  tui  aut  colendi  aut  ornandi  vo- 
luntas  defuit :  sed  quaedam  pestes  hominum,  laude 
aliena  dolentium,  et  te  nonnunquam  a  me  aliena- 
runt,  et  me  aliquando  immutarunt  tibi.    Sed  exsti- 
tit  tempus,  optatum  mihi  magis  quam  speratum,  ut, 
florentissimis  tui3  rebus,  mea  perspici  posset  et  nie- 
moria  nostrae  voluntatis,  et  amicitiae  fides.  Sum  enirn 
consecutus,  non  modo  ut  domus  tua  tota,  sed  ut 
cuncta  civitas,  me  tibi  amicissimum  esse  cognosceret. 
Itaque    et    pnestantissima  omnium    feminarum, 
uxor  tua,  et  eximia  pietate,  virtute,  gratia,  tui  Cras- 
si,   meis    consiliis,    monitis,   studiis,    actionibusque 
nituntur :    et  senatus   populusque   Romanus  intel- 
ligit,  tibi  absenti  nihil  esse  tam  promtum  aut  tam 
paratum,  quam,  in  omnibus  rebus  quae  ad  te  per- 
tineant,  operam,  curam,  diligentiam,  auctoritatem 
meam.    Quae  sint  acta,  quaeque  agantur,  domestico- 
rum  tibi  literis  declarari  puto.   De  me  sic  existimes, 
ac  tibi  persuadeas,  vehementer  velim,  non  me  repen- 
tina  aliqua  voluntate,  aut  fortuito,  ad  tuam  ampli- 
tudinem  meis  officiis  amplectendam  incidisse :  sed, 
ut  primum  forum  attigerim,  spectasse  semper,  ut 


AD  DIVERSOS.  Lib.  V.  a.  123 

tibi  possem  quam  maxime  esse  conjunctus.  Quo 
quidem  ex  tempore,  memoria  teneo,  neque  meam 
tibi  observantiam,  neque  mihi  tuam  summam  bene- 
volentiam  ac  liberalitatem,  defuisse. 

Si  qucc  interciderunt,  non  tam  re,  quam  suspici- 
one,  violata  ;  ea  cum  fuerint  et  falsa  et  inania,  sint 
evulsa  ex  omni  memoria  vitaque  nostra.  Is  enim  tu 
vir  es,  et  eum  me  esse  cupio,  ut,  quoniam  in  eadem 
reipublicae  tempora  incidimus,  conjunctionem  ami- 
citiamque  nostram  utrique  nostrum  laudi  sperem 
fore.  Quamobrem  tu,  quantum  tuo  judicio  tribuen- 
dum  esse  nobis  putes,  statues  ipse  ;  et,  ut  spero, 
statues  ex  nostra  dignitate.  Ego  vero  tibi  profiteor 
atque  polliceor  eximium  et  singulare  meum  stu- 
dium  in  omni  genere  officii,  quod  ad  honestatem  et 
gloriam  tuam  spectet,  In  quo  etiamsi  multi  mecum 
contendent,  tamen,  cum  reliquis  omnibus,  tum  Crassis 
tuis  judicibus,  omnes  facile  superabo ;  quos  quidem 
ego  ambo  unice  diligo;  sed  in  Marco  bencvolentia 
impari.  Hoc  magis  sum  Publio  deditus,  quod  mc, 
quamquam  a  pueritia  sua  semper,  tamen  hoc  tem- 
pore  maxime,  sicut  alterum  parentem,  et  observat  et 
diligit. 

Has  literas  velim  existimes  fcederis  habituras  esse 
vim,  non  epistolae ;  meque  ea,  quae  tibi  promitto  ac 
recipio,  sanctissime  esse  observaturum,  diligentissi- 
meque  facturum.  Quae  a  me  suscepta  defensio  est, 
te  absente,  dignitatis  tuae,  in  ea  jam  ego,  non  solum 
amicitiae  nostrae,  sed  etiam  constantiae  meae,  causa, 
permanebo.  Quamobrem  satis  esse  hoc  tempore  ar- 
bitratus  sum,  hoc  ad  te  scribere ;  me,  si  quid  ipse 
intelligerem,  aut  ad  voluntatem  aut  ad  commodum 
aut  ad  amplitudinem  tuam  pertinere,  mea  sponte  id 
esse  facturum  :  sin  autem  quidpiam  aut  a  te  essem 
admonitus  aut  a  tuis,  effecturum  ut  intelligeres,  ni- 
hil  neque  te  scripsisse,  neque  quemquam  tuorum 
frustra  ad  me  detulisse. 

Quamobrem,  velim  ita  et  ipse  ad  me  scribas  de 

omnibus  minimis,  maximis,  mediocribusque  rebus, 
ut  ad  hominem  amicissimum ;  et  tuis  praecipias,  ut 
opera,  consilio,  auctoritate,  gratia  mea,  sic  utantur 
in  omnibus,  publicis,  privatis,  forensibus,  domesti- 
cis,  tuis,  amicorum,  hospitum,  clientium  tuorum, 
negotiis  ;  ut  (quoad  ejus  rieri  possit)  praesentiae  tuae 
desiderium  meo  labore  minuatur.  Yale. 


(9.)  VATINIUS,  I3IP.  CICERONI  SUO  S.  D. 

(Argumentum.  —  P.  Vatinius,  ex  consulatu  II- 
lyrici  rector  a  Caesare  dictatore  constitutus,  Ciceroni 
dignitatem  suam  contra  malevolos  defendendam  com- 
mendat.  Scripta  Caesare  IV  consule  sine  collega.) 


S.  V.  B.  E.  E.  V.  Si  tuam  consuetudinem  in  pa- 
trociniis  tuendis  servas,  P.  Vatinius  cliens  advenit, 
qui  pro  se  causam  dicier  vult.  Non  (puto)  repudia- 
bis  in  honore,  quem  in  periculo  recepisti.  Ego  au- 
tem,  quem  potius  adoptem  aut  invocem,  quam  il- 
lum,  quo  defendente,  vincere  didici  ?  An  verear,  ne, 
qui  potentissimorum  hominum  conspirationem  neg- 
lexerit  pro  mea  salute,  is,  pro  honore  meo,  pusU- 
lorum  ac  malevolorum  obtrectationes  et  invidias  non 
prosternat  atque  obterat  ?  Quare,  si  me,  sicut  soles, 
amas,  suscipe  me  totum :  atque  hoc,  quidquid  est 
oneris  ac  muneris,  pro  mea  dignitate  tibi  tuendum 
ac  sustinendum  puta. 

Scis,  meam  fortunam,  nescio  quomodo,  facile  ob- 
trectatores  invenire,  non  meo  quidem  (mehercules) 
merito :  sed,  quanti  id  refert,  si  tamen  fato  nescio 
quo  accidit  ?  Si  quis  forte  fuerit,  qui  nostrae  digni- 
tati  obesse  velit,  peto  a  te,  ut  tuam  consuetudinem 
et  liberalitatem,  in  me  absente  defendendo,  mihi  prae- 
stes. 

Literas  ad  senatum  de  rebus  nostris  gestis,  quo 
exemplo  miseram,  infra  tibi  perscripsi. 

Dicitur  mihi  tuus  servus  anagnostes  fugitivus  cum 
Vardaeis  esse  i  de  quo  tu  mihi  nihil  mandasti :  ego 
tamen,  terra  marique  ut  conquireretur,  pranmanda- 
vi :  et  profecto  tibi  illum  reperiam,  nisi  si  in  Dal- 
matiam  aufugerit :  et  inde  tamen  aliquando  eruam. 
Tu  nos  fac  ames.  Vale.  A.  d.  V.  Idus  Quintiles,  ex 
castris,  Narona. 


( ia>  P.  VATINIUS  CICERONI  SUO  S.  D. 

{Argumcntwm Agit  de  servo  fugitivo  Diony- 

sio :  de  Catilio  pirata  captivo  :  de  rebus  a  se  gestis, 
et  decernendis  supplicationibus.) 


S.  V.  B.  E.  E.  Q.  V.  De  Dionysio  tuo  adhuc  ni- 
hil  extrico ;  et  eo  minus,  quod  me  frigus  Dalmati- 
cum,  quod  illinc  ejecit,  etiam  hic  refrigeravit.  Sed 
tamen  non  desistam,  quin  illum  aliquando  eruam. 
Sed  tu  omnia  mihi  dura  imperas.  De  Catilio  nescio 
quid  ad  me  scripsisti  deprecationis  diligentissima?. 
Apage  te  cum  nostro  Sexto  Servilio ;  nam  (meher- 
cule)  ego  illum  quoque  amo.  Sed  hujusmodi  vos 
clientes,  hujusmodi  causas,  recipitis  ?  Hominem 
unum  omnium  crudelissimum,  qui  tot  ingenuos, 
matresfamilias,  cives  Romanos,  occidit,  arripuit, 
disperdidit,  regiones  vastavit?  Simius,  non  semis- 
sis  homo,  contra  me  arma  tulit ;  et  eum  bello  cepi. 

Sed  tamen,  mi  Cicero,  quid  facere  possum  ?  Om- 
nia  (mehercule)  cupio,  quaa  tu  mi  imperas.  Meam 
animadversionem,  et  supplicium,  quo  usurus  eram 
in  eum,  quem  cepissem,  remitto  tibi  et  condono. 
Quid  illis  respondere  possum,  qui  sua  bona  direpta, 
naves  expugnatas,  fratres,  liberos,  parentes  occisos, 
actione  expostulant  ?  Si  (mehercules)  Appii  os  ha- 
berem,  in  cujus  locum  sufFectus  sum,  tamen  hoc 
sustinere  non  possem.  Quid  ergo  est  ?  faciam  omnia 
sedulo,  qua?  te  sciam  velle.    Defenditur  a  Q.  Volu- 

sio,  tuo  discipulo,  si  forte  ea  res  poterit  adversarios 
fugare:  in  eo  maxima  spes  est.  Nos,  si  quid  erit 
istic  opus,  defendes. 

Caesar  adhuc  mihi  injuriam  facit:  de  meis  sup- 
plicationibus,  et  rebus  gestis  Dalmaticis,  adhuc  non 
refert :  quasi  vero  non  justissimi  triumphi  in  Dal- 
matia  res  gesserim.  Nam,  si  hoc  exspectandum  est, 
dum  totum  bellum  conficiam,  viginti  oppida  sunt 
Dalmatiae  antiqua ;  quae  ipsa  sibi  adsciverunt  am- 
plius  sexaginta.  Haec  nisi  omnia  expugno,  si  mihi 
supplicationes  non  decernuntur,  longe  alia  conditione 

ego  sum,  ac  caeteri  imperatores. 

*  *  * 

Ego,  post  supplicationes  mihi  decretas,  in  Dalma- 
tiam  profectus  sum  :  sex  oppida  vi  oppugnando  cepi. 
Unum  hoc,  quod  erat  maximum,  quater  a  me  jam 
captum  :  quatuor  enim  turres  etquatuor  muros  cepi, 
et  arcem  eorum  totam ;  ex  qua  me  nives,  frigora, 
imbres,  detruserunt :  indigneque,  mi  Cicero,  oppi- 
dum  captum,  et  bellum  jam  confectum,  relinquere 
sum  coactus.  Quare  te  rogo,  si  opus  erit,  ad  Caesa- 
rem  meam  causam  agas,  meque  tibi  in  omnes  par- 
tes  defendendum  putes;  hoc  existimans,  nemiiem 
te  tui  amantiorem  habere.  Vale.  Data  Non.  Dec^m- 
bribus,  Narona. 


(11.)  M.T.C.  P.  VATINIO,  IMPERATORI, 
S.  D. 

(Argumcntum Respondet  epistolae,  quae  non 

exstat,  laudando  gratum  animum  ;  et  studium  suum 
uxori,  quam  commendaverat,  non  defuturum  polli- 
cetur.  Addit  de  Dionysio  fugitivo ;  et  spe  triumphi 
Dalmatici.) 

Grata  tibi  mea  esse  officia  non  miror :   cognovi 
enim  te  gratissimum  omnium  :  idque  nunquam  de- 

stiti  praedicare :  nec  enim  tu  mihi  habuisti  modo  gra- 
tiam,  verum  etiam  cumulatissime  retulisti.  Quam- 
obrem,  reliquis  tuis  rebus  omnibus,  pari  me  studio 
erga  te  et  eadem  voluntate  cognosces.  Quod  mihi 
feminam  primariam,  Pompeiam,  uxorem  tuam,  com- 
mendas  ;  cum  Sura  nostro  statim,  tuis  literis  lectis, 
locutus  sum,  ut  ei  meis  verbis  diceret,  ut,  quidquid 
opus  esset,  mihi  denuntiaret :  me  omnia,  qua;  ea 
vellet,  summo  studio  curaque  facturum  :  ita-que  fa- 
ciam ;  eamque,  si  opus  esse  videbitur,  ipse  conve- 
niam.  Tu  tamen  ei  velim  scribas,  ut  nullam  rem  ne- 
que  tam  magnam  neque  tam  parvam  putet,  quae 
mihi  aut  difficilis,  aut  parum  me  digna,  videatur. 
Omnia,  quae  in  tuis  rebus  agam,  et  non  laboriosa 
mihi,  et  honesta,  videbuntur.  De  Dionysio,  si  me 
amas,  confice.  Quamcumque  ei  fidem  dederis,  prae- 
stabo.  Si  vero  improbus  fuerit  (ut  est),  duces  eum 
[captivum]  in  triumpho.  Dalmatis  Dii  male  faciant, 
qui  tibi  molesti  sunt.  Sed,  ut  scribis,  brevi  capien- 
tur,  et  illustrabunt  res  tuas  gestas:  semper  enim 
habiti  sunt  bellicosi.  Vale. 


( 12.)  M.  C.  S.  D.  L.  LUCCEIO,  Q.  F. 

(Argummtum.  —  Lucceium,  historiarum  scrip- 
torem,  rogat,  ut  de  rebus  suis,  in  consulatu  gestis, 
et  de  exsttio  redituque,  singularem  separatumque 
librum  conficiat.  Ipse,  ad  Atticum,  IV,  C,  hanc 
"  valde  bellam"  epistolam  dixit,  quia  omni  arte 
usus  est,  ut  Lucceio  persuadeat.) 

Coram  me  tecum  eadem  haec  agere  saepe  conan- 
tem  deterruit  pudor  quidam,  paene  subrusticus ;  quae 
nunc  expromam  absens  audacius.  Epistola  enim  non 
erubescit.  Ardeo  cupiditate  incredibili,  neque,  ut 
ego  arbitror,  reprehendenda,  nomen  ut  nostrum  scrip- 
tis  illustretur  et  celebretur  tuis.  Quod  etsi  mihi  saepe 

ostendis  te  esse  facturum,  tamen  ignoscas  velim  huic 
festinationi  meae.  Genus  enim  scriptorum  tuorum, 
etsi  erat  semper  a  me  vehementer  exspectatum,  ta- 
men  vicit  opinionem  meam  ;  meque  ita  vel  cepit, 
vel  incendit,  ut  cuperem  quam  celerrime  res  nostras 
monimentis  commendari  tuis.  Neque  enim  me  so- 
lum  commemoratio  posteritatis  ad  spem  quamdam 
immortalitatis  rapit ;  sed  etiam  illa  cupiditas,  ut  vel 
auctoritate  testimonii  tui,  vel  indicio  benevolentiae, 
vel  suavitate  ingenii,  vivi  perfruamur. 

Neque  tamen,  haec  cum  scribebam,  eram  nescius, 
quantis  oneribus  premerere  susceptarum  rerum,  et 
jam  institutarum.  Sed,  quia  videbam,  Italici  belli  et 
civilis  historiam  jam  a  te  paene  esse  perfectam  ;  dixe- 
ras  autem  mihi,  te  reliquas  res  ordiri ;  deesse  mihi 
nolui,  quin  te  admonerem,  ut  cogitares,  conjunctene 
malles  cum  reliquis  rebus  nostra  contexere,  an  (ut 
multi  Graeci  fecerunt,  Callisthenes  Troicum  bellum, 
Timaeus  Pyrrhi,  Polybius  Numantinum ;  qui  omnes 
a  perpetuis  suis  historiis  ea,  quae  dixi,  bella  separa- 
verunt)  tu  quoque  item  civilem  conjurationem  ab 
hostilibus  externisque  bellis  sejungere. 

Equidem  ad  nostram  laudem  non  multum  video 
interesse :  sed  ad  properationem  meam  quiddam  in- 
terest,  non  te  exspectare,  dum  ad  locum  venias ;  ac 
statim  causam  illam  totam  et  tempus  arripere.  Et  si- 
mul,  si  uno  in  argumento,  unaque  in  persona,  mens 
tua  tota  versabitur;  cerno  jam  animo,  quanto  omnia 
uberiora  atque  ornatiora  futura  sint. 

Neque  tamen  ignoro,  quam  impudenter  faciam, 
qui  primum  tibi  tantum  oneris  lmponam,  (potest 
enim  mihi  denegare  occupatio  tua)  deinde  etiam,  ut 
ornes  me,  postulem.  Quid,  si  illa  tibi  non  tantopere 
videntur  ornanda  ?  Sed  tamen,  qui  semel  verecun- 
diae  fines  transierit,  eum  bene  et  naviter  oportet  esse 
impudentem.  Itaque  te  plane  etiam  atque  etiam  ro- 
go,  ut  et  omes  ea  vehementius  etiam,  quam  fortasse 
seutis,  et  in  eo  leges  historiae  negligas ;  gratiamque 

illam,  de  qua  suavissime  quodam  in  procemio  scrip- 
sisti,  (a  qua,  te  flecti  non  magis  potuisse  demonstras, 
quam  Herculem  Xenophonteum  illum  a  voluptate) 
ea  si  me  tibi  vehementius  commendabit,  ne  adsper- 
nere ;  amorique  nostro  plusculum  etiam,  quam  con- 
cedat  veritas,  largiare. 

Quod  si  te  adducemus,  ut  hoc  suscipias ;  erit,  ut 
mihi  persuadeo,  materies  digna  facultate  et  copia, 
tua.  A  principio  enim  conjurationis  usque  ad  red- 
itum  nostrum,videtur  mihi  modicum  quoddam  corpus 
confici  posse ;  in  quo  et  illa  poteris  uti  civilium  com- 
mutationum  scientia,  vel  in  explicandis  causis  rerum 
novarum,  vel  in  remediis  incommodorum,  cum  et  re- 
prehendes  ea  quae  vituperanda  duces,  et,  quae  place- 
bunt,  exponendis  rationibus  compiobabis :  et,  si  li- 
berius  (ut  consuesti)  agendum  putabis,  multorum  in 
nos  perfidiam,  insidias,  proditionem,  notabis. 

Multam  etiam  casus  nostri  tibi  varietatem  in  scri- 
bendo  suppeditabunt,  plenam  cujusdam  voluptatis, 
quae  vehementer  animcs  hominum  in  legendo  tenere 
possit.  Nihil  est  enim  aptius  ad  delectationem  lecto- 
ris,  quam  temporum  varietates,  fortunaeque  vicissitu- 
dines ;  quas  etsi  nobis  optabiles  in  experiendo  non 
fuerunt,  in  legendo  tamen  erunt  jucundae.  Habet 
enim  praeteriti  doloris  secura  recordatio  delectatio- 
nem.  Caeteris  vero,  nulla.  perfunctis  propria  molestia, 
casus  autem  alienos  sine  ullo  dolore  intuentibus, 
etiam  ipsa  misericordia  est  jucunda.  Quem  enim  nos- 
trum  ille  moriens  apud  Mantineam  Epaminondas 
non  cum  quadam  miseratione  delectat  ?  qui  tum  de- 
nique  sibi  avelli  jubet  spiculum,  posteaquam  ei  per- 
contanti  dictum  est,  clypeum  esse  salvum  ;  ut,  etiam 
in  vulneris  dolore,  aequo  animo  cum  laude  moreretur. 
Cujus  studium,  in  legendo,  non  erectum  Themisto- 
clis  fuga  redituque  retinetur  ?  Etenim  ordo  ipse  an- 
nalium  mediocriter  nos  retinet,  quasi  enumeratione 
fastorum.  At  viri  saepe  excellentis  ancipites  variique 
casus  habent  admirationem,  exspectationem,  laatitiam, 

molestiam,  spem,  timorem :  si  vero  exitu  nota- 
bili  concluduntur,  expletur  animus  jucundissima  lec- 
tionis  voluptate.  Quo  mihi  acciderit  optatius,  si  in 
hac  sententia  fueris,  ut  a  continentibus  tuis  scriptis, 
in  quibus  perpetuam  rerum  gestarum  historiam  com- 
plecteris,  secernas  hanc  quasi  fabulam  rerum  evento- 
rumque  nostrorum.  Habet  enim  varios  actus,  multas- 
que  actiones  et  consiliorum  et  temporum. 

Ac  non  vereor,  ne  assentatiuncula,  quadam  aucu- 
pari  tuam  gratiam  videar,  cum  hoc  demonstrem,  me  a 
te  potissimum  ornari  celebrarique  velle.  Neque  enim 
tu  is  es,  qui,  qui  sis,  nescias :  et  qui  non  eos  magis, 
qui  te  non  admirentur,  invidos,  quam  eos,  qui  lau- 
dent,  assentatores  arbitrere.  Neque  autem  ego  sum 
ita  demens,  ut  me  sempiternae  gloriae  per  eum  com- 
mendari  velim,  qui  non  ipse  quoque,  in  me  commen- 
dando,  propriam  ingenii  gloriam  consequatur.  Ne- 
que  enim  Alexander  ille,  gratiae  causa  ab  Apelle 
potissimum  pingi,  et  a  Lysippo  fingi,  volebat ;  sed 
quod  illorum  artem,  cum  ipsis,  tum  etiam  sibi,  glo- 
riae  fore  putabat. 

Atque  illi  artifices  corporis  simulacra  ignotis  nota 
faciebant :  quae  vel  si  nulla  sint,  nihilo  sint  tamen 
obscuriores  clari  viri.  Nec  minus  est  Spartiates  Age- 
siliius  ille  perhibendus,  qui  neque  pictam  neque  ftc- 
tam  imaginem  suam  passus  est  esse,  quam  qui  in  eo 
gencre  laborarunt.  Unus  enim  Xenophontis  libellus 
in  eo  rege  laudando  facile  omnes  imagines  omnium 
statuasque  superavit. 

Atque  hoc  prastantius  mihi  fuerit  et  ad  laetitiam 
animi,  et  ad  memoriae  dignitatem,  si  in  tua  scripta 
pervenero,  quam  si  in  caeterorum,  quod  non  ingeni- 
um  mihi  solum  suppeditatum  fuerit  tuum,  sicut  Ti- 
moleonti  a  Timaeo,  aut  ab  Herodoto  Themistocli,  sed 
etiam  auctoritas  clarissimi  et  spectatissimi  viri,  et  in 
reipublica?  maximis  gravissimisque  causis  cogniti,  at- 
que  in  primis  probati ;  ut  mihi  non  solum  praeco- 
nium,  quod,  cum  in  Sigeum  venisset  Alexander,  ab 

Homero  Achilli  tributum  esse  dixit ;  sed  etiam  grave 
testimonium  impertitum  clari  hominis  magnique 
vjdeatur.  Placet  enim  Hector  iile  mihi  Naevianus, 
qui  non  tantum  laudari  se  laetatur,  sed  addit  etiam, 
"  a  laudato  viro."  Quod  si  a  te  non  impetro,  hoc  est, 
si  quae  te  res  impedierit  (neque  enim  fas  esse  arbitror, 
quidquam  me  rogantem  abs  te  non  impetrare)  cogar 
fortasse  facere,  quod  nonnulli  saepe  reprehenderunt : 
i6cribam  ipse  de  me ;  multorum  tamen  exemplo,  et 
clarorum  virorum. 

Sed  (quod  te  non  fugit)  haec  sunt  in  hoc  genere 
vitia :  et  verecundius  ipsi  de  sese  scribant,  necesse 
est,  si  quid  est  laudandum ;  et  praetereant,  si  quid 
reprehendendum  est.  Accedit  etiam,  ut  minor  sit 
fides,  minor  auctoritas ;  multi  denique  reprehendant, 
et  dicant,  verecundiores  esse  praecones  ludorum  gym- 
nicorum,  qui,  cum  caateris  coronas  imposuerint  victo- 
ribus,  eorumque  nomina  magna  voce  pronuntiarint, 
cum  ipsi  ante  ludorum  missionem  corona  donentur, 
alium  praeconem  adhibeant,  ne  sua  voce  ipsi  se  vic- 
tores  esse  praedicent.  Haec  nos  vitare  cupimus,  et,  si 
xecipis  causam  nostram,  vitabimus :  idque  ut  facias, 
rogamus. 

Ac,  ne  forte  mirere,  cur,  cum  mihi  saspe  cstende- 
ris,  te  accuratissime  nostrorum  tempcrum  consilia 
atque  eventus  literis  mandaturum,  a  te  id  nunc  tanto 
opere  et  tam  multis  verbis  petamus ;  illa  nos  cupidi- 
tas  incendit,  de  qua  initio  scripsi,  festinationis,  quod 
alacres  animo  sumus ;  ut  et  caeteri,  viventibus  nobis, 
ex  literis  tuis  nos  cognoscant,  et  nosmet  ipsi  vivi  glo- 
riola  nostra  perfruamur. 

His  de  rebus  quid  acturus  sis,  si  tibi  non  est  mo- 
lestum,  rescribas  mihi  velim.  Si  enim  suscipis  cau- 
sam,  conficiam  commentarios  rerum  omnium :  sin 
autem  differs  me  in  tempus  aliud,  coram  tecum  lo- 
quar.  Tu  interea  non  cessabis ;  et  ea,  quae  habes  in- 
stituta,  perpolies,  nosque  diliges.  Vale. 

( 13.)  M.  C.  S.  D.  L.  LUCCEIO,  Q.  F. 

(Argu??ie??tum.  —  Consolationi  respondet,  qua, 
se  mire  levatum  esse  fatetur,  ut  forti  animo  sit, 
etsi  de  republick  desperet.  Csesare  IV  consule  sine 
collega.) 

Quamquam  ipsa  consolatio  literarum  tuarum  mihi 
gratisiima  est  (declarat  enim  summam  benevolen- 
tiam,  conjunctampariprudentia);  tamen  illum  fruc- 
tum  ex  iis  literis  vel  maximum  cepi,  quod  te  prae- 
clare  res  humanas  contemnentem,  et  optime  contra 
fortunam  paratum  armatumque,  cognovi :  quam 
quidem  laudem  sapientiae  statuo  esse  maximam,  non 
aliunde  pendere,  nec  extrinsecus  aut  bene  aut  male 
vivendi   W  habere  rationes.    Quae  co;ritatio, 

cmn  mihi  non  omnino  ex -idisset  (etenim  pcnitus  in- 
sederat),  vi  tamen  tempe^tatum  et  concursu  calami- 
tatum  erat  aliquantum  labefactata  atque  convulsa : 
cui  te  opitulari  et  video,  et  id  fecilM  etiam  proximi3 
literis,  multumque  profecisse,  sentio.  Itaque  hoc  sae- 
pius  dicendum,  tibique  non  significanuum  solum, 
■ed  etiam  declarandum,  arbitror,  nihil  mihi  esse  po- 
Uame  tuis  literis  gral 

Ad  com  '■.  i  idum  autem  cum  illa  valent,  quae  ele- 
ganter  copio;eque  collegi.sti,  tum  nihil  plus,  quam 
quod  firmitudinem  gravitatemque  animi  tui  perspexi ; 
quam  non  imitari  turpissimum  existimo,  Itaque  hoc 
etiam  fortiorem  me  puto,  quam  teipsum,  praecepto- 
rem  fortitudinis  ;  quod  tu  mihi  videre  spem  nonnul- 
lam  habere,  haec  aliquando  futura  meliora.  Casus 
cnfan  gladiatorii,  similitudinesque  eae,  tum  rationes 
in  ea  disputatione  a  te  collectae,  vetabant  me  reipu- 
blicfe  penitus  diftidere.  Itaque  alterum  minus  mirum, 
fortiorem  te  esse,  cum  aliquid  speres ;  alterum  mi» 
rum,  spe  ulla  tenerL 

Quid  est  enim  non  ita  affectum,  ut  id  non  deletum 
exstinctumque  essefateare  ?  Circumspice  omnia  mem- 
bra  reipublicae,  quae  notissima  sunt  tibi :  nullum  re- 
peries  profecto,  quod  non  fractum  debilitatumve  sit. 
Quae  persequerer,  si  aut  melius  ea  viderem,  quam  tu 
vides,  aut  commemorare  possem  sine  dolore :  quam- 
quam,tuis  monimentis  praeceptisque,  omnis  estabji- 
ciendus  dolor. 

Ergo  et  domestica  feremus,  ut  censes ;  et  publica 
paulo  etiam  fortius  fortasse,  quam  tu  ipse,  qui  prae- 
cipis.  Te  enim  spes  aliqua  consolatur,  ut  scribis : 
nos  autem  erimus,  etiam  in  omnium  desperatione, 
fortes,  ut  tu  tamen  idem  et  hortaris  et  praecipis.  Das 
enim  mihi  jucundas  recordationes  conscientiae  nostrae, 
rerumque  earum,  quas,  te  in  primis  auctore,  gessi- 
mus.  Praestitimus  enim  patriae  non  minus  certe, 
quam  debuimus ;  plus  profecto,  quam  est  ab  animo 
cujusquam  aut  consilio  hominis  postulandum. 

Lmosces  mihi  de  me  ipso  aliquid  praedicanti.  Qua- 
rum  enim  tu  rerum  cogitatione  nos  levare  [aegritu- 
dine]  voluisti,  earum  etiarn  commemoratione  leni- 
mur.  Itaque,  ut  mones,  quantum  potero,  me  ab  om- 
nibus  molestiis  et  angoribus  abducam ;  transferam- 
que  animum  ad  ea,  quibus  secundae  res  ornantur ; 
advcrsaeadjuvantur;  tecumque  et  ero  tantum,  quan- 
tum  patietur  utriusque  aetas  et  valetudo :  et,  si  esse 
una  minus  poterimus,  quam  volumus;  animorum 
tamen  conjunctione,  iisdem  studiis  ita  fruemur,  ut 
nunquam  non  una  esse  videamur.  Yale. 


( 14.)  L.  LUCCEIUS,  Q.  F.  S.  D.  M*.T.  C.  M.  F. 

(Argumentum,  —  Quaerit,  cur  tamdiu  absit  ab 
Urbe  Cicero.  Laudat,  si  propter  otium  scribendi 
fiat :  non  probat,  si  propter  moerorem  ex  morte  filiae. 
-Deinde  rationes  compescendi  doloris  addit :  rationi- 
bus  adjungit  preces,  et  mcdeste  claudit.) 
(Epist.)  VOT..  I.  N 

Si  vales,  bene  est :  valeo,  sicut  soleo ;  paululo 
tamen  etiam  deterius,  quam  soleo.  Te  requisivi  sae- 
pius  ut  viderem.  Romae  quia  postea  non  fuisti,  quam 
discesseras,  miratus  sum ;  quod  itern  nunc  miror. 
Non  habeo  certum,  quae  te  res  hinc  maxime  retrahat. 
Si  solitudine  delectare,  cum  scribas,  et  aliquid  agas 
eorum,  quorum  consuesti,  gaudeo :  neque  reprehen- 
do  tuum  consilium :  nam  nihil  isto  potest  esse  ju- 
cundius,  non  modo  miserishis  temporibus  et  luctuo- 
sis,  sed  etiam  tranquillis  et  optatis ;  praesertim  vel 
animo  defatigato  tuo,  qui  nunc  requietem  qucerat  ex 
magnis  occupationibus ;  vel  erudito,  qui  semper  ali- 
quid  ex  se  promat,  quod  alios  delectet,  ipsum  laudi- 
bus  illustret. 

Sin  autem,  sicut  hic  dum  eras,  lacrymis  ac  tristitiae 
te  tradidisti,  doleo,  quia  doles  et  angere  ;  nec  possum 
te  non  (si  concedis,  quod  sentimus,  ut  liberius  dica- 
mus)  accusare.  Quid  enim  ?  tu  solus  aperta  non 
videbis,  qui  propter  acumen  occultissima  perspicis  ? 
tu  non  intelliges,  te  querelis  quotidianis  nihil  profi- 
cere  ?  non  intelliges  duplicari  sollicitudines,  quas  ele- 
vare  [te  tua]  prudentia  postulat  ? 

Quod  si  non  possumus  aliquid  proficere  suadendo, 
gratia  contendimus,  et  rogando,  si  quid  nostra  causa 
vis,  ut  istis  te  molestiis  laxes,  et  ad  convictum  nos- 
trum  redeas,  et  ad  consuetudinem  vel  nostram  com- 
munem,  vel  tuam  solius  ac  propriam.  Cupio  non 
obtundere  te,  si  non  delectare  nostro  studio :  cupio 
deterrere,  ne  permaneas  in  incepto,  cum  duae  res  istae 
contrariae  me  conturbent :  ex  quibus,  aut  in  altera. 
mihi  velim  (si  potes)  obtemperes,  aut  in  altera  non 
offendas.  Vale. 


( 15.)  M.  CICERO  L.  LUCCEIO,  Q.  F.  S. 

(Argumcntum.  —  Respondet  superiori    episto- 
lae,  lugere  se,  non  tam  filiae  obitum,  quam  reipubli- 

cae  tempora,  ob  quae  ab  Urbe  absit,  in  qua,  nihil  ju- 
cundum,  odiosa  omnia.  In  studiis  exiguam  medici- 
nam  superesse.) 

Omnis  amor  tuus  ex  omnibus  partibus  se  ostendit 
in  his  literis,  quas  a  te  proxime  accepi ;  non  ille  qui- 
dem  mihi  ignotus,  sed  tamen  gratus  et  optatus :  dice- 
rem,  jucundus,  nisi  id  verbum  in  omne  tempus  per- 
didissem  :  neque  ob  eam  unam  causam,  quam  tu  su- 
spicaris,  et  in  qua  me,  lenissimis  et  amantissimis  ver- 
bis  utens,  re  graviter  accusas ;  sed  quod,  illius  tanti 
vulneris  quae  remedia  esse  debebant,  ea  nulla  sunt. 
Quid  enim  ?  ad  amicosne  confugiam  ?  quam  multi 
sunt  ?  habuimus  enim  fere  communes :  quorum  alii 
occiderunt ;  alii,  nescio  quo  pacto,  obduruerunt. 

Tecum  vivere  possem  ;  equidem  et  maxime  vel- 
lem  :  vetustas,  amor,  consuetudo,  studia  paria,  quod 
quasi  vinclum  est  nostrae  conjunctionis.  Possumusne 
igitur  esse  una  ?  Nec  (mehercule)  intelligo,  quid  im- 
pediat :  sed  certe  adhuc  non  fuimus,  cum  essemus 
vicini  in  Tusculano,  in  Puteolano :  nam  quid  dicam 
in  Urbe  ?  in  qua,  cum  forum  commune  sit,  vicinitas 
non  requiritur.  Sed,  casu  nescio  quo,  in  ea  tempora 
nostra  a*tas  incidit,  ut,  cum  maxime  florere  nos  opor- 
teret,  tum  vivere  etiam  puderet. 

Quod  enim  mihi  poterat  esse  perfugium,  spoliato 
et  domesticis  et  forensibus  ornamentis  atque  solatiis  ? 
Literae,  credo,  quibus  utor  assidue :  quid  enim  aliud 
facere  possum  ?  Sed,  nescio  quomodo,  ipsae  illae  ex- 
cludere  me  a  portu  et  perfugio  videntur,  et  quasi  ex- 
probrare,  quod  in  ea,  vita  maneam,  in  qua  nihil  insit, 
nisi  propagatio  miserrimi  temporis. 

Hic  tu  ea  me  abesse  urbe  miraris,  in  qua.  domus 
nihil  delectare  possit,  summum  sit  odium  temporum, 
hominum,  fori,  curiae  ?  Itaque  sic  literis  utor,  in  qui- 
bus  consumo  omne  tempus,  non  ut  ab  his  medicinam 
perpetuam,  sed  ut  exiguam  doloris  oblivionem,  pe« 
tairi.  Quod  si  id  egissemus,  ego  atque  tu,  quod  ne 

in  mentem  quidem  nobis  veniebat  propter  quotidia- 
nos  metus,  omne  tempus  una  fuissemus  ;  neque  me. 
valetudo  tua  offenderet,  neque  te  moeror  meus.  Quod, 
quantum  fieri  poterit,  consequamur.  Quid  enim  est 
utrique  nostrum  aptius  ?  Propediem  te  igitur  videbo. 
Vale. 


(16.)  M.T.  CICERO  S.D.  TITIO. 

{Argumentum. — Consolatur  diligenter  amicum, 
obitum  liberorum  immoderatius  ferentem.) 


Etsi  unus  ex  omnibus  minime  sum  ad  te  conso- 
landum  accommodatus,  quod  tantum  ex  tuis  moles- 
tiis  cepi  doloris,  ut  consolatione  ipse  egerem  ;  tamen, 
cum  longius  a  summi  luctus  acerbitate  meus  abesset 
dolor,  quam  tuus,  statui  nostree  necessitudinis  esse, 
meaeque  in  te  benevolentiae,  non  tacere  tanto  in  tuo 
moerore  tamdiu,  sed  adhibere  aliquam  modicam  con- 
solationem,  quae  levare  dolorem  tuum  posset,  si  mi- 
nus  sanare  potuisset.  Est  autem  consolatio  pervulgata 
quidem  illa  maxime,  quam  semper  in  ore  atque  in 
animo  habere  debemus,  homines  nos  ut  esse  meini- 
nerimus,  ea,  lege  natos,  ut  omnibus  telis  fortunae  pro- 
posita  sit  vita  nostra ;  neque  esse  recusandum,  quo- 
minus  ea,  qua  nati  sumus,  conditione  vivamus; 
neve  tam  graviter  eos  casus  feramus,  quos  nullo  con- 
silio  vitare  possimus;  eventisque  aliorum  memoria 
repetendis,  nihil  accidisse  nobis  novi  cogitemus. 

Neque  hae,  neque  caeterae  consolationes,  quae  sunt 
a  sapientissimis  viris  usurpatae,  memoriaeque  literis 
proditae,  tantum  videntur  proficere  debere,  quantum 
status  ipse  nostrae  civitatis,  et  haec  prolatio  temporum 
perditorum;  cum  beatissimi  sint,  qui  liberos  non 
susceperunt ;  minus  autem  miseri,  qui  his  tempori- 
bus  amiserunt,  quam  si  eosdem  bona,  aut  denique 
aliqua,  republica  perdidissent. 

Quod  si  tuum  te  desiderium  movet,  aut  si  tuarum 
rerum  cogitatione  moeres ;  non  facile  exhauriri  tibi 
istum  dolorem  posse  universum  puto.  Sin  illa  te  res 
cruciat,  quae  magis  amoris  est,  ut  eorum,  qui  occide- 
runt,  miserias  lugeas ;  ut  ea  non  dicam,  quae  saepis- 
sime  et  legi  ct  audivi,  nihil  mali  esse  in  morte,  in  qua 
si  resideat  sensus,  immortalitas  illa  potius,  quam 
mors  ducenda  sit ;  sin  sit  amissus,  nulla  videri  mi- 
seria  debeat,  quae  non  sentiatur;  hoc  tamen  non  du- 
bitans  confirmare  possum,  ea  misceri,  parari,  impen- 
dere  reipublicae,  quae  qui  reliquerit,  nullo  modo  mihi 
quidem  deceptus  esse  videatur.  Quid  est  enim  jam 
non  mcdo  pudori,  probitati,  virtuti,  rectis  studiis, 
bonis  artibus,  sed  omnino  libertati  ac  saluti,  loci  ? 
Non  (mehercule)  quemquam  audivi,  hoc  gravissimo, 
pestilentissimo  anno,  adolescentulum  aut  puerum 
mortuum,  qui  mihi  non  a  Diis  immortalibus  ereptus 
ex  his  miseriis,  atque  ex  iniquissima  conditione  vitae, 
videretur. 

Quare,  si  tibi  unum  hoc  detrahi  potest,  ne  quid 
iis,  quos  amasti,  mali  putes  contigisse ;  permultum 
erit  ex  mcerore  tuo  deminutum.  Kelinquetur  enim 
simplex  illa  jam  cura  doloris  tui,  quae  non  cum  illis 
communicabitur,  sed  ad  te  ipsum  proprie  referetur : 
in  qua  non  est  jam  gravitatis  ac  sapientiae  tuae,  quam 
tu  a  puero  praestitisti,  ferre  immoderatius  casum  in- 
commodorum  tuorum,  qui  sit  ab  eorum,  quos  dilexe- 
ris,  miseria  maloque  sejunctus.  Etenim  eum  semper 
te,  et  privatis  in  rebus,  et  publicis  praestitisti,  tuenda 
tibi  ut  sit  gravitas,  et  constantioe  serviendum.  Nam, 
quod  allatura  est  ipsa  diuturnitas,  quae  maximos  luc- 
tus  vetustate  tollit,  id  nos  praecipere  consilio  pruden- 
tiaque  debemus.  Etenim,  si  nulla  unquam  fuit,  libe- 
ris  amissis,  tam  imbecillo  mulier  animo,  quae  non 
aliquando  lugendi  modum  fecerit ;  certe  nos,  quod 
cst  dies  allatura,  id  consilio  anteferre  debemus,  neque 
exspectare  temporis  medicinam,  quam  repraesentare 
ratione  possimus. 

n3 

His  ego  literis  si  quid  profecissem,  existimabam, 
optandum  quiddam  me  esse  assecutum :  sin  minus 
forte  vaiuissent,  officio  tamen  esse  functum  benevo- 
lentissimi  atque  amicissimi ;  quem  me  tibi  et  fuisse 
semper  existimes  velim,  et  futurum  esse  confidas. 
Vale. 


(17.)  M.  C.  S.  D.  P.  SEXTIO,  P.  F. 

{Argiimcntum.  —  Excusat  tarditatem  literarum  ; 
et  Sextium  hortatur,  ut  sapienter  et  fortiter  ex- 
silium  ferat,  ad  id  vario  usus  consolationis  argu- 
mento.) 


Non  oblivione  amicitiae  nostra?,  neque  intermis- 
sione  consuetudinis  meae,  superioribus  temporibus 
ad  te  nullas  literas  misi ;  sed  quod  priora  tempora 
in  ruinis  reipublicae  nostrisque  jacuerunt ;  posteriora 
autem  me  a  scribendo,  tuis  injustissimis  atque  acer- 
bissimis  incommodis,  retardarunt.  Cum  vero  et  in- 
tervallum  jam  satis  longum  fuisset,  et  tuam  virtutem 
animique  magnitudinem  diligentius  essem  mecum 
recordatus,  non  putavi  esse  alienum  institutis  meis, 
haec  ad  te  scribere. 

Ego  te,  P.  Sexti,  et  primis  temporibus  illis,  qui- 
bus  in  invidiam,  absens,  et  in  crimen  vocabare, 
defendi :  et,  cum  in  tui  familiarissimi  judicio  ac  pe- 
riculo  tuum  [crimen]  conjungeretur,  ut  potui  accura- 
tissime  te  tuamque  causam  tutatus  sum  :  et  proxime, 
recenti  adventu  meo,  cum  rem  aliter  institutam  offen- 
dissem,  ac  mihi  placuisset,  si  affuissem  ;  tamen  nulla 
re  saluti  tuae  defui.  Cumque  eo  tempore,  invidia  an- 
nonae,  inimici  non  solum  tui,  verum  etiam  amicorum 
tuorum,  iniquitas  totius  judicii,  multaque  alia  rei- 
publicae  vitia,  plus  quam  causa  ipsa  veritasque,  va- 
kussent;  Publio  tuo  neque  opera,  neque  consilio, 
neque  labore,  neque  gratia,  neque  testimonio,  defui. 

Quamobrem,  omnibus  officiis  amicitiae  diligenter 
a  me  sancteque  servatis,  ne  hoc  quidem  praetermit- 
tendum  esse  duxi,  te  ut  hortarer  rogaremque,  ut  et 
hominem  te  et  virum  esse  meminisses,  id  est,  ut 
communem  incertumque  casum,  quem  neque  vitare 
quisquam  nostrum,  nec  praestare,  ullo  pacto  potest, 
sapienter  ferres,  et  dolori  fortiter  ac  fortunae  resiste- 
res  ;  cogitaresque^  et  in  nostra,  civitate,  et  in  caeteris 
quae  rerum  potitae  sunt,  multis  fortissimis  atque  op- 
timis  yiris,  injustis  judiciis,  tales  casus  incidisse.  11- 
lud  utinam  ne  vere  scriberem,  ea  te  republica  carere, 
in  qua  neminem  prudentem  hominem  res  ulla  delec- 
tet. 

De  tuo  autem  filio,  vereor,  ne,  si  nihil  ad  te  scrip- 
serim,  debitum  ejus  virtuti  videar  testimonium  non 
dedisse:  sin  autem  omnia,  quae  sentio,  perscripse- 
rim ;  ne  refricem  meis  literis  desiderium  ac  dolorem 
tuum.  Sed  tamen  prudentissime  facies,  si  ilhus  pie- 
tatem,  virtutem,  industriam,  ubicumque  eris,  tuam 
esse,  tecum  esse,  duces :  nec  enim  minus  nostra  sunt, 
quae  animo  complectimur,  quam  quae  oculis  intue- 
mur.  Quamobrem  et  illius  eximia  virtus,  summus- 
que  in  te  amor,  magnae  tibi  consolationi  debet  esse ; 
et  nos  caeterique,  qui  te,  non  ex  fortuna,  sed  ex  vir- 
tute  tua,  pendimus,  semperque  pendemus ;  et,  max- 
ime,  animi  tui  conscientia,  cum  tibi  nihil  merito  ac- 
cidisse  reputabis;  si  et  illud  adjunges,  Homines  sa- 
pientes  turpitudine,  non  casu,  et  delicto  suo,  non 
aliorum  injuria,  commoveri.  Ego,  et  memoria  nos- 
trae  veteris  amicitiae,  et  virtute  atque  observantia  filii 
tui,  monitus,  nullo  loco  deero,  neque  ad  consolan- 
dum,  neque  ad  levandum  fortunam  tuam.  Tu  si  quid 
ad  me  forte  scripseris,  perficiam,  ne  te  frustra  scrip- 
sisse  arbitrere.  Vale. 

(18.)  M.  CICERO  S.  D.  T.  FADIO. 

{Argumcntum.  —  T.  Fadium,  judicio  damnatum, 
et  ideo  exsulem,  consolatur  a  miseria  communi,  et 
virtute  propria,  necnon  a  commodis  exsilii,  quo  liber 
sit  ab  impendentibus  malis ;  tandem  ab  innocentiae 
testimonio  :  quibus  sua  adjungit  officia.) 


Etsi  egomet,  qui  te  consolari  cupio,  consolandus 
ipse  sum,  propterea  quod  nullam  rem  gravius  jam- 
diu  tuli  quam  incommodum  tuum  ;  tamen  te  mag- 
nopere  non  hortor  solum,  sed  etiam,  pro  amore  ncs- 
tro,  rogo  atque  oro,  te  colligas,  virumque  pra?beas,  et, 
qua  conditione  omnes  homines,  et  quibus  tempori- 
bus  nati  simus,  cogites.  Plus  tibi  virtus  tua  dedit, 
quam  fortuna  abstulit ;  proptcrea  quod  adeptus  es, 
quod  non  multi  homines  novi ;  amisisti,  quae  pluri- 
mi  homines  nobilissimi.  Ea  denique  videtur  condi- 
tio  impenderc  legum,  judiciorum,  temporum,  ut  op- 
time  actum  cum  eo  videatur  esse,  qui  quam  levissima 
pcpna  ab  hac  republica  discesserit. 

Tu  vero,  qui  et  foitunas  et  liberos  habeas,  et  nos 
Cffiterosquc  necessitudine  et  benevolentia  tecitm  con- 
junctissimos :  quique  magnam  facultatem  sis  habitu- 
rus  nobiscum  et  cuni  omnibus  tuis  vivendi ;  et,  cum 
unum  sit  judicium  cx  tam  multis,  quod  reprehenda- 
tur,  ut  quod  una  sententia,  eaque  dubia,  potentias 
alicujus  condonatum  existimctur;  omnibus  his  de 
causis  debes  istam  molestiam  quam  lenissime  ferre. 
Meus  animus  erit  in  te  liberosque  tuos  semper,  quem 
tu  esse  vis,  et  qui  esse  dcbet.  Vale. 

(  19.)  CICERO  RUFO. 

{Ar^umrnlnm.  —  Pompeio  Italia  pulso,  Mescinius 
Rufus,  Ciceronis  antea  qua?stor  in  provincia,  in  illi- 
us,  tamquam  rcipublicac,  castra  transire,  non  plane 

certus,  cogitabat:  quem  Cicero   confirmat;  et,   ut 
maneatin  sententia,  suadet.) 

Etsi  mihi  nunquam  dubium  fuit,  quin  tibi  essem 
carissimus  ;  tamen  quotidie  magis  id  perspicio  :  ex- 
statque  id,  quod  mihi  ostenderas  quibusdam  literis, 
hoc  te  studiosiorem  in  me  colendo  fore,  quam  in  pro- 
vincia  fuisses,  (etsi,  meo  judicio,  nihil  ad  tuum  pro- 
vinciale  officium  addi  potest)  quo  liberius  judicium 
esse  posset  tuum.  Itaque  me  et  superiores  literte  tuae 
admodum  delectaverunt,  quibus  et  exspectatum 
meum  adventum  abs  te  amanter  videbam,  et,  cum 
aliter  res  cecidisset  ac  putasses,  te  meo  consilio  mag- 
nopere  esse  lastatum  :  et  his  proxjmis  literis  magnum 
cepi  fructum  et  judicii  et  officii  tui ;  judicii,  quod  in- 
teliigo,  te  (id,  quod  omnes  fortes  ac  boni  viri  facere 
debent)  nihil  putare  utile  esse,  nisi  quod  rectum  ho- 
nestumque  sit;  officii,  quod  temecum,  quodcumque 
cepissem  consilii,  polliceris  fore;  quo  neque  mihi 
gratius,  neque  (ut  ego  arbitror)  tibi  honestius,  esse 
quidquam  potest. 

Mihi  consilium  captum  jamdiu  est ;  de  quo  ad 
te,  non  quo  celandus  esses,  nihil  scripsi  antea,  sed 
quia  communicatio  consilii,  tali  tempore,  quasi  quae- 
dam  admonitio  videtur  esse  officii,  vel  potius  effiagi- 
tatio  ad  coeundam  societatem  vel  periculi,  vel  labo- 
ris.  Cum  vero  ea  tua  sit  voluntas,  humanitas,  bene,- 
volentia  erga  me,  libenter  amplector  talem  animum  ; 
sed  ita  (non  enim  dimittam  pudorem  in  rogando 
meum):  si  feceris  id,  quod  ostendis,  magnam  habebo 
gratiam :  si  non  feceris,  ignoscam  :  et  alterum  timo- 
ri,  alterum  mihi,  te  negare  non  potuisse  arbitrabor. 
Est  enim  res  profecto  maxima.  Quid  rectum  sit,  ap- 
paret :  quid  expediat,  obscurum  est :  ita  tamen,  ut, 
si  nos  ii  sumus,  qui  esse  debemus,  id  est,  studio 
digni  et  literis  nostris,  dubitare  non  possimus,  quin 
ea  maxime  conducant,  quae  sunt  rectissima.   Quare 

tu,  si  simul  placebit,  statim  ad  me  venies :  sin  idein 
placebit,  atque  eodem,  nec  continuo  poteris  ;  omnia 
tibi  ut  nota  sint,  faciam.  Quidquid  statueris,  te  mihi 
amicum ;  sin  id  quod  opto,  etiam  amicissimum,  ju- 
dicabo.  Vale. 


(20.)  CICERO  RUFO. 

(Argumcntum.  — Excusat  se  Rufo,  querenti  per 
literas,  quod  rationes  provinciae  ad  aerarium,  eo  non 
exspectato,  detulisset.  Ipsum  enim  vel  addita  quae- 
dam  vel  immutata  in  iis  cupere.  Tota  est  de  rationi- 
bus,  et  ob  id  obscura,  etiam,  variantibus  libris,  si 
quae  alia,  vexata.) 


Quo  modo  potuissem,  te  convenissem,  si  eo,  quo 
constitueras,  venire  voluisses.  Quare,  etsi  tui  com- 
modi  causa  commovere  me  noluisti,  tamen  ita  exis- 
times  velim,  me  antelaturum  fuisse,  si  ad  me  misis- 
ses,  voluntatem  tuam  commodo  meo.  Ad  ea,  quae 
scripsisti,  commodius  equidem  possem  de  singulis  ad 
te  rebus  scribere,  si  31.  Tullius,  scriba  meus,  ades- 
set,  de  quo  mihi  exploratum  est,  in  rationibus  dun- 
taxat  referendis,  (de  caeteris  rebus  affirmare  non  pos- 
sum)  nihil  eum  fecisse  scientem,  quod  esset  contra 
aut  rem  aut  existimationem  tuani :  dein,  si  rationum 
referendarum  jus  vetus  et  mos  antiquus  maneret, 
me  relaturum  rationcs.  nisi  tecum  pro  conjunctione 
nostrre  necessitudinis  contulissem  confecissemque, 
non  fuisse. 

Quod  igitur  fecissem  ad  Urbem,  si  consuetudo 
pristina  maneret,  id,  cum  lege  Julia  relinquere  ra- 
tiones  in  provincia  necesse  erat,  easdemque  totidem 
verbis  referre  ad  aerarium,  feci  in  provincia.  Neque 
ita  feci,  ut  te  ad  meum  arbitrium  adducerem :  sed 
tribui  tibi  tantum,  quantum  me  tribuisse,  nunquam 


AD  DIVERSOS.  Lib.  V.  20.  143 

pcenitebit.  Totum  emm  scribam  meum,  quem  tibi 
video  nunc  esse  suspectum,  tibi  tradidi :  tu  ei  M. 
Mindium,  fratrem  tuum,  adjunxisti. 

Rationes  confectae  me  absente  sunt  tecum,  ad  quas 
ego  nihil  adhibui  praeter  lectionem.  Ita  accepi  librum 
a  meo  servo  scriba,  ut  eumdem  acceperim  a  fratre 
tuo.  Sihonos  is  fuit,  majorem  tibi  habere  non  potui: 
si  fides,  majorem  tibi  habui,  quam  paene  ipsi  mihi : 
si  providendum  fuit,  ne  quid  aliter,  ac  tibi  et  hones- 
tum  et  utile  esset,  referretur,  non  habui,  cui  potius 
id  negotii  darem.  Illud  quidem  certe  factum  est, 
quod  lex  jubebat,  ut  apud  duas  civitates,  Laodicen- 
sem  et  Apameensem,  quae  nobis  maximas  videban- 
tur,  quoniam  ita  necesse  erat,  rationes  confectas  et 
consoiidatas  deponeremus. 

Itaque  huic  loco  primum  respondeo,  me,quamquam 
justis  de  causis  rationes  deferre  properarim,  tamen  te 
exspectaturum  fuisse,  nisi  in  provincia.  relictas  ra- 
tiones  pro  relatis  haberem.  Quamobrem,  de  Volusio 
quod  scribis,  non  est  id  rationum.  Docuerunt  enim 
me  periti  homines  (in  his,  cum  omnium  peritissi- 
mus,  tum  mihi  amicissimus,  C.  Camillus)  ad  Volu- 
sium  transferri  nomen  a  Valerio  non  potuisse ;  sed 
praedes  Valerianos  teneri.  Neque  id  erat  HS  XXX, 
ut  scribis,  sed  HS  XIX.  Erat  enim  nobis  curata  pe- 
cunia  Valerii  mancipis  nomihe;  ex  qua  reliquum 
quod  erat,  in  rationibus  retuli.  Sed  sic  me  et  libera- 
litatis  fructu  privas,  et  diligentiae,  et  (quod  minime 
tamen  laboro)  mediocris  etiam  prudentiae :  liberali- 
tatis,  quod  mavis  scribae  mei  beneficio,  quam  meo, 
legatum  meum,  praefectumque  Q.  Leptam,  maxima. 
calamitate  levatos ;  cum  praesertim  non  deberent 
esse  obligati;  diligentiae,  quod  existimas  de  tanto 
officio  meo,  tanto  etiam  periculo,  nec  scisse  me  quid- 
quam,  nec  cogitavisse  ;  scribam,  quidquid  voluisset, 
cum  id  mihi  ne  recitavisset  quidem,  retulisse :  pru- 
dentiae,  cum  rem,  a  me  non  insipienter  excogitatam, 
ne  cogitatam  quidem  putas.  Nam  et  Volusii  liberan- 

di  meum  fuit  consilium :  et,  ut  multa  tam  gravis 
Valerianis  praedibus,  ipsique  T.  Mario,  depelleretur, 
a  me  inita  ratio  est ;  quam  quidem  omnes  non  solum 
probant,  sed  etiam  laudant :  et,  si  verum  scire  vis, 
hoc  uni  scribae  meo  inteilexi  non  nimium  placere. 
Sed  ego  putavi  esse  viri  boni,  cum  populus  suum 
servaret,  consulere  fortunis  tot  vel  amicorum,  vel  ci- 
vium.  Nam  de  Lucceio  est  ita  actum,  ut,  auctore  Cn. 
Pompeio,  ista  pecunia  in  fano  poneretur ;  (id  ego 
agnovi  meo  jussu  esse  factum : )  qua  pecunia  Pom- 
peius  est  usus,  ut  ea,  quam  tu  deposueras,  Sextius. 

Sed  haec  ad  te  nihil  intelligo  pertinere,  Illud  me 
non  animadvertisse,  moleste  ferrem,  ut  adscriberem, 
te  in  fano  pecuniam  jussu  meo  deposuisse,  nisi  ista 
pecunia  gravissimis  esset  certissimisque  monimentis 
testata,  cui  data,  quo  senatds-consulto,  quibus  tuis, 
quibus  meis  literis,  P.  Sextio  tradita  esset.  Quae  cum 
viderem  tot  vestigiis  impressa,  ut  in  his  errari  non 
posset,  non  adscripsi  id,  quod  tua  nihil  referebat. 
Ego  tamen  adscripsisse  mallem,  cum  id  te  video  de- 
siderare.  Sicut  scribis  tibi  id  esse  referendum,  idem 
ipse  sentiu  :  neque  in  eo  quidquam  a  meis  rationibus 
discrepabunt  tuae.  Addes  enim  tu,  meo  jussu  ;  quod 
ego  quidem  non  addidi :  nec  causa  est,  cur  negem  ; 
nec,  si  esset,  et  tu  nolles,  negarem.  Nam  de  HS 
nongentis  millibus,  ccrte  ita  relatum  est,  ut  tu,  sive 
frater  tuus  referri  voluit. 

Sed,  si  quid  est,  (cum  de  logeo  parum  gratiosum 
est)  quod  ego  in  rationibus  referendis  etiam  nunc  cor- 
rigere  possim  ;  de  eo  mihi,  cum  senatus-consulto  non 
sim  usus,  quid  per  leges  liceat,  considerandum  est. 
Te  certe  in  pecunia  exacta  ita  referre  ex  meis  rationi- 
bus  relatis  non  oportuit,  nisi  quid  me  fallit:  sunt 
enim  alii  peritiores.  Illud  cave  dubites,  quin  egoom- 
nia  faciam,  quae  interesse  tua,  aut  etiam  velle  te  exis- 
timem,  si  ullo  modo  facere  possim. 

Quod  scribis  de  beneficiis ;  scito  a  me  et  tribunos 
militares,  et  praefectos,  et  contubernales,  duntaxat 

meos,  delatos  esse.  In  quo  quidem  ratio  me  fefellit. 
Liberum  enim  mihi  tempus  ad  eos  deferendos  existi- 
mabam  dari :  postea  certior  sum  factus,  triginta  die- 
bus  deferri  necesse  esse,  quibus  rationes  retulissem. 
Sane  moleste  tuli,  non  illa  beneficia  tua?  potius  am- 
bitioni  reservata  esse,  quam  meae,  qui  ambitione  nihil 
uterer.  De  centurionibus  tamen,  et  de  tribunorum 
militarium  contubernalibus,  res  est  in  integro :  genus 
enim  horum  beneficiorum  definitum  lege  non  erat. 

Reliquum  est  de  HS  centum  millibus,  de  quibus 
memini  mihi  a  te  Myrina  literas  esse  allatas,  non  mei 
errati,  sed  tui :  in  quo  peccatum  videbatur  esse,  si 
modo  erat,  fratris  tui,  et  Tullii.  Sed,  cum  id  corrigi 
non  posset,  quod,  jam  depositis  rationibus,  ex  pro- 
vincia  decesseramus ;  credo  me  quidem  tibi,  pro  ani- 
mi  mei  voluntate,  proque  ea  spe  facultatum  quam 
tum  habebamus,  quam  humanissime  potuerim,  re- 
scripsisse.  Sed  neque  tum  me  humanitate  literarum 
mearum  obligatum  puto,  neque  tuam  hodie  episto- 
lam  de  HS  centum  sic  accepisse,  ut  ii  accipiunt,  qui- 
bus  epistolae  per  hasc  tempora  molestae  sunt.  Simul 
illud  cogitare  debes,  me  omnem  pecuniam,  quas  ad 
me  salvis  legibus  pervenisset,  Ephesi  apud  publica- 
nos  deposuisse :  id  fuisse  HS  XXII  millia :  eam 
omnem  pecuniam  Pompeium  abstulisse.  Quod  ego 
sive  aequo  animo  sive  iniquo  fero,  tu  de  HS  centum 
aequo  animo  ferre  debes,  et  existimare,  eo  minus  ad 
te,  vel  de  tuis  cibariis,  vel  de  mea  liberalitate,  per- 
venisse.  Quod  si  mihi  expensa  ista  HS  centum  tu- 
lisses,  tamen,  quae  tua  est  suavitas,  quique  in  me 
amor,  nolles  a  me  hoc  tempore  aestimationem  acci- 
pere :  nam  numeratum  si  cuperem,  non  erat.  Sed 
hoc  jocatum  me  putato,  ut  ego  te  existimo.  Ego  ta- 
men,  cum  Tullius  rure  redierit,  mittam  eum  ad  te, 
si  quid  ad  rem  putabis  pertinere.  Hanc  epistolam  cur 
non  scindi  velim,  causa  nulla  est.  Vale. 

(Epist.)  VOL.  t.  o 

(21.)  M.  T.  C.  S.  D.  L.  MESCINIO. 

(Argumentinn.  —  Mescinio  Rufo,  suividendi  cu- 
pido,  mutua  se  teneri  cupiditate  significat ;  eumque 
hortatur,  ut  temporum  acerbitatem,  literarum  stu- 
dus  et  optimae  conscientiae  recordatione,  mitiget.) 

Gratae  mihi  tuae  literse  fuerunt ;  ex  quibus  intel- 
lexi  (quod  etiam  sine  literis  arbitrabar)  te  summa. 
cupiditate  afFectum  esse  videndi  mei ;  quod  ego  ita 
libenter  accipio,  ut  tamen  tibi  non  concedam.  Nam 
tecum  esse,  ita  mihi  omnia,  quae  opto,  contingant,  ut 
vehementer  velim.  Ut  enim,  cum  esset  major  et  viro- 
rum,  et  civium  bonorum,  et  jucundorum  hominum, 
et  amantium  mei,  copia,  tamen  erat  nemo,  quicum 
essem  libentius,  quam  tecum ;  et  pauci,  quibuscum 
essem  aeque  libenter:  hoc  vero  tempore,  cum  alii 
interierint,  alii  absint,  alii  mutati  voluntate  sint, 
unum  (medius  fidius)  tecum  diem  libentius  posue- 
rim,  quam  hoc  omne  tempus  cum  plerisque  eorum, 
quibuscum  vivo  necessario. 

Noli  cnim  existimare,  mihi  solitudinem  non  ju- 
cundiorem  esse  (qua  tamen  ipsa  uti  non  licet),  quam 
sermones  eorum  qui  frequentant  domum  meam,  ex- 
ceptouno,  aut,  summum,  altero.  Itaque  utor  eodem 
perfugio,  quo  tibi  utendum  censeo,  literulis  nostris, 
praeterea  conscientia  etiam  consiliorum  meorum.  Ego 
enim  is  sum,  (quemadmodum  tu  facillime  potes  ex- 
istimare)  qui  nOiil  unquam  mea  potius  quam  meo- 
rum  civium  causa  fecerim :  cui  nisi  invidisset  is, 
quem  tu  nunquam  amasti  (me  enim  amabas) ;  et 
ipse  beatusesset,  et  omnes  boni.  Ego  sum,  qui  nul- 
lius  vim  plus  valere  volui,  quam  honestum  otium  : 
idemque,  cum  illa  ipsa  arma,  quae  semper  timueram, 
plus  posse  sensi,  quam  illum  consensum  bonorum, 
quem  ego  iclem  efFeceram  ;  quavis  tuta.  conditione 
pacem  accipere  malui,  quam  viiibus  cum  valentiore 

pugnare.  Sed  et  hasc  et  multa  alia  coram  brevi  tem- 
pore  licebit. 

Neque  me  tamen  ulla  res  alia  Romas  tenet,  nisi 
exspectatio  rerum  Africanarum  :  videtur  enim  mihi 
res  in  propinquum  adducta  discrimen.  Puto  autem 
mea,  nonnihil  interesse,  (quamquam  id  ipsum,  quid 
intersit,  non  sane  intelligo)  verumtamen,  quidquid 
illinc  nuntiatum  sit,  non  longe  abesse  a  consiliis  ami- 
corum.  Est  enim  res  jam  in  eum  lccum  adducta,  ut, 
quamquam  multum  intersit  inter  eorum  causas  qui 
dimicant,  tamen  inter  victorias  non  multum  interfu- 
turum  putem.  Sed  plane  animus,  qui  dubiis  rebus 
forsitan  fuerit  infirmior,  desperatis  confirmatus  est 
multum :  quem  etiam  tuae  superiores  literae  confir- 
marunt,  quibus  intellexi,  quam  fortiter  injuriam 
ferres :  juvitque  me,  tibi  cum  summam  humanita- 
tem,  tum  etiam  tuas  literas,  profuisse.  Verum  enim 
scribam :  teneriore  mihi  animo  videbare ;  sicut  om- 
nes  fere,  qui  vita  ingenua,  in  beata  civitate  et  Hbera, 
viximus. 

Sed,  ut  illa  secunda  moderate  tulimus,  sic  hanc 
non  solum  adversam,  sed  funditus  eversam,  fortunam 
fortiter  ferre  debemus ;  ut  hoc  saltem  in  maximis 
malis  boni  consequamur,  ut  mortem,  (quam  etiam 
beati  contemnere  debeamus,  propterea  quod  nullum 
sensum  esset  habitura)  nunc,  sic  affecti,  non  modo 
contemnere  debeamus,  sed  etiam  optare.  Tu,  si  me 
diligis,  fruere  isto  otio ;  tibique  persuade,  prarter  cul- 
pam  ac  peccatum,  [qua]  semper  caruisti  et  carebis, 
homini  accidere  nihil  posse,  quod  sit  horribiie  aut 
pertimescendum. 

Ego,  si  videbitur  recte  fieri  posse,  ad  te  veniam 
brevi :  si  quid  acciderit,  ut  mutandum  consilium  sit, 
te  certiorem  faciam  statim.  Tu  ita  fac  cupidus  mei 
videndi  sis,  ut  istinc  te  ne  moveas  tam  infirma  vale- 
tudine,  nisi  ex  me  prius  quaesieris  per  literas,  quid 
te  velim  facere.  Me,  velim,  ut  facis,  diligas,  valetudi- 
nique  tua?  et  tranquillitati  animi  servias. 


M.  TULLII  CICERONIS 
EPISTOLARUM 

AD  DIVERSOS 

LlBER   VI. 

(  1.)  M.  CICERO  S.  D.  A.  TORQUATO, 

(Argumcnium. — AulumTorquatum,  qui,  Pompeio 
victo,  cujus  partes  secutus  fuerat,  Athenis  exsulabat, 
consolatur,  ut  absentiam  ab  Urbe  aequo  animo  ferat, 
quia  turbata  sint  omnia,  et,  qui  praesentes  sint,  multa 
cernant,  quae  nolint  videre.  Addit  spem  reditus  non- 
nullam  ;  hortaturque,  ut  virtute  se  sustentet  et  recti 
conscicntia  :  etiam  ex  civitate,  in  qua  exsulet,  et  Sul- 
picii  consuetudine,  levamen  petat.  Scripta  bello  His- 
paniensi.) 


Etsi  ea  perturbatio  est  omnium  rerum,  ut  suse 
quemque  fortunae  rhaxime  poeniteat ;  nemoque  sit, 
quin  ubivis,  quam  ubi  est,  esse  malit ;  tamen  mihi 
dubium  non  est,  quin,  hoc  tempore,  bono  viro  Romae 
esse  miserrimum  sit.  Nam,  etsi,  quocumque  in  loco 
quisquis  est,  idem  est  ei  sensus,  et  eadem  acerbitas 
ex  interitu  rerum  et  publicarum  et  suarum  ;  tamen 
oculi  augent  dolorem  ;  qui  ea,  quas  casteri  audiunt, 
intueri  coguntur,  nec  avertere  a  miseriis  cogitationem 
sinunt.    Quare,  etsi   multarum  rerum  desiderio  te 

angi  necesse  est ;  tamen  illo  dolore,  quo  maxime  te 
confici  audio,  quod  Romae  non  sis,  animum  tuum 
libera.  Etsi  enim  cum  magna  molestia  tuos  tuaque 
desideras;  tamen  illa  quidem,  quae  requiris,  suum 
statum  tenent,  nec  melius,  si  tu  adesses,  tenerent ; 
nec  sunt  ullo  in  proprio  periculo.  Nec  debes  tu,  cum 
de  tuis  cogitas,  aut  praecipuam  aliquam  fortunam 
postulare,  aut  communem  recusare. 

De  te  autem  ipso,  Torquate,  est  tuum,  sic  agitare 
animo,  ut  non  adhibeas  in  consilium  cogitationum 
tuarum  desperationem  aut  timorem.  Nec  enim  is, 
qui  in  te  adhuc  injustior,  quam  tua  dignitas  postula- 
bat,  fuit,  non  magna  signa  dedit  animi  erga  te  miti- 
gati.  Nec  tamen  is  ipse,  a  quo  salus  petitur,  habet 
explicatam  aut  exploratam  rationem  salutis  suae. 
Cumque  omnium  bellorum  exitus  incerti  sint;  ab 
altera  victoria  tibi  psriculum  nullum  esse  perspicio, 
quod  quidem  sejunctum  sit  ab  omnium  interitu ;  ab 
altera  te  ipsum  nunquam  timuisse,  certo  scio. 

Reliquum  est,  ut  te  id  ipsum,  quod  ego  quasi  con- 
solationis  loco  pono,  maxime  excruciet,  commune  pe- 
riculum  reipublicae :  cujus  tanti  mali,  quamvis  docti 
viri  multa  dicant,  tamen  vereor,  ne  consolatio  nulla 
possit  vera  reperiri,  praeter  illam,  quae  tanta  est, 
quantum  in  cujusque  animo  roboris  est  atque  nervo- 
rum.  Si  enim  bene  sentire,  recteque  facere,  satis  est 
ad  bene  beateque  vivendum  ;  vereor,  ne  eum,  qui  se 
optimorum  consiliorum  conscientia  sustentare  possit, 
miserum  esse  nefas  sit  dicere.  Nec  enim  nos  arbitror, 
victoriae  praemiis  ductos,  patriam  olim  et  liberos  et 
fortunas  reliquisse :  sed  quoddam  nobis  oificium  jus- 
tum,  et  pium,  et  debitum  reipublicae  nostraeque  dig- 
nitati  videbamur  sequi :  nec,  cum  id  faciebamus,  tam 
eramus  amentes,  ut  explorata  nobis  esset  victoria. 

Quare,  si  id  evenit,  quod  ingredientibus  nobis  in 
causam  propositum  fuit  accidere  posse ;  non  debemus 
ita  cadere  animis,  quasi  aliquid  evenerit,  quod  fieri 
posse  nunquam  putarimus.    Simus  igitur  ea  mcntc, 

o3 

quam  ratio  et  veritas  prasscribit,  ut  nihil  in  vita  nobis 
praestandum,  praeter  culpam,  putemus :  eaque  cum 
careamus,  omnia  humana  placate  et  moderate  fera- 
mus.  Atque  haec  eo  pertinet  oratio,  ut,  perditis  re- 
bus  omnibus,  tamen  ipsa  virtus  se  sustentare  posse 
videatur.  Sed,  si  est  spes  aliqua  rebus  communibus, 
ea  tu,  quicumque  status  est  futurus,  carere  non 
debes. 

Atque  ha2C  mihi  scribenti  veniebat  in  mentem,  me 
eum  esse,  cujus  tu  desperationem  accusare  solitus 
esses,  quemque  auctoritate  tua  cunctantem  et  diffi- 
dentem  excitare.  Quo  quidem  tempore,  non  ego  cau- 
sam  nostram,  sed  consilium,  improbabam.  Sero  enim 
nos  iis  armis  adversari  vidcbam,quacmuitoantecon- 
iirmata  per  nosmet  ipsos  erant :  dolebamque,  pilis  et 
gladiis,  non  consiliis  neque  auctoritatibus  nostris,  de 
jure  publico  disceptari.  Nequc  ego  ea,  quae  facta  sunt, 
fore  cum  dicebam,  divinabam  f iitura :  sed,  quod  et 
fieri  posse,  et  exitiosum  fcre,  si  evenissct,  videbam, 
id  ne  accideret,  timebam :  prresertim  cum,  si  mihi 
alterutrum  de  cvcntu  atque  exitu  rerum  promitten- 
dum  esset,  id  futurum,  quod  evenit,  cxploratius  pos- 
tem  promittere.  lis  enim  rebus  prastabamus,  quae 
non  prwdeunt  in  acicm  ;  usu  autem  armorum,  etmi- 
litum  robore,  ir.feriores  eramus.  Sed  tu  illum  ani- 
mum  nunc  adhibe,  qmeso,  quo  me  tum  esse  oportere 
censebas. 

Ilaec  eo  scripsi,  quod  mihi  Philargyrus  tuus,  om- 
r-ia  de  te  requirenti,  fidelissimo  animo  (ut  mihi  qui- 
dem  visus  est)  narravit,  te  interdum  sollicitum  solere 
esse  vehcmentius :  qucd  facere  non  debes,  nec  dubi- 
ir.re,  quin  aut,  aliqua  republica,  sis  futurus,  qui  esse 
debes  ;  aut,  perdita,  non  afHictiore  conditione,  quam 
ca:teri.  Hoc  vero  tempus,  quo  exammati  omnes  et 
m;  pensi  sumus,  hoc  moderatiore  animo  ferre  debes, 
quod  ct  in  urbe  ea  es,  ubi  nata  et  alta  est  ratio  ac 
iiioderatio  vita  ;  ct  habes  Scr.  Sulpidum,  quem  sem- 
pcr  unice  dilcxisti ;  qui  tc  profecto  ct  bcnevolcntia  ct 

sapientia  consolatur :  cujus  si  essemus  et  auctorita- 
tem  et  consilium  secuti;  togati  potius  potentiam, 
quam  armati  victoriam,  subissemus. 

Sed  haec  longiora  fortasse  fuerunt,  quam  necesse 
fuit :  illa,  qua?  majora  sunt,  brevius  exponam.  Ego 
habeo,  cui  plus  quam  tibi  debeam,  neminem.  Qui- 
bus  tantum  debebam,  quantum  tu  intelligis,  eos  mihi 
hujus  belli  casus  eripuit.  Qui  sim  autem  hoc  tem- 
pore,  intelligo.  Sed,  quia  nemo  est  tam  afflictus,  qui, 
si  nrhil  aliud  studeat,  nisi  id  quod  agit,  non  possit 
navare  aliquid  et  efficere ;  omne  meum  consilium, 
operam,  studium,  certe  velim  existimes  tibi  tuisque 
liberis  esse  debitum.  Vale. 


(2.)  M.T.C.  A.  TORQUATO  S.  D. 

(Argumcntum.  —  Excusat,  quod  rarius  scripserit: 
solatur  ex  spe  meliorum  temporum,  propter  quam 
non  sit,  quod  timeat ;  saltem  ex  communi  omnium 
conditione,  idepque  aequius  ferenda.) 


Peto  a  te,  ne  me  putes  oblivione  tui  rarius  ad  te 
scribere,  quam  solebam ;  sed  aut  gravitate  valetudi- 
nis,  qua  tamen  jam  paulum  videor  levari,  aut  quod 
absim  ab  Urbe,  ut,  qui  ad  te  proficiscantur,  scirenon 
possim.  Quare  velim  ita  statutum  habeas,  me  tui 
memoriam  cum  summa  benevolentia  tenere,  tuasque 
omnes  res  non  minori  mihi  curaa,  quam  meas,  esse. 
Quod  majore  in  varietate  versata  est  adhuc  tua  causa, 
quam  homines  aut  volebant  aut  opinabantur;  mihi 
crede,  non  est,  pro  malis  temporum,  quod  moleste 
feras.  Necesse  est  enim  aut  armis  urgeii  rempubli- 
cam  sempiternis,  aut,  his  positis,  recreari  aliquando, 
aut  funditus  interire. 

Si  arma  valebunt,  nec  eos,  a  quibus  reciperis,  ve- 
reri  debes ;  nec  eos,  quos  adjuvisti :  si,  armis  aut 
conditione  positis,  aut  dcfatigatione  abjectis,  aut  vic- 

toria  detractis,  civitas  respiraverit ;  et  dignitate  frui 
tibi,  et  fortunis,  licebit :  sin  cmnino  interierint  om- 
nia,  fueritque  is  exitus,  quem  vir  prudentissimus,  M. 
Antonius,  jam  tum  timebat,  cum  tantum  instare  ma- 
lorum  suspicabatur ;  misera  est  illa  quidem  consola- 
tio,  tali  praesertim  civi  et  viro,  sed  tamen  necessaria, 
nihil  esse  prascipue  cuiquam  dolendum  in  eo  quod 
accidat  universis.  Quae  vis  insit  in  his  paucis  verbis, 
(plura  enim  committenda  epistolae  non  erant)  si  at- 
tendes  (quod  facis),  profecto,  etiam  sine  meis  litcris, 
intelliges,  te  aliquid  habere  quod  speres ;  nihil,  quod, 
aut  hoc  aut  aliquo  reipublicae  statu,  timeas  :  omnia 
si  interierint,  cum  superstitem  te  esse  reipublicsc,  ne 
si  liceat  quidem,  velis,  ferendam  esse  fortunam,  prae- 
sertim  quae  absit  a  culpa.  Sed  ha:c  hactenus.  Tu 
velim  scribas  ad  me,  quid  agas,  et  ubi  futurus  sis ; 
ut,  aut  quo  scribam,  aut  quo  veniam,  scire  pcssim. 
Vale. 


(  3.)   M.  T.  C.  &  D.  A.  TORQUATO. 

(Argumcntum.  —  Consolatur  ita,  ut  bene  actum 
cuni  iis  putet,  qui  ante  exitum  civilis  belli  ex  vita  de- 
cesserint.  Miserius  enim  morte  esse,  ita  vivere,  ut 
post  utriuscumque  partis  victoriam  vivendum  esse  di- 
vinat.  Addit  graviorem  consolationem,  vivo,  quod 
vacuus  sit  culpa ;  mortuo,  quod  cariturus  sit  sensu. 
Scripta  proxime  post  primam  epistolam,  ante  secun- 
dam.) 


Superioiibus  literis,  benevolentia  magis  adductus, 
quam  quod  res  ita  postularet,  fui  longior.  Neque 
enim  confirmatione  nostra  egebat  virtus  tua ;  neque 
erat  ea  mea  causa  atque  fortuna,  ut,  cui  ipsi  omnia 
deessent,  alterum  confirmarem.  Hoc  item  tempore 
brevior  esse  debeo.  Sive  enim  nihil  tum  opufl  fuit 
tam  multis  verbis,  niliilo  magis  nunc  opus  cst :  sive 

tum  opus  fuit,  illud  satis  est,  praesertim  cum  accesv- 
serit  nihil  novi.  Nam,  etsi  quotidie  aliquid  audimus 
earum  rcrum  quas  ad  te  perferri  existimo,  summa 
tamen  eadem  est,  et  idem  exitus,  quem  ego  tam  vi- 
deo  animo,  quam  ea,  quae  oculis  cernimus.  Nec 
vero  quidquam  video,  quod  non  idem  te  videre  certo 
scio. 

Nam,  etsi,  quem  exitum  acies  habitura  sit,  divi- 
nare  nemo  potest ;  tamen  et  belli  exitum  video  ;  et, 
si  id  minus,  hoc  quidem  certe,  cum  sit  necesse  alter- 
utrum  vincere,  qualis  futura  sit  vel  haec  vel  illa  vic- 
toria.  Idque  cum  optime  perspexi,  tale  video,  nihil 
nt  mali  videatur  futurum,  si  id  vel  ante  acciderit, 
quod  vel  maximum  ad  timorem  proponitur,  Ita  enim 
vivere,  ut  [tum]  sit  vivendum,  miserrimum  est :  rnori 
autem  nemo  sapiens  miserum  dixit,  ne  beato  qui- 
dem. 

Sed  in  ea  es  urbe,  in  qua  haec,  vel  plura  et  orna- 
tiora,  parietes  ipsi  loqui  posse  videantur.  Ego  tibi  hoc 
confirmo,  (etsi  levis  est  consolatio  ex  miseriis  aliorum) 
nihilo  te  nunc  majore  in  discrimine  esse,  quam  quem- 
vis  aut  eorum  qui  discesserint,  [aut  corum  qui  rc- 
manscrint.]  Alteri  dimicant :  alteri  victorem  timent. 
Sed  haec  consolatio  levis  est :  illa  gravior,  qua  te  uti 
spero,  ego  certe  utor.  Nec  enim,  dum  ero,  angar 
ulla  re,  cum  omni  vacem  culpa. :  et,  si  non  ero,  sensu 
omnino  carebo.  Sed  rursus  yAaux'  eig  Afyvug,  qui  ad 
te  hasc.  Mihi  tu,  tui,  tua  omnia,  maxime  curae  sunt, 
et,  dum  vivam,  erunt.  Vale. 


(4.)  M.  T.  C.  A.  TORQUATO  S.  D. 

{Argumcntum.  —  Brevi  ante  exitum  belli  Hispa- 
niensis,  quem  instare  videt,  et  bellum  non  diuturnum 
inde  auguratur,  solatium,  qualecumque  potest  in  re 
trepida,  adhibet;  et  studium  ac  diligentiam  suam 
pollicetur.) 

Novi,  quod  ad  te  scriberein,  nihil  erat:  ct  tamen, 
si  quid  esset,  sciebam  te  a  tuis  certiorem  fieri  solere. 
De  futuris  autem  rebus  etsi  semper  difficile  est  dicere, 
tamen  interdum  conjectura  possis  propius  accedere, 
cum  est  res  ejusmodi,  cujus  exitus  provideri  possit. 
JVunc  tantum  videmur  intelligere  non  diuturnum  bel- 
lum  ;  etsi  id  ipsum  nonnullis  videatur  secus.  Equi- 
dem,  cum  haec  scribebam,  aliquid  jam  actum  puta- 
bam :  non  quo  [ego  certo  scirem,~\  sed  quod  [haud] 
difficilis  erat  conjectura.  Nam,  cum  omnis  belli  3Iars 
communis,  et  cum  semper  incerti  exitus  prceliorum 
sint ;  tum  hoc  tempore  ita  magnae  utrimque  copiae, 
ita  paratae  ad  depugnandum,  esse  dicuntur,  ut,  uter- 
cumque  vicerit,  non  sit  mirum  futurum. 

Illa  in  dies  singulos  magis  magisque  opinio  homi- 
num  confirmatur,  etiamsi  inter  causas  armorum  ali- 
quantum  intersit,  tamen  inter  victorias  non  multum 
interfuturum.  Alteros  propemodum  jam  sumus  ex- 
perti :  de  altero,  nemo  est,  quin  cogitet,  quam  sit 
metuendus  iratus  victor  armatus. 

Hoc  loco  si  videor  augere  dolorem  tuum,  quem 
consolando  levare  debeam,  fateor  me  communium 
malorum  consolationem  nullam  invenire,  praeter  il- 
lam,  quae  tamen,  si  possis  eam  suscipere,  maxima 
est,  quaque  ego  quotidie  magis  utor ;  conscientiam 
rectae  voluntatis,  maximam  consolationem  esse  rerum 
incommodarum ;  nec  esse  ullum  magnum  malum, 
praeter  culpam.  A  qua  cum  tantum  absumus,  ut  etiam 
optime  senserimus,  eventusque  magis  nostri  consilii, 
quam  consilium,  reprehendatur ;  et  cum  praestiti- 
mus,  quod  debuimus ;  mcderate,  quod  evenit,  fera- 
mus. 

Sed  hoc  mihi  tamen  non  sumo,  ut  te  ccnsoler  de 
communibus  miseriis,  quae,  ad  consolandum,  majoris 
ingenii,  et  ad  ferendum,  singularis  virtutis,  indigent. 
Illud  cuivis  facile  est  docere,  cur  praecipue  tu  dolere 
nihil  debeas.  Ejus  enim,  qui  tardior  in  te  levando 
fuit,  quam  fore  putarcmus,  non  est  mihi  dubia  de  tua 

salute  sententia :  de  aliis  autem  non  arbitror  te  ex- 
spectare  quid  sentiam. 

Reliquum  est,  ut  te  angat,  quod  absis  a  tuis  tam- 
diu.  Res  molesta,  praesertim  ab  iis  pueris,  quibus 
nihil  potest  esse  festivius.  Sed  (ut  ad  te  scripsi  antea) 
tempus  est  hujusmodi,  ut  suam  quisque  conditionem 
miserrimam  putet ;  et,  ubi  quisque  sit,  ibi  esse  mini- 
me  velit.  Equidem,  nos  qucd  Romae  sumus,  miser- 
rimum  esse  duco,  non  solum  quod,  in  malis  omnibus, 
acerbius  est  videre  quam  audire,  sed  etiam,  quod  ad 
omnes  casus  subitorum  periculorum  magis  objecti  su- 
mus,  quam  si  abessemus.  Etsi  meipsum,  consolato- 
rem  tuum,  non  tantum  literae,  quibus  semper  studui, 
quantum  longinquitas  temporis,  mitigavit. 

Quanto  fuerim  dolore,  meministi.  In  quo,  prima 
illa  consolatio  est,  vidisse  me  plus  quam  caeteros,  cum 
cupiebam,  quamvis  iniqua  conditione,  pacem.  Quod 
etsi  casu,  non  divinatione  mea,  factum  est ;  tamen  in 
hac  inani  prudentiae  laude  delector.  Deinde,  (quod 
mihi  ad  consolationem  commune  tecum  est)  si  jam 
vocer  ad  exitum  vitae,  non  ab  ea.  republica,  avellar, 
qua,  carendum  esse  doleam  ;  praesertim  cum  id  sine 
ullo  sensu  futurum  sit.  Adjuvat  etiam  aetas,  et  acta 
jam  vita,  quae  cum  cursu  suo  bene  confecto  delecta- 
tur,  tum  vetat  in  eo  vim  timere,  quo  nos  jam  natura 
ipsa  paene  perduxerit.  Postremo,  is  vir,  vel  etiam  ii 
viri,  hoc  bello  occiderunt,  ut  impudentia  videatur, 
eamdem  fortunam,  si  res  cogat,  recusare. 

Equidem  mihi  omnia  propono ;  nec  ullum  est  tan- 
tum  malum,  quod  non  putem  impendere.  Sed,  cum 
plus  in  metuendo  mali  sit,  quam  in  ipso  illo  quod  ti- 
metur,  desino;  praesertim  cum  impendeat,  in  quo 
non  modo  dolor  nullus,  verum  finis  etiam  doloris, 
futurus  sit.  Sed  haec  satis  multa,  vel  plura  potius, 
quam  necesse  fuit.  Facit  autem  non  loquacitas  mea, 
sed  benevolentia,  longiores  epistolas. 

Servium  discessisse  Athenis,  moleste  tuli.    Non 

enim  dubito,  quin  magnae  tibi  levationi  solitus  sit 
esse  quotidianus  congressus  et  sermo,  cum  familia- 
rissimi  hominis,  tum  optimi  et  prudentissimi  viri. 
Tu,  velim,  te,  ut  debes  et  soles,  tua  virtute  susten- 
tes.  Ego,  quae  te  velle,  quaeque  ad  te  et  ad  tuos  per- 
tinere  arbitrabor,  omnia  studiose  diligenterque  cura- 
bo :  quae  cum  faciam,  benevolentiam  tuarn  erga  me 
imitabor ;  merita  non  assequar.  Vale. 


(  5.)  M.  T.  C.  A.  C/ECINiE  S.  D. 

(Argnmcntum. — A.  Caecina,  Pompeii  partes  in 
bello  secutus,  etiam  scripto  libro  Caesarem  offenderat. 
Ob  id  patria  carentem  solatur  Cicero,  et  bene  spe- 
rare  de  se  et  fortunis  suis  jubct.  Scripta  videtur  inter 
Africanum  et  Hispaniense  bellum  medio  tempore.) 


Quotiescumque  filium  tuum  video,  (video  autem 
fere  quotidie)  polliceor  ei  studium  quidem  meum  et 
operam,  sine  ulKi  exceptione  aut  laboris,  aut  occu- 
pationis,  aut  temporis  ;  gratiam  autem  atque  aucto- 
ritatem,  cumhac  exceptione,  quantum  valeam,  quan- 
tumque  possim.  Liber  tuus  et  lectus  est,  et  legitur, 
a  me  diligenter,  et  custoditur  diligentissime.  Res  et 
fortunae  tuae  mihi  maximae  curae  sunt,  quae  quidem 
quotidie  faciliores  mihi  et  meliores  videntur :  multis- 
que  video  magnae  esse  curae ;  quorum  de  studio,  et 
de  sua  spe,  filium  ad  te  perscripsisse,  certo  scio. 

His  autem  de  rebus,  quas  conjectura  consequi  pos- 
sumus,  non  mihi  sumo,  ut  plus  ipse  prospiciam, 
quam  te  videre  atque  intelligere  mihi  persuaserim  : 
sed  tamen,  quia  fieri  potest,  ut  tu  ea  perturbatiore 
animo  cogites,  puto  esse  meum,  quid  sentiam,  expo- 
nere.  Ea  natura  rerum  est,  et  is  temporum  cursus, 
ut  non  possit  ista,  aut  tibi  aut  caeteris,  fortuna  esse 
diuturna ;  neque  haerere  in  tam  bona  causa,  et  in  tam 

bonis  civibus,  tam  acerba  injuria.  Quare,  ad  eam 
spem,  quam  extra  ordinem  de  te  ipso  habemus,  non 
solum  propter  dignitatem  et  virtutem  tuam,  (ha:c 
enim  ornamenta  sunt  tibi  etiam  cum  aliis  communia) 
accedunt  tua  praecipua,  propter  eximium  ingenium 
summamque  [doctrinam;]  cui  (mehercules)  hic,  cu- 
jus  in  potestate  sumus,  multum  tribuit.  Itaque  ne 
punctum  quidem  temporis  in  ista  fortuna  fuisses,  nisi 
eo  ipso  bono  tuo,  quo  delectatur,  se  violatum  putas- 
set.  Quod  ipsum  lenitur  quotidie :  significaturque 
nobis  ab  iis,  qui  simul  cum  eo  vivunt,  tibi  hanc  ip- 
sam  opinionem  ingenii  apud  ipsum  plurimum  profu- 
turam. 

Quapropter,  primum  fac  animo  forti  atque  magno 
sis.  Ita  enim  natus,  ita  eductus,  ita  doctus  es,  ita 
etiam  cognitus,  ut  tibi  id  faciendum  sit:  deinde 
spem  quoque  habeas  firmissimam  propter  eas  causas, 
quas  scripsi.  A  me  vero  tibi  omnia  liberisque  tuis 
paratissima  esse,  confidas  velim.  Id  enim  et  vetustas 
nostri  amoris,  et  mea  consuetudo  in  meos,  et  tua 
multa  erga  me  officia,  postulant.    Vale. 


(6.)  M.T.C.  A.  CMCITSUE  S.D. 

(Argumentum.  —  Consolatur  divinatione  melioris 
fortunae,  sumta  ex  ingenio  Caesaris,  et  natura  rerum 
ac  temporum :  proposita  fortitudinis  laude,  et  con- 
scientia  recte  factorum :  quibus  addit  communis  ca- 
lamitatis  et  turbatae  reipublicae  argumentum.) 


Vereor,  ne  desideres  officium  meum  ;  quod  tibi, 
pro  nostra  et  meritorum  multorum,  et  studiorum,  et 
partium  conjunctione,  deesse  non  debet :  sed  tamen 
vereor,  ne  literarum  a  me  officium  requiras;  quas 
tibi  et  jam  pridem  et  saepe  misissem,  nisi,  quotidie 
melius  exspectans,  gratulationem  quam  confirmatio- 
nem  animi  tui  complecti  literismaluissem.  Nunc,  ut 

(Ejrist.)  vol.   I.  l* 

spero,  brevi  gratulabimur.  Itaque  in  aliud  tempus  id 
argumentum  epistolse  differo.  His  autem  literis  ani- 
mum  tuum,  quem  minime  imbeciHem  esse  et  audio 
et  spero,  etsi  non  sapientissimi,  at  amicissimi  hominis 
auctoritate,  confirmandum  etiam  atque  etiam  puto  : 
nec  iis  quidem  verbis,  quibus  te  consoler  ut  afflictum, 
et  jam  omni  spe  salutis  orbatum,  sed  ut  eum,  de  cu- 
jus  incolumitate  non  plus  dubitem,  quam  te  memini 
dubitare  de  mea.  Nam,  cum  me  ex  republica  expu- 
lissent  ii,  qui  iilam  cadere  posse,  stante  me,  non  pu- 
tarunt ;  memini,  me  ex  multis  hospitibus,  qui  ad  me 
ex  Asia,  in  qua  tu  eras,  venerant,  audire,  te  de  glo- 
rioso  et  celeri  reditu  meo  confirmare. 

Si  te  ratio  quaedam  Etruscae  disciplinae,  quam  a 
patre,  nobilissimo  atque  optimo  viro,  acceperas,  non 
fefellit;  ne  nos  quidem  nostradivinatiofaliet;  quam, 
cimi  sapientissimorum  virorum  monimentis  atque 
pneceptis,  plurimoque  (ut  tu  scis)  doctrinaj  studio, 
tum  magno  etiam  usu  tractandae  rei  publica^,  magna- 
que  nostrorum  temporum  varietate,  consecuti  sumus. 
Cui  quidem  divinationi  hoc  plus  confidimus,  quod  ea 
nos  nihil,  in  his  tam  obscuris  rebus,  tamque  pertur- 
batis,  unquam  omnino  fefellit. 

Dicerem,  qua>  ante  futura  dixissem,  ni  vererer,  ne 
ex  eventis  flngere  viderer.  Sed  tarnen  plurimi  sunt 
testes,  me  et  initio,  ne  conjungeret  se  cum  Caesare, 
monuisse  Pompeium  ;  et  postea,  ne  sejungeret.  Con- 
junctione  frangi  senattis  opes,  disjunctione  civile  bel- 
lum  excitari,  videbam.  Atque  utebar  familiarissime 
Cacsare ;  Pompeium  faciebam  plurimi :  sed  erat 
meum  consilium  cum  fidele  Pompeio,  tum  salutare 
utrique. 

Qua3  prasterea  providcrim,  praetereo.  Nolo  enim, 
hunc,  de  me  optime  meritum,  existimare,  ea  me  sua- 
sisse  Pompeio,  quibus  ille  si  paruisset,  esset  hic  qui- 
dem  clarus  in  toga  et  princeps ;  sed  tantas  opes, 
quantas  nunc  habet,  non  haberet.  Eundum  in  His- 
paniam  censui :  quod  si  fecisset,  civile  bellum  nul- 

Ium  omnino  fuisset.  Kationem  haberi  absentis,  non 
tam  pugnavi  ut  iiceret,  quam  ut,  quando,  ipso  con- 
sule  pugnante,  populus  jusserat,  haberetur. 

Causa  orta  belli  est.  Quid  ego  praetermisi  aut  mc- 
nitorum  aut  querelarum,  cum  vel  iniquissimam  pa- 
cem  justissimo  bello  anteferrem  ?  Victa  est  auctoritas 
mea,  non  tam  a  Pompeio  (nam  is  movebatur)  quam 
ab  iis,  qui,  duce  Pompeio  freti,  peropportunam  et 
rebus  domesticis  et  cupiditatibus  suis  illius  belli  vic- 
toriam  fore  putabant. 

Susceptum  bellum  est,  quiescente  me  ;  depulsum 
ex  Italia,  manenteme,  quoad  potui:  sed  valuit  apud 
me  plus  pudor  meus,  quam  timor.  Veritus  sum  de- 
esse  Pompeii  saluti,  cum  ille  aliquando  non  defuisset 
meae.  Itaque  vel  ofricio,  vel  fama  bonorum,  vel  pu- 
dore  victus,  ut  in  fabulis  Amphiaraus,  sic  ego,  pru- 
dens  et  sciens,  ad  pestem  ante  oculos  positam  sum 
profectus.  Quo  in  bello  nihil  adversi  accidit,  non 
praedicente  me.  Quare,  cum,  ut  augures  et  astrologi 
6olent,  ego  quoque,  augur  publicus,  ex  meis  superio- 
ribus  pradictis  constitui  apud  te  auctoritatem  augu- 
rii  et  divinationis  mese ;  debebit  habere  iidem  nostra 
praedictio. 

Non  igitur  ex  alitis  involatu,  nec  e  cantu  sinistro 
oscinis,  ut  in  nostra  disciplina  est,  nec  ex  tripudiis 
solisthnis,  aut  soniviis,  tibi  auguror :  sed  habeo  alia 
signa,  quae  observem;  quae  etsi  non  sunt  certiora 
illis,  minus  tamen  habent  vel  obscuritatis,  vel  erroris. 
Notantur  autem  mihi  ad  divinandum  signa  duplici 
quadam  via, ;  quarum  alteram  duco  a  Caesare  ipso ; 
olteram  e  temporum  civilium  natura  atque  ratione. 

In  Caesare  haec  sunt :  mitis  clemensque  natura, 
qualis  exprimitur  praeclaro  illo  libro  u  Querelarum" 
tuarum.  Accedit,  quocl  mirifice  ingeniis  excellenti- 
bus,  quale  est  tuum,  delectatur.  Praeterea  cedit  mul- 
torum  justis  et  officio  incensis,  non  inanibus  aut  am- 
bitiosis,  voluntatibus.  In  quo  vehementer  eum  con- 
sentiens  Etruria  movebit 

Cur  haec  igitur  adhuc  parum  profecerunt  ?  Quia 
non  putat  se  sustinere  causas  posse  multorum,  si  tibi, 
cui  justius  videtur  irasci  posse,  concesserit.  Quae  est 
igitur,  inquies,  spes  ab  irato  ?  Eodem  fonte  se  hau- 
sturum  intelligit  laudes  suas,  e  quo  sit  leviter  adsper- 
sus.  Postremo  homo  valde  est  acutus,  et  multum  pro- 
videns  :  intelligit,  te,  hominem  in  parte  Italiae  mini- 
me  contemnenda  facile  omnium  nobilissimum,  et  in 
communi  republica  cuivis  summorum  tuae  aetatis, 
vel  ingenio,  vel  gratia,  vel  fama  populi  Romani  pa- 
rem,  non  posse  prohiberi  republica  diutius.  Nolet, 
hoc  temporis  potius  esse  aliquando  beneficium,  quam 
jam  suum.  Dixi  de  Caesare ;  nunc  dicam  de  tempo- 
rum  rerumque  natura. 

Nemo  est  tam  inimicus  ei  causae,  quam  Pompeius, 
animatus  melius  quam  paratus,  susceperat,  qui  nos 
malos  cives  dicere,  aut  homines  improbos,  audeat. 
In  quo  admirari  soleo  gravitatem,  et  justitiam,  et 
sapientiam  Caesaris.  Nunquam,  nisi  honorificentis- 
sime,  Pompeium  appellat.  At  in  ejus  personam  mul- 
ta  fecit  asperius.  Armorum  ista  et  victoriae  sunt  facta, 
non  Caesaris.  At  nos  quemadmodum  est  complexus  ? 
Cassium  sibi  legavit ;  Brutum  Galliae  praefecit,  Sul- 
picium  Graeciae ;  Marcellum,  cui  maxime  succense- 
bat,  cum  summa  illius  dignitate  restituit. 

Quo  igitur  haec  spectant?  Rerum  hoc  natura  et 
civilium  temporum  non  patietur,  nec  manens  nec 
mutata  ratio  feret,  primum,  ut  non,  in  causa  pari, 
eadem  sit  et  conditio  et  fortuna  omnium  ;  deinde,  ut 
in  eam  civitatem  boni  viri  et  boni  cives,  nulla  igno- 
minia  notati,  non  revertantur,  in  quam  tot  nefario- 
rum  scelerum  condemnati  reverterunt. 

Habes  augurium  meum,  quo,  si  quid  addubita- 
rem,  non  potius  uterer,  quam  illa  consolatione,  qua 
facile  fortem  virum  sustentarem  :  te,  si  explorata  vic- 
toria  arma  sumsisses  pro  republica  (ita  enim  tum  pu- 
tabas),  non  nimis  esse  laudandum :  sin,  propter  in- 
certos  exitus  eventusque  bellorum,  posse  accidere,  ut 

vinceremur,  putasses ;  non  debere  te  ad  secundam 
fortunam  bene  paratum  fuisse,  adversam  ferre  nullo 
modo  posse.  Disputarem  etiam,  quanto  solatio  tibi 
conscientia  tui  facti,  quantasve  delectationi  in  rebus 
adversis  literaa  esse  deberent.  Commemorarem,  non 
solum  veterum,  sed  horum  etiam  recentium,  vel  du- 
cum  vel  comitum  tuorum,  gravissimos  casus.  Etiam 
externos  multos  claros  viros  nominarem.  Levat  enim 
dolorem  communis  quasi  legis  et  humanas  conditio- 
nis  recordatio.  Exponerem  etiam,  quemadmodum 
hic,  et  quanta  in  turba,  quantaque  in  confusione  re- 
rum  omnium,  viveremus.  Necesse  est  enim  minore 
desiderio  perdita  republica  carere,  quam  bona.  Sed 
hoc  genere  nihil  opus  est  Incolumem  te  cito,  ut 
spero,  vel  potius,  ut  perspicio,  videbimus. 

Interea  tibi  absenti,  et  huic,  qui  adest,  imagini 
animi  et  corporis  tui,  constantissimo  atque  optimo 
filio  tuo,  studium,  ofTicium,  operam,  laborem  meum, 
jampridem  et  pollicitus  sum  et  detuli :  nunc  hoc 
amplius,  quod  me  amicissime  quotidie  magis  Caesar 
amplectitur;  familiares  quidem  ejus,  sicuti  neminem. 
Apud  quem  quidquid  valebo  vel  auctoritate  vel  gra- 
tia,  valebo  tibi.  Tu  cura,  ut,  cum  firmitudine  te  ani- 
mi,  tura  etiam  spe  optima,  sustentes.  Vale. 


X  7.)  A.  CiECIJSA  M.  CICERONI  S.  D. 

(Argumcntum.  —  Excusat,  quod  alterum  librum 
iilius  non  reddiderit.  Queritur  sibi  Cassarem  irasci 
propter  stilum,  cum  ignorit  iis  qui  contraipsum  Deos 
precati  sint.  Parce  et  timide  de  Cicerone  aaque  et  de 
Caesare  se  scribere  ait,  ne  hunc  ofFendat.  Eogat  tan- 
dem,  ut  reditum  sibi  impetret ;  nec  librum  exire  pa- 
tiatur,  nisi  correctum  ita,  ne  sibi  noceat.) 


Quod   tibi  non  tam  celeritcr  liber  est  redditus, 
ignosce  timori  nostio ;  et  miserere  temporis.  Filius 

(ut  audio)  pertimuit,  neque  injuria,  si  liber  exisset, 
(quando  non  tam  interest,  quo  animo  scribatur,  quam 
quo  accipiatur)  ne  ea  res  inepte  mihi  noceret ;  cum 
praesertim  adhuc  stili  pcenas  dem.  Qua  quidem  in 
re  singulari  sum  fato.  Nam,  cum  mendum  scripturee 
litura  tollatur,  stultitia  fama  multetur,  meus  error 
exsilio  corrigitur.  Cujus  summa  criminis  est,  quod 
armatus  adversario  maledixi.  Nemo  nostrum  est,  ut 
opinor,  quin  vota  victoriae  suae  fecerit ;  nemo,  quin, 
etiam  cum  de  alia  re  immclaret,  tamen  eo  quidem 
ipso  tempore,  ut  quam  primum  Caesar  superaretur,  op- 
tarit.  Hoc  si  non  cogitat,  omnibus  rebus  felix  est:  si 
scit  et  persuasus  est,  quid  irascitur  ei,  qui  aliquid 
scripsit  contra  suam  voluntatem,  cum  ignorit  omni- 
bus,  qui  multa  Deos  venerati  sint  contra  ejus  salu- 
tem  ? 

Sed,  ut  eodem  revertar,  causa  haec  fuit  timoris. 
Scripsi  de  te  parce  (medius  fidius)  et  timide,  non  re- 
vocans  me  ipse,  sed  pame  refugiens.  Genus  autem 
hoc  scripturae,  non  modo  liberum,  sed  incitatum  at- 
que  elatum,  esse  debcre,  quis  ignorat  ?  Solutum  ex- 
istimatur  esse,  alteri  maledicere ;  tamen  cavendum 
est,  ne  in  petulantiam  incidas:  impeditum,  seipsum 
laudare,  ne  vitium  arrogantiae  subsequatur:  solum 
vero  liberum,  alterum  laudare  ;  de  quo  quidquid  de- 
trahas,  necesse  est,  aut  inflrmitati  aut  invidi-e  assig- 
netur.  Ac  nescio,  an  tibi  gratius  opportuniusque  ac- 
ciderit.  Nam,  quod  praeclare  facere  non  poteram, 
primum  erat,  non  attingere;  secundum  [benehcium], 
quam  parcissime  facere :  sed  tamen  ego  quidem  me 
sustinui:  multaminui:  multasustuli:  complura  nc 
posui  quidem. 

Quemadmodum  igitur  scalarum  gradus  si  alios 
tollas,  alios  incidas,  nonnullos  male  ha?rentes  relin* 
quas,  ruina?  periculum  struas,  non  adscensum  pares : 
sic  tot  malis  cum  vinctum,  tum  fractum,  studium 
scribendi,  quid  dignum  airribus,  aut  probabile,  po- 
tcst  afferrc  ?  Cuni  vcrc  ad  ipsius  C&saris  nomcn  veni, 

toto  corpore  contremisco,  non  pcenae  metu,  sed  illius 
judicii.  Totum  enim  Caesarem  non  novi.  Quem  pu- 
tas  animum  esse,  ubi  secum  loquitur  ?  hocprobabit? 
hoc  verbum  suspiciosum  est :  quid,  si  hoc  muto  ?  at 
vereor,  ne  pejus  sit.  Age  vero,  laudo  aliquem  :  num 
ofFendo  ?  cum  porro  ofFendam,  quid,  si  non  vult  ? 
Armati  stilum  persequitur :  victi  et  nondum  restituti 
quid  faciet  ? 

Auges  etiam  tu  mihi  timorem,  qui,  in  u  Oratore" 
tuo,  eaves  tibi  per  Brutum,  et,  ad  excusationem,  so- 
cium  quaeris.  Ubi  hoc  omnium  patronus  facis,  quid 
me,  veterem  tuum,  nunc  omnium  clientem,  [sentire] 
oportet  ?  In  hac  igitur  calumnia  timoris,  et  caecae  su- 
spicionis  tormento,  cum  plurima  ad  alieni  sensus  con- 
jecturam,  non  ad  suum  judicium,  scribantUr,  quam 
difficile  sit  evadere,  si  minus  expertus  es,  quod  te  ad 
omnia  summum  atque  excellens  ingenium  armavit, 
nos  sentimus.  Sed  tamen  ego  filio  dixeram,  librum 
tibi  legeret  et  auferret ;  aut  ea  conditione  daret,  si 
reciperes  te  correcturum ;  hoc  est,  si  totum  alium 
faceres. 

De  Asiatico  itinere,  quamquam  summa  nccessitas 
premebat,  ut  imperasti,  feci.  Te  pro  me  quid  hor- 
ter  ?  vides  tempus  venisse,  quo  necesse  sit  de  nobis 
constitui.  Nihil  est,  mi  Cicero,  quod  filium  meum 
exspectes.  Adolescens  est :  omnia  excogitare,  vel  stu- 
dio,  vel  cetate,  vel  metu,  non  pctest.  Totum  nego- 
tium  tu  sustineas,  oportet :  in  te  mihi  omnis  spes  est. 
Tu,  pro  tua  prudentia,  quibus  rebus  gaudeat,  quibus 
capiatur  Csesar,  tenes  :  a  te  omnia  proiiciscantur,  et 
per  te  ad  exitum  perducantur,  necesse  est.  Apud  ip> 
sum  multum,  apud  ejus  omnes  plurimum,  potes. 
.Unum  tibi  si  persuaseris,  non  hoc  esse  tui  muneris, 
si  quid  rcgatus  fueris,  ut  facias,  (quamquam  id  mag- 
num  et  amplum  est)  sed  totum  tuum  esse  onus ;  per- 
ficics ;  nisi  forte  aut  in  miseria  nimis  stulte,  aut  in 
amicitia  nimis  impudcnter,  tibi  onus  impono.  Sed 
utrique  rei  excusationcm  tua?  vitae  consuctudo  dat. 

TsTam,  quod  ita  consuesti  pro  amicis  laborare,  non 
jam  sic  sperant  abs  te,  sed  etiam  sic  imperant  tibi, 
familiares.  Quod  ad  librum  attinet,  quem  tibi  filius 
dabit,  peto  a  te,  ne  exeat ;  aut  ita  corrigas,  ne  mihi 
noceat.  Vale. 


(8.)  M.C.  A.  CJECIN/E  S.D. 

{Argumcntum.—  Sibi  hoc  datum  a  Balbo  et  Op- 
pio  scribit,  ut  Cascina;  liceret  in  Sicilia  esse  ;  ibiqu 
ut  commoretur,  neclongius  abeat,  suadet.) 

Cum  esset  mecum  Largus,  homo  tui  studiosus, 
locutus,  Calendas  Januarias  tibi  prasfinitas  esse; 
quod  omnibus  rebus  perspexeram,  quae  Balbus  et 
Oppius,  absente  Caesare,  egissent,  ea  solere  illi  rata 
esse ;  egi  vehementer  cum  his,  ut  hoc  mihi  darent, 
tibi  in  Sicilia,  quoad  vellemus,  esse  uti  liceret.  Qui 
mihi  consuesscnt  aut  libenter  polliceri,  si  quid  esset 
ejusmodi  quod  eorum  animos  non  oflfenderet ;  aut 
etiam  negare,  et  afferre  rationem,  curncgarent;  huic 
meae  rogationi  potius  non  continuo  responderunt : 
eodem  die  tamen  ad  nie  reverterunt :  mihi  hoc  de- 
derunt,  ut  esses  in  Sicilia  quoad  velles :  se  pra:sta- 
turos,  nihil  ex  eo  te  ofFensionis  habiturum. 

Quando,  quid  tibi  permittatur,  cognosti,  quid  mihi 
placeat,  puto  te  scire  oportere.  Actis  his  rebus,  literae 
a  te  mihi  redditae  sunt,  quibus  a  me  consilium  petis, 
quid  sim  tibi  auctor :  in  Siciliane  subsidas,  an  ad  re- 
liquias  Asiatica?  negotiationis  proficiscare.  Ha^c  tua 
deliberatio  non  mihi  convenire  visa  cst  cum  oratione 
Largi.  Illeenimmecum,  quasi  tibi  non  Hceret  in  Si- 
cilia  diutius  commorari,  ita  locutus  erat ;  tu  autem, 
quasi  concessum  sit,  ita  deliberas.  Sed  ego,  sive  hoc 
sive  illud  est,  in  Sicilia  censeo  commorandum.  Pro- 
pinquitas  locorum  vel  acl  impetnradum  adjuvalnt  crc- 
bris  literis  et  nuntiis,  vcl  ad  reditus  celcritatcm,  re 

aut  impetrata  (quod  spero),  aut  aliqua  ratione  con- 
fecta.  Quamobrem  censeo  magno  opere  commoran- 
dum. 

T.  Furfanio  Postumo,  familiari  meo,  legatisque 
ejus,  item  meis  familiaribus,  diligentissime  te  com- 
mendabo,  cum  venerint :  erant  enim  omnes  Mutinae. 
Viri  sunt  optimi,  et  tui  similium  studiosi,  et  mei  ne- 
cessarii.  Quae  mihi  venient  in  mentem,  quae  ad  te 
pertinere  arbitrabor,  ea  mea,  sponte  faciam.  Si  quid 
ignorabo,  de  eo  admonitus,  omnium  studia  vincam. 

Ego  etsi  coram  de  te  cum  Furfanio  ita  loquar,  ut 
tibi  literis  meis  ad  eum  nihil  opus  sit ;  tamen,  quo- 
niam  tuis  placuit,  te  habere  meas  literas,  quas  ei  red- 
deres,  morem  his  gessi.  Earum  literarum  exemplum 
infra  scriptum  est.  Vale. 


(  9.)  M.  T.  C.  T.  FURFANIO,  PROCOS. 
S.D. 

{Argumentum.  —  Brevi,  sed  perfecto  commenda- 
tionis  exemplo,  Caecinam  Furfanio  commendat) 

Cum  A.  Caecina,  tanta  mihi  familiaritas  consuetu- 
doque  semper  fuit,  ut  nulla  major  esse  possit  Nam 
et  patre  ejus,  claro  homine  et  forti  viro,  plurimum 
usi  sumus ;  et  hunc  a  puero  (quod  et  spem  magnam 
mihi  afferebat  summae  probitatis,  summaeque  elo- 
quentiae,  et  vivebat  mecum  conjunctissime,  non  so- 
lum  officiis  amicitiae,  sed  etiam  studiis  communibus) 
sic  semper  dilexi,  ut  non  ullo  cum  homine  conjunc- 
tius  viverem.  Niliil  attinet  me  plura  scribere.  Quam 
mihi  necesse  sit,  ejus  salutem  et  fortunas,  quibus- 
cumque  rebus  possim,  tueri,  vides.  Reliquum  est, 
ut,  cum  cognorim  pluribus  rebus,  quid  tu  et  de  bo- 
norum  fortuna,  et  de  reipublicae  calamitatibus,  sen- 
tires,  nihil  a  te  petam,  nisi,  ut  ad  eam  voluntatem, 
quam  tua  sponte  erga  Cascinam  habiturus  esses,  tan- 

tus  cumulus  accedat  commendatione  mea,  quanti  me 
a  te  fieri  intelligo.  Hoc  mihi  gratius  facere  nihil  po- 
tes.  Vale. 


(10.)  M.T.C.  TREBIANO  S.D. 

(Argumentum.  —  Pollicetur  exsuli  Trebiano, 
quantum  potest ;  cui  iratior  Caesar  erat,  quod,  post 
Pharsalicam  pugnam,  non  cesserat  ab  armis,  sed  bel- 
lum  in  Africa  persecutus  fuerat.) 

Ego  quanti  te  faciam,  semperque  fecerim,  quanti 
me  a  te  fleri  intellexerim,  sum  mihi  ipse  testis.  Nam 
et  consilium  tuum,  vel  casus  potius,  diutius  in  armis 
civilibus  commorandi,  semper  mihi  magnodolori  fuit : 
et  hic  eventus,  quod  tardius,  quam  estaequum,  et  quam 
ego  vellem,  recuperas  fortunam  et  dignitatem  tuam, 
mihi  non  minori  curae  est,  quam  tibi  semper  fuerunt 
casus  mei.  Itaque  et  Postumuleno  et  Sextio,  et  sae- 
pissime  Attico  nostro,  proximeque  Theudae,  liberto 
tuo,  totum  me  patefeci,  et  iis  singulis  saepe  dixi,  qua- 
cumque  re  possem,  me  tibi  et  liberis  tuis  satisfacere 
cupere :  idque  tu  ad  tuos  velim  scribas  :  haec  quidem 
certe,  quae  in  potestate  mea  sunt,  ut  operam,  consi- 
lium,  rem,  fidem  meam,  sibi  ad  omnes  res  parata 
putent.  Si  auctoritate  et  gratia  tantum  possem,  quan- 
tum  in  ea  republica,  de  qua  ita  meritus  sum,  posse 
deberem ;  tu  quoque  is  esses,  qui  fuisti,  cum  omni 
gradu  ampiissimo  dignissimus,  tum  certe  ordinis  tui 
facile  princeps. 

Sed,  quoniam  eodem  tempore,  eademque  de  causa, 
nostriim  uterque  cecidit ;  tibi  et  illa  polliceor,  quae 
supra  scripsi,  quae  sunt  adhuc  mea,  et  ea,  qune  prae- 
terea  videor  mihi  ex  aliqua,  parte  retinere,  tamquam 
ex  reliquiis  pristinae  dignitatis.  Neque  enim  ipse  Cae- 
sar  (ut  multis  rebus  intelligere  potui)  cst  alienus  a 
nobis ;  et  omnes  fere  familiarissimi  ejus,  casu  devincti 

magnis  meis  veteribus  officiis,  me  diligenter  observant 
et  colunt. 

Itaque,  si  qui  mihi  erit  aditus  de  tuis  fortunis,  id 
est,  de  tufi  incolumitate,  in  qua  sunt  omnia,  agendi 
(quod  quidem  quotidie  magis  ex  eorum  sermonibus 
adducor  ut  sperem),  agam  per  me  ipse,  et  moliar. 
Singula  persequi  non  est  necesse :  universum  studium 
meum  et  benevolentiam  ad  te  defero.  Sed  magni  mea 
interest,  hoc  tuos  omnes  scire,  quod  tuis  literis  fieri 
potest ;  ut  intelligant,  omnia  Ciceronis  patere  Tre- 
biano.  Hoc  eo  pertinet,  ut  nihil  existiment  esse  tam 
difficile,  quod  non,  pro  te  mihi  susceptum,  jucundum 
sit  futurum. 

Antea  misissem  ad  te  literas,  si  genus  scribendi 
invenirem :  tali  enim  tempore,  aut  consolari  amico- 
rum  est,  aut  polliceri.  Consolatione  non  utebar,  quod 
ex  multis  audiebam,  quam  fortiter  sapienterque  fer- 
res  injuriam  temporum,  quamque  te  vehementer 
consolaretur  conscientia  factorum  et  consiliorum  tuo- 
rum :  quod  quidem  si  facis,  magnum  fructum  stu- 
diorum  optimorum  capis,  in  quibus  te  semper  scio 
esse  versatum  :  idque  ut  facias,  etiam  atque  etiam  te 
hortor.  Simul  et  illud  tibi,  homini  peritissimo  rerum 
et  exemplorum  et  omnis  vetustatis,  ne  ipse  quidem 
rudis,  sed  in  studio  minus  fortasse  quam  vellem, 
at  in  rebus  atque  usu  plus  etiam  quam  vellem,  ver- 
satus,  spondeo,  tibi  istam  acerbitatem  et  injuriam 
non  diuturnam  fore.  Nam  et  ipse,  qui  plurimum 
potest,  quotidie  mihi  delabi  ad  aequitatem  et  ad  re- 
rum  naturam  videtur :  et  ipsa  causa  ea  est,  ut  jam 
simul  cum  republica  (quae  in  perpetuum  jacere  non 
potest)  necessario  reviviscat  atque  recreetur :  quoti- 
dieque  aliquid  iit  lenius  et  liberalius,  quam  timeba- 
mus.  Quae  quoniam  in  temporum  inclinationibus 
saepe  parvis  posita  sunt,  omnia  momenta  observabi- 
mus  ;  neque  ullum  praetermittemus  tui  juvandi  et 
levandi  locum. 

Itaque  illud  alterum  (quod  dixi)  litcrarum  genus 

quotidie  mihi,  ut  spero,  fiet  proclivius,  ut  etiam  pol- 
liceri  possim.  Id  re,  quam  verbis,  faciam  libentius. 
Tu  velim  existimes,  et  plures  te  amicos  habere,  quam 
qui  in  isto  casu  sint  ac  fuerint,  quantum  quidem  ego 
intelligere  potuerim  ;  et  me  concedere  eorum  nemini. 
(fortem  fac  animum  habcas  et  magnum  ;  quod  est  in 
uno  te.  Quae  sunt  in  fortuna,  temporibus  regentur, 
et  consiliis  nostris  providebuntur.  Vale. 


(11.)  M.  C.  TREBIANO  S.D. 

(Argumentum.  —  Gratulatur  de  restitutione, 
quam  Dolabelhe  benefieio  ipsi  impetraverat :  horta- 
turque,  ut  requo  animo  jacturam  fortunarum  ferat, 
quia  plus  acquisiverit,  quam  amiserat.) 


Dolabellam  antea  tantummodo  diligebam :  obli- 
gatus  ei  nihil  eram  :  nec  enim  acciderat  mihi  cpus 
este  ;  et  ille  mihi  debebat,  quod  non  defueram  ejus 
periculis.  Nunc  tanto  sum  devinctus  ejus  beneficio, 
quod  et  antea  in  re,  et  BOC  tempore  in  salute,  tiui 
cumulatissime  mihi  satisfecit,  ut  nemini  plus  de- 
beam*  Quli  in  re  tibi  gratular  ita  vehementer,  ut  te 
quoque  niihi  gnitulari,  quam  gratias  agere,  malim  : 
alterum  omnino  non  desidero,  alterum  vere  facere 
poteris. 

Quod  reliquum  est,  quando  tibi  virtus  et  dignitas 
tua  reditum  ad  tuos  aperuit,  est  tuae  sapientiae  mag- 
nitudinisque  animi,  quid  amiseris,  oblivisci ;  quid 
recuperaris,  cogitare.  Vives  cum  tuis ;  vives  nobis- 
cum.  Plus  aeipiisisti  dignit<\tis,  quam  amisisti  rei  fa- 
miliaris ;  qiue  ipsa  tum  esset  jucundior,  si  ulla  res 
esset  publica.  Vestorius,  noster  familiaris,  ad  me 
scripsit,  te  mihi  maximas  gratias  agere.  Hasc  pra?- 
dicatio  tua  mihi  valde  grata  est ;  eaque  te  uti  facile 
patior,  cum  apud  alios,  tuiu   (mchercule)  apud  Sy- 

ronem,  nostrum  amicum.  Quae  enim  facimus,ea  pru- 
dentissimo  cuique  maxime  probata  esse  volumus.  Te 
cupio  videre  quam  primum.  Vale. 


(12.)  M.T.C.  AMPIO  S.D. 

(Argumcntum. —  Gratulatur  de  reditu  per  Cae- 
saris  amicos  impetrato;  ideoque  cessare  consolatio- 
nem,  re  confecta.  Esse  tamen  vel  restituto  aliquid 
ferendum,  reipublicae  calamitatem,  in  qua  nullum 
solatium  supersit,  nisi  quod  ex  literarum  studiis  ca- 
piatur.) 

Gratulor  tibi,  mi  Balbe,  vereque  gratulor:  nec 
sum  tam  stultus,  ut  te  usura  falsi  gaudii  frui  velim, 
deinde  frangi  repente,  atque  ita  cadere,  ut  nulla  res 
ad  aequitatem  te  animi  possit  postea  extollere.  Egi 
tuam  causam  apertius,  quam  mea  tempora  ferebant. 
Vincebatur  enim  fortuna  ipsa  debilitatae  gratiae  nos- 
tra?,  tui  caritate,  et  meo  perpetuo  erga  te  amore,  culto 
a  te  diligentissime.  Omnia  promissa,  confirmata, 
certa  et  rata  sunt,  quae  ad  reditum  et  ad  salutem  tu- 
am  pertinent.  Vidi,  cognovi,  interfui.  Etenim  omnes 
Caesaris  familiares  satis  opportune  habeo  implicatos 
consuetudine  et  benevolentia,  sic,  ut,  cum  ab  illo  dis- 
cesserint,  me  habeant  proximum.  Hoc  Pansa,  Hir- 
tius,  Balbus,  Oppius,  Matius,  Postumius,  plane  ita 
faciunt,  ut  me  unice  diligant.  Quod  si  mihi  [per]  me 
efficiendum  fuisset,  non  me  poeniteret  pro  ratione 
temporum  ita  esse  molitum.  Sed  nihil  est  a  me  in- 
servitum  temporis  causa :  veteres  mihi  necessitudines 
cum  his  omnibus  intercedunt :  quibuscum  ego  agere 
de  te  non  destiti. 

Principem  tamen  habuimus  Pansam,  tui  studio- 
sissimum,  mei  cupidum,  qui  valeret  apud  illum  non 
minus  auctoritate,  quam  gratia.  Cimber  autem  Til- 

(Epist.)  vol.  i.  Q 


170        AD  DIVERSOS.  Lib.  VI.  12. 

lius  mihi  plane  satisfecit.  Valent  tamen  apud  Ca?sa- 
rem  non  tam  ambitiosae  rogationes,  quam  necessa- 
riae :  quas  quia  Cimber  habebat,  plus  valuit,  quam 
pro  ullo  alio  valere  potuisset. 

Diploma  statim  non  est  datum  ;  quod  mirifica 
est  improbitas  in  quibusdam,  qui  tulissent  acerbius, 
veniam  tibi  dari,  quem  illi  appellant  "  tubam  belli 
civilis :"  multaque  ita  dicunt,  quasi  non  gaudeant 
id  bellum  incidisse.  Quare  visum  est  occultius  agen- 
dum,  neque  ullo  modo  divulgandum,  de  te  jam  esse 
perfectum.  Sed  id  erit  perbrevi :  nec  dubito,  quin, 
legente  te  has  literas,  confecta  jam  res  futura  sit. 
Pansa  quidem  mihi,  gravis  homo  et  certus,  non 
solum  confirmavit,  verum  etiam  recepit,  perceleriter 
se  ablaturum  diploma. 

Mihi  tamen  placuit,  haec  ad  te  perscribi.  Minus 
enim  te  firmum  sermo  Eppuleiae  tuae,  lacrymaeque 
Ampiae,  declarabant,  quam  signiticant  tuae  literae. 
Atque  illae  arbitrabantur,  cum  a  te  abessent  ipsae, 
multo  in  graviore  te  cura  futurum.  Quare  magno 
opere  putavi,  angoris  et  doloris  tui  levandi  causa, 
pro  certis  ad  te  ea,  quae essent  certa,  perscribi  [oj)07- 
tor.]  Scis,  me  antea  sic  solitum  esse  scribere  ad  te, 
magis  u t  consolarer  fortem  virum  atque  sapientem, 
quam  ut  exploratae  spem  salutis  ostenderem,  nisi 
quam  ab  ipsa  republica,  cum  hic  ardor  restinctus 
esset,  sperari  oportere  censerem. 

Recordare  tuas  literas,  quibus  et  magnum  ani- 
mum  milii  semper  ostendisti,  et  ad  omnes  casus  fe- 
rendos  constantem  ac  paratum  :  quod  ego  non  mira- 
bar,  cum  recordarer,  te  et  a  primis  temporibus  aeta- 
tis  in  re  publica  esse  versatum,  et  tuos  magistratus 
in  ipsa  discrimina  incidisse  salutis  fortunarumque 
communium  :  et  in  hoc  ipsum  bellum  esse  ingres- 
sum,  non  solum,  uti,  victor,  beatus  ;  sed  etiam,  ut, 
si  ita  accidisset,  victus,  sapiens  esses.  Deinde,  cum 
studium  tuum  consumas  in  virorum  fortium  factis 

memoriae  prodendis,  considerare  debes,  nihil  tibi 
esse  committendum,  quamobrem  eorum,  quos  lau- 
das,  te  non  simillimum  praebeas. 

Sed  ha?c  oratio  magis  esset  apta  ad  illa  tempora, 
quae  jam  efTugisti.  Nunc  vero  tantum  te  para  ad  hacc 
nobiscum  ferenda :  quibus  ego  si  quam  medicinam 
invenirem,  tibi  quoque  eamdem  traderem.  Sed  est 
unum  perfugium,  doctrina  ac  literaa,  quibus  semper 
usi  sumus :  quae  secundis  rebus  delectationem  modo 
habere  videbantur,  nunc  vero  etiam  salutem.  Sed, 
ut  ad  initium  revertar,  cave  dubites,  quin  omnia  de 
salute  ac  reditu  tuo  perfecta  sint.  Vale. 


( 13.)    CICERO  LIGARIO. 

(Argumcntum. — Solatur  Ligarium  exsulem,  eum- 
que  bene  sperare  jubet,  et,  ut  interea  forti  animo  sit, 
hortatur.  Scripta  post  Africanum  bellum  videtur.) 


Etsi,  tali  tuo  tempore,  me,  aut  consolandi  aut 
juvandi  tui  causa,  scribere  ad  te  aliquid,  pro  nostra 
amicitia,  oportebat ;  tamen  adhuc  id  non  feceram, 
quia  neque  lenire  videbar  oratione,  neque  levare, 
posse  dolorem  tuum.  Postea  vero,  quam  magnam 
spem  habere  coepi,  fore,  ut  te  brevi  tempore  incolu- 
mcm  haberemus  ;  facere  non  potui,  quin  tibi  et  sen- 
tentiam  et  voluntatem  declararem  meam. 

Primum  igitur  scribam,  quod  intelligo  et  perspi- 
cio,  non  fore  in  te  Caasarem  duriorem :  nam  et  res 
eum  quotidie,  et  dies,  et  opinio  hominum,  et  (ut 
mihi  videtur)  etiam  sua  natura,  mitiorem  facit :  idque 
cum  de  reliquis  sentio,  tum  de  te  etiam  audio  ex 
familiarissimis  ejus ;  quibus  ego,  ex  eo  tempore  quo 
primum  ex  Africa,  nuntius  venit,  supplicare  una, 
cum  fratribus  tuis  non  destiti :  quorum  quidem  et 
virtus,  ct  pietas,  et  amor  in  te  singularis,  et  assidua 
et  perpetua  cura  salutis  tuao,  tantum  prolicit,   ut 

nihil  sit,  quod  non  ipsum  Caesarem  tributurum  ex- 
istimem. 

Sed,  si  tardius  fit,  quam  volumus ;  magnis  occu- 
pationibus  ejus,  aquo  omnia  petuntur,  aditus  ad  eum 
difiiciliores  fuerunt :  et  simul,  Africanae  causae  ira- 
tior,  diutius  velle  videtur  eos  habere  sollicitos,  a  qui- 
bus  se  putat  diuturnioribus  esse  molestiis  conflicta- 
tum.  Sed  hoc  ipsum  iiitelligimus  eum  quotidie  re- 
missius  et  placatius  ferre.  Quare  mihi  crede,  et  me- 
moriae  manda,  me  tibi  id  afhrmasse,  te  in  istis  mo- 
lestiis  diutius  non  futurum. 

Quando,  quid  sentirem,  exposui ;  quid  velim  tua 
causa,  re  potius  quam  oratione  declarabo :  et,  si 
tantum  possem,  quantum  in  ea  republica,  de  qua 
ita  sum  meritus,  ut  tu  existimas,  posse  debebam  ; 
ne  tu  quidem  in  istis  incommodis  esses.  Eadem 
enim  causa  opes  meas  fregit,  quae  tuam  salutem  in 
discrimen  adduxit.  Sed  tamen,  quidquid  imago  ve- 
teris  meae  dignitatis,  quidquid  reliquiae  gratiae  vale- 
bunt ;  studium,  consilium,  opera,  gratia,  fides  mea, 
nullo  loco  deerit  tuis  optimis  fratribus.  Tu  fac  ha- 
beas  fortem  animum,  quem  semper  habuisti ;  pri- 
mum,  ob  eas  causas,  quas  scripsi ;  deinde,  quod  ea 
de  re  publica  semper  voluisti  atque  sensisti,  ut  non 
modo  secunda  sperare  debeas,  sed  etiam,  si  omnia 
adversa  essent,  tamen,  conscientia  et  factorum  et 
consiliorum  tuorum,  quaecumque  acciderent,  fortis- 
simo  et  maximo  animo  ferre  deberes.  Vale. 


( 14.)   CICERO  LIGARIO. 

{Argumcntuyn.  —  Quae  cum  Caesare  egerit  de 
Ligarii  restitutione,  et  quam  spem  salutis  habeat, 
declarat :  et  ad  laetitiam  exhortatur.) 


Me  scito  omnem  laborem,  omnem  operam,  cu- 
ram,  studium    in  tua  salute  consumere.  Nam,  cum 

te  semper  maxime  dilexi,  tum  fratrum  tuorum  (quos 
aeque  atque  te  surama  benevolentia  sum  complexus) 
singularis  pietas  amorque  fraternus  nullum  me  pati- 
tur  cfficii  erga  te  studiique  munus  aut  tempus  prae- 
termittere.  Sed,  qua3  faciam  fecerimque  pro  te,  ex 
illorum  te  literis,  quam  ex  meis,  malo  cognoscere. 
Quid  autem  sperem,  aut  confidam,  et  exploratum 
habeam  de  salute  tua,  id  tibi  a  me  declarari  volo. 
Nam,  si  quis  est  timidus  in  magnis  periculosisque 
rebus,  semperque  magis  adversos  rerum  exitus  me- 
tuens,  quam  sperans  secundos,  is  ego  sum :  et,  si 
hoc  vitium  est,  eo  me  non  carere  contiteor. 

Ego  idem  tamen,  cum,  a.  d.  V  Cal.  intercalares 
priores,  rogatu  fratrum  tuorum,  venissem  mane  ad 
Caesarem,  atque  omnem  adeundi  et  conveniendi 
illius  indignitatem  et  molestiam  pertulissem;  cum 
fratres  et  propinqui  tui  jacerent  ad  pedes,  et  ego 
essem  locutus,  quae  causa,  quae  tuum  tempus  postu- 
labat ;  non  solum  ex  oratione  Caesaris  (quae  sane 
mollis  et  liberalis  fuit),  sed  etiam  ex  oculis  et  vultu, 
ex  multis  praeterea  signis,  (quae  facilius  perspicere 
potui  quam  scribere)  hanc  in  opinionem  discessi,  ut 
mihi  tua  salus  dubia  non  esset.  Quarnobrem,  fac 
animo  magno  fortique  sis:  et,  si  turbidissima  sa- 
pienter  ferebas,  tranquilliora  laste  feras.  Ego  tamen 
tuis  rebus  sic  adero,  ut  difficillimis ;  neque  Caesari 
solum,  sed  etiam  amicis  ejus  omnibus,  quos  mihi 
amicissimos  esse  cognovi,  pro  te  (sicut  adhuc  feci) 
libentissime  supplicabo.  Vale. 

(15.)    CICERO   BASILO  S. 

(Argumentum Gratulationem,  benevolentiam, 

et  officium  continet.) 


Tibi  gratulor  :  mihi  gaudeo  :  te  amo :  tua  tueor. 
A  tc  amari,  et  quid  agas,  quidque  agatur,  certior 
iieri,  volo.  Valc. 

Q3 

(16.)  BITHYNICUS  CICERONI   S. 

{Argumentum.  —  Commemorata  sua.  et  patris 
amicitia,  rogat,  ut  se  absentem  tueatur.) 

Si  mihi  tecum  non  et  multae  et  justae  causae  ami- 
citiae  privatim  essent,  repeterem  initia  amicitiae  ex 
parentibus  nostris ;  quod  faciendum  iis  existimo, 
qui  paternam  amicitiam  nullis  ipsi  officiis  prosecuti 
sunt.  Itaque  contentus  ero  nostra  ipsorum  amicitia  ; 
cujus  fiducia  peto  a  te,  ut  absentem  me,  quibuscum- 
que  in  rebus  opus  fuerit,  tueare,  si  nullum  officium 
tuum  apud  me  intermoriturum  existimas.  Vale. 

(17.)    M.  CICERO    BITHYNICO   S. 

(Argumentum.  —  Respondet  Bithynici  cuidam 
epistolae  (non  autem  superiori),  qua  ille,  constituta. 
republica,  cum  Cicerone  se  futurum  promiserat ; 
quod  gratum  sibi  fore  significat;  et  se  ejus  esse 
amantissimum  confirmat.) 


Cum  caeterarum  rerum  causa  cupio  esse  aliquando 
rempublicam  constitutam  ;  tum  velim  mihi  credas, 
accedere  id  etiam  quo  magis  expetam,  promissum 
tuum,  quo  in  literis  uteris.  Scribis  enim,  si  ita  sit, 
te  mecum  esse  victurum.  Gratissima  mihi  tua  vo- 
luntas  est :  facisque  niliil  alienum  necessitudine  nos- 
tra,  judiciisque  patris  tui  de  me,  summi  viri.  Nam 
sic  habeto,  beneficiorum  magnitudine  eos,  qui  tem- 
poribus  valuerunt  [aut  valent,]  conjunctiores  tecum 
esse,  quam  me ;  necessitudine  neminem.  Quam- 
obrem  grata  mihi  est  et  memcria  tua  nostrae  con- 
junctionis,  et  ejus  etiani  augenda?  voluntas.  Vale. 

(18.)   CICERO  LEPT^. 

(Argumentum.  —  Quzestioni  respondet  ex  lege 
de  decurionibus :  addit  de  bello  Hispaniensi,  de 
Leptae  negotio,  de  "  Oratore"  suo,  de  Tulliola,  et 
de  Leptae  junioris  studiis  consilium  ac  praeceptum.) 

Simul  accepi  a  Seleuco  tuo  literas,  statim  quaesivi 
e  Balbo  per  codicillos,  quid  esset  in  lege.  Rescripsit : 
Eos,  qui  facerent  praeconium,  vetari  esse  in  decu- 
rionibus ;  qui  fecissent,  non  vetari.  Quare  bono  ani- 
mo  sint  et  tui  et  mei  familiares.  Neque  enim  erat 
ferendum,  cum,  qui  hodie  haruspicinam  facerent, 
in  senatu  Romae  legerentur,  eos,  qui  aliquando  prae- 
conium  fecissent,  in  municipiis  decuriones  esse  non 
licere. 

De  Hispaniis  novi  nihil.  Magnum  tamen  exerci- 
tum  Pompeium  habere  constat.  Nam  Ca?sar  ipse 
ad  nos  misit  exemplum  Paciaeci  literarum,  in  quo 
erat,  [ipsas]  undecim  esse  legiones.  Scripserat  etiam 
Messala  Q.  Salasso,  P.  Curtium  fratrem  ejus,  jussu 
Pompeii,  inspectante  exercitu,  interfectum,  qucd 
consensisset  cum  Hispanis  quibusdam,  si  in  cppi- 
dum  nescio  quod  Pompeius  rei  frumentariae  causa 
venisset,  eum  comprehendere,  ad  Caesaremque  de- 
ducere. 

De  negotio  tuo,  quod  sponsor  es  pro  Pompeio 
si  Galba  consponsor  tuus  redierit  (homo  in  re  fami- 
liari  non  parum  diligens),  non  desinam  cum  illo  com- 
municare,  si  quid  expediri  possit;  quod  videbatur 
mihi  ille  confidere. 

u  Oratorem"  meum  tantopere  a  te  probari  vehe- 
menter  gaudeo.  Mihi  quidem  sic  persuadeo,  me, 
quidquid  habuerim  judicii  de  dicendo,  in  illum  li- 
brum  contulisse.  Qui  si  est  talis,  qualem  tibi  videri 
scribis,  ego  quoque  aliquid  sum  :  sin  aliter,  non 
recuso,  quin,  quantum  de  illo  libro,  tantumdem  de 
mei  judicii  fama,  detrahatur.  Leptam  nostrum  cu- 


116        AD  DIVERSOS.  Ljb.  VI.  19. 

pio  delectari  jam  talibus  scriptis.  Etsi  abest  maturi- 
tas  aetatis,  jam  tamen  personare  aures  ejus  hujus- 
modi  vocibus,  non  est  inutile. 

Me  Romae  tenuit  omnino  Tulliae  meae  partus. 
Sed,  cum  ea,  quemadmcdum  spero,  satis  firma  sit, 
teneor  tamen,  dum  a  Dolabellae  procuratoribus  ex- 
igam  primam  pensionem ;  et  (mehercule)  non  tam 
sum  percgrinator  jam,  quam  solebam.  iEdifieia  mea 
me  delectabant,  et  otium.  Domus  est,  quee  nulli 
villarum  mearum  cedat ;  otium  omni  desertissima 
regione  majus.  Itaque  ne  literae  quidem  meae  impe- 
diuntur ;  in  quibus  sine  ulla  interpellatione  versor. 
Quare,  ut  arbitror,  prius  hic  te  nos,  quam  istic  tu 
nos  videbis.  Lepta  suavissimus  ediscat  Hesiodum  : 
et  habeat  in  ore, 

Tyjg  §'  cf.psrr,;  lOfWTCx. 


( 19.)    CICERO  LEPTtE    S.  D. 

[ArgumemUtm Cum  Caesar  ludos  regionatim 

daturus  esset,  curationem  eorum  Lepta  ambiebat ; 
cui  id  Cicero  dis.suadct,  diffisus,  propter  multitudi- 
nem  intimorum,  impetrari  posse. ) 


Maculam  cfficio  functum  esse  gaudeo.  Ejus  Fa- 
lernum  mihi  semper  idoneum  visum  est  diversorio, 
si  modo  tecti  satis  est  ad  comitatum  nostrum  reci- 
piendum.  Casteroqui  mihi  locus  non  displicet ;  nec  ea 
re  Petrinum  tuum  deseram.  Nam  et  villa,  et  amce- 
nitas  illa,  commorationis  est,  non  diversorii. 

De  curatione  aliqua  munerum  regionum,  cum 
Oppio  locutus  sum  :  nam  Balbum,  posteaquam  tu 
es  profectus,  non  vidi :  tantis  pedum  doloribus  afK- 
citur,  ut  se  conveniri  nolit.  Omnino  de  tota  re  (ut 
mihi  videtur)  sapientius  faceres,  si  non  curares. 
Quod  enim  eo  labore  assequi  vis,  nullo  modo  asse- 
quere.  Tanta  est  eniui  intimorum  muititudo.  Ut  ex 

iis  aliquis  potius  effluat,  quam  novo  sit  aditus  ;  prae- 
sertim  qui  nihil  afterat,  praeter  operam  ;  in  qua  ille  se 
dedisse  beneficium  putabit,  (si  modo  id  ipsum  sciet) 
non  accepisse.  Sed  tamen  aliquid  videbimus,  in  quo 
^sit  species :  aliter  quidem  non  modo  non  appeten- 
dum,  sed  etiam  fugiendum,  puto.  Ego  me  Asturae 
diutius  arbitror  commoraturum,  quoad  ille  quando- 
que  veniat.  Vale. 


(20.)   CICERO  TORANIO   S. 

(Argumentum.  —  Toranius  exsul  voluit  Caesa- 
rianis  ex  Hispania  venturis  occurrere,  ut,  captata  il- 
lorum  gratia,  facilius  Caesari  reconciliaretur :  quod 
Cicero  dissuadet,  et  manere  jubet,  ubi  erat,  quoad 
scire  possit,  quid  agendum  sit.  Addit  consolationem 
a  communi  calamitate  et  recti  conscientia.) 


Dederam  triduo  ante  pueris  Cn.  Plancii  literas  ad 
te  :  eo  nunc  ero  brevior,  teque,  ut  antea  consolabar, 
hoc  tempore  monebo.  Nihil  puto  tibi  esse  utilius, 
quam  ibidem  opperiri,  quoad  scire  possis,  quid  tibi 
agendum  sit.  Nam  (praeter  navigationis  longae  et 
hiemalis  et  minime  portuosae  periculum,  quod  vita- 
veris)  ne  illud  quidem  non  quantivis,  subito,  cum 
certi  aliquid  audieris,  te  istinc  posse  proficisci.  Nihil 
est  praeterea,  cur  advenientibus  te  offerre  gestias. 
Multa  praeterea  metuo,  quae  cum  Cilone  nostro  com- 
municavi.  Quid  multa  ?"  Loco  opportuniore  in  his 
malis  nullo  esse  potuisti;  ex  quo  te,  quocumque 
opus  erit,  faciliime  et  expeditissime  conferas.  Quod 
si  recipiet  ille  se,  ad  tempus  aderis.  Sin  (quoniam 
multa  accidere  possunt)  aliqua  res  eum  vel  impe- 
diet  vel  morabitur  ;  tu  ibi  eris,  ubi  omnia  scire  pos- 
sis  :  hoc  mihi  prorsus  valde  placet. 

De  reliquo,  ut  te  saepe  per  literas  hortatus  sum, 

ita  velim  tibi  persuadeas,  te  in  hac  causa  nihil  habere, 
quod  tibi  timendum  sit,  praeter  communem  casum 
civitatis ;  qui  etsi  est  gravissimus,  tamen  ita  vixi« 
mus,  et  id  aetatis  jam  sumus,  ut  omnia,  quae  non 
nostra  culpa  nobis  accidant,  fortiter  ferre  debeamus. 
Hic  tui  omnes  valent,  summaque  pietate  te  desi- 
derant,  et  diligunt,  et  colunt.  Tu  et  cura  ut  valeas, 
et  te  istinc  ne  temere  commoveas. 


(21.)   CICERO  TORANIO    S. 

(Argumcntum.  —  Toranium  consolatur  ex  suo 
exemplo,  qui,  cum  antea  idem  quod  ille  sentiret, 
nihilque  proficeret  etiam  rectis  consiliis,  moderate 
nunc  ferat  quae  acciderant,  ostendens,  quantum  leva- 
men  sit,  recte  vereque  sensisse  :  monetque,  ut  nihil 
de  rebus  suis,  praeterquam  quod  commune  est,  ti- 
meat) 


Etsi,  cum  haec  ad  te  scribebam,  aut  appropinquare 
exitus  hujus  calamitosissimi  belli,  aut  jam  aliquid 
actum  et  conibctum,  videbatur ;  tamen  quotidie  com- 
memorabam,  te  unum  in  tanto  exercitu  mihi  fuisse 
assensorem,  et  me  tibi ;  solosque  nos  vidisse,  quan- 
tum  esset  in  eo  bello  mali,  in  quo,  spe  pacis  exclusa, 
ipsa  victoria  futura  esset  acerbibsima ;  quae  aut  inter- 
itum  allatura  esset,  si  victus  esses,  aut,  si  vicisses, 
servitutem.  Itaque  ego,  quem  tum  fortes  illi  viri  et 
sapientes,  Domitii  et  Lentuli,  timidum  esse  dicebant, 
(eram  plane  :  timebam  enim,  ne  evenirent  ea,  quae 
acciderunt)  idem  nunc  niliil  timeo,  et  ad  omnem 
eventum  paratus  sum. 

Cum  aliquid  videbotui  caveri  posse,  tum  id  neg- 
ligi  doiebam.  Nunc  vero,  eversis  omnibus  rebus, 
cum  consilio  profici  nihil  possit,  una  ratio  videtur, 
quidquid  evenerit,  ferre  moderatc  ;  praesertim,  cum 

omnium  rerum  mors  sit  extremum,  et  mihi  sim  con« 
scius,  me,  quoad  licuerit,  dignitati  reipublicae  con- 
suluisse,  et,  hac  amissa,  salutem  retinere  voluisse. 

Hffic  scripsi,  non  ut  de  me  ipse  dicerem,  sed  ut  tu, 
qui  conjunctissima  fuisti  mecum  et  sententia  et  vo- 
luntate,  eadem  cogitares.  Magna  enim  consolatio  est, 
cum  recordare,  etiamsi  secus  acciderit,  te  tamen 
recte  vereque  sensisse.  Atque  utinam  liceat  aliquan- 
do,  aliquo  reipublicse  statu  nos  frui,  inter  nosque 
confene  sollicitudines  nostras,  quas  pertulimus  tum, 
cum  timidi  putabamur,  quia  dicebamus  ea  futura, 
quaa  facta  sunt. 

De  tuis  rebus  nihil  esse,  quod  timeas,  prseter  uni- 
versae  reipublicae  interitum,  tibi  confirmo.  De  me 
autem  sic  velim  judices,  quantum  ego  possim,  me 
tibi,  saluti  tuae,  liberisque  tuis,  summo  cum  studio 
praesto  semper  futurum.  Vale. 


(22.)   CICERO  DOMITIO. 

{Argumentum.  —  Cn.  Domitium,  L.  F.  (qui, 
post  pugnam  in  Thessalia,  ab  armis  recesserat,  se- 
rius  tamen  quam  Cicero,  spe  veniae  impetrandaa,  ve- 
nerat  in  Italiam)  orat,  ut,  cum  reipub.  jam  satisfe- 
cerit,  incolumitati  suae  consulat,  et  amicorum  desi- 
derium,  quos  belli  casus  eripuerat,  aaquo,  saltem 
forti,  ferat  animo.  Scripta  Caesare  Cos.  III.) 


Non  ea  res  me  deterruit,  quominus,  posteaquam 
in  Italiam  venisti,  literas  ad  te  mitterem,  quod  tu 
ad  me  nullas  miseras ;  sed  quia,  nec  quid  tibi  polli- 
cerer,  ipse  egens  rebus  omnibus,  nec,  quid  suaderem, 
cum  mihimet  ipsi  consilium  deesset,  nec  quid  conso- 
lationis  afferrem  in  tantis  malis,  reperiebam.  Haec 
quamquam  nihilo  meliora  sunt,  nunc  etiam  atque 
etiam  multo  desperatiora,  tamen  inanes  esse  meas 
literas,  quam  nullas,  malui. 

Ego  si  te  intelligerem  plus  conatum  esse  susci- 
pere  reipublicae  causa  muneris,  quam  quantum  prae- 
stare  posses,  tamen,  quibuscumque  rebus  possem, 
ad  eam  conditionem  te  vivendi,  quae  daretur,  quae- 
que  esset,  hortarer.  Sed,  cum  consilii  tui,  bene  for- 
titerque  suscepti,  eum  tibi  finem  statueris,  quem 
ipsa  fortuna  terminum  nostrarum  contentionum  esse 
voluisset ;  oro  obtcstorque  te,  pro  vetere  nostra  con- 
junctione  ac  necessitudlne,  proque  summa  mea  in 
te  benevolentia,  et  tua  in  me  pari,  te  ut  nobis,  pa- 
renti,  conjugi,  tuisque  omnibus,  quibus  es  fuistique 
semper  carissimus,  salvum  conserves :  incolumitati 
tuae,  tuorumque,  qui  ex  te  pendent,  consulas  :  quae 
didicisti,  quaeque  ab  adolescentia,  pulcherrime  a  sa- 
pientissimis  viris  tradita,  memoria  et  scientia  com- 
prehendisti,  iis  hoc  tempore  utare  :  quos,  conjunctos 
summa  benevolentia  plurimisque  officiis,  amisisti, 
eorum  desiderium,  si  non  aequo  animo,  at  forti, 
feras. 

Ego,  quid  possim,  nescio ;  vel  potius  me  parum 
posse  sentio  :  illud  tamen  tibi  polliceor,  me,  quae- 
cumque  saluti  dignitatique  tuae  conducere  arbitra- 
bor,  tanto  studio  esse  facturum,  quanto  semper  tu 
et  studio  et  officio  in  meis  rebus  fuisti.  Hanc  meam 
voluntatem  ad  matrem  tuam,  optimam  feminam, 
tuique  amantissimam,  detuli.  Si  quid  ad  me  scrip- 
seris,  ita  faciam,  ut  te  velle  intellexero.  Sin  autem 
tu  minus  scripseris,  ego  tamen  omnia,  quae  tibi 
utilia  esse  arbitrabor,  summo  studio  diligenterque 
curabo.  Vale. 


M.  TULLII  CICERONIS 
EPISTOLARUM 

AD  DIVERSOS 

LlBER    VII. 


(1.)    M.  CICERO  S.D.  M.  MARIO. 

(Argumcntum.  —  Ludos  describit,  a  Pompeio  in 
secundo  consulatu  editos,  quos  quod  Marius  absens 
non  spectaverit,  eidem  gratulatur.  Se  quoque  hujus 
generis  vanitatibus  non  capi,  et  inter  ludos  Caninii 
causam  egisse  narrat ;  cujus  occasione  dimissionem 
sibi  ex  foro  optat,  ut  libere  possit  in  villis  et  cum 
Mario  vivere.) 

Si  te  dolor  aliquis  corporis,  aut  infirmitas  valetu- 
dinis  tuae,  tenuit,  quominus  ad  ludos  venires  ;  fortu- 
nae  magis  tribuo,  quam  sapientiae  tuae.  Sin  haec, 
quae  caeteri  mirantur,  contemnenda  duxisti,  et,  cum 
pervaletudinemposses,  venire  tamen  noluisti ;  utrum- 
que  laetor,  et  sine  dolore  corporis  te  fuisse,  et  animo 
valuisse,  cum  ea,  quae  sine  causa  mirantur  alii,  neg- 
lexeris ;  modo,  ut  tibi  constiterit  fructus  otii  tui ; 
quo  quidem  tibi  perfrui  mirifice  licuit,  cum  esses  in 
ista  amoenitate  paene  solus  relictus.  Neque  tamen 
dubito,  quin  tu  ex  illo  cubiculo  tuo,  ex  quo  tibi  Sta- 

(Epist.)  VOL.  t.  n 

bianum  perforasti,  et  patefecisti  Seianum,  per  eos 
dies  matutina  tempora  lectiunculis  consumseris ; 
cum  illi  interea,  qui  te  istic  reliquerant,  spectarent 
communes  mimos  semisomni.  Reliquas  vero  partes 
diei  tu  consumebas  his  delectationibus,  quas  tibi  ipse 
ad  arbitrium  tuum  compararas ;  nobis  autem  erant 
ea  perpetienda,  quae  scilicet  Sp.  Maecius  probavis- 
set. 

Omnino,  si  quaeris,  ludi  apparatissimi,  sed  non 
tui  stomachi :  conjecturam  enim  facio  de  meo.  Nam, 
primum,  honoris  causa  in  scenam  redierant  ii,  quos 
ego  honoris  causa  de  scena  decessisse  arbitrabar.  Deli- 
ciae  vero  tuae,  noster  ^sopus,  ejusmodi  fuit,  ut  ei  de- 
sinere  per  omnes  homines  liceret.  Is  jurare  cum  cce- 
pisset,  vox  eum  defecit  in  illo  loco,  "  Si  sciens  fallo." 
Quid  tibi  ego  alia  narrem  ?  nosti  enim  reliquos  lu- 
dos ;  qui  ne  id  quidem  leporis  habuerunt,  quod 
solent  mediocres  ludi.  Apparatus  enim  spectatio  tol- 
lebat  omnem  hilaritatem :  quo  quidem  apparatu, 
non  dubito,  quin  animo  aequissimo  carueris.  Quid 
enim  delectationis  habent  sexcenti  muli  in  Clytae- 
mnestra  ?  aut  in  equo  Trojano  [cetrarum]  tria 
millia  ?  aut  armatura  varia  peditatus  et  equitatus 
in  aliqua  pugna  ?  quae  popularem  admirationem  ha- 
buerunt ;  delectationem  tibi  nullara  attulissent. 

Quod  si  tu  per  eos  dies  operam  dedisti  Protogeni 
tuo,  (dummodo  is  tibi  quidvis  potius  quam  ora- 
tiones  meas  legerit)  naa  tu  haud  paulo  plus,  quam 
quisquam  nostrum,  delectationis  habuisti.  Non  enim 
te  puto  Graecos  aut  Oscos  ludos  desiderare;  prae- 
sertim  cum  Oscos  ludos  vel  in  senatu  nostro  spectare 
possis  ;  Gra?cos  ita  non  ames,  ut  ne  ad  villam  qui- 
dem  tuam  via  Gra?ca  ire  soleas.  Nam  quid  ego  te 
athletas  putem  desiderare,  qui  gladiatores  contem- 
seris  ?  in  quibus  ipse  Pompeius  confitetur  se  et  ope- 
ram  et  oleum  perdidisse. 

Reliquae  sunt  venationes  binae  per  dies  quinque, 
magnificae;  nemo  negat.  Sed  quae  potest  homini  esse 

polito  delectatio,  cum  aut  homo  imbecillus  a  valen- 
tissima  bestia  laniatur,  aut  praeclara  bestia  venabulo 
transverberatur  ?  quae  tamen,  si  videnda  sunt,  saepe 
vidisti ;  neque  nos,  qui  haec  spectavimus,  quidquam 
novi  vidimus.  Extremus  elephantorum  dies  fuit :  in 
quo  admiratio  magna  vulgi  atque  turbae,  delectatio 
nulla,  exstitit.  Quin  etiam  misericordia  quaedam  con- 
secuta  est,  atque  opinio  ejusmodi,  esse  quamdam  illi 
belluae  cum  genere  humano  societatem. 

His  ego  tamen  diebus,  ludis  scenicis,  ne  forte 
videar  tibi,  non  modo  beatus,  sed  liber  omnino  fuisse, 
dirupi  me  paene  in  judicio  Galli  Caninii,  familiaris 
tui.  Quod  si  tam  facilem  populum  haberem  quam 
iEsopus  habuit,  libenter  (mehercule)  artem  desine- 
rem  ;  tecumque,  et  cum  similibus  nostri,  viverem. 
Nam  me  cum  antea  taedebat,  cum  et  aetas  et  ambitio 
me  hortabantur,  et  licebat  denique,  quem  nolebam, 
non  defendere ;  tum  vero  hoc  tempore  vita  nulla  est. 
Neque  enim  fructum  ullum  laboris  ex  his  exspecto : 
et  cogor  nonnunquam  homines  non  optime  de  me  me- 
ritos,  rogatu  eorum  qui  bene  meriti  sunt,  defendere. 

Itaque  quaero  causas  omnes  aliquando  vivendi 
arbitratu  meo ;  teque,  et  istam  rationem  otii  tui,  et 
laudo  vehementer,  et  probo  :  quodque  nos  minus 
intervisis,  hoc  fero  animo  aequiore,  quod,  si  Romae 
esses,  tamen  neque  nos  lepore  tuo,  neque  te  (si  qui 
est  in  me)  meo  frui  liceret,  propter  molestissimas 
occupationes  meas ;  quibus  si  me  relaxaro,  (nam, 
ut  plane  exsolvam,  non  postulo)  te  ipsum,  qui  multos 
annos  nihil  aliud  commentaris,  docebo  profecto,  quid 
sit  humaniter  vivere.  Tu  mihi  modo  istam  imbecilli- 
tatem  valetudinis  tuae  sustenta  et  tuere,  ut  facis,  ut 
nostras  villas  obire,  et  mecum  simul  lecticula  con- 
cursare,  possis. 

Haec  ad  te  pluribus  verbis  scripsi,  quam  soleo,  non 
otii  abundantia,  sed  amoris  erga  te,  quod  me  qua- 
dam  epistola  subinvitaras  (si  memoria  tenes),  ut  ad 
te  aliquid  hujusmodi  scriberem,  quo  minus  te  prse- 

termisisse  ludos  pceniteret.  Quod  si  assecutus  sum, 
gaudeo :  sin  minus,  hoc  rne  tamen  consolor,  quod 
posthac  ad  ludos  venies,  nosque  vises ;  neque  in 
epistolis  relinques  meis  spem  aliquam  delectationis 
tua).  Vale. 


( 2  )  M.  T.  C.  M.  MARIO  S.  D. 

(Argumentum Emtionis  negotium,  sibi  man- 

datum,  post  jocos  (nam  et  ipse  inter  haeredes  bono- 
rum  erat,  quae  emi  volebat  Marius)  diligenter  se  cu- 
raturum  dicit.  Deinde  respondet  gratulationi  de 
Planco  Bursa,  qui,  Cicerone  accusante,  damnatus 
fuerat ;  quo  judicio  quantum  laetetur,  signiticat,  et 
Marium  quoque  gaudere  jubet.) 

Mandatum  tuum  curabo  diligenter.  Sed,  homo 
acutus,  ei  mandiisti  potisshnum,  cui  expediret,  illud 
venire  quam  plurimo.  Sed  eo  vidisti  multum,  quod 
praefinisti,  quo  ne  pluris  emerem.  Quod  si  mihi  per- 
misisses,  (qui  meus  amor  in  te  est)  confecissem  cum 
cohaeredibus :  nunc,  cum  tuum  pretium  novi,  licitato- 
rcm  potius  apponam,  quam  illud  minoris  veneat. 
Sed  de  joco  satis  est.  Tuum  negotium  agam,  sicuti 
debeo,  diiigenter. 

De  Bursti,  te  gaudere  certo  scio  :  sed  nimis  vere- 
cundemihi  gratularis.  Putas  enim  (ut  scribis),  prop- 
ter  hominis  sordes,  minus  me  magnam  illam  heti- 
tiam  putare.  Credas  mihi  velim,  magis  me  judicio 
hoc,  quam  morte  inimici,  laetatum.  Primum  enim 
judicio  malo,  quam  gladio ;  deinde  gloria  potius 
amici,  quam  calamitate.  In  primisque  mc  delecta- 
vit,  tantum  studium  bonorum  in  me  exstitisse  contra 
incredibilem  conteutionem  clarissimi  et  potentissimi 
viri.  Postremo,  (vix  verisimile  fortasse  videatur) 
oderam  multo  pejus  hunc,  quam  illum  ipsum  Cio- 
dium.  Illum  enim  oppugnaram:  hunc  defenderam. 

Et  ille,  cum  omnis  respublica  in  meo  capite  discri- 
men  esset  habitura,  magnum  quiddam  spectavit; 
nec  sua.  sponte,  sed  eorum  auxilio,  qui  me  stante 
stare  non  poterant :  hic  simiolus,  animi  causa,  me, 
in  quem  inveheretur,  delegerat ;  persuaseratque  non- 
nullis  invidis  meis,  se  in  me  emissarium  semper 
fore. 

Quamobrem,  valde  jubeo  gaudere  te.  Magna  res 
gesta  est.  Nunquam  ulli  fortiores  cives  fuerunt, 
quam  qui  ausi  sunt  eum,  contra  tantas  opes  ejus  a 
quo  ipsi  lecti  judices  erant,  condemnare:  quod  fe- 
cissent  nunquam,  nisi  iis  dolori  meus  fuisset  dolor. 
Nos  hic  multitudine  et  celebritate  judiciorum,  et 
novis  legibus,  ita  distinemur,  ut  quotidie  vota  faci- 
amus,  ne  intercaletur,  ut  quam  primum  te  videre 
possimus.  Vale. 


(3.)  M.  CICERO  M.  MARIO  8.  D. 

(Argumcntum.  —  Ut  discessum  suum  a  civili  bello 
post  pugnam  Pharsalicam  excusaret,  quem  vitupe- 
ratores  reprehendebant ;  totam  causam  belli  recen- 
set,  ut  appareat,  quibus  adductus  rationibus,  a  con- 
tinuando  bello  abstinuerit.  Scripta  post  bellum  Afri- 
canum.) 

Persaepe  mihi,  cogitanti  de  communibus  miseriis, 
in  quibus  tot  annos  versamur,  et  (ut  video)  versabi- 
mur,  solet  in  mentem  venire  illius  temporis,  quo 
proxime  fuimus  una. :  quin  etiam  ipsum  diem  me- 
moria  teneo.  Nam  a.  d.  III  Idus  Maias,  Lentulo 
et  Marcello  consulibus,  cum  in  Pompeianum  vesperi 
venissem,  tu  mihi  sollicito  animo  prassto  fuisti.  Sol- 
licitum  autem  te  habebat  cogitatio  tum  officii,  tum 
etiam  periculi  mei.  Si  manerem  in  Italia,  verebare, 
ne  officio  deessem  :  si  proficiscerer  ad  bellum,  peri- 
culum  te  meum  commovebat.    Quo  tempore  vidisti 

it3 

profecto  me  quoque  ita  conturbatum,  ut  non  expli- 
carem,  quid  esset  optimum  factu.  Pudori  tamen 
malui  famaeque  cedere,  quam  salutis  meae  rationem 
ducere. 

Cujus  me  mei  facti  pcenituit,  non  tam  propter  pe- 
riculum  meum,  quam  propter  vitia  multa,  quae  ibi 
ofFendi,  quo  veneram :  primum,  neque  magnas  co- 
pias,  neque  bellicosas  :  deinde,  extra  ducem  paucos- 
que  praeterea,  (de  principibus  loquor)  reliqui,  pri- 
mum,  in  ipso  bello  rapaces,  deinde  in  oratione  ita 
crudeles,  ut  ipsam  victoriam  horrerem :  maximum 
autem  aes  alienum  amplissimorum  virorum.  Quid 
quaeris  ?  nihil  boni,  praeter  causam. 

Quae  cum  vidissem ;  desperans  victoriam,  primum 
ccepi  suadere  pacem,  cujus  fueram  semper  auctor : 
deiiide,  cum  ab  ea  sententia  Pompcius  valde  abhor- 
reret,  suadere  institui,  ut  bellum  duceret.  Hocinter- 
dum  probabat,  et  in  ea  sententia  videbatur  fore ;  et 
fuisset  fortasse,  nisi,  quadam  ex  pugna,  ccepisset  suis 
militibus  confidere.  Ex  eo  tempore  vir  ille  summus, 
nullus  imperator  fuit.  Signa,  tirore  et  collecticio  ex- 
ercitu,  cum  legionibus  robustissimis  contulit.  Victus, 
turpissime,  amissis  etiam  castris,  solus  fugit. 

Hunc  ego  belli  mihi  finem  feci :  nec  putavi,  cum 
integri  pares  non  fuissemus,  fractos  superiores  fore. 
Discessi  ab  eo  bello,  in  quo  aut  in  acie  cadendum 
fuit,  aut  in  aliquas  insidias  incidendum,  aut  deve- 
niendum  in  victoris  manus,  aut  ad  Jubam  confugien- 
dum,  aut  capiendus  tamquam  exsilio  locus,  aut  con- 
sciscenda  mors  voluntaria.  Certe  nihil  fuit  praeterea, 
si  te  victori  nolles  aut  non  auderes  committere.  Ex 
omnibus  autem  iis,  quae  dixi,  incommodis,  nihil  to- 
lcrabilius  exsilio,  praesertim  innocenti,  ubi  nulla  ad- 
juncta  est  turpitudo  :  addo  etiam,  cum  ea  urbe  ca- 
reas,  in  qua  nihil  sit,  quod  videre  possis  sine  dolore. 
Ego  cum  meis,  (si  quidquam  nunc  cujusquam  est) 
etiani  in  mcis,  esse  malui. 

Quae  acciderunt,  omnia  uixi  futura.  Veni  domum. 

non  quo  optima  vivendi  conditio  esset :  sed  tamen, 
si  esset  aliqua  forma  reipublicae,  tamquam  in  patria 
ut  essem ;  si  nulla,  tamquam  in  exsilio.  Mortem 
mihi  cur  consciscerem,  causa  nulla  visa  est ;  cur  op- 
tarem,  multae.  Vetus  est  enim,  "  ubi  non  sis  qui 
fueris,  non  esse  cur  velis  vivere."  Sed  tamen  vacare 
culpa,  magnum  est  solatium  ;  praesertim  cum  habe- 
am  duas  res,  quibus  me  sustentem  ;  optimarum  ar- 
tium  scientiam,  et  maximarum  rerum  gloriam  ;  qua- 
rum  altera  mihi  vivo  nunquam  eripietur,  altera  ne 
mortuo  quidem. 

Haec  ad  te  scripsi  verbosius,  et  tibi  molestus  fui, 
quod  te  cum  mei,  tum  reipublicae,  cognovi  amantissi- 
mum.  Notum  tibi  omne  meum  consilium  esse  volui, 
ut  primum  scires,  me  nunquam  voluisse  plus  quem- 
quam  posse,  quam  universam  rempublicam.  Postea 
autem,  quam  alicujus  culpa,  tantum  valeret  unus,  ut 
obsisti  non  posset,  me  voluisse  pacem  :  amisso  exer- 
citu,  et  eo  duce,  in  quo  spes  fuerat  uno,  me  voluisse 
etiam  reliquis  omnibus ;  postquam  non  potuerim, 
mihi  ipsi  finem  fecisse  belli :  nunc  autem,  si  haec 
civitas  est,  civem  esse  me  ;  si  non,  exsulem  esse  non 
incommodiore  loco,  quam  si  Rhodum  aut  Mitylenas 
contuhssem. 

Hasc  tecum  coram  malueram  :  sed,  quia  longius 
fiebat,  volui  per  literas  eadem  ;  ut  haberes,  quod  di- 
ceres,  si  quando  in  vituperatores  meos  incidisses. 
Sunt  enim,  qui,  cum  meus  interitus  nihil  fuerit  rei« 
publicae  profuturus,  criminis  loco  putent  esse,  quod 
vivam.  Quibus  ego  certo  scio  non  videri  satis  multos 
perisse ;  qui,  si  me  audissent,  quamvis  iniqua  pace, 
honeste  tamen  viverent.  Armis  enim  inferiores,  non 
causa,  fuissent. 

Habes  epistolam  verbosiorem  fortasse,  quam  vel- 
les :  quod  tibi  ita  videri  putabo,  nisi  mihi  longiorem 
remiseris.  Ego,  si,  quae  volo,  expediero,  brevi  tem- 
pore  te,  ut  spero,  videbo.  Vale. 

(  4.)  M.  T.  C.  M.  MARIO  S.  D. 

(Argumentum.  —  Praemonet  Marium  de  adventu 
suo  in  Pompeianum.  Eodem  anno.) 

Ante  diem  IX  Calendas  in  Cumanum  veni  cum 
Libone  tuo,  vel  nostro  potius.  In  Pompeianum  sta« 
tim  cogito :  sed  faciam  ante  te  certiorem.  Te  cum 
semper  valere  cupio,  tum  certe,  dum  hic  sumus. 
Vides  enim,  quanto  post  una  futuri  simus.  Quare, 
si  quod  constitutum  cum  podagra  habes,  fac  ut  in 
alium  diem  differas.  Cura  igitur,  ut  valeas:  et  me 
hoc  biduo  aut  triduo  exspecta, 

(5.)  CICERO  OESARI,  IMPER.  S.  D. 

(Argumentum. —  C.  Trebatium  Testam,  juris- 
consultum,  familiarem  suum,  Caesari,  Galliarum 
proconsuli,  diligentissime  commendat.) 


Vide,  quam  mihi  persuaserim,  te  esse  alterum  me, 
non  modo  in  his  rebus  qure  ad  me  ipsum,  sed  etiam 
in  iis  quae  ad  meos,  pertinent.  C.  Trebatium  cogita- 
ram,  quocumque  exirem,  mecum  ducere,  ut  eum, 
meis  omnibus  studiis,  beneficiis,  quam  ornatissimum, 
domum  reducerem.  Sed,  posteaquam  et  Pompeii 
commoratio  diuturnior  erat,  quam  putaram  ;  et  mea 
quaedam  tibi  non  ignota  dubitatio  aut  impedire  pro- 
fectionem  meam  videbatur,  aut  certe  tardare ;  vide, 
quid  mihi  sumserim.  Cccpi  velle,  ea  Trebatium  ex- 
spectare  a  te,  quae  sperasset  a  me.  Neque  (meher- 
cule)  minus  ei  prolixe  de  tua  voluntate  promisi, 
quam  eram  solitus  de  mea  polliceri. 

Casus  vero  mirificus  quidam  intervenit,  quasi  vel 
testis  opinionis  meae,  vel  sponsor  humanitatis  tuae. 
Nam,  cum,  de  hoc  ipso  Trebatio,  cum  Balbo  nostro 
loquerer  accuratius  domi  meae,  literae  mihi  dantur  a 

te ;  quibus  iu  extremis  scriptum  erat,  "  M.  Orfium, 
quem  mihi  commendas,  vel  regem  Galliae  faciam, 
vel  hunc  [Lcptae  delega.]  Si  vis  tu,  ad  me  alium 
mitte,  quem  ornem."  Sustulimus  manus,  et  ego  et 
Balbus.  Tanta  fuit  opportunitas,  ut  illud  nescio 
quod,  non  fortuitum,  sed  divinum,  videretur.  Mitto 
igitur  ad  te  Trebatium ;  atque  ita  mitto,  ut  initio 
mea  sponte,  post  autem  invitatu  tuo,  mittendum 
duxerim. 

Hunc,  mi  Caesar,  sic  velim  omni  tua  comitate 
complectare,  ut  omnia,  quae  per  me  possis  adduci  ut 
in  meos  conferre  velis,  in  unum  hunc  conferas.  De 
quo  tibi  homine  hacc  spondeo,  non  illo  vetere  verbo 
meo,  quod,  cum  ad  te  de  Milone  scripsissem,  jure 
lusisti ;  sed  more  Romano,  quo  modo  homines  non 
inepti  loquuntur;  probiorem  hominem,  meliorem 
virum,  pudentiorem,  esse  neminem.  Accedit  etiam, 
quod  familiam  ducit ;  in  jure  civili  singularis  me- 
moria,  summa  scientia.  Huic  ego  neque  tribunatum, 
neque  praefecturam,  neque  ullius  beneficii  certum 
nomen,  peto ;  benevolentiam  tuam  et  liberalitatem 
peto :  neque  impedio,  quominus,  si  tibi  ita  placue- 
rit,  etiam  hisce  eum  ornes  gloriolae  insignibus.  To- 
tum  denique  hominem  tibi  ita  trado  de  manu  (ut 
aiunt)  in  manum  tuam  istam  et  victoria  et  flde 
praestantem.  Simus  enim  putidiusculi ;  quamquam 
per  te  vix  licet :  verum,  ut  video,  licebit.  Cura,  ut 
valeas ;  et  me,  ut  amas,  ama. 

(G.)  CICERO  TREBATIO  S.  D. 

(Argumcntum,  —  Trebatium,  desiderium  Urbis 
impatienter  ferentem,  hortatur  ut  maneat  in  provin- 
cia,  laboretque,  ut  id  consequatur,  cujus  causa  pro- 
fectus  fuerat.) 


In  omnibus  meis  epistolis,  quas  ad  Cassarem  aut 
ad  Balbum  mitto,  legitima  quaedam  estaccessio  com- 

mendationis  tuae,  nec  ea  vulgaris,  sed  cum  aliquo  in- 
signi  indicio  meas  erga  te  benevclentiae.  Tu  modo  in- 
eptias  istas,  et  desideria  Urbis  et  urbanitatis,  depone  : 
et,  quo  consilio  profectus  es,  id  assiduitate  et  virtute 
consequere.  Hoc  tibi  tam  ignoscemus  nos  amici, 
quamignoverunt  Medeae,  qua?  "  Corinthum,  arcem 
altam,  habebant  matronae  opulentae,  optimates ;" 
quibus  illa  manibus  gypsatissimis  persuasit,  ne  sibi 
vitio  illae  verterent,  quod  abesset  a  patria.  "  Nam 
multi  suam  rem  bene  gessere,  et  publicam,  patria 
procul.  Multi,  qui  domi  aetatem  agerent,  propterea 
sunt  improbati."  Quo  in  numero  tu  certe  fuisses, 
nisi  te  extrusissemus.  Sed  plura  scribemus  alias. 
Tu,  qui  caeteris  cavere  didicisti,  in  Britannia  ne  ab 
essedariis  decipiaris,  caveto:  et,  quando  Medeam 
agere  ccepi,  illud  semper  memento,  "  Qui  ipse  sibi 
sapiens  prodesse  non  quit,  nequidquam  sapit."  Cura 
ut  valeas. 


(7.)  CICERO  TREBATIO. 

{Argumcntum. — Studium  suum  in  commendando 
significat ;  monet  ut  Caesari  operam  det,  ab  eoque 
exspectet  omnia.) 


Ego  te  commendare  non  desisto :  sed,  quid  profi- 
ciam,  ex  te  scire  cupio.  Spem  maximam  habeo  in 
Balbo ;  ad  quem  de  te  diligentissime  et  saepissime 
scribo.  Illud  soleo  mirari,  non  me  toties  accipere 
tuas  literas,  quoties  a  Quinto  mihi  fratre  afferantur. 
In  Britannia  nihil  esse  audio  neque  auri  neque  ar- 
genti.  Id  si  ita  est,  essedum  aliquod  suadeo  capias, 
et  ad  nos  quam  primum  recurras.  Sin  autem  sine 
Britannia  tamen  assequi,  quod  volumus,  possumus ; 
perfice,  ut  sis  in  familiaribus  Caesaris.  Multum  te  in 
eo  frater  adjuvabit  meus,  multum  Balbus ;  sed  (mihi 
crede)  tuus  pudor  et  labor  plurimum.   Imperatorem 

liberalissimum,  astatem  opportunissimam,  commen- 
dationem  certe  singularem,  habes ;  ut  tibi  unum  ti- 
mendura  sit,  ne  ipse  tibi  defuisse  videare.  Vale. 


(8.)  CICERO  TREBATIO. 

(Argnmcntum.  ■ —  Ex  Cassaris  literis  et  sua  respon- 
sione  narrat;  et  modeste  reprehendit  Trebatium, 
quod  tribunatum  recusaverit.) 


Scripsit  ad  me  Csssar  perhumaniter,  nondum  te 
sibi  satis  esse  famrliarem  propter  occupationes  suas, 
sed  certo  fore.  Cui  quidem  ego  rescripsi,  quam  mihi 
gratum  esset  futurum,  si  quam  plurimum  in  te  stu- 
dii,  officii,  liberalitatis  suse,  contulisset.  Sed  ex  tuis 
literis  cognovi  praeproperam  festinationem  tuam  ;  et 
simul  sum  admiratus,  cur  tribunatus  cominoda,  dem- 
to  praesertim  labore  militias,  contemseris.  Querar 
cum  Vacerra  et  Manilio  :  nam  Cornelio  nihil  audeo 
dicere,  cujus  tu  periculo  stultus  es,  cum  te  ab  eo  sa- 
pere  didicisse  profiteris.  Quin  tu  urges  istam  occa- 
sionem  et  facultatem,  qua  melior  nunquam  reperie- 
tur  ?  Quod  scribis  de  illo  Preciano  jureconsulto,  ego 
te  ei  non  desino  commendare.  Scribit  enim  ipse  mihi, 
te  sibi  gratias  agere  debere.  De  eo  quid  sit,  cura,  ut 
sciam.  Ego  vestras  literas  Britannicas  exspecto.  Vale. 


(9.)  M.  CICERO  TREBATIO. 

(Argumentum.  —  Literarum  officium  a  Trebatio 
requirit :  monet  ne  reditum  in  Urbem  praepropere 
cupiat.) 


Jamdiu  ignoro,  quid  agas :  nihil  enim  scribis : 
neque  ego  ad  te  his  duobus  mensibus  scripseram. 
Quia  cum  Quinto,  fratre  meo,  non  eras,  quo  mitte- 

rem,  aut  cui  darem,  nesciebam.  Cupio  scire  quid 
agas,  et  ubi  sis  hiematurus.  Equidem  velim  cum  Ca> 
sare:  sed  ad  eum,  propter  ejus  occupationes,  nihil 
sum  ausus  scribere.  Ad  Balbum  tamen  scripsi.  Tu 
deesse  tibi  noli.  Serius  potius  ad  nos,  dum  plenior. 
Quod  huc  properes,  nihil  est,  praesertim  Battara 
mortuo.  Sed  tibi  consilium  non  deest.  Quid  consti* 
tueris,  cupio  scire.  Cn.  Octavius,  an  Cn.  Cornelius 
quidam,  tuus  familiaris,  summo  genere  natus,  terrae 
iilius,  is  me,  quia  scit  tuum  familiarem  esse,  crebro 
ad  coenam  invitat.  Adhuc  non  potuit  perducere: 
sed  mihi  tamen  gratum  est.  Vale. 


(  10.)  M.  CICERO  S.  D.  TREBATIO. 

(Argumcntum.  — Per  jocum  exagitat,  quod  scrip- 
serat  Trebatius,  se  Caesari  valde  jurisconsultum  vi- 
deri :  et  timiditatis  arguit,  qui  in  Britanniam  navi- 
gare  recusaverit :  et  ut  de  fructu  commendationis 
ad  Caesarem,  et  omnibus  rebus  suis,  scribat  plura, 
admonet.) 


Legi  tuas  literas,  ex  quibus  intellexi,  te  Caesari 
nostro  valde  jureconsultum  videri.  Est,  quod  gau- 
deas,  te  in  ista  loca  venisse,  ubi  aliquid  sapere  vide- 
rere.  Quod  si  in  Britanniam  quoque  profectus  esses, 
profecto  nemo  in  illa  tanta  insula  peritior  te  fuisset. 
Verumtamen  (rideamus,  licet :  sum  enim  a  te  invi- 
tatus)  subinvideo  tibi,  ultro  te  etiam  arcessitum  ab 
eo,  ad  quem  caeteri,  non  propter  superbiam  ejus,  sed 
propter  occupationem,  adspirare  non  possunt.  Sed 
tu  in  ista  epistola  nihil  mihi  scripsisti  de  tuis  rebus, 
quae  (mehercule)  mihi  non  minori  curae  sunt,  quam 
meae. 

Valde  metuo,  ne  frigeas  in  hibernis :  quamobrem 
camino  luculento  utendum  censeo  (idem  Mucio  et 
3ianilio  placebat),  praesertim  qui  sagis  non  abun- 

dares :  quamquam  vos  nunc  istic  satis  calere  audio. 
Quo  quidem  nuntio  valde  (mehercule)  de  te  timue- 
ram.  Sed  tu  in  re  militari  multo  es  cautior,  quam  in 
advocationibus ;  qui  neque  in  Oceano  natare  volue- 
ris,  studiosissimus  homo  natandi,  neque  spectare  es- 
sedarios,  quem  antea  ne  [andabata]  quidem  defrau- 
dare  poteramus. 

Sed  jam  satis  jocati  sumus.  Ego  de  te  ad  Cassarem 
quam  diligenter  scripserim,  tute  scis ;  quam  saepe, 
ego.  Sed  (mehercule)  jam  intermiseram,  ne  viderer 
liberalissimi  hominis,  meique  amantissimi,  voluntati 
erga  me  diffidere.  Sed  tamen  his  literis,  quas  prox- 
ime  dedi,  putavi  esse  hominem  commonendum.  Id 
feci.  Quid  profecerim,  facias  me  velim  certiorem,  et 
simul  de  toto  statu  tuo  consiliisque  omnibus.  Scire 
enim  cupio,  quid  agas,  quid  exspectes,  quam  longum 
istum  tuum  discessum  a  nobis  futurum  putes.  Sic 
enim  tibi  persuadeas  velim,  unum  mihi  esse  solati- 
um,  quare  facilius  possim  pati  te  esse  sine  nobis,  si  tibi 
esse  id  emolumento  sciam :  sin  autem  id  non  est, 
nihil  duobus  nobis  est  stultius ;  me,  qui  te  non  Ro- 
mam  attraham ;  te,  qui  non  huc  advoles.  Una  (me- 
hercule)  nostra  vel  severa  vel  jocosa  congressio  pluris 
erit,  quam  non  modo  hostes,  sed  etiam  fratres  nostri 
yEdui.  Quare,  omnibus  de  rebus  fac  ut  quam  pri- 
mum  sciam." 

"  Aut  consolando,  aut  consilio,  aut  re  juvero." 


(11.)  CICERO  TREBATIO. 

(Argnmentitm. — Jocatur  primum  de  interreg- 
nis :  deinde  suadet,  si  e  re  sua  sit,  maneat  apud  Cae- 
sarem;  sin  minus,  Romam  se  recipiat.) 


Nisi  ante  Roma  profectus  esses,  nunc  eam  certe 
relinqueres.  Quis  enim,  tot  interregnis,  jureconsul- 
tum   desiderat?   Ego  omnibus,   unde  petitur,  hoc 

(Epist.)  voi,  i.  s 

consilii  dederim,  ut  a  singulis  interregibus  binas  ad- 
vocationes  postulent.  Satisne  tibi  videor  abs  te  jus  ci- 
vile  didicisse  ?  Sed  heus  tu,  quid  agis?  ecquid  fit  ? 
video  enim,  te  jam  jocari  per  literas.  Hasc  signa  me- 
liora  sunt,  quam  in  meo  Tusculano.  Sed,  quid  sit, 
scire  cupic. 

Consuli  quidem  te  a  Caesare  scribis  :  sed  ego  tibi 
ab  illo  consuli  mallem.  Quod  si  aut  fit,  aut  futurum 
putas,  perfer  istam  militiam,  et  permane  :  ego  enim 
desiderium  tui,  spe  tuorum  commodorum,  consola- 
bor :  sin  autem  ista  sunt  inaniora,  recipe  te  ad  nos. 
Nam  aut  erit  hic  aliquid  aliquando ;  aut,  si  minus, 
una  (mehercule)  collocutio  nostra  pluris  erit,  quam 
omnes  Samarobrivac.  Denique,  si  cito  te  retuleris ; 
sermo  nullus  erit :  si  diutius  frustra  abfueris ;  non 
modo  Laberium,  sed  etiam  sodalem  nostrum  Valeri- 
um,  pertimesco.  Mira  enim  persona  induci  potest 
Britannici  jureconsulti. 

Haec  ego  non  rideo,  quamvis  tu  rideas :  sed  de  re 
severissima  tecum,  ut  soleo,  jocor.  Remoto  joco,  tibi 
hoc  amicissimo  animo  pnucipio,  ut,  si  istic  mea  com- 
mendatione  tuam  dignitatem  obtinebis,  perferas  nos- 
tri  desiderium,  honestatem  et  facultates  tuas  augeas. 
Sin  autem  ista  frigebunt,  recipias  te  ad  nos.  Omnia 
tamen,  quae  vis,  et  tua  virtute  profecto,  et  nostro 
summo  erga  te  studio,  consequere.  Vale. 


( 12.)  CICERO  TREBATIO. 

(Argumcutum.  —  Per  jocum  exagitat  Epicureos, 
ct  ipsum  Trebatium,  quem  Epicureum  factum  esse 
Pansa  narraverat.) 

Mirabar,  quid  esset,  quod  tu  milii  literas  mittere 
intermisisses.  Indicavit  mihi  Pansa  meus,  Epicureum 
te  esse  factum.  O  castra  praeclara  !  Quid  tu  fecisses, 
si  te  Tarentum,  et  non  Samarobrivam,  misissem  ? 

Jam  tum  mihi  non  placebas,  cum  idem  intuebare, 
quod  et  [Titius,]  familiaris  meus.  Sed  quonam  mo- 
do  jus  civile  defendes,  cum  omnia  tua  causa  facias, 
non  civium  ?  Ubi  porro  illa  erit  formula  fiduciae, 
"  Ut  inter  bonos  bene  agier  oportet  ?"  Quis  enim 
est,  qui  facit  nihil,  nisi  sua  causa.  ?  Quod  jus  statues 
"  communi  dividundo,"  cum  commune  nihil  possit 
esse  apud  eos  qui  omnia  voluptate  sua  metiuntur  ? 
Quomodo  autem  tibi  placebit,  Jovem  Lapidem  jura- 
re,  cum  scias,  Jovem  iratum  esse  nemini  posse  ? 
Quid  porro  fiet  popuio  Ulubrano,  si  statueris,  7roX<- 
TeveoSat  non  oportere?  Quare,  si  plane  a  nobis  defi- 
cis,  moleste  fero :  sin  Pansaa  assentari  commodum 
est,  ignosco  :  modo  scribe  aliquando  ad  nos,  quid 
agas ;  et  a  nobis  quid  fieri  aut  curari  velis.  Vale. 


( 13.)  M.  CICERO  S.  D.  TREBATIO. 

{Argnmentnm.  —  Intermissi  literarum  officii  ex- 
cusationem  affert ;  quam  non  accipiente  Trebatio, 
liberius  pro  more  jocatur.) 


Adeone  me  injustum  esse  existimasti,  ut  tibi  iras- 
cerer,  quod  parum  mihi  constans  et  nimium  cupidus 
decedendi  viderere,  ob  eamque  causam  me  arbitra- 
rere  literas  ad  te  jamdiu  non  misisse  ?  Mihi  pertur- 
batio  animi  tuiv  quam  primis  literis  perspiciebam, 
molestiam  attulit.  Neque  alia  ulla  fuit  causa  inter- 
missionis  epistolarum,  nisi  quod,  ubi  esses,  plane  ne- 
sciebam.  Hic  tu  me  etiam  insimulas,  nec  satisfactio- 
nem  meam  accipis.  Audi,  Testa  mi.  Utrum  super- 
biorem  te  pecunia  facit,  an  quod  te  imperator  consu- 
lit  ?  Moriar,  ni  (quae  tua  gloria  est)  puto  te  malle  a 
Cassare  consuli,  quam  inaurari.  Si  vero  utrum- 
que  est,  quis  te  feret,  practer  me,  qui  omnia  ferre 
possum  ? 

Sed,  ut  ad  rem  redeam,  te  istic  invitum  non 
vehementer  gaudeo :  et,  ut  illud  erat  molestum,  sic 
hoc  est  jucundum.  Tantum  metuo,  ne  artificium 
tuum  tibi  parum  prosit.  Nam,  [ita]  audio,  istic 

"  Non  ex  jure  manu  consertum,  sed  magi'  ferro 
Rem  repetunt." 

Et  tu  soles  ad  vim  faciendam  adhiberi  ?  neque  est, 
quod  illam  exceptionem  in  interdicto  pertimescas  ; 
"  Quod  tu  prior  vi  hominibus  armatis  [non]  vene- 
ris."  Scio  enim,  te  non  esse  procacem  in  lacessendo. 
Sed,  ut  ego  quoque  te  aliquid  admoneam  de  nostris 
cautionibus  ;  Treviros  vites,  censeo :  audio  capitales 
esse :  mallem  auro,  acre,  argento,  essent.  Sed  alias 
jocabimur.  Tu  ad  me  de  istis  rebus  omnibus  scribas 
velim  quam  diligentissime.  A.  d.  IV  Non.  Mart. 


( 14.)  CICERO  TREBATIO. 

{Argumhitum.  —  Familiariter  et  jocose  Treba- 
tium,  qui  literas  nullas  miserat,  objurgat.) 


Chrysippus  Vettius,  Cyri  architecti  libertus,  fecit 
ut  te  non  immemorem  putarem  mei :  salutem  enim 
verbis  tuis  mihi  nuntiarat.  Valde  jam  lautus  es,  qui 
graverc  literas  ad  me  dare,  homini  praesertim  prope 
domestico.  Quod  si  scribere  oblitus  es,  minus  multi 
jam,  te  advocato,  causa  cadent :  sin  nostri  oblitus  es, 
dabo  operam,  ut  istuc  veniam  ante  quam  plane  ex 
animo  tuo  effluo :  sin  arstivorum  timor  te  debilitat, 
aliquid  excogita,  ut  fecisti  de  Britannia. 

Illud  quidem  perlibenter  audivi  ex  eodem  Chry- 
sippo,  te  esse  Cacsari  familiarem.  Sed  (mehercule) 
mallem  (id,  quod  erat  cquius)  de  tuis  rebus  ex  tuis 
literis  quam  saepissime  cognoscere.  Quod  certe  ita 
fieret,  si  tu  maluisses  benevolentise  quam  litium  jura 

perdiscere.  Sed  haec  jocati  sumus,  et  tuo  more,  et 
nonnihil  etiam  nostro.  Te  valde  amamus ;  nosque  a 
te  amari  cum  volumus,  tum  etiam  confidimus.  Vale. 


(  15.)  CICERO  TREBATIO. 

(Argumcntum. —  Suum  absentis  Trebatii  desi- 
derium  declarat,  et  de  C  Matii  familiaritate  gratu- 
latur.) 


Quam  sint  morosi  qui  amant,  vel  ex  hoc  intelligi 
potest.  Moleste  ferebam  antea,  te  invitum  istic  esse  : 
pungit  me  rursus,  quod  scribis  esse  te  istic  libenter. 
Neque  enim  mea  commendatione  te  non  delectari 
facile  patiebar :  et  nunc  angor,  quidquam  tibi  sine 
me  esse  jucundum.  Sed  hoc  tamen  malo  ferre  nos 
desiderium,  quam  te  non  ea,  quae  spero,  consequi. 
Cum  vero  in  C.  Matii,  suavissimi  doctissimique  ho- 
minis,  familiaritatem  venisti,  non  dici  potest  quam 
valde  gaudeam  :  qui  fac  ut  te  quam  maxime  diligat. 
Mihi  crede,  nihil  ex  ista,  provincia  potes,  quod  ju- 
cundius  sit,  deportare.  Cura,  ut  valeas. 


( 16.)  M.  CICERO  S.  D.  TREBATIO. 

(Argumcntum Ita  laudat  Trebatii  sapientiam 

in  vitando  bellorum  discrimine,  ut  timiditatis  simul 
arguat,  et  alia  per  jocum  adjungat.) 


In  "  Equo  Trojano"  scis  esse  in  extremo,  "  sero 
sapiunt."  Tu  tamen,  mi  vetule,  non  sero.  Primas 
illas  rabiosulas  sat  fatuas  dedisti:  deinde,  quod  in 
Britannia.  non  nimis  (piXoQewpov  te  prasbuisti,  plane 
non  reprehendo.  Nunc  vero  in  hibernis  [injectus] 
niihi  videris  :  itaque  te  commovere  non  curas.  Us- 
qucquaquc sapere  oportet :  id  erit  telum  accrrimum. 

s  3 

Ego  si  foris  ccenitarem,  Cn.  Octavio,  familiari  tuo, 
non  defuissem :  cui  tamen  dixi,  cum  me  aliquoties 
invitaret :  "  Oro  te,  quis  tu  es  ?"  Sed  (mehercules), 
extra  jocum,  homo  bellus  est :  vellem  eum  tecum 
abduxisses. 

Quid  agatis,  et  ecquid  in  Italiam  venturi  sitis  hac 
hieme,  fac  plane  sciam.  Balbus  mihi  confirmavit,  te 
divitem  futurum.  Id  utrum  Romano  more  locutus 
sit,  bene  nummatum  te  futurum,  an,  quomodo  Stoici 
dicunt,  "  omnes  esse  divites,  qui  coelo  et  terra  frui 
possint,"  postea  videro.  Qui  istinc  veniunt,  super- 
biam  tuam  accusant,  quod  negent  te  percontantibus 
respondere.  Sed  tamen  est  quod  gaudeas:  constat 
enim  inter  omnes,  neminem  te  uno  Samarobrivae  ju- 
ris  peritiorem  esse.  Vale. 


( 17.)  CICERO  TREBATIO  S.  D. 

{Argumcntum.  —  Urbis  desiderium  quod  depo- 
suerit,  gratulatur ;  et,  ut  Caesaris  amicitiam  faciat 
pluris,  monet ;  quain  fructuosam  fore  pollicetur. ) 


Ex  tuis  literis,  et  Quinto  fratri  gratias  egi,  et  te 
aliquando  collaudare  possum,  quod  jam  videris  certa. 
aliqua  in  sententia  constitisse.  Nam  primorum  men- 
sium  literis  tuis  vehementer  commovebar ;  quod 
mihi  interdum  (pace  tua  dixerim)  levis  in  Urbis  ur- 
banitatisque  desiderio,  interdum  piger,  interdum  ti- 
midus  in  labore  militari,  sa?pe  autem  etiam  (quod  a 
te  alienissimum  est)  subimpudens,  videbare.  Tam- 
quam  enim  syngrapham  ad  imperatorem,  non  episto- 
lam,  attulisses ;  sic,  pecunia  ablata,  domum  redire 
properabas :  nec  tibi  in  mentem  veniebat,  eos  ipsos, 
qui  cum  syngraphis  venissent  Alexandriam,  num- 
mum  adhuc  nullum  auferre  potuisse. 

Ego,  si  mei  commodi  rationem  ducerem,  te  me- 
cum  e^se  maxime  vellem.    Non  enim  mediocri  affi- 

ciebar  vel  voluptate  ex  consuetudine  nostra,  vel  uti- 
iitate  ex  consilio  atque  opera  tua.  Sed,  cum  te  ex 
adolescentia  tua  in  amicitiam  et  fidem  meam  contu- 
lisses,  semper  te  non  modo  tuendum  mihi,  sed  etiam 
augendum  atque  ornandum,  putavi.  Itaque,  quoad 
opinatus  sum,  me  in  provinciam  exiturum,  quae  ad 
te  ultro  attulerim,  meminisse  te  credo.  Posteaquam 
mea  mutata  ratio  est,  cum  viderem  me  a  Caasare 
honorificentissime  tractari  et  unice  diligi,  hominis- 
que  liberalitatem  incredibilem  et  singularem  fidem 
nossem;  sic  ei  te  commendavi  et  tradidi,  ut  gravis- 
sime  diligentissimeque  potui.  Quod  ille  ita  accepit ; 
et  mihi  saepe  literis  significavit,  et  tibi  et  verbis  et 
re  ostendit,  mea,  commendatione  sese  valde  esse  com- 
motum. 

Hunc  tu  virum  nactus,  si  me  aut  sapere  aliquid, 
aut  velle  tua  causa  putas,  ne  dimiseris  :  et,  si  qua  te 
forte  res  aliquando  offenderit,  cum  ille,  aut  occupa- 
tione  aut  difficultate,  tardior  tibi  erit  visus,  perferto, 
et  ultima  exspectato ;  quae  ego  tibi  et  jucunda  et  ho- 
nesta  praestabo. 

Pluribus  te  hortari  non  debeo.  Tantum  moneo, 
neque  amicitiae  confirmandae  clarissimi  ac  liberalis- 
simi  viri,  neque  uberioris  provinciae,  neque  aetatis 
magis  idoneum  tempus,  si  hoc  amiseris,  te  esse  ul- 
lum  unquam  reperturum.  Hoc  (quemadmodum  vos 
scribere  soletis  in  vestris  libris)  idem  Q.  Cornelio 
videbatur.  In  Britanniam  te  profectum  non  esse 
gaudeo,  quod  et  labore  caruisti,  et  ego  te  de  rebus 
illis  non  audiam.  Ubi  sis  hibernaturus,  et  qua  spe 
aut  conditione,  perscribas  ad  me  velim.  Vale. 

( 18.)  CICERO  TREBATIO  S.  D. 

(Argumentum.  —  Laudat  constantiam  Trebatii, 
qui  permanere  in  provincia.  apud  Caesarem  constitue- 
rat.  Jocatur  in  ejus  parcimoniam,  quia  sciipserat  in 
palimpsesto.) 

Accepi  a  te  aliquot  epistolas  uno  tempore,  quas 
tu  diversis  teraporibus  dederas :  in  quibus  me  cae- 
tera  delectarunt.  Significabant  enim,  te  istam  mili- 
tiara  jam  firmo  animo  ferre,  et  esse  fortem  virum  et 
constantem.  Quae  ego  paulisper  in  te  ita  desideravi, 
non  imbecillitate  animi  tui,  sed  magis,  ut  desiderio 
nostri  te  aestuare  putarem.  Quare  perge,  ut  ccepisti : 
forti  animo  istam  tolera  militiam.  Multa  (mihi 
crede)  assequere.  Ego  enim  renovabo  commenda- 
tionem,  sed  tempore.  Sic  habeto,  non  tibi  majori 
esse  curae,  ut  iste  tuus  a  me  discessus  quam  fructuo- 
sissimus  tibi  sit,  quam  mihi.  Itaque,  quando  ves- 
trae  cautiones  infirmae  sunt,  Graeculam  tibi  misi  cau- 
tionem  chirographi  mei.  Tu  me  velim  de  ratione 
Gallici  belli  certiorem  facias  :  ego  enim  ignavissimo 
cuique  maximam  fidem  habeo. 

Sed,  ut  ad  epistolas  tuas  redeam,  castera  belle : 
illud  miror :  quis  solet  eodem  exemplo  plures  dare, 
qui  sua,  manu  scribit  ?  Nam,  quod  in  palimpsesto, 
laudo  equidem  parcimoniam  :  sed  miror,  quid  in 
illa  chartula.  fuerit,  quod  delere  malueris,  [quam 
haec  scribere,]  nisi  forte  tuas  formulas.  Non  enim 
puto  te  meas  epistolas  delere,  ut  reponas  tuas.  An 
hoc  significas,  nihil  fieri  ?  frigere  te  ?  ne  chartam 
quidem  tibi  suppeditare  ?  Jam  ista  tua  culpa  est, 
qui  verecundiam  tecum  extuleris,  et  non  hic  nobis- 
cum  reliqueris. 

Ego  te  Balbo,  cum  ad  vos  proficiscetur,  more 
Romano  commendabo.  Tu,  si  intervallum  longius 
erit  mearum  literarum,  ne  sis  admiratus :  eram 
enim  abfuturus  mense  Aprili. 

Has  literas  scripsi  in  Pomtino,  cum  ad  villam 
Metrilii  Philemonis  divertissem :  ex  qua,  jam  audie- 
ram  fremitum  clientium  meorum,  quos  quidem  tu 
mihi  conciliasti.  Nam  Ulubris,  honoris  mei  causa, 
vim  maximam  ranunculorum  se  commosse  consta- 
bat.  Cura  ut  valeas.  VI  Idus  April.  de  Pomtino. 
Epistolam  tuam,  quam  accepi  ab  L.  Arruntio, 

conscidi  innocentem  :  nihil  enim  habebat,  quod  non 
vel  in  concione  recte  legi  posset.  Sed  et  Arruntius 
ita  te  mandasse  aiebat,  et  tu  adscripseras.  Verum  il- 
lud  esto :  nihii  te  ad  me  postea  scripsisse  demiror, 
praesertim  tam  novis  rebus.  Vale. 

(19.)  CICERO  TREBATIO  S. 

(Argumentum Antonio,  post  Cassaris  necem, 

rempublicam  turbante,  Cicero,  desperans  libertatem, 
in  Graeciam  abire  constituit.  ln  quo  itinere  M  To- 
picorum"  librum  scripsit;  eumque  Trebatio  misit 
ab  Rhegio,  ubi  et  hae  literae  sunt  datae,  de  usu  et  in- 
terpretaticne  ejus  libri  docentes.) 


Vide,  quanti  apud  me  sis ;  etsi  jure  id  quidem : 
non  enim  te  amore  vinco.  Verumtamen,  quod  prae- 
senti  tibi  prope  subnegarem,  non  tribuerem  certe, 
id  absenti  debere  non  potui.  Itaque,  ut  primum  Ve- 
lia  navigare  coepi,  institui  u  Topica"  Aristotelea 
conscribere,  ab  ipsa  urbe  commonitus,  amantissima 
tui.  Eum  librum  tibi  misi  Rhegio,  scriptum,  quam 
planissime  res  illa  scribi  potuit.  Sin  tibi  quasdam 
videbuntur  obscuriora,  cogitare  debebis,  nullam  artem 
literis,  sine  interprete,  et  sine  aliqua  exercitatione, 
percipi  posse.  Non  longe  abieris:  num  jus  civile 
vestrum  ex  libris  cognosci  potest  ?  qui  quamquam 
plurimi  sunt,  doctorem  tamen  [usumque]  deside- 
rant.  Quamquam  tu,  si  attente  leges,  si  saepius,  per 
te  omnia  consequere,  ut  certe  intelligas  :  ut  vero 
etiam  ipsi  tibi  loci,  proposita,  quasstione,  occurrant, 
exercitatione  consequere.  In  qua.  quidem  nos  te  con- 
tinebimus,  si  et  salvi  redierimus,  et  salva  ista  offen- 
derimus.  V  Cal.  Sext.  Rhegio. 

(20.)  CICERO  TREBATIO  S.  D. 

(Argumentum,  —  De  Veliensium  in  Trebatium 
amore  significat:  et,  ne  patemas  possessiones  ven. 

dat,  perfugium  temporibus  futuras,  admonet.  Scrip- 
ta  ante  superiorem,  ut  dies  adscripta  ostendit.) 


Amabilior  mihi  Velia  fuit,  quod  te  ab  ea  sensi 
amari.  Sed  quid  ego  dicam  te,  quem  quis  non  amat  ? 
Rufio  (medius  fidius)  tuus  ita  desiderabatur,  ut  si 
esset  unus  e  nobis.  Sed  ego  te  non  reprehendo,  qui 
illum  ad  aedificationem  tuam  traduxeris.  Quamquam 
enim  Velia  non  est  vilior  quam  Lupercal,  tamen  is- 
tuc  malo,  quam  haec  omnia.  Tu,  si  me  audies,  quem 
soles,  has  paternas  possessiones  tenebis,  (nescio  quid 
enim  Velienses  verebantur)  neque  Heletem,  no- 
bilem  amnem,  relinques,  nec  Papirianam  domum 
deseres  ;  quamquam  illa  quidem  habet  lotum,  a  quo 
etiam  advenae  teneri  solent:  quem  tamen  si  exci- 
deris,  multum  prospexeris. 

Sed  in  primis  opportunum  videtur,  his  praesertim 
temporibus,  habere  perfugium,  primum  eorum  ur- 
bem,  quibus  carus  sis ;  deinde  tuam  domum,  tuos- 
que  agros,  eaque  remoto,  salubri,  amceno  loco :  id- 
que  etiam  mea  interesse,  mi  Trebati,  arbitror.  Sed 
valebis,  meaque  negotia  videbis ;  meque,  Diis  juvan- 
tibus,  ante  brumam  exspectabis.  Ego  a  Sex.  Fadio, 
Niconis  discipulo,  librum  abstuli,  N/xuivo?  7tspt  rio- 
kvQotytx;.  O  medicum  suavem  !  meque  docilem  ad 
hanc  disciplinam  !  Sed  Bassus  noster  me  de  hoc  li- 
bro  celavit :  te  quidem  non  videtur.  Ventus  incre- 
brescit.  Cura  ut  valeas.  XIII  Cal.  Sext.  Velia. 


(21.)   CICERO  TREBATIO  S.  D. 

{Argumentum. —  Silii,  amici  sui,  causam  Treba- 
tio  commendat,  ut  ad  eum  veniat,  et  adjuvet.) 


Silii  causam  te  docui.  Is  postea  fuit  apud  me. 
Cum  ei  dicerem,  tibi  videri  sponsionem  illam  nos 
sine  periculo  facere  posse,  "  Ni  bonorum  Turpilice 
possessionem  Q.  Caepio  praetor  ex  edicto  suo  mihi 

dederit,"  negare  aiebat  Servium,  tabulas  testamenti 
esse  eas,  quas  instituisset  is,  qui  factionem  testa- 
menti  non  habuerit :  hoc  idem  Ofilium  dicere  :  te- 
cum  se  locutum  negabat;  meque  rogavit,  ut  se  et 
causam  suam  tibi  commendarem.  Nec  vir  melior,  mi 
Testa,  nec  mihi  amicior,  P.  Silio  quisquam  est,  te 
tamen  excepto.  Gratissimum  igitur  mihi  feceris,  si 
ad  eum  ultro  veneris,  eique  pollicitus  eris  :  sed,  si 
me  amas,  quam  primum.  Hoc  te  vehementer  etiam 
atque  etiam  rogo.   Vale. 


(22.)  CICERO  TREBATIO  S.  D. 

(Argumentum. —  De  furto  quaestionem,  inter  scy- 
phos  natam,  probat  auctoritate  jurisconsultorum.) 


Illuseras  heri  inter  scyphos,  quod  dixeram,  con- 
troversiam  esse,  possetne  haeres,  quod  furtum  antea 
factum  esset,  furti  recte  agere.  Itaque,  etsi  domum 
bene  potus  seroque  redieram,  tamen  id  caput,  ubi 
hsec  controversia  est,  notavi,  et  descriptum  tibi  misi; 
ut  scircs,  id,  quod  tu  neminem  sensisse  dicebas,  Sex. 
iElium,  M'  Manilium,  M.  Brutum,  sensisse.  Ego 
tamen  Scaevolae  et  Testae  assentior.  Vale. 


(23.)   CICERO  S.D.  FABIO  GALLO. 

(Argumentum.  —  Signa  quaedam  et  statuas  Cice- 
roni,  potius  tabulas  pictas  cupienti,  Gallus  emerat.  Ex 
illis  emtionibus  nullam  a  se  desiderari  Cicero  rescri- 
bit :  simul  gratum  sibi  esse  significat,  quod  domum 
proximam  velit  conducere.  Anno  incerto.) 

Tantum  quod  ex  Arpinati  veneram,  cum  mihi  a  te 
literae  redditae  sunt :  ab  eodemque  accepi  Aviani  lite- 
ras;  in  quibus  hoc  inerat  liberalissimum,  nomina 

ss  facturum,  cum  venisset,  qua  ego  vellem  die.  Fac, 
quaeso,  qui  ego  sum,  esse  te.  Estne  aut  tui  pudoris 
aut  nostri,  primum  rogare  de  die ;  deinde  plus  an- 
nua  postulare  ?  Sed  essent,  mi  Galle,  omnia  facilia, 
si  et  ea  mercatus  esses,  quae  ego  desiderabam,  et  ad 
eam  summam,  quam  volueram.  Attamen  ista  ipsa, 
quae  te  emisse  scribis,  non  solum  rata  mihi  erunt, 
sed  etiam  grata.  Plane  enim  intelligo,  te,  non  modo 
studio,  sed  etiam  amore  usum,  quae  te  delectarint 
(hominem,  ut  ego  semper  judicavi,  in  omni  judicio- 
elegantissimum),  [quaeque]  me  digna  putaris,  co- 
emisse.  Sed  vslim  maneat  Damasippus  in  senten  - 
tia :  prorsus  enim  ex  istis  emtionibus  nullam  desi- 
dero. 

Tu  autem,  ignarus  instituti  mei,  quanti  ego  genus 
omnino  signorum  omnium  non  aestimo,  tanti  ista 
quatuor  aut  quinque  sumsisti.  Bacchas  istas  cum 
Musis  Metelli  comparas.  Quid  simile  ?  Primum, 
ipsas  ego  Musas  nunquam  tanti  putassem :  atque  id 
fecissem,  Musis  omnibus  approbantibus  :  sed  tamen 
erat  aptum  bibliothecae,  studiisque  nostris  congru- 
ens  ;  Bacchis  vero  ubi  est  apud  me  locus  ?  At  pul- 
chellae  sunt.  Novi  optime,  et  saepe  vidi :  nominatim 
tibi  signa  mihi  nota  mandassem,  si  probassem.  Ea 
enim  signa  ego  emere  soleo,  quae,  ad  similitudinem 
gymnasiorum,  exornent  mihi  in  palaestra  locum.  Mar- 
tis  vero  signum  quo  mihi,  pacis  auctori  ?  Gaudeo 
nullum  Saturni  signum  fuisse :  haec  enim  duo  signa 
putarem  mihi  aes  alienum  attulisse.  Mercurii  mal- 
lem  aliquod  fuisset :  felicius  (puto)  cum  Aviano 
transigere  possemus.  Quod  tibi  destinaras  trapezo- 
phoron,  si  te  delectat,  habebis :  sin  autem  senten- 
tiam  mutasti,  egohabebo  scilicet.  Istaquidem  sum- 
ma  ne  ego  multo  libentius  emerim  diversorium  Ter- 
racinae,  ne  semper  hospiti  molestus  sim.  Omnino  li- 
berti  mei  video  esse  culpam,  cui  plane  res  certas  man- 
daram  ;  itemque  Junii,  quem  puto  tibi  notum  esse, 
Aviani  familiarem. 

Exhedria  quaedam  mihi  nova  sunt  instituta  in 
porticula  Tusculani :  ea  volebam  tabellis  ornare': 
etenim,  si  quid  generis  istiusmodi  me  delectat,  pic- 
tura  delectat.  Sed  tamen,  si  ista  mihi  sunt  habenda, 
certiorem  velim  me  facias,  ubi  sint,  quando  arcessan- 
tur,  quo  genere  vecturae.  Si  enim  Damasippus  in 
sententia  non  manebit,  aliquem  pseudodamasippum 
vel  cum  jactura  reperiemus. 

Quod  ad  me  de  domo  scribis  iterum,  jam  id  ego 
proriciscens  mandaram  meae  Tulliae :  ea  enim  ipsa 
hora  acceperam  tuas  literas.  Egeram  etiam  cum  tuo 
Nicia,  quod  is  utitur  (ut  scis)  familiariter  Cassio. 
Ut  redii  autem,  prius  quam  tuas  legi  has  proximas 
literas,  quaesivi  de  mea  Tullia,  quid  egisset :  per 
Liciniam  se  egisse  dicebat :  sed  opinor,  Cassium  uti 
non  ita  multum  sorore  :  eam  porro  negare  se  audere, 
cum  vir  abesset,  (est  enim  profectus  in  Hispaniam 
Dexius)  illo  et  absente  et  insciente,  migrare. 

Est  mihi  gratissimum,  tanti  a  te  aestimatam  con- 
suetudinem  vitae  victdsque  nostri ;  primum,  ut  eam 
domum  sumeres,  ut  non  modo  prope  me,  sed  plane 
mecum,  habitare  posses :  deinde,  ut  migrare  tanto 
opere  festinares.  Sed  ne  vivam,  si  tibi  concedo,  ut 
ejus  rei  tu  cupidior  sis,  quam  ego  sum.  Itaque  om- 
nia  experiar.  Video  enim,  quid  mea  intersit,  quid 
utriusque  nostrum.  Si  quid  egero,  faciam  ut  scias. 
Tu  et  ad  omnia  rescribes  ;  et,  quando  te  exspectem, 
facies  me,  si  tibi  videtur,  certiorem.    Vale. 


(24.)  CICERO  S.  D.  M.  FABIO  GALLO, 

(Argmncntum Exponit,  quam  injuste  sibi  Ti- 

gellius  irascatur.  Caesare  quartum  consule  sine  col- 
lega.) 


Amoris  quidem  tui,  qaoquo  me  verti,  vestigia ; 
vel  proxime  de  Tigellio.   Sensi  enim  ex  literis  tuis, 
(Epist.)  vol.  i.  T 

valde  te  laborasse.  Amo  igitur  voluntatem.  Sed 
pauca  de  te.  Cipius  (opinor)  olim,  "  Non  omnibus 
dormio:"  sic  ego  non  omnibus,  mi  Galle,  servio. 
Etsi  quas  est  haac  servitus  ?  Olim,  cum  regnare  ex- 
istimabamur,  non  tam  ab  ullis,  quam  hoc  tempore 
observor  a  familiarissimis  Cassaris  omnibus,  praster 
istum.  Id  ego  in  lucris  pono,  non  ferre  hominem 
pestilentiorem  patria,  sua:  eumque  addictum  jam 
tum  puto  esse  Calvi  Licinii  Hipponacteo  pra?conio. 
At  vide,  quid  succenseat. 

Phameae  causam  receperam,  ipsiusquidem  causa: 
erat  enim  mihi  sane  familiaris.  Is  ad  me  venit ;  dix- 
itque,  judicem  sibi  operam  dare  constituisse,  eo  ipso 
die,  quo  de  P.  Sextio  in  consilium  iri  necesse  erat. 
Respondi,  nullo  modo  me  facere  posse,  cum  vel- 
lem  :  alium  diem  si  sumsisset,  me  ei  non  defuturum. 
Ille  autem,  qui  sciret,  se  nepotem  bellum  tibicinem 
habere,  et  sat  bonum  unctorem,  discessit  a  me  (ut 
mihi  videbatur)  iratior.  Habes  Sardos  venales,  alium 
alio  nequiorem.  Cognosti  meam  causam,  et  istius 
Salaconis  iniquitatem.  "  Catonem"  tuum  mihi  mitte: 
cupio  enim  legere :  me  adhuc  non  legisse,  turpe 
utrique  nostrdm  est.    Vale. 


(25.)  CICERO  S.  D.  M.  FABIO  GALLO. 

(Argumentum Epistolam  conscissam  non  esse 

nuntiat :  et  monitus,  ne  incautius  de  Cassare  loqua- 
tur,  gratias  agit ;  et,  ut  pergat  stilum  exercere,  hor- 
tatur.  Eodem  anno.) 

Quod  epistolam  conscissam  doles,  noli  laborare : 
salva  est ;  domo  petes,  cum  libebit.  Quod  autem  me 
mones,  valde  gratum  est :  idque  ut  semper  facias, 
rogo.  Videris  enim  mihi  vereri,  ne,  si  istum  habueri- 
mus,  rideamus  ysKwra.  2ap5ov<ov.  Sed  heus  tu  !  ma- 
num  de  tabula ;  magister  adest  citius,  quam  putara- 

mus.  Vereor,  ne  in  Catonium  Catoninos.  Mi  Galle, 
cave  putes  quidquam  melius,  quam  epistolae  tuae 
partem  ab  eo  loco,  "  cagtera  labuntur."  Secreto  hoc 
audi :  tecum  habeto  :  ne  Apellaa  quidem,  liberto  tuo, 
dixeris  Praeter  duo  nos,  loquitur  isto  modo  nemo : 
bene  malene,  videro  :  sed,  quidquid  est,  nostrum  est. 
Urge  igitur  :  nec  transversum  unguem  (quod  aiunt) 
a  stilo :  is  enim  est  dicendi  opifex  :  atque  equidem 
aliquantum  jam  etiam  noctis  assumo.  Vale. 


(26.)  CICERO  S.D.  GALLO. 

(Argumentum. —  Herbas  in  augurali  ccena  laute 
conditas  sibi  morbum  attulisse  narrat.) 

Cum  decimum  jam  diem  graviter  ex  intestinis  la- 
borarem,  neque  iis,  qui  mea,  opera.  uti  volebant,  me 
probarem  non  valere,  quia  febrim  non  haberem ; 
fugi  in  Tusculanum ;  cum  quidem  biduum  ita  je- 
junus  fuissem,  ut  ne  aquam  quidem  gustarem.  Ita- 
que  confectus  languore  et  fame,  magis  tuum  offi- 
cium  desideravi,  quam  abs  te  requiri  putavi  raeum. 
Ego  autem  cum  omnes  morbos  reformido,  tum  [quod] 
Epicurum  tuum  StoTci  male  accipiunt,  quia  dicat, 
Zuaovpixot.  y.ixt  Bva-evrepiKoc  naQr)  sibi  molesta  esse : 
quorum  alterum,  morbum  edacitatis  esse  putant; 
alterum  etiam  turpioris  intemperantiae.  Sane  Wsv- 
rspiocv  pertimueram.  Sed  visa  est  mihi  vel  loci  mu- 
tatio,  vel  animi  etiam  relaxatio,  vel  ipsa  fortasse 
jam  senescentis  morbi  remissio,  profuisse. 

Attamen,  ne  mirere,  unde  hoc  acciderit,  quomo- 
dove  commiserim ;  lex  sumtuaria,  quae  videtur  A*- 
totyitcx.  attulisse,  ea  mihi  fraudi  fuit.  Nam,  dum  vo- 
lunt  isti  lauti  terra  nata,  quas  lege  excepta  sunt,  in 
honorem  adducere ;  fungos,  helvellas,  herbas  om- 
nes,  ita  condiunt,  ut  nihil  possit  esse  suavius.  In  eas 

cum  incidissem  in  ccena  augurali  apud  Lentulum, 
tanta  me  Stappota  arripuit,  ut  hodie  primum  videa- 
tur  ccepisse  consistere.  Ita  ego,  qui  me  ostreis  et 
munenis  facile  abstinebam,  a  beta  et  a  malva  decep- 
tus  sum.  Posthac  igitur  erimus  cautiores.  Tu  tamen 
cum  audisses  ab  Anicio,  (vidit  enim  me  nauseantem) 
non  modo  mittendi  causam  justam  habuisti,  sed 
etiam  visendi.  Ego  hic  cogito  commorari,  quoad  me 
reficiam  :  nam  et  vires  et  corpus  amisi.  Sed,  si  mor- 
bum  depulero,  facile  (ut  spero)  illa  revocabo.  Vale. 


(27.)  CICERO  GALLO.  S.  D. 

(Argumentum.  —  Gallus  (alius  fortasse,  quam 
Fabius)  Ciceronem  literis  accusaverat ;  quem  vicis- 
sim  Cicero  literis  repungit.) 


Miror,  cur  me  accuses,  cum  tibi  id  facere  non  li- 
ceat :  quod  si  liceret,  tamen  non  debebas.  "  Ego  enim 
te  in  consulatu  observaram."  Et  ais,  fore,  ut  te  Cae- 
sar  restituat.  Multa  tu  quidem  dicis :  sed  tibi  nemo 
credit.  Tribunatum  plebei  dicis  te  mea  causa  petisse. 
Utinam  semper  esses  tribunus  !  intercessorem  non 
quaereres.  Negas,  me  audere,  quod  sentiam,  dicere. 
Quasi  tibi,  cum  impudenter  me  rogares,  parum  for- 
titer  responderim. 

Haec  tibi  scripsi,  ut,  isto  ipso  in  genere,  in  quo 
aliquid  posse  vis,  te  nihil  esse  cognosceres.  Quod  si 
humaniter  mecum  questus  esses,  libenter  tibi  me, 
et  facile,  purgassem.  Non  enim  ingrata  mihi  sunt, 
quae  fecisti ;  sed,  quae  scripsisti,  molesta.  Me  autem, 
propter  quem  caeteri  liberi  sunt,  tibi  liberum  non 
visum  demiror.  Nam,  si  falsa  fuerunt,  quae  tu  ad 
me  (ut  ais)  detulisti,  quid  tibi  ego  debeo  ?  si  vera, 
tu  es  optimus  testis,  quid  mihi  populus  Romanus  de- 
beat. 

(  28.)  M.  CICERO  S.  D.  CURIO. 

(Argumentum. —  Probat  Curii  consilium,  quo, 
desperata  republica,  in  Grasciam  se  contulerat.  Ad- 
dit,  propter  eamdem  causam,  et  se  in  bibliothecam 
abdi:  nullam  enim  spem  reliquam  esse,  aliquando 
melius  fore.) 

Memini,  cum  mihi  desipere  videbare,  quod  cum 
istis  potius  viveres,  quam  nobiscum  :  erat  enim  multo 
domicilium  hujus  urbis  (cum  quidem  haec  urbs)  ap- 
tius  humanitati  et  suavitati  tuae,  quam  tota  Pelo- 
ponnesus,  nedum  Patrae.  Nunc,  contra,  et  vidisse 
mihi  multum  videris,  cum,  prope  desperatis  his  re- 
bus,  te  in  Graeciam  contulisti,  et  hoc  tempore  non 
solum  sapiens,  qui  hinc  absis,  sed  etiam  beatus : 
quamquam,  quis,  qui  aliquid  sapiat,  nunc  esse  be- 
atus  potest  ?  Sed,  quod  tu,  cui  licebat,  pedibus  es 
consecutus,  (ut  ibi  esses,  "  Ubi  nec  Pelopidum".... 
nosti  caetera)  nos  idem  propemodum  consequimur 
alia  ratione.  Cum  enim  salutationi  nos  dedimus  ami- 
corum,  (quae  fit  hoc  etiam  frequentius,  quam  solebat, 
quod,  quasi  avem  albam,  videntur  bene  sentientem 
civem  videre)  abdo  me  in  bibliothecam.  Itaque  ope- 
ra  efficio  tanta,  quanta  fortasse  tu  senties.  Intellexi 
enim  ex  tuo  sermone  quodam,  cum  meam  mcestitiam 
et  desperationem  accusares  domi  tuae,  te  ex  meis  li- 
bris  animum  meum  desiderare. 

Sed  (mehercule)  et  tum  rempublicam  lugebam, 
quae  non  solum  suis  erga  me,  sed  etiam  meis  erga  se, 
beneficiis  erat  mihi  carior:  et  hoc  tempore,  quam- 
quam  me  non  ratio  solum  consolatur,  quae  plurimum 
debet  valere,  sed  etiam  dies,  quae  stultis  quoque  me- 
deri  solet;  tamen  doleo,  ita  rem  communem  esse 
dilapsam,  ut  ne  spes  quidem,  melius  aliquando  fore, 
velinquatur. 

Ntc  vero  nunc  quidem  culpa  in  co  est,  in  cujus 

t3 

potestate  omnia  sunt  (nisi  forte  id  ipsum  esse  non 
debuit) :  sed  alia  casu,  alia  etiam  nostra  culpa,  sic  ac- 
ciderunt,  ut  de  prasteritis  non  sit  querendum.  Re- 
liquam  spem  nullam  video.  Quare  ad  prima  ved- 
eo.  Sapienter  haec  reliquisti,  si  consilio;  feliciter, 
si  casu.  Vale. 


(29.)  CURIUS  M.  CICERONI  SUO  S. 

(Argumentum. —  Curius  laudat  Ciceronis  erga  se 
beneficia ;  eumque  rogat,  ut  Ser.  Sulpicii  se  succes- 
sori  commendet.) 


Si  vales,  bene  est:  sum  enim  x?^GU  At{V  tuus, 
xrrjG-ei  Se  Attici  nostri.  Ergo  fructus  est  tuus,  man- 
cipium  illius ;  quod  quidem  si  inter  [senes]  coem- 
tionales  [venale]  proscripserit,  egerit  non  multum. 
At  illa  nostra  prasdicatio  quanti  est,  nos,  quod  simus, 
quod  habeamus,  quod  homines  existimemur,  id  om- 
ne  abs  te  habere  ?  Quare,  Cicero  mi,  persevera  con- 
stanter  nos  conservare,  et  Sulpicii  successori  nos  de 
meliore  nota  commenda,  quo  facilius  tuis  praeceptis 
obtemperare  possimus,  teque  ad  ver  lubentes  vi- 
dere,  et  nostra  refigere  deportareque  tuto,  possimus. 
Sed,  amice  magne,  noli  hanc  epistolam  Attico  osten- 
dere :  sine  eum  errare,  et  putare,  me  virum  bonum 
esse,  nec  solere  duo  parietes  de  eadem  fidelia.  deal- 
bare.  Ergo,  patrone  mi,  bene  vale,  Tironemque 
meum  saluta  nostris  verbis.  Dat.  a.  d.  IV  Calend. 
Novemb. 


(30.)   CICERO  CURIO   S.  D. 

(Argumcntum.  —  Ostendit  quam  misere  agatur 
cum  republica,  cum  Cacsar  Caniniuin  ad  aliquot  ho- 

ras  consulem  creaverit :  et  de  literis  commendaticiis 
ad  Acilium  significat.) 


Ego  vero  jam  te  nec  hortor  nec  rogo,  ut  domum 
redeas  :  quin  hinc  ipse  evolare  cupio,  et  aliquo  per- 
venire, 

"  Ubi  nec  Pelopidum  nomen  nec  facta  audiam." 

Incredibile  est,  quam  turpiter  mihi  facere  videar, 
qui  his  rebus  intersim.  Nae  tu  videris  multo  ante 
providisse,  quid  impenderet  tum,  cum  hinc  profu- 
gisti.  Quamquam  enim  hasc  etiam  auditu  acerba 
sunt,  tamen  audire  tolerabilius  est,  quam  videre. 

In  Campo  certe  non  fuisti,  cum,  hora  secunda, 
comitiis  quaestoriis  institutis,  sella  Q.  Maximi,  quem 
illi  consulem  esse  dicebant,  posita  esset :  quo  mor- 
tuo  nuntiato,  sella  sublata  est.  Ille  autem,  qui  com- 
itiis  tributis  esset  auspicatus,  centuriata  habuit : 
consulem  hora  septima,  renuntiavit,  qui  usque  ad 
Calendas  Jan.  esset ;  quae  erant  futurae  mane  postri- 
die.  Ita,  Caninio  consule,  scito  neminem  prandisse. 
Nihil  tamen,  eo  consule,  mali  factum  est :  fuit  enim 
mirifica  vigilantia,  qui  suo  toto  consulatu  somnum 
non  viderit. 

Hasc  tibi  ridicula  videntur :  non  enim  ades :  quae 
si  videres,  lacrymas  non  teneres.  Quid,  si  caetera 
scribam?  sunt  enim  innumerabilia  generis  ejusdem ; 
quae  quidem  ego  non  ferrem,  nisi  me  in  philosophiae 
portum  contuHssem,  et  nisi  haberem  socium  studio- 
rum  meorum  Atticum  nostrum  ;  cujus  cum  pro- 
prium  te  esse  scribis  mancipio  et  nexu,  meum  au- 
tem  usu  et  fructu,  contentus  isto  sum.  Id  enim  est 
cujusque  proprium,  quo  quisque  fruitur  atque  utitur. 
Sed  haec  alias  pluribus. 

Acilius,  qui  in  Graeciam  cum  legionibus  missus 
est,  maximo  meo  beneficio  est :  bis  enim  est  a  me 
judicio  capitis,  rebus  salvis,  defensus :  et  est  homo 
non  ingratus,  meque  vehementer  observat.  Ad  eum 

de  te  diligentissime  scripsi,  eamque  epistolam  cum 
hac  conjunxi :  quam  ille  quomodo  acceperit,  et  quid 
tibi  pollicitus  sit,  velim  ad  me  scribas.  Vale. 


(31.)    CICERO  CURIO  S.  D. 

(Argumentum.  —  Invitat  ad  mutua  officia,  et, 
ut  in  Urbcm  revertatur  veteris  urbanitatis  tuendae 
causa,  rogat.) 

Facile  perspexi  ex  tuis  literis,  (quod  semper  stu- 
dui)  et  me  a  te  plurimi  tieri,  et  te  intelligere,  quam 
mihi  carus  esses.  Quod  cum  uterque  nostrum  con- 
secutus  est,  reliquum  est,  ut  officiis  certemus  inter 
nos ;  quibus  ccquo  animo  vel  vincam  te,  vel  vincar 
abs  te.  Acilio  non  fuisse  necesse  meas  dari  literas, 
facile  patior.  Sulpicii  tibi  opera,  intelligo  ex  tuis 
literis,  non  multum  opus  fuisse,  propter  tuas  rcs  ita 
contractas,  ut,  quemadmodum  scribis,  nec  caput 
nec  pedes.  Equidem  vellem,  uti  pedes  haberent,  ut 
aliquando  redires.  Vides  enim  exaruisse  jam  vete- 
rem  urbanitatem;  ut  Pomponius  noster  suo  jure 
possit  dicere, 

"  Nisi  nos  pauci  retineamus  gloriam  antiquam 
Atticam." 

Ergo  is  tibi,  nos  ei  succedimus.  Veni  igitur,  quas- 
so,  ne  tamen  semen  urbanitatis  una  cum  republica 
intereat.  Vale. 


(32.)   M.  CICERO  S.D.  VOLUMNIO. 

(Argiimcntum.  —  Ex  Cilicia  P.  Volumnio  scribit 
de  dictis,  de  judiciis,  de  repub.  dc  Dolabella  non- 
dum  genero.) 

Quod  sine  praenomine  familiariter,  ut  debebas,  ad 
me  epistolam  misisti,  primum  addubitavi,  num  a 
Volumnio  senatore  esset,  quocum  mihi  est  magnus 
usus :  deinde  evTpa7re\icc  literarum  fecit,  ut  intelli- 
gerem  tuas  esse.  Quibus  in  literis  omnia  mihi  per- 
jucunda  fuerunt,  praeter  illud,  quod  parum  diligen- 
ter  possessio  salinarum  mearum,  a  te  procuratore, 
defenditur.  Ais  enim,  ut  ego  discesserim,  omnia 
omnium  dicta,  in  his  etiam  Sextiana,  in  me  conferri. 
Quid  ?  tu  id  pateris  ?  non  defendis  ?  non  resistis  ? 

Equidem  sperabam,  ita  notata  me  reliquisse  ge- 
nera  dictorum  meorum,  ut  cognosci  sua  sponte  pos- 
sent.  Sed,  quando  tanta  faex  est  in  Urbe,  ut  nihil 
tam  sit  axu&^oov,  quod  non  alicui  venustum  esse  vi- 
deatur;  pugna,  si  me  amas,  nisi  acuta  ayu(p<6oA/a, 
nisi  elegans  v7repGohri9  nisi  Trapaypa^/xa  bellum,  nisi 
ridiculum  irc/.pa  7rpoo-Sox/av,  nisi  caetera,  quae  sunt  a 
me  in  secundo  libro  "  de  Oratore"  per  Antonii  per- 
sonam  disputata  de  ridiculis,  evreyya.  et  arguta  ap- 
parebunt,  ut  sacramento  contendas,  mea  non  esse. 

Nam  de  judiciis  quod  quereris,  multo  laboro  mi- 
nus.  Trahantur,  per  me,  pedibus  omnes  rei ;  sit  vel 
Selius  tam  eloquens,  ut  possit  probare,  se  liberum  : 
non  laboro.  Urbanitatis  possessionem  (amabo)  qui- 
busvis  interdictis  defendamus ;  in  qua  te  unum  me- 
tuo,  contemno  caeteros.  Derideri  te  putas.  Nunc  de- 
mum  intelligo  te  sapere.  Sed  (mehercules),  extra 
jocum,  valde  mihi  tuae  literae  facetae  elegantes- 
que  visae  sunt.  Illa,  quamvis  ridicula  essent,  sicut 
erant,  mihi  tamen  risum  non  moverunt.  Cupio  enim 
nostrum  illum  amicum  in  tribunatu  quam  plurimum 
habere  gravitatis  :  id  cum  ipsius  causa,  (est  mihi,  ut 
scis,  in  amoribus)  tum,  mehercule,  etiam  reipublicae : 
quam  quidem,  quamvis  in  me  ingrata  sit,  amare  non 
desinam. 

Tu,  mi  Volumni,  quando  et  instituisti,  et  mihi 
vides  esse  gratum,  scribe  ad  me  quam  saepissime  de 
rebus  urbanis,  de  republica.  Jucundus  est  mihi  sermo 

literarum  tuarum.  Prasterea  Dolabellam,  quem  ego 
perspicio  et  judico  cupidissimum  esse  atque  amantis- 
simum  mei,  cohortare,  et  confirma,  et  redde  plane 
meum :  non  (mehercule)  quo  quidquam  desit ;  sed, 
quia  valde  cupio,  non  videor  nimium  laborare.  Vale. 


(33.)    M.CICERO  S.D.  VOLUMNIO. 

(Argummtum.  — Dicit,  afflicta  republica,  se  cum 
Hirtio,  Cassio,  et  Dolabella,  declamationes  exercere  ; 
et  Volumnium  ad  eadem  studia  invitat.  Nam  sibi 
deliberatum  esse,  in  literas  se  abdere,  Cassare  per- 
mittente.) 

Quod  declamationibus  nostris  cares,  damni  nihil 
facis.  Quod  Hirtio  invideres,  nisi  eum  amares,  non 
erat  causa  invidendi ;  nisi  forte  ipsius  eloquentias  ma- 
gis,  quam  quod  me  audiret,  invideres.  Nos  enim  plane, 
mi  suavissime  Volumni,  aut  nihil  sumus,  aut  nobis 
quidem  ipsis  displicemus,  gregalibus  illis,  quibus,  te 
plaudente,  vigebamus,  amissis :  ut  etiam,  si  quando 
aliquid  dignum  nostro  nomine  emisimus,  ingemisca- 
mus,  quod  haec  "  pennigero,  non  armigero,  in  cor- 
pore  tela  exerceantur,"  ut  ait  Philoctetes  apud  Ac- 
cium,  abjecta  gloria. 

Sed  tamen  omnia  mihi  erunt,  si  tu  veneris,  hila- 
riora  :  quamquam  venis,  ut  ipse  intelligis,  in  maxi- 
marum  quasi  concursum  occupationum  ;  quas  si,  ut 
volumus,  exceperimus,  ego  vero  multam  salutem  et 
foro  dicam,  et  curias  ;  vivamque  tecum  multum,  et 
cum  communibus  nostris  amatoribus.  Nam  et  Cas- 
sius  tuus,  et  Dolabella  noster,  vel  potius  uterque 
noster,  studiis  iisdem  tenentur,  et  meis  asquissimis 
utuntur  auribus.  Opus  est  huc  limatulo  et  polito 
tuo  judicio,  et  illis  interioribus  literis,  quibus  saspe 
verecundiorem  me  in  loquendo  facis.  Mihi  enim  ju- 
dicatum  est,  si  modo  hoc  Caesar  aut  patietur  aut 

volet,  deponere  illam  jam  personam,  in  qua,  me  saepe 
illi  ipsi  probavi,  ac  me  totum  in  literas  abdere,  te- 
cumque,  et  cum  caeteris  earum  studiosis,  honestis- 
simo  otio  perfrui.  Tu,  vellem,  ne  veritus  esses,  ne 
perinvitus  legerem  tuas  literas,  si  mihi  (quemadmo» 
dum  scribis)  longiores  forte  misisses:  ac  velim  post- 
hac  sic  statuas,  tuas  mihi  literas  longissimas  quasque 
gratissimas  fore.  Vale. 

AD  DIVERSOS 

Liber  VIII. 

M.  CCELII  ad  M.  T.  CICERONEM. 

( 1.)  M.  CCELIUS  M.  CICERONI  S.  D. 

{Argumentum.  —  Commentarium  mittit  rerum 
urbanarum ;  et  excusat  se,  quod  alteri  negotium 
illius  colligendi  dederit.  Addit,  de  comitiis  Transpa- 
danorum  esse  rumorem,  de  successione  autem  Gal- 
liarum  nihil  relatum  :  de  Pompeio  cupere  se  aliquid 
cognoscere :  de  Caesare  varia  dissipari ;  aliaque  non- 
nulla.  Iluic  epistolae  respondit  ea,  quae  libro  secundo 
est  octava.) 


Quod  tibi  decedenti  pollicitus  sum,  me  omnes  res 
urbanas  diligentissime  tibi  perscripturum ;  data  opera, 
paravi,  qui  sic  omnia  persequeretur,  ut  verear,  ne 
tibi  nimium  arguta  haec  sedulitas  videatur.  Tametsi 
tu,  scio,  quam  sis  curiosus,  et  quam  omnibus  pere- 
grinantibus  gratum  sit,  minimarum  quoque  rerum, 
quae  domi  gerantur,  fieri  certiores  ;  tamen  in  hoc  te 
deprecor,  ne  meum  hoc  officium  arrogantiae  condem- 
nes,  quod  hunc  laborem  alteri  delegavi :  non  quin 

mihi  suavissimum  sit,  et  occupato,  et  ad  literas  scri- 
bendas  (ut  tu  nosti)  pigerrimo,  tuae  memoria?  dare 
operam.  Sed  ipsum  volumen,  quod  tibi  misi,  facile, 
ut  ego  arbitror,  me  excusat.  Nescio  cujus  otii  esset, 
non  modo  perscribere  haec,  sed  omnino  animadver- 
tere.  Omnia  enim  sunt  ibi  senatus-consulta,  edicta, 
fabulae,  rumores  :  quod  exemplum  si  forte  minus 
te  delectarit ;  ne  molestiam  tibi  cum  impensa  mea 
exhibeam,  fac  me  certiorem. 

Si  quid  in  re  rjublica  majus  actum  erit,  quod  isti 
operarii  minus  commode  persequi  possint ;  et  quem- 
admodum  actum  sit,  et  quoe  existimatio  secuta,  qua> 
que  de  eo  spes  sit,  diligenter  tibi  perscribemus.  Ut 
nunc  est,  nulla  magncpere  exspectatio  est.  Nam  et 
illi  rumores  de  comitiis  Transpadanorum  Cumarum 
tenus  caluerunt :  Romam  cum  venissem,  ne  tenuis- 
simam  quidem  auditionem  de  ea,  re  accepi.  Praterea 
Marcellus,  quod  adhuc  nihil  retulit  de  successione 
[provinciarum]  Galliarum  ;  et  in  Calendas  Junias 
(ut  mihi  ipse  dixit)  eam  distulit  relationem  ;  sane 
quam  eos  sermones  expressit,  qui  de  eo  tum  fuerunt, 
cum  Romae  nos  essemus.  Tu  si  Pompeium,  ut  vole- 
bas,  ofFendisti ;  qui  tibi  visus  sit,  et  quam  orationem 
habuerit  tecum,  quamque  ostenderit  voluntatem, 
(solet  enim  aliud  sentire  et  loqui,  neque  tantum  va- 
lere  ingenio,  ut  non  appareat,  quid  cupiat)  fac  mihi 
perscribas. 

Quod  ad  Csesarem,  crebri  et  non  belli  de  eo  ru- 
mores :  sed  susurratores  duntaxat  veniunt :  alius 
equitem  perdidisse,  quod,  opinor,  certe  factum  est : 
alius  scptimam  legionem  vapulasse ;  ipsum  apud 
Bellovacos  circumsederi,  interclusum  ab  reliquo  ex- 
ercitu :  neoue  adhuc  certi  quidquam  cst,  ncque  hecc 
incerta  tamen  vulgo  jactantur ;  sed  inter  paucos, 
quos  tu  nosti,  [palam]  secreto  narrantur :  at  Domi- 
tius,  cum  manus  ad  os  apposuit. 

Te  a.  d.  IX  Cal.  Junii  subrostrani,  (quod  illorum 
capiti  sit ! )  dissiparant  periissc ;  ita  ut  in  urbe  ac 

(Epht.)  VOL.  T.  U 

foro  toto  maximus  rumor  fuerit,  te  a  Q.  Pompeio 
in  itinere  occisum.  Ego  (qui  scirem,  Q.  Pompeium 
Baulis  embaeneticam  facere,  et  usque  eo,  ut  ego 
misererer  ejus  esuriei)  non  sum  commotus :  et  hoc 
mendacio,  si  qua  pericula  tibi  impenderent,  ut  defun- 
geremur,  optavi.  Plancus  quidem  tuus  Ravennae 
est ;  et,  magno  congiario  donatus  a  Cassare,  nec  bea- 
tus  nec  bene  instructu3  est.  Tui  politici  libri  omni- 
bus  vigent.  Vale. 


(2,)  CCELIUS  CICERONI  S. 

(Argumcntum.  —  Nuntiat  de  absoluto  Messala, 
ejusque  defensore  Hortensio  a  populo  male  accepto. 
Addit  de  re  publica,  et  de  suis  in  aedilitate  compe- 
titoribus.) 


Certe,  inquam,  absolutus  est ;  me  praesente  pronun- 
tiatum  est,  et  quidem  omnibus  ordinibus,  et  singulis 
in  unoquoque  ordine  sententiis.  Vide  modo,  inquis. 
Non,  mehercules :  nihil  enim  unquam  tam  praeter 
opinionem,  tam  quod  videretur  omnibus  indignum, 
accidit.  Quin  ego,  cum  pro  amicitia  validissime  fa- 
verem  ei,  et  me  jam  ad  dolendum  praeparassem ; 
postquam  factum  est,  obstupui,  et  mihi  visus  sum 
captus  esse.  Quid  alios  putas  ?  Clamoribus  scilicet 
maximis  judices  corripuerunt,  et  ostenderunt,  plane 
esse,  quod  ferri  non  posset.  Itaque  relictus  lege  Li- 
cinia,  majore  esse  periculo  videtur. 

Accessit  huc,  quod,  postridie  ejus  absolutionem,  in 
theatrum  Curionis  Hortensius  introiit ;  puto  ut  suum 
gaudium  gauderemus.  Hic  tibi  "  strepitus,  fremitus, 
clamor  tonitruum,  et  rudentum  sibilus."  Hoc  magis 
animadversum  est,  quod  intactus  a  sibilo  pervenerat 
Hortensius  ad  senectutem.  Sed  tum  ita  bene,  ut  in 
totam  vitam  cuivis  satis  esset,  et  pccniteret  eum  jam 
vicisse. 

De  re  publica  quod  tibi  scribam,  nihil  habeo. 
Marcelli  impetus  resederunt,  non  inertia,  sed  (ut 
mihi  videbatur)  consilio.  De  comitiis  consularibus 
incertissima  est  existimatio.  Ego  incidi  in  competi- 
torem  nobilem,  et  nobilem  agentem.  Nam  M.  Octa- 
vius,  Cn.  filius,  et  C.  Hirrus,  mecum  petit.  Hoc  ideo 
scripsi,  quod  scio,  te  acriter,  propter  Hirrum,  nun- 
tium  nostrorum  comitiorum  exspectaturum.  Tu  ta- 
men  simul  ac  me  designatum  audieris,  ut  tibi  curae 
6it,  quod  ad  pantheras  attinet,  rogo. 

Syngrapham  Sittianam  tibi  commendo.  Commen- 
tarium  rerum  urbanarum  primum  dedi  L.  Castri- 
nio  Paeto :  secundum  ei,  qui  has  literas  tibi  dedit. 
Vale. 


( 3.)  C(ELIUS  CICERONI   S. 

(Argumcntum.  —  Suum  in  scribendo  officium, 
suumque  Ciceronis  desiderium,  significat,  necnon 
de  suis  comitiis  et  competitoribus ;  etiam  de  Milo- 
nis  rebus.  Tandem  suam  cum  Cicerone  amicitiam 
in  aliquo  illius  libro  memorari  cupit.) 


Estne  ?  vici  ?  et  tibi  saepe,  quod  negaras  disce- 
dens  curaturum,  literas  mitto  ?  Est,  si  quidem  per- 
feruntur,  quas  do.  Atque  hoc  eo  diligentius  factito, 
quod,  cum  otiosus  sum,  plane,  ubi  delectem  otiolum 
meum,  non  habeo.  Tu  cum  Romae  eras,  hoc  mihi 
certum  ac  jucundissimum  vacanti  negotium  erat, 
tecum  id  otii  tempus  consumere  :  idque  non  medio- 
criter  desidero ;  ut  non  modo  mihi  solus  esse,  sed 
Romae,  te  profecto,  solitudo  videatur  facta :  et  qui 
(quae  mea  negligentia  est)  multos  saepe  dies  ad  te, 
cum  hic  eras,  non  accedebam,  nunc  quotidie  non 
esse  te,  adquem  cursitem,  discrucior.  Maxime  vero, 
ut  te  dies  noctesque  quaeram,  competitor  Hirrus  cu- 
rat. 

Quomodo  ilium  putas  auguratas  tuum  cempeti- 
torem  dolere,  et  dissimulare,  me  certiorem,  quam 
se,  candidatum  ?  de  quo,  ut,  quem  optas,  quam  pri- 
mum  nuntium  accipias,  tua  (medius  fidius)  magis 
quam  mea  causa,  cupio.  Nam  [mea,  si  fio,  forsitan 
cum  locupletiore  referam.]  Sed  hoc  usque  eo  suave 
est,  qucd  si  acciderit,  tota  vita  risus  nobis  deesse  non 
possit.  Sed  tanti,  mehercule  :  non  multum  M.  Octa- 
vius  eorum  odia,  qui  Hirrum  premunt,  quae  per- 
multa  sunt,  sublevat. 

.  Quod  ad  Philotimi  liberti  ofncium  et  bona  Milo- 
nis  attinet ;  dedimus  operam,  ut  et  Philotimus  quam 
honestissime  Miloni  absenti,  ejusque  necessariis,  sa- 
tisfaceret ;  et,  secundum  ejus  fidem  et  sedulitatem, 
existimatio  tua  conservaretur. 

Illud  nunc  a  te  peto,  si  eris  (ut  spero)  otiosus,  ali- 
quod  ad  nos,  ut  intelligamus  nos  tibi  curae  esse, 
crvvT<xy/uix  conscribas.  Qui  tibi  istuc,  inquis,  in  men- 
tem  venit,  homini  non  inepto  ?  Aliquid  ex  tam  mul- 
tis  tuis  monimentis  exstare,  quod  nostrae  amicitiae 
memoriam  posteris  quoque  prodat,  velim.  Cujusmodi 
velim,  puto,  qua^ris.  Tu  citius,  qui  omnem  nosti  dis- 
ciplinam,  quid  maxime  conveniat,  excogitabis.  Ge- 
nere  tamen,  quod  et  ad  nos  pertineat,  et  S/8«crxaX<av 
quamdam,  ut  versetur  inter  manus,  habeat.  Vale. 

(4.)  M.  CCELIUS  M.  CICERONI  S.  D. 

(Argumcntum.  —  Est  varii  argumenti.  Scribit 
enim  de  damnatione  Mcssalae,  et  Servii  tribuni  plebis 
designati :  de  C.  Marcello  consule  designato,  de  Do- 
labella.  XVviro  creato,  de  Lentulo  repulso,  de  Curio- 
ne,  de  comitiis,  de  actis  in  senatu,  de  Cacsaris  animo 
erga  Pompeium,  de  suis  tandem  rebus,  quas  com- 
mendat.) 


Invideo  tibi :  tam   multa  quotidie,  quae  mirere, 
istuc  perferuntur.  Primum  illud,  absolutum  Mes- 

salam;  deinde  eumdem  condemnatum:  C.  Mar- 
cellum  consulem  factum :  M.  Claudium  a  repulsa, 
postulatum  a  Gallis  duobus :  P.  Dolabeilam  quin- 
decimvirum  factum.  Hoc  tibi  non  invideo,  caruisse 
te  pulcherrimo  spectaculo,  et  Lentuli  Cruris  repulsi 
vultum  non  vidisse.  At  qua  spe,  quam  certa  opi- 
nione  descenderat !  quam  ipso  diffidente  Dolabella  ! 
Et,  (hercules)  nisi  nostri  equites  acutius  vidissent, 
paene  concedente  adversario,  superasset.  Illud  te 
non  arbitror  miratum,  Servium,  designatum  tribu- 
num  plebis,  condemnatum :  cujus  locum  C.  Curio 
petiit.  Sane  quam  incutit  multis,  qui  eum  facilita- 
temque  ejus  non  norunt,  magnum  metum  :  sed, 
ut  spero  et  volo,  et,  ut  se  fert  ipse,  bonos  et  senatum 
malet :  totus,  ut  nunc  est,  hoc  scaturit.  Hujus  vo- 
luntatis  initium  et  causa  est,  quod  eum  non  medio- 
criter  Caesar,  qui  solet  infimorum  hominum  amicitias 
sibi  qualibet  impensa  adjungere,  valde  contemsit. 
Qua  in  re  mihi  videtur  illud  perquam  venuste  ceci- 
disse.  Quod  a  reliquis  quoque  usque  eo  est  animad- 
versum,  ut  Curio,  qui  nihil  consilio  facit,  ratione  et 
insidiis  usus  videretur  in  evitandis  eorum  consiliis, 
qui  se  intenderant  adversarios  in  ejus  tribunatum : 
Laelios  et  Antonios,  et  id  genus  valentes,  dico. 

Has  ego  tibi  literas  eo  majore  misi  intervallo, 
quod  comitiorum  dilationes  occupatiorem  me  habe- 
bant ;  et  exspectare  in  dies  exitum  cogebant,  ut, 
confectis  omnibus,  te  facerem  certiorem.  Ad  Calen- 
das  Sextiles  usque  exspectavi.  Praetoriis  morae  quae- 
dam  inciderunt.  Mea  porro  comitia  quem  eventum 
sint  habitura,  nescio.  Opinionem  quidem,  quod  ad 
Hirrumattinet,incredibilem,  aedilium  plebis  comitiis 
nacta  sunt.  Nam  M.  Coelium  Vinicianum  mentio  illa 
fatua,  quam  deriseramus  olim,  et  promulgatio  de 
dictatore,  subito  dejecit,  et  dejectum  magno  clamore 
insecuta  est.  Inde  Hirrum  cuncti  [an  non]  faciendum 
flagitare.  Spero,  te  celeriter,  et  de  nobis  quod  spe- 
rasti,  et  de  illo,  quod  vix  sperare  ausus  es,  auditurum. 

u3 

De  re  publica  jam  novi  quidquam  exspectare  de- 
sieramus  :  sed,  cum  senatus  habitus  esset  ad  Apol- 
linis,  a.  d.  XI  Calend.  Sextiles,  et  referretur  de  sti- 
pendio  Cn.  Pompeii,  mentio  facta  est  de  legione  ea, 
quam  expensam  tulit  C.  Ca?sari  Pompeius,  quo  nu- 
mero  esset,  quo  appeteretur.  Cum,  ex  Gallia,  coac- 
tus  esset  dicere  Pompeius,  se  legionein  abducturum, 
sed  non  statim  sub  mentionem  et  convicium  obtrec- 
tatorum  ;  inde  interrogatus  de  successione  C.  Ca?sa- 
ris  :  de  qua,  [hoc  est,  de  provinciis,]  placitum  est, 
ut  quam  primum  ad  Urbem  reverterctur  Cn.  Pom- 
peius,  ut  coram  eo  de  successione  provinciarum  age- 
retur.  Nam  Ariminum  ad  exercitum  Pompeius  erat 
iturus :  et  statim  iit.  Puto  Idibus  Sextil.  de  ea  re 
actum  iii.  Profecto  aut  transigetur  aliquid,  aut  tur- 
piter  intercedetur.  Nam  in  disputando  conjecit  illam 
vocem  Cn.  Pompeius,  Omnes  oportere  senatui  dicto 
audientes  esse.  Ego  tamen  sic  nihil  exspecto,  quo- 
modo  Paulum,  ccnsulem  designatum,  primum  sen- 
tentiam  dicentcm. 

Saepius  te  admoceo  de  syr.grapha  Sittiana  :  cupio 
enim  te  inteliigere,  cam  rem  ad  me  valde  pertinere. 
Item  de  pantheris,  ut  Cibyratas  arcessas,  curesque, 
ut  mihi  venentur.  PraDterea  nuntiatum  nobis,  et  pro 
certo  jam  habetur,  regem  Alexandrinum  mortuum. 
Quid  mihi  suadcas,  quomodo  regnum  illud  se  habeat, 
quis  procuret,  diligenter  mihi  perscribas.  Calendis 
Sextil. 


( 5.)  CCELIUS  CICERONI  S. 

(Argumentum Metuere  se  Ciceronisignificat  ex 

Parthici  belli  fama,  ob  paucitatem  copiarum  ejus. 
Addit  de  successione  provinciarum,  ejusque  tardi- 
tate.  Scripta  paulo  post  superiorem :  utrique  etiam 
uria  respondet  Cicero,  qu&  est  lib.  II  dccima.) 

Qua  tu  cura  sis,  quod  ad  pacem  provinciae  tua> 
finitimarumque  regionum  attinet,  nescio :  ego  qui- 
dem  vehementer  animi  pendeo.  Nam,  si  hoc  mode- 
rari  possemus,  ut,  pro  viribus  copiarum  tuarum,  belli 
quoque  exsisteret  magnitudo,  et,  quantum  gloriae  tri- 
umphoque  opus  esset,  assequeremur,  periculosamque 
et  gravem  illam  dimicationem  evitaremus ;  nihil  tam 
esset  optandum.  Nunc  si  Parthus  movet  aliquid, 
scio,  non  mediocrem  fore  contentionem  :  tuus  porro 
exercitus  vix  unum  saltum  tueri  potest.  Hanc  autem 
nemo  ducit  rationem  :  sed  omnia  desiderantur  ab  eo, 
(tamquam  nihil  denegatum  sit  ei,  quominus  quam 
paratissimus  esset)  qui  publico  negotio  praspositus 
est. 

Accedit  huc,  quod  successionem  futuram,  propter 
Galliarum  controversiam,  non  video.  Tametsi  hac  de 
re  puto  te  constitutum,  quid  facturus  esses,  habere ; 
tamen,  quo  maturius  constitueres,  cuin  hunc  even- 
tum  providebam,  visum  est,  ut  te  facerem  certiorem. 
Nosti  enim  haec  tralaticia :  de  Gallis  constituetur  j 
erit,  qui  intercedat :  deinde  alius  exsistet,  qui,  nisi 
libere  liceat  de  omnibus  provinciis  decernere  senatui, 
reliquas  impediat.  Sic  multum  ac  diu  ludetur,  atque 
ita  diu,  ut  plus  biennium  in  his  tricis  moretur. 

Si  quid  novi  de  re  publica,  quod  tibi  scriberem,  ha- 
berem,  usus  essem  mea,  consuetudine,  ut  diligenter,  et 
quid  actum  esset,  et  quid  exeofuturum  sperarem,  per- 
scriberem.  Sane  tamquam  in  quodam  incili  jam  omnia 
adhaeserunt.  Marcellus  idem  illud  de  provinciis  urget; 
nequeadhucfrequentemsenatum  efficerepotuit.  Quod 
si,  [anno  praeterito,  Curio  tribunus,  et  eadem  actio 
de  provinciis  introivit ;]  quam  facile  nunc  sit  omnia 
impedire,  et  quam  hoc  Caesari,  qui  sua.  causa.  rem- 
publicam  non  curet,  superet,  non  te  fallit.  Vale. 

(  6.)  CCELIUS  CICERONI  S. 

(Argumentum. —  Scribit  de  Appio  a  Dolabella 
accusato  :  de  Ciceronis  officio,  ne  parum  reconcilia- 
tus  Appio  videatur  :  de  affinitatecum  Dolabella.  jun- 
genda  :  de  re  publica.) 


Non  dubito,  quin  perlatum  ad  te  sit,  Appium  a 
Dolabella  reum  factum  ;  sane  quam  non  ea,  qua 
existimaveram,  invidia.  Neque  enim  stulte  Appius ; 
qui,  simul  atque  Dolabella  accessit  ad  tribunal,  in- 
troierat  in  Urbem,  triumphique  postulationem  abje- 
cerat.  Quo  facto  retudit  sermones,  paratiorque  visus 
est,  quam  speraverat  accusator.  Is  nunc  in  te  max- 
imam  spem  habet.  Scio  tibi  eum  non  esse  odio: 
quam  velis  eum  obligare,  in  tua  manu  est :  cum  quo 
simultas  si  tibi  non  fuisset,  liberius  tibi  de  tota  re 
esset.  Nunc  si  ad  illam  summam  veritatem  legitimum 
jus  exegeris,  cavendum  tibi  erit,  ne  parum  simplici- 
ter  et  candide  posuisse  inimicitias  videaris.  In  hanc 
partem  porro  tutum  tibi  erit,  si  quid  volueris,  grati- 
ficari :  nemo  enim  necessitudine  et  amicitia.  te  deter- 
ritum  ab  officio  dicet.  Illud  mihi  occurrit,  quod,  in- 
ter  postulationem  et  nominis  delationem,  uxor  a  Do- 
labella.  discessit. 

Quid  mihi  discedens  mandaris,  memini ;  quid  ego 
tibi  scripserim,  te  non  arbitror  oblitum.  Non  est  jam 
tempus  plura  narrandi.  Unum  illud  monere  te  pos- 
sum  :  si  res  tibi  non  displicebit,  tamen  hoc  tempore 
nihil  de  tua  voluntate  ostendas ;  et  exspectes,  quem- 
admodum  exeat  ex  hac  causa ;  ne  qua  invidiosum 
tibi  sit,  si  emanarit.  Porro,  significatio  ulla  si  inter- 
cesserit,  clarius,  quam  deceat  aut  expediat,  fiat.  Ne- 
que  ille  tacere  eam  rem  poterit,  quae  suae  spei  tam 
opportuna  acciderit,  quaeque  in  negotio  connciendo 
tanto  illustrior  erit ;  cum  praesertim  is  sit,  qui,  si 
perniciosum  sciret  esse  loqui  de  hac  re,  vix  tamen  se 
contineret. 

Pompeius  dicitur  valde  pro  Appio  laborare,  ut 
etiam  putent  alterutrum  de  filiis  ad  te  missurum. 
Hic  nos  omnes  absolvimus:  et  (hercule)  confecta 
omnia,  focda,  et  inhonesta  sunt.'  Consules  autem  ha- 
bemus  summa  diligentia :  adhuc  senatus-consultum, 
nisi  de  feriis  Latinis,  nullum  facere  potuerunt. 

Curioni  nostro  tribunatus  conglaciat.  Sed  dici  non 
potest,  quomodo  hic  omnia  jaceant.  Nisi  ego  cum 
tabernariis  et  aquariis  pugnarem,  veternus  civitatem 
occupasset.  Si  Parthi  vos  nihil  calfaciunt,  nos  hic 
frigore  frigescimus.  Tamen,  quoquo  modo  hic  om- 
nia  jaceant,  potuit  sine  Parthis.  Bibulus  in  Amano 
nescio  quid  cohorticularum  amisit.  Hoc  sic  nuntia- 
tum  est. 

Quod  tibi  supra  scripsi,  Curionem  valde  frigere ; 
jam  calet :  nam  ferventissime  concerpitur.  Levissime 
enim,  quia  de  intercalando  non  obtinuerat,  transfu- 
git  ad  populum,  et  pro  Csesare  loqui  ccepit :  legem- 
que  Viariam,  non  dissimiiem  Agrariae  Rulli,  et  Ali- 
mentariam,  quae  jubet  aediles  metiri,  jactavit.  Hoc 
nondum  fecerat,  cum  priorem  partem  epistolae  scripsi. 

Amabo  te,  si  quid,  quod  opus  fuerit,  Appio  facies, 
ponito  me  in  gratia.  De  Dolabella  integrum  tibi  re- 
gerves,  suadeo.  Et  huic  rei,  de  qua,  loquor,  et  digni- 
tati  tuaa,  aequitatisque  opinioni,  hoc  ita  facere  expe- 
dit.  Turpe  tibi  erit,  pantheras  Graecas  me  non  ha- 
bere.  Vale. 


(7.)  CCELIUS  CICERONI  S. 

(Argumentum.  —  Quia  pridie  scripserat,  breviter 
nova  quaedam  annuntiat  de  nuptiis  Cornificii  et  filiae 
Orestillae,  de  Paulae  divortio,  de  Ocellae  adulteriis.) 


Quam  cito  tu  istinc  decedere  cupias,  nescio :  ego 
quidem  eo  magis,  quo  adhuc  feiicius  rem  gessisti. 
Dum  istic  eris,  de  beili  Parthici  periculo  cruciabor, 

ne  hunc  risum  meum  metus  aliquis  perturbet.  Bre- 
viores  has  literas  properanti  publicanorum  tabellario 
subito  dedi :  tuo  liberto  pluribus  verbis  scriptas  pri- 
die  dederam.  Res  autem  novae  nullae  sane  acciderunt, 
nisi  ha?c  vis  tibi  scribi,  quae  certe  vis.  Cornificius 
adolescens  Orestillae  filiam  sibi  despondit.  Paula  Va- 
leria,  soror  Triarii,  divortium  sine  causa,  quo  die  vir 
e  provincia  venturus  erat,  fecit.  Nuptura  est  D. 
Bruto :  nondum  retulerat. 

Multa  in  hoc  genere  incredibilia,  te  absente,  acci- 
derunt.  Servius  Ocella  nemini  persuasisset  se  mcc- 
chum  esse,  nisi  triduo  bis  deprehensus  esset.  Quaeres, 
ubi  ?  ubi  ( hercule)  ego  minime  vellem.  Relinquo 
tibi,  quod  ab  aliis  quaeras :  neque  enim  displicet 
mihi,  imperatorem  singulos  percontari,  cum  qua  sit 
aliquis  deprehensus.  Vale. 


(8.)  M.  CCELIUS  M.  CICERONI  S.  D. 

(Argumcntum. —  Varia  de  judiciis,  deinde  dese- 
natus-consulto,  et  de  suis  tandem  rebus,  scribit.) 


Etsi,  de  re  publica  quae  tibi  scribam,  habeo ;  ta- 
men  nihil,  quod  magis  gavisurum  te  putem,  habeo, 
quam  hoc.  Scito,  C.  Sempronium  Rufum,  Rufum, 
mel  ac  delicias  tuas,  calumniam  maximo  plausu  tu- 
lisse.  Qua?ris,  qua  in  causa  ?  M.  Tuccium,  accusa- 
torem  suum,  post  ludos  Romanos,  reum  lege  Plotia 
de  vi  fecit,  hoc  consilio,  quod  videbat,  si  extraordi- 
narius  reus  nemo  accessisset,  sibi  hoc  anno  causam 
esse  dicendam.  Dubium  porro  illi  non  erat,  quid  fu- 
turum  esset.  Nemini  hoc  deferre  munusculum  ma- 
luit,  quam  suo  accusatori.  Itaque  sine  ullo  subscrip- 
tore  descendit,  et  Tuccium  reum  fecit. 

At  ego,  simul  atque  audivi,  invocatus  ad  subsellia 
rei  occurro  :  surgo ;  neque  verbum  de  re  facio  :  to- 
tum  Sempronium  usque  eo  perago,  ut  Vestorium 

quoque  interponam,  et  illam  fabulam  narrem,  quem- 
admodum  tibi  pro  beneficio  dederit,  [  si  quid  injuriis 
suis  esset,  ut  Vestorius  teneretur.  ] 

Haec  quoque  magna  nunc  contentio  forum  tenet. 
M.  ServiJius,  postquam,  ut  cceperat,  omnibus  in  re- 
bus  turbarat,  nec,  quod  non  venderet,  quidquam  re- 
liquerat;  maximeque  nobis  traditus  erat  invidiae; 
neque  Laterensis  praetor,  postulante  Pausania,  nobis 
patroriis,  "  Quo  ea  pecunia  pervenisset,"  recipere 
voluit.  Quod  Pilius,  necessarius  Attici  nostri,  de  re- 
petundis  eum  postulavit,  magnaillico  fama  surrexit; 
et  de  damnatione  ferventer  loqui  est  cceptum.  Quo 
vento  projicitur  Appius  minor,  ut  indicet,  pecuniam 
ex  bonis  patris  pervenisse  ad  Servilium,  praevaricatio- 
nisque  causa.  diceret  depositum  HS  LXXXI. 

Admiraris  amentiam.  Quid,  si  actiones  stultissi- 
mas,  quid,  si  nefarias  de  patre  confessiones,  audisses  ? 
Mittit  in  consilium  eosdem  illos,  qui  lites  aestima- 
rant,  judices.  Cum  aequo  nurnero  sententiae  fuissent, 
Laterensis,  leges  ignorans,  pronuntiavit,  quod  sin- 
guli  ordines  judicassent :  et  ad  extremum,  ut  solent, 
"  Non  redigam." 

Postquam  discessit,  et  pro  absoluto  Servilius  ha- 
beri  cceptus,  legisque  unum  et  centesimum  caput  le- 
git,  in  quo  ita  erat,  "  Quod  eorum  judicum  major  pars 
judicarit,  id  jus  ratumque  esto ;"  in  tabulas  absolu- 
tum  non  retulit;  ordinum  judicia  perscripsit.  Postu- 
lante  rursus  Appio,  cum  L.  Lollio  transegit,  et  se 
relaturum  dixit. 

Sic  nunc,  neque  absolutus  neque  damnatus  Servi- 
lius  de  repetundis,  saucius  Pilio  tradetur.  Nam  de 
divinatione  Appius,  cum  calumniam  jurasset,  con- 
tendere  ausus  non  est ;  Pilioque  cessit :  et  ipse  de 
pecuniis  repetundis  a  Serviliis  est  postulatus  ;  et  prae- 
terea  de  vi  reus  a  quodam  emissario  suo,  Titio,  factus 
est.  Recte  hoc  par  habet. 

Quod  ad  rempublicam  pertinet,  omnino  multis 
diebus,  exspectatione  Galliarum,  actum  nihil  est. 

Aliquando  tamen,  saspe  re  dilata  et  graviter  acta,  et 
plane  perspecta  Cn.  Pompeii  voluntate  in  eam  par- 
tem,  ut  eum  decedere  post  Calendas  Martias  place- 
ret,  senatds-consultum,  quod  tibi  misi,  factUm  est, 
auctoritatesque  perscriptae. 

"  S.  C.  auctoritas.  Pridie  Cal.  Octob.  in  asde  Apol- 
iinis  scribendo  affuerunt  L.  Domitius,  Cn.  F.  Aheno- 
barbus,  Q.  Caecilius,  Q.  F.  Metellus  Pius  Scipio,  L. 
Villius,  L.  F.  Pomt.  Annalis,  C.  Septimius,  T.  F. 
Quirina,  C.  Lucceius  C.  F.  Pup.  Hirrus,  C.  Scribo- 
nius,  C.  F.  Pop.  Curio,  L.  Atteius,  L.  F.  An.  Ca- 
pito,  M.  Oppius,  M.  F.  Terentina.  Quod  M.  Mar- 
cellus  consul  verbafecit  de  provinciis  consularibus,  de 
ea  re  ita  censuerunt,  uti  L.  Paulus,  C.  Marcellus, 
consules,  cum  magistratum  inissent,  a.  d.  X  Cal. 
Mart.  quas  in  suo  magistratu  futurae  essent,  de  con- 
sularibus  provinciis  ad  senatum  referrent ;  neve  quid 
prius  ex  Calendis  Mart.  neve  quid  conjunctim  de  ea 
re  referretur  a  consulibus ;  utique,  ejus  rei  causa,  per 
dies  comitiales  senatum  haberent,  S.  Q.  C.  facerent : 
et,  cum  de  ea  re  ad  senatum  referretur  a  consulibus, 
eorum  qui  in  CCC  judicibus  essent,  sex  adducere  li- 
ceret.  Si  quid  de  ea  re  ad  populum  ad  plebemve  lato 
opus  esset,  uti  Ser.  Sulpicius,  M.  Marcellus,  consu- 
les,  praetores,  tribunique  plebis,  quibus  eorum  vide- 
retur,  ad  populum  plebemve  refeirent :  quod  ii  non 
tulissent,  uti,  quicumque  deinceps  essent,  ad  populum 
plebemve  ferrent." 

["  L.  V.]  Prid.  Calend.  Octob.  in  a?de  Apollinis, 
scribendo  affuerimt,  L.  Domitius,  Cn.  F.  Ahenobar- 
bus,  Q.  Caecilius,  Q.  F.  Metellus  Pius  Scipio,  L. 
Villius,  L.  F.  Pomt.  Annalis,  C.  Septimius,  T.  F. 
Quirina,  C.  Scribonius,  C.  F.  Pop.  Curio,  L.  At- 
teius,  L.  F.  An.  Capito,  M.  Oppius,  M-  F.  Teren- 
tina.  Quod  M.  Marcellus  consul  verba  fecit  de  pro- 
vinciis,  de  ea  re  ita  censuerunt,  senatum  existimare, 
neminem  eorum,  qui  potestatem  habeant  interceden- 
di,  impediendi,  moram  afferre  oportere,  quominus  de 

re  publica  ad  senatum  referri,  senatique  consultum 
fieri  possit.  Qui  impedierit,  prohibuerit,  eum  sena- 
tum  existimare  contra  rempublicam  fecisse.  Si  quis 
huic  senatus-consulto  intercesserit,  senatui  placere, 
auctoritatem  perscribi,  et  de  ea  re  ad  senatum  popu- 
lumque  referri." 

Huic  senatus-consulto  intercessit  C.  Ccelius,  L. 
Vinicius,  P.  Cornelius,  C.  Vibius  Pansa. 

"  Item  senatui  placere,  de  militibus,  qui  in  exer- 
citu  C.  Cassaris  sint ;  qui  eorum  stipendia  emerita, 
aut  causas,  quibus  de  causis  missi  fieri  debeant,  ha- 
beant,  ad  hunc  ordinem  referri,  ut  eorum  ratio  ha- 
beatur,  causasque  cognoscantur.  Si  quis  huic  senatus- 
consulto  intercesserit,  senatui  placere,  auctoritatem 
perscribi,  et  de  ea  re  ad  senatum  populumque  re- 
ferri." 

Huic  senatus-consulto  intercessit  C.  Ccelius,  C. 
Pansa,  tribuni  plebis.  •* 

"  Itemque  senatui  placere,  in  Ciliciam  provinciam, 
etinoctoreliquasprovincias,quasprastorii  pro  praetore 
obtinerent,  eos,  qui  practores  fuerunt,  neque  in  pro- 
vincia  cum  imperip  fuerunt,  quos  eorum  ex  senatus- 
consulto  cum  imperio  in  provincias  pro  prastore  mitti 
oporteret,  eos  sortito  in  provincias  mitti  placere.  Si, 
ex  eo  numero,  quos  ex  senatus-consulto  in  provincias 
ire  oporteret,  ad  numerum  non  essent,  qui  in  eas  pro- 
vincias  proficiscerentur ;  tum  uti  quodque  collegium 
primum  praetorum  fuisset,  neque  in  provincias  pro- 
fecti  essent,  ita  sorte  in  provincias  proficiscerentur. 
Si  ii  ad  numerum  non  essent,  tunc  deinceps  proximi 
cujusque  collegii,  qui  prastores  fuissent,  neque  in 
provincias  profecti  essent,  in  sortem  conjicerentur, 
quoad  is  numerus  efTectus  esset,  quem  ad  numerum 
in  provincias  mitti  oporteret.  Si  quis  huic  senatus- 
consulto  intercessisset,  auctoritas  perscriberetur." 

Huic  senatds-consulto  intercessit  C.  Ccelius,  C. 
Pansa,  tribuni  plebis.  Illa  praeterea  Cn.  Pompeii 
sunt  animadversa,  quse  maxime  confidentiam  attule- 

(Epist.)  vo.L.  i.  x 

runt  hominibus,  ut  dieeret,  se  ante  Calend.  Martias 
non  posse  sine  injuria  de  provinciis  Ccesaris  statuere, 
post  Cal.  Mart.  sa  non  dubitaturum.  Cum  interroga- 
retur,  si  qui  tum  intercederent,  dixit,  hoc  nihil  inter- 
esse,  utrum  C.  Ccesar  senatui  dicto  audiens  futurus 
non  esset,  an  pararet,  qui  senatum  decernere  non  pa- 
teretur.  Quid  si,  inquit  alius,  et  consul  esse,  et  ex- 
ercitum  habere,  volet  ?  At  ille,  (quam  clementer  !) 
"  Quid  si  filius  meus  fustem  mihi  impingere  volet  ?* 

His  vocibus,  ut  existimarent  homines,  Pompeio 
cum  Cassare  esse  negotium,  effecit.  Itaque  jam,  ut 
video,  alterutram  ad  conditionem  descendere  vult 
Caesar,  ut  aut  maneat,  neque  hoc  anno  sui  ratio  ha- 
beatur ;  aut,  si  designari  poterit,  decedat.  Curio  se 
contra  eum  totum  parat.  Quid  assequi  possit,  nescio. 
Illud  video,  bene  sentientem,  etsi  nihil  effecerit,  ca- 
dere  non  posse. 

Me  tractat  liberaliter  Curio,  et  mihi  suo  munere 
negotium  imposuit.  Nam,  si  mihi  non  dedisset  eas, 
quae  ad  ludos  ei  advectae  erant  Africanae,  potuit  su- 
persederi.  Nunc,  quando  dare  necesseest,  velim  tibi 
curae  sit,  quod  a  te  semper  petii,  ut  aliquid  istinc 
bestiarum  habeamus :  Sittianamque  syngrapham  tibi 
commendo.  Libertum  Philonem  istuc  misi,  et  Dio- 
genem  Graecum,  quibus  mandata  et  literas  ad  te  dedi. 
Eos  tibi  et  rem,  de  qua  misi,  velim  curae  habeas : 
nam,  quam  vehementer  ad  me  pertineat,  in  iis,  quas 
tibi  illi  reddent,  literis  descripsi.  Vale. 


(9.)  C(ELIUS  CICERONI  S. 

(Argumentum Gloriatur  aedilem  se  designa- 

tum  :  Hirrum  repulsum  :  de  republica  nihil  actum: 
Feridium  commendat;  de  Pompeii  et  Scipionis  in 
Caesarem  animo  addit,  et  de  Calidio  in  defensione  di- 
serto,  ln  accusatione  frigido.) 

Sic  tu,  inquis,  Hirrum  tractasti?  Immo,  si  scias, 
quam  facile,  quam  ne  contentionis  quidem  minimae 
fuerit,  pudeat  te,  ausum  illum  unquam  esse  incedere 
tamquam  tuum  competitorem.  Post  repulsam  vero 
risus  facit :  civem  bonum  ludit,  et  contra  Caesarem 
sententias  dicit :  exspectationem  ccrripit :  Curionem 
prorsus  non  mediocriter  objurgat;  hac  repulsa  se 
mutavit.  Praeterea,  qui  nunquam  in  foro  apparuerit, 
non  multum  in  judiciis  versatus  sit,  agit  causas  li- 
berales  ;  sed  raro  post  meridiem. 

De  provinciis,  quod  tibi  scripseram,  Idibus  SextiL. 
actum  iri,  interpellat  judicium  Marcelli,  consulis  de- 
signati.  ln  Calendas  rejecta  re,  ne  frequentiam  qui- 
dem  efficere  potuerunt.  Has  literas  a.  d.  IV  Non* 
Septembr.  dedi,  cum  ad  eam  diem  ne  profligatum 
quidem  quidquam  erat.  Ut  video,  causa  haec  integra 
in  proximum  annum  transferetur  :  et,  quantum  di- 
vino,  relinquendus  tibi  erit,  qui  provinciam  obtineat. 
Nam  non  expeditur  successio,  cum  Galliae,  quae  ha- 
bent  intercessorem,  in  eamdem  conditionem,  quam 
caeterae  provinciae,  vocantur.  Hoc  mihi  non  est  du- 
bium  :  quo  tibi  magis  scripsi,  ut  ad  hunc  eventum  te 
parares. 

Fere  literis  omnibus  tibi  de  pantheris  scripsi. 
Turpe  tibi  erit,  PatiscuM  Curioni  decem  pantheras 
misisse,  te  non  multis  partibus  plures :  quas  ipsas 
Curio  mihi,  et  alias  Africanas  decem,  donavit ;  ne 
putes  illum  tantum  pracdia  rustica  dare  scire.  Tu,  si 
modo  memoria  tenueris,  et  Cibyratas  arcessieris, 
itemque  in  Pamphyliam  literas  miseris,  (nam  ibi 
plures  capi  aiunt)  quod  voles,  efficies.  Hoc  vehemen- 
tius  laboro  nunc,  quod  seorsum  a  collega.  puto  mihi 
omnia  paranda.  Amabo  te,  impera  tibi  hoc  curae. 
Soles  Hbenter,  ut  ego,  majorem  partem  nihil  curare. 
In  hoc  negotio  nulla  tua,  nisi  loquendi,  cura  est,  hoc 
est,  imperandi  [et  mandandi.]  Nam,  simul  atque 
erunt  captae,  qui  alant  eas,  et  deportent,  habes  eos, 
quos  ad  Sittianam  syngrapham  misi.  Puto  etiam,  si 

ullam  spem  mihi  literis  ostenderis,  me  isto  missurum 
alios. 

M.  Feridium,  equitem  Romanum,  amici  mei  fili- 
um,  bonum  et  strenuum  adolescentem,  qui  ad  suum 
negotiurn  istuc  venit,  tibi  commendo ;  et  te  rogo,  ut 
eum  in  tuorum  numero  habeas.  Agros,  quos  fructua- 
rios  habent  civitates,  vult,  tuo  beneficio,  (quod  tibi 
facile  et  honestum  factu  est)  immunes  esse.  Gratos 
et  bonos  viros  tibi  obligaris. 

Nolo  te  putare,  Favonium  a  columnariis  praeter- 
itum  esse :  optimus  quisque  eum  non  fecit. 

Pompeius  tuus  aperte  Caesarem  vetat  et  provinciam 
tenere  cum  exercitu,  et  consulem  esse.  Tamen  hanc 
sententiam  dixit,  nullum  hoc  tempore  senatus-con- 
sultum  faciendum  :  Scipio  hanc,  ut  Calend.  Mar- 
tiis,  [de  provinciis  Galliis,]  neu  quid  conjunctim  re- 
ferretur.  Contristavit  haec  sententia  Balbum  Corne- 
lium  :  et  scio,  eum  questum  esse  cum  Scipione.  Ca- 
nidius  in  defensione  sua  fuit  disertissimus,  in  accusa» 
tione  satis  frigidus.  Vale. 


( 10.)  C(ELIUS  CICERONI  S. 

{Argumentum.  —  Scribit  de  belli  Parthici  rumore 
in  Urbe :  de  provinciis  quid  putet  actum  iri :  de  Cu- 
rionis  actione  circa  Campanum  agrum,  de  suo  studio, 
ne  Ciceroni  provincia  prorogetur.) 


Sane  quam  literis  C.  Cassii  et  Deiotari  sumus  com- 
moti.  Nam  Cassius  cis  Euphraten  copias  Parthorum 
esse  scripsit ;  Deiotarus,  profectas  per  Commagenen 
in  provinciam  nostram.  Ego  quidem  praecipuum  me- 
tum,  quod  ad  te  attinebat,  habui,  qui  scirem,  quam 
paratus  ab  exercitu  esses,  ne  quod  hic  tumultus  digni- 
tati  tuae  periculum  afferret.  Nam  de  vita,  si  paratior 
ab  exercitu  esses,  timuissem  :  nunc  haec  exiguitas 
copiarum  recessum,  non  dimicationem  mihi  tuam, 

praesagiebat.  Hoc  quomodo  acciperent  hornines, 
quam  probabilis  necessitas  futura  esset,  vereor  etiam 
nunc :  neque  prius  desinam  formidare,  quam  teti- 
gisse  te  Italiam  audiero. 

Sed  de  Parthorum  transitu  nuntii  varios  sermones 
excitarunt.  Alius  enim,  Pompeium  mittendum ;  ali- 
us,  ab  Urbe  Pompeium  non  removendum  ;  alius, 
Caesarem  cum  suo  exercitu ;  alius,  consules ;  nemo 
tamen  ex  senatus-consulto  privatos.  Consules  autem, 
quia  verentur,  ne  illud  senatus-consultum  fiat,  ut  pa- 
ludati  exeant,  aut  contumeliose,  praeter  eos,  ad  alium 
res  transferatur,  omnino  senatum  haberi  nolunt,  us- 
que  eo,  ut  parum  diligentes  in  re  publica  videantur: 
sed  honeste,  sive  negligentia,  sive  inertia  est,  sive  ille, 
quem  proposui,  metus,  [latent]  sub  hac  temperantias 
existimatione,  nolle  provinciam. 

A  te  literae  non  venerunt :  et,  nisi  Deiotari  subse- 
cutae  essent,  in  eam  opinionem  Cassius  venerat,  quae 
diripuisset  ipse,  ut  viderentur  ab  hoste  vastata,  finx- 
isse  bellum,  et  Arabas  in  provinciam  immisisse,  eos-. 
que  Parthos  esse,  senatui  renuntiasse.  Quare  tibi 
suadeo,  quicumque  est  istic  status  rerum,  diligenter 
et  caute  perscribas,  ne  aut  velificatus  alicui  dicaris^ 
aut  aliquid,  quod  referret  scire,  reticuisse. 

Nunc  exitus  est  anni :  nam  ego  has  literas  a.  d. 
XIV  Cal.  Decemb.  scripsi.  Plane  nihil  video  ante 
Cal.  Januar.  agi  posse.  Ncsti  Marcellum,  quam 
tardus  et  parum  efficax  sit ;  itemque  Servius  quam 
cunctator.  Cujusmodi  putas  hoc  esse,  aut  qui  id, 
quod  nolint,  conficere  posse,  qui,  quae  cupiunt,  ta- 
men  ita  frigide  agunt,  ut  nolle  existimentur  ?  Novis 
magistratibus  autem,  si  Parthicum  bellum  erit,  haec 
causa  primos  menses  occupabit.  Sin  autem  non  erit 
istic  bellum,  aut  tantum  erit,  utvos,  aut  successores, 
parvis  additis  copiis,  sustinere  possint ;  Curionem 
video  se  dupiiciter  jactaturum  :  primum,  ut  aliquid 
Caesariadimat;  inde,  utaliquidPompeio  tribuat,  quid- 
vis,  quamlibet  tenue  munusculum.  Paulus  porro  non 

x  3 

humane  de  provincia.  loquitur.  Hujuscupiditati  occur- 
surus  est  Furnius  noster :  plures  suspicari  non  possum. 

Hsec  novi :  alia,  quae  possunt  accidere,  non  cerno. 
Multa  tempus  afferre,  et  praeparata  multa,  scio  :  sed 
intra  fines  hos,  quaecumque  acciderint,  vertentur. 
Illud  addo  ad  actiones  C.  Curionis,  de  agro  Cam- 
pano :  de  quo  negant  Caesarem  laborare,  sed  Pom- 
peium  valde  nolle,  ne  vacuus  advenienti  Caesari  pa- 
teat. 

Quod  ad  tuum  decessum  attinet,  illud  tibi  non 
possum  polliceri,  me  curaturum,  ut  tibi  succedatur  : 
illud  certe  praestabo,  ne  amplius  prorogetur.  Tui 
consilii  est,  si  tempus,  si  senatus  coget,  si  honeste  a 
nobis  recusari  non  poterit,  velisne  perseverare :  mei 
officii  est,  meminisse,  qua  obtestatione,  decedens, 
mihi,  ne  paterer  fieri,  mandaris.  Vale. 


(11.)   C(ELIUS  CICERONI  S. 

(Argumentum.  —  Nuntians,  supplicationes  post 
acrem  concertationem  decretas  tandem  esse,  hortatur, 
ut  decreti  auctoribus,  pro  cujusque  merito  et  volun- 
tate,  gratias  agat.  Addit,  de  successore  Caesaris  quid 
actum  sit ;  et  commentarium  urbanarum  rerum  mit- 
tit,  Sittianumque  negotium  commendat.) 


Non  diu,  sed  acriter,  nos  tuae  supplicationes  torse- 
runt :  incideramus  enim  in  difficilem  nodum.  Nam 
Curio,  tui  cupidissimus,  cui  omnibus  rationibus  com- 
itiales  eripiebantur,  negabat  se  ullo  modo  pati  posse, 
decerni  supplicationes,  ne,  quod  furore  Pauli  adeptus 
esset  boni,  sua  culpa  videretur  amisisse,  et  praevari- 
cator  causae  publicae  existimaretur.  Itaque  ad  pactio- 
nem  descendimus :  et  confirmarunt  consules,  se  his 
supplicationibus  in  hunc  annum  non  usuros.  Plane, 
quod  utrisque  consulibus  gratias  agas,  est ;  Paulo 
magis  certe.  Nam  Marcellus  sic  respondit,  sc  spem 

in  istis  supplicationibus  non  habere ;  Paulus,  se  om- 
nino  in  hunc  annum  non  edicturum. 

Renuntiatum  nobis  erat,  Hirrum  diutius  dictu- 
rum :  prendimus  eum :  non  modo  non  fecit ;  sed, 
cum  de  hostibus  ageretur,  et  posset  rem  impedire, 
si,  ut  [numerarentur,]  postularet,  tacuit.  Tantum  Ca- 
toni  assensus  est,  qui,  et  de  te  locutus  honorifice,  non 
decrerat  supplicationes.  Tertius  ad  hos  Favonius  ac- 
cessit.  Quare,  pro  cujusque  natura  et  instituto,  gra- 
tiae  sunt  agendae :  his,  quod  tantam  voluntatem 
ostenderunt;  pro  sententia,  cum  impedire  possent, 
non  pugnarunt ;  Cuiioni  vero,  quod  de  suarum  ac- 
tionum  cursu  tua  causa,  deflexit.  Nam  Furnius  et 
Lentulus,  ut  debuerunt,  quasi  eorum  res  esset,  una 
nobiscum  circumierunt  et  laborarunt.  Balbi  quoque 
Cornelii  operam  et  sedulitatem  laudare  possum.  Nam 
cum  Curione  vehementer  locutus  est,  et  eum,  si  aliter 
fecisset,  injuriam  Caesari  facturum  dixit :  tum  ejus 
fidem  in  suspicionem  adduxit, 

Decrerant  quidem,  qui  neque  transigi  volebant, 
Domitii,  Scipiones;  quibus  hac  re  ad  intercessio- 
nem  evocandam  interpellantibus,  venustissime  Curio 
respondit,  se  eo  libentius  non  intercedere,  quod  quos- 
dam,  qui  decernerent,  videret  confici  nolle. 

Quod  ad  rempublicam  attinet,  in  unam  causam 
omnis  contentio  conjecta  est,  de  provinciis ;  in  quam 
adhuc  incubuisse  cum  senatu  Pompeius  videtur,  ut 
Caesar  Id.  Novemb.  decedat.  Curio  omnia  potius 
subire  constituit,  quam  id  pati :  caeteras  suas  abjecit 
actiones.  Nostri  porro,  quos  tu  bene  nosti,  ad  ex- 
tremum  certamen  rem  deducere  non  audent. 

Scena  rei  totius  hasc :  Pompeius,  tamquam  Caesa- 
rem  non  impugnet,  sed,  quod  illi  aequum  putet,  con- 
stituat,  ait  Curionem  quaerere  discorcfias.  Valde  autem 
noh  vult,  et  plane  timet,  Cassarem  consulem  desig- 
nari  prius,  quam  exercitum  et  provinciam  tradiderit. 
Accipitur  satis  male  a  Curione  ;  et  totus  ejus  secun- 
i!u5  consulatus  cxagitatur.    Hoc  tibi  dico :  si  omni- 

bus  rebus  prement  Curionem,  Caesar  defendetur :  si 
intercessorem  (quod  videntur)  reformidarint,  Caesar, 
quoad  volet,  manebit.  Quam  quisque  sententiam  dix- 
erit,  in  commentario  est  rerum  urbanarum ;  ex  quo 
tu,  quae  digna  sunt,  selige.  Multa  transi,  in  primis 
ludorum  explosiones :  et  funerum,  et  ineptiarum  cae- 
terarum,  plura  habet  inutilia.  Denique  malo  in  hanc 
partem  errare,  ut,  quae  non  desideras,  audias,  quam 
quidquam,  quod  opus  est,  praetermittatur. 

Tibi  curae  fuisse  de  Sittiano  negotio,  gaudeo.  Sed, 
cum  suspicaris,  minus  certa.  fide  eos  tibi  visos ;  tam- 
quam  procurator,  sic  agas,  rogo.  Vale. 


(  12.)  CCELIUS  CICERONI  S. 

(Argumentum.  —  Queritur  de  Appii  Claudii  cen- 
soris  ingrato  animo  et  injuriis ;  quem  cum  accusatio- 
nem  cogitare  comperisset,  antevertit,  et  ipsum  postu- 
lavit  lege  Scantinia.) 


Pudet  me  tibi  confitcri,  et  queri  de  Appii,  hominis 
ingratissimi,  injuriis,  quime  odisse,  quia  magnamihi 
debebat  beneficia,  coepit :  et,  cum  homo  avarus,  ut 
ea  solveret,  sibi  imperare  non  posset,  occultum  bel- 
lum  mihi  indixit ;  ita  occultum  tamen,  ut  multi  mihi 
renuntiarent,  et  ipse  facile  animadverterem,  male  eum 
de  me  cogitare.  Posteaquam  vero  comperi,  eum  col- 
legium  tentasse,  deinde  aperte  cum  quibusdam  locu- 
tum ;  cum  L.  Domitio,  ut  nunc  est,  mihi  inimicis- 
simo  homine,  deliberare  ;  velle  hoc  munusculum  de- 
ferre  Cn.  Pompeio ;  ipsum  ut  prenderem,  et  ab  eo 
deprecarer  injuriam,  quem  vitam  mihi  debere  puta- 
rem,  impetrare  a  me  non  potui. 

Quid  ergo  est  ?  Tum  quidem  cum  aliquot  amicis, 
qui  testes  erant  meorum  in  illum  meritorum,  locutus 
sum.  Posteaquam  illum,  ne,  cui  satisfaceret  quidem, 
me  dignum  habere  sensi,  malui  cpllegae  ejus,  homini 

alienissimo  mihi,  et  propter  amicitiam  tuam  non 
aequissimo,  me  obligare,  quam  illius  simiae  vultum 
subire.  Id  postquam  resciit,  incanduit,  et  me  cau- 
sam  inimicitiarum  quaerere  clamitavit,  ut,  si  mihi 
in  pecunia  minus  satisfecisset,  per  hanc  speciem  si- 
multatis  eum  consectarcr.  Postea  non  destitit  arces- 
sere  Polam  Servium,  accusatorem,  inire  cum  Domi- 
tio  corisilia.  Quibus  cum  parum  procederet,  ut  ulla 
lege  mihi  ponerent  accusatorem,  compellari  ea  lege 
me  voluerunt,  qua  dicere  non  poterant. 

Insolentissimi  homines,  summis  Circensibus  ludis 
meis,  postulandum  me  lege  Scantinia  curant.  Vix 
hoc  erat  Pola  elocutus,  cum  ego  Appium  censorem 
eadem  lege  postulavi.  Quod  melius  caderet,  nihil 
vidi.  Nam  sic  est  a  populo  et  non  infimo  quoque 
approbatum,  ut  majorem  Appio  dolorem  fama,  quam 
postulatio,  attulerit.  Praeterea  ccepi  sacellum,  in  do- 
mo  quod  est,  ab  eo  petere. 

Conturbat  me  mora  servi  hujus,  qui  tibi  literas 
attulit.  Nam,  acceptis  prioribus  literis,  amplius  qua- 
draginta  mansit  Quid  tibi  scribam,  nescio.  Scis, 
Domitio  diem  timori  esse.  Exspecto  te  valde,  et 
quam  primum  videre  cupio.  A  te  peto,  ut  meas  in- 
jurias  perinde  doleas,  ut  me  existimas  et  dolere  et 
ulcisci  tuas  solere.    Vale. 


(13.)  CGELIUS  CICERONI  S. 

(Argumcntum.  —  Gratulatur  affinitate  Dolabella?, 
qui  Ciceronis  filiam  duxerat :  narrat  de  intercessione 
Curionis,  et  de  provinciis  quid  actum  sit ;  et  de  morte 
Hortensii.) 

Gratulor  tibi  affinitate  viri  (medius  fidius)  op- 
timi.  Nam  hoc  ego  de  illo  existimo.  Caetera  porro, 
quibus  adhuc  ille  sibi  parum  utilis  fuit,  et  aetate 
jam  sunt  decursa,  et  consuetudine  atque  auctori- 

tate  tua,  et  pudore  Tulliae,  si  qua  restabunt,  con- 
fido  celeriter  sublatum  iri.  Non  est  enim  pugnax  in 
vitiis,  neque  hebes  ad  id,  quod  melius  sit,  intelli- 
gendum.  Deinde  (quod  maximum  est)  ego  illum 
valde  amo. 

Velles  C.  Curionem  nostrum  lautum  intercessionis 
de  provinciis  exitum  habuisse :  nam,  cum  de  inter- 
cessione  referretur,  quae  relatio  fiebat  ex  senatus-con- 
sulto,  primaque  M.  Marcelli  sententia  pronuntiata 
esset,  qui  agendum  cum  tribunis  plebis  censebat; 
frequens  senatus  in  alia  omnia  iit. 

Stomacho  est  scilicet  Pompeius  Magnus  nunc  ita 
languenti,  ut  vix  id,  quod  sibi  placeat,  reperiat. 
Transierant  illuc,  ut  ratio  esset  ejus  habenda,  qui 
neque  exercitum  neque  provincias  tradere  vellet. 
Quemadmodum  hoc  Pompeius  laturus  sit,  cum  co- 
gnoscat ;  quidnam  reipublicae  futurum  sit,  si  [aut  non 
possit,]  aut  non  curet,  vos  senes  divites  videritis.  Q. 
Hortensius,  cum  has  literas  scripsi,  animam  agebat. 
Vale. 


(14.)  C(ELIUS  CICERONI  S. 

(Argumcntum.  —  Varia  est  Domitii  repulsam, 
Saturnini  accusationem,  Pompeii  et  Caesaris  dis- 
cordiam,  Appii  censoris  ridiculam  diligentiam,  nar- 
rat.) 

Tanti  non  fuit  Arsacen  capere,  Seleuciam  expug- 
nare,  ut  earum  rerum,  quae  hic  gestae  sunt,  specta- 
culo  careres.  Nunquam  tibi  oculi  doluissent,  si,  in 
repulsa,  Domitii  vultum  vidisses.  Magna  illa  comi- 
tia  fuerunt ;  et  plane  studia  ex  partium  sensu  appa- 
ruerunt :  perpauci,  necessitudinem  secuti,  officium 
praestiterunt.  Itaque  mihi  est  Domitius  inimicissi- 
mus,  ut  ne  famiharem  quidem  suum  quemquam 
tam  oderit,   quam  me ;   atque  eo  magis,  quod  per 

injuriam  sibi  putat  ereptum,  cujus  ego  auctor  fue* 
rim  Nunc  furit,  tam  gavisos  homines  suum  dolo- 
rem,  unumque  me  studiosicrem  Antonii ;  nam  Cn. 
Saturninum  adolescentem  ipse  Cn.  Domitius  reum 
fecit,  sane  quam  superiore  a  vita  invidiosum  ;  qucd 
judicium  nunc  in  exspectatione  est,  etiam  in  bona 
spe,  post  Sex.  Peducaei  absolutionem. 

De  summa  re  publica  saepe  tibi  scripsi,  me  annum 
pacem  non  videre :  et,  quo  propius  ea  contentio, 
quam  fieri  necesse  est,  accedit,  eo  clarius  id  pericu- 
lum  apparet.  Propositum  hoc  est,  de  quo,  qui  re- 
rum  potiuntur,  sunt  dimicaturi :  quod  Cn.  Pompei- 
us  constituit  non  pati  C.  Caesarem  consulem  aliter 
fieri,  nisi  exercitum  et  provincias  tradiderit ;  Caesari 
autem  persuasum  est,  se  salvum  esse  non  posse,  si 
ab  exercitu  recesserit ;  fert  illam  tamen  conditionem, 
ut  ambo  exercitus  tradant.  Sic  illi  amores  et  invi- 
diosa  conjunctio,  non  ad  occultam  recedit  obtrecta- 
tionem,  sed  ad  bellum  se  erumpit ;  neque,  mearum 
rerum  quod  consilium  capiam,  reperio ;  quod  non 
dubito,  quin  te  quoque  haec  deliberatio  sit  perturba- 
tura;  nam  mihi  cum  hominibus  his  et  gratia  et 
necessitudo  est;  tum  causam  illam,  non  homines, 
odi. 

Illud  te  non  arbitror  fugere,  quin  homines  in  dis- 
sensione  domestica  debeant,  quamdiu  civiliter  [sine 
armis]  certetur,  honestiorem  sequi  partem ;  ubi  ad 
bellum  et  castra  ventum  sit,  firmiorem  ;  et  id  me- 
lius  statuere,  quod  tutius  sit.  In  hac  discordia  video, 
Cn.  Pompeium,  senatum,  quique  res  judicant,  se- 
cum  habiturum ;  ad  Caesarem  omnes,  qui  cum  ti- 
more  aut  mala  spe  vivant,  accessuros ;  exercitum 
conferendum  non  esse.  Omnino  satis  spadi  sit  ad 
considerandas  utriusque  copias,  et  ad  eligendam  par- 
tem. 

Prope  oblitus  sum,  quod  maxime  fuit  scribendum. 
Scis  Appium  censorem  hic  ostenta  facere  ?  de  signis 
et  tabulis,  de  agri  modo,  de  aere  alieno,  acerrime 

agere?  Persuasum  est  ei,  censuram  lomentum  aut 
nitrum  esse.  Errare  mihi  videtur :  nam  sordes  elu- 
ere  vult ;  venas  sibi  omnes  et  viscera  aperit.  Curre, 
per  Deos  atque  homines  !  et  quam  primum  haec  ri- 
sum  veni:  legis  Scantiniae  judicium  apud  Drusum 
fieri :  Appium  de  tabulis  et  signis  agere.  Crede 
mihi,  est  properandum. 

Curio  noster  sapienter  id,  quod  remisit  de  stipen- 
dio  Pompeii,  fecisse  existimatur.  Ad  summam,  quae- 
ris,  quid  putem  futurum.  Si  alteruter  eorum  ad 
Parthicum  bellum  non  eat,  video  magnas  impen- 
dere  discordias,  quas  ferrum  et  vis  judicabit.  Uter- 
que  animo  et  copiis  est  paratus.  Si  sine  tuo  periculo 
fieri  posset,  magnum  et  jucundum  tibi  fortuna  spec- 
taculum  parabat.  Vale. 


( 15.)   CCELIUS  CICERONI  S. 

(Argumcntum.  —  Pompeium  vituperat,  Caesarem 
laudat :  cupidus  conveniendi  et  alloquendi  Cicero- 
nis  ;  de  itinere  ad  Alpes,  et  Domitio  dimisso,) 

Ecquando  tu  hominem  ineptiorem  quam  tuum 
Cn.  Pompeium  vidisti,  qui  tantas  turbas  (qui  tam 
nugax  esset)  commorit  ?  Ecquem  autem  Caesare 
nostro  acriorem  in  rebus  gerendis,  eodem  in  victoria. 
temperatiorem,  aut  legisti  aut  audisti  ?  Quid  est  ? 
nunc  tibi  nostri  milites,  qui  durissimis  et  frigidissi- 
mis  locis,  teterrima  hieme,  bellum  ambulando  con- 
fecerunt,  malis  orbiculatis  esse  pasti  videantur.  Quid  ? 
jam,  inquis ;  gloriose  omnia !  Si  scias,  quam  solli- 
citus  sim,  tum  hanc  meam  gloriam,  quae  ad  me  ni- 
hil  pertinet,  derideas :  quae  tibi  exponere,  nisi  co- 
ram,  non  possum  :  idque  celeriter  fore  spero.  Nam 
me,  cum  expulisset  ex  Italia  Pompeium,  constituit 
ad  Urbem  vocare:  id  quodjam  existimo  confectum, 
nisi  si  maluit  Pompeius  Brundisii  circumsederi. 

Peream,  si  minima  causa  est  properandi  isto  mihi, 
quod  te  videre,  et  omnia  intima  conferre,  discupio. 
Habeo  autem,  quam  multa  !  Hui !  vereor,  (quod 
solet  fieri)  ne,  cum  te  videro,  omnia  obliviscar.  Sed 
tamen  quodnam  ob  scelus  iter  mihi  necessarium  re- 
tro  ad  Alpes  versus  incidit  ?  Adeo,  quod  Intimelii 
in  armis  sunt,  neque  de  magna  causa.  Bellienus, 
verna  Demetrii,  qui  ibi  cum  praesidio  erat,  Domi- 
tium  quemdam,  nobilem  illic  Caesaris  hospitem,  a 
contraria  factione  nummis  acceptis,  comprehendit,  et 
strangulavit.  Civitas  ad  arma  iit.  Eo  cum  quatuor 
cohortibus  mihi  per  nives  eundum  est.  Usquequa- 
que,  inquies,  se  Domitii  male  dant.  Vellem  quidem 
Venere  prognatus  tantum  animi  habuisset  in  vestro 
Domitio,  quantum  Psecade  natus  in  hoc  habuit.  Ci- 
ceroni  F.  S.  D. 


( 16.)  M.  CCELIUS  M.  CICERONI  S.  D. 

(Argumentum Pulso  ex  Italia  Pompeio,  sua- 

det  Ciceroni  Ccelius,  ne  afflictam  fortunam  sequatur ; 
consulitque,  ut  se  in  aliquam  urbem  a  bello  vacuam 
recipiat.) 

Exanimatus  sum  tuis  literis  ;  quibus  te  nihil  nisi 
triste  cogitare  ostendisti ;  neque,  id  quid  esset,  per- 
scripsisti ;  neque  non  tamen,  quale  esset,  quod  cogi- 
tares,  aperuisti.  Has  illico  ad  te  literas  scripsi.  Per 
fortunas  tuas,  Cicero,  per  liberos,  oro,  obsecro,  ne 
quid  gravius  de  salute  et  incolumitate  tua  consulas  ; 
nam  Deos  hominesque,  amicitiamque  nostram,  tes- 
tificor,  me  neque  temere  tibi  praedixisse,  neque  te- 
mere  monuisse;  sed,  postquam  Caesarem  convene- 
rim,  sententiamque  ejus,  qualis  futura  esset,  parta 
victoria,  cognoverim,  te  certiorem  fecisse. 

Si  existimas,  eamdem  rationem  fore  Caesari  in  di- 
mittendis  adversariis,  et  conditionibus  ferendis,  erras. 

(Kpist.)  vol.  i.  y 

Nihil  nisi  atrox  et  saevum  cogitat,  atque  etiam  Jo- 
quitur.  Iratus  senatui  exiit:  his  intercessionibus 
plane  incitatus  est:  non  (mehercule)  erit  depreca- 
tioni  locus.  Quare  si  tibi  tu,  si  filius  unicus,  si  do- 
mus,  si  spes  tuae  reliquae  tibi  carae  sunt ;  si  aliquid 
apud  te  nos,  si  vir  optimus,  gener  tuus,  valet,  quo- 
rum  fortunas  non  debes  velle  conturbare,  sequere 
eam  causam,  in  cujus  victoria.  salus  nostra  est,  ne 
aut  odisse  aut  relinquere  cogamur,  aut  impiam  cu- 
piditatem  contra  salutem  tuam  habeamus. 

Denique  illud  cogita :  quod  offensae  fuerit  in  ista, 
cunctatione,  te  subisse :  nunc  te  contra  victorem  fa- 
cere,  quem  dubiis  rebus  laedere  noluisti,  et  ad  eos 
fugatos  accedere,  quos  resistentes  sequi  nolueris, 
summae  stultitiae  est.  Vide,  ne,  dum  pudet  te  parum 
optimatem  esse,  parum  diligenter,  quid  optimum 
sit,  eligas. 

Quod  si  totum  tibi  persuadere  non  possum ;  sal- 
tem,  dum,  quid  de  Hispaniis  agamus,  scitur,  ex- 
specta ;  quas  tibi  nuntio  adventu  Cacsaris  fore  nos- 
tras.  Quam  isti  spem  habeant,  amissis  Hispaniis, 
nescio.  Quod  porro  tuum  consilium  sit  ad  despera- 
tos  accedere,  non  (medius  tidius)  repeiio.  Hoc,  quod 
tu  non  dicendo  mihi  significasti,  Cassar  audierat,  ac, 
simul  atque,  Ave,  mihi  dixit,  statim,  quid  de  te  au- 
disset,  exposuit.  Negavi  me  scire  :  sed  tamen  ab  eo 
petii,  ut  ad  te  literas  mitteret,  quibus  maxime  ad  re- 
manendum  commoveri  posses.  Me  secum  in  Hispa- 
niam  ducit.  Nam,  nisi  ita  faceret,  ego,  prius  quam 
ad  Urbem  accederem,  ubicumque  esses,  ad  te  per- 
currissem  ;  et  hoc  a  te  praesens  contendissem ;  atque 
omni  vi  te  retinuissem. 

Etiam  atque  etiam,  Cicero,  cogita,  ne  te  tuosque 
omnes  funditus  evertas  ;  ne  te  sciens  prudensque  eo 
demittas,  unde  exitum  vides  nullum  esse.  Quod  si 
te  aut  voces  optimatium  commovent,  aut  nonnullo- 
rum  hominum  insolentiam  et  jactationem  ferre  non 
potes ;  eligas,  censeo,  aliquod  oppidum,  vacuum  a 

bello,  dum  haec  decernuntur.  Quaa  cum  tu  feceris, 
et  ego  te  sapienter  fecisse  juclicabo,  et  Caesarem  non 
ofTendes.  Vaie. 


( 17.)  CCELIUS  CICERONI  S. 

(Argumentum.  —  Queritur  se  Curionis  amore  et 
Appii  odio  in  eas  pertractum  partes  esse,  unde  multa 
jam  sibi  incommcda.  Caesar  enim,  in  bellum  Phar- 
salicum  profectus,  Romae  Ccelium  prastorem  relique- 
rat :  quod  autem  non  huic,  sed  Trebonio,  res  ur- 
banas  mandaverat,  hic  aegre  ferens,  aemulatione  tur- 
bas  dedit,  quibus  ipse  gravius  incurrit  malum.  Ex- 
cusat  itaque,  quod  cum  Cicerone  non  profectus  fue- 
rit  in  Grseciam  ad  Pompeium.) 


Ergo  me  potius  in  Hispania,  fuisse  tum,  quam 
Formiis,  cum  tu  profectus  es  ad  Pompeium  ?  Quod 
utinam,  [autnon  in  ista  parte  Appius  Claudius,  aut 
non  in  hac]  C.  Curio,  cujus  amicitia  me  paulatim 
in  hanc  perditam  causam  imposuit :  nam  mihi  sen- 
tio  bonam  mentem  iracundia  et  amore  ablatam. 
Tum  tu  porro,  cum  ad  te  proficiscens  noctu  Ari- 
minum  venissem,  dum  mihi  pacis  mandata  das  ad 
Caesarem,  et  mirificum  civem  agis,  amici  officium 
neglexisti,  neque  mihi  consuluisti.  Neque  haec  dico, 
quod  diffidam  huic  causae:  sed  (crede  mihi)  perire 
satius  est,  quam  hos  videre.  Quod  si  timor  vestrae 
crudelitatis  non  esset,  ejecti  jam  pridem  hinc  esse- 
mus.  Nam  hic  nunc,  praeter  fceneratores  paucos, 
nec  homo,  nec  ordo  quisquam  est,  nisi  Pompeianus. 
Equidem  jam  eflfeci,  ut  maxime  plebs,  et,  qui  an- 
tea  noster  fuit,  populus,  vester  esset. 

Cur  hoc,  inquis?  Immo  reliqua  exspecta.  Vos 
invitos  vincere  coegero.  Irritavi  in  me  Catonem. 
Voa  dormitis :  nec  adhuc  mihi  videmini  intelligere, 

quam  nos  pateamus,  et  quam  simus  imbecilli.  At- 
que  hoc  nullius  praBmii  spe  faciam,  sed  (quod  apud 
me  plurimum  solet  valere)  doloris  atque  indignitatis 
causa.  Quid  istic  facitis  ?  Proelium  exspectatis,  quod 
firmissimum  est  ?  Vestras  copias  non  novi :  nostri 
valde  depugnare,  et  facile  algere  et  esurire,  consue- 
runt.  Vale. 


M.  TULLII  CICERONIS 
EPISTOLARUM 

AD  DIVERSOS 

LlBER    IX. 


( 1.)   M.  T.  CICERO  M.  TERENTIO  VAR- 
RONI  S.  D. 

(Argumcntum.  —  Varronis  adventum  exspectat, 
ut  ex  consuetudine  ejus  non  minus,  quam  ex  stu- 
diis  ac  libris,  cum  quibus  in  gratiam  redierit,  so- 
latium  doloris  petat,  quem  ex  afflicta  republica  ce- 
perat.) 


Ex  his  literis,  quas  Atticus  a  te  missas  mihi  legit, 
quid  ageres,  et  ubi  esses,  cognovi :  quando  autem  te 
visuri  essemus,  nihil  sane  ex  iisdem  literis  potui  su- 
spicari.  In  spem  tamen  venio,  appropinquare  tuum 
adventum  ;  qui  mihi  utinam  solatio  sit !  etsi  tot 
tantisque  rebus  urgemur,  ut  nullam  allevationem 
quisquam  non  stultissimus  sperare  debeat:  sed  ta- 
men  aut  tu  potes  me,  aut  ego  te  fortasse,  aliqua  re 
juvare.  Scito  enim  me,  posteaquam  in  Urbem  vene- 
rim,  redisse  cum  veteribus  amicis  [id  est,  cum  li- 
bris]  nostris  in  gratiam :  etsi  non  idcirco  eorum 
usum  dimiseram,  quod  iis  succenserem ;  sed  quod 
eorum  me  suppudebat.  Videbar  enim  mihi,  cum  me 

y  3 

in  res  turbulentissimas  infidelissimis  sociis  demisis- 
sem,  praeceptis  illorum  non  satis  paruisse.  Ignos- 
cunt  mihi ;  revocant  in  consuetudinem  pristinam : 
teque,  quod  in  eo  permanseris,  sapientiorem,  quam 
me,  dicunt  fuisse.  Quamobrem,  quando  placatis  his 
utor,  videor  sperare  debere,  si  te  viderim,  et  ea,  quae 
premant,  et  ea,  quae  impendeant,  me  facile  transitu- 
rum.  Quamobrem,  sive  in  Tusculano,  sive  in  Cu- 
mano,  ad  te  placebit,  sive  (quod  minime  velim)  Ro- 
mae ;  dummodo  simul  simus,  perficiam  profecto,  ut 
id  utrique  nostrum  commodissimum  esse  dijudice- 
tur.  Vale. 


(2.)  CICERO  VARRONI. 

(Argumcntum. —  Retentae  epistolae  causam  expo- 
nit :  deinde  suadet,  ut  vitet  oculos  hominum,  quod 
ipse  faciat,  donec  gratulatio  Africanae  victoriae  de- 
fervescat:  et  suum  juvandae  reip.  desiderium  de- 
clarat.) 


Caninius  tuus  idem,  et  idem  noster,  cum  ad  me 
pervesperi  venisset,  et  se  postridie  mane  ad  te  iturum 
esse  dixisset ;  dixi  ei,  me  daturum  aliquid  mane ; 
ut  peteret,  rogavi.  Conscripsi  epistolam  noctu :  nec 
ille  ad  me  rediit.  Oblitum  credidi.  Attamen  eam 
ipsam  tibi  epistolam  misissem  per  meos,  nisi  audis- 
sem  ex  eodem,  postridie  te  mane  e  Tusculano  ex- 
iturum.  At  tibi  repente,  paucis  post  diebus,  cum 
minime  exspectarem,  venit  ad  me  Caninius  mane : 
proficisci  ad  te  statim  dixit.  Etsi  erat  ewXo;  illa  epi- 
stola,  praesertim  tantis  postea  novis  rebus  allatis,  ta- 
men  perire  lucubrationem  meam  nolui ;  et  eam  ip- 
sam  Caninio  dedi:  sed  cum  eo,  ut  cum  homine 
docto,  et  tui  amantissimo,  locutus  ea  sum,  quae  per- 
tulisse  illum  ad  te  existimo. 

Tibi  autem  idem  consilii  do,  quod  mihimet  ipsi,  ut 

vitemus  oculos  hominum,  si  linguas  minus  facile  pos- 
simus.  Qui  enim  victoria  se  efferunt,  quasi  victos 
nos  intuentur.  Qui  autem  victos  nostros  moleste  fe- 
runt,  nos  dolent  vivere. 

Quaeres  fortasse,  cur,  cum  haec  in  Urbe  sint,  non 
absim,  quemadmodum  tu.  Tu  enim  ipse,  qui  et  me 
et  alios  prudentia  vincis,  omnia  (credo)  vidisti ;  ni- 
hil  te  omnino  fefellit.  Quis  est  tam  lynceus,  qui  in 
tantis  tenebris  nihil  offendat  ?  nusquam  incurrat  ?  Ac 
mihi  quidem  jam  pridem  venit  in  mentem,  bellum 
esse  aliquo  exire,  ut  ea,  quae  agebantur  hic,  quae- 
que  dicebantur,  nec  viderem,  nec  audirem.  Sed  ca- 
lumniabar  ipse :  putabam,  qui  obviam  mihi  venis- 
set,  ut  cuique  commodum  esset,  suspicaturum,  aut 
dicturum,  etiam  si  non  suspicaretur :  Hic  aut  me- 
tuit,  et  ea  re  fugit;  aut  aliquid  cogitat,  et  habet 
navem  paratam.  Denique,  levissime  qui  suspicare- 
tur,  et  qui  fortasse  me  optime  novisset,  putaret  me 
idcirco  discedere,  quod  quosdam  homines  oculi  mei 
ferre  non  possent.  Haec  ego  suspicans,  adhuc  Romae 
maneo:  et  tamen  XeXrfioTw;  consuetudo  diuturna 
callum  jam  obduxit  stomacho  meo. 

Habes  rationem  mei  consilii.  Tibi  igitur  hoc  cen- 
seo:  latendum  tantisper  ibidem,  dum  defervescat 
haec  gratulatio,  et  simul  dum  audiamus,  quemadmo- 
dum  negotium  confectum  sit;  confectum  enim  esse 
existimo.  M agni  autem  intererit,  qui  fuerit  victoris 
animus,  qui  exitus  rerum  :  quamquam,  quo  me  con- 
jectura  ducat,  habeo  :  sed  exspecto  tamen.  Te  vero 
nolo,  nisi  ipse  rumor  jam  raucus  erit  factus,  ad  Bai- 
as  venire.  Erit  enim  nobis  honestius,  etiam  cum 
hinc  discesserimus,  videri  venisse  in  illa  loca  plora- 
tum  potius  quam  natatum. 

Sed  haec  tu  melius :  modo  nobis  stet  illud,  una. 
vivere  in  studiis  nostris ;  a  quibus  antea  delectatio- 
nem  modo  petebamus,  nunc  vero  etiam  salutem : 
non  deesse,  si  quis  adhibere  volet,  non  modo  ut  ar- 
chitectos,  verum  etiam  ut  fabros,  ad  aedificandam 

rempublicam,  et  potius  libenter  accurrere :  6i  nemo 
utetur  opera,  tamen  et  scribere  et  legere  ttoKitshx;  : 
et,  si  minus  in  curia  atque  in  foro,  at  in  literis  et  li- 
bris,  ut  doctissimi  veteres  fecerunt,  navare  rem  pu- 
blicam,  et  de  moribus  ac  legibus  quaerere  Mihi  haec 
videntur.  Tu,  quid  sis  acturus,  et,  quid  tibi  placeat, 
pergratum  erit,  si  ad  me  scripseris.     Vale. 

(3.)  CICERO  VARRONI. 

(Argumcntum.  —  Iturum  se  ad  Varronem  scri- 
bit:  sed  fore  qui  reprehendant,  quod,  in  tanto  in- 
cendio  civitatis,  amcenitates  locorum  quaerant.  Se 
vero  barbarorum  voces  contemnere,  et  persequi  pro- 
positum,  ut  in  studiis  una  vivant.) 


Etsi,  quod  scriberem,  non  habebam,  tamen  Ca- 
ninio,  ad  te  eunti,  non  potui  nihil  dare.  Quid  ergo 
potissimum  scribam  ?  quod  velle  te  puto,  cito  me  ad 
te  esse  venturum.  Etsi  vide,  quaeso,  satisne  rectum 
sit,  nos,  hoc  tanto  incendio  civitatis,  in  istis  locis 
esse.  Dabimus  sermonem  iis  qui  nesciunt,  nobis, 
quocumque  in  loco  simus,  eumdem  cultum,  eum- 
dem  victum  esse.  Quid  refert  ?  tamen  in  sermonem 
incidemus.  Valde  id  (credo)  laborandum  est,  ne, 
cum  omnes  in  omni  genere  et  scelerum  et  flagitio* 
rum  volutentur,  nostra  nobiscum  aut  inter  nos  ces- 
satio  vituperetur.  Ego  vero,  neglecta  barbarorum 
inscitia,  te  persequar.  Quamvis  enim  haec  sint  mi- 
sera  (quae  sunt  miserrima),  tamen  artes  nostrae,  ne- 
scio  quo  modo,  nunc  uberiores  fructus  ferre  videntur, 
quam  olim  ferebant;  sive,  quia  nulla  nunc  in  re 
alia  acquiescimus,  sive,  quod  gravitas  morbi  facit, 
ut  medicinae  egeamus ;  eaque  nunc  appareat,  cujus 
vim  non  sentiebamus,  cum  valebamus.  Sed  quid  ego 
nunc  haec  ad  te,  cujus  domi  nascuntur  ?  y\<xvx'  eig 
AQ>/va?.  Nihil  scilicet,  nisi  ut  rescriberes  aliquid,  me 
exspectares.  Sic  igitur  facies.     Vale. 

(4.)  CICERO  VARRONI  S. 

{Argumentum.  —  De  Varronis  adventu  ex  Dio- 
dori  philosophi  sententia  joeatur  ita,  ut  ad  Chrysip- 
pi  sententiam  accedat.) 

Uepi  fovetTUJv  me  ScitO  xctTOt  Aiotiojpov  xpiveiv.  Qua- 
propter,  -si  venturus  es,  scito  necesse  esse,  te  venire  : 
sin  autem  non  es,  rwv  ocBuvoltwv  est,  te  venire.  Nunc 
vide,  utrate  xpicrig  magis  delectet,  Xpu<r<7r7T6<a-ne,  an 
hasc,  quam  noster  Diodotus  non  concoquebat.  Sed 
de  his  etiam  rebus,  otiosi  cum  erimus,  loquemur. 
Hoc  etiam  xutck  Xpvcwnrov  Suvutov  est.  De  Coctio 
mihi  gratum  est.  Nam  id  etiam  Attico  mandaram. 
Tu  si  minus  ad  nos,  accurremus  ad  te.  Si  hortum  in 
bibliotheca  habes,  deerit  nihil.     Vale. 

( 5.)  CICERO  VARRONI. 

(Argumenlum.  —  Probat  et  diem,  quo  conventuri 
sint,  et  suum  Varronisque  consilium,  quod,  semel  a 
Cassare  victi,  ab  armis  discesserint.) 


Mihi  vero  ad  Nonas  bene  maturum  videtur  fore, 
neque  solum  propter  reipublicae,  sed  etiam  propter 
anni,  tempus.  Quare  diem  istum  probo.  Itaqueeum- 
dem  ipse  sequar.  Consilii  nostri,  ne,  si  eos  quidem, 
qui  id  secuti  non  sunt,  non  poeniteret,  nobis  poeni- 
tendum  putarem.  Secuti  enim  sumus,  non  spem, 
sed  officium:  reliquimus  autem,  non  officium,  sed 
desperationem.  Ita  verecundiores  fuimus,  quam  qui 
se  domo  non  commoverunt ;  saniores,  quam  qui, 
amissis  opibus,  domum  non  reverterunt.  Sed  nihil 
minus  fero,  quam  severitatem  otiosorum  :  et,  quo- 
quo  modo  se  res  habet,  magis  illos  vereor,  qui  in 
bello  occiderunt,  quam  hos  curo,  quibus  non  satisfa- 
cimus,  quia  vivimus.  Mihi  si  spatium  fuerit  in  Tus- 

culanum  ante  Nonas  veniendi,  istic  te  videbo :  sin 
minus,  persequar  in  Cumanum :  et  ante  te  certio- 
rem  facia^m,  ut  lavatio  parata  sit.   Vale. 


(6.)  CICERO  VARRONI. 

{Argumcntum.  —  Caesaris  ex  Africano  bello  ad- 
ventum  nuntiat :  et  belli  civilis  causam  in  Pompei- 
um  potius,  quam  in  Ca?sarem,  confert.  Varronem 
autem  laudat,  quod  se  ab  armis  ad  studia,  quasi  a 
tempestate  in  portum,  contulerat.) 


Caninius  noster  me  tuis  verbis  admonuit,  ut  scri- 
berem  ad  te,  si  quid  esset,  quod  putarem  te  scire 
oportere.  Est  igitur  adventus  Cassaris  scilicet  in  ex- 
spectatione  :  neque  tu  id  ignoras.  Sed  tamen,  cum 
ille  scripsisset,  ut  opinor,  se  in  Alsiense  venturum  ; 
scripserunt  ad  eum  sui,  ne  id  faceret :  multos  ei  mo- 
lestos  fore,  ipsumque  multis.  Ostiae  videri  commo- 
dius  eum  exire  posse.  Id,  ego  non  intelligebam, 
quid  interesset.  Sed  tamen  Hirtius  mihi  dixit,  et  se 
ad  eum,  et  Balbum  et  Oppium,  scripsisse,  ut  ita 
faceret,  homines,  ut  cognovi,  amantes  tui.  Hoc  ego 
idcirco  nosse  te  volui,  ut  scires,  hospitium  tibi  ubi 
parares,  vel  potius  ubi  utrique :  quid  enim  ille  fac- 
turus  sit,  incertum  est :  et  simul  ostentavi  tibi,  me 
istis  esse  familiarem,  et  consiliis  eorum  interesse. 
Quod  ego  cur  nolim,  nihil  video.  Non  enim  est 
idem,  ferre,  si  quid  ferendum  est,  et  probare,  si 
quid  probandum  non  est.  Etsi,  quid  non  probem, 
quidem,  nescio,  praeter  initia  rerum :  nam  hasc  in 
voluntate  fuerunt,  Vidi  enim  (nam  tu  aberas)  nos- 
tros  amicos  cupere  bellum ;  hunc  autem  non  tam 
-cupere,  quam  non  timere,  (ergo  haec  consilii  ftui- 
runt,  reliqua  necessaria) ;  vincere  autem  aut  hos 
aut  illos,  necesse  esse. 
Scio  te  semper  mecum  in  luctu  fuisse,  cum  vide- 

remus,  quam  illud  ingens  malum  alterius  utrius  ex- 
ercitus  et  ducum  interitu  ;  tum  vero  extremum  ma- 
lorum  omnium  esse  civilis  belli  victoriam :  quam 
quidem  ego  etiam  illorum  timebam,  ad  quos  venera- 
mus.  Crudeliter  enim  otiosis  minabantur :  eratque 
iis  et  tua  invisa  voluntas,  et  mea  oratio.  Nunc  vero, 
si  essent  nostri  potiti,  valde  intemperantes  fuissent. 
Erant  enim  nobis  perirati,  quasi  quidquam  de  nostra 
salute  decrevissemus,  quod  non  idem  illis  censuisse- 
mus ;  aut  quasi  utilius  reipublica3  fuerit,  eos  etiam 
ad  bestiarum  auxilium  confugere,  quam  vel  emori, 
vel  cum  spe,  si  non  optima,  at  aliqua,  tamen  vi- 
vere. 

At  in  perturbata  republica  vivimus.  Quis  negat  ? 
Sed  hoc  viderint  ii,  qui  nulla  sibi  subsidia  ad  omnes 
vitas  status  paraverunt :  huc  enim  ut  venirem,  su- 
perior  longius,  quam  volui,  fluxit  oratio.  Cum  enim 
te  semper  magnum  hominem  duxi ;  tum,  quod  his 
tempestatibus  es  prope  solus  in  portu,  fructusque 
doctrinae  percipis  eos,  qui  maximi  sunt,  ut  ea  con- 
sideres,  eaque  tractes,  quorum  et  usus  et  delectatio 
est  omnibus  istorum  et  actis  et  voluptatibus  antepo- 
nenda. 

Equidem  hos  tuos  Tusculanenses  dies  instar  esse 
vitas  puto  ;  libenterque  omnibus  omnes  opes  conces- 
serim,  ut  mihi  liceat,  vi  nulla  interpellante,  isto  mo- 
do  vivere.  Quod  nos  quoque  imitamur,  ut  possu- 
mus ;  et  in  nostris  studiis  iibentissime  conquiesci- 
mus.  Quis  enim  hoc  non  dederit  nobis,  ut  cum  opera 
nostra  patria  sive  non  possit  uti,  sive  nolit,  ad  eam 
vitam  revertamur,  quam  multi  docti  homines,  for- 
tasse  non  recte,  sed  tamen  multi  etiam  reipublicas 
prasponendam  putaverunt?  Quaeigiturstudia,  mag- 
norum  hominum  sententia,  vacationem  habent  etiam 
publici  muneris,  iis,  concedente  republica,  cur  non 
abutamur  ?  Sed  plus  facio,  quam  Caninius  manda- 
vit.  ls  enim,  si  quid  ego  scirem,  rogarat,  quod  tu 
nescires :  ego  tibi  ea  narro,  quae  tu  melius  scis,  quam 

ipse,  qui  narro.  Faciam  ergo  illud,  quod  rogatus 
sum,  ut  eorum,  quae  temporis  hujus  sint,  quaeve 
audiero,  ne  quid  ignores.  Vale. 


(7-)  CICERO  VARRONI. 

(Argumcntum. —  Jam  maturum  esse  ait,  ut  ab 
Urbe  discedat ;  et,  de  Caesaris,  ex  Africano  bello 
redeuntis,  itinere,  diversos  rumores  nuntiat.) 


Ccenabam  apud  Seium,  cum  utrique  nostrum  red- 
ditae  sunt  a  te  literae.  Mihi  vero  jam  maturum  vide- 
tur.  Nam,  qucd  antea  calumniatus  sum,  indicabo 
malitiam  meam.  Volebam  prope  alicubi  esse,  si  quid 
bonae  salutis,  trw  ts  oV  spyoy.svw.  Nunc,  cum  confec- 
ta  sunt  omnia,  dubitandum  non  est,  quin  equis  viris. 
Nam,  ut  audivi  de  L.  Csesare  filio,  mecum  ipse, 
"  Quid  hic  mihi  faciet  patri  ?"  Itaque  non  desino 
apud  istos,  qui  nunc  dominantur,  ccenitare.  Quid  fa- 
ciam  ?  tempori  serviendum  est.  Sed  ridicula  missa ; 
praesertim  cum  sit  nihil,  quod  rideamus. 

"  Africa  terribili  tremit  horrida  terra  tumultu." 

Itaque  nullum  est  aTroTrpoijy/mov,  quod  non  verear. 
Sed  quod  quaeris,  quando,  qua,  quo,  nihil  adhuc  sci- 
mus.  Istuc  ipsum  de  Baiis,  nonnulli  dubitant,  an 
per  Sardiniam  veniat.  Illud  enim  adhuc  pracdium 
suum  non  inspexit :  nec  ullum  habet  deterius  ;  sed 
tamen  non  contemnit.  Ego  omnino  magis  arbitror 
per  Siciliam  :  vel  jam  sciemus  :  adventat  enim  Do- 
labella :  eum  puto  magistrum  fore. 

HoaXoi  julolQvtou  xpsiTTOvs;  SiSacrxaAwv. 

Sed  tamen,  si  sciam,  quid  tu  constitueris,  meum 
consilium  accommodabo  potissimum  ad  tuum.  Quare 
exspecto  tuas  literas.  Vale. 

(8.)  CICERO  VARRONI. 

(Argumcntum.  —  Promiserat  Varro,  Ciceroni  se 
libros  dicaturum :  Cicero  eum  promissi  admonet, 
missis  quatuor  Academicarum  Quaestionum.) 

Etsi  munus  flagitare,  quamvis  qr.is  ostenderit,  ne 
populus  quidem  solet,  nisi  concitatus ;  tamen  ego 
exspectatione  promissi  tui  moveor,  ut  admoneam  te, 
non  ut  flagitem.  Misi  autem  ad  te  quatuor  admoni- 
tores  non  nimis  verecundos :  nosti  enim  profecto  os 
adolescentioris  Academiae.  Ex  ea.  igitur  media  exci- 
tatos  misi ;  qui,  metuo,  ne  te  forte  flagitent :  ego 
autem  mandavi,  ut  rogarent.  Exspectabam  omnino 
jamdiu,  meque  sustinebam,  ne  ad  te  prius  ipse  quid 
scriberem,  quam  aliquid  accepissem,  ut  possem  te 
remunerari  quam  simillimo  munere.  Sed,  cum  tu 
tardius  faceres,  id  est  (ut  ego  interpretor),  diligen- 
tius  ;  teneri  non  potui,  quin  conjunctionem  studio- 
rum  amorisque  nostri,  quo  possem  literarum  genere, 
declararem.  Feciigitur  sermonem  inter  nos  habitum 
in  Cumano,  cum  esset  una  Pomponius.  Tibi  dedi 
partes  Antiochinas,  quas  a  te  probari  intellexisse 
mihi  videbar :  mihi  sumsi  Philonis.  Puto  fore,  ut, 
cum  legeris,  mirere,  id  nos  locutos  esse  inter  nos, 
quod  nunquam  locuti  sumus :  sed  nosti  morem  dia- 
logorum. 

Posthaec  autem,  mi  Varro,  quam  plurima,  si 
videbitur,  et  de  nobis,  inter  nos  ;  sero  fortasse ;  sed 
superiorum  temporum  fortuna  reipublicae  causam 
sustineat:  haec  ipsi  praestare  debemus.  Atque  utinam 
quietis  temporibus.  atque  aliquo,  si  non  bono,  at  sal- 
tem  certo  statu  civitatis,  haec  inter  nos  studia  exercere 
possemus  !  Quamquam  tum  quidem  vel  aliae  quae- 
piam  rationes  honestas  nobis  et  curas  et  actiones  da- 
rent.  Nunc  autem  quid  est,  sine  his  cur  vivere  veli- 
mus  ?  Mihi  vero  cum  his  ipsis  vix ;  his  autem  detrac- 
tis,  ne  vix  quidem.  Sed  haec  coram,  et  saepius.  Mi- 

(Epist.)  vol.  i.  z 


254  AD  DIVERSOS.  Lib.  IX.  & 

grationem  et  emtionem  feliciter  evenire  volo ;  tuum- 
que  in  ea  re  consilium  probo.  Cura  ut  valeas. 


( 9.)  DOLABELLA  CICERONI  S.  D. 

(Argumentum. —  Dolabella  socero  suosuadet,  ut 
vel  se  cum  Caesare  conjungat,  vel  in  otium  se  re- 
ferat:  quod  idem  Ccelius  suaserat,  lib.  VIII,  epist. 
16.) 


Si  vales,  gaudeo :  et  ipse  valeo,  et  Tullia  nostra 
recte  valet.  Terentia  minus  belle  habuit :  sed  certum 
scio  jam  convaluisse  eam.  Praeterea  rectissime  sunt 
apud  te  omnia.  Etsi  nullo  tempore  in  suspicionem 
tibi  debui  venire,  partium  causa  potius  quam  tua, 
tibi  suadere,  ut  te  aut  cum  Caesare  nobiscumque 
conjungeres,  aut  certe  in  otium  referres ;  praecipue 
nunc,  jam  inclinata  victoria,  ne  possum  quidem  in 
ullam  aliam  incidere  opinionem,  nisi  in  eam,  in  qua 
scilicet  tibi  suadere  videar,  quod  pie  tacere  non  pos- 
sum.  Tu  autem,  mi  Cicero,  sic  haec  accipies,  ut,  sive 
probabuntur  tibi,  sive  non  probabuntur,  ab  optimo 
certe  animo,  ac  deditissimo  tibi,  et  cogitata  et  scripta 
esse  judices. 

Animadvertis,  Cn.  Pompeium  nec  nominis  sui  nec 
rerum  gestarum  gloria,  neque  etiam  regum  ac  na- 
tionum  clientelis,  quas  ostentare  crebro  solebat,  esse 
tutum ;  et  hoc  etiam,  quod  infimo  cuique  contigit, 
illi  non  posse  contingere,  ut  honeste  effugere  possit, 
pulso  Italia,  amissis  Hispaniis,  capto  exercitu  vete- 
rano,  circumvallato  nunc  denique :  quod  nescio  an 
nulli  unquam  nostro  acciderit  imperatori. 

Quamobrem,  quid  aut  ille  sperare  possit,  aut  tu, 
animum  adverte  pro  tua  prudentia.  Sic  enim  facil- 
lime,  quod  tibi  utilissimum  erit,  consilii  capies.  Illud 
autem  a  te  peto,  ut,  si  jam  ille  evitaverit  hoc  pericu- 
lum,  et  se  abdiderit  in  classem,  tu  tuis  rebus  consu- 

las ;  et  aliquando  tibi  potius,  quam  cuivis,  sis  ami- 
cus.  Satisfactum  est  jam  a  te  vel  officio,  vel  familia- 
ritati ;  satisfactum  etiam  partibus,  et  ei  reipublicae, 
quam  tu  probabas.  Reliquum  est,  ubi  nunc  est  respu- 
blica,  ibi  simus  potius,  quam,  dum  illam  veterem 
sequimur,  simus  in  nulla. 

Quare  velim,  mi  jucundissime  Cicero,  si  forte 
Pompeius,  pulsus  his  quoque  locis,  rursus  alias  re- 
giones  petere  cogatur,  ut  tu  te  vel  Athenas,  vel  in 
quamvis  quietam  recipias  civitatem.  Quod  si  eris 
facturus,  velim  mihi  scribas,  ut  ego,  si  ullo  modo 
potero,  ad  te  advolem. 

Quaecumque  de  tua  dignitate  ab  imperatore  erunt 
impetranda,  qua  est  humanitate  Caesar,  facillimum 
erit  ab  eo  tibi  ipsi  impetrare  ;  et  meas  tamen  preces 
apud  eum  non  minimum  auctoritatis  habituras  puto. 
Erit  tuae  quoque  fidei  et  humanitatis,  curare,  ut  is 
tabellarius,  quem  ad  te  misi,  reverti  possit  ad  me,  et 
a  te  mihi  literas  referat.  Vale. 


( 10.)  M.  CICERO  P.  DOLABELL.E  S.  D. 

(Argumentum.  —  Inter  Niciam  et  Vidium  judex 
(in  causa,  ut  videtur,  pecuniaria)  constitutus,  quod 
grammaticus  Nicia  erat,  per  jocum  ad  grammaticos 
alludit :  etiam  de  P.  Sullae  morte  jocose  scribit.) 


Non  sum  ausus  Salvio  nostro  nihil  ad  te  literarum 
dare:  nec  (mehercule)  habebam,  quod  scriberem, 
nisi  te  a  me  mirabiliter  amari :  de  quo,  etiam  nihil 
scribente  me,  te  non  dubitare,  certo  scio.  Omnino 
mihi  magis  literae  sunt  exspectandae  a  te,  quam  a  me 
tibi.  Nihil  enim  Romae  geritur,  quod  te  putem  scire 
curare ;  nisi  forte  scire  vis,  me,  inter  Niciam  nostrum 
et  Vidium,  judicem  esse.  Profert  alter  (ut  opinor) 
duobus  versiculis  expensum  Nicia^:  alter  Aristar- 
chus  hos  o£eA<£g<.  Ego,  tamquam  criticus  antiquus, 

judicaturus  sum,  utrum  sint  rov  ttoojtou,  an  7raps/uL- 
GetkrijULiw.  Puto  nunc  dicere :  Oblitusne  es  igitur 
fungorum  illorum,  quos  apud  Niciam  ?  et  ingentium 
squillarum  cum  Sophia  Septimias  ?  Quid  ergo  ?  tu 
adeo  mihi  excussam  severitatem  veterem  putas,  ut 
ne  in  foro  quidem  reliquias  pristinae  frontis  appare- 
ant  ?  Sed  tamen  suavissimum  avjx^i^rrtv  nostrum 
przestabo  integellum :  nec  committam,  ut,  si  ego 
eum  condemna.ro,  tu  restituas,  ne  habeat  BursaPlan- 
cus,  apud  quem  literas  discat. 

Sed  quid  ago  ?  cum  mihi  sit  incertum,  tranquil- 
lone  sis  animo,  an,  ut  in  bello,  in  aliqua  majuscula 
cura  negotiove  versere,  labor  longius.  Cum  igitur 
mihi  erit  exploratum,  te  libenter  esse  risurum,  scri- 
bam  ad  te  pluribus.  Te  tamen  hoc  scire  volo,  vehe- 
menter  populum  sollicitum  fuisse  de  P.  Sullse  morte, 
antequam  certum  scierit.  Nunc  quaerere  desierunt, 
quomodo  perierit.  Satis  putant,  se  scire,  quod  sciunt. 
Ego  caeteroqui  animo  aequo  fero ;  unum  vereor,  ne 
hasta  Caesaris  refrixerit.  Vale. 


(11.)  CICERO  DOLABELLJE. 

(Argumoii uvu  —  Tulliolae  mortem,  etiam  post 
divortium,  Dolabellaa  significat,  in  cujus  consuetu- 
dine  solatium  sibi  fore  ait.  Suos  obtrectatores  a  Do- 
labella  refutari  vult,  ab  eodemque  se  amari.  Scripta 
Caesare  quartum  consule.) 

Vel  meo  ipsius  interitu  mallem  literas  meas  desi- 
derares,  quam  eo  casu,  quo  sum  gravissime  afflictus : 
quem  ferrem  certe  modeiatius,  si  te  haberem.  Nam 
et  oratio  tua  prudens,  et  amor  erga  me  singularis, 
nmltum  levaret.  Sed,  quoniam  brevi  tempore  (ut  opi- 
nio  nostra  est)  te  sum  visurus,  ita  me  affectum  of- 
fendes,  ut  multum  a  te  possim  juvari ;  non  quo  ita 
sim  fractus,  ut  aut  hominem  me  esse  cblitus  sim,  aut 


AD  DIVERSOS.  Lib.  IX.  13.         257 

fortunae  succumbendum  putem  :  sed  tamen  hilaritas 
illa  nostra  et  suavitas,  qua?  te  praeter  caeteros  delecta- 
bat,  erepta  mihi  omnis  est.  Firmitatem  tamen  et 
constantiam,  si  modo  fuit  aliquando  in  nobis,  eamdem 
cognosces,  quam  reliquisti.  Quod  scribis,  prcelia  te 
mea,  causa.  sustinere ;  non  tam  id  laboro,  ut,  si  qui 
mihi  obtrectent,  a  te  refutentur,  quam  intelligi  cupio, 
(quod  certe  intelligitur)  me  a  te  amari :  quod  ut 
facias,  te  etiam  atque  etiam  rogo ;  ignoscasque  bre- 
vitati  literarum  mearum :  nam  et  celeriter  una  futu- 
ros  nos  arbitror,  et  nondum  satis  confirmatus  sum  ad 
scribendum.  Vale. 

(12.)  CICERO  DOLABELLjE. 

{Arg-umentum.  —  Dolabellae  gratulatur  de  Baia- 
rum  salubritate  ;  et  orationem  pro  Deiotaro  mittit.) 


Gratulor  Baiis  nostris,  siquidem,  ut  scribis,  salu- 
bres  repente  factae  sunt ;  nisi  forte  te  amant,  et  ti- 
bi  assentantur,  et  tamdiu,  dum  tu  ades,  sunt  oblitae 
sui.  Quod  quidem  si  ita  est,  minime  miror,  coelum 
etiam  et  terras  vim  suam,  si  tibi  ita  conveniat,  di- 
mittere. 

Oratiunculam  pro  Deiotaro,  quam  requirebas, 
habebam  mecum  ;  quod  non  putaram.  Itaque  eam 
tibi  misi :  quam  velim  sic  legas,  ut  causam  tenuem 
et  inopem,  nec  scriptione  magnopere  dignam.  Sed 
ego  hospiti  veteri  et  amico  munusculum  mittere  vo- 
lui  levidense,  crasso  filo;  cujusmodi  ipsius  solent 
esse  munera.  Tu  velim  animo  sapienti  fortique  sis ; 
ut  tua  moderatio  et  gravitas  aliorum  infamet  injuri- 
am.  Vale. 

( 13.)  CICERO  DOLABELL.E  S. 

(Argumentum.  —  Rogat  Dolabellam,  ut  Suberi- 
no  et  Planio  reditum  in  patriam  a  Caesare  impetret ; 

z3 

eosque  ita  excusat,  ut  ostendat,  casu  quodam  et  ne- 
cessitate  coactos,  Pompeii  partes  in  Hispania  secutos 

esse.) 

Caius  Suberinus,  Calenus,  et  meus  est  familiaris, 
et  Leptae  nostri  famiiiarissimi  pernecessarius.  Is 
cum,  vitandi  belli  causa,  profectus  esset  in  Hispani- 
am  cum  M.  Varrone  ante  bellum,  ut  in  ea,  provincia 
esset,  in  qua  nemo  nostriim,  post  Afranium  supera- 
tum,  bellum  ullum  fore  putarat ;  incidit  in  ea  ipsa 
mala,  quse  summo  studio  vitaverat,  Oppressus  est 
enim  beilo  repentino ;  quod  bellum,  commotum  a 
Seapula,  ita  postea  conrirmatum  est  a  Pompeio,  ut 
nulla  ratione  se  ab  iila  miseria  eripere  posset.  Eadem 
causa  fere  est  M.  Planii  Hcredis,  qui  est  item  Ca- 
lenus,  Leptae  nostri  familiarissimus. 

Hosce  igitur  ambo  tibi  sic  commendo,  ut  majore 
cura,  studio,  sollicitudine  animi,  commendare  non 
possim.  Volo  ipsorum  causa:  meque  in  eo  vehe- 
menter  et  amicitia  movet  et  humanitas.  Lepta  vero 
cum  ita  laboret,  ut  ejus  fortunae  videantur  in  discri- 
men  venire  ;  non  possum  ego  non  aut  proxime  at- 
que  ille,  aut  etiam  aeque,  laborare.  Quapropter,  etsi 
ssepe  expertus  sum,  quantum  me  amares ;  tamen  sic 
velim  tibi  persuadeas,  id  me  in  hac  re  maxime  judi- 
caturum.  Peto  igitur  a  te,  vel,  si  pateris,  oro,  ut  ho- 
mines  miseros,  et  fortuna  (quam  vitare  nemo  potest), 
magis  quam  culpa,  calamitosos,  conserves  incolumes : 
velisque  per  te  me  hoc  muneris  cum  ipsis  amicis 
hominibus,  tum  municipio  Caleno,  quocum  mihi 
magna  necessitudo  est,  tum  Leptae,  quem  omnibus 
antepono,  dare. 

Quod  dicturus  sum,  puto  equidem  non  valde  ad 
rem  pertinere  ;  sed  tamen  nihil  obest  dicere.  Res  fa- 
miliaris  alteri  eorum  valde  exigua  est,  alteri  vix 
equestris.  Quapropter,  quando  his  Caesar  vitam  sua 
liberalitate  concessit,  nec  est,  quod  iis  praeterea  mag- 
nopere  possit  adimi ;   reditum,  si  me  tantum  amas, 

quantum  certe  amas,  hominibus  confice.  In  quo  ni- 
hil  est,  praeter  viam  longam  ;  quam  idcirco  non  fugi- 
unt,  ut  et  vivant  cum  suis,  et  moriantur  domi.  Quod 
ut  enitare  contendasque,  vel  potius  ut  perficias,  (posse 
enim  te,  mihi  persuasi)  vehementer  te  etiam  atque 
etiam  rogo.  Vale. 


(14.)  CICERO  DOLABELL.E,  CONSULI,  S. 

(Argumentum.  —  Laudat  Dolabellam,  quod  co- 
lumnam,  quasi  aram  mortuo  Caesari,  ut  Deo,  erec- 
tam,  everterit,  et  animadversione,  in  eos  qui  contra 
libertatem  tumultuabantur,  usus  fuerit.  Scripta 
paulo  post  necem  Caesaris.) 


Etsi  contentus  eram,  mi  Dolabella,  tua  gloria,  sa- 
tisque  ex  ea  magnam  lsetitiam  voluptatemque  ca- 
piebam ;  tamen  non  possum  non  confiteri,  cumulari 
me  maximo  gaudio,  quod  vulgo  hominum  opinio 
socium  me  adscribat  tuis  laudibus.  Neminem  con- 
veni,  (convenio  autem  quotidie  plurimos  :  sunt  enim 
permulti  optimi  viri,  qui  valetudinis  causa  in  haec 
loca  veniant,  praeterea  ex  municipiis  frequentes  ne- 
cessarii  mei)  quin  omnes,  cum  te  summis  laudibus 
ad  ccelum  extulerunt,  mihicontinuomaximas  gratias 
agant.  Negant  enim  se  dubitare,  quin  tu,  meis  prae- 
ceptis  et  consiliis  obtemperans,  praestantissimum  te 
civem  et  singularem  consulem  praebeas.  Quibus  ego, 
quamquam  verissime  possum  respondere,  te,  quae 
facias,  tuo  judicio  et  tua  sponte  facere,  nec  cujus- 
quam  egere  consilio  ;  tamen  neque  plane  assentior, 
ne  imminuam  tuam  laudem,  si  omnis  a  meis  consi- 
liis  profecta  videatur ;  neque  valde  nego  :  sum  enim 
avidior  etiam,  quam  satis  est,  gloriae.  Est  tamen  non 
alienum  dignitate  tua,  quod  ipsi  Agamemnoni,  re- 
gum  regi,  fuit  honestum,  habere  aliquem  in  consiliis 
capiendis  Nestorem ;  mihi  vero  gloriosum,  te  juve- 

nem  consulem  florere  laudibus,  quasi  alumnum  dis- 
ciplinae  meae. 

L.  quidem  Caesar,  cum  ad  eum  aegrotum  Neapo- 
lim  venissem,  quamquam  erat  oppressus  totius  cor- 
poris  doloribus,  tamen  ante,  quam  me  plane  saluta- 
vit,  "  O  mi  Cicero  !"  inquit ;  "  gratulor  tibi,  cum 
tantum  vales  apud  Dolabellam,  quantum  si  egoapud 
sororis  filium  valerem,  jam  salvi  esse  possemus.  Do- 
labellae  vero  tuo  et  gratulor,  et  gratias  ago :  quem 
quidem,  post  te  consulem,   solum   possumus   vere 
consulem  dicere."    Deinde  multa  de  facto  ac  de  re 
gesta :    tum  nihil  magnificentius,  nihil   praeclarius 
actum  unquam,  nihil  reipublicae  salutarius.    Atque 
haec  una  vox  omnium  est,  A  te  autem  peto,  ut  me 
hanc  quasi  falsam  haereditatem  alienae  gloriae  sinas 
cernere,  meque  aliqua  ex  parte  in  societatem  tuarum 
laudum  venire  patiare.    Quamquam,  mi  Dolabella, 
(haec  enim  jocatus  sum)  libentius  omnes  meas,  si 
modo  sunt  aliquae  meae,  laudes  ad  te  transfuderim, 
quam  aliquam  partem  exhauserim  ex  tuis.    Nam, 
cum  te  semper  tantum  dilexerim,  quantum  tu  intel- 
ligere  potuisti ;  tum  his  tuis  factis  sic  incensus  sum, 
ut  nihil  unquam  in  amore  fuerit  ardentius.  Nihil  est 
enim,  mihi  crede,  virtute  formosius,  nihil  pulchrius, 
nihil  amabilius. 

Semper  amavi,  ut  scis,  M.  Brutum,  propter  ejus 
summum  ingenium,  suavissimos  mores,  singularem 
probitatem  atque  constantiam.  Tamen  Idibus  Mar- 
tiis  tantum  accessit  ad  amorem,  ut  mirarer,  locum 
fuisse  augendi  in  eo,  quod  mihi  jampridem  cumula- 
tum  etiam  videbatur.  Quis  erat,  qui  putaret,  ad  eum 
amorem,  quem  erga  te  habebam,  posse  aliquid  acce- 
dere  ?  tantum  accessit,  ut  mihi  nunc  denique  amare 
videar,  antea  dilexisse.  Quare  quid  est,  quod  ego  te 
horter,  ut  dignitati  et  gloriae  servias  ?  Proponam  tibi 
claros  viros,  quod  facere  solent,  qui  hortantur  ?  ne- 
minem  habeo  clariorem,  quam  te  ipsum.  Te  imi- 
tere,  oportet :  tecum  ipse  certes.    Ne  licet  quidem 

tibi  jam,  tantis  rebus  gestis,  non  tui  similem  esse. 
Quod  cum  ita  sit,  hortatio  non  est  necessaria,  gratu- 
latione  magis  utendum  est.  Contigit  enim  tibi,  quod 
haud  scio  an  nemini,  ut  summa  severitas  animadver- 
sionis,  non  modo  non  invidiosa,  sed  etiam  popularis 
esset,  et  cum  bonis  omnibus,  tum  inlimo  cuique, 
gratissima. 

Hoc  si  tibi  fortuna  quadam  contigisset,  gratularer 
felicitati  tuae  :  sed  contigit  magnitudine,  cum  animi, 
tum  etiam  ingenii  atque  consilii.  Legi  enim  con- 
cionem  tuam  :  nihil  illa  sapientius,  lta  pedetentim 
et  gradatim  tum  accessus  a  te  ad  causam  facti,  tum 
recessus,  ut  res  ipsa  maturitatem  tibi  animadvertendi 
omnium  concessu  daret. 

Liberasti  igitur  et  urbem  periculo,  et  civitatem 
metu  :  neque  solum  ad  tempus  maximam  utilitatem 
attulisti,  sed  etiam  ad  exemplum  facti.  Intelligere 
debes,  in  te  positam  esse  rempublicam,  tibique  non 
modo  tuendos,  sed  etiam  ornandos,  esse  illos  viros, 
a  quibus  initium  libertatis  profectum  est.  Sed  his  de 
rebus  coram  plura  propediem,  ut  spero.  Tu,  quando 
rempublicam  nosque  conservas,  fac  ut  diligentissime 
te  ipsum,  mi  Dolabella,  custodias.  Vale. 


( 15.)  CICERO  PjETO  S. 

(Argumcntum.  —  Duabus  epistolis  respondet, 
priori,  de  valetudine,  et  illius  in  se  amore,  ac  jucun- 
ditate :  alteri,  nihil  referre,  utrum  Romse  sit  an 
Neapoli,  cum  Romae  unius  nutu  regantur  omnia. 
Scripta  paulo  ante  quam  Caesar  ad  Ilispaniense  bel- 
lum  exiret.) 


Duabus  tuis  epistolis  respondebo ;  uni,  quam  tri- 
duo  ante  acceperam  a  Zctho  ;  alteri,  quam  attulerat 
Phileros  tabellarius.  Ex  prioribus  tuis  literis  intel- 
lexi,  pergratam  tibi  [cssc  curam  mcam  valetudinis 

iux,  quam  tiJri]  perspectam  esse  gaudeo.  Sed  (mihi 
crede)  non  perinde,  ut  est  reapse,  ex  literis  perspicere 
potuisti.  Nam,  cum  a  satis  multis  (non  enim  pos- 
sum  aliter  dicere)  et  coli  me  videam,  et  diligi ;  nemo 
est  illorum  omnium  mihi  te  jucundior.  Nam,  quod 
me  amas,  quod  id  et  jampridem  et  constanter  facis, 
est  id  quidem  magnum,  atque  haud  scio  an  maxi- 
mum  ;  sed  tibi  commune  cum  multis  :  quod  tu  ipse 
tam  amandus  es,  tamque  dulcis,  tamque  in  omni  ge- 
nere  jucundus,  id  est  proprie  tuum. 

Accedunt,  non  Attici,  sed  salsiores  quam  illi  At- 
ticorum,  Romani  veteres  atque  urbani  sales.  Ego 
autem  (existimes,  licet,  quod  lubet)  miriiice  capior 
facetiis,  maxime  nostratibus  ;  praesertim  cum  eas  vi- 
deam  primum  oblitas  Latio,  tum,  cum  in  urbem  nos- 
tram  est  infusa  peregrinitas,  nunc  vero  etiam  bra- 
chatis  et  Transalpinis  nationibus,  ut  nullum  veteris 
leporis  vestigium  appareat.  Itaque,  te  cum  video, 
omnes  milii  Granios,  omnes  Lucilios,  (vere  ut  dicam) 
Crassos  quoque,  et  Laelios,  videre  videor.  Moriar,  si, 
praeter  te,  quemquam  reliquum  habeo,  in  quo  pos- 
sim  imaginem  antiquae  et  vernaculae  festivitatis 
agnoscere.  Ad  hos  lepores  cum  amor  erga  me  tantus 
accedat,  miraris,  me  tanta  perturbatione  valetudinis 
tuae  tam  graviter  exanimatum  fuisse  ? 

Quod  autem  altera  epistola,  purgas  te  non  dissua- 
sorem  mihi  emtionis  Neapolitanae  fuisse,  sed  auc- 
torem  commorationis  urbanae ;  neque  ego  aliter  ac- 
cepi.  Intellexi  tamen  idem,  quod  his  intelligo  literis, 
non  existimasse  te,  mihi  licere  (id,  quod  ego  arbi- 
trabar)  res  has  non  omnino  quidem,  sed  magnam 
partem,  relinquere.  Catulum  milii  narras,  et  illa 
tempora.  Quid  simile  ?  Ne  mihi  quidem  ipsi  tunc 
placebat,  diutius  abesse  ab  reipublicae  custodia.  Se- 
debamus  enim  in  puppi,  et  clavum  tenebamus :  nunc 
autem  vix  est  in  sentina  locus.  An  minus  multa  se- 
natus-consulta  futura  putas,  si  ego  sim  Neapoli  ? 
Romae  cum  sum,  et  urgeo  forum,  senatus-consulta 

scribuntur  apud  amatorem  tuum,  familiarem  meum. 
Et  quidem,  cum  in  mentem  venit,  ponor  ad  scriben- 
dum  :  et  ante  audio  senatus-consultum  in  Armeniam 
et  Syriam  esse  perlatum,  quod  in  meam  se*ntentiam 
factum  esse  dicatur,  quam  omnino  mentionem  ullam 
de  ea  re  esse  factam. 

Atque  hoc  nolim  me  jocari  putes.  Nam  mihi  scito 
jam  a  regibus  ultimis  allatas  esse  literas,  quibus  mi- 
hi  gratias  agant,  quod  se  mea  sententia  reges  appel- 
laverim  :  quos  ego  non  modo  reges  appellatos,  sed 
omnino  natos,  nesciebam. 

Quid  ergo  est  ?  tamen,  quamdiu  hic  erit  noster 
hic  praefectus  moribus,  parebo  auctoritati  tuae  :  cum 
vero  aberit,  ad  fungos  me  tuos  conferam.  Domum 
si  habebo,  in  denos  dies  singulos  sumtuariae  legis 
dies  conferam.  Sin  autem  minus  invenero  quod  pla- 
ceat,  decrevi  habitare  apud  te.  Scio  enim  me  nihil 
tibi  gratius  facere  posse.  Domum  Sullanam  despera- 
bam  jam,  ut  tibi  proxime  scripsi :  sed  tamen  non 
abjeci.  Tu,  velim,  ut  scribis,  cum  fabris  eam  perspi- 
cias.  Si  enim  nihil  est  in  parietibus  aut  in  tecto  vi- 
tii,  caetera  mihi  probabuntur.  Vale. 


( 16.)  CICERO  PAPIRIO  P^ETO  S. 

(Argumentum. —  Ostendit,  nihil  a  se  praetermis- 
sum  in  Caesarianorum  coneilianda  sibi  benevolentia : 
nec  boni  civis  aut  sapientis  hominis  officium  in  se 
desiderari  posse :  tandem  ad  Paeti  jocationes  respon- 
det.) 


Delectarunt  me  tuae  literae ;  in  quibus  primum 
amavi  amorem  tuum,  qui  te  ad  scribendum  incitavit, 
verentem,  ne  Silius  suo  nuntio  aliquid  mihi  sollici- 
tudinis  attulisset :  de  quo  et  tu  mihi  antea  scripse- 
ras,  bis  quidem  eodem  exemplo ;  facile  ut  intelBge- 
rem,  te  esse  commotum ;  et  ego  tibi  accurate  rescrip- 

seram,  ut  quoquo  modo,  in  tali  re  atque  tempore, 
aut  liberarem  te  ista,  cura,  aut  certe  levarem.  Sed, 
cum  proximis  quoque  literis  ostendis,  quantae  tibi 
curae  sit  ea  res ;  sic,  mi  Paete,  habeto :  quidquid 
arte  fieri  potcrit  (non  enim  jam  satis  est  consilio 
pugnare  :  artificium  quoddam  excogitandum  est)  sed 
tamen  quidquid  elaborari  aut  eflici  potuerit  ad  isto- 
rum  benevolentiam  conciliandam  et  colligendam, 
summo  studio  me  consecutum  esse ;  nec  frustra,  ut 
arbitror.  Sic  enim  color,  sic  observor,  ab  omnibus 
his  qui  a  Cassare  diliguntur,  ut  ab  his  me  amari  pu- 
tem.  Nam,  etsi  non  facile  dijudicatur  amor  verus  et 
fictus,  nisi  aliquod  incidat  ejusmodi  tempus,  ut,  quasi 
aurum  igni,  sic  benevolentia  fidelis  periculo  aliquo 
perspici  possit ;  cartera  sunt  signa  communia :  sed 
ego  uno  utor  argumento,  quamobrem  me  ex  animo 
vereque  arbitrer  diligi,  quia  et  nostra  fortuna  ea  est, 
et  illorum,  ut  simulandi  causa  non  sit. 

De  illo  autem,  quem  penes  est  omnis  potestas, 
nihilvideo,  quod  timeam  ;  nisi  quod  omnia  sunt  in- 
certa,  cum  a  jure  discessum  est :  nec  pra?stari  quid- 
quam  potest,  quale  futurum  sit,  quod  positum  est  in 
alterius  voluntate,  ne  dicam,  libidine.  Sed  tamen 
ejus  ipsius  Qulla  re  a  me  ofFensus  est  animus.  Est 
enim  adhibita  in  ea  re  ipsa  summa  a  nobis  modera- 
tio.  Ut  enim  olim  arbitrabar,  esse  meum  libere  loqui, 
cujus  opera  esset  in  civitate  libertas ;  sic,  ea  nunc  , 
amissa,  nihil  loqui,  quod  oflfendat  aut  illius,  aut 
eorum  qui  ab  illo  diliguntur,  voluntatem.  EfTugere 
autem  si  vellem  nonnullorum  acute  aut  facete  dicto- 
rum  ofTensionem,  fama  ingenii  mihi  esset  abjicienda; 
quod  si  possem,  non  recusarem.  Sed  tamen  ipse 
Caesar  habet  peracre  judicium  :  et,  ut  Servius,  frater 
tuus,  (quem  literatissimum  fuissejudico)  facile  dice- 
ret,  "  Hic  versus  Plauti  non  est;  hic  est,"  quod 
tritas  aures  haberet  notandis  generibus  poetarum,  et 
consuetudine  legendi ;  sic  audio  Caesarem,  cum  vo- 
lumina  jam  confecerit  airo$Qey /^tw>,  si  quod  aflfera- 

tur  ad  eum  pro  meo,  quod  meum  non  sit,  rejicere  so- 
lere :  quod  eo  nunc  magis  facit,  quia  vivunt  mecum 
fere  quotidie  illius  familiares.  Incidunt  autem  in 
sermone  vario  multa,  quae  fortasse  illis,  cum  dixi, 
nec  illiterata  nec  insulsa  esse  videantur.  Ha?c  ad  il- 
lum  cum  reliquis  actis  perferuntur :  ita  enim  ipse 
mandavit.  Sic  fit,  ut,  si  quid  praeterea  de  me  audiat, 
non  audiendum  putet.  Quamobrem  OEnomao  tuo 
nihil  utor  ;  etsi  posuisti  loco  versus  Accianos. 

Sed  quae  est  invidia  ?  aut  quid  mihi  nunc  invideri 
potest  ?  Verum  fac  esse  omnia.  Sic  video  philoso- 
phis  placuisse  iis,  qui  mihi  soli  videntur  vim  virtutis 
tenere,  nihil  esse  sapientis  praestare,  nisi  culpam : 
qua  mihi  videor  dupliciter  carere ;  et  quod  ea  sense- 
rim  quae  rectissima  fuerunt,  et  quia,  cum  viderem 
praesidii  non  satis  esse  ad  ea  obtinenda,  viribus  cer- 
tandum  cum  valentioribus  non  putarim.  Ergo,  in 
officio  boni  civis,  certe  non  sum  reprehendendus. 
Reliquum  est,  ne  quid  stulte,  ne  quid  temere,  dicam 
aut  faciam  contra  potentes  :  id  quoque  puto  esse  sa- 
pientis.  Caetera  vero,  quid  quisque  me  dixisse  dicat, 
aut  quomodo  ille  accipiat,  aut  qua  fide  mecum  vi- 
vant  ii,  qui  me  assidue  colunt  et  observant,  praestare 
non  possum.  Ita  fit,  ut  et  consiliorum  superiorum 
conscientia,  et  praesentis  temporis  moderatione,  me 
consoler :  et  illam  Accii  similitudinem  non  [modo] 
jam  ad  invidiam,  sed  ad  fortunam,  transferam  :  quam 
existimo  levem  et  imbecillam,  et  ab  animo  firmo  et 
gravi,  tamquam  fluctum  a  saxo,  frangi  oportere. 
Etenim,  cum  plena  sint  monimenta  Graecorum, 
quemadmodum  sapientissimi  viri  regna  tulerint  vel 
Athenis,  vel  Syracusis  ;  cum,  servientibus  suis  civi- 
tatibus,  fuerint  ipsi  quodammodo  liberi;  ego  me 
non  putem  tueri  meum  statum  sic  posse,  ut  neque 
ofTendam  animum  cujusquam,  nec  frangam  dignita- 
tem  meam  ? 

Nunc  venio  ad  jocationes  tuas,  cum  tu  secundum 
(Epist)  VOL.  I.  2  a 

CEnomaum  Accii,  non,  ut  olim  solebat,  Atellanum, 
sed,  ut  nunc  fit,  mimum,  introduxisti.  Quem  tu 
mihi  [popilium,  quem  denarium,]  narras  ?  quam  ty- 
rotarichi  patinam  ?  Facilitate  mea  ista  ferebantur 
antea :  nunc  mutata  res  est.  Hirtium  ego  et  Dola- 
bellam  dicendi  discipulos  habeo,  coenancli  magistros. 
Puto  enim,  te  audisse,  si  forte  ad  vos  omnia  perfe- 
runtur,  illos  apud  me  declamitare,  me  apud  eos  coe- 
nitare.  Tu  autem  quod  mihi  bonam  copiam  ejures, 
nihil  est :  tum  enim,  cum  rem  habebas,  quaesticulis 
te  faciebam  attentiorem :  nunc,  cum  tam  aequo  ani- 
mo  bona  perdas,  non  eo  sis  consilio,  ut,  cum  me  ho- 
spitio  recipias,  aestimationem  te  aliquam  putes  acci- 
pere.  Etiam  haec  levior  est  plaga  ab  amico,  quam  a 
debitore. 

Nec  tamen  eas  ccenas  quaero,  ut  magnae  reliquiae 
fiant:  quoderit,  magnificum  sit  et  lautum.  Memini 
te  mihi  Phameae  ccenam  narrare.  Temperius  fiat ; 
caetera  eodem  modo.  Quod  si  perseveras  me  ad  ma- 
tris  tuae  coenam  revocare,  feram  id  quoque.  Volo 
enim  videre  animum,  qui  mihi  audeat  ista,  quae  scri- 
bis,  apponere,  aut  etiam  polypum  Miniani  Jovis  si- 
milem.  Mihi  crede :  non  audebis.  Ante  meum  ad- 
ventum  fama  ad  te  de  mea  nova  lautitia  veniet :  eam 
extimesces.  Neque  est,  quod  in  promulside  spei  po- 
nas  aliquid ;  quam  totam  sustuli.  Solebam  enim 
antea  debilitari  oleis  et  lucanicis  tuis. 

Sed  quid  haec  loquimur  ?  liceat  modo  isto  venire. 
Tu  vero  (volo  enim  abstergere  animi  tui  metum) 
ad  tyrotarichum  antiquum  redi.  Ego  tibi  unum  sum- 
tum  afferam,  quod  balneum  calfacias  oportebit: 
caetera  more  nostro ;  superiora  illa  lusimus.  De  villa 
Seliciana  et  curasti  diJigenter,  et  scripsisti  facetis- 
sime.  Itaque  puto  me  praetermissurum.  Salis  enim 
satis  est,  sannionum  parum.  Vale. 


AD  DIVERSOS.  Lib.  IX.  17.  267 

(170  CICERO  L.  PAPIRIO  PvETO  S. 

(Argumentum.  —  Caesar  militibus  agros  divisu- 
rus  dicebatur.  Metuenti  Paeto,  ne  divisio  ad  suos 
agros  perveniat,  idque  quaerenti,  Cicero  respondet.) 


Non  tu  homo  ridiculus  es,  qui,  cum  Balbus  noster 
apud  te  fuerit,  ex  me  quaeras,  quid  de  istis  municipiis 
et  agris  futurum  putem  ?  quasi  aut  ego  quidquam 
sciam,  quod  iste  nesciat ;  aut,  si  quid  aliquando  scio, 
non  ex  isto  soleam  scire.  Immo  vero,  si  me  amas,  tu 
fac,  ut  sciam,  quid  de  nobis  futurum  sit.  Habuisti 
enim  in  tua  potestate,  ex  quo  vel  ex  sobrio,  vel  certe 
ex  ebrio,  scire  posses.  Sed  ego  ista,  mi  Paete,  non 
quaero:  primum,  quia  de  lucro  prope  jam  quadrien- 
nium  vivimus ;  si  aut  hoc  lucrum  est,  aut  haec  vita, 
superstitem  reipublicae  vivere :  deinde,  quod  scire 
quoque  mihi  videor,  quid  futurum  sit.  Fiet  enim 
quodcumque  volent,  qui  valebunt :  valebunt  au- 
tem  semper  arma.  Satis  igitur  nobis  esse  debet, 
quidquid  conceditur.  Hoc  si  qui  pati  non  potuit, 
mori  debuit. 

Veientem  quidem  agrum  et  Capenatem  meti- 
untur.  Hoc  non  longe  abest  a  Tusculano.  Nihil  ta- 
men  timeo  :  fruor,  dum  licet :  opto,  ut  semper  lice- 
at.  Si  id  minus  contigerit ;  tamen,  quando  ego  vir 
fortis,  idemque  philosophus,  vivere  pulcherrimum 
duxi,  non  possum  eum  non  diligere,  cujus  beneficio 
id  consecutus  sum.  Qui  si  cupiat  esse  rempublicam, 
qualem  fortasse  et  ille  vult,  et  omnes  optare  debe- 
mus ;  quid  faciat  tamen,  non  habet :  ita  se  cum 
multis  colligavit. 

Sed  longius  progredior :  scribo  enim  ad  te.  Hoc 
tamen  scito,  non  modo  me,  qui  consiliis  non  inter- 
sum,  sed  ne  ipsum  quidem  principem,  scire,  quid 
futurum  sit.  Nos  enim  illi  servimus  ;  ipse  tempori- 
bus.  Ita  nec  ille,  quid  tempora  postulatura  sint,  nec 
nos,  quid  ille  cogitet,  scire  possumus. 

Haec  tibi  antea  non  rescripsi ;  non  quo  cessator 
esse  solerem,  praesertim  in  literis  :  sed,  cum  explo- 
rati  nihil  haberem,  nec  tibi  sollicitudinem  ex  dubi- 
tatione  mea,  nec  spem  ex  affirmatione,  afferre  volui. 
Iilud  tamen  adscribam,  quod  est  verissimum,  me 
his  temporibus  adhuc  de  isto  periculo  nihil  audisse. 
Tu  tamen,  pro  tua  sapientia,  debebis  optare  optima, 
cogitare  difficillima,  ferre  quaecumque  erunt.  Vale. 


(18.)  CICERO  S.D.  L.  PAPIRIO  P.ETO. 

(Argumentum.  —  Causas  exponit,  cur  ludum 
quasi  eloquentiae  aperuerit,  aliosque  declamando  ex- 
erceat.  Addit  per  jocum  de  ccenarum  apparatu.) 


Cum  essem  otiosus  in  Tusculano,  propterea  quod 
discipulos  obviam  miseram,  ut  iidem  nie  quam  maxi- 
me  conciliarent  familiari  suo ;  accepi  tuas  iiteras, 
plenissimas  suavitatis :  ex  quibus  intellexi  probari 
tibi  meum  consilium,  quod,  ut  Dionysius  tyrannus, 
cum  Syracusis  expulsus  esset,  Corinthi  dicitur  lu- 
dum  aperuisse,  sic  ego,  sublatis  judiciis,  amisso  reg- 
no  forensi,  ludum  quasi  habere  coeperim.  Quid  quae- 
ris  ?  me  quoque  delectat  consilium.  IMulta  enim 
consequor :  primum,  (id,  quod  maxime  nunc  opus 
est)  munio  me  ad  haec  tempora.  Id  cujusmodi  sit, 
nescio :  tantum  video,  nullius  adhuc  consilia  me 
huic  anteponere  ;  nisi  forte  mori  melius  fuit.  In 
lectulo,  fateor :  sed  non  accidit.  In  acie  non  fui. 
Caeteri  quidem,  Pompeius,  Lentulus  tuus,  Scipio, 
Afranius,  foede  perierunt  At  Cato  praeclare.  Jam 
istuc  quidem,  cum  volemus,  licebit.  Demus  modo 
operam,  i:e  tam  necesse  nobis  sit,  quam  illi  fuit ;  id, 
quod  agimus.  Ergo  hoc  primtim. 

Sequitur  illud  ;  ipse  mehor  fio,  primum  valetu- 
dine,  quam,  intermissis  exercitationibus,  amiscram  : 
deinde  ipsa  illa,  ^i  qua  fuit  in  me,  facultas  orationis, 

nisi  me  ad  has  exercitationes  retulissem,  exaruisset. 

Extremum  illud  est,  quod  tu  nescio  an  primum 
putes :  plures  jam  pavones  confeci,  quam  tu  pullos 
columbinos.  Tu  istic  te  Ateriano  jure  delectato  ;  ego 
me  hic  Hirtiano. 

Veni  igitur,  si  vir  es ;  et  disce  jam  TrpoXsyo^usva?, 
quas  quaeris  :  etsi  sus  Minervam.  Sed  quando,  ut 
video,  aestimationes  tuas  vendere  non  potes,  neque 
ollam  denariorum  implere,  Romam  tibi  remigran- 
dum  est.  Satius  est  hic  cruditate,  quam  istic  fame. 
Video  te  bona  perdidisse  :  spero  idem  istuc  familiares 
tuos.  Actum  igitur  de  te  est,  nisi  provides.  Potes 
mulo  isto,  quem  tibi  reliquum  dicis  esse,  cum  can- 
therium  comedisti,  Romam  pervehi.  Sella  tibi  erit 
in  ludo,  tamquam  hypodidascalo,  proxima :  eam 
pulvinus  sequetur.  Vale. 


( 19.)  CICERO  S.  D.  L.  PAPIRIO  P^ETO. 

(Argumentum.  —  Scripserat  Paetus,  Balbum  te- 
nui  apparatu  fuisse  contentum.  Unde  jocatur,  mali- 
tiose  haec  dici,  ut  se  quoque  ad  eamdem  aut  mino- 
rem  continentiam  devocaret.) 


Tamen  a  malitia,  non  discedis.  Tenuiculo  appa- 
ratu  significas  Balbum  fuisse  contentum.  Hoc  videris 
dicere,  cum  reges  tam  sint  continentes,  multo  magis 
consulares  esse  oportere.  Nescis  me  ab  illo  omnia 
expiscatum  :  recta  eum  a  porta  domum  meam  ve- 
nisse.  Neque  hoc  admiror,  quod  non  ad  tuam  po- 
tius  ;  sed  illud,  quod  non  ad  suam.  Ego  autem  pri- 
mis  tribus  verbis,  Quid  noster  Paetus  ?  at  ille,  adju- 
rans,  Nusquam  se  unquam  libentius.  Hoc  si  verbis 
assecutus  es,  aures  ad  te  afferam  non  minus  elegan- 
tes :  sin  autem  opsonio ;  peto  a  te,  ne  pluris  esse 
balbos  quam  disertos  putes.  Me  quotidie  aliud  ex 
alio  impedit  Sed,  si  me  expecuero,  ut  in  ista  loca 

2  a  :j 

venire  possim,  non  committam,  ut  te  sero  a  me  cer* 
tiorem  factum  putes.  Vale. 


(20.)  CICERO  P^TO. 

{Argumentum.  —  Jocatur  pro  more,  se  Epicu- 
reum  factum  dicens,  abjecta  reipublicae  cura  ;  ideo- 
que  lautius,  quam  antea,  excipiendum  esse.  Deinde 
rationes  suae  vitae  et  studiorum  perscribit.) 

Dupliciter  delectatus  sum  tuis  literis,  et  quod  ipse 
risi,  et  quod  te  intellexi  jam  posse  ridere.  Me  autem 
a  te,  ut  scurram  velitem,  malis  oneratum  esse,  non 
moleste  tuli.  Illud  doleo,  in  ista  loca  venire  me,  ut 
constitueram,  non  potuisse :  habuisses  enim,  non 
hospitem,  sed  contubernalem.  At  quem  virum  ? 
non  eum,  quem  tu  es  solitus  promulside  conficere. 
Integram  famem  ad  ovum  aflfero.  Itaque  usque  ad 
assum  vitulinum  opera  perducitur.  IUa  mea,  quae 
solebas  antea  laudare,  o  hominem  facilem  !  o  hospi- 
tem  non  gravem  !  abierunt.  Nam  omnem  nostram 
de  republica  curam,  cogitationem  de  dicenda  in  se- 
natu  sententia,  commentationem  causarum,  abjeci- 
mus.  In  Epicuri  nos  adversarii  nostri  castra  conje- 
cimus  :  nec  tamen  ad  hanc  insolentiam ;  sed  ad 
lllam  tuam  lautitiam,  veterem  dico,  cum  in  sumtum 
habebas,  etsi  nunquam  plura  praedia  habuisti. 

Proinde  te  para :  cum  homine  et  edaci  tibi  res  est, 
et  qui  jam  aliquid  intelligat.  O-vJ^aGs/;  autem  ho- 
mines,  scis,  quam  insolentes  sint.  Dediscendae  tibi 
sunt  sportellae  et  artolagani  tui.  Nos  jam  artis  tan- 
tum  habemus,  ut  Verrium  tuum  et  Camillum  (qua 
munditia  homines  !  qua  elegantia  !)  vocare  saepius 
audeamus.  Sed  vide  audaciam.  Etiam  Hirtio  ccenam 
dedi,  sine  pavone  tamen.  In  ea  ccena  coquus  meus, 
praeter  jus  fervens,  nihil  potuit  imitari. 

Haec  igitur  cst  nunc  vita  nostra.  Manc  salutamus 

domi  et  bonos  viros  multos,  sed  tristes,  et  hos  laetos 
victores ;  qui  me  quidem  perofficiose  et  peramanter 
observant.  Ubi  salutatio  defluxit,  literis  me  involvo ; 
aut  scribo,  aut  lego.  Veniunt  etiam,  qui  me  audiant, 
quasi  doctum  hominem,  quia  paulo  sum,  quam  ipsi, 
doctior.  Inde  corpori  omne  tempus  datur.  Patriam 
eluxi  jam  et  gravius  et  diutius,  quam  ulla  mater 
unicum  filium.  Sed  cura,  si  me  amas,  ut  valeas  ; 
ne  ego,  te  jacente,  bona  tua  comedim.  Statui  enim 
tibi  ne  aegroto  quidem  parcere. 


(21.)  CICERO  VMTO  S. 

{Argumentum.  —  Fulmina  verborum  Paetus  Ci- 
ceroni  tribuerat,  quse  imitari  non  posset ;  quod 
ridens  confutat :  etiam  quod  Papirios  ullos  negave- 
rat  nisi  plebeios  fuisse.) 

AiV  tandem  ?  insanire  tibi  videris,  quod  imitere 
verborum  meorum,  ut  scribis,  fulmina?  Tum  in- 
sanires,  si  consequi  non  posses.  Cum  vero  etiam 
vincas,  me  prius  irrideas,  quam  te,  oportet.  Quare 
nihil  tibi  opus  est  illud  a  Trabea,  sed  potius  a?ro- 
rei/y^a  meum.  Verumtamen  quid  tibi  ego  in  epi- 
stolis  videor  ?  nonne  plebeio  sermone  agere  tecum  ? 
nec  enim  semper  eodem  modo.  Quid  enim  simile 
habet  epistola  aut  judicio,  aut  concioni?  Quin  ipsa 
judicia  non  solemus  omnia  tractare  uno  modo.  Pri- 
vatas  causas,  et  eas  tenues,  agimus  subtilius  ;  capitis 
aut  famae  scilicet  ornatius :  epistolas  vero,  quoti- 
dianis  verbis  texere  solemus. 

Sed  tamen,  mi  Paete,  qui  tibi  venit  in  mentem 
negare,  Papirium  quemquam  unquam,  nisi  ple- 
beium,  fuisse  ?  fuerunt  enim  patricii  minorum  gen- 
tium,  quorum  princeps  L.  Papirius  Mugillanus,  qui 
censor  cum  L.  Scmpronio  Atratino  fuit,  cuni  antea 
consul  cum  eodcm  iuisset,  annis  post  Roinam  coiidi- 

tam  CCCXII.  Sed  tum  Papisii  dicebamini.  Post 
hunc  XIII  fuerunt  sella  curuli  ante  L.  Papirium 
Crassum,  qui  primum  Papisius  est  vocari  desi- 
tus.  Is  dictator,  cum  L.  Papirio  Cursore  magistro 
equitum,  factus  est,  annis  post  Romam  conditam 
CCCCXV,  et  quadriennio  post  consul  cum  K.  Du- 
illio.  Hunc  secutus  est  Cursor,  homo  valde  honora- 
tus ;  deinde  L.  Masso,  aedilicius  :  inde  multi  Mas- 
sones  ;  quorum  quidem  tu  omnium  patriciorum  ima- 
gines  habeas,  volo. 

Deinde  Carbones  et  Turdi  insequuntur.  Hi  ple- 
beii  fuerunt :  quos  contemnas,  censeo.  Nam,  praeter 
hunc  C.  Carbonem,  quem  Damasippus  occidit,  civis 
e  re  publica.  Carbonum  nemo  fuit.  Cognovimus  Cn. 
Carbonem,  et  ejus  fratrem  scurram.  Quid  his  im- 
probius  ?  de  hoc  amico  meo,  Rubriae  filio,  nihil  dico. 
Tres  illi  fratres  fuere,  C.  Cn.  M.  Carbones.  Marcus, 
P.  Flacco  accusante,  condemnatus,  [fur  magnus,] 
ex  Sicilia  :  Caius,  accusante  L.  Crasso,  cantharidas 
sumsisse  dicitur.  Is  et  tribunus  plebis  seditiosus,  et 
P.  Africano  vim  attulisse,  existimatus  est.  Hoc  vero, 
qui  Lilybaei  a  Pompeio  nostro  est  interfectus,  impro- 
bior  nemo,  meo  judicio,  fuit.  Jam  pater  ejus,  accu- 
satus  a  M.  Antonio,  sutorio  atramento  absolutus 
putatur.  Quare  ad  patres  censeo  revertare.  Plebeii 
quam  fuerint  importuni,  vides.  Vale. 


(22.)  CICERO  P.ETO. 

(Argumcntum Paetus  ita  libere  jocatus  in  epi- 

stola  fuerat,  ut  ne  obscoenum  verbum  vitaret.  Unde 
occasio  Ciceroni  nata  exponendae  Stoicorum  senten- 
tiae  de  licentia  loquendi :  quam  ipse  damnat ;  con- 
tra,  Platonis  laudat  verecundiam. ) 

Amo  verecundiam,  ftu]  potius  libertatem,  loquendi. 
Atqui  hoc  Zenoni  placuit,  homini  (mehercule)  acu- 

to ;  etsi  Academiae  nostrae  cum  eo  magna  rixa  est. 
Sed  (ut  dico)  placet  Stoicis,  suo  quamque  rem  no- 
mine  appellare.  Sic  enim  disserunt,  Nihil  esse  ob- 
sccenum,  nihil  turpe  dictu.  Nam,  si  quod  sit  in  ob- 
sccenitate  flagitium,  id  aut  in  re  esse,  aut  in  verbo : 
nihil  esse  tertium.  In  re  non  est.  Itaque  non  modo 
in  comoediis  res  ipsa  narratur,  ut  ille  in  Demiurgo 
modo  (forte  nosti  canticum  :  meministi  Roscium, 
"  Ita  me  destituit  nudum"...)  totus  est  sermo  ver- 
bis  tectus,  re  impudentior ;  sed  etiam  in  tragcediis. 
Quid  est  enim  illud  ?  4*  Quae  mulier  una  ..."  quid, 
inquam,  est  ?  [usurpata]  "  duplex  cubile."  Quid  ? 
"  Hujus  Pheraei  hic  cubile  inire  est  ausus."  Quid 
est  ?  "  Virginem  me  quondam  invitam  per  vim 
violat."  Jupiter  bone !  violat  ?  atqui  idem  signifi- 
cat :  sed  alterum  nemo  tulisset. 

Vides  igitur,  cum  eadem  res  sit,  quia  verba  non 
sint,  nihil  videri  turpe.  Ergo  in  re  non  est :  multo 
minus  in  verbis.  Si  enim  quod  verbo  significatur,  id 
turpe  non  est,  verbum,  quod  significat,  turpe  esse 
non  potest.  Anum  appellas  alieno  nomine :  cur  non 
suo  potius  ?  Si  turpe  est,  ne  alieno  quidem  :  si  non 
est,  suo  potius.  Caudam  antiqui  pcncm  vocabant : 
ex  quo  est,  propter  similitudinem,  penicillus.  At 
hodie  penis  est  in  obsccenis.  At  vero  Piso  ille  Frugi 
in  Annalibus  suis  queritur,  adolescentes  peni  deditos 
esse.  Quod  tu  in  epistola  appellas  suo  nomine,  ille 
tectius  penem.  Sed  quia  multi,  factum  est  tam  ob- 
sccenum,  quam  id  verbum,  quo  tu  usus  es.  Quid, 
quod  vulgo  dicitur,  "  Cum  nos  te  voluimus  con- 
venire,"  num  obscunum  est  ?  Memini,  in  senatu 
disertum  consularem  ita  eloqui :  "  Hanc  pulpam  ma- 
jorem,  an  illam,  dicam  ?"  potuit  obsccenius  ?  Non, 
inquis  :  non  enim  ita  sensit.  Non  ergo  in  verbo  est : 
docui  autem  in  re  non  esse:  nusquam  igitur  est. 
"  Liberis  dare  operam,"  quam  honeste  dicitur  ! 
etiam  patres  rogant  filios  :  ejas  operas  nomen  non 
audent  dicere. 

Socratem  fidibus  docuit  nobilissimus  fidicen.  Is 
Connus  vocitatus  est.  Num  id  obscoenum  putas  ? 
Cum  loquimur  terni,  nihil  flagitii  dicimus:  at,  cum 
bini,  obsccenum  est.  Grsecis  quidem,  inquies.  Nihil 
est  ergo  in  verbo;  quando  et  ego  Graece  scio,  et 
tamen  tibi  dico,  bini :  idque  tu  facis,  quasi  ego 
Graece,  non  Latine,  dixerim.  Ruta,  et  mcnta,  recte 
utrumque.  Volo  mentam  pusillam  ita  appellare,  ut 
rutulam  :  non  licet.  Bella  tectoriola  :  dic  ergo  etiam 
pavimenta  isto  modo  :  non  potes. 

VideV  igitur  nihil  esse,  nisi  ineptias  ;  turpitudi- 
nem  nec  in  verbo  esse,  nec  in  re  ;  itaque  nusquam 
esse  ?  Igitur  in  verbis  honestis  obsccena  ponimus. 
Quid  enim  ?  non  honestum  verbum  est  divisio  2 
At  inest  obscoenum,  cui  respondet  intcrcapcdo.  Num 
haec  ergo  obscoena  sunt  ?  Nos  autem  ridicule.  Si  di- 
cimus,  ille  patrem  strangulavit,  honorem  non  prae- 
famur.  Sin  de  Aurelia  aliquid  aut  Lollia,  honos 
praefandus  est.  Et  quidem  jam  etiam  non  obscoena 
verba  pro  obsccenis  sunt.  Batuit,  inquit,  impuden- 
ter ;  dcpsit  multo  impudentius.  Atqui  neutrum  est 
obscoenum.  [stultorum  plena  sunt  omnia.]  Tcstes^ 
verbum  honestissimum  in  judicio  :  alio  loco,  non 
niniis.  At  honesti  colci  Lanuvini :  Cliternini,  non 
honesti.  Quid  ?  ipsa  res  modo  honesta,  modo  turpis  ? 
Suppcdit ;  flagitium  est :  jam  erit  nudus  in  balneo, 
non  reprehendes. 

Habes  scholam  Stoicam,  6  trotpog  ev&vppYijuovr}cei. 
Quam  multa  ex  uno  verbo  tuo  !  Te  adversus  me 
omnia  audere  gratum  est.  Ego  servo  et  servabo 
(sic  enim  assuevi)  Platonis  verecundiam.  Itaque  tec- 
tis  verbis  ea  ad  te  scripsi,  quae  apertissimis  agunt 
Stoici.  Sed  illi  etiam  crepitus  aiunt  aeque  liberos  ac 
ructus  esse  oportere.  Honorem  igitur  Calendis  Mar- 
tiis.  Tu  me  diliges,  et  valebis. 

(23.)  CICERO  PAPIRIO  PyETO. 

(Argumentum.  —  Quamquam  pedibus  laborare 
Paetum  audierat,  tamen  adventum  suum  praenun- 
tiat,  quia  non  arbitretur  eum  etiam  coquum  arthriti- 
cum  habere.) 


Heri  veni  in  Cumanum  :  cras  ad  te  fortasse.  Sed, 
cum  certum  sciam,  faciam  te  paulo  ante  certiorem. 
Etsi  M.  Ceparius,  cum  mihi  in  silva  Gallinaria  ob- 
viam  venisset,  quassissemque,  quid  ageres,  dixit  te 
in  lecto  esse,  quod  ex  pedibus  laborares.  Tuli  scili- 
cet  moleste,  ut  debui :  sed  tamen  constitui  ad  te 
venire,  ut  et  viderem  te,  et  viserem,  et  coenarem 
etiam.  Non  enim  arbitror  coquum  etiam  te  arthriti- 
cum  habere.  Exspecta  igitur  hospitem,  cum  minime 
edacem,  tum  inimicum  coenis  sumtuosis.  Vale. 


(  24.)  CICERO  P.ETO. 

(Argumentum. — Rufum,  a  Paeto  commendatum, 
sibi  curae  fore  ostendit :  et,  ut  ille  ad  amicorum  con- 
victum  redeat,  hortatur :  nihilque  sibi  rep.  carius 
esse  concludit.  Pansa  et  Hirtio  Coss.) 


Rufum  istum,  amicum  tuum,  de  quo  iterum  jam 
ad  me  scribis,  adjuvarem,  quantum  possem,  etiam 
si  ab  eo  laesus  essem,  cum  te  tantopere  viderem  ejus 
causa  laborare:  cum  vero  et  ex  tuis  literis,  et  ex 
illius  ad  me  missis,  intelligam  et  judicem,  magnae 
curae  ei  salutem  meam  fuisse ;  non  possum  ei  non 
amicus  esse,  neque  solum  tua  commendatione,  quae 
apud  me  (ut  debet)  valet  plurimum,  sed  etiam  vo- 
luntate  ac  judicio  meo.  Volo  enim  te  scire,  mi  Paete, 
initium  mihi  suspicionis  et  cautionis  et  diligentiae 
fuisse  literas  tuas ;  quibus  literis  congruentes  fuerunt 
aliae  postea  multorum.  Nam  et  Aquini  et  Fabrate- 

rias  consilia  suntinita  de  me,  quae  te  video  inaudisse : 
et,  quasi  divinarent,  quam  his  molestus  essem  fu- 
turus,  nihil  aliud  egerunt,  nisi  me  ut  opprimerent. 
Quod  ego  non  suspicans,  incautior  fuissem,  nisi  a 
te  admonitus  essem.  Quamobrem  iste  tuus  amicus 
apud  me  non  eget  commendatione.  Utinam  ea  for- 
tuna  reipublicae  sit,  ut  ille  me  quam  gratissimum 
possit  cognoscere  !  Sed  haec  hactenus. 

Te  ad  coenas  itare  desisse,  moleste  fero.  Magna 
enim  te  delectatione  et  voluptate  privasti.  Deinde 
etiam  vereor  (licet  enim  verum  dicere),  ne  nescio 
quid  illud,  quod  solebas,  dediscas,  et  obliviscare 
ccenulas  facere.  Nam  si  tum,  cum  habebas,  quos  imi- 
tarere,  non  multum  proficiebas,  quid  nunc  te  factu- 
rum  putem  ?  Spurinna  quidem,  cum  ei  rem  de- 
monstrassem,  et  vitam  tuam  superiorem  exposuis- 
sem,  magnum  periculum  summae  reipublicae  de- 
monstrabat,  nisi  ad  superiorem  consuetudinem  tum, 
cum  Favonius  flaret,  revertisses  :  hoc  tempore  ferri 
posse,  si  forte  tu  frigus  ferre  non  posses. 

Sed,  (mehercule)  mi  Paete,  extra  jocum,  moneo 
te,  (quod  pertinere  ad  beate  vivendum  arbitror)  ut 
cum  viris  bonis,  jucundis,  amantibus  tui,  vivas.  Nihil 
aptius  vitae;  nihil  ad  beate  vivendum  accommoda- 
tius.  Nec  id  ad  voluptatem  refero,  sed  ad  commu- 
nitatem  vitae  atque  victds,  remissionemque  animo- 
rum ;  quas  maxime  sermone  eflicitur  familiari,  qui 
est  in  conviviis  dulcissimus  ;  ut  sapientius  nostri, 
quam  Graeci :  illi  2u^uwoo-<«,  aut  SuvSe^a,  id  est, 
Compotationes,  aut  Concccnationes ;  nos  Convivia, 
quod  tum  maxime  simul  vivitur. 

Vides,  ut  te  philosophando  revocare  coner  ad  co?- 
nas?  Cura,  ut  valeas.  Id  foris  coenitando  facillime 
consequere.  Sed  cave,  si  me  amas,  existimes,  me, 
quod  jocosius  scribam,  abjecisse  curam  reipublica». 
Sic  tibi,  mi  Paete,  persuade,  me  dies  et  noctes  ni- 
hil  aliud  agere,  nihil  curare,  nisi  ut  mei  cives  salvi 
liberique  sint.  Nullum  locum  praetermitto  monendi, 

agendi,  providendi :  hoc  denique  animo  sum,  ut,  si 
in  hac  cura  atque  administratione  vita  mihi  ponen- 
da  sit,  praeclare  actum  mecum  putem.  Etiam  at- 
que  etiam  vale. 


(25.)  CICERO  IMP.  P.ETO. 

(Argumcntum. —  Cum  Ciliciae  Cicero  pro  con- 
sule  praeesset,  a  Paeto  literas  de  re  militari  accepit : 
quas  jocans  his  exagitat,  et  una  M.  Fabium  com- 
mendat.) 

Summum  me  ducem  literae  tuae  reddidere.  Plane 
nesciebam,  te  tam  peritum  esse  rei  militaris.  Pyrrhi 
te  libros  et  Cineae  video  lectitasse.  Itaque  obtempe- 
rare  cogito  praeceptis  tuis  :  hoc  amplius  ;  navicula- 
rum  habere  aliquid  in  ora  maritima :  contra  equitem 
Parthum  negant  ullam  armaturam  meliorem  inve- 
niri  posse.  Sed  quid  ludimus  ?  nescis,  quocum  im- 
peratore  tibi  negotium  sit.  ITa/Se<av  Kopoo,  quam 
contriveram  legendo,  totam  in  hoc  imperio  expli- 
cavi.  Sed  jocabimur  alias  coram,  ut  spero,  brevi 
tempore.  Nunc  ades  ad  imperandum,  vel  ad  paren- 
dum  potius  ;  sic  enim  antiqui  loquebantur. 

Cum  M.  Fabio  (quod  scire  te  arbitror)  mihi  sum- 
mus  usus  est  ;  valdeque  eum  diligo,  cum  propter 
summam  probitatem  ejus  ac  singularem  modestiam, 
tum  quod,  in  his  controversiis  quas  habeo  cum  tuis 
combibonibus  Epicureis,  optima  opera  ejus  uti  so- 
leo.  Is  cum  ad  me  Laodiceam  venisset,  mecumque 
ego  eum  esse  vellem,  repente  percussus  est  atrocis- 
simis  literis,  in  quibus  scriptum  erat,  fundum  Her- 
culanensem  a  Q.  Fabio,  fratre,  proscriptum  esse; 
qui  fundus  cum  eo  communis  esset.  Id  M.  Fabius 
pergraviter  tulit ;  existimavitque,  fratrem  suum,  ho- 
minem  non  sapientem,  impulsu  inimicorum  suorum 
eo  progressum  esse. 

(Epist.)  vol.  i.  2  B 

Nunc,  si  me  amas,  mi  Paete,  negotium  totum 
suscipe,  et  molestia  Fabium  libera.  Auctoritate  tua 
nobis  opus  est,  et  consilio,  et  etiam  gratia.  Noli 
pati  litigare  fratres,  et  judiciis  turpibus  conflictari. 
Matonem  et  Pollionem  inimicos  habet  Fabius.  Quid 
multa?  non  (mehercule)  tam  perscribere  possum, 
quam  mihi  gratum  feceris,  si  otiosum  Fabium  red- 
dideris.  Id  ille  in  te  positum  esse  putat,  mihique 
persuadet.  Vale. 


(26.)  CICERO  P^TO  S.  D. 

(Argumcuinm.  —  Descriptio  et  excusatio  ccenae 
liberioris,  prsesertim  accumbente  Cytheride  mere- 
trice.) 


Accubueram  hora  nona,  cum  ad  te  harum  exem- 
plum  in  codicillis  exaravi.  Dices,  ubi  ?  apud  Vo- 
lumnium  Eutrapelum ;  et  quidem  supra  me  Atti- 
cus,  infra  Verrius,  familiares  tui.  Miraris  tam  ex- 
hilaratam  esse  servitutem  nostram?  Quid  ergo  fa- 
ciam  ?  te  consulo,  qui  philosophum  audis.  Angar  ? 
excruciemne  me  ?  Quid  assequar  ?  Deinde  quem  ad 
finem  ?  Vivas,  inquis,  in  literis.  An  quidquam  me 
aliud  agere  censes  ?  aut  possem  vivere,  nisi  in  literis 
viverem?  Sed  est  earum  etiam,  non  satietas,  sed 
quidam  modus.  A  quibus  cum  discessi,  etsi  mini- 
mum  mihi  est  in  cnena  (quod  tu  unum  ^rjTr^a  Dio- 
ni  philosopho  posuisti) ;  tamen,  quid  potius  faciam, 
priusquam  me  dormitum  conferam,  non  reperio. 
Audi  reliqua. 

Infra  Eutrapelum  Cytheris  accubuit.  In  eo  igi- 
tur,  inquis,  convivio  Cicero  ille  ?  "  quem  adspecta- 
bant,  cujus  ob  os  Graii  ora  obvertebant  sua."  Non 
(mehercule)  suspicatus  sum  illam  affore  :  sed  tamen 
Aristippus  quidem  ille  Socraticus  non  erubuit,  cum 
esset  objectum,  habere  eum  Laida.    "  Habeo,"  in- 

quit,  "  non  habeor  a  Laide."  Graece  hoc  melius : 
tu,  si  voles,  interpretabere.  Me  vero  nihil  istorum, 
ne  juvenem  quidem,  movit  unquam;  ne  nunc  se- 
nem.  Convivio  delector :  ibi  loquor,  quod  in  solum, 
ut  dicitur ;  et  gemitum  in  risus  maximos  transfero. 
An  tu  id  melius,  qui  etiam  in  philosophum  irriseris? 
cum  ille,  si  quis  quid  quaereret,  dixisset ;  ccenam  te 
quaerere  a  mane  dixeris.  Ille  baro  te  putabat  quae- 
siturum,  unum  ccelum  esset,  an  innumerabilia.  Quid 
ad  te  ?  At  (hercule)  ccena  numquid  ad  te  ?  ibi  pras- 
sertim. 

Sic  igitur  vivitur :  quotidie  aliquid  legitur,  aut 
scribitur :  dein,  ne  amicis  nihil  tribuamus,  epula- 
mur  una,  non  modo  non  contra  legem,  si  ulla  nunc 
lex  est,  sed  etiam  intra  legem,  et  quidem  aliquanto. 
Quare  nihil  est,  quod  adventum  nostrum  extimes- 
cas.  Non  multi  cibi  hospitem  accipies ;  multi  joci. 
Vale. 


M.  TULLII  CICERONIS 
EPISTOLARUM 

AD  DIVERSOS 

LlBEll  X. 

(  1.)  CICERO  PLANCO. 

{Argumentum Invehitur  in  Antonii  immodc- 

ratam  potentiam ;  et  Plancum,  Transalpinae  Gallia? 
praesidem,  hortatur,  ut  in  remp.  incumbat :  et  tan- 
dem  de  Furnio  benigne  suscepto  gratias  agit.) 


Et  abfui  proficiscens  in  Gracciam ;  et,  postea- 
quam,  de  meo  cursu,  reipublicae  sum  voce  revocatus, 
nunquam  per  M.  Antonium  quietus  fui ;  cujus  tanta 
cst,  non  insolentia  (nam  id  quidem  vulgare  vitium 
est),  sed  immanitas,  non  modo  ut  vocem,  sed  ne  vul- 
tum  quidem  liberum,  possit  ferre  cujusquam,  Itaque 
mihi  maximae  curae  est,  non  de  mea  quidem  vita, 
cui  satisfeci,  vel  aetate,  vel  factis,  vel  (si  quid  etiam 
hoc  ad  rem  pertinet)  gloria :  sed  me  patria  sollicitat,  in 
prirnisque,  mi  Plance,  exspectatio  consulatus  tui ; 
quae  ita  longa  est,  ut  optandum  sit,  ut  possimus  ad 
id  tempus  reipublicae  spiritum  ducere.  Quae  potest 
enim  spes  esse  in  ea  republica,  in  qua  hominis  im- 
potentissimi  atque  intemperatissimi  armis  oppressa 
sunt  (^ninia  ?  et  in  qua  nec  senatus  nec  populus  vim 

habet  ullam ;  nec  leges  ullae  sunt,  nec  judicia,  nec 
omnino  simulacrum  aliquod  ac  vestigium  civitatis. 

Sed,  quando  acta  omnia  mitti  ad  te  arbitrabar, 
nihil  erat,  quod  singulis  de  rebus  scriberem.  Illud 
autem  erat  amoris  mei,  (quem,  a  tua  pueritia  sus- 
ceptum,  non  servavi  solum,  sed  etiam  auxi)  monere 
te  atque  hortari,  ut  in  rempublicam  omni  cogitatione 
curaque  incumberes.  Quae  si  ad  tuum  tempus  per- 
ducitur,  facilis  gubernatio  est :  ut  perducatur  autem, 
magnae  cum  diligentiae  est,  tum  etiam  fortunae.  Sed 
et  te  aliquanto  ante,  ut  spero,  habebimus ;  et,  prae- 
terquam  quod  reipublicae  consulere  debemus,  tamen 
tu32  dignitati  ita  favemus,  ut  omne  nostrum  consi- 
lium,  studium,  cfficium,  operam,  laborem,  diligen- 
tiam,  ad  amplitudinem  tuam  conferamus.  Ita  facil- 
lime  et  reipublicae,  quae  mihi  carissima  est,  et  ami- 
citiae  nostrae,  quam  sanctissime  nobis  colendam  puto, 
me  intelligo  satisfacturum. 

Furnium  nostrum  tanti  a  te  fieri,  quantum  ipsius 
humanitas  et  dignitas  postulat,  nec  miror,  et  gaudeo : 
teque  hoc  existimare  volo,  quidquid  in  eum  judicii 
officiique  contuleris,  id  ita  me  accipere,  ut  in  me  ip- 
sum  te  putem  contulisse.     Vale. 


(2.)  CICERO  PLANCO  S. 

(Argiimcntum Excusat,  quod  in  senatum  ad 

agendam  Planci  causam  non  venerit ;  et  officia  sua 
in  aliis  rebus  pollicetur.) 


Meum  studium  honori  tuo,  pro  necessitudine 
nostra,  non  defuisset,  si  aut  tuto  in  senatum,  aut 
honeste,  venire  potuissem.  Sed  nec  sine  periculo 
quisquam  libere  de  re  publica  sentiens  versari  po- 
test  in  summa  impunitate  gladiorum ;  nec  nostrae 
dignitatis  videtur  essc,  ibi  sententiam  de  re  publica 

2  h  3 

dicere,  ubi  me  et  melius  et  propius  audiant  armati, 
quam  senatores.  Quapropter,  in  privatis  rebus  nul- 
lum  neque  officium  neque  studium  meum  deside- 
rabis  :  ne  ln  publicis  quidem,  si  quid  erit,  in  quo  me 
interesse  necesse  sit,  unquam  deero,  ne  cum  periculo 
quidem  meo,  dignitati  tuae.  In  iis  autem  rebus,  quae 
nihilo  minus,  ut  ego  absim,  confici  possunt,  peto  a  te, 
ut  me  rationem  habere  velis  et  salutis  et  dignitatis 
meae.  Vale. 


(  3.)  CICERO  PLANCO  S.  D. 

(Argumcntum.  —  Veritus  Cicero,  ne  (quod  acci- 
dit)  cum  Antonio  se  Plancus  conjungat,  aucupatur 
laudibus  ejusdem  benevolentiam ;  hortaturque  ut 
rempublicam  tueatur.) 


Cum  ipsum  Furnium  per  se  vidi  libentissime,  tum 
hoc  libentius,  quod,  illum  audiens,  te  videbar  audire. 
Nam  et  in  re  miiitari  virtutem,  et  in  administranda 
provincia  justitiam,  et  in  omni  genere  prudentiam 
mihi  tuam,  exposuit ;  et  pra?terea  mihi  non  ignotam 
in  consuetudine  et  familiaritate  suavitatem  tuam  ad- 
junxit ;  praeterea  summam  erga  se  liberalitatem. 
Quae  omnia  mihi  jucunda,  hoc  extremum  etiam  gra- 
tum  fuit. 

Ego,  Plance,  necessitudinem  constitutam  habui 
cum  domo  vestra,  ante  aliquanto  quam  tu  natus 
esses ;  amorem  autem  erga  te  ab  ineunte  pueritia 
tua  ;  confirmata  jam  aetate,  familiaritatem,  cum  stu- 
dio  meo,  tum  judicio  tuo,  constitutam.  His  de  causis 
mirabiliter  faveo  dignitati  tuae,  quam  mihi  tecum 
statuo  habere  communem.  Omnia  summa  consecu- 
tus  es,  virtute  duce,  comite  fortuna :  eaque  es  adep- 
tus  adolescens,  multis  invidentibus  ;  quos  ingenio  in- 
dustriaque  fregisti.    Nunc  me  (amantissimum  tui, 

nemini  concedentem,  qui  tibi  vetustate  necessitudinis 
potior  possit  esse)  si  audies,  oranem  tibi  reliquae  vitae 
dignitatem  ex  optimo  reipublicae  statu  acquires. 

Scis  profecto,  (nihil  enim  te  fugere  potuit)  fuisse 
quoddam  tempus,  cum  homines  existimarent,  te  ni- 
mis  servire  temporibus ;  quod  ego  quoque  existima- 
rem,  te  si  ea,  quae  patiebare,  probare  etiam  arbitra- 
rer.  Sed,  cum  intelligerem,  quid  sentires,  te  arbitra- 
bar  videre  quid  posses.  Nunc  alia  ratio  est :  omnium 
rerum  tuum  judicium  est,  idque  liberum. 

Consul  es  designatus,  optima  aetate,  summa  elo- 
quentia,  maxima  orbitate  reipublicae  virorum  talium. 
Incumbe  (per  Deos  immortales)  in  eam  curam  et  co- 
gitationem,  quae  tibi  summam  dignitatem  et  gloriam 
afferat.  Unus  autem  est,  hoc  praesertim  tempore,  per 
tot  annos  republica  divexata,  [republica  bene  ge- 
renda]  cursus  ad  gloriam. 

Ha3C,  amore  magis  impulsus,  scribenda  ad  te  pu- 
tavi,  quam  quo  arbitrarer  te  monitis  et  praeceptis 
egere.  Sciebam  enim,  ex  iisdem  te  haec  haurire  fon- 
tibus,  ex  quibus  ipse  hauseram.  Quare  modum  fa- 
ciam.  Nunc  tantum  significandum  putavi ;  ut  po- 
tius  amorem  tibi  ostenderem  meum,  quam  ostenta- 
rem  prudentiam.  Interea,  quae  ad  dignitatem  tuam 
pertinere  arbitrabor,  studiose  diljgenterque  curabo. 
Vale. 


(  4.)  PLANCUS  CICERONI. 

{Argumentum.  —  Gratias  agit  Ciceroni,  quod  se 
ad  verissimae  gloriae  studium  sit  adhortatus ;  seque  in 
reipublicae  potestate  fore  pollicetur.) 

Gratissimae  mihi  tuae  literae  fuerunt,  quas  ex  Fur- 
nii  sermone  te  scripsisse  animadverti.  Ego  autem 
praeteriti  temporis  excusationem  affero,  quod  te  pro- 
fectum  audieram  :  ncc  niulto  antc  redisse  scivi,  quam 

ex  epistola  tua  cognovi.  Nullum  enim  in  te  officium, 
ne  minimum  quidem,  §ine  maxima  culpa,videor  posse 
praeterire :  in  quo  tuendo  habeo  causas  plurimas,  vel 
paternae  necessitudinis,  vel  meae  a  pueritia  observan- 
tias,  vel  tui  erga  me  mutui  amoris.  Quare,  mi  Ci- 
cero,  quod  mea  tuaque  patitur  aetas,  persuade  tibi, 
te  unum  esse,  in  quo  ego  colendo  patriam  mihi  con- 
stituerim  sanctitatem. 

Omnia  igitur  tua  consilia  mihi  non  magis  pruden- 
tiae  plena  (quae  summa  est)  videntur,  quam  fidelita- 
tis,  quam  ego  ex  mea  conscientia  metior.  Quare,  si 
aut  aliter  sentirem,  certe  admonitio  tua  me  repri- 
mere,  aut,  si  dubitarem,  hortatio  impellere,  posset, 
ut  id  sequerer,  quod  tu  optimum  putares.  Nunc  ve- 
ro  quid  est,  quod  me  in  aliam  partem  traherepossit? 
Quaecumque  in  me  bona  sunt,  aut  fortunae  beneficio 
tributa,  aut  meo  labore  parta,  etsi  a  te  propter  amo- 
rem  carius  sunt  aestimata,  tamen  vel  inimicissimi  ju- 
dicio  tanta  sunt,  ut,  praeter  bonam  famam,  nihil  de- 
siderare  videantur. 

Quare  hoc  unum  tibi  persuade ;  quantum  viribus 
eniti,  consilio  providere,  auctoritate  movere,  potero, 
hoc  omne  reipublicae  semper  futurum.  Non  est  igno- 
tus  mihi  sensus  tuus :  neque,  si  facultas,  optabilis 
mihi  quidciii,  tui  praesentis  esset,  unquam  a  tuis  con- 
siliis  discreparem ;  nec  nunc  committam,  ut  ullum 
meum  factum  reprehendere  jure  possis. 

Sum  in  exspectatione  omnium  rerum,  quid  in 
Gallia  citeriore,  quid  in  Urbe  mense  Januario  gera- 
tur,  [ut  sciam.]  Interim  maximam  hic  sollicitudi- 
nem  curamque  sustineo,  ne,  inter  aliena  vitia,  hae 
gentes  nostra  mala  suam  putent  occasionem.  Quod 
si  proinde,  ut  ipse  mereor,  mihi  successerit ;  certe  et 
tibi,  cui  maxime  cupio,  et  omnibus  viris  bonis,  satis- 
faciam.  Fac  valeas,  meque  mutuo  diligas. 

(5.)  CICERO  PLANCO  S. 

{Argumentum.  —  Denuo  Plancum  ad  suscipien- 
dam  tuendamque  rempublicam  stimulis  gloria;  in- 
stigat.) 

Binas  a  te  accepi  literas  eodem  exemplo;  quod 
ipsum  argumento  mihi  fuit  diligentiae  tuae.  Intellexi 
enim  te  laborare,  ut  ad  me  mihi  exspectatissimae  li- 
terae  perferrentur.  Ex  quibus  cepi  fructum  duplicem, 
mihique  in  comparatione  difficilem  ad  judicandum, 
amoremne  erga  me  tuum,  an  animum  in  rempubli- 
cam,  pluris  aestimandum  putarem.  Est  omnino  pa- 
triiB  caritas,  meo  quidem  judicio,  maxima:  sed  amor 
voluntatisque  conjunctio  plus  certe  habet  suavitatis. 
Itaque  commemoratio  tua  paternae  necessitudinis,  be- 
nevolentiaeque  ejus  quam  erga  me  a  pueritia  contu- 
lisses,  caeterarumque  rerum  quae  ad  eam  sententiam 
pertinebant,  incredibilem  mihi  laetitiam  attulerunt. 
Rursus  declaratio  animi  tui,  quem  haberes  de  re  pu- 
blica,  quemque  habiturus  esses,  mihi  erat  jucundis- 
sima :  eoque  major  erat  haec  laetitia,  quod  ad  illa 
superiora  accedebat. 

Itaque  te  non  hortor  solum,  mi  Plance,  sed  plane 
etiam  oro,  (quod  feci  his  literis,  quibus  tu  humanis- 
sime  respondisti)  ut  tota  mente,  omnique  animi  im- 
petu,  in  rempublicam  ineumbas.  Nihil  est,  quod  tibi 
majori  fructui  gloriaeque  esse  possit :  nec  quidquam 
ex  omnibus  rebus  humanis  est  praeclarius  aut  prae- 
stantius,  quam  de  republica  bene  mereri.  Adhuc 
enim  patitur  tua  summa  humanitas  et  sapientia,  me, 
quod  sentiam,  libere  dicere.  Fortuna  suftragante,  vi- 
deris  res  maximas  consecutus :  quod  quamquam  sine 
virtute  non  potuisses ;  tamen,  ex  maxima  parte,  ea, 
quae  es  adeptus,  fortunae  temporibusque  tribuuntur. 
His  temporibus  difficillimis,  reipublicaa  quidquid  sub- 
veneris,  id  erit  totum  et  proprie  tuum.  Incredibile 
est  omnium  civium,  latronibus  exceptis,  odium  in 

Antonium :  magna  spes  in  te,  et  in  tuo  exercitu 
magna  exspectatio.  Cujus  (per  Deos  !)  gratiae  glo- 
riaeque  cave  tempus  amittas.  Sic  moneo,  ut  filium  : 
sic  faveo,  ut  mihi :  sic  hortor,  ut  et  pro  patria,  et 
amicissimum.  Vale. 


( 6.)  CICERO  PLANCO. 

(Argumentum.  —  Plancus,  literis  ad  senatum 
scriptis,  pacem  cum  Antonio  suaserat :  quam  Cicero 
his  dissuadet,  quae  armis  potius  quam  pactione  sit 
quaerenda :  hortaturque,  ut  sejungat  se  a  societate 
malorum,  totusque  ad  rempubhcam  transeat.) 


Quae  locutus  est  Furnius  noster  de  animo  tuo  in 
rempubiicam,  ea  gratissima  fuerunt  senatui,  populo- 
que  Romano  probatissima :  quae  autem  recitatae  li- 
terae  sunt  in  senatu,  nequaquam  consentire  cum  Fur- 
nii  oratione  visae  sunt.  Pacis  enim  auctor  eras,  cum 
collega  tuus,  vir  clarissimus,  a  foedissimis  latronibus 
obsideretur:  qui  aut,  positis  armis,  pacem  petere 
debent;  aut,  si  pugnantes  eam  postulant,  victoria 
pax,  non  pactione,  parienda  est.  Sed  de  pace  literae 
vel  Lepidi,  vel  tuae,  quam  in  partem  acceptae  sint, 
ex  viro  optimo,  fratre  tuo,  et  ex  C.  Furnio,  poteris 
cognoscere.  Me  autem  impulit  tui  caritas,  ut  (quam- 
quam  nec  tibi  ipsi  consiliuni  deesset,  et  fratris  Fur- 
niique  benevolentia  fidelisque  prudentia  tibi  praesto 
esset  futura)  vellem  tamen  meae  quoque  auctoritatis, 
pro  plurimis  nostris  necessitudinibus,  praeceptum  ad 
te  aliquod  pervenire. 

Crede  igitur  mihi,  Plance,  omnes,  quos  adhuc 
gradus  dignitatis  consecutus  sis,  (es  autem  adeptus 
amplissimos)  eos  honorum  vocabula  habituros,  non 
dignitatis  insignia,  nisi  te  cum  libertate  populi  Ro- 
mani,  et  cum  senatus  auctoritate,  conjunxcris.  Se- 
junge  te,  quaeso,  aliquando  ab  iis,  cum  quibus  te 

non  tuum  judicium,  sed  temporum  vincula  conjunx- 
erunt.  Complures  in  perturbatione  reipublicae  con- 
sules  dicti :  quorum  nemo  consularis  habitus,  nisi 
qui  animo  exstitit  in  rempublicam  consulari.  Ta- 
lem  igitur  te  esse  oportet,  qui,  primum,  te  ab  impio- 
rum  civium,  tui  dissimillimorum,  societate  sejungas ; 
deinde,  et  senatui  bonisque  omnibus  auctorem,  prin- 
cipem,  ducem,  praebeas ;  postremo,  ut  pacem  esse 
judices  non  in  armis  positis,  sed  in  abjecto  armorum 
et  servitutis  metu. 

Ha»c  si  et  ages  et  senties,  tum  eris  non  modo  con- 
sul  et  consularis,  sed  magnus  etiam  et  consul  et  con- 
sularis :  sin  aliter,  tua  in  istis  amplissimis  nominibus 
honorum  non  modo  dignitas  nulla  erit,  sed  erit  sum- 
ma  deformitas. 

Haec,  impulsus  benevolentia,  scripsi  paulo  seve- 
rius :  quae  tu,  in  experiendo,  ea,  ratione  quae  te  digna 
est,  vera  esse  cognosces.  D.  XIII  Cal.  Aprilis. 


(  70  PLANCUS  CICERONI. 

(Argumentum Causam  brevitatis  indicat,  et 

studii  in  rempublicam  sui  serius  patefacti ;  suamque 
dignitatem  Ciceroni  commendat.) 

Plura  tibi  de  meis  consiliis  scriberem,  rationemque 
omnium  rerum  redderem  verbosius,  quo  magis  judi- 
cares,  omnia  me  reipublicae  praestitisse,  quae  et  tua 
exhortatione  excepi,  et  mea.  affirmatione  tibi  recepi ; 
(non  minus  enim  a  te  probari  quam  diligi  semper 
volui ;  nec  te  magis  in  culpa  defensorem  rtiihi  pa- 
ravi,  quam  praedicatorem  meritorum  meorum  esse 
volui)  sed  breviorem  me  duae  res  faciunt ;  una,  quod 
publicis  literis  omnia  sum  persecutus  ;  altera,  quod 
M.  Varisidium,  equitem  Romanum,  familiarem  me- 
um,  ipsum  ad  te  transire  jussi,  ex  quo  omnia  cognos- 
cere  posses. 

Non  (medius  fidius)  mediocri  dolore  afficiebar,  cum 
alii  occupare  possessionem  laudis  viderentur:  sed 
usque  mihi  temperavi,  dum  perducerem  eo  rem,  ut 
dignum  aliquid  et  consulatu  meo  et  vestra.  exspecta- 
tione  efficerem.  Quod  spero,  si  me  fortuna  non  fe- 
fellerit,  me  consecuturum,  ut  maximo  praesidio  rei- 
publicae  nos  fuisse,  et  nunc  sentiant  homines,  et  in 
posterum  memoria  teneant.  A  te  peto,  ut  dignitati 
meae  suffrageris ;  et,  quarum  rerum  spe  ad  laudem 
me  vocasti,  harum  fructu  in  reliquum  facias  alacrio- 
rem.  Non  minus  posse  te,  quam  velle,  exploratum 
mihi  est.  Fac  valeas,  meque  mutuo  diligas. 


( 8.)    PLANCUS,  IMP.  CONS.  DES.  S.  D. 
COSS.  PR.  TRIB.  PLEB.  SEN.  POP.  PL.  Q.  R. 

(Argumcntum.  —  Causas  affert,  cur  se  sero  liber- 
tatis  defensorem  profiteatur :  et  de  exercitu  et  pro- 
vinciae  statu  significat) 


Si  cui  forte  videor  diutius  et  hominum  exspectatio- 
nem,  et  spem  reipublicae  de  mea  voluntate,  tenuisse 
suspensam  ;  huic  prius  excusandum  me  esse  arbitror, 
quam  de  insequenti  officio  quidquam  ulli  pollicen- 
dum.  Non  enim  praeteritam  culpam  videri  volo  red- 
emisse,  sed  optimae  men*is  cogitata  jampridem,  ma- 
turo  tempore,  enuntiare.  Non  me  praeteribat,  in  tanta 
sollicitudine  hominum,  et  tam  perturbato  statu  civi- 
tatis,  fructuosissimam  esse  professionem  bonae  volun- 
tatis  :  magnosque  honores  ex  ea  re  complures  con- 
secutos  videbam.  Sed,  cum  in  eum  casum  mefortuna 
demisisset,  ut  aut,  celeriter  pollicendo,  magna  mihi 
ip  -e  ad  proficiendum  impedimenta  opponerem  ;  aut, 
si  in  eo  mihi  temperavissem,  majores  occasiones  ad 
opitulandum  haberem ;  expeditius  iter  communis  sa- 
lutis,  quam  meas  laudis,  esse  volui. 

Nam  quis,  in  ea  fortuna  quae  mea  est,  et  ab  ea 

vita  quam  in  me  cognitam  hominibus  arbitror,  et 
cum  ea  spe  quam  in  manibus  habeo,  aut  sordidum 
quidquam  pati,  aut  perniciosum  concupiscere,  potest? 
Sed  aliquantum  nobis  temporis,  et  magni  labores,  et 
multae  impensse,  opus  fuerunt,  ut,  quae  reipublicae 
bonisque  omnibus  polliceremur,  exitu  praestaremus, 
neque  ad  auxilium  patriae  nudi  cum  bona  voluntate, 
sed  cum  facultatibus,  accederemus.  ConfinTiandus 
erat  exercitus  nobis,  magnis  saepe  praemiis  sollicita- 
tus,  ut  ab  republica  potius  moderata,  quam  ab  uno 
infinita,  speraret.  Confirmandae  complures  civitates, 
quae  superiore  anno  largitionibus  concessionibusque 
praemiorum  erant  obligatae ;  ut  et  illa  vana  putarent, 
et  eadem  a  melioribus  auctoribus  petenda  existima- 
rent.  Alliciendae  etiam  voluntates  reliquorum,  qui 
finitimis  provinciis  exercitibusque  praefuerunt ;  ut 
potius  cum  pluribus  societatem  defendendae  libertatis 
iniremus,  quam  cum  paucioribus  funestam  orbi  ter- 
rarum  victoriam  partiremur.  Muniendi  vero  nosmet 
ipsi  fuimus,  aucto  exercitu,  auxiliisque  multiplicatis ; 
ut,  cum  praeferremus  sensus  aperte,  tum  etiam,  in- 
vitis  quibusdam,  sciri,  quid  defensuri  essemus,  non 
esset  periculosum. 

Ita  nunquam  diffitebor,  multa  me,  ut  ad  effectum 
horum  consiliorum  pervenirem,  et  simulasseinvitum, 
et  dissimulasse  cum  dolore ;  quod,  praematura  de- 
nuntiatio  boni  civis  imparati  quam  periculosa  esset, 
ex  casu  collegae  videbam.  Quo  nomine  etiam  C,  Fur- 
nio  legato,  viro  forti  atque  strenuo,  plura  etiam  verbo 
quam  scriptura  mandata  dedimus  ;  ut  et  tectius  ad 
vos  perferrentur,  et  nos  essemus  tutiores  :  quibusque 
rebus  et  communem  salutem  muniri,  et  nos  armari, 
conveniret,  praecepimus.  Ex  quo  intelligi  potest,  cu- 
ram  reipublicae  summaedefendendaejampridemapud 
nos  excubare. 

Nunc,  cum  Detim  benignitate  ab  omni  re  sumus 
paratiores,  non  solum  bene  spcrare  de  nobis  homines, 
sed   explorate  judicare,  volumus.    Legiones  habeo 

(Epist.)  vol.  i.  2  c 

liberetur)  sic  honores  praemiaque  vestra  suspicio,  con- 
ferenda  certe  cum  immortalitate,  ut  sine  his  nihil  de 
meo  studio  perseverantiaque  sim  remissurus.  Nisi,  in 
multitudine  optimorum  civium,  impctus  animi  mei 
fuerit  singularis,  et  opera  praecipua ;  nihil  ad  meam 
dignitatem  accedere  volo  suffragatione  vestra.  Con- 
cupisco  autem  nihil  mihi :  (contra  quod  ipse  pugno :) 
et  temporis  et  rei  te  moderatorem  facile  patior  esse. 
Nihil  aut  sero  aut  exigue  a  patria,  civi  tributum  po- 
test  videri. 

Exercitum  a.  d.  sextum  Cal.  Maias  Rhodanum 
trajeci,  magnis  itineribus.  Vienna  equites  mille  via 
breviore  praemisi.  Ipse,  si  ab  Lepido  non  impediar, 
celeritate  satisfaciam  :  si  autem  itineri  meo  se  op  po- 
suerit,  ad  tempus  consilium  capiam.  Copias  adduco 
et  numero  et  genere  et  fidelitate  firmissimas.  Te, 
ut  diligas  me,  si  mutuo  [te]  facturum  scis,  rogo. 
Vale. 


(10.)  CICERO  PLANCO. 

(Argumentum.  —  Laudat  Planci  praeclaram  vo- 
luntatem  studiumque  juvandi  rempublicam :  ideoque 
praemia  sperare  ab  senatu  jubet;  in  qua  re  suam 
operam  pollicetur ;  hortaturque  ut  pergat  in  tuenda 
republica.) 


Etsi  satis  ex  Furnio  nostro  cognoram,  quae  tua  vo- 
luntas,  quod  consilium  de  re  publica  esset ;  tamen, 
tuis  literis  lectis,  liquidius  de  toto  sensu  tuo  judicavi. 
Quamobrem,  quamquam  in  uno  proelio  omnis  for- 
tuna  reipublicae  disceptat,  quod  quidem,  cum  haec 
legeres,  jam  decretum  arbitrabar  fore;  tamen  ipsa 
fama,  quae  de  tua.  voluntate  percrebruit,  magnam  es 
laudem  consecutus.  Itaque,  si  consulem  Romas  ha- 
buissemus,  declaratum  esset  ab  senatu,  cum  tuis 
magnis  honoribus,  quam  gratus   esset   conatus   et 

apparatus  tuus.  Cujus  rei  non  modo  non  prasteriit 
tempus ;  sed  ne  maturum  quidem  etiam  nunc,  meo 
quidem  judicio,  fuit.  Is  enim  denique  honos  mihi 
videri  solet,  qui,  non  propter  spem  futuri  beneficii, 
sed  propter  magna  merita,  claris  viris  defertur  et 
datur. 

Quare,  sit  modo  aliqua  respublica,  in  qua  honos 
elucere  possit ;  omnibus  (mihi  crede)  amplissimis 
honoribus  abundabis.  Is  autem,  qui  vere  appellari 
potest  honos,  non  invitamentum  ad  tempus,  sed  per- 
petua?  virtutis  est  pramiium.  Quamobrem,  miPlance, 
incumbe  toto  pectore  ad  laudem ;  subveni  patriae ; 
opitulare  collegas ;  omnium  gentium  consensum  et 
incredibilem  conspirationem  adjuva.  Me  tuorum  con- 
siliorum  adjutorem,  dignitatis  fautorem,  omnibus  in 
rebus  tibi  amicissimum  fidelissimumque,  cognosces. 
Ad  eas  enim  causas,  quibus  inter  nos  amore  sumus, 
officiis,  vetustate,  conjuncti,  patriae  caritas  accessit : 
eaque  effecit,  ut  tuam  vitam  anteferrem  meae.  III 
Calendas  Aprilis.  Vale. 


(11.)  PLANCUS  CICERONI. 

(Argumcntum.  —  Gratias  agit  beneficentiae  Cice- 
ronis ;  et  de  suo  in  rempublicam  studio  pollicetur 
oinnia. ) 


Immortales  ago  tibi  gratias,  agamque  dum  vivam : 
nam,  relaturum  me,  affirmare  non  possum.  Tantis 
enim  tuis  officiis  non  videor  mihi  respondere  posse  : 
nisi  forte,  ut  tu  gravissime  disertissinicque  scripsisti, 
ita  sensurus  es,  ut  me  referre  gratiam  putes,cum  me- 
moria  tenebo.  Si  de  filii  tui  dignitate  esset  actum, 
amabilius  certe  nihil  facere  potuisses.  Primae  tuae  sen- 
tentiae  infmitis  cum  muneribus ;  posteriores,  ad  tem- 
pus   arbitriumque   amicorum  meorum   composita: ; 

oratio  de  me  assidua,  et  perpetua  jurgia  cum  obtrec- 
tatoribus  propter  me,  notissima  mihi  sunt.  Non  me- 
diocris  adhibenda  mihi  est  cura,  ut  reipublicae  me  ci- 
vem  dignum  tuis  laudibus  praestem,  in  amicitia  tua 
memorem  atque  gratum.  Quod  reliquum  est,  tuum 
munus  tuere:  et  me,  si,  quem  esse  voluisti,  eum 
exitu  rebusque  cognoscis,  defende  ac  suscipe. 

Cum  Rhodanum  copias  trajecissem,  fratremque 
cum  tribus  millibus  equitum  praemisissem,  ipse  iter 
ad  Mutinam  dirigerem ;  in  itinere,  de  proelio  facto, 
Brutoque  et  Mutina  obsidione  liberatis,  audivi.  Ani- 
madverti,  nullum  alium  receptum  Antonium,  reli- 
quiasque  quae  cum  eo  essent,  habere,  nisi  in  his  par- 
tibus ;  duasque  ei  spes  esse  propositas  ;  unam  Lepidi 
ipsius,  alteram  exercitus. 

Quod  quaedam  pars  exercitus  non  minus  furiosa 
est,  quam  qui  cum  Antonio  fuerunt,  equitatum  revo- 
cavi.  Ipse  in  Allobrogibus  constiti,  ut  proinde  ad  om- 
nia  paratus  essem,  ac  res  moneret.  Si  nudus  huc  se 
Antonius  conferet,  facile  mihi  videor  per  me  sustinere 
posse,  remque  publicam  ex  vestrasententiaadminis- 
trare,  quamvis  ab  exercitu  Lepidi  recipiatur.  Si  vero 
copiarum  aliquid  secum  adducet,  et  si  decima  legio 
veterana  (quae  nostra  opera  revocata  cum  reliquis  est) 
ad  eumdem  furorem  redierit ;  tamen,  ne  quid  detri- 
menti  fiat,  dabitur  opera  a  me ;  idque  me  praestatu- 
rum  spero,  dum  istinc  copiae  trajiciantur,  conjunctae- 
que  nobiscum,  facilius  perditos  opprimant. 

Hoc  tibi  spondeo,  mi  Cicero,  neque  animum  nec 
diligentiam  mihi  defuturam.  Cupio  (mehercules) 
nuUam  residuam  sollicitudinem  esse.  Sed,  si  fuerit, 
nec  animo  nec  benevolentiae  nec  patientiae  cujusquam, 
pro  vobis,  cedam.  Do  quidem  ego  operam,  ut  etiam 
Lepidum  ad  hujus  rei  societatem  incitem ;  omniaque 
ei  obsequia  polliceor,  si  modo  rempublicam  respicere 
volet. 

Utor,  in  hac  re,  adjutoribus  interpretibusque,  fra- 
tre  meo,  et  Laterense,  et  Furnio  nostro.  Non  me  im- 

2c  3 

pedient  privatae  offensiones,  quominus,  pro  reipublicae 
salute,  etiam  cum  inimicissimo  consentiam.  Quod  si 
nihil  profecero,  nihilominus  maximo  sum  animo :  et 
majore  fortasse  cum  mea  gloria  vobis  satisfaciam. 
Fac  valeas,  meque  mutuo  diligas. 


(  12.)  CICERO  PLANCO. 

(Argumcntum.  —  Gratas  senatui  Planci  literas 
fuisse,  et  quae  ejus  causa  in  senatu  acta  sint,  sig- 
niiicat ;  et  ad  liberandam  remp.  diligentissime  hor- 
tatur.) 


Etsi  reipublicae  causa  maxime  gaudere  debeo,  tan- 
tum  ei  te  praesidii,  tantum  opis,  attulisse  extremis 
pame  temporibus ;  tamen  ita  te  victorem  complec- 
tar,  republica  recuperata,  ut  magnam  partem  mihi 
laetitiae  tua  dignitas  afferat,  quam  et  csse  jam,  et 
futuram,  amplissimam  intelligo.  Cave  enini  putes, 
ullas  unquam  literas  graviores,  quam  tuas,  in  senatu 
esse  recitatas.  Idque  contigit,  cum  meritorum  tuo- 
rum  in  rempublicarn  eximia  quadam  magnitudine, 
tum  verborum  sententiarumque  gravitate.  Quod  mi- 
hi  quidem  minime  novum,  qui  et  te  nossem,  et  tua- 
rum  literarum  ad  me  missarum  promissa  meminis- 
sem,  et  haberem  a  Furnio  nostro  tua  penitus  consi- 
lia  cognita.  Sed  senatui  majora  visa  sunt,  quam 
erant  exspectata ;  non  quo  unquam  de  tua  volun- 
tate  dubitasset ;  sed  nec,  quantum  facere  posses,  nec 
quoad  progredi  velles,  exploratum  satis  habebat. 

Itaque,  cum  a.  d.  VII  Idus  Apriles,  mane  mihi 
tuas  literas  M.  Varisidius  reddidisset,  easque  legis- 
sem,  incredibili  gaudio  sum  elatus  :  cumque  magna 
multitudo  optimorum  virorum  et  civium  me  domo 
deduceret,  feci  continuo  omnes  participes  meae  vo- 
luptatis. 

Interim  ad  me  venit  Munatius  noster,  ut  consue- 

rat :  at  ego  ei  literas  tuas  :  nihildum  enim  sciebat : 
nam  ad  me  primum  Varisidius :  idque  sibi  a  te  man- 
datum  esse  dicebat.  Paulo  post  idem  mihi  Muna- 
tius  eas  literas  legendas  dedit,  quas  ipsi  miseras,  et 
eas,  quas  publice.  Placuit  nobis,  ut  statim  ad  Cor- 
nutum,praetoremurbanum,  literas  deferremus  ;  qui, 
quod  consules  aberant,  consulare  munus  sustinebat 
more  majorum. 

Senatus  est  continuo  convocatus  ;  frequensque  con- 
venit  propter  famam  atque  exspectationem  tuarum 
literarum.  Recitatis  literis,  oblata  religio  Cornuto 
est,  pullariorum  admonitu,  non  satis  diligenter  eum 
auspiciis  operam  dedisse:  idque  a  nostro  collegio 
comprobatum  est.  Itaque  res  dllata  est  in  posterum. 
Eo  autem  die  magna  mihi,  pro  tua  dignitate,  con- 
tentio  cum  Servilio ;  qui  cum  gratia  effecisset  ut 
sua  sententia  prima  pronuntiaretur,  frequens  eum 
senatus  reliquit,  et  in  alia  omnia  discessit :  meaeque 
sententia?,  quae  secunda  pronuntiata  erat,  cum  fre- 
quens  assentiretur  senatus,  rogatu  Servilii  P.  Titius 
intercessit.  Res  in  posterum  dilata. 

Venit  paratus  Servilius,  Jovi  ipsi  iniquus,  cujus 
in  templo  res  agebatur.  Hunc  quemadmodum  fre- 
gerim,  quantaque  contentione  Titium  intercessorem 
abjecerim,  ex  aliorum  te  literis  malo  cognoscere. 
Unum  hoc  ex  meis:  senatus  gravior,  constantior, 
amicior  tuis  laudibus,  esse  non  potuit,  quam  tum 
fuit.  Nec  vero  tibi  senatus  amicior,  quam  cuncta  ci- 
vitas.  Mirabiliter  enim  populus  Romanus  univer- 
sus,  et  omnium  generum  ordinumque  consensus,  ad 
liberandam  rempublicam  conspiravit. 

Perge  igitur,  ut  agis  ;  nomenque  tuum  commen- 
da  immortalitati :  atque  haec  omnia,  quae  habent 
speciem  gloriae,  collectam  inanibus  splendoris  insig- 
nibus,  contemne  ;  brevia,  fugacia,  caduca  existima. 
Verum  decus  in  virtute  positum  est,  quae  maxime 
illustratur  magnis  in  rempublicam  meritis.  Eam  far 
cultatem  habes  maximam :  quam  quando  complex- 

us  es,  tene :  perfice  ut  ne  minus  respublica  tibi, 
quam  tu  reipublicae  debeas. 

Me  tuae  dignitatis,  non  modo  fautorem,  sed  etiam 
amplificatorem,  cognosces.  Id  cum  reipublicas,  quae 
mihi  vita  est  mea  carior,  tum  nostrae  necessitudini, 
debere  me  judico.  Atque,  in  his  curis  quas  contuli 
ad  dignitatem  tuam,  cepi  magnam  voluptatem,  quod 
bene  cognitam  mihi  T.  Munatii  prudentiam  et  fi- 
dem  magis  etiam  perspexi  in  ejus  incredibili  erga 
te  benevolentia  et  diligentia.  III  Idus  Apriles. 

( 13.)  CICERO  PLANCO. 

(Argumcntum.  — De  senatus-consulto  pro  digni- 
tate  Planci  facto  scribit ;  eumque  hortatur,  ut  An- 
tonianum  bellum  conficiat.) 

Ut  primum  potestas  data  est  augendse  dignitatis 
tuae,  nihil  praetermisi  in  te  ornando,  quod  positum 
esset  aut  in  praemio  virtutis,  aut  in  honore  verborum. 
Idexipsosenatus-consultopoteris  cognoscere.  Itaenim 
est  perscriptum,  ut  a  me  de  scripto  dicta  sententia 
est ;  quam  senatus  frequens  secutus  est  summo  stu- 
dio,  magnoque  consensu.  Ego  quamquam  ex  tuis 
literis,  quas  lruhi  misisti,  perspexeram,  te  magis  ju- 
dicio  bonorum  quam  insignibus  gloriae  delectari ;  ta- 
men  considerandum  existimavi,  etiam  si  tu  nihil  pos- 
tulares,  quantum  tibi  a  republica  deberetur.  Tu 
contexes  extrema  cum  primis.  Qui  enim  M.  Anto- 
nium  oppresserit,  is  bellum  confecerit.  Itaque  Ho- 
merus,  non  Ajacem,  nec  Achillem,  sed  Ulyssem, 
appellavit  7TToKi7ropSov.  Vale. 

( 14.)  CICERO  PLANCO  S. 

(Argumentum. —  Laudat  Planci  studium  et  ce- 
leritatem  in  auxiliis  Bruto  collegae  ferendis ;  horta- 
turque,  ut  belli  reliquias  exstinguat.) 

O  gratam  famam  biduo  ante  victoriam,  de  subsi- 
dio  tuo,  de  studio,  de  celeritate,  de  copiis  !  Atque 
etiam  hostibus  fusis,  spes  omnis  in  te  est.  Fugisse 
enim  ex  proelio  JMutinensi  dicuntur  notissimi  latro- 
num  duces.  Est  autem  non  minus  gratum  extrema 
delere,  quam  prima  depellere.  Equidem  exspecta- 
bam  jam  tuas  literas,  idque  cum  multis :  sperabam- 
que  etiam,  Lepidum,  reipublicae  temporibus  admo- 
nitum,  tecum  reipublicae  satis  esse  facturum.  In  il- 
lam  igitur  curam  incumbe,  mi  Plance,  ut  ne  qua 
scintilla  teterrimi  belli  relinquatur.  Quod  si  erit 
factum,  et  rempublicam  divino  beneficio  affeceris, 
et  ipse  seternam  glbriam  consequere.  D.  III  Non. 
Maii. 


( 15.)   PLANCUS  CICERONL 

(Argumcntum.  —  Nuntiat,  quae  ad  opprimendum 
Antonium  et  egerit  et  acturus  sit.) 


His  literis  scriptis,  quae  postea  accidissent,  scire 
te,  ad  rem  publicam  putavi  pertinere.  Sedulitas  mea 
(ut  spero)  et  mihi  et  reipublicae  tulit  fructum.  Nam- 
que  assiduis  internuntiis  cum  Lepido  egi,  ut,  omissa 
omni  contentione,  reconciliataque  voluntate  nostra, 
communi  consilio  reipublicae  succurreret :  se,  liberos, 
Urbemque  pluris,  quam  unum  perditum  abjectum- 
que  latronem,  putaret :  obsequioque  meo,  si  ita  fa- 
ceret,  ad  omnes  res  abuteretur. 

Profeci  itaque  per  Laterensem  internuntium.  Fi- 
dem  mihi  dedit,  se  Antonium,  si  prohibere  provin- 
cia  sua  non  potuisset,  bello  persecuturum :  me,  ut 
venirem,  copiasque  conjungerem,  rogavit;  eoque 
magis,  quod  et  Antonius  ab  equitatu  firmus  esse  di- 
cebatur,  et  Lepidus  ne  mediocrem  quidem  equita- 
tum  habebat.  Nam,  etiam  ex  paucitate  ejus,  non 
multis  ante  diebus,  decem,  qui  optimi  fuerant,  ad 


293  AD  DIVERSOS.  Lib.  X.  16. 

me  transierunt.  Quibus  rebus  ego  cognitis,  cuncta- 
tus  non  sum ;  in  cursu  bonorum  consiliorum  Lepi- 
dum  adjuvandum  putavi. 

Adventus  meus  quid  profecturus  esset,  vidi ;  vel 
quod  equitatu  meo  persequi  atque  opprimere  equi- 
tatum  ejus  possem ;  vel  quod  exercitus  Lepidi  eam 
partem,  quae  corrupta  est,  et  ab  republica  alienata, 
et  corrigere  et  coercere  praesentia.  mei  exercitus  pos- 
sem.  Itaque  in  Isara,  flumine  maximo,  quod  in  fini- 
bus  est  Allobrogum,  ponte  uno  die  facto,  exercitum 
a.  d.  quartum  Idus  Maii  traduxi.  Cum  vero  mihi 
nuntiatum  esset,  L.  Antonium  praemissum  cum  equi- 
tibus  et  cohortibus  ad  Forum  Julii  venisse  ;  fratrem 
cum  equitum  quatuor  millibus,  ut  occurreret  ei, 
misi  a.  d.  V  Idus  Maii:  ipse  maximis  itineribus 
cum  quatuor  legionibus  expeditis  et  reliquo  equitatu 
subsequar. 

Si  nos  mediocris  modo  fortuna  reipublicae  adjuve- 
rit;  et  audaciae  perditorum  et  nostrae  sollicitudinis 
hic  finem  reperiemus.  Quod  si  latro,  praecognito  nos- 
tro  adventu,  rursus  in  Italiam  se  recipere  cceperit, 
Bruti  erit  ofricium,  occurrere  ei :  cui  scio  nec  consi- 
lium  nec  animum  defuturum.  Ego  tamen,  si  id  ac- 
ciderit,  fratrem  cum  equitatu  mittam,  qui  sequatur, 
Italiam  a  vastatione  defendat.  Fac  valeas,  meque 
mutuo  diligas. 


( 16.)  CICERO  PLANCO. 

(Argumcntum.  —  Gratissimas  senatui  fuisse  Plan- 
ci  literas,  factumque  senatus-consultum,  significat ;  et 
ut,  in  subitis,  senatus  consilium  ne  exspectet,  sed 
ipse  a  sese  consilium  capiat,  auctor  est.) 

Nihil  post  hominum  memoriam  gloriosius,  nihil 
gratius,  ne  tempore  quidem  ipso  opportunius,  acci- 
dere  vidi,  quam  tuas,  Plance,  litcras.  Redditae  sunt 

enim,  frequenti  senatu,  Cornuto,  cum  is  frigidas 
sane  et  inconstantes  recitasset  literas  Lepidi.  Sub 
eas  statim  recitatae  sunt  tua?,  non  sine  magnis  qui- 
dem  clamoribus.  Cum  rebus  enim  ipsis  essent  et 
studiis  beneficiisque  in  rempublicam  gratissimae,  tum 
erant  gravissimis  verbis  et  sententiis. 

Flagitare  senatus  institit  Cornutum,  ut  referret 
statim  de  tuis  literis.  Ille,  se  considerare  velle.  Cum 
ei  magnum  convicium  fieret  cuncto  a  senatu,  quin- 
que  tribuni  plebei  retulerunt.  Servilius  rogatus,  rem 
distulit.  Ego  eam  sententiam  dixi,  cui  sunt  assensi 
ad  unum.  Ea  qua3  fuerit,  ex  senatiis-consulto  co- 
gnosces. 

Tu,  quamquam  consilio  non  eges,  vel  abundas 
potius,  tamen  hoc  animo  esse  debes,  ut  nihil  huc  re- 
jicias ;  neve,  in  rebus  tam  subitis  tamque  angustis, 
a  senatu  consilium  petendum  putes.  Ipse  tibi  sis  se- 
natus:  quocumque  te  ratio  rei  publicae  ducet,  se- 
quare.  Cures,  ut  ante  factum  aliquid  a  te  egregium 
audiamus,  quam  futurum  putarimus.  Ulud  tibi  pro- 
mitto,  quidquid  a  te  erit  factum,  id  senatum,  non 
modo  ut  fideliter,  sed  etiam  ut  sapienter  factum, 
comprobaturum.  Vale. 


( 17.)  PLANCUS  CICERONI. 

(Argumentum.  —  Prasentem  belli  statum  descri- 
bit,  cum  excusatione  fratris  a  se  dimissi,  et  commen- 
datione  suae  dignitatis.) 


Antonius,  Idibus  Maii,  ad  Forum  Julii  cum  pri- 
mis  copiis  venit.  Ventidius  bidui  spatio  abest  ab  eo. 
Lepidus  ad  Forum  Voconii  castra  habet :  qui  locus  a 
Foro  Julii  quatuor  et  viginti  millia  passuum  abest : 
ibique  me  exspectare  constituit,  quemadmodum  ipse 
mihi  scripsit.  Quod  si  omnia  mihi  integra  et  ipse,  et 

fortuna  servarit,  recipio  vobis,  celeriter  me  negotium 
ex  sententia.  confecturum. 

Fratrem  meum,  assiduis  laboribus  concursationi- 
busque  confectum,  graviter  se  habuisse,  antea  tibi 
scripsi :  sed  tamen,  cum  primum  posse  ingredi  coe- 
pit,  non  magis  sibi  quam  reipublicae  se  convaluisse 
existimans,  ad  omnia  pericula  princeps  esse  non  re- 
cusavit.  Sed  ego  eum  non  solum  hortatus  sum,  ve- 
rum  etiam  coegi,  isto  proficisci ;  quod  et,  illa  valetu- 
dine,  magis  conficere  se  quam  me  juvare  posset  in 
castris  ;  et  quod  acerbissimo  interitu  consulum  rem- 
publicam  nudatam,  tali  cive  praetore  in  urbanis  ofri- 
ciis  indigere  existimabam.  Quod  si  qui  vestrdm  non 
probabit,  mihi  prudentiam  in  consilio  defuisse  sciat, 
non  illi  erga  patriam  fidelitatem. 

Lepidus  tamen,  quod  ego  desiderabam,  fecit,  ut 
Apellam  ad  me  mitteret,  quo  cbside  fide  illius  et 
societatis  in  re  publica  administranda  uterer.  Studi- 
um  mihi  suum  L.  Gellius,  [de  tribus  fratribus  Sexto 
Gaviano]  probavit ;  quo  ego  interprete  novissime  ad 
Lepidum  sum  usus.  Amicum  eum  reipublicae  co- 
gnossevideor:  libenterque  ei  sum  testimonio  ;  et  om- 
nibus  ero,  qui  bene  mcrentur.  Fac  valeas,  mcque 
mutuo  diligas,  dignitatemquc  meam,  si  mereor,  tue- 
aris,  sicut  adhuc  singulari  cum  benevolentia  fecisti. 


( 18.)  PLANCUS  CICERONI. 

(Argumentum.  —  Narrat,   quibus  de  causis  ad 
Lepidum  proficiscatur.) 


Quid  in  animo  habuerim,  cum  Laevus  Nervaque 
discesserunt  a  me,  et  ex  literis  quas  eis  dedi,  et  ex 
ipsis,  cognoscere  potuisti,  qui  omnibus  rebus  consi- 
liisque  meis  interfuerunt.  Accidit  mihi,  quod  homini 
pudenti,  et  cupido  satisfacicndi  reipublica?  bonisque 

omnibus,  accidere  solet,  ut  consilium  sequerer  pe- 
riculosum  magis,  dum  me  probarem,  quam  tutum, 
quod  habere  posset  obtrectationem.  Itaque,  post  dis- 
cessum  legatorum,  cum  binis  continuis  literis  et  Le- 
pidus  me,  ut  venirem,  rogaret,  et  Laterensis  multo 
etiam  magis,  prope  implorans,  obtestaretur ;  non  ul- 
lam  rem  aliam  extimescens,  quam  eamdem  (quas 
mihi  quoque  facit  timorem)  varietatem  atque  infide- 
litatem  exercitus  ejus,  non  dubitandum  putavi,  quin 
succurrerem,  meque  communi  periculo  ofTerrem. 

Sciebam  enim,  etsi  cautius  illud  erat  consilium, 
exspectare  me  ad  Isaram,  dum  Brutus  trajiceret  ex- 
ercitum,  et  cum  collega  consentiente,  [exercitu  con- 
cordi,  et  bene  de  re  publicasentiente,]  hostibus  ob- 
viam  ire  :  tamen,  si  quid  Lepidus  bene  sentiens  de- 
trimenti  cepisset,  hoc  omne  assignatum  iri  aut  perti- 
naciae  meae,  aut  timori,  videbam,  si  aut  hominem 
offensum  mihi,  conjunctum  cum  republica,  non  sub- 
levassem,  aut  ipse  a  certamine  belli  tam  necessarii 
me  removissem. 

Itaque  potius  periclitari  volui,  si  possem  meapraa- 
sentia  et  Lepidum  tueri,  et  exercitum  facere  melio- 
rem,  quam  nirnis  cautus  videri.  Sollicitiorem  certe 
hominem,  non  suis  contractis,  neminem  puto  fuisse. 
Nam,  qua>  res  nullam  habeat  dubitationem  si  exer- 
citus  Lepidi  absit,  ea  nunc  magnam  affert  sollicitu- 
dinem,  magnumque  habet  casum.  Mihienim  si  con- 
tigisset,  ut  prior  occurrerem  Antonio,  non  (meher- 
cules)  horam  constitisset :  tantum  ego  et  mihi  con- 
fido,  et  perculsas  illius  copias,  Ventidiique  mulionis 
castra,  despicio. 

Sed  non  possum  non  exhorrcscere,  si  quid  intra 
cutem  subest  ulceris,  quod  prius  nccere  potest,  quam 
sciri  curarique  possit.  Sed  certe,  nisi  uno  lcco  me  te- 
nerem,  magnum  periculum  ipse  Lepidus,  magnum 
ea  pars  exercitus  adiret,  quas  bene  de  re  publica  sen- 
tit  Magnam  etiam  perditi  hcstes  accessionem  sibi 
fecissent,  si  quas  copias  a  Lepido  abstraxissent.  Qua? 

(Epist.)  vol.  i.  2  P 

si  adventus  meus  represserit,  agam  gratias  fortunas 
constantiaeque  meae,  quae  ad  hanc  experientiam  ex- 
citavit.  Itaque,  a.  d.  XII  Calend.  Junias,  ab  Isara 
castra  movi :  pontem  tamen,  quem  in  Isara  feceram, 
castellis  duobus  ad  capita  positis,  reliqui ;  praesidia- 
que  ibi  firma  posui,  ut  venienti  Bruto  exercituique 
ejus  sine  mora  transitus  esset  paratus.  Ipse,  ut  spero, 
diebus  octo,  quibus  has  literas  dabam,  cum  Lepidi 
copiis  me  conjungam.  Vale. 


( 19.)  CICERO  PLANCO. 

(Argumentum Gratiarum  actionem  sibi   gra- 

tam  fuisse,  et  literis  ejus  senatum  delectatum,  sig- 
nificat ;  et,  ut  reliquias  belli  connciat,  hortatur.) 


Quamquam  gratiarum  actionem  a  te  non  desidera- 
bam,  cum  te  re  ipsa.  atque  animo  scirem  esse  gratis- 
simum ;  tamen,  (fatendum  est  enim)  fuit  ea  mihi 
perjucunda.  Sic  enim  vidi,  quasi  ea  quaa  oculis  cer- 
nuntur,  me  a  te  amari.  Dices,  Quid  antea  ?  Sem- 
per  equidem ;  sed  nunquam  illustrius. 

Literae  tuae  mirabiliter  gratae  fuerunt  senatui,  cum 
rebus  ipsis,  quae  erant  gravissimas  et  maximae,  fortis- 
simi  animi,  summique  consilii ;  tum  etiam  gravitate 
sententiarum  atque  verborum.  Sed,  mi  Plance,  in- 
cumbe,  ut  belli  extrema  perficias.  In  hoc  erit  sum- 
ma  et  gratia  etgloria.  Cupio  omnia  reipublica?  causa: 
sed  (mehercules),  in  ea.  conservanda  jam  defatigatus, 
non  multo  plus  patriae  faveo,  quam  tuae  gloriae; 
cujus  maximam  facultatem  tibi  Dii  immortales,  ut 
spero,  dedere :  quam  complectere,  obsecro.  Qui 
enim  Antonium  oppresserit,  is  hoc  bellum  teterri- 
mum  periculosissimumque  confecerit.  Vale. 

(20.)  CICERO  PLANCO. 

(Argumcntum.  —  Petit,  ut  de  Lepidi  fide  signi- 
ficet,  utrum  remp.  sequatur,  an  Antonium :  horta- 
turque,  ut  reliquias  belli  opprimat.) 


Ita  erant  omnia,  quae  istinc  afFerebantur,  incerta, 
ut,  quid  ad  te  scriberem,  non  occurreret.  Modo 
enim,  quse  vellemus,  de  Lepido,  mcdo  contra,  nun- 
tiabantur.  De  te  tamen  fama  constans,  nec  decipi 
posse,  nec  vinci ;  quorum  alterius  fortuna  partem 
habet  quamdam  ;  alterum,  proprium  est  prudentia? 
tuae.  Sed  accepi  literas  a  collega  tuo,  datas  Idibus 
Maiis  :  in  quibus  erat,  te  ad  se  scripsisse,  a  Lepido 
non  recipi  Antonium.  Quod  erit  certius,  si  tu  ad  nos 
idem  scripseris.  Sed  minus  audes  fortasse  propter 
inanem  lastitiam  literarum  superiorum. 

Verum,  ut  errare,  mi  Plance,  potuisti,  (quis  enim 
id  effugerit  ?)  sic  decipi  te  non  potuisse,  quis  non 
videt  ?  Nunc  vero  etiam  jam  erroris  causa  sublata 
est.  Culpa  enim  illa,  M  Bis  ad  eumdem,"  vulgari 
reprehensa  proverbio  est.  Sin,  ut  scripsisti  ad  colle- 
gam,  ita  se  res  habet,  omni  cura  liberati  sumus:  nec 
tamen  erimus  prius,  quam,  ita  esse,  tu  nos  feceris 
certiores.  Mea  quidem  (ut  ad  te  saspius  scripsi)  hax 
sententia  est :  Qui  reliquias  hujus  belli  oppresserit, 
eum  totius  belli  confectorem  fore ;  quem  te  et  opto 
esse,  et  confido  futurum. 

Studia  mea  erga  te,  quibus  certe  nulla  esse  majora 
potuerunt,  tibi  tam  grata  esse,  quam  ego  putavi  fore, 
minime  miror,  vehementerque  lastor.  Quae  quidem 
tu,  si  recte  istic  erit,  majora  et  graviora  cognosces. 
Quarto  Calendas  Junias. 

(21.)  PLANCUS  CICERONI. 

(Argumentum.  —  Perfidiam  Lepidi,  conjunctio- 
nemque  cum  Antonio,  nuntiat :  subsidium  copiarum 
mitti  postulat :  suam  dignitatem  commendat.) 


Puderet  me  inconstantiae  mearum  literarum,  si  non 
haec  ex  aliena.  levitate  penderent.  Omnia  feci,  quare, 
Lepido  conjuncto  ad  rempublicam  defendendam, 
minore  sollicitudine  vestra.  perditis  resisterem.  Omnia 
ei  et  petenti  recepi,  et  ultro  pollicitus  sum  ;  scripsi- 
que  tibi  biduo  ante,  confidere  me,  bono  Lepido  esse 
usurum,  communique  consilio  bellum  administratu- 
rum.  Credidi  chirographis  ejus,  affirmationi  praesen- 
tis  Laterensis,  qui  tum  apud  me  erat,  reconciliarem- 
que  me  Lepido,  fidemque  haberem,  orabat.  Non  li- 
cuit  diutius  bene  de  eo  sperare.  Illud  certe  cavi,  et 
cavebo,  ne  mea  credulitate  reipublicae  summa  falla- 
tur. 

Cum,  in  Isara  flumine  uno  die  ponte  effecto,  exer- 
citum  traduxissem,  pro  magnitudine  rei  celeritatem 
adhibens,  quod  petierat  per  literas  ipse,  ut  matura- 
rem  venire ;  praesto  mihi  fuit  stator  ejus  cum  literis, 
quibus,  ne  venirem,  denuntiabat ;  se  posse  per  se 
conficere  negotium  ;  interea  ad  Isaram  exspectarem. 
Indicabo  temerarium  meum  consilium  tibi :  nihilo- 
minus  ire  decreram,  existimans,  eum  socium  gloriae 
vitare.  Putabam  posse  me  nec  de  laude  jejunihomi- 
nis  delibare  quidquam,  et  subesse  tamen  propinquis 
locis,  ut,  si  durius  aliquid  esset,  succurrere  celeriter 
possem. 

Ego,  non  malus  homo,  hoc  suspicabar.  At  Late- 
rensis,  vir  sanctissimus,  suo  chirographo  mittit  mihi 
literas,  in  eisque,  desperans  de  se,  de  exercitu,  de 
Lepidi  fide,  querensque  se  destitutum,  aperte  denun- 
tiat,  videam,  ne  fallar :  suam  fidem  solutam  esse  : 
reipublicee  ne  desim.    Exemplar  ejus  chirographi 


AD  DIVERSOS.  Lib.  X.  21.         305 

Titio  misi.  Ipsa  chirographa  omnia,  et  quibus  credi- 
di,  et  ea,  quibus  fidem  non  habendam  putavi,  Laevo 
Cispio  dabo  perferenda,  qui  omnibus  his  interfuit 
rebus. 

Accessit  eo,  ut  milites  ejus,  cum  Lepidus  concio- 
naretur,  (improbi  per  se,  corrupti  etiam  per  eos  qui 
praesunt,  Canidios,  Rufrenosque,  et  caeteros,  quos, 
cum  opus  erit,  scietis)  conclamarint,  viri  boni,  pacem 
se  velle,  neque  esse  cum  ullis  pugnaturos,  duobus 
jam  consulibus  [singularibus]  occisis,  tot  civibus  pro 
patria  amissis,  hostibus  denique  omnibus  judicatis, 
bonisque  publicatis.  Neque  hoc  aut  vindicarat  Lepi- 
dus,  aut  sanarat. 

Huc  me  venire,  et  duobus  exercitibus  conjunctis 
objicere  exercitum  fidelissimum,  auxilia  maxima, 
principes  Galliae,  provinciam  cunctam,  summae  de- 
mentiae  et  temeritatis  esse  vidi :  mihique,  si  ita  op~ 
pressus  essem,  remque  publicam  mecum  prodidis- 
sem,  mortuo  non  modo  honorem,  sed  misericordiam 
quoque  defuturam.  Itaque  rediturus  sum,  nec  tanta 
munera  perditis  hominibus  dari  posse  sinam.  Ut  ex- 
ercitum  locis  habeam  opportunis,  provinciam  tuear, 
etiam  si  ille  exercitus  descierit,  omniaque  integra  ser- 
vem,  dabo  operam,  quoad  exercitus  huc  submittatis, 
parique  felicitate  rempublicam  hic  vindicetis.  Nec 
depugnare,  si  occasio  tulerit ;  nec  obsideri,  si  necesse 
fuerit ;  nec  mori,  si  casus  inciderit,  pro  vobis,  para- 
tior  fuit  quisquam. 

Quarehortor  te,  mi  Cicero,  exercitum  huc  trajicien- 
dum  quam  primum  cures,  et  matures  prius,  quam 
hostes  magis  corroborentur,  et  nostri  perturbentur. 
In  quo  si  celeritas  erit  adhibita,  respubhca  in  posses- 
sione  victoriae,  deletis  sceleratis,  permanebit.  Fac 
valeas,  meque  diligas. 

Fratrem  meum  tibi,  fortissimum  civem,  et  ad  om- 
nia  paratissimum,  excusem  literis  ?  qui  ex  labore  in 
febriculam  incidit  assiduam,  et  satis  molestam.  Cum 

primum  poterit  istuc  recurrere,  non  dubitabit,  ne  quo 
loco  reipublica*  desit. 

Meam  dignitatem  commendatam  habeas,  rogo. 
Concupiscere  me  nihil  oportet :  habeo  te  et  amantis- 
simum  mei,  et  (quod  optavi)  summae  auctoritatis. 
Tu  videris,  quantum  et  quando  tuum  munus  apud 
me  velis  esse.  Tantum  te  rogo,  in  Hirtii  locum  me 
subdas,  et  ad  tuum  amorem,  et  ad  meam  observan- 
tiam.  Vale. 


(  22.)  CICERO  PLANCO. 

{Argutnentum.  —  Agris  dividendis  Plancus  praeficd 
cupiebat ;  cui  de  ea  re  Cicero  respondet.) 

In  te  et  in  collega  omnis  spes  est,  Diis  approban- 
tibus.  Concordia  vestra,  quae  senatui  declarata  literis 
vestris  est,  mirifice  et  senatus,  et  cuncta  civitas  delec- 
tata  est.  Quod  ad  me  scripseras  de  re  agraria :  si 
consultus  senatus  esset,  ut  quisque  honorificentissi- 
mam  de  te  sententiam  dixisset,  eam  secutus  essem : 
[qui  certe  ego  fuissem.]  Sed,  propter  tarditatem  sen- 
tentiarum  moramque  rerum,  cum  ea,  quae  consule- 
bantur,  ad  exitum  non  pervenirent;  commodissi- 
mum  mihi  Plancoque  fratri  visum  est,  uti  eo,  quod 
ne  nostro  arbitratu  componeretur,  quis  fuerit  impe- 
dimento,  arbitror  te  ex  Planci  literis  cognovisse.  Sed, 
sive  in  senatus-consulto,  sive  in  caeteris  rebus,  desi- 
deras  aliquid ;  sic  tibi  persuade,  tantam  esse  apud 
omnes  bonos  tui  caritatem,  ut  nullum  genus  amplis- 
simae  dignitatis  excogitari  possit,  quod  tibi  non  para- 
tum  sit.  Literas  tuas  vehementer  exspecto,  et  quidem 
tales,  quales  maxime  opto.  Vale. 

(23.)  PLANCUS  CICERONL 

{Argumcntum.  —  Excusat  se,  quod  Lepido  cre- 
diderit :  accepto  de  conjunctione  Lepidi  et  Antonii 
nuntio,  suas  se  copias  retraxisse  significat :  auxilium 
exercitus  Csesariani  postulat.) 

Nunquam  (mehercules),  mi  Cicero,  me  pa?nite- 
bit  maxima  pericula  pro  patria  subire,  dum,  si  quid 
acciderit  mihi,  a  reprehensione  temeritatis  absim. 
Confiterer  imprudentia.  me  lapsum,  si  unquam  Le- 
pido  ex  animo  credidissem.  Credulitas  enim  error 
est  magis,  quam  culpa  :  et  quidem  in  optimi  cujus- 
que  mentem  facillime  irrepit.  Sed  ego  non  hoc  vitio 
paene  sum  deceptus  :  Lepidum  enim  pulchre  noram. 
Quid  ergo  est  ?  Pudor  me,  qui  in  bello  maxime  est 
periculosus,  hunc  casum  coegit  subire.  Nam,  si 
uno  loco  essem,  verebar,  ne  cui  obtrectatorum  vide- 
rer  et  nimium  pertinaciter  Lepido  offensus,  et  mea 
patientia  etiam  alere  bellum. 

Itaque  copias  prope  in  conspectum  Lepidi  Anto- 
niique  adduxi,  quadragintaque  millium  passuum  spa- 
tio  relicto,  consedi,  eo  consilio,  ut  vel  celeriter  acce- 
dere,  vel  salutariter  recipere  me,  possem.  Adjunxi 
haec  in  loco  eligendo,  flumen  oppositum  ut  habe- 
rem  ;  in  quo  mora  transitus  esset ;  Vocontii  sub 
manu  ut  essent,  per  quorum  loca  rldeliter  mihi  pa- 
teret  iter. 

Lepidus,  desperato  adventu  meo,  quem  non  me- 
diocriter  captabat,  se  cum  Antonio  conjunxit  a.  d. 
IV  Cal.  Junias :  eodemque  die  ad  me  castra  mo- 
verunt.  Viginti  millia  passuum  cum  abessent,  res 
mihi  nuntiata  est.  Dedi  operam,  Deum  benignitate, 
ut  et  celeriter  me  reciperem,  et  hic  discessus  nihil 
fugae  simile  haberet ;  non  miles  ullus,  non  eques, 
non  quidquam  impedimentorum,  omitteretur,  aut  ab 
illis  [ferventibus]  latronibus  mterciperetur.  Itaque 
pridic  Nonas  Junias  omnes  copias  Isaram  trajeci, 


;508         AD  DIVERSOS.  Liu.  X.  23. 

pontesque,  quos  feceram,  interrupi,  ut  spatium  ad 
colligendum  se  homines  haberent,  et  ego  me  interea 
cum  collega,  conjungerem  :  quem  triduo,  cum  has 
dabam  literas,  exspectabam. 

Laterensis  nostri  et  fidem  et  animum  singularem 
in  rempublicam  semper  fatebor.  Sed  certe  nimia 
ejus  indulgentia  in  Lepidum  ad  haec  pericula  per- 
spicienda  fecit  eum  minus  sagacem.  Qui  quidem 
cum  in  fraudem  se  deductum  videret,  manus,  quas 
justius  in  Lepidi  perniciem  armasset,  sibi  afferre 
conatus  est.  In  quo  casu  tamen  interpellatus,  et  ad- 
huc  vivit,  et  dicitur  victurus.  Sed  tamen  de  hoc  mihi 
parum  certum  est. 

Magno  cum  dolore  parricidarum,  elapsus  sum 
iis.  Veniebant  enim,  eodem  furore  in  me,  quo  in 
patriam,  incitati.  Iracundlas  autem  harum  rerum 
recentes  habebant :  quod  Lepidum  castigare  non 
destiteram,  ut  exstingueret  bellum  ;  quod  colloquia 
facta  improbabam  ;  quod  legatos,  fide  Lepidi  mis- 
sos  ad  me,  in  conspectum  venire  vetueram;  quod 
C  Catium  Vestinum,  tribunum  militum,  missum 
ab  Antonio  ad  [se]  cum  literis,  exceperam.  In  quo 
hanc  capio  voluptatem,  quod  certe,  quo  magis  me 
petiverunt,  tanto  majorem  his  frustratio  dolorem 
attulit. 

Tu,  mi  Cicero,  quod  adhuc  fecisti,  idem  praesta  ; 
ut  vigilanter  nervoseque  nos,  qui  stamus  in  acie, 
subornes.  Veniat  Caesar  cum  copiis,  quas  habet  flr- 
missimas ;  aut,  si  ipsum  aliqua  res  impedit,  exer- 
citus  mittatur ;  cujus  ipsius  magnum  agitur  pericu- 
lum.  Quidquid  aliquando  futurum  fuit  in  castris 
perditorum  contra  patriam,  hoc  omne  jam  convenit. 
Pro  Urbis  vero  salute  cur  non  omnibus  facultatibus, 
quas  habemus,  utamur  ?  Quod  si  vos  istic  non  de- 
fueritis,  profecto,  quod  ad  me  attinet,  omnibus  re- 
bus  abunde  reipublicas  satisfaciam.  Te  quidem,  mi 
Cicero,  in  dies  (mehercules)  habeo  cariorem ;  solli- 
citudinesque  mca^  quotidic  magis   tua  merita  ex- 

acuunt,  ne  quid  aut  ex  amore  aut  ex  judicio  tuo 
perdam.  Opto  ut  mihi  liceat  jam,  praesenti,  pietate 
meorum  officiorum,  tua  benericia  tibi  facere  jucun- 
diora.  Octavo  Idus  Jun.  Civarone,  ex  finibus  Allo- 
brogum. 


(24.)  PLANCUS,  IMP.  CONS.  DESIGN. 
S.D.  CICERONI. 

(Argumentum.  —  Se  memorem  beneficiorum  pol- 
licetur :  suas  copias  narrat :  subsidium  Caesariani 
aut  Africani  exercitus  poscit:  Octavianum,  ut  pa- 
rum  reipub.  amantem,  carpit.) 


Facere  non  possum,  quin  in  singulas  res,  merita- 
que  tua,  tibi  gratias  agam.  Sed  (mehercule)  facio 
cum  pudore.  Neque  enim  tanta  necessitudo,  quan- 
tam  tu  mihi  tecum  esse  voluisti,  desiderare  videtur 
gratiarum  actionem ;  neque  ego  lubenter  pro  maxi- 
mis  tuis  beneficiis  tam  vili  munere  defungor  orationis  : 
et  malo  praesens  observantia,  indulgentia,  assiduitate, 
memorem  me  tibi  probare.  Quod  si  mihi  vita  con- 
tigerit,  omnes  gratas  amicitias  atque  etiam  pias  pro- 
pinquitates  in  tui  observantia,  indulgentia,  assidui- 
tate,  vincam.  Amor  enim  tuus,  ac  judicium  de  me, 
utrum  mihi  plus  dignitatis  in  perpetuum,  an  volup- 
tatis  quotidie,  sit  allaturus,  non  facile  dixerim. 

De  militum  commodis,  fuit  tibi  curae ;  quos  ego, 
non  potentiae  meae  causa,  (nihil  enim  me  non  saluta- 
riter  cogitare  scio)  ornari  volui  a  senatu  ;  sed,  pri- 
mum,  quod  ita  meritos  judicabam  ;  deinde,  quod,  ad 
omnes  casus,  conjunctiores  reipublicae  esse  volebam  ; 
novissime,  ut,  ab  omni  omnium  sollicitatione  aver- 
sos,  eos  tales  vobis  praestare  possem,  quales  adhuc 
fuerunt. 

Noa  adhuc  hic  omnia  integra  sustinuimus.  Quod 

consilium  nostrum,  etsi,  quanta  sit  aviditas  homi- 
num,  non  sine  causa,  talis  victoriaa,  scio,  tamen  vobis 
probari  spero.  Non  enim,  si  quid  in  his  exercitibus  sit 
offensum,  magna  subsidia  respublica  habet  expedi- 
ta,  quibus  subito  impetii  ac  latrocinio  parricidarum 
resistat.  Copias  vero  nostras  notas  tibi  esse  arbitror. 
In  castris  meis  legiones  sunt  veteranae  tres,  tironum 
vel  luculentissima  ex  omnibus  una  ;  in  castris  Bruti 
una  veterana  legio,  altera  bima,  octo  tironum.  Ita 
universus  exercitus  numero  amplissimus  est,  firmi- 
tate  exiguus.  Quantum  autem  in  acie  tironi  sit  com- 
mittendum,  nimium  saepe  expertum  habemus. 

Ad  hoc  robur  nostrorum  exercituum,  sive  Africa- 
nus  exercitus,  qui  est  veteranus,  sive  Caesaris,  acces- 
sisset,  a?quo  animo  summam  rempublicam  in  discri- 
men  deduceremus.  Aliquanto  autem  propius  esse, 
quod  ad  Caesarem  attinet,  videbamus.  Nihil  destiti 
eum  literis  hortari:  neque  ille  intermisit  afrlrmare, 
se  sine  mora  venire  ;  cum  interim  aversum  illum  ab 
hac  cogitatione  ad  alia  consilia  video  se  contulisse. 
Ego  tamen  ad  eum  Furnium  nostrum  cum  mandatis 
literisque  misi,  si  quid  forte  proiicere  posset. 

Scis  tu,  mi  Cicero,  quod  ad  Caesaris  amorem  at- 
tinet,  societatem  mihi  esse  tecum ;  vel  quod  in  fami- 
liaritate  Caasaris,  vivo  illo,  jam  tueri  eum  et  diligere 
fuit  milii  necesse ;  vel  quod  ipse  (quoad  ego  nosse 
potui)  moderatissimi  atque  humanissimi  fuit  sensds  ; 
vel  quod,  ex  tam  insigni  amicitia  mea  atque  Caasaris, 
hunc,  filii  loco,  etillius  et  vestro  judicio  substitutum, 
non  perinde  habere,  turpe  mihi  videtur.  Sed,  quid- 
quid  tibi  scribo,  dolenter  (mehercule)  magis  quam 
inimice  facio. 

Quod  vivit  Antonius  hodie,  quod  Lepidus  una 
est,  quod  exercitus  habent  non  contemnendos,  quod 
sperant,  quod  audent ;  omne  Caesari  acceptum  referre 
possunt.  Neque  ego  superiora  repetam.  Sed  ex  eo 
tempore,  quo  ipse  mihi  professus  est  se  venire,  si 

venire  voluisset,  aut  oppressum  jam  bellum  esset, 
aut  in  adversissimam  illi  Hispaniam,  cum  detri- 
mento  eorum  maximo,  extrusum. 

QuaB  mens  eum,  aut  quorum  consilia,  a  tanta 
gloria,  sibi  vero  etiam  necessaria  ac  salutari,  avoca- 
rint,  et  ad  cogitationem  consulatds  bimestris,  summo 
cum  terrore  hominum,  et  insulsa  cum  efflagitatione, 
transtulerint,  exputare  non  possum.  Multum  in  hac 
re  mihi  videntur  necessarii  ejus,  et  reipublicae  et 
ipsius  causa,  proflcere  posse  :  plurimum,  ut  puto,  tu 
quoque,  cujus  ille  tanta  merita  habet,  quanta  nemo, 
praster  me.  Nunquam  enim  obliviscar,  maxima  ac 
plurima  me  tibi  debere. 

De  his  rebus  ut  exigeret  cum  eo,  Furnio  mandavi. 
Quod  si,  quantam  debeo,  habuero  apud  eum  aucto- 
ritatem,  plurimum  ipsum  juvero.  Nos  interea  du- 
riore  conditione  beilum  sustinemus,  quod  neque  ex- 
peditissimam  dimicationem  putamus,  neque  tamen 
refugiendo  commissuri  sumus,  ut  majus  detrimen- 
tum  respublica  accipere  possit.  Quod  si  aut  Cassar 
se  respexerit,  aut  Africanas  legiones  celeriter  vene- 
rint,  securos  vos  ab  hac  parte  reddemus.  Tu,  ut  in- 
stituisti,  me  diligas,  rogo,  proprieque  tuum  esse, 
tibi  persuadeas.  V  Cal.  [Sextil.]  ex  castris.  Vale. 


(25.)  CICERO  S.D.  FURNIO. 

(Argumcntum.  —  Modeste  reprehendit  in  Furnio 
praeproperam  praeturae  festinationem.) 


Si  interest  (id,  quod  homines  arbitrantur)  reipu- 
blicae,  te,  ut  instituisti  atque  fecisti,  navare  operam, 
rebusque  maximis,  quae  ad  exstinguendas  reliquias 
belli  pertinent,  interesse  ;  nihil  videris  melius,  neque 
laudabilius,  neque  honestius,  facere  posse :  istamque 
operam  tuam,  navitatem,  animum  in  rempublicam, 
celeritati  praetura?  anteponendam  censeo.  Nolo  enim 

te  ignorare,  quantam  laudem  consecutus  sis :  mihi 
crede,  proximam  Planco,  idque  ipsius  Planci  testi- 
monio,  praeterea  fama  scientiaque  omnium.  Quam- 
obrem,  si  quid  operis  tibi  etiam  nunc  restat,  id  maxi- 
mo  opere  censeo  persequendum.  Quid  enim  hones- 
tius  ?  aut  quid  honesto  anteponendum  ? 

Sin  autem  satisfactum  reipublicae  putas,  celeriter 
ad  comitia,  quando  mature  futura  sunt,  veniendum 
censeo ;  dummodo  ne  quid  ha?c  ambitiosa  festirtatio 
imminuat  ejus  gloriae,  quam  consecuti  sumus.  Multi 
clarissimi  viri,  cum  reipublicae  darent  operam,  an- 
num  petitionis  suae  non  obierunt.  Quod  eo  facilius 
nobis  est,  quod  non  est  annus  hic  tibi  destinatus,  ut, 
si  aedilis  fuisses,  post  biennium  tuus  annus  esset. 
Nunc  nihil  praetermittere  videbere  usitati  et  quasi 
legitimi  temporis  ad  petendum.  Video  autem, 
Planco  consule,  etsi  etiam  sine  eo  rationes  expeditas 
haberes,  tamen  splendidiorem  petitionem  tuam,  si 
modo  ista  ex  sententia  confecta  essent. 

Omnino  plura  me  scribere,  cum  tuum  tantum 
consilium  judiciumque  sit,  arbitrabar  non  ita  ne- 
cesse :  sed  tamen  sententiam  meam  tibi  ignotam 
esse  nolebam  :  cujus  est  hasc  summa,  ut  omnia  te 
metiri  dignitate  malim,  quam  ambitione ;  majorem- 
que  fructum  ponere  in  perpetuitate  laudis,  quam 
in  celeritate  praaturae.  Haec  eadem  locutus  sum  do- 
mi  meae,  adhibito  Q.  fratre  meo,  et  Caecina,  et  Cal- 
visio,  studiosissimis  tui,  cum  Dardanus,  libertus 
tuus,  interesset.  Omnibus  probari  videbatur  oratio 
mea :  sed  tu  optime  judicabis.  Vale. 


(  26.)  M.  CICERO  S.  D.  C.  FURNIO. 

(Argumcntum.  —  Scripserat  Furnius,  se  ad  com- 
itia  praetoria  venturum.  Dissuadet  Cicero,  comitia- 
que  dilata  significat.) 

Lectis  tuis  literis,  quibus  declarabas,  aut  omitten- 
dos  Narbonenses,  aut  cum  periculo  dimicandum, 
illud  magis  timui ;  quod  vitatum  non  moleste  fero. 
Quod  de  Planci  et  Bruti  concordia  scribis,  in  eo  vel 
maximam  spem  pono  victoriae.  De  Gallorum  studio, 
nos  aliquando  cognoscemus,  (ut  scribis)  cujus  id 
opera  maxime  excitatum  sit.  Sed  jam,  mihi  crede, 
cognoyimus.  Itaque  jucundissimis  tuis  literis  stoma- 
chatus  sum  in  extremo.  Scribis  enim,  si  in  Sexti- 
lem  comitia,  cito  te ;  sin  jam  confecta,  citius,  ne 
diutius  cum  periculo  fatuus  sis. 

O  rni  Furni,  quam  tu  causam  tuam  non  nosti, 
qui  alienas  tam  facile  discas  !  Tu  nunc  candidatum 
te  putas ;  et  id  cogitas,  ut  aut  ad  comitia  curras  ; 
aut,  si  jam  confecta,  domi  tuae  sis,  ne,  cum  maximo 
periculo,  (ut  scribis)  stultissimus  sis  ?  Non  arbitror 
te  ita  sentire.  Omnes  enim  tuos  ad  laudem  impetus 
novi.  Quod  si,  ut  scribis,  ita  sentis,  non  magis  te, 
quam  de  te  judicium  reprehendo  meum.  Te  adipis- 
cendi  magistratus  levissimi  et  divulgatissimi,  si  ita 
adipiscare,  ut  plerique,  praspropera  festinatio  abdu- 
cet  a  tantis  laudibus,  quibus  te  omnes  in  ccelum  jure 
et  vere  ferunt? 

Scilicet  id  agitur,  utrum  hac  petitione,  an  proxima, 
praetor  lias,  non  ut  ita  de  republica  mereare,  omni 
honore  ut  dignissimus  judicere  ?  Utrum  nescis,  quam 
alte  adscenderis  ?  an  pro  nihilo  id  putas  ?  Si  nescis, 
tibi  ignosco ;  nos  in  culpa  sumus :  sin  intelligis ; 
ulla  tibi  est  praetura,  vel  officio,  quod  pauci,  vel 
gloria,  quam  omnes  sequuntur,  dulcior  ?  Hac  de  re 
et  ego,  et  Calvisius,  homo  magni  judicii,  tuique 
amantissimus,  te  accusamus  quotidie.  Comitia  ta- 
men,  quando  ex  his  pendes,  quantum  facere  possu- 
mus,  quod  multis  de  causis  reipublicae  arbitramur 
conducere,  in  Januarium  mensem  protrudimus. 
Yince  igitur,  et  vale. 

(Ej)i$t.)  vol.  i.  2  e 

(27.)  CICERO  LEPIDO  SAL. 

{Argumcntum —  Lepidumleviter  objurgat,  quod , 
summis  honoribus  ornatus  ab  senatu,  gratias  non 
egerit :  et,  ne  pacem  cum  Antonio  conciliare  nitatur, 
admonet.) 


Quod  mihi,  pro  summa  erga  te  benevolentia,  mag- 
nae  curae  est,  ut  quam  amplissima  dignitate  sis,  mo- 
leste  tuli,  te  senatui  gratias  non  egisse,  cum  esses  ab 
eo  ordine  ornatus  summis  honoribus.  Pacis  inter 
cives  conciliandae  te  cupidum  esse,  laetor.  Eam  si  a 
servitute  sejunges,  consules  et  reipublicae  et  dignitati 
tua :  sin  ista  pax  perditum  hominem  in  possessio- 
MD  impotentissimi  dominatus  restitutura  est,  hoc 
aniino  scito  esse  omnes  sanos,  ut  mortem  servituti 
anteponant.  Itaque  sapientius  (meo  quidem  judicio) 
facies,  si  te  in  istam  pacificationem  non  interpones, 
quae  neque  senatui,  neque  populo,  nec  cuiquam  bono, 
probatur.  Sed  haec  audies  ex  aliis,  aut  certior  fies  lite- 
ris.  Tu,  pro  tua  prudentia,  quid  optimum  factu  sit, 
videbis.  Vale. 


( 28.)  CICERO  TREBONIO  SAL. 

(Argnmentum.  —  Dolet  se  non  fuisse  participem 
conjurationis  in  Caesarem,  ut  Antonium  una  oppres- 
sissent,  qui  nunc  tantas  turbas  cieat :  deinde  suum 
libertatis  recuperandae  studium  declarat.) 

Quam  vellem  ad  illas  pulcherrimas  epulas  me 
Idibus  Martiis  invitasses  !  reliquiarum  nihil  habe° 
remus.  At  nunc  cum  his  tantum  negotii  est,  ut  ves- 
trum  illud  divinum  in  rempublicam  beneficium  non- 
nullam  habeat  querelam.  Quod  vero  a  te,  viro  opti- 
mo,  seductus  est,  tuoque  beneficio  adhuc  vivit  haec 
pestis ;  interdum  (quod  mihi  vix  fas  est)  tibi  sub- 

irascor.  Mihi  enim  negotiiplus  reliquisti  uni,  quam, 
prceter  me,  omnibus. 

XJt  enim  primum,  post  Antonii  foedissimum  dis- 
cessum,  senatus  haberi  libere  potuit,  ad  illum  ani- 
mum  meum  reverti  pristinum,  quem  tu  cum  civi 
acerrimo,  patre  tuo,  in  ore  et  amore  semper  habuisti. 
Nam,  cum  senatum,  a.  d.  XIII  Calendas  Januarias, 
tribiini  plebis  vocavissent,  deque  alia,  re  referrent; 
totam  rempublicam  sum  complexus  ;  egique  acerri- 
me,  senatumque,  jam  languentem  et  defessum,  ad 
pristinam  virtutem  consuetudinemque  revocavi,  ma- 
gis  animi  quam  ingenii  viribus.  Hic  dies,  meaque 
contentio  atque  actio,  spem  primum  populo  Romano 
attulit  libertatis  recuperandse.  Nec  vero  ipse  postea 
tempus  ullum  intermisi  de  republica.  non  cogitandi 
solum,  sed  etiam  agendi.  Quod  nisi  res  urbanas 
actaque  omnia  ad  te  perferri  arbitrarer,  ipse  perscri- 
berem  ;  quamquam  eram  maximis  occupationibus 
impeditus.  Sed  illa  cognosces  ex  aliis  :  a  me  pauca, 
et  ea  summatim. 

Habemus  fortem  senatum ;  consulares  partim  ti- 
midos,  partim  male  sentientes.  Magnum  damnum 
factum  est  in  Servio.  L.  Ca?sar  optime  sentit :  sed, 
quod  avunculus  est,  non  acerrimas  dicit  sententias. 
(Jonsules  egregii :  prasclarus  D.  Brutus  :  puer  egre- 
gius  Cresar :  de  quo  spero  equidem  reliqua.  Hoc 
vero  certum  habeto,  nisi  ille  veteranos  celeriter  con- 
scripsisset,  legionesque  duae  de  exercitu  Antonii  ad 
ejus  se  auctoritatem  contulissent,  atque  is  oppositus 
esset  terror  Antonio,  nihil  Antonium  sceleris,  nihil 
crudelitatis,  praeteriturum  fuisse.  Hasc  tibi  etsi  au- 
dita  esse  arbitrabar,  volui  tamen  notiora  esse.  Plura 
scribam,  si  plus  otii  habuero.  Vale. 

(29.)  CICERO  AMPIO. 

(Argumentum.  —  De  studio  suo  erga  Ampium 
exsulantem  seribit;  eumque  bonam  spem  habere 
jubet.) 


De  meo  studio  erga  salutem  et  incolumitatem  tu- 
am,  credo  te  cognosse  ex  literis  tuorum  ;  quibus  me 
cumulatissime  satisfecisse  certo  scio:  nec  his  con- 
cedo,  quamquam  sunt  singulari  in  te  benevolentia, 
ut  te  salvum  malint,  quam  ego.  Illi  mihi  necesse  est 
concedant,  ut  tibi  plus,  quam  ipsi,  hoc  tempore  pro- 
desse  possim :  quod  quidem  nec  destiti  facere,  nec 
desistam  :  et  jam  in  maxima,  re  feci,  et  fundamenta 
jeci  salutis  tuae,  Tu  fac  bono  animo  magnoque  sis, 
meque  tibi  nulla  re  defuturum  esse  confidas.  Pridie 
Nonas  Quintiles.  Vale. 


(  30.)  GALBA  CICERONI  SAL. 

(Argwnentum Galba  prcelium  exponit  ad  Mu- 

tinam  factum,  victoriamque  de  Antonio  relatam.) 

XVII  Calendas  Maii,  quo  die  Pansa  in  castris  Hir- 
tii  erat  futurus,  cum  quo  ego  eram,  (nam  ei  obviam 
processeram  millia  passuum  centum,  quo  maturius 
veniret)  Antonius  legiones  eduxit  duas,  secundam  et 
quintam-tricesimam,  et  cohortes  praetorias  duas,  unam 
suam,  alteram  Silani,  et  evocatorum  partem.  Ita  ob- 
viam  venit  nobis,  quod  nos  quatuor  legiones  tironum 
habere  solum  arbitrabatur.  Sed  noctu,  quo  tutius 
venire  in  castra  possemus,  legionem  Martiam,  cui  ego 
praeesse  solebam,  et  duas  cohortes  praetorias,  miserat 
Hirtius  nobis. 

Cum  equites  Antonii  apparuissent,  contineri  ne- 
que  legio  Martia  neque  cohortes  praetoriae  potue- 
runt :  quas  sequi  ccepimus  coacti,  quando  eas  reti- 

nere  non  poteramus.  Antonius  ad  Forum  Gallorum 
6uas  copias  continebat :  neque  sciri  volebat,  se  legio- 
nes  habere :  tantum  equitatum  et  levem  armaturam 
ostendebat.  Posteaquam  vidit,  se  invito,  legionem 
ire,  Pansa,  sequi  se  duas  legiones  jussit  tironum. 
Posteaquam  angustias  paludis  et  silvarum  transivi- 
mus,  acies  est  instructa  a  nobis  duodecim  cohortium. 
Nondum  venerant  legiones  duae.  Repente  Antonius 
in  aciem  suas  copias  de  vico  produxit,  et  sine  mora 
concurrit. 

Primo  ita  pugnatum  est,  ut  acrius  non  posset  ex 
utraque  parte  pugnari :  etsi  dexterius  ccrnu,  in  quo 
eram  cum  Martia?  legionis  cohortibus  octo,  impetu 
primo  fugaverat  legionem  XXXV  Antonii,  ut  am- 
plius  passus  [quingentos]  ultra  aciem,  quo  loco 
steterat,  processerit.  Itaque,  cum  equites  nostrum 
cornu  circuire  vellent,  recipere  me  ccepi,  et  levem 
armaturam  opponere  Maurorum  equitibus,  ne  aver- 
sos  nostros  aggrederentur.  Interim  video,  me  esse  in- 
ter  Antonianos,  Antoniumque  post  me  esse  aliquanto. 
Repente  equum  immisi  ad  eam  legionem  tironum, 
quae  veniebat  ex  castris,  scuto  rejecto.  Antoniani  me 
insequi :  nostri  pila  conjicere  velle.  Ita,  nescio  quo 
fato,  sum  servatus,  qucd  sum  cito  a  nostris  cognitus. 

In  ipsa  iEmilia,  ubi  cohors  Caesaris  praetoria  erat, 
diu  pugnatum  est.  Cornu  sinisterius,  quod  erat  infir- 
mius,  ubi  Martiae  legionis  duae  cohortes  erant,  et  co- 
hors  praetoria,  pedem  referre  cceperunt,  quod  ab  equi- 
tatu  circuibantur,  quo  vel  plurimum  valet  Antonius. 
Cum  omnes  se  recepissent  nostri  ordines,  recipere  me 
novissimus  ccepi  ad  castra.  Antomus,  tamquam  vic- 
tor,  castra  putavit  se  posse  capere.  Quo  cum  venit, 
complures  ibi  amisit,  nec  egit  quidquam. 

Audita  re,  Hirtius,  cum  cohortibus  viginti  vetera- 
nis,  redeunti  Antonio  in  sua  castra  occurrit ;  copias- 
que  ejus  omnes  delevit  fugavitque,  eodem  loco,  ubi 
erat  pugnatum,  ad  Forum  Gallorum.  Antonius,  cum 
cquitibus,  hora.  noctis  quarta,  se  in  castra  sua  ad  Mu- 

2e3 

tinam  recepit.  Hirtius  in  ea  castra  rediit,  unde  Pansa 
exierat,  ubi  duas  legiones  reliquerat,  quae  ab  Antonio 
erant  oppugnatae.  Sic  partem  majorem  suarum  co- 
piarum  Antonius  amisit  veteranarum.  Nec  id  tamen 
sine  aliqua  jactura  cohortium  praetorianarum  nostra- 
rum,  et  legionis  Martise,  fieri  potuit.  Aquilae  duae, 
signa  sexaginta  sunt  relata  Antonii.  Res  bene  gesta 
est.  A.  d.  XII  Calendas  Maii,  ex  castris.  Vale. 


(31.)  C.  ASINIUS  POLLIO  CICERONIS.D. 

(Argumentum.  —  Excusationem  affert,  quod  stu- 
dium  erga  rempublicam  suum  nondum  declaraverit : 
seque  libertatis  recuperandae  percupidum  ostendit.) 


Minime  mirum  tibi  debet  videri,  nihil  me  scrip- 
sisse  de  re  publica,  posteaquam  itum  est  ad  arma. 
Nam  saltus  Castulonensis  (qui  semper  tenuit  nostros 
tabellarios),  etsi  nunc  frequentioribus  latrociniis  in- 
festior  factus  est,  tamen  nequaquam  tanta  in  mora 
est,  quanta,  qui  locis  omnibus  dispositi  ab  utraque 
parte  scrutantur  tabellarios,  et  retinent.  Itaque  nisi 
nave  perlatae  literae  essent,  omnino  nescirem,  quid 
istic  fieret.  Nunc  vero,  nactus  occasionem,  postea- 
quam  navigari  coeptum  est,  cupidissime  et  quam  cre- 
berrime  potero,  scribam  ad  te. 

Ne  movear  ejus  sermonibus,  quem  tametsi  nemo 
est  qui  videre  velit,  tamen  nequaquam  proinde,  ac 
dignus  est,  oderunt  homines,  periculum  non  est. 
Adeo  est  enim  invisus  mihi,  ut  nihil  non  acerbum 
putem,  quod  commune  cum  illo  sit.  Natura  autem 
mea,  et  studia,  trahunt  me  ad  pacis  et  libertatis  cu- 
piditatem.  Itaque  illud  initium  civilis  belli  saepe  de- 
flevi.  Cum  vero  non  liceret  mihi  nullius  partis  esse, 
quia  utrobique  magnos  inimicos  habebam  ;  ea  castra 
fugi,  in  quibus  plane  tutum  me  ab  insidiis  inimici 
sciebam  non  futurum.  Compulsus  eo,  quo  minimc 

volebam,  ne  in  extremis  essem,  plane  pericula  non 
dubitanter  adii.  Caesarem  vero  (quod  me,  in  tanta. 
fortuna,  modo  cognitum,  vetustissimorum  familia- 
rium  loco  habuit)  dilexi  summa  cum  pietate  et  fide. 

Quae  mea  sententia  gerere  mihi  licuit,  ita  feci,  ut 
optimus  quisque  maxime  probarit.  Quod  jussus  sum, 
eo  tempore  atque  ita  feci,  ut  appareret,  invito  impe- 
ratum  esse.  Cujus  facti  injustissima  invidia  erudire 
me  potuit,  quam  jucunda  libertas,  et  quam  misera 
sub  dominatione  vita  esset.  Ita,  si  id  agitur,  ut  rur- 
sus  in  potestate  omnia  unius  sint ;  quicumque  is  est, 
ei  me  profiteor  inimicum.  Nec  periculum  est  ullum, 
quod  pro  libertate  aut  refugiam  aut  deprecer. 

Sed  consules  neque  senatus-consulto  neque  literis 
praeceperant  mihi,  quid  facerem.  Unas  enim  post 
Idus  Martias  demum  a  Pansa  literas  accepi,  in  qui- 
bus  hortatur  me,  ut  senatui  scribam,  me  et  exercitum 
in  potestate  ejus  futurum.  Quod,  cum  Lepidus  con- 
cionaretur,  atque  omnibus  scriberet,  se  consentire 
cum  Antonio,  maxime  contrarium  fuit.  Nam  quibus 
commeatibus,  invito  illo,  per  illius  provinciam  legio- 
nes  ducerem  ?  aut,  si  caetera  transissem,  num  etiam 
Alpes  poteram  transvolare,  quae  praesidio  illius  tenen- 
tur  ?  Adde  huc,  quod  perferri  literae  nulla  conditione 
potuerunt.  Sexcentis  enim  locis  excutiuntur,  deinde 
etiam  retinentur  a  Lepido,  tabellarii. 

Illud  me  Cordubae  pro  concione  dixisse,  nemo  vo- 
cabit  in  dubium,  provinciam  me  nulli,  nisi  qui  ab 
senatu  missus  venisset,  traditurum.  Nam,  de  legione 
tricesima  tradenda,  quantas  habuerim  contentiones, 
quid  ego  scribam  ?  qua,  tradita,  quanto  pro  republica 
infirmior  futurus  fuerim,  quis  ignorat  ?  Hac  enim 
legione  noli  acrius  aut  pugnacius  quidquam  putare. 
Quare  eum  me  existima  esse,  qui  primum  pacis  cu- 
pidissimus  sim  ;  omnes  enim  cives  plane  studeo  esse 
salvos  :  deinde,  qui  et  me  et  rempublicam  vindicare 
in  libertatem  paratus  sim. 

Quod  familiarem  meum  tuorum  numero  habes, 

opinione  tua  mihi  gratius  est.  Invideo  illi  tamen, 
quod  ambulat  et  jocatur  tecum.  Quaeres,  quanti  aesti- 
mem  ?  Si  unquam  licuerit  vivere  in  otio,  experieris. 
Nullum  enim  vestigium  abs  te  recessurus  sum. 

Illud  vehementer  admiror,  non  scripsisse  te  mihi, 
manendo  in  provincia,  an  ducendo  exercitum  in  Ita- 
liam,  reipublicae  magis  satisfacere  possim.  Ego  qui- 
dem,  etsi  mihi  tutius  ac  minus  laboriosum  est  ma- 
nere ;  tamen,  quia  video,  tali  tempore  multo  magis 
legionibus  opus  esse  quam  provinciis,  quae  praesertim 
recuperari  nullo  negotio  possunt,  constitui,  ut  nunc 
est,  cum  exercitu  proficisci.  Deinde  ex  literis,  quas 
Pansae  misi,  cognosces  omnia :  nam  tibi  earum  ex- 
emplar  misi.  XVII  Cal.  April.  Cordubae.  Vale. 


(32.)  C.  ASINIUS  POLLIO  CICERONI. 

(Argumeutum.  —  Balbi,  qiucstoris  sui,  flagitia 
exponit :  deinde  de  suo  in  rempublicam  studio  ad- 
dit.) 


Balbus  quaestor,  magna  numerata.  pecunia,  magno 
pondere  auri,  majore  argenti,  coacto  de  publicis  ex- 
actionibus,  ne  stipendio  quidcm  militibus  reddito, 
duxit  se  a  Gadibus,  et  triduum  tempestate  retentus 
ad  Calpen,  Cal.  Juniis  trajecit  sese  in  regnum  Bogu- 
dis,  plane  bene  peculiatus.  His  rumoribus  utrum 
Gades  referatur,  an  Romam,  (ad  singulos  cnim  nun- 
tios  turpissime  consilia  mutat)  nondum  scio. 

Sed,  praeter  furta  et  rapinas,  et  virgis  caesos  socios, 
hasc  quoque  fecit,  ut  ipse  gloriari  solet,  eadem,  quae 
C.  Caesar,  Ludis,  quos  Gadibus  fecit,  Herennium 
Gallum,  histrionem,  summo  ludorum  die  annulo  au- 
reo  donatum,  in  XIV  sessum  deduxit :  tot  enim  fe- 
cerat  ordines  equestris  loci.  Quatuorviratum  sibi  pro- 
rogavit :  comitia  biennii  biduo  habuit ;  hoc  est,  re- 
nuntiavit,  quos  ei  visum  est :  exsulcs  reduxit,  non 

horum  temporum,  sed  illorum,  quibus  a  seditiosis 
senatus  trucidatus  aut  expulsus  est,  Sex.  Varo  pro  - 
consule. 

Illa  vero  jam  ne  Caesaris  quidem  exemplo  :  quod 
ludis  praetextam,  de  suo  itinere  ad  L.  Lentulum  pro- 
consulem  sollicitandum,  posuit.  Et  quidem,  cum  age- 
retur,  flevit,  memoria  rerum  gestarum  commotus. 
Gladiatoribus  autem,  Fadium  quemdam,  militem 
Pompeianum,  quia,  cum  depressus  in  ludum  bis  gra- 
tis  depugnasset,  auctore  sese  nolebat,  et  ad  populum 
confugerat ;  primum  Gallos  equites  immisit  in  popu- 
lum,  (conjecti  enim  lapides  sunt  in  eum,  cum  abri- 
peretur  Fadius) ;  deinde  abstractum  defodit  in  ludo, 
et  vivum  combussit;  cum  quidem,  pransus,  nudis 
pedibus,  tunica  soluta,  manibus  ad  tergum  rejectis, 
inambularet,  et  illi  misero,  quiritanti,  "  Civis  Ro- 
manus  natus  sum,"  responderet :  "  Abi  nunc ;  po- 
puli  fidem  implora."  Bestiis  vero  cives  Romanos, 
etiam  in  his  circulatorem  quemdam  auctionum,  notis- 
simum  hominem  Hispali,  quia  deformis  erat,  objecit. 
Cum  hujuscemodi  portento  res  mihi  fuit.  Seddeillo 
plura  coram. 

Nunc,  quod  pnestat,  quid  me  velitis  facere,  con- 
stituite.  Tres  legiones  firmas  habeo ;  quarum  unam, 
duodetricesimam,  cum  ad  se  initio  belli  arcessisset 
Antonius  hac  pollicitatione,  quo  die  in  castra  venis- 
set,  denarios  quingenos  singulis  militibus  daturum, 
in  victoria  vero  eadem  praemia,  quss  suis  legionibus, 
(quorum  quis  ullum  finem,  aut  modum  futurum  pu- 
tavit?)  incitatissimam  retinui,  aegre,  mehercules :  nec 
retinuissem,  si  uno  loco  habuissem,  utpote  cum  sin- 
gulae  quaedam  cohortes  seditionem  fecerint.  Reliquas 
quoque  legiones  non  destitit  literis  atque  infinitis  pol- 
licitationibus  incitare.  Nec  vero  minus  Lepidus  ursit 
me  et  suis  et  Antonii  literis,  ut  legionem  tricesimam 
mitterem  sibi. 

Itaque,  quem  exercitum  neque  vendere  ullis  pras- 
miis  volui,  nec  eorum  periculorum  metu,  quae,  vic- 

toribus  illis,  portendebantur,  deminuere,  debetis  ex- 
istimare  retentum  et  conservatum  reipublicae  esse ; 
atque  ita  credere,  quodcumque  imperassetis,  factu- 
rum  fuisse,  si,  quod  jussistis,  feci.  Nam  et  provin- 
ciam  in  otio,  et  exercitum  in  mea  potestate,  tenui : 
finibus  meae  provinciae  nusquam  excessi :  militem, 
non  modo  legionarium,  sed  ne  auxiliarium  quidem 
ullum,  quoquam  misi :  et,  si  quos  equites  dece- 
dentes  nactus  sum,  supplicio  affeci.  Quarum  re- 
rum  fructum  satis  magnum,  republica  salva,  tulisse 
me  putabo.  Sed,  respublica  si  me  satis  novisset,  et 
major  pars  senatus,  majores  ex  me  fructus  tulisset. 

Epistolam,  quam  Baibo,  cum  etiam  nunc  in  pro- 
yincia  esset,  scripsi,  legendam  tibi  misi :  etiam  prae- 
textam,  si  voies  legere,  Gallum  Cornelium,  fami- 
liarem  nieum,  poscito.  VI  Idus  Junias,  Corduba. 
Vale. 


(33.)  POLLIO  CICERONI  S.  P. 

(Argumentufn Deplorat  acceptam  prcelio  Mu- 

tinensi  reipublica?  calamitatem  ;  seque  communi  in- 
cendio  occurrere  paratum  ostendit.) 


S.  V.  B.  E.  E.  Q.  V.  Quod  tardius  certior  fierem 
de  pro?liis  apud  Alutinam  factis,  Lepidus  effecit,  qui 
meos  tabellarios,  novem  dies,  rctinuit ;  tametsi  tan- 
tam  calamitatem  reipublicae  quam  tardissime  audire 
optandum  est ;  sed  illis,  qui  prodesse  nihil  possunt, 
neque  mederi.  Atque  utinam  eodem  senatus-consulto, 
quo  Plancum  et  Lepidum  in  Italiam  arcessistis,  me 
quoque  jussissetis  venire !  Profecto  non  accepisset 
respublica  hoc  vulnus :  quo  si  qui  laetantur  in  prae- 
sentia,  quia  videntur  ct  duces  et  veterani  Caesaris 
partium  interiisse;  tamen  postmodum  necesse  est 
doleant,  cum  vastitatem  Itali?e  resj^exerint.  Nam  et 

robur  et  soboles  militum  interiit,  si  quidem,  quae 
nuntiantur,  ulla  ex  parte  vera  sunt. 

Neque  ego  non  videbam,  quanto  usui  reipublicae 
essem  futurus,  si  ad  Lepidum  venissem.  Omnem 
enim  cunctationem  ejus  discussissem,  praesertim  ad- 
jutore  Planco.  Sed  scribenti  ad  me  ejusmodi  literas, 
quas  leges  (concionibus  videlicet,  quas  Narbone  ha* 
buisse  dicitur,  similes),  palparer  plane  necesse  erat,  si 
vellem  commeatus,  per  provinciam  ejus  iter  faciens, 
habere.  Praeterea  verebar,  ne,  si  ante,  quam  ego  in- 
cepta  perficerem,  prcelium  confectum  esset,  pium 
meum  consilium  raperent  in  contrariam  partem  ob- 
trectatores  mei,  propter  amicitiam,  quae  mihi  cum 
Antonio,  non  major  tamen  quam  Planco,  fuit. 

Itaque  a  Gadibus  mense  Aprili  binis  tabellariis  in 
duas  naves  impositis,  et  tibi,  et  consulibus,  et  Octa- 
viano  scripsi,  ut  me  faceretis  certiorem ,  quonam  modo 
plurimum  possem  prodesse  reipublicae.  Sed,  ut  ra- 
tionem  ineo,  quo  die  prcelium  Pansa  commisit,  eo- 
dem  a  Gadibus  naves  profectae  sunt.  Nulla  enim  post 
hiemem  fuit  ante  eam  diem  navigatio.  Et  (hercules) 
longe  remotus  ab  omni  suspicione  futuri  civilis  tu- 
multus,  penitus  in  Lusitania  legiones  in  hibernis  col- 
locaram.  Ita  porro  festinavit  uterque  confligere,  tam- 
quam  nihil  pejus  timerent,  quam  ne  sine  maximo 
reipublicae  detrimento  bellum  componeretur.  Sed,  si 
properandum  fuit,  nihil  non  summi  ducis  consilio 
gessisse  Hirtium  video. 

Nunc  haec  mihi  scribuntur  ex  Gallia  Lepidi,  et 
nuntiantur :  Pansae  exercitum  concisum  esse :  Pan- 
sam  ex  vulneribus  mortuum :  eodem  prcelio  Martiam 
legionem  interiisse,  et  L.  Fabatum,  et  C.  Peducaeum, 
et  D.  Carfulenum.  Hirtiano  autenT  prcelio  et  quar- 
tam  legionem  et  omnes  peraeque  Antonii  caesas ; 
item  Hirtii :  quartam  vero,  cum  castra  quoque  An- 
tonii  cepisset,  a  quinta  legione  concisam  esse:  ibi 
Hirtium  quoque  periisse,  et  Pontium  Aquilam  :  dici 
etiam  Octavianum  cecidisse :  (quae  si,  quod  Dii  pro- 

hibeant !  vera  sunt :  non  mediocriter  doleo)  :  Anto- 
nium  turpiter  Mutinae  obsessionem  reliquisse,  sed 
habere  equitum  [  *  *  *  ]  legiones  sub  signis  ar- 
matas  tres,  et  P.  Bagienni  unam,  inermes  bene  mul- 
tos :  Ventidium  quoque  se,  cum  legione  septima, 
octava,  nona,  conjunxisse  :  si  nihil  in  Lepido  spei  sit, 
descensurum  ad  extrema:  et  non  modo  nationes,  sed 
etiam  servitia,  concitaturum :  Parmam  direptam : 
L.  Antonium  Alpes  occupasse. 

Quae  si  vera  sunt,  nemini  nostrdm  cessandum  est, 
nec  exspectandum,  quid  decernat  senatus.  Res  enim 
cogit  huic  tanto  incendio  succurrere  omnes,  qui  aut 
imperium,  aut  nomen  denique,  populi  Romani  sal- 
vum  volunt  esse.  Brutum  enim  cohortes  XVII,  et 
duas  non  frequentes  tironum  legiones,  quas  con- 
scripserat  Antonius,  habere  audio.  Neque  tamen 
dubito,  quin  omnes,  qui  supersint  de  Hirtii  ex- 
ercitu,  confluant  ad  eum.  Nam  in  delectu  non  mul- 
tum  spei  puto  esse :  praesertim  cum  nihil  sit  pericu- 
losius,  quam  spatium  confirmandi  sese  Antonio  dari. 
Anni  autem  tempus  libertatem  majorem  mihi  dat, 
propterea  quia  frumenta  aut  in  agris  aut  in  villis  sunt. 
Itaqueproximis  literis  consilium  meum  expedietur. 
Nam  neque  deesse  neque  superesse  reipublicae  volo. 
Maxime  tamen  doleo,  adeo  etlongo  et  infesto  itinere 
ad  me  veniri,  ut  die  quadragesimo  post,  aut  ultra 
etiam,  quam  facta  sunt,  omnia  nuntientur.  Vale. 


(34.)    M.   LEPIDUS,    IMP.    ITER.    PONT. 
MAX.  M.  T.  C.  S.  P.  D. 

(Argumcntum.  —  Narrat,  Antonio  adveniente, 
quid  egerit ;  et  agit  gratias  Ciceroni,  quod  iniquis 
de  se  rumoribus  non  crediderit.) 

S.  V.  B.  E.  E.  V.  Cum  audissem,  Antonium  cum 
sui«  copiis,  pramibso  L.  Antonio  cum  parte  equita- 

tus,  in  provinciam  meam  venire ;  cum  exercitu  meo 

ab  confluente  Rhodano  castra  movi,  ac  contra  eos  ve- 

nire  institui.  Itaque  continuis  itineribus  ad  Forum 

Voconii  veni,  et,   ultra,  castra  ad   fiumen  Argen- 

teum  contra  Antonianos  feci.    P.  Ventidius  suas  le- 

giones  tres  conjunxit  cum  eo,  et  ultra  me  castra  po- 

suit.  Habebat  antea  legionem  secundam,  et  ex  reli- 

quis  legionibus  magnam  multitudinem,  sed  inermo- 

rum.   Equitatum  habet  magnum.   Nam  omnis  ex 

proelio  integer  decessit,  ita  ut  sint  amplius  equitum 
r   *  *   *  i 

Itaque  ad  me  complures  milites  et  equites  ab  eo 
transiemnt :  et  in  dies  singulos  ejus  copicB  minuun- 
tur.  Silanus  et  Culleo  ab  eo  discesserunt.  Nos,  etsi 
graviter  ab  his  laesi  eramus,  quod  contra  nostram  vo- 
luntatem  ad  Antonium  ierant ;  tamen,  nostras  hu- 
manitatis  et  necessitudinis  causa,  eorum  salutis  ra- 
tionem  habuimus.  Nec  tamen  eorum  opera  utimur, 
neque  in  castris  habemus,  neque  ulli  negotio  praefe- 
cimus. 

Quod  ad  bellum  hoc  attinet,  nec  senatui  nec  rei- 
publicae  deerimus.  Quae  postea  egerimus,  faciam  te 
certiorem.  Etsi  omni  tempore  summa  studia  officii 
mutuo  inter  nos  certatim  constiterunt,  pro  nostra  in- 
ter  nos  familiaritate,  et  proinde  dihgenter  ab  utrcque 
conservata  sunt ;  tamen  non  dubito,  in  tanto  et  tam 
repentino  reipublicae  motu,  quin  nonnulla  de  me 
falsis  rumoribus  a  meis  obtrectatoribus,  me  indigna, 
ad  te  delata  sint,  quae  tuum  animum  magnopere 
moverent,  pro  tuo  amore  in  rempublicam.  Ea  te 
moderate  accepisse,  neque  temere  credendum  judi- 
casse,  a  meis  procuratoribus  certior  sum  factus  :  qusc 
mihi,  ut  debent,  gratissima  sunt.  Memini  enim  et 
illa  superiora,  quae  abs  tua  voluntate  profecta  sunt, 
ad  meam  dignitatem  augendam  et  ornandam :  quae 
perpetuo  animo  meo  fixa  manebunt. 

Abs  te,  mi  Cicero,  magnopere  peto,  si  meam  vi- 
tam  et  studium  diligentissime  superioribus  tempori- 

(Epist.)  voi«  i.  2  f 

bus  in  re  publica  administranda,  quas  Lepido  digna 
sunt,  perspecta  habes,  ut  paria,  aut  eo  ampliora,  re- 
liquo  tempore  exspectes  ;  et  proinde  tua  auctoritate 
me  tuendum  existimes,  quo  tibi  plura  tuo  merito  de- 
beo.  Vale.  D.  XI  Calendas  Junias,  ex  castris,  ex 
Ponte  Argenteo. 


(35.)  LEPIDUS,  IMP.  ITER.  PONT.  MAX. 
S.  D.  SENAT.  POP.  PL.  Q.  R. 

(Argumcntum.  —  Recepti  Antonii  causam  in  suos 
milites  confert,  dissensionem  civium  inique  ferentes.) 


Si  vos  liberique  vestri  valetis,  bene  est :  ego  qui- 
dem  valeo.  Deos  hominesque  testor,  patres  con- 
scripti,  qua  mente  et  quo  animo  semper  in  rempubli- 
cam  fuerim,  et  quam  nihil  antiquius  communi  salute 
ac  libertate  judicarim  :  quod  vobis  brevi  probassem, 
nisi  mihi  fortuna  proprium  consilium  extorsisset. 
Nam  exercitus  cunctus  consuetudinem  suam  in  civi- 
bus  [conservandis,]  communique  pace,  seditione  fac- 
ta,  retinuit :  meque  tantas  multitudinis  civium  Ro- 
manorum  salutis  atque  incolumitatis  causam  susci- 
pere,  ut  vere  dicam,  coegit.  In  qua  re  ego  vos,  pa- 
tres  conscripti,  oro  atque  obsecro,  ut,  privatis  ofren- 
sionibus  omissis,  summa;  rei  publicae  consulatis,  neve 
misericordiam  nostram  exercitusque  nostri,  in  civili 
dissensione,  sceleris  loco  ponatis.  Quod  si  salutis  om* 
nium  ac  dignitatis  rationem  habueritis,  melius  et  vo- 
bis  et  reipublicae  consuletis.  Data  III  Cal.  a  Ponte 
Argenteo.  Valete. 


M.  TULLII  CICEIIONIS 
EPISTOLARUM 

AD  DIVERSOS 

LlBER  XL 


(  1.)    D.  BRUTUS  M.  BRUTO  ET  C.  CAS- 

SIO  S. 

{Argumcntum.  —  Decimus  Brutus  habitum  cum 
Hirtio,  designato  consule,  sermonem  exponit :  postu- 
latam  a  se  legationem  liberam  significat :  suum  con- 
silium  ostendit,  vel  migrandum  ex  Italia  esse,  vel 
postulandum  publicum  in  Urbe  prassidium.  Antonio 
et  Dolabella  consulibus.) 


Quo  in  statu  simus,  cognoscite.  Heri  vesperi  apud 
me  Hirtius  fuit :  qua  mente  esset  Antonius,  demon- 
stravit ;  pessima  scilicet  et  infidelissima.  Nam  se  ne- 
que  mihi  provinciam  dare  posse  aiebat,  neque  arbi- 
trari,  tuto  in  Urbe  esse  quemquam  nostrum:  adeo 
esse  militum  concitatos  animos,  et  plebis.  Quod 
utrumque  esse  falsum,  puto  vos  animadvertere :  at- 
que  illud  esse  verum,  quod  Hirtius  demonstrabat ; 
timere  eum,  ne,  si  mediocre  auxilium  dignitatis  nos- 

trae  habuissemus,  nullae  partes  iis  in  republica  relin- 
querentur. 

Cum  in  his  angustiis  versarer,  placitum  est  mihi, 
ut  postularem  legationem  liberam  mihi,  reliquisque 
nostris,  ut  aliqua  causa  proficiscendi  honesta  quaere- 
retur.  Hasc  se  impetraturum  pollicitus  est :  nec  tamen 
impetraturum  confido :  tanta  est  hominum  insolentia 
et  nostri  insectatio.  Ac,  si  dederint  quod  petimus, 
tamen  paulo  post  futurum  puto,  uthostes  judicemur, 
aut  aqua  et  igni  interdicamur.  Quid  ergo  est,  inquis, 
tui  consilii  ?  Dandus  est  locus  fortunaa :  cedendum 
ex  Italia. :  migrandum  Rhodum,  aut  aliquo  terra- 
rum,  arbitror.  Si  melior  casus  fuerit,  revertemur 
Romam :  si  mediocris,  in  exsilio  vivemus :  si  pessi- 
mus,  ad  novissima  auxilia  descendemus. 

Succurret  fortasse  hoc  loco  alicui  vestrum,  cur  no- 
vissimum  tempus  exspectemus  potius,  quam  nunc 
aliquid  moliamur  ?  Quia,  ubi  consistamus,  non  ha- 
bemus,  pra?ter  Sex.  Pompeium,  et  Bassum  Casci- 
lium ;  qui  mihi  videntur,  hoc  nuntio  de  Caesare  al- 
lato,  firmiores  futuri.  Satis  tempore  ad  eos  accede- 
mus,  ubi,  quid  valeant,  scierimus.  Pro  Cassio  et  te, 
si  quid  me  velitis  recipere,  recipiam.  Postulat  enim 
hoc  Hirtius  ut  faciam. 

Rogo  vos,  quam  primum  mihi  rescribatis :  nam 
non  dubito,  quin,  his  de  rebus,  antehortam  quartam, 
Hirtius  certiorem  me  sit  facturus,  quem  in  locum 
convenire  possimus.  Quo  me  velitis  venire,  rescri- 
bite. 

Post  novissimum  Hirtii  sermonem,  placitum  est 
mihi  postulare,  ut  liceret  nobis  esse  Romae  publico 
praesidio ;  quod  illos  nobis  concessuros  non  puto  : 
magnam  enim  invidiam  iis  faciemus :  nihil  tamen 
non  postulandum  putavi,  quod  sequum  esse  statue- 
rem.  Valete, 

(2.)  BRUTUS  ET  CASSIUS,  PRjETT.  M. 
ANTONIO,  COS. 

(Argumentum,  —  Petunt  ab  Antonio,  utrum  pu- 
tet  ipsos  in  Urbe,  magna  veteranorum  miJitum  fre- 
quentia,  tutos  fore.) 

De  tua  fide  et  benevolentia  in  nos  nisi  persuasum 
esset  nobis,  non  conscripsissemus  hax  tibi ;  quae  pro- 
fecto,  cum  istum  animum  habes,  in  optimam  par- 
tem  accipies.  Scribitur  nobis,  magnam  veteranorum 
multitudinem  Romam  convenisse  jam,  et  ad  Calen- 
das  Junias  futuram  multo  majorem.  De  te  si  dubi- 
temus  aut  vereamur,  simus  nostri  dissimiles.  Sed 
certe,  cum  ipsi  in  tua  potestate  fuerimus,  tuoque  ad- 
ducti  consilio  dimiserimus  ex  municipiis  nostros  ne- 
cessarios  ;  neque  solum  edicto,  sed  etiam  literis  id  fe- 
cerimus ;  digni  sumus,  quos  habeas  tui  consilii  parti- 
cipes,  in  ea  praesertim  re,  quse  ad  nos  pertinet.  Quare 
petimus  a  te,  facias  nos  certiores  tuae  voluntatis  in 
nos  :  putesne,  nos  tutos  fore  in  tanta  frequentia  mi- 
litum  veteranorum,  qucs  etiam  de  reponenda  ara  co- 
gitare  audimus ;  quod  velle  et  probare  vix  quisquam 
posse  videtur,  qui  nos  salvos  et  honestos  velit. 

Nos  ab  initio  spectasse  otium,  necquidquam  aliud 
libertate  communi  qusssisse,  exitus  declarat.  Fallere 
nemo  nos  potest,  nisi  tu  ;  quod  certe  abest  a  tua  vir- 
tute  et  fide :  sed  alius  nemo  facultatem  habet  deci- 
piendi  nos :  tibi  enim  uni  credidimus,  et  credituri 
sumus.  Maximo  de  nobis  timore  afficiuntur  aniici 
nostri ;  quibus  etsi  tua  fides  explorata  est,  tamen 
illud  in  mentem  venit,  multitudinem  veteranorum 
facilius  impelli  ab  alio  quolibet,  quam  a  te  retineri, 
posse. 

Rescribas  nobis  ad  omnia,  rogamus.  Nam  illud 
valde  leve  est  ac  nugatorium,  ea  re  denuntiatum  esse 
veteranis,  quod  de  commodis  eorum  mense  Junio  la- 
turus  esses.    Quem  enim  impediniento  futurum  pu- 

2  ¥  3 


330         AD  DIVERSOS.  Lib.  XI.  3. 

tas,  cum  de  nobis  certum  sit,  nos  quieturos  ?  Non 
debemus  cuiquam  videri  nimium  cupidi  vitae,  cum 
accidere  nobis  nihil  possit  sine  pernicie  et  confusione 
omnium  rerum.  Vale. 


( 3.)  BRUTUS  ET  CASSIUS,  PILETT.  S.  D. 
ANTONIO,  COS. 

(Argumentum,  —  Contumeliosis  et  minacibus  li- 
teris  Antonii  respondent  fortiter  ac  intrepide.) 

S.  V.  B.  E.  Literas  tuas  legimus,  simillimas  edicti 
tui,  contumeliosas,  minaces,  minime  dignas,  quae  a  te 
nobis  mitterentur.  Nos,  Antoni,  te  nulla  lacessivi- 
mus  injuria,  neque  miraturum  credidimus,  si,  prae- 
tores,  et  ea  dignitate  homines,  aliquid  edicto  postu- 
lassemus  a  consule.  Quod  si  indignaris,  ausos  esse 
id  facere,  concede  nobis,  ut  doleamus,  ne  hoc  quidem 
abs  te  Bruto  et  Cassio  tribui.  Nam  de  delectibus  ha- 
bitis,  et  pecuniis  imperatis,  exercitibus  sollicitatis,  et 
nuntiis  trans  mare  missis,  quod  te  questum  esse  ne- 
gas ;  nos  quidem  tibi  credimus,  optimo  animo  te  fe- 
cisse :  sed  tamen  neque  agnoscimus  quidquam  eo- 
rum  ;  et  te  miramur,  cum  haec  reticueris,  non  potu- 
isse  continere  iracundiam  tuam,  quin  nobis  de  morte 
Ca^saris  objiceres. 

lUud  vero  quemadmodum  ferendum  sit,  tute  co- 
gita :  non  licere  praetoribus,  concordiae  ac  libertatis 
causa,  per  edictum  de  suo  jure  decedere,  quin  consul 
arma  minetur.  Quorum  fiducia  nihil  est  quod  nos 
terreas.  Neque  enim  decet,  aut  convenit  nobis,  peri- 
culo  ulli  submittere  animum  nostrum ;  neque  est 
Antonio  postulandum,  ut  iis  imperet,  quorum  opera 
liber  est. 

Nos  si  alia  hortarentur,  ut  bellum  civile  suscitare 
vellemus,  literae  tuae  nihil  proficerent.  Nulla  enim 
immmtis  auctoritas  apud  liberos  est.  Sed  pulchre  in- 


AD  DIVERSOS.  Lib.  XI.  4.  331 

telligis,  non  posse  nos  quoquam  impelli  :  et  fortassis 
ea,  re  minaciter  agis,  ut  judicium  nostrum  metus  vi- 
deatur. 

Nos  in  hac  sententia.  sumus,  ut  te  cupiamus  in 
libera  republica  magnum  atque  honestum  esse; 
vocemus  te  ad  nullas  inimicitias ;  sed  tamen  pluris 
nostram  libertatern  quam  tuam  amicitiam  asstime- 
mus.  Tu  etiam  atque  etiam  vide,  quid  suscipias, 
quid  sustinere  possis :  neque,  quam  diu  vixerit  Ca?- 
sar,  sed  quam  non  diu  regnarit,  fac  cogites.  Deos 
quaesumus,  consilia  tua  reipublicae  salutaria  sint  ac 
tibi.  Si  minus,  ut,  salva.  atque  honesta  republica, 
tibi  quam  minimum  noceant,  optamus.  Pridie  No- 
nas  Sextiles. 


(4.)  D.  BRUTUS,  IMP.  COS.  DESIGN.  S.D. 
CICERONI. 

(Argunicntum.  —  Res  a  se  gestas  exponit ;  et,  ut 
Cicero  sua  se  sententia  in  supplicationibus  decernen- 
dis  adjuvet,  rogat.) 


Si  de  tua  in  me  voluntate  dubitarem,  multis  a  te 
verbis  peterem,  ut  dignitatem  meam  tuerere:  sed 
profecto  est  ita,  ut  mihi  persuasi,  me  tibi  esse  curae. 
Progressus  sum  ad  Inalpinos  cum  exercitu,  non  tam 
nomen  imperatorium  captans,  quam  cupiens  militi- 
bus  satisfacere,  firmosque  eos  ad  tuendas  nostras  res 
efficere :  quod  mihi  videor  consecutus :  nam  et  libera- 
litatem  nostram  et  animum  sunt  experti.  Cum  om- 
nium  bellicosissimis  bellum  gessi :  multa  castella 
cepi :  multa  vastavi.  Non  sine  causa  ad  senatum  li- 
teras  misi.  Adjuva  nos  tua,  sententia :  quod  cum  fe- 
ceris,  ex  magna  parte  communi  commodo  inservieris. 
Vale. 

( 5.)  M.  CICERO  S.  D.  BRUTO,  IMP.  COS. 
DES. 

(Argumcntum. —  Excusat  sc,  quod  Bruti  literis 
non  responderit :  hortatur  ad  libertatem  recuperan- 
dam  :  et  suum  studium  ac  omcia  pollicetur.) 


Lupus,  familiaris  noster,  cum  a  te  venisset,  cum- 
que  Romae  quosdam  dies  commoraretur,  ego  eram  in 
iis  locis,  in  quibus  maxime  me  tuto  esse  arbitrabar. 
Eo  factum  est,  ut  ad  te  Lupus  sine  meis  literis  red- 
iret,  cum  tamen  curasset  tuas  ad  me  perferendas. 
Romam  autem  veni  a.  d.  quintum  Idus  Decembris ; 
nec  habui  quidquam  antiquius,  quam  ut  Pansam 
statim  convenirem ;  ex  quo  ea  de  te  cognovi,  quae 
maxime  optabam.  Quare  hortatione  tu  quidem  non 
eges,  si  ne  illa  quidem  in  re,  quas  a  te  gesta  est  post  ho- 
minum  memoriam  maxima,  hortatorem  desiderasti. 
Illud  tamen  breviter  significandum  videtur,  populum 
llomanum  omnia  a  te  exspectare,  atque  in  te  ali- 
quando  recuperandae  libertatis  omnem  spem  ponere. 

Tu  si  dies  noctesque  memineris,  (quod  te  facere 
certo  scio)  quantam  rem  gesseris,  non  obliviscere  pro- 
fecto,  quantae  tibi  etiam  nunc  gerendae  sint.  Si  enim 
iste  provinciam  nactus  erit,  cui  quidem  ego  semper 
amicus  fui  ante  quam  illum  intellexi,  non  modo 
aperte,  sed  etiam  libenter,  cum  republica  bellum  ge- 
rere  ;  spem  reliquam  nullam  video  salutis. 

Quamobrem  te  obsecro  iisdem  precibus,  quibus  S. 
P.  Q.  R.  ut  in  perpetuum  rempublicam  dominatu 
regio  liberes,  ut  principiis  consentiant  exitus.  Tuum 
est  hoc  munus,  tuae  partes :  a  te  hoc  civitas,  vel 
omnes  potius  gentes,  non  exspectant  solum,  sed  etiam 
postulant :  quamquam,  cum  hortatione  non  egeas 
(ut  supra  scripsi),  non  utar  ea  pluribus  verbis  :  fa- 
ciam  illud,  quod  meum  est,  ut  tibi  omnia  mea  offi- 
cia,  studia,  curas,  cogitationes,  pollicear,  quae  ad  tu- 

am  laudem  et  gloriam  pertinebunt.  Quamobrem  ve- 
lim  tibi  ita  persuadeas,  me,  tum  reipublica?  causa, 
qua3  mihi  vita  mea  est  carior,  tum  quod  tibi  ipse  fa- 
veam,  tuamque  dignitatem  ampliticari  velim,  tuis 
optimis  consiliis,  amplitudini,  gloria?,  nullo  loco  de- 
futurum.  Vale. 


( 0.)   M.  CICERO  D.  BRUTO,   IMP.  COS. 
DES.   S. 

(Argumentum.  —  Commendaverat  Brutus  suam 
dignitatem.  Respondet  Cicero,  sibi  curae  fore,  idque 
jam  in  senatu  declaratum  esse.) 


Lupus  noster  cum  Romam  sexto  die  Mutina  ve- 
nisset,  postridie  me  mane  convenit;  tua  mihi  man- 
data  diligentissime  exposuit,  et  literas  reddidit.  Quod 
mihi  tuam  dignitatem  commendas,  eodem  tempore 
existimo  te  mihi  meam  [dignitatem]  commendare, 
quam  (mehercule)  non  habeo  tua  cariorem.  Quare 
mihi  gratissimum  facies,  si  exploratum  habebis,  tuis 
laudibus  nullo  loco  nec  consilium  nec  studium  meum 
defuturum. 

Cum  tribuni  plebis  edixissent,  senatus  adesset  a.  d. 
XIII  Cal.  Jan.  haberentque  in  animo  de  praesidio 
consulum  designatorum  referre ;  quamquam  statue- 
ram  in  senatum  ante  Cal.  Jan.  non  venire,  tamen, 
cum  eo  die  ipso  edictum  tuum  propositum  esset,  ne- 
fas  esse  duxi,  aut  ita  haberi  senatum,  ut  de  tuis  di- 
vinis  in  rempublicam  meritis  sileretur  (quod  factum 
esset,  nisi  egovenissem),  aut,  etiam  si  quid  de  te  ho- 
norifice  diceretur,  me  non  adesse.  Itaque  in  senatum 
veni  mane.  Quod  cum  esset  animadversum,  fre- 
quentissimi  senatores  convenerunt. 

QiicB  de  te  in  senatu  egerim,  quae  in  concione  max- 
ima  dixerim,  aliorum  te  literis  maio  cognoscere.  11« 

lud  tibi  persuadeas  velim,  me  omnia,  quae  ad  tuam 
dignitatem  augendam  pertinebunt  (quae  est  per  se 
amplissima),;5ummo  semper  studio  suscepturum,  et 
defensurum :  quod  quamquam  intelligo  me  cum 
multis  esse  facturum,  tamen  appetam  hujus  rei  prin- 
cipatum.  Vale. 


(70  M.  CICERO  D.  BRUTO,  I3IP.   COS. 
DES.  S.  D. 

{Argumcntnm.  —  Suadet,  ne,  in  salute  populi 
Romani  tuenda,  senatas  auctoritatem  exspectet,  sed, 
quod  sibi  rectum  videatur,  faciat.) 


Cum  adhibuisset  domi  mese  Lupus  me  et  Libonem, 
et  Servium,  consobrinum  tuum,  quae  mea  fuerit  sen- 
tentia,  cognosse  te  ex  M.  Seio  arbitror,  qui  nostro 
sermoni  interfuit.  Reliqua,  quamquam  statim  Seium 
Gra^ceius  est  subsecutus,  tamen  ex  Graeceio  poteris 
cognoscere. 

Caput  autem  est  hoc,  quod  te  diligentissime  per- 
cipere  et  meminisse  velim,  ut  nc,  in  libertate  et  sa- 
lute  populi  Romani  conservanda,  auctoritatem  sena- 
tufl  exspectes,  nondum  liberi;  ne  et  tuum  factum 
condcmnes,  (nullo  enim  publico  consilio  rempubli- 
cam  liberiisti ;  quo  etiam  est  res  illa  major  et  cla- 
rior)  et  adolescentem,  vei  puerum  potius,  Caesarem, 
judices  temere  fecisse,  qui  tantam  causam  publicam 
privato  consilio  susceperit ;  denique  homines  rusti- 
cos,  sed  fortissimos  viros,  civesque  optimos,  dementes 
fuisse  judices,  primum  milites  veteranos,  commilito- 
nes  tuos,  deinde  legionem  Martiam,  legionem  quar- 
tam,  quaa  suum  consulem  hostem  judicaverunt,  se- 
que  ad  salutem  reipublicae  defendendam  contulerunt. 
Voluntas  senatus  pro  auctoritate  haberi  debet,  cum 
auctoritas  impeditur  metu.    Postremo,  suscepta  tibi 

causa  jam  bis  est,  ut  non  sit  integrum ;  primum 
Idibus  Martiis ;  deinde  proxime,  exercitu  novo  et 
copiis  comparatis.  Quamobrem  ad  omniaita  paratns 
[atque]  animatus  debes  esse,  non  ut  nilfil  facias,  nisi 
jussus  ;  sed  ut  ea  geras,  quae  ab  omnibus  summa 
cum  admiratione  laudentur.  Vale. 


( 8.)   M.  CICERO  D.  BRUTO,  IMP.  COS. 

DES.  S. 

(Argumcntum.  —  De  legatis  ad  Antonium  de 
pace  missis,  quaeque  sit  omnium  de  Bruto  exspec- 
tatio  ad  libertatem  recuperandam,  perscribit.) 


Eo  tempore  Polla  tua  misit,  ut  ad  te,  si  quid  vel- 
lem,  darem  literarum,  cum,  quod  scriberem,  non 
habebam.  Omnia  enim  erant  suspensa  propter  ex- 
spectationem  legatorum  ;  qui  quid  egissent,  nihil- 
dum  nuntiabatur.  Hasc  tamen  scribenda  existimavi : 
primum,  S.  P.  Q.  R.  de  te  laborare,  non  solum  sa- 
lutis  suae  causa,  sed  etiam  dignitatis  tuae.  Admira- 
bilis  enim  est  quaedam  tui  nominis  caritas,  amorque 
in  te  singularis  omnium  civium.  Ita  enim  sperant 
atque  confidunt,  ut  antea  rege,  sic  hoc  tempore  reg- 
no,  te  rempublicam  liberaturum. 

Romae  delectus  habetur,  totaque  Italia  ;  si  hic 
delectus  appellandus  est,  cum  ultro  se  offerunt  om- 
nes  :  tantus  ardor  occupavit  animos  hominum,  desi- 
derio  libertatis,  odioque  diutinae  servitutis. 

De  reliquis  rebus  a  te  jam  exspectare  literas  de- 
bemus,  quid  ipse  agas,  quid  noster  Hirtius,  quid  Cae- 
sar  meus  ;  quos  sperb  brevi  tempore  societate  victoriaj 
tecum  copulatos  fore.  Reliquum  est,  ut  de  me  id 
scribam,  quod  te  ex  tuorum  literis  et  spero  et  malo 
cognoscere ;  me  neque  deesse  ulla  in  re,  neque  un- 
quam  defuturum,  dignitati  tua?.  Fac  valcas. 

( 9.)   D.  BRUTUS  M.   CICERONI   S.  D. 

(Argumcntum. —  Prospiciat,  rogat,  ne,  consuli- 
bus  amissis,  hostes  reipublicae  invalescant:  et  quid 
agendum  videatur,  monet.) 


Pansa  amisso,  quantum  detrimenti  respublica  ac- 
ceperit,  non  te  praeterit.  Nunc  auctoritate  et  pruden- 
tia  tua  prospicias,  oportet,  ne  inimici  nostri,  consulibus 
sublatis,  sperent  se  convalescere  posse.  Ego,  ne  con- 
sistere  possit  in  ltalia  Antonius,  dabo  operam.  Se- 
quar  eum  confestim.  Utrumque  me  praestaturum 
spero,  ne  aut  Ventidius  elabatur,  aut  Antonius  in 
Italia  moretur. 

In  primis  rogo  te,  ad  hominem  ventosissimum, 
Lepidum,  mittas,  ne  bellum  nobis  redintegrare  pos- 
sit,  Antonio  sibi  conjuncto.  Nam,  de  Pollione  Asi- 
dio  puto  te  perspicere,  quid  facturus  sit.  Multse,  et  bo- 
nae,  et  firmae  sunt  legiones  Lepidi  et  Asinii.  Neque 
haec  idcirco  tibi  scribo,  quod  te  non  eadem  advertere 
sciam,  sed  quod  mihi  persuasissimum  est,  Lepidum 
recte  facturum  nunquam,  si  forte  vobis  de  hoc  du- 
bium  est. 

Plancum  quoque  confinnetis,  oro ;  quem  spero, 
pulso  Antonio,  reipublicae  non  defuturum.  Si  se 
Alpes  Antonius  trajecerit,  constitui  praesidium  in 
Alpibus  collocare,  et  te  de  omni  re  facere  certiorem. 
III  Cal.  Maii,  ex  castris,  Regii. 


(  10.)    D.  BRUTUS  M.  CICERONI  S.  D. 

(Argumentum. —  Queritur  de  quorumdam  ma- 
levolentia ;  et  reipublicas  periculum  exponit.) 


Non  mihi  rempublicam  plus  debere  arbitror,  quam 
me  tibi.  Gratiorem  me  esse  in  te  posse,  quam  isti  per- 

versi  sint  in  me,  exploraturn  habes;  si  tamen  hoc 
temporis  videatur  dici  causu,  malle  me  tuum  judi- 
cium,  quam  ex  altera  parte  omnium  istorum.  Tu 
enim  a  certo  sensu  et  vero  judicas  de  nobis ;  quod 
isti  ne  faciant,  summa  malevolentia  et  livore  impe- 
diuntur.  Interpellent  me,  quominus  honoratus  sim, 
dum  r.e  interpellent,  qucminus  respublica  a  me 
commode  administrari  possit.  Quae  quanto  sit  in  pe- 
riculo,  quam  potero  brevissime,  exponam. 

Primum  omnium,  quantam  perturbationem  rerum 
urbanarum  afferat  obitus  consulum,  quantamque 
cupiditatem  hominibus  injiciat  [vacuitas,]  non  te  fu- 
git.  Satis  me  multa  scripsisse,  quae  literis  commen- 
dari  possint,  arbitror.  Scio  enim,  cui  scribam. 

Revertor  nunc  ad  Antonium  ;  qui  ex  fuga  cum 
parvulam  manum  militum  haberet  inermium,  er- 
gastula  solvendo,  omneque  genus  hominum  arripi- 
endo,  satis  magnum  numerum  videtur  effecisse.  Huc 
accessit  manus  Ventidii,  quae  trans  Apenninum  iti- 
nere  facto  difficillimo  ad  Vada  pervenit,  atque  ibi  se 
cum  Antonio  conjunxit.  Est  numerus  veteranorum 
et  armatorum  satis  frequens  cum  Ventidio. 

Consilia  Antonii  haec  sint,  necesse  est :  aut  ad 
Lepidum  ut  se  conferat,  si  recipitur ;  aut  Apennino 
Alpibusque  se  teneat,  et  decursionibus  per  equites, 
quos  habet  multos,  vastet  ea  loca,  in  quae  incurrerit ; 
aut  rursus  se  in  Etruriam  referat,  quod  ea  pars  Ita- 
liae  sine  exercitu  est.  Quod  si  me  Caesar  audisset, 
atque  Apenninum  transisset,  in  tantas  angustias  An- 
tonium  compulissem,  ut  inopia  potius  quam  ferro 
conficeretur.  Sed  neque  Caesari  imperari  potest,  nec 
Cassar  exercitui  suo  :  quod  utrumque  pessimum  est. 

Cum  ha;c  talia  sint ;  quominus,  quod  ad  me  per- 
tinebit,  homines  interpellent,  ut  supra  scripsi,  non 
impedio.  Haec  quemadmodum  explicari  possint,  aut, 
a  te  cum  explicabuntur,  ne  impediantur,  timeo. 

Alere  jam  milites  non  pos^um.  Cum  ad  rempu- 
blicam  liberardam  accessi,  HS  mihi  fuit  quadrin- 

(Eput.)   VOL.  I.  2  G 

genties  amplius.  Tantum  abest,  ut  meee  rei  familia- 
ris  liberum  sit  quidquam,  ut  omnes  jam  meos  ami- 
cos  aere  alieno  obstrinxerim.  Septenum  numerum 
[nunc]  legionum  alo  ;  qua  difficultate,  tu  arbitrare. 
Non,  si  Varronis  thesauros  haberem,  subsistere  sum- 
tui  possem. 

Cum  primum  de  Antonio  exploratum  habuero, 
faciam  te  certiorem.  Tu  me  amabis  ita,  si  hoc  idem 
me  in  te  facere  senseris.  III  Non.  Maii,  ex  castris, 
Dertona. 


(11.)   D.  BRUTUS,  IMP.  COS.  DES.  S.  D. 
M.  CICERONI. 

(Argumcutum.  —  Memor  meritorum  in  se  Cicero- 
nis,  iter  Antonii  ad  Lepidum,  dubiamque  Planci 
fidem,  et  suum  in  rempublicam  studium,  significat.) 


Eodein  exemplo  a  te  mihi  literae  redditae  sunt,  quo 
pueri  mei  attulerunt.  Tantum  me  tibi  debere  exis- 
timo,  quantum  persolvere  difficile  est.  Scripsi  tibi, 
quae  hic  gererentur.  In  itinere  est  Antonius  :  ad 
Lepidum  proficiscitur ;  ne  de  Planco  quidem  spem 
adhuc  abjecit,  ut  ex  libellis  ejus  animadverti,  qui  in 
me  inciderunt ;  in  quibus  quos  ad  Asinium,  quos 
ad  Lepidum,  quos  ad  Plancum  mitteret,  scribebat. 
Ego  tamen  non  habui  ambiguum  ;  et  statim  ad  Plan- 
cum  misi :  et  biduo  ab  AUobrogibus,  et  totius  Gal- 
liae,  legatos  exspecto,  quos  confirmatos  domum  re- 
mittam. 

Tti,  quae  istic  opus  erunt  administrari,  prospicies, 
ut  ex  tua  voluntate  reique  publicae  commodo  fiant. 
Malevolentiae  hominum  in  me,  si  poteris,  occurres : 
si  non  potueris,  hoc  consolabere,  quod  me  de  statu 
meo  nullis  contumeliis  detcrrere  possunt.  Pridie  No- 
nas  Maii,  ex  castris,  finibus  Statiellensium. 

( 12.)  M.  CICERO  S.  D.  BRUTO,  IMP.  COS. 
DES. 

(Argumcntum.  —  Queritur,  ab  Antonio  bellum 
renovatum,  quod,  hominuin  opinione,  impediri  a 
Bruto  potuisset.) 


Tres  uno  die  a  te  accepi  epistolas ;  unam  brevem, 
quam  Flacco  Volumnio  dederas ;  duas  pleniores ; 
quarum  alteram  tabellarius  T.  Vibii  attulit ;  alte- 
ram  ad  me  misit  Lupus.  Ex  tuis  literis,  et  ex  Gras- 
ceii  oratione,  non  modo  non  restinctum  bellum,  sed 
etiam  inflammatum,  videtur.  Non  dubito  autem, 
pro  tua  singulari  prudentia,  quin  perspicias,  si  ali- 
quid  firmitatis  nactus  sit  Antonius,  omnia  tua  illa 
prasclara  in  rempublicam  merita  ad  nihilum  esse 
ventura.  Ita  enim  Romam  erat  nuntiatum,  ita  per- 
suasum  omnibus,  cum  paucis  inermibus,  perterritis 
metu,  fracto  animo,  fugisse  Antonium.  Qui  si  ita 
se  habet,  ut  (quemadmodum  audiebam  de  Graeceio) 
confligi  cum  eo  sine  periculo  non  possit,  non  ille 
mihi  fugisse  a  Mutina  videtur,  sed  locum  belli  ge- 
rendi  mutasse.  Itaque  homines  alii  facti  sunt :  non- 
nulli  etiam  queruntur,  quod  persecuti  non  sitis.  Op- 
primi  potuisse,  si  celeritas  adhibita  esset,  existi- 
mant. 

Omnino  est  hoc  populi,  maximeque  nostri,  in  eo 
potissimum  abuti  libertate,  per  quem  eam  consecutus 
sit.  Sed  tamen  providendum  est,  ne  qua  justa  que- 
rela  esse  possit.  Res  se  sic  habet.  Is  bellum  confe- 
cerit,  qui  Antonium  oppresserit.  Hoc  quam  vim 
habeat,  te  existimare  malo,  quam  me  apertius  scri- 
bere.  Vale. 

(  13.)  D.  BRUTUS  M.  T.  C.  S.  D. 

(Argumcntum.  —  Excusat  tarditatem  in  perse- 
quendo  Antonio  :  et,  in  quo  res  statu  sit,  exponit.) 

Jam  non  ago  tibi  gratias.  Cui  enim  re  vix  referre 
possum,  huic  verbis  non  patitur  res  satisfieri.  At- 
tendere  te  volo,  quae  in  manibus  sunt.  Qua  enim 
prudentia  es,  nihil  te  fugiet,  si  meas  literas  diligen- 
ter  legeris.  Sequi  confestim  Antonium  his  de  cau- 
sis,  Cicero,  non  potui.  Eram  sine  equitibus,  sine  ju- 
mentis  :  Hirtium  periisse  nesciebam :  Cassari  non 
credebam  prius,  quam  convenissem,  et  collocutus 
essem.  Hic  dies  hoc  modo  abiit. 

Postero  die  mane  a  Pansa  sum  arcessitus  Bono- 
niam.  Cum  in  itinere  essem,  nuntiatum  mihi  est, 
eum  mortuum  esse.  Recurri  ad  meas  copiolas :  sic 
enim  vere  eas  appellare  possum.  Sunt  extenuatissi- 
mae,  et  inopia  omnium  remm  pessime  acceptae.  Bi- 
duo  me  Antonius  antecessit ;  itinera  [fecit]  multo 
majora  fugiens,  quam  ego  sequens.  Ille  enim  iit 
passim,  ego  ordinatim.  Quacumque  iit,  ergastula 
solvit,  homines  arripuit.  Constitit  nusquam  prius, 
quam  ad  Vada  venit.  Quem  locum  volo  tibi  esse 
notum.  Jacet  inter  Apenninum  et  Alpes,  impedi- 
tissimus  ad  iter  faciendum. 

Cum  abessem  ab  eo  millia  passuum  triginta,  et  se 
jam  Ventidius  conjunxisset ;  concio  ejus  ad  me  est 
allata ;  in  qua  petere  ccepit  a  militibus,  ut  se  trans 
Alpes  sequerentur :  sibi  cum  M.  Lepido  convenire. 
Succlamatum  est,  et  frequenter,  a  militibus  Ventidia- 
nis,  (nam  suos  valde  quam  paucos  habet)  sibi  aut 
in  Italia  pereundum  esse,  aut  vincendum :  et  orare 
co?perunt,  ut  Pollentiam  iter  facerent.  Cum  susti- 
nere  eos  non  posset,  in  posterum  diem  iter  suum 
contulit. 

Hac  re  mihi  nuntiata,  statim  quinque  cohortes 
Pollentiam  praemisi,  meumque  iter  eo  contuli.  Hora 
ante,  praesidium  meum  Pollentiam  venit,  quam  Tre- 
bellius  cum  equitibus.  Sane  quam  sum  gavisus ;  in 
hoc  enim  victoriam  puto  consistere.  In  spem  vene- 
rant,  quod  neque  Planci  quatuor  legiones  omnibus 
suis  copiis  pares  arbitrabantur,  neque  ex  Italia  tam 

celeriter  exercitum  trajici  posse  credebant.  Quos 
ipsi  adhuc  satis  arroganter  Allobroges,  equitatusque 
omnis,  qui  eo  praemissus  erat  a  nobis,  sustinebant; 
nostroque  adventu  sustineri  facilius  posse  confidimus. 
Tamen,  si  quo  etiam  casu  Isaram  se  trajecerint,  ne 
quod  detrimentum  reipublicae  injungant,  summa  a 
nobis  dabitur  opera. 

Vos  magnum  animum  optimamque  spem  de  sum- 
ma  re  pubhca,  habere  volumus,  cum  et  nos  et  exerci- 
tus  nostros,  singulari  concordia  conjunctos,  ad  omnia 
pro  vobis  videatis  paratos.  Sed  tamen  nihil  de  dili- 
gentia  remittere  debetis,  dareque  operam,  ut  quam 
iparatissimi,  et  ab  exercitu  reiiquisque  rebus,  pro  ves- 
tra  salute  contra  sceleratissimam  conspirationem  hos- 
tium  confligamus  ;  qui  quidem  eas  copias,  quas  diu 
simulatione  rei  publicae  comparabant,  subito  ad  pa- 
triae  periculum  converterunt.  Vale, 


( 14.)  M.  T.  C.  D.  BRUTO,  IMP.  CONS.  DES. 
S.  P.  D. 

(Argumentum*  —  Bruti  literis  respondet  de  de- 
cemviris,  de  legionibus  perducendis,  de  pecunia,  de 
hominum  admiratione  ob  renatum  bellum  :  cujus 
exitus  ne  timeatur,  Bruti  partes  et  munus  esse  dicit.) 


Mirabiliter,  mi  Brute,  laetor,  mea  consilia  meas- 
que  sententias  a  te  probari  de  decemviris,  de  ornan- 
do  adolescente.  Sed  quid  refert  ?  Mihi  crede,  ho- 
mini  non  glorioso :  plane  jam,  Brute,  frigeo.  Of- 
yavov  enim  erat  meum  senatus :  id  est  jam  dissolu- 
tum.  Tantam  spem  attulerat  exploratae  victoriae  tua 
praeclara  Mutina  eruptio,  fuga  Antonii,  conciso  ex- 
ercitu,  ut  omnium  animi  relaxati  sint,  meaeque  illae 
vehementes  contentiones  tamquam  aKiafxa.-^teci  esse 
vidcantur. 

Sed,  ut  ad  rem  rcdeain,   lcgionem  Martiam  et 

2  g  3 

quartam  negant,  qui  illas  norunt,  ulla  conditione  ad 
te  posse  perduci.  Pecuniae,  quam  desideras,  ratio  po- 
test  haberi ;  eaque  habebitur.  De  Bruto  arcessendo, 
Caesareque  ad  Italiae  praesidium  tenendo,  valde  tibi 
assentior.  Sed,  ut  scribis,  habes  obtrectatores ;  quos 
equidem  facillime  sustineo :  sed  impediunt  tamen. 

Ex  Africa  legiones  exspectantur.  Sed  bellum  is- 
tic  renatum  mirantur  homines.  Nihil  tam  praeter 
spem  unquam.  Nam,  die  tuo  natali  victoria  nuntiata, 
in  multa  saecula  videbamus  rempublicam  liberatam. 
Novi  timores  retexunt  superiora.  Scripsisti  autem  ad 
me  iis,  quas  Idibus  Maiis  dedisti,  modo  te  acce- 
pisse  a  Planco  literas,  non  recipi  a  Lepido  Antoni- 
um.  Id  si  ita  est,  omnia  faciliora :  sin  aliter,  mag- 
num  negotium ;  cujus  exitum  ne  extimescam,  tuae 
partes  sunt.  Ego  plus,  quam  feci,  facere  non  pos- 
sum.  Te  tamen  (id,  quod  spero)  omnium  maximum 
et  clarissimum  videre  cupio.  Vale. 


( 15.)  M.  T.  C.  D.  BRUTO,  IMP.  COS.  DES. 
S.  P.  D. 

(Argumentum.  —  Laudat  officium  et  diligentiam 
Bruti ;  cujus  et  collegae  concordiam  omnibus  gratam 
esse  signiricat :  et  hortatur,  ut  secum  jam  ipse  cer- 
tet.) 

Etsi  mihi  tuae  literae  jucundissimae  sunt,  tamen  ju- 
cundius  fuit,  quod,  in  summa  occupatione  tua,  Plan- 
co  collegae  mandasti,  ut  te  mihi  per  literas  excusa- 
ret :  quod  fecit  ille  diligenter.  Mihi  autem  nihil  ama- 
bilius  officio  tuo  et  diligentia.  Conjunctio  tua  cum 
collega,  concordiaque  vestra,  quae  literis  communi- 
bus  declarata  est,  S.  P.  Q.  R.  gratissima  accidit. 
Quod  superest,  perge,  mi  Brute,  et  jam  non  cum 
aliis,  sed  tecum  ipse,  certa.  Plura  scribere  non  de- 
beo,  praesertim  ad  te,  quo  magistro  brevitatis  uti 

cogito.  Literas  tuas  vehementer  exspecto,  et  quidem 
tales,  quales  maxime  opto.  Vale. 


(16.)  M.  T.  C.  D.  BRUTO,  IMP.  COS.  DES. 
S.  P.  D. 

(Argumcntum.  —  Commendat  Lamiam  in  peti- 
tione  praeturae.) 


Permagni  interest,  quo  tibi  haec  tempore  epistola 
reddita  sit ;  utrum  cum  sollicitudinis  aliquid  haberes, 
an  cum  ab  omni  molestia  vacuus  esses.  Itaque  ei 
praecepi,  quem  ad  te  misi,  ut  tempus  observaret 
epistolae  tibi  reddendae.  Nam,  quemadmodum,  co- 
ram  qui  ad  nos  intempestive  adeunt,  molesti  saepe 
sunt,  sic  epistolae  offendunt,  non  loco  redditae.  Si 
autem  (ut  spero)  nihil  te  perturbat,  nihil  impedit ; 
et  ille,  cui  mandavi,  satis  scite  et  commode  tempus 
ad  te  cepit  adeundi ;  confido,  me,  quod  velim,  fa- 
cile  a  te  impetraturum. 

L.  Lamia  praeturam  petit.  Hoc  ego  utor  uno  om- 
nium  plurimum.  Magna  vet^-  fas,  magna  consuetu- 
do  intercedit :  quodque  plurimum  valet,  nihil  mihi 
ejus  est  familiaritate  jucundius.  Magno  praeterea 
beneficio  ejus,  magnoque  merito,  sum  obligatus. 
Nam,  Clodianis  temporibus,  cum  equestris  ordinis 
princeps  esset,  proque  mea  salute  acerrime  propug- 
naret,  a  Gabinio  consule  relegatus  est ;  quod  ante  id 
tempus  civi  Romano  contigit  nemini.  Hoc  cum  po- 
pulus  Romanus  meminerit,  me  ipsum  non  memi- 
nisse  turpissimum  est. 

Quapropter  persuade  tibi,  mi  Brute,  me  petere 
praeturam.  Quamquam  enim  Lamia  summo  splen- 
dore,  summa  gratia  est,  magniflcentissimo  munere 
aedilicio ;  tamen,  quasi  ea  ita  non  essent,  ego  sus- 
cepi  totum  negotium.  Nunc,  si  me  tanti  facis,  quanti 
ccrte  facis,  quando  equitum  centurias  tenes,  in  queis 

regnas,  mitte  ad  Lupum  nostrum,  ut  is  nobis  eas 
centurias  conficiat.  Non  tenebo  te  pluribus.  Ponam 
in  extremo  quod  sentio.  Nihil  est,  Brute,  cum  om- 
nia  a  te  exspectem,  quod  mihi  gratius  facere  possis. 


( 17.)  M.  T.  C.  D.  BRUTO,  IMP.  S.  D. 

(Argumentum Commendat  eumdem  Lamiam, 

?cripta  epistola  brevi  post  superiorem.) 


Lamia  uno  omnium  familiarissime  utor.  Magna 
ejus  in  me,  non  dico  cmcia,  sed  merita  ;  eaque  sunt 
populo  Romano  notissima.  Is,  magnificentissimo 
munere  aodilitatis  perfunctus,  petit  prseturam  ;  om- 
nesque  intelligunt,  nec  dignitatem  ei  deesse,  nec 
gratiam.  Sed  is  ambitus  exstare  videtur,  ut  ego  om- 
nia  pertimescam,  totamque  petitionem  Lamias  mihi 
sustinendam  putem.  In  ea  re  quantum  me  possis  ad- 
juvare,  facile  perspicio:  nec  vero,  quantum  mea 
causa  velis,  dubito. 

Velim  igitur,  mi  Brute,  tibi  persuadeas,  nihil  me 
majore  studio  a  te  *  "vere,  nihil  te  mihi  gratius  fa- 
cere  posse,  quam  si,  omnibus  tuis  opibus,  omni  stu- 
dio,  Lamiam  in  petitione  juveris :  quod  ut  facias, 
vehementer  te  rogo.  Vale. 


( 18.)  M.  T.  C.  D.  BRUTO,  IMP.  COS.  DES. 
S.  D. 

(Argumcntum.  —  Reprehendit  in  Decimo  non- 
nullam  timoris  significationem.  Scripta  post  Hir- 
tium  et  Pansam  consules  interfectos.) 


Etsi,  ex  mandatis  quae  Galbas  Volumnioque  ad 
senatum  dedisti,  quid  timendum  suspicandumque 
putares,    suspicabamur ;    tamen  timkliora  mandata 

videbantur,  quam  erat  dignum  tua  populique  Rc- 
mani  victoria.  Senatus  autem,  mi  Brute,  fortis  est, 
et  habet  fortes  duces.  Itaque  moleste  ferebat,  se  a  te 
(quem  omnium,  quicumque  fuissent,  fortissimum 
judicaret)  timidum  atque  ignavum  judicari.  Etenim 
cum,  te  incluso,  spem  maximam  omnes  habuissent 
in  tua.  virtute,  florente  Antonio  ;  quis  erat,  qui  quid- 
quam  timeret,  profligato  illo,  te  liberato  ?  Nec  vero 
Lepidum  timebamus.  Quis  enim  esset,  qui  illum 
tam  furiosum  arbitraretur,  ut,  qui  in  maximo  bello 
pacem  velle  se  dixisset,  is  in  optatissima  pace  bellum 
reipublicae  indiceret  ? 

Nec  dubito,  quin  tu  plus  provideas.  Sed  tamen, 
tam  recenti  gratulatione,  quam  tuo  nomine  ad  om- 
nia  Deorum  templa  fecimus,  renovatio  timoris  mag- 
nam  molestiam  afferebat.  Quare  veUm  equidem  (id, 
quod  spero)  ut  plane  abjectus  et  fractus  sit  Antonius : 
sin  aliquid  virium  forte  collegerit ;  sentiet,  nec  se- 
natui  consilium,  nec  populo  Romano  virtutem  dees- 
se,  nec  reipublicae,  te  vivo,  imperatorem.  XIV  Cal. 
Jun.  Vale. 


( 19.)  D.  BRUTUS  M.  T.  C.  S.  P.  D. 

(Argumentum.  —  Reipublicae  vicem  timet :  Vice* 
tinos  commendat.) 


Ad  senatum  quas  literas  misi,  velim  prius  perlc- 
gas,  et,  si  qua  tibi  videbuntur,  commutes.  Necessa- 
rio  me  scripsisse,  ipse  animadvertes.  Nam,  cum  pu- 
tarem,  quartam  et  Martiam  legiones  mecum  futuras, 
ut  Druso  Pauloque  placuerat,  vobis  assentientibus ; 
minus  de  reliquis  rebus  laborandum  existimavi. 
Nunc  vero,  cum  sim  cum  tironibus  egentissimis, 
valde  et  meam  et  vestram  vicem  timeam,  necesse 
est.  Vicetini  me  et  M.  Brutum  prsecipue  observant. 
His  ne  quam  patiare  injuriam  fieri  in  senatu  verna- 

rum  causa,  a  te  peto.  Causam  habent  optimam,  of- 
ficium  in  rempublicam  summum ;  genus  hominum 
adversariorum  seditiosum  et  inertissimum.  XII  Ca- 
lend.  Jun.  Vercellis. 


(20.)  D.  BRUTUS,  IMP.  COS.  DES.  M.  T.  C. 
S.  P.  D. 

(Argumcntum.  —  Timere  se  ait  Ciceronis  causa ; 
eumque  monet,  ut  veteranorum  animos  sibi  conci- 
liet.) 


Quod  pro  me  non  facio,  id  pro  te  facere  meus  in 
te  amor,  tuaque  officia  cogunt,  ut  timeam.  Saepe 
enim  mihi  cum  esset  dictum,  neque  a  me  contem- 
tum ;  novissime  Labeo  Segulius,  homo  sibi  similli- 
mus,  narravit  mihi,  apud  Caesarcm  se  fuisse,  niul- 
tumque  sermonem  de  te  habitum  esse :  ipsum  Cae- 
sarem  nihil  sane  de  te  questum,  nisi  [dictum,]  quod 
diceret  te  dixisse,  "  laudandum  adolescentem,  or- 
nandum,  tollendum :"  se  non  esse  commissurum,  ut 
tolli  possit.  Hoc  ego  Labeonem  credo  illi  retulisse, 
aut  tinxisse  dictum,  non  ab  adolescente  prolatum. 
Veteranos  vero  pessime  loqui,  volebat  Labeo  me  cre- 
dere,  et  tibi  ab  iis  instare  periculum ;  maximeque 
indignari,  quod  in  decemviris  neque  Caesar  neque 
ego  habiti  essemus,  atque  omnia  ad  vestrum  arbi- 
trium  essent  collata. 

Haec  cum  audissem,  et  jam  in  itinere  essem, 
committendum  non  putavi,  prius  ut  Alpes  transgre- 
derer,  quam,  quid  istic  ageretur,  scirem.  Nam  de 
tuo  periculo,  crede  mihi,  jactatione  verborum,  et  de- 
nuntiatione  periculi,  sperare  eos,  te  pertimefacto, 
adolescente  impulso,  posse  magna  consequi  praemia ; 
et  totam  istam  cantilenam  cx  hoc  pendere,  ut  quam 
plurimum  lucri  faciant. 

Neque  tamen  non  te  cautum  esse  volo,  et  insi- 

dias  vitantem.  Nihil  enim  tua  mihi  vita  potest  esse 
jucundius,  neque  carius.  Ulud  vide,  ne,  timendo, 
magis  timere  cogare  ;  et,  quibus  rebus  potest  occurri 
veteranis,  occurras.  Primum,  quod  desiderant  de  de- 
cemviris,  facias  :  deinde  de  praemiis.  Si  tibi  videtur, 
agros  eorum  militum,  qui  cum  Antonio  veterani  fue- 
runt,  his  dandos  censeas  ab  utrisque  nobis  :  de  num- 
mis,  lente  ac  ratione  habita  pecuniae :  Senatum  de 
ea  re  constituturum.  Quatuor  legionibus  iis,  quibus 
agros  dandos  censuistis,  video  facultatem  fore  ex 
agris  Sullanis  et  agro  Campano.  ^Equaliteraut  sorte 
agros  legionibus  assignari  puto  oportere. 

Haec  me  tibi  scribere  non  prudentia  mea  hortatur, 
sed  amor  in  te,  et  cupiditas  otii ;  quod  sine  te  con- 
sistere  non  potest.  Ego,  nisi  valde  necesse  fuerit,  ex 
Italia  non  excedam.  Legiones  armo,  paro:  spero 
me  non  pessimum  exercitum  habiturum  ad  omnes 
casus  et  impetus  hominum.  De  exercitu,  quem  Pan- 
sa  habuit,  legionem  mihi  Caesar  non  remittit.  Ad 
has  literas  statim  mihi  rescribe  ;  tuorumque  aliquem 
mitte,  si  quid  reconditum  magis  erit,  meque  scire 
opus  putaris.  Vale.  VIII  Cal.  Jun.  Eporedia. 


(21.)  M.  T.  C.  D.  BRUTO,  IMP.  S.  P.  D. 

(Argumentum.  —  Respondet  superiori  epistolae.) 


Dii  isti  Segulio  male  faciant,  homini  nequissimo 
omnium,  qui  sunt,  qui  fuerunt,  qui  futuri  sunt ! 
Quid  ?  tu  illum  tecum  solum,  aut  cum  Caesare? 
qui  neminem  praetermiserit,  quicum  loqui  potuerit, 
cui  non  eadem  ista  dixerit.  Te  tamen,  mi  Brute, 
sic  amo,  ut  debeo,  quod  istud,  quidquid  esset  nuga- 
rum,  me  scire  voluisti.  Signum  enim  magnum  amo- 
ris  dedisti.  Nam,  quod  idem  Segulius,  veteranos 
queri  quod  tu  et  Caesar  in  decemviris  non  essetis, 
utinam  ne  ego  quidem  essem  !  Quid  enim  moles- 
tius  ?  Sed  tamen,  cum  ego  sensissem,  de  iis  qui  ex« 

ercitus  haberent,  sententiam  ferri  oportere;  iidem 
illi,  qui  solent,  reclamarunt.  Itaque  excepti  etiam 
estis,  me  vehementer  repugnante.  Quocirca,  Segulium 
negligamus,  qui  res  novas  quaerit :  non  quo  veterem 
comederit ;  nullam  enim  habuit :  sed  hanc  ipsam 
recentem  novam  devoravit. 

Quod  autem  scribis,  te,  quod  pro  te  ipso  non  fa- 
cias,  id  pro  me,  ut  de  me  timeas  aliquid ;  omni  te, 
vir  optime,  mihique  carissime,  Brute,  de  me  metu 
libero.  Ego  enim,  quse  provideri  poterunt,  non  fal- 
lar  in  iis  :  qu.se  cautionem  non  habebunt,  de  his  non 
ita  valde  laboro.  Sim  enim  impudens,  si  plus  postu- 
lem,  quam  homini  a  rerum  natura  tribui  potest. 

Quod  mihi  praecipis,  ut  caveam,  ne,  timendo,  ma- 
gis  timere  cogar  ;  et  sapienter  et  amicissime  praeci- 
pis.  Sed  velim  tibi  persuadeas,  cum  te  constet  excel- 
lere  hoc  genere  virtutis,  ut  nunquam  extimescas, 
nunquam  perturbere,  me  huic  tuae  virtuti  proxime 
accedere.  Quamobrem  neque  metuam  quidquam,  et 
cavebo  omnia.  Sed  vide,  ne  tua  jam,  mi  Brute,  cul- 
pa  futura  sit,  si  ego  quidquam  timeam.  Tuis  enim 
opibus,  et  consulatu  tuo,  etiam  si  timidi  essemus, 
tamen  omnemtimorem  abjiceremus;  praesertim  cum 
persuasum  omnibus  esset,  mihique  maxime,  a  te  nos 
unice  diligi. 

Consiliis  tuis,  quae  scribis  de  quatuor  legionibus, 
deque  agris  assignandis  ab  utrisque  vestrdm,  vehe- 
menter  assentior.  Itaque,  cum  quidam  de  collegis 
nostris  agrariam  curationem  ligurrirent;  disturbavi 
rem,  totamque  vobis  integram  reservavi.  Si  quid 
erit  occultius,  et  (ut  scribis)  reconditum,  meorum 
aliquem  mittam,  quo  fidelius  ad  te  literae  perferan- 
tur.  Pridie  Nonas  Junii.   Vale. 

(22.)  M.T.  C.  D.  BRUTO,  IMP.  S.  P.  D. 

(Argumcntum. — CommendatAppiumClaudium, 
qui  cum  Antonio  se  conjunxerat ;  ut  ex  hostiurn 
numero  eximatur.) 

Cum  Appio  Claudio,  C.  F.  summa  mihi  necessi- 
tudo  est,  multis  cjus  officiis,  et  meis  mutuis,  con- 
stituta.  Peto  a  te  majorem  in  modum,  vel  humani- 
tatis  tuae  vel  mea  causa,  ut  eum  auctoritate  tua,  quae 
plurimum  valet,  conservatum  velis.  Volo,  te,  cum 
fortissimus  vir  cognitus  sis,  etiam  clementissimum 
existimari.  Magno  tibi  erit  ornamento,  nobilissimum 
adolescentem  beneficio  tuo  esse  salvum.  Cujus  qui- 
dem  causa  hoc  melior  debet  esse,  quod,  pietate  ad- 
ductus,  propter  patris  restitutionem,  se  cum  Anto- 
nio  conjunxit.  Quare,  etsi  minus  veram  causam  ha- 
bebis,  tamen  vel  probabilem  aliquam  poteris  indu- 
cere.  Nutus  tuus  potest  hominem,  summo  loco  na- 
tum,  summo  ingenio,  summa  virtute,  officiosissimum 
praeterea  et  gratissimum,  incolumem  in  civitate  re- 
tinere.  Quod  ut  facias,  ita  a  te  peto,  ut  majore  stu- 
dio,  magisve  ex  animo,  petere  non  possim.  Vale. 


(23.)  D.  BRUTUS  M.  T.  C.  S.  P.  D. 

(Argumentum.  —  Ut  bene  de  republica  speret, 
hortatur  Ciceronem,  cujus  literas  exspectat.) 

Nos  hic  valemus  recte ;  et,  quo  melius  valeamus, 
operam  dabimus.  Lepidus  commode  de  nobis  sen- 
tire  videtur.  Omni  timore  deposito,  debemus  libere 
reipublica?  consulere.  Quod  si  omnia  essent  aliena, 
tamen  tribus  tantis  exercitibus,  propriis  reipublica?, 
valentibus,  magnum  animum  habere  debebas,  quem 
et  semper  habuisti,  et  nunc,  fortuna  adjuvante,  au- 
gere  potes.  Qus?  tibi  superioribus  literis  mea  manu 
scripsi,  terrendi  tui  causa  homines  loquuntur.  Si 
frenum  momorderis,  peream,  si  te  omnes,  quot  sunt, 
conantem  loqui  ferre  poterunt.  Ego  (tibi  ut  antea 
scripsi)  dum  mihi  a  te  literae  veniant,  in  Italia  mora- 
bor.  VIII  Cal.  Jun.  Eporedia. 

(Epist.)  vol.  i.  2  h 

(  24.)   CICERO  D.  BRUTO  S.  P.  D. 

(Argumcntum.  i —  Respondct  superiori  epistoke, 
qua  timorem  sibi  exemtum  dicit.  Addit,  quid  agen- 
dum  ei  sit ;  et  de  pecunia  decreta.) 


Narro  tibi :  antea  subirascebar  brevitati  tuarum 
literarum  :  nunc  mihi  loquax  esse  videor.  Te  igitur 
imitabor.  Quam  multa,  quam  paucis  !  Te  recte  va- 
lere,  operamque  dare,  ut  quotidie  melius ;  Lepidum 
commode  sentire ;  tribus  exercitibus  quidvis  nos 
oportere  confidere.  Si  timidus  essem,  tamen  ista 
epistola  mihi  omnem  metum  abstersisses.  Sed,  ut 
mones,  frenum  momordi.  Etenim,  qui,  te  incluso, 
omnem  spem  habuerim  in  te,  quid  nunc  putas  ? 
Cupio  jam  vigiliam  meam,  Brute,  tibi  tradere ;  sed 
ita,  ut  ne  desim  constantia?  meas.  Quod  scribis,  in 
Italia  te  moraturum,  dum  tibi  literae  meae  veniant ; 
si  per  hostem  licet,  non  erraris  :  multa  enim  Romae. 
Sin  adventu  tuo  bellum  conrici  potest,  nihil  sit  anti- 
quius.  Pecunia,  expeditissima  quae  erat,  tibi  decreta 
est.  Habes  amantissimum  Servium.  Nos  non  de.su- 
mus.  Vale.  VIII  Idus  Junias. 


(25.)  M.  T.  C.  D.  BRUTO  S.  P.  D. 

[Argumcntum Exspectari  a  se  Bruti  literas 

ait :  sibi  nihil  esse  quod  scriberet :  in  ipso  et  Planco 
spem  omnem  esse.) 


Exspectanti  mihi  tuas  quotidie  literas,  Lupus 
noster  subito  denuntiavit,  utad  te  scriberem,  si  quid 
vellem.  Ego  autem,  etsi,  quod  scriberem,  non  ha- 
bebam,  (Acta  enim  ad  te  mitti  sciebam,  inanem  au- 
tem  sermonem  literarum  tibi  injucundum  csse  au- 
diebam)  brevitatem  secutus  sum,  te  magistro.    Sci- 

to  igitur,  in  te  et  in  collega  spem  omnem  esse.  De 
Bruto  autem  nihil  adhuc  certi :  quem  ego,  quemad- 
modum  praecipis,  privatis  literis  ad  bellum  commune 
vocare  non  desino  :  qui  utinam  jam  adesset !  Intes- 
tinum  Urbis  malum,  quod  est  non  mediocre,  minus 
timeremus.  Sed  quid  ago  ?  Non  imitor  Xaxojvicr/uov 
tuum :  altera  jam  pagella  procedit.  Vince,  et  vale. 
XIV  Cal.  Quintiles. 


(26.)  D.  BRUTUS,  IMP.  M.  T.  C.  S.  P.  D. 

(Argvmentufju — Sollicitus  ob  Antonii  cum  Le- 
pido  conjunctionem,  legiones  quamprimum  sibi  et 
stipendium  mitti  postulat.) 


In  maximo  meo  dolore,  hoc  solatio  utor,  quod  in- 
telligunt  homines,  non  sine  causa  me  timuisse  ista, 
quae  acciderunt.  Deliberent,  utrum  trajiciant  legio- 
nes  ex  Africa,  [necne,]  et  ex  Sardinia,  et  Brutum 
arcessant,  necne  :  et  mihi  stipendium  dent,  anmon  de- 
cernant.  Ad  senatum  literas  misi.  Crede  mihi,  nisi 
ista  omnia  ita  fiant,  quemadmodum  scribo,  magnum 
nos  omnes  adituros  periculum.  Rogo  te,  videte,  qui- 
bus  hominibus  negotium  detis,  qui  ad  me  legiones 
adducant.  Et  fide  opus  est,  et  celeritate.  III  Non. 
Jun.  ex  castris. 


(27.)  M.  CICERO  MATIO  S. 

{Argitmentum.  —  Questus  erat  Matius,  accusari 
se  a  Cicerone,  tum  quod  in  lege  quadam  Caesaris 
suftragium  tulisset,  tum  etiam  quod  ludos,  Csesari 
mortuo  ab  Octaviano  datos,  curasset.  Cicero  se  ita 
purgat,  ut  aherum  negari  a  se  dicat,  alterum  de- 
fendi.) 

Nondum  satis  constitui,  molestiaene  plus  an  volup- 
tatis  attulerit  mihi  Trebatius  noster,  homo  cum  ple- 
nus  officii,  tum  utriusque  nostrum  amantissimus. 
Nam,  cum  in  Tusculaimm  vesperi  venissem,  postri- 
die  ille  ad  me,  nondum  satis  firmo  corpore  cum  es- 
set,  maue  venit.  Quem  cum  objurgarem,  quod  pa- 
rum  valetudini  parceret ;  tum  ille,  nihil  sibi  lon- 
gius  fuisse,  quam  ut  me  videret.  Num  quidnam, 
inquam,  novi  ?  Detulit  ad  me  querelam  tuam  :  de 
qua  prius  quam  respondeo,  pauca  praeponam. 

Quantum  memoria  repetere  praeterita  possum,  ne- 
mo  est  mihi  te  amicus  antiquior.  Sed  vetustas  habet 
aliquid  commune  cum  multis ;  amor  non  habet. 
Dilexi  te,  quo  die  cognovi ;  meque  a  te  diligi  judica- 
vi.  Tuus  deinde  discessus,  isque  diuturnus,  ambitio 
nostra,  et  vitae  dissimilitudo,  non  est  passa  voluntates 
nostras  consuetudine  conglutinari.  Tuum  tamen  erga 
me  animum  agnovi  mulds  annis  ante  bellum  civile, 
cum  Caesar  esset  in  Gallia.  Quod  enim  vehementer 
mihi  utile  essc  putabas,  nec  inutile  ipsi  Caesari,  per- 
fecisti,  ut  ilJe  me  diligeret,  coleret,  haberet  in  suis. 

Multa  prastereo,  quae  temporibus  illis  inter  nos 
familiarissime  dicta,  scripta,  communicata  sunt: 
graviora  enim  consecuta  sunt.  Et  initio  belli  civilis 
cam  lirundisium  vcrsus  ires  ad  Caesarem,  venisti  ad 
jne  in  Formianum.  Primum,  hoc  ipsum  quanti, 
pnesertim  temporibus  illis  !  Deinde  oblitum  me  pu- 
tas  consilii,  sermonis,  humanitatu  tuae  ?  quibus  rebus 
interesse  memini  Trebatium.  Nec  vero  sum  oblitus 
litcrarum  tuarum,  quas  ad  me  misisti,  cum  Caesari 
obviam  venisses,  in  agro,  ut  arbitror,  Trebulano. 

Secutum  illud  tempus  est,  cum  me  ad  Pompeium 
proticisci,  sive  pudor  meus  coegit,  sive  officium,  sive 
fortuna.  Quod  officium  tuum,  quod  studium  vel  in 
absentem  me,  vel  in  praesentes  meos,  defuit  ?  quem 
porro  omnes  mei  et  mihi  et  sibi  te  amiciorem  judica- 
verunt?  Veni  Brundisium :  obiitumne  me  putas, 
qua  celeritate,  ut  primum  audieris,  ad  me  Tarcnto 

advolaris  ?  quae  tua  fuerit  assessio,  oratio,  confirma- 
tio  animi  mei,  fracti  communium  miseriarum  metu  ? 

Tandem  aliquando  Romae  esse  ccepimus:  quid 
defuit  nostrae  familiaritati  ?  In  maximis  rebus  quo- 
nam  modo  me  gererem  adversus  Caesarem,  usus  tuo 
consilio  sum.  In  reliquis  officiis,  cui  tu  tribuisti,  ex- 
cepto  Caesare,  praeter  me,  ut  domum  ventitares,  ho- 
rasque  multas  saepe  suavissimo  sermone  consumeres  ? 
tum,  cum,  etiam,  (si  meministi)  ut  haec  <p<?\.oa-otpou- 
jueva  scriberem,  tu  me  impulisti..  Post  Caesaris  red- 
itum,  quid  tibi  majori  curae  fuit,  quam  ut  essem  ego 
illi  quam  familiarissimus  ?  quod  effeceras. 

Quorsum  igitur  haec  oratio  longior,  quam  puta- 
ram  ?  Quia  sum  admiratus,  te  (qui  haec  nosse  debe- 
res),  quidquam  a  me  commissum,  quod  esset  alie- 
num  nostra  amicitia,  credidisse.  Nam,  praeter  haec 
quae  commemoravi,  qua?  testata  sunt  et  illustria,  ha- 
beo  multo  occultiora,  quae  vix  verbis  exsequi  possum. 
Omnia  me  tua  delectant ;  sed  maxime  maxima  cum 
fides  in  amicitia,  consilium,  gravitas,  constantia; 
tum  lepos,  humanitas,  literae.  Quapropter  redeo 
nunc  ad  querelam. 

Ego  te  sufFragium  tulisse  in  illa  lege,  primum  non 
credidi:  deinde,  si  credidissem,  nunquam  id  sine 
aliqua  justa  causa.  existimarem  te  fecisse.  Dignitas 
tua  facit,  ut  animadvertatur,  quidquid  facias ;  male- 
volentia  autem  hominum,  ut  nonnulla  durius,  quam 
a  te  facta  sint,  proferantur.  Ea  tu  si  non  audis,  quid 
dicam,  nescio.  Equidem,  si  quando  audio,  tam  dc- 
fendo,  quam  me  scio  a  te  contra  iniquos  meos  solere 
defendi.  Defensio  autem  est  duplex.  Alia  sunt,  quae 
liquido  negare  soleam,  ut  de  isto  ipso  suffragio;  alia, 
quae  defendam  a  te  pie  fieri  et  humane,  ut  de  cura- 
tione  ludorum. 

Sed  te,  hominem  doctissimum,  non  fugit,  si 
Caesar  rex  fuerit,  quod  mihi  quidem  videtur,  in 
utramque  partcm  dc  tuo  officio  disputari  posse ;  vel 
in  cam,  qua  ego  uti  solco,  laudandam  essc  fidem  ct 

hunianitatem  tuam,  qui  amicum  etiam  mortuum 
diligas,  vel  in  eam,  qua  nonnulli  utuntur,  liberiatem 
patriae  vitae  amici  anteponendam. 

Ex  his  sermonibus  utinam  essent  delatre  ad  te  diV 
putationes  meae !  Illa  vero  duo,  quae  maxima  sunt 
laudum  tuarum,  quis  aut  libentius,  quam  ego,  com- 
memorat,  aut  saepius?  te  et  non  suscipiendi  belli 
civilis  gravissimum  auctorem  fuisse,  et  moderandae 
victoriae ;  in  quo  qui  mihi  non  assentiretur,  inveni 
neminem.  Quare  habeo  gratiam  Trebatio,  familiari 
nostro,  qui  mihi  dedit  causam  harum  literarum  ;  qui- 
bus  nisi  credideris,  me  omnis  officii  et  humanitati* 
expertem  judicaris ;  quo  nec  mihi  gravius  quidquam 
potest  esse,  nec  a  te  alienius.  Vale. 


( 28.)  MATIUS  CICERONI  S. 

[Argutncftfum Respondet  superiori  Ciceronis  ; 

purgatque  se  adversus  vituperatores.) 


Magnam  voluptatem  ex  tuis  literis  cepi,  quod, 
quam  speraram  atque  optaram,  habere  te  de  me 
opinionem,  cognovi.  De  qua  etsi  non  dubitabam, 
tamen,  quia  maximi  aestimabam,  ut  incorrupta  ma- 
neret,  laborabam.  Conscius  autem  mihi  eram,  nihil 
a  me  commissum  esse,  quod  boni  cujusquam  oflfen- 
deret  animum.  Eo  minus  credebam,  plurimis  atque 
optimis  artibus  ornato  tibi  temere  quidquam  persua- 
deri  potuisse,  praesertim  in  quem  mea  propensa  et 
perpetua  fuisset  atque  esset  benevolentia.  Quod 
quando,  ut  volui,  scio  esse ;  respondebo  criminibus, 
quibus  tu  pro  me  (ut  par  erat,  tua  singulari  boni- 
tate  et  amicitia  nostra)  sa?pe  restitisti.  Nota  enim 
mihi  sunt,  qua?  in  me  post  Caesaris  mortem  contule- 
rint. 

Vitio  mihi  dant,  quod  mortem  hominis  necessarii 
gravitcr  fcro,  atque  eum,  qucm  dilexi.  periisse  indig- 

nor.  Aiunt  enim,  patriam  amieitiae  pracponendam 
csse  ;  proinde  ac  si  jam  vicerint,  obitum  ejus  reipu- 
blicae  fuisse  utilem.  Sed  non  agam  astute.  Fateor, 
me  ad  istum  gradum  sapientiae  non  pervenisse.  Ne- 
que  enim  Caesarem  in  dissensione  civili  sum  secutus  ; 
sed  amicum,  quamquam  re  offendebar,  tamen  non 
deserui :  neque  bellum  unquam  civile,  aut  etiam  cau- 
sam  dissensionis,  probavi ;  quam  etiam  nascentem 
exstingui,  summe  studui. 

Itaque,  in  victoria  hominis  necessarii,  neque  hono- 
ris  neque  pecuniae  dulcedine  sum  captus;  quibus 
praemiis  reliqui  (minus  apud  eum,  quam  ego,  cum 
possent)  immoderate  sunt  abusi.  Atque  etiam  res 
familiaris  mea  lege  Caesaris  deminuta  est;  cujus 
beneficio  plerique,  qui  Caesaris  morte  laetantur,  re- 
manserunt  in  civitate.  Civibus  victis  ut  parceretur, 
teque,  ac  pro  mea  salute,  laboravi. 

Possum  igitur,  qui  omnes  voluerim  incolumes, 
eum,  a  quo  id  impetratum  est,  perrisse  non  indignari ; 
cum  praesertim  iidem  homines  illi  et  invidiae  et  exitio 
fuerint?  Plecteris  ergo,  inquiunt,  cum  factum  nos- 
trum  improbare  audes. 

O  superbiam  inauditam  !  alios  in  facinore  glori- 
ari,  aliis  ne  dolere  quidem  impunite  licere  !  At  haec 
etiam  servis  semper  libera  fuerunt,  timerent,  gau- 
derent,  dolerent,  suo  potius  quam  alterius  arbitrio : 
quae  nunc,  ut  quidem  isti  dictitant  libertatis  aucto- 
res,  metu  nobis  extorquere  conantur.  Sed  nihil  agun\ 
Nuilius  unquam  periculi  terroribus  ab  officio  aut  ab 
humanitate  desciscam.  Nunquam  enim  honestam 
mortem  fugiendam,  saepe  etiam  oppetendam,  putavi. 

Sed  quid  mihi  succensent,  si  id  opto,  ut  poeniteat 
eos  sui  facti  ?  Cupio  enim,  Caesaris  mortem  omni- 
bus  esse  acerbam.  At  debeo,  pro  civili  parte,  rempu- 
blicam  velle  salvam.  Id  quidem  me  cupere,  nisi  et 
ante  acta  vita,  et  reliqua  mea  spes,  tacente  me,  pro- 
bat,  dicendo  vincere  non  postulo.  Quare  majorem  m 

modum  te  rogo,  ut  rem  potiorem  oratione  ducas ; 
mihique,  si  sentis  expedire  recte  fieri,  credas  nullam 
communionem  cum  improbis  esse  posse. 

An,  quod  adoiescens  prsestiti,  cum  etiam  errare 
cum  excusatione  possem,  id  nunc,  setate  praecipitata, 
commutem,  ac  me  ipse  retexam  ?  Non  faciam  :  ne- 
que,  quod  displiceat,  committam,  prasterquam  quod 
hominis  mihi  conjunctissimi  ac  viri  amplissimi  doleo 
gravem  casum.  Quod  si  aliter  essem  animatus,  nun- 
quam,  quod  facerem,  negarem ;  ne  et  in  peccando 
improbus,  et  in  dissimulando  timidus  acvanus,  existi- 
marer. 

At  ludos,  quos  Caesaris  victoriae  Caesar  adolescens 
fecit,  curavi.  At  id  ad  privatum  officium,  non  ad 
statum  reipublicae,  pertinet.  Quod  tamen  munus  et 
hominis  amicissimi  memoriae  atque  honoribus  prae- 
stare,  etiam  mortui,  debui ;  et  optimae  spei  adoles- 
centi,  ac  dignissimo  Caesare,  petenti  negare  non  po- 
tui.  Veni  etiam  consulis  Antonii  domum  saepe,  salu- 
tandi  causa ;  ad  quem,  qui  me  parum  patriae  aman- 
tem  esse  existimant,  rogandi  quidem  aliquid  aut  au- 
ferendi  causa,  frequentes  ventitare  reperies. 

Sed  quae  haec  est  arrogantia,  quod  Caesar  nunquam 
interpellavit,  quin,  quibus  vellem,  atque  etiam  quos 
ipse  non  diligebat,  tamen  iis  uterer ;  eos,  qui  mihi 
amicum  eripuerunt,  carpendo  me,  efficere  conari,  ne, 
quos  velim,  diligam  ?  Sed  non  vereor,  ne  aut  meae 
vitae  modestia  parum  valitura  sit  in  posterum  contra 
falsos  rumores ;  aut  ne  etiam  ii,  qui  me  non  amant, 
propter  meam  in  Caesarem  constantiam,  non  malint 
mei  quam  sui  similes  amicos  habere.  Mihi  quidem 
si  optata  contingant,  quod  reliquum  est  vitae,  in  otio 
Rhodi  degam  :  sin  casus  aliquis  interpellarit,  ita  ero 
Romae,  ut  recte  fieri  semper  cupiam. 

Trebatio  nostro  magnas  ago  graiias,  quod  tuum 
crga  me  animum  simplicem  atquc  amicum  aperuit ; 
et  quod  euni,   quem  semper  lubenter  dilcxi,  quo 

raagis  jure  colere   atque  observarc  deberem,  fecit. 
Bene  vale,  et  me  dilige. 


{20.)  CICERO  APPIO  S. 

(Argumcntum.  —  Profecturus  in  Graeciam,  res 
suas  Appio  commendat,  commemoratis  ante  beneii- 
ciis  ab  ipso  acceptis.) 


Dubitanti  mihi  (quod  scit  Atticus  noster)  de  hoc 
toto  consilio  profectionis,  quod  in  utramque  partem 
in  mentem  multa  veniebant,  magnum  pondus  acces- 
sit,  ad  tollendamdubitationemjudiciumetconsilium 
tuum.  Nam  et  scripsisti  aperte,  quid  tibi  videretur ; 
et  Atticus  ad  me  sermonem  tuum  pertulit.  Semper 
judicavi,  in  te,  et  in  capiendo  consilio  prudentiam 
summam  esse,  et  in  dando  iidem :  maximeque  sum 
expertus,  cum,  initio  civilis  belli,  per  literas  te  con- 
suluissem,  quid  mihi  faciendum  esse  censeres  ;  eun- 
dumne  ad  Pompeium,  an  manendum  in  Italia. 
Suasisti,  ut  consulerem  dignitati  meae :  ex  quo,  quid 
sentires,  inteliexi :  et  sum  admiratus  fidem  tuam,  et 
in  consilio  dando  religionem ;  quod,  cum  aliud  malle 
amicissimum  tuum  putares,  antiquius  tibi  officium 
meum  quam  illius  voluntas  fuit. 

Equidem  et  ante  hoc  tempus  te  dilexi ;  et  semper 
me  a  te  diligi  sensi.  Et,  cum  abessem,  atque  in  mag- 
nis  periculis  essem,  et  me  absentem  et  meos  praesen- 
tes  a  te  cultos  et  defcnsos  esse,  memini.  Et,  post 
meum  reditum,  quam  familiariter  mecum  vixeris, 
quaeque  ego  de  te  et  senserim  et  prcedicarim,  omnes, 
qui  solent  hasc  animadvertere,  testes  habemus. 

Gravissimum  vero  judicium  de  mea  fide  et  con- 
stantia  fecisti,  cum  post  mortem  Caosaris  totum  te  ad 
amicitiam  meam  contulisti.  Quod  tuum  judicium, 
nisi  mea   summa  benevolentia  erga   te,    omnibus- 

que  nleritis,  comprobaro,  ipse  me  hominem  non  pu- 
tabo. 

Tu,  mi  Appi,  conservabis  amorem  tuum  (etsi 
more  magis  hoc  quidein  scribo,  quam  quo  te  ad- 
monendum  putem) ;  meaque  omnia  tuebere :  qure 
tibi  ne  ignota  essent,  Attico  niandavi;  a  me  autem, 
cum  paulum  otii  nacti  erimus,  uberiores  literas  ex- 
spectato.  Da  operarn  ut  valeas.  II oc  mihi  gratius 
iacere  nihil  potes. 


M.  TULLII  CICERONIS 
EPISTOLARUM 

AD  DIVERSOS 

LfBEIi   XII. 

( 1.)  M.  T.  C.  C.  CASSIO  S.  P.  D. 

(Argumentmn.  —  Factum  Dolabellas,  quo  aram 
Ca^saris  evertit,  laudat:  sublato  rege,  regnum  su- 
peresse  questus,  C.  Cassium  hortatur,  ut,  cum  Bru- 
to,  rempublicam  omni  perturbatione  liberet.) 

Finem  nullum  facio,  (mihi  crede)  Cassi,  de  te  et 
de  Bruto  nostro,  id  est,  de  tota  re  publica,  cogitandi, 
cujus  omnis  spes  in  vobis  est  et  in  D.  Bruto.  Quam 
quidem  jam  habeo  ipse  meliorem,  re  publica  a  Do- 
labella  meo  praeclarissime  gesta.  Manabat  enim  il- 
lud  malum  urbanum,  et  ita  corroborabatur  quotidie, 
ut  ego  quidem  et  Urbi  et  otio  diffiderem  urbano. 
Sed  ita  compressum  est,  ut  mihi  videamur  omne 
jam  ad  tempus  ab  illo  duntaxat  sordidissimo  periculo 
tuti  futuri. 

Reliqua  magna  sunt,  ac  multa ;  sed  posita  om- 
nia  in  vobis.  Quamquam  primum  quidque  explice- 
mus.  Nam,  ut  adhuc  quidem  actum  est,  non  regno, 
sed  rege,  liberati  videmur.   Interfecto  enim   rege, 

regios  oranes  nutus  tuemur.  Neque  vero  id  solum  ; 
sed  etiam,  quae  ipse  ille,  si  viveret,  non  faceret,  ea 
nos,  quasi  cogitata  ab  illo,  probamus.  Nec  ejus  qui- 
dem  rei  finem  video.  Tabulae  figuntur :  immunitates 
dantur :  pecuniae  maxima?  describuntur :  exsules  re- 
ducuntur :  senatus-consulta  falsa  referuntur ;  ut  tan- 
tummodo  odium  illud  hominis  impuri,  et  servitutis 
dolor  depulsus  esse  videatur;  respublica  jaceat  in  his 
perturbationibus,  in  quas  eam  ille  conjecit. 

Ilaec  omnia  vobis  sunt  expedienda :  nec  hoc  cogi- 
tandum,  satis  jam  habere  rempubhcam  a  vobis.  Ha~ 
bet  illa  quidem  tantum,  quantum  nunquam  mihi  in 
mentem  venit  optare ;  sed  contenta  non  est ;  et,  pro 
magnitudine  et  animi  et  beneficii  vestri,  a  vobis  mag- 
na  desiderat.  Adhuc  ulta  suas  injurias  est  per  vos, 
interitu  tyranni ;  nihil  amplius.  Ornamenta  vcro  nia 
qute  recuperavit  ?  an,  qucd  ei  mortuo  paret,  quem 
vivum  ferre  non  poterat  ?  cujus  a?ra  reflgere  debeba- 
mus,  ejus  etiam  chirographa  defendimus? 

At  enim  ita  decrevimus.  Fecimus  id  quidem,  tem- 
poribus  cedentes,  quae  valent  in  re  publica  plurimum  : 
sed  immoderate  quidam  et  ingrate  nostrii  facilitate 
abutuntur.  Verum  haec  propediem  et  multa  alia  co- 
ram.  Interim  sic  tibi  persuadeas,  mihi  (cum  reipu- 
blicae,  quam  semper  habui  carissimam,  tum  amoris 
nostri,  causa)  maximae  curae  esse  tuam  dignitatem. 
Da  operam  ut  valeas. 


(2.)  M.  T.  C.  C.  CASSIO  S.  P.  D. 

(Argumcntum.  —  Invehitur  in  Antonii  immode- 
ratam  potentiam  ;  reique  publicae  statum  describit.) 


Vehementer  laetor,  tibi  probari  sententiam  et  ora- 
tionem  meam ;  qua  si  sacpius  uti  liceret,  nihil  esset 
negotii,  libertatem  et  rempublicam  recuperare.  Sed 
homo  amens  et  perditus,  multoque  ncquior,   quam 

ille  ipse,  quem  tu  nequissimum  occisum  esse  dixisti, 
caedis  initium  quasrit :  nullamque  aliam  ob  causam, 
me  auctorem  fuisse  Caesaris  interficiendi  criminatur, 
nisi  ut  in  me  veterani  incitentur.  Quod  ego  pericu- 
lum  non  extimesco,  modo  vcstri  facti  gloriam  cum 
mea  laude  communicet.  Ita  nec  Pisoni,  qui  in  eum 
primus  invectus  est,  nullo  assentiente ;  nec  mihi,  qui 
idem  tricesimo  post  die  feci ;  nec  P.  Servilio,  qui  me 
est  consecutus,  tuto  in  senatum  venire  licet.  Coedem 
enim  gladiator  quasrit ;  ejusque  initium  a.  d.  XIII 
Calencl.  Octob.  a  me  se  facturum  putavit. 

At  quam  paratus  venerat,  cum  in  villa  Metcili 
complures  dies  commentatus  esset !  Quag  autem  in 
lustris  et  in  vino  commentatio  potuit  esse  ?  ltaque 
omnibus  est  visus  (ut  ad  te  antea  scripsi)  vomere  suo 
more,  non  dicere.  Quare,  quod  scribis,  te  confidere, 
auctoritate  et  eloquentia  nostra  aliquid  profici  posse ; 
nonnihil  (ut  in  tantis  malis)  est  profectum.  Intelligit 
enim  populus  Iiomanus,  tres  esse  consulares,  qui, 
quia,  quae  de  re  publica  bene  senserint,  libere  iocuti 
sint,  tuto  in  senatum  venire  non  possint.  Nec  est  prae- 
terea  quod  quidquam  exspectes.  Tuus  enim  necessa- 
rius  affinitate  nova  delectatur.  Itaque  jam  non  est 
studiosus  ludorum,  infinitoque  fratris  tui  plausu  di- 
rumpitur.  Alter  item  affinis  novis  commentariis 
Caesaris  delenitus  est. 

Sed  haoc  tclerabiiia :  iliud  nonferendum,  quodest, 
qui  vestro  anno  filium  suum  consuiem  futurum  pu- 
tet,  ob  eamque  causam,  se  huic  latroni  deservire  prae 
se  ferat.  Nam  L.  Cotta,  familiaris  meus,  fatali  qua- 
dam  desperatione,  ut  ait,  minus  in  senatum  venit.  L. 
Cassar,  optimus  et  fortissimus  civis,  valetudine  impe- 
ditur.  Ser.  Sulpicius,  et  summa  auctoritate,  et  op- 
time  sentiens,  non  adest.  Reliqucs,  (exceptis  desig- 
natis)  ignosce  mihi,  si  non  numero  consulares. 

Habes  auctores  consilii  publici.  Qui  numerus, 
etiam  bonis  rebus,  exiguus  esset,  quid  censes,  per- 
ditis  ?  Quare  spes  cst  omnis  in  vobis  ;  qui  si  idcirco 

(Epht.)  vol.  i.  2  i 

abestis,  ut  sitis  in  tuto ;  ne  in  vobis  quidem.  Sin 
aliquid  dignum  vestra  gloria  cogitatis ;  velim,  salvis 
nobis :  sin  id  minus,  res  tamen  publica  per  vos  brevi 
tempore  jus  suum  recuperabit.  Ego  tuis  neque  de- 
sum  neque  deero  :  qui  sive  ad  me  referent,  sive 
non,  mea  tibi  tamen  benevolentia  fidesque  praestabi- 
tur.  Vale. 


(  3.)  M.  T.  C.  C.  CASSIO  S.  P.  D. 

(Argumentum. —  Ejusdem  argumenti ;  ac  itidem 
in  Antonium  ejusque  socios  invehitur.) 


Auget  tuus  amicus  furorem  in  dies.  Primum,  in 
statua,  quam  posuit  in  Rostris,  inscripsit  "  Parenti 
optime  merito;"  ut  non  modo  sicarii,  sedjametiam 
parricidce,  judicemini ;  quid  dico,  judicemini?  judi- 
cemur  potius.  Vestri  enim  pulcherrimi  facti  ille  fu- 
riosus  me  principem  dicit  fuisse.  Utinam  quidem 
fuissem !  molestus  nobis  non  esset.  Sed  hoc  vestrum 
est ;  quod  cum  practeriit,  utinam  haberem,  quid  vo- 
bis  darem  consilii !  Sed  ne  mihi  quidem  ipsi,  reperio, 
quid  faciendum  sit.  Quid  enim  est,  quod  contra  vim 
sine  vi  fieri  possit  ?  Consilium  omne  autem  hoc  est 
illorum,  ut  mortem  Caesaris  persequantur. 

Itaque  a.  d.  sext.  Non.  Octob.  productus  in  con- 
cionem  a  Canutio,  turpissime  ille  quidem  discessit : 
sed  tamen  ea  dixit  de  conservatoribus  patrias,  quas 
dici  deberent  de  proditoribus.  De  me  quidem  non 
dubitanter,  quin  cmnia  de  meo  consilio  et  vos  fecisse- 
tis,  et  Canutius  faceret. 

Caetera  cujusmcdi  sint,  ex  hoc  judica,  quod  legato 
tuo  viaticum  eripuerunt,  Quid  eos  interpretari  putas, 
cum  hoc  faciunt  ?  Ad  hostem  scilicet  portari.  O  rem 
miseram!  dominum  ferre  non  potuimus:  conservo 
servimus.  Et  tamen,  me  quidem  favente  magis  quam 
sperante,  etiam  nunc  residet  spes  in  virtute  tua.  Sed 

ubi  sunt  copiae  ?  De  reliquo,  malo  te  ipsum  loqui  te- 
cum,  quam  nostra  dicta  cognoscere.  Vale. 


(4.)  M.  T.  C.  C.  CASSIO  S.  P.  D. 

{Argumentum.  —  Antonium  cum  Caesare  non  in- 
terfectum  fuisse  queritur.  De  senatu,  de  populo,  de 
legatis  ad  Antonium,  de  Dolabella  et  ipso  Cassio, 
scribit,  quas  sentiebat.) 


Vellem  Idibus  Martiis  me  ad  ccenam  invitasses : 
reliquiarum  nihil  fuisset.  Nunc  me  reliquiae  vestrae 
exercent,  et  quidem,  praeter  caeteros,  me :  quamquam 
egregios  consules  habemus,  sed  turpissimos  consu- 
lares :  senatum  fortem,  sed  infimo  quemque  honore 
fortissimum.  Populo  vero  nihil  fortius,  nihil  melius, 
Italiaque  universa.  Nihil  autem  fcedius  Philippo  et 
Pisone,  legatis,  nihil  flagitiosius;  qui  cum  essent 
missi,  ut  Antonio  ex  senatds  sententia  certas  res  nun- 
tiarent ;  cum  ille  earum  rerum  nulli  paruisset,  ultro 
ab  illo  ad  nos  intolerabilia  postulata  retulerunt.  Ita- 
que  ad  nos  concurritur :  factique  jam  in  re  salutari 
populares  sumus. 

Sed,  tu  quid  ageres,  quid  acturus,  ubi  denique 
esses,  nesciebam.  Fama  nuntiabat,  te  [isse]  in  Syri- 
am :  auctor  erat  nemo.  De  Bruto,  quo  propius  est, 
eo  firmiora  videntur  esse,  quae  nuntiantur.  Dolabella 
valde  vituperabatur  ab  hominibus  non  insulsis,  quod 
tibi  tam  cito  succederet,  cum  tu  vixdum  triginta  dies 
in  Syria  fuisses.  Itaque  constabat,  eum  recipi  in  Sy- 
riam  non  oportere. 

Summa  laus  et  tua  et  Bruti  est,  quod  exercitum 
praeter  spem  existimamini  comparasse.  Scriberem 
plura,  si  rem  causamque  nossem.  Nunc  quae  scribo, 
scribo  ex  opinione  hominum  atque  fama.  Tuas  lite- 
ras  avide  exspecto.  Vale. 

( 5.)  M.  T.  C.  C.  CASSIO  S.  P.  D. 

(Argumentum. — M.  Brutum  laudat,  ut  accenclat 
ejus  exemplo  Cassium  ad  imitationem  :  de  Muti- 
nensi  bello  addit,  et  de  statu  reipublicae.) 


Hiemem  credo  adhuc  prohibuisse,  quominus  de 
te  certum  haberemus,  quid  ageres,  maximeque  ubi 
esses.  Loquehantur  omnes  tamen,  (credo,  quod  vole- 
bant)  in  Syria  te  esse,  habere  copias.  Id  autem  co 
facilius  credebatur,  quia  simile  vero  videbatur.  Bru- 
tus  quidem  noster  egregiam  laudem  est  consecutus. 
Res  enim  tantas  gessit,  tamque  inopinatas,  ut  eae 
cum  per  se  gratae  essent,  tum  ornatiores  propter  cele- 
ritatem. 

Quod  si  tu  ea  tenes,  qua?  putamus,  magnis  subsi- 
diis  fulta  respublica  est.  A  prima  enim  ora  Graecia? 
usque  ad  iEgyptum,  optimorum  civium  imperiis 
muniti  erimus  et  copiis.  Quamquam,  nisi  me  falle- 
bat,  res  se  sic  habebat,  ut  totius  belli  omne  discrimen 
in  D.  Bruto  positum  videretur  :  qui  si,  ut  speraba- 
mus,  erupisset  Mutina,  nihil  belli  reliquum  fore  vide- 
batur.  Parvis  omnino  jam  copiis  obsidebatur,  quod 
magno  praesidio  Bononiam  tenebat  Antonius.  Erat 
autem  Claternae  noster  Hiitius,  ad  Forum  Corneli- 
jim  Cassar,  uterque  cum  firmo  exercitu :  magnas- 
que  Roma?  Pansa  copias  ex  delectu  Italia3  compara- 
bat. 

Hiems  adhuc  rem  geri  prohibuerat.  Hirtius  niliil 
nisi  considerate,  ut  mjhi  crebris  literis  significat,  ac- 
turus  videbatur.  Praeter  Bononiam,  Regium  Lepidi, 
Parmam,  totam  Galliam  tenebamus,  studiosissimam 
reipublicae.  Tuos  etiam  clientes  Transpadanos  miri- 
fice  conjunctos  cum  causa  habebamus.  Erat  firmissi- 
mus  senatus,  exceptis  consularibus  ;  ex  quibus  unus 
Jj.  Caesar  firmus  est  et  rectus.  Ser.  Sulpicii  morte 
magnum  praesidium  amisimus.    Reliqui  partim  m- 

ertes,  partim  improbi:  nonnulli  invident  eorum 
laudi,  quos  in  re  publica  probari  vident.  Populi 
vero  Romani  totiusque  Italiae  mira  consensio  est. 

Haec  erant  fere,  quae  tibi  nota  esse  vellem.  Nunc 
autem  opto,  ut  ab  istis  Orientis  partibus  virtutis  tuae 
lumen  eluceat.  Vale. 


(  6.)  M.  T.  C.  C.  CASSIO  S.P.  D. 

(Argumentum. —  Strabonem  oblique  commen- 
dat:  in  Cassio  etM.  Bruto,  si  res  ad  Mutinam  male 
geratur,  spem  omnem  reip.  sitam  esse  dicit.) 


Qui  status  rerum  fuerit  tum,  cum  has  literas  dedi, 
scire  poteris  ex  C.  Tidio  Strabone,  viro  bono,  et  op- 
time  de  re  publica  sentiente :  nam  quid  dicam,  cu- 
pidissimo  tui,  qui,  domo  et  fortunis  relictis,  ad  te 
potissimum  profectus  sit  ?  Itaque  eum  tibi  ne  com- 
mendo  quidem:  adventus  ipsius  ad  te  satis  eum 
commendabit. 

Tu,  velim,  sic  existimes,  tibique  persuadeas,  omne 
perfugium  bonorum  in  te  et  Bruto  esse  positum,  si 
(quod  nolim)  adversi  quid  evenerit.  Res,  cum  haec 
scribebam,  erat  in  extremum  adducta  discrimen. 
Brutus  enim  Mutinae  vix  jam  sustinebat.  Qui  si  con- 
servatus  erit,  vicimus  :  sin,  (quod  Dii  omen  aver- 
tant ! )  omnis  omnium  cursus  est  ad  vos.  Proinde 
fac  animum  tantum  habeas,  tantumque  apparatum, 
quanto  opus  est  ad  universam  rempublicam  recupe- 
randam.  Vale. 


(  7.)  M.  T.  C.  C.  CASSIO  S.  P.  D. 

(Argumentum. —  Sententiam  a  se  in  senatu  ex 
dignitate  Cassii  dictam,  eamdcmque  in  concione  de- 
fensam,  significat.) 

2  13 

Quanto  studio  dignitatem  tuam  et  in  senatu  et  ad 
populum  defenderim,  ex  tuis  te  malo,  quam  ex  me, 
cognoscere.  Quas  mea  sententia  in  senatu  facile  va- 
luisset,  nisi  Pansa  vehementer  obstitisset.  Ea  senten- 
tia  dicta,  productus  sum  in  concionem  a  tribuno  ple- 
bis,  M.  Servilio.  Dixi  de  te,  qua?  potui,  tanta  con- 
tentione,  quantum  forum  est,  tanto  clamore  consen- 
suque  populi,  ut  nihil  unquam  simile  viderim.  Id, 
velim,  mihi  ignoscas,  quod  invita  socru  tua  fecerim. 
Mulier  timida  verebatur,  ne  Pansae  animus  ofrbnde- 
retur.  In  ccncione  quidem  Pansa  dixit,  matrem  quo- 
que  tuam,  et  fratrem,  illam  a  me  sententiam  noluisse 
dici.  Sed  haec  non  movebant :  alia  malebam.  Fave- 
bam  et  reipublicae,  cui  semper  favi,  et  dignitati  ac 
gloriae  tuas. 

Quod  autem  et  in  senatu  pluribus  verbis  disserui, 
et  dixi  in  concione,  in  eo  velim  fidem  meam  liberes. 
Promisi  enim  et  prope  confirmavi,  te  non  exspec- 
tasse,  nec  exspectaturum,  decreta  nostra :  sed  te  ip- 
sum  tuo  more  rempublicam  defensurum  :  et,  quam- 
quam  nihil  dum  audieramus,  nec  ubi  csses,  nec  quas 
copias  haberes ;  tamen  sic  statuebam,  omnes,  quas 
in  istis  partibus  essent  opes  copiseque,  tuas  essc : 
per  teque  Asiam  provinciam  confidebam  jam  rei- 
publicas  recuperatam.  Tu  fac  in  augenda  gloria  te 
ipse  vincas.  Vale. 


(8.)  M.  T.  C.  C.  CASSIO  S.P.D. 

(Argumcntuvi.  —  Renovatum  a  Lepido  bellum 
esse  conqueritur,  et  Cassium  ad  liberandam  rempu- 
blicam  hortatur.) 


Scelus  affinis  tui,  Lepidi,  summamque  levitatem 
ct  inconstantiam,  ex  Actis,  quas  ad  te  mitti  certo  scio, 
cognosse  tc  arbitror.  Itaquc  nos,  confecto  bello,  ut 
arbitrabamur,  renovalum  bcllum  gerimus :  spcmque 

omnem  in  D.  Bruto  et  Planco  habemus ;  si  verum 
quaeris,  in  te  et  in  meo  Bruto,  non  solum  ad  praeserjp 
perfugium,  si  (quod  nolim)  adversi  quid  acciderit, 
sed  etiam  ad  confirmationem  perpetuag  libertatis. 

Nos  hic  de  Dolabella  audiebamus,  quae  vellemus : 
sed  certos  auctores  non  habebamus.  Te  quidem 
magnum  hominem,  et  praesenti  judicio,  et  reliqui 
temporis  exspectatione,  scito  esse.  Hoc  tibi  proposi- 
to,  fac  ut  ad  summa  contendas.  Nihil  est  tantum, 
quod  non  populus  Romanus  a  te  perfici  atque  obti- 
neri  pos&e  judicet.  Vale. 


(9.)  M.T.C.  C.  CASSIO  S.  P.  D. 

(Argumentum.  — Eadem  scribit,  quae  epistola 
superiore  :  addit,  multum  interesse,  Cassium  venire 
in  Italiam.)  J 

Brevitas  tuarum  literarum  me  quoque  breviorem 
in  scribendo  facit :  et,  vere  ut  dicam,  non  satis  oc- 
currit,  quid  scribam.  Nostras  enim  res  in  Actis  per- 
ferri  ad  te  certo  scio ;  tuas  autem  ignoramus.  Tam- 
quam  enim  clausa  sit  Asia,  sic  nihil  perfertur  ad  nos, 
praeter  rumores  de  oppresso  Dolabella,  satis  illos 
quidem  constantes,  sed  adhuc  sine  auctore. 

Nos,  confectum  bellum  cum  putaremus,  repente 
a  Lepido  tuo  in  summam  sollicitudinem  adducti  su- 
mus.  Itaque  persuade  tibi,  maximam  reipublicae 
spem  in  te  et  in  tuis  copiis  esse.  Firmos  omnino  ex- 
ercitus  habemus :  sed  tamen,  ut  omnia,  ut  spero, 
prospere  procedant,  multum  interest  te  venire.  Exi- 
gua  enim  spes  est  reipublicae ;  nam  nullam  non  libet 
dicere:  sed,  quaecumque  est,  ea  despondetur  anno 
j;onsulatus  tui.  Vale. 

(10.)  M.  T.  C.  C.  CASSIO  S.  P.  D. 

(Argu?nentu?n.  —  Et  Lepidum  hostem  judicatum 
scribit ;  et  omnino  rem  poscere,  ut  Cassius  cum  ex- 
ercitu  in  Italiam  veniat.) 

Lepidus,  tuus  affinis,  meus  familiaris,  pridie 
Cal.  Quintiles,  sententiis  omnibus,  hostis  a  senatu  ju- 
dicatus  est,  caeterique,  qui  una  cum  illo  a  repubhca 
defecerunt :  quibus  tamen  ad  sanitatem  redeundi 
ante  Cal.  Septemb.  potestas  facta  est.  Fortis  sane  se- 
natus ;  sed  maxima  spes  subsidii  tui.  Bellum  qui- 
dem,  cum  haec  scribebam,  sane  magnum  erat,  scelere 
et  levitate  Lepidi. 

Nos  de  Dolabella  quotidie,  quae  volumus,  audi- 
mus  ;  sed  adhuc  sine  capite,  sine  auctore,  rumore 
nuntio.  Quod  cum  ita  esset,  tamen  literis  tuis,  quas 
Nonis  Maii  ex  castris  datas  acceperamus,  ita  persua- 
sum  erat  civitati,  ut  illum  jam  oppressum  omnes  ar- 
bitrarentur,  te  autem  in  Italiam  venire  cum  exercitu ; 
ut,  si  haec  ex  sententia  confecta  essent,  consilio  atque 
auctoritate  tua,  sin  quid  forte  titubatum  (ut  fit  in 
bello),  exercitu  tuo,  niteremur.  Quem  quidem  ego 
exercitum,  quibuscumque  potero  rebus,  ornabo ;  cu- 
jus  rei  tum  tempus  erit,  cum,  quid  opis  reipublicae 
laturus  is  exercitus  sit,  aut  quid  jam  tulerit,  notum 
esse  coeperit.  Nam  adhuc  tantum  conatus  audiuntur, 
optimi  illi  quidem  et  praeclarissimi :  sed  gesta  res 
exspectatur :  quam  quidem  aut  jam  esse  aliquam, 
aut  appropinquare,  confido.  Tua  virtute  et  magni- 
tudine  animi  nihil  est  nobilius.  Itaque  optamus,  ut 
quam  primum  te  in  Italia  videamus.  Rempublicam 
nos  habere  arbitrabimur,  si  vos  habebimus. 

Praeclare  viceramus,  nisi  spoliatum,  inermem,  £u- 
gientem,  Lepidus  recepisset  Antonium.  Itaque  nun- 
quam  tanto  odio  civitati  Antonius  fuit,  quanto  est 
Lepidus.  Ille  enim  ex  turbulenta  republica,  hic  ex 
pace  et  victoria,  bellum  excitavit.    Huic  oppositos 

consules  designatos  habemus ;  in  quibus  est  magna 
illa  quidem  spes,  sed  anceps  cura,  propter  incertos 
exitus  prceliorum.  Persuade  tibi  igitur,  in  te  et  in 
Bruto  tuo  esse  omnia ;  vos  exspectari ;  Brutum  qui- 
dem  jam  jamque. 

Quod  si  (ut  spero)  victis  hostibus  nostris  veneritis : 
tamen  auctoritate  vestra.  respublica  exsurget,  et  in 
aliquo  statu  tolerabili  consistet.  Sunt  enim  permulta, 
quibus  erit  medendum ;  etiamsi  respublica  satis  esse 
videbitur  sceleribus  hostium  liberata.  Vale. 


(11.)  C.  CASSIUS,  PROCOS.  M.  T.C.  S.P.D. 

(Argumentum.  —  A  quibus  copias  acceperit,  sig- 
nificat ;  seque  et  rempublicam  commendat.) 

Si  vales,  bene  est :  ego  quidem  valeo.  In  Syriam 
me  profectum  esse  scito  ad  L.  Murcum  et  Q.  Cris- 
pum,  imperatores.  Viri  fortes  optimique  cives,  post- 
eaquam  audierunt,  quae  Romae  gererentur,  exer- 
citus  mihi  tradiderunt :  ipsique  mecum  una,  fortissi- 
mo  animo  rem  publicam  administrant.  Item  le- 
gionem,  quam  Q.  Caecilius  Bassus  habuit,  ad  me 
venisse  scito.  Quatuorque  legiones,  quas  A.  Allie- 
nus  ex  iEgypto  eduxit,  traditas  ab  eo  mihi  esse 
scito. 

Nunc  te  cohortatione  non  puto  indigere,  ut  nos 
absentes  remque  publicam,  quantum  est  in  te,  de- 
fendas.  Scire  te  volo,  firma  praesidia  vobis  senatui- 
que  non  deesse,  ut  optima  spe  et  maximo  animo 
rempublicam  defendas.  Reliqua  tecum  aget  L.  Car- 
teius,  familiaris  meus.  Vale.  Data  Nonis  Martiis,  ex 
castris  Taricheis. 

( 12.)  CASSIUS,  PROCOS.  S.  D.  M.  CICERO- 
NI  SUO. 

(Argumcntum.  —  Laudata  Ciceronis  benevolen- 
tia,  commendat  suam  dignitatem,  suosque  duces  et 
milites  :  in  Ciliciam  contra  Doiabellam  proficisci  in 
animo  esse,  significat.) 


Si  vales,  bene  est :  ego  quidem  valeo.  Legi  tuas 
literas,  in  quibus  mirificum  tuum  erga  me  amorem 
recognovi.  Videbaris  enim  non  solum  favere  nobis 
(id,  quod  et  nostri  et  reipublicae  causa  semper  fecis- 
ti),  sed  etiam  gravem  curam  suscepisse,  vehementer- 
que  esse  de  nobis  sollicitus.  Itaque,  quod  te  primum 
existimare  putabam,  nos,  oppressa  republica,  quies- 
cere  non  posse ;  deinde,  cum  suspicarere  nos  moliri ; 
quod  te  sollicitum  esse  et  de  salute  nostra  et  de  re- 
ium  eventu  putabam ;  simul  ac  legiones  accepi, 
quas  A.  Allienus  eduxerat  ex  ^Egypto,  scripsi  ad  te, 
tabellariosque  complures  Romam  misi.  Scripsi  etiam 
ad  senatum  literas,  quas  reddi  vetui  prius,  quam  tibi 
recitatae  essent ;  si  forte  mei  obtemperare  mihi  volu- 
erint.  Quod  si  literae  perlatae  non  sunt,  non  dubito, 
quin  Dolabella,  qui,  nefarie  Trebonio  occiso,  Asiam 
occupavit,  tabellarios  meos  deprehenderit,  literasque 
interceperit. 

Exercitus  omnes,  qui  in  Syria  fuere,  teneo.  Ha- 
bui  paululum  morae,  dum  promissa  militibus  per- 
solvo.  Nunc  jam  sum  expeditus. 

A  te  peto,  ut  dignitatem  meam  commendatam  tibi 
habeas,  si  me  intelligis  nullum  neque  periculum  ne- 
que  laborem  patriae  denegasse ;  si  contra  importunis- 
simos  latrones  arma  cepi,  te  hortante  et  auctore ;  si 
non  solum  exercitus  ad  rempublicam  libertatemque 
defendendam  comparavi,  sed  etiam  crudelissimis  ty- 
rannis  eripui ;  quos  si  occupasset  Dolabella,  non  so- 
lum  adventu,  sed  etiam  opinione  et  exspectatione 
exercitus  sui,  Antonium  confirmasset.  Quas  ob  res, 

milites  tuere,  si  eos  mirifice  de  republica  meritos  esse 
animadvertis :  et  effice,  ne  quem  poeniteat,  rempu- 
blicam,  quam  spem  praedae  et  rapinarum,  sequi  ma- 
luisse.  Item  Murci  et  Crispi,  imperatorum,  dignita- 
tem,  quantum  est  in  te,  tuere.  Nam  Bassus  misere 
noluit  mihi  legionem  tradere.  Quod  nisi  milites,  in- 
vito  eo,  legatos  ad  me  misissent,  clausam  Apameam 
tenuisset,  quoad  vi  esset  expugnata. 

Haec  a  te  peto,  non  solum  reipublicae  (quae  tibi 
semper  fuit  carissima),  sed  etiam  amicitiae  nostrae, 
nomine,  quam  confido  apud  te  plurimum  posse. 
Crede  mihi,  hunc  exercitum,  quem  habeo,  senatus 
atque  optimi  cujusque  esse,  maximeque  tuum ;  de 
cujus  voluntate  assidue  audiendo,  mirifice  te  diligit, 
carumque  habet.  Qui  si  intellexerit,  commoda  sua 
curae  tibi  esse,  debere  etiam  se  tibi  omnia  putabit. 

Literis  scriptis,  audii,  Dolabellam  in  Ciliciam  ve- 
nisse  cum  suis  copiis.  Proficiscar  in  Ciliciam.  Quid 
egerim,  celeriter  ut  scias,  dabo  operam.  Ac  velim,  ut 
meremur  de  republica,  sic  felices  simus.  Fac  valeas, 
meque  ames.  Nonis  Maii,  ex  castris. 


( 13.)  CASSIUS  [Q.]  S.  D.  M.  CICERONI. 

(Argumentum. —  Gratulatur  de  Mutinensi  vic- 
toria,  et  res  a  se  gestas  exponit.) 


Si  vales,  bene  est :  ego  quidem  valeo.  Cum  rei- 
publicae  vel  salute  vel  victoria  gaudemus ;  tum  in- 
stauratione  tuarum  laudum,  quod  maximus  consu- 
laris  maximum  consulem  te  ipse  vicisti,  et  laetamur, 
et  mirari  satis  non  possumus.  Fatale  nescio  quid  tuae 
virtuti  datum  ;  idque  saepe  jam  experti  sumus.  Est 
enim  tua  toga  omnium  armis  felicior;  quae  nunc 
quoque  nobis  paene  victam  rempublicam  ex  manibus 
hostium  eripuit  ac  reddidit. 

Nunc  ergo  vivemus  liberi :  nunc  te,  omnium  max- 

ime  civis,  et  mihi  carissime  (id,  qucd  maximis  rei- 
publicae  tenebris  comperisti),  nimc  te  habebimus  tes- 
tem  nostri,  et  in  te  et  in  conjunctissimam  tibi  rem- 
publicam,  amoris :  et,  quae  saepe  pollicitus  es,  te  et 
taciturum,  dum  serviremus,  et  dicturum  de  me  tum, 
cum  mihi  profutura  essent,  nunc  illa  non  ego  quidem 
dici  tantopere  desiderabo,  quam  sentiri  a  te  ipso. 
Neque  enim  omnium  judicio  malim  me  a  te  com- 
mendari,  quam  ipse  tuo  judicio  digne  ac  mereor  com- 
mendatus  esse :  ut  haec  novissima  nostra  facta,  non 
subita,  nec  inconvenientia,  sed  similia  illis  cogita- 
tionibus  quarum  tu  testis  es,  fuisse  judices  ;  meque 
ad  optimam  spem  patriae  non  minimum  tibi  ipsi  pro- 
ducendum  putes. 

Sunt  tibi,  M.  Tulli,  liberi,  propinquique,  digni 
quidem  te,  et  merito  tibi  carissimi :  esse  etiam  de- 
bent  in  republica  proxime  hos  cari,  qui  studiorum 
tuorum  sunt  ccmuli;  quorum  esse  cupio  tibi  copiam. 
Sed  tamen  non  maxima  me  turba  puto  excludi,  quo- 
minus  tibi  vacet  me  excipere,  et,  ad  omniaquae  velis 
et  probes,  producere.  Animum  tibi  nostrum  fortasse 
probavimus :  ingenium  diutina  servitus,  certe,  quale- 
cumque  est,  minus  tamen,  quam  erat,  passa  est  vi- 
deri. 

Nos,  ex  orii  maritima  Asia?  provinciae,  et  ex  in- 
sulis,  quas  potuimus  naves  deduximus.  Delectum 
remigum,  magna  contumacia  civitatum,  tamen  sati9 
celeriter  habuimus.  Secuti  sumus  classem  Dolabel- 
lae,  cui  Lucilius  praeerat ;  qui,  spem  saepe  transitionis 
praebendo,  neque  unquam  non  decedendo,  novissime 
Corycum  se  contulit,  et  clauso  portu  se  tenere  ccepit. 
Nos,  illa  relicta,  (quod  et  in  castra  pervenire  satius 
esse  putabamus,  et  sequebatur  classis  altera,  quam 
anno  priore  in  Bithynia  Tillius  Cimber  compararat, 
cui  Turulius  quaestor  praeerat)  Cyprum  petivimus. 
Ibi,  quae  cognovimus,  scribere  ad  vos  quam  celerrime 
voluimus. 

Dolabcllam,  ut  Tarsenses,  pcnsimi  sccii,  ita  Lacdi- 

ceni,  multo  amentiores,  ultro  arcessierunt :  ex  qui- 
bus  utrisque  civitatibus,  Graecorum  militum  nume- 
ro,  speciem  exercitus  eflfecit.  Castra  habet  ante  oppi- 
dum  Laodiceam  posita ;  et  partem  muri  demohtus 
est,  et  castra  oppido  conjunxit.  Cassius  noster  cum 
decem  legionibus,  et  cohortibus  viginti  auxiliariis,  et 
quatuor  millium  cquitatu,  a  milHbus  passuum  vi- 
ginti,  castra  habet  posita  U&.Xt^  :  et  existimat,  se 
sine  prcelio  posse  vincere.  Nam  jam  ternis  tetradrach- 
mis  triticum  apud  Dolabellam  est.  Nisi  quid  navi- 
bus  Laodicenorum  supportarit,  cito  fame  pereat,  ne- 
cesse  est :  ne  supportare  possit,  et  Cassii  classis  bene 
magna,  cui  praeest  Sextilius  Rufus,  et  tres,  quas  nos 
adduximus,  ego,  Turulius,  Patiscus,  facile  praesta- 
bunt.  Et  volo  vos  bene  sperare,  et  rempublicam,  ut 
vos  istic  expedistis,  ita  pro  nostra  parte  celeriter  vobis 
expediri  posse,  confidere.  Vale.  Data  Idibus  Jun. 
Cypro,  a  Crommyu-acride. 


(14.)  LENTULUS  CICERONI  SUO  S.  P.  D. 

{Argumentum.  —  Exponit  res  a  se  gestas :  Rho- 
dios  accusat :  procurationem  Asiae  petit :  merita  sua 
in  remp.  commemorat.) 

Cum  Brutum  nostrum  convenissem,  eumque  tar- 
dius  in  Asiam  venturum  animadvertcrem,  in  Asiam 
redii,  ut  reliquias  mei  laboris  colligerem,  et  pecuni- 
am  quam  primum  Romam  mitterem.  Interim  co- 
gnovi,  in  Lycia  esse  classem  DolabeUae,  ampliusque 
centum  naves  onerarias,  in  quas  exercitus  ejus  impo- 
ni  posset :  idque  Dolabellam  ea  mente  comparasse, 
ut,  si  Syriae  spes  eum  frustrata  esset,  conscenderet  in 
naves,  et  Italiam  peteret,  seque  cum  Antoniis  et  re- 
liquis  latronibus  conjungeret.  Cujus  rei  tanto  in  ti- 
more  fui,  ut,  omnibus  rebus  relictis,  cum  pauciori- 
bus  et  minoribus  navibus  ad  illas  ire  conatus  sim. 

{Epht.)  vol.  t.  2  K 

Quae  res,  si  a  Rhodiis  non  essem  interpellatus,  for- 
tasse  tota  sublata  esset :  tamen  magna  ex  parte  pro- 
fligata  est ;  cum  quidem  classis  dissipata  est ;  adven- 
tus  nostri  timore  milites  ducesque  effugerunt ;  onera- 
riae  omnes  ad  unam  a  nobis  sunt  exceptae.  Certe 
(quod  maxime  timui)  videor  consecutus,  ut  non  pos- 
sit  Dolabella  in  Italiam  pervenire,  nec,  sociis  suis  fir- 
matis,  durius  vobis  efficere  negotium. 

Rhodii  nos  et  rempublicam  quam  valde  despera- 
verint,  ex  literis  quas  publice  misi,  cognosces.  Et 
quidem  multo  parcius  scripsi.  Mirari  noli.  Mira  est 
eorum  amentia.  Nec  me  meae  ullae  privatim  injuriae 
unquam  ;  malus  animus  eorum  in  nostram  salutem, 
cupiditas  partium  aliarum,  perseverantia  in  contem- 
tione  optimi  cujusque,  ferenda  mihi  non  fuit.  Nec 
tamen  omnes  perditos  esse  puto.  Sed  iidem  iili,  qui 
tum  fugientem  patrem  meum,  qui  L.  Lentulum,  qui 
Pompeium,  qui  casteros  viros  clarissimos,  non  rece- 
perunt,  iidem,  tamquam  aliquo  fato,  et  nunc  aut 
magistratum  gerunt,  aut  eos,  qui  sunt  in  magistra- 
tu,  in  sua,  habent  potestate.  Itaque  eadem  superbia 
in  pravitate  utuntur.  Quorum  improbitatem  ali- 
quando  retundi,  et  non  pati  impunitate  augeri,  non 
solum  utile  est  reipublicae  nostrae,  sed  etiam  necessa- 
rium. 

De  nostra  dignitate,  velim  tibi  ut  semper  curae 
sit:  et,  quocumque  tempore  occasionem  habueris, 
et  in  senatu,  et  in  caeteris  rebus,  laudi  nostrae  sufTra- 
gere.  Quando  consulibus  decreta  est  Asia,  et  per- 
missum  est  iis,  ut,  dum  ipsi  venirent,  darent  negoti- 
um,  qui  Asiam  obtineant ;  rogo  te,  petas  ab  iis,  ut 
hanc  dignitatem  potissimum  nobis  tribuant,  et  mihi 
dent  negotium,  ut  Asiam  obtineam,  dum  ipsorum 
alteruter  venerit.  Nam,  quod  huc  properent  in  ma- 
gistratu  venire,  aut  exercitum  mittere,  causam  non 
habent.  Dolabella  enim  in  Syria,  est :  et,  ut  tu  divi-* 
na  tua,  mente  prospexisti  et  prasdicasti,  dum  isti 
[venient,]  Cassius  eum  opprimet.  Exclusus  enim  ab 

Antiochia  Dolabella,  et  in  oppugnando  male  accep- 
tus,  nulla  alia  confisus  urbe,  Laodiccam,  quae  est  in 
Syria  ad  mare,  se  contulit.  Ibi  spero  celeriter  eum 
pcenas  daturum :  nam  neque,  quo  refugiat,  habet ; 
neque  diutius  ibi  poterit  tantum  exercitum  Cassii 
sustinere  ;  spero  etiam  confectum  esse  jam  et  oppres- 
sum  Dolabellam. 

Quare  non  puto  Pansam  et  Hirtium  in  consulatu 
properaturos  in  provincias  exire,  sed  Romae  acturos 
consulatum.  Itaque,  si  ab  his  petieris,  ut  interea  no- 
bis  procurationem  Asiae  dent,  spero  te  posse  impe- 
trare.  Praeterea  mihi  promiserunt  Pansa  et  Hirtius 
coram,  et  absenti  mihi  scripserunt,  Verrioque  nostro 
Pansa  affirmavit,  se  daturum  operam,  ne  in  suo  con- 
sulatu  mihi  succedatur. 

Ego  porro  non  (medius  fidius)  cupiditate  provin- 
ciae  produci  longius  spatium  mihi  volo :  nam  mihi 
fuit  ista  provincia  plena  laboris,  periculi,  detrimenti. 
Quae  ego  ne  frustra  subierim,  neve  prius,  quam  reli- 
quias  meae  diligentiaa  consequar,  decedere  cogar,  valde 
laboro.  Nam,  si  potuissem,  quam  exegeram  pecu- 
niam,  universam  mittere,  postularcm  ut  mihi  succe- 
deretur:  nunc,  quod  Cassio  dedi,  quod  Trebonii 
morte  amisimus,  quod  etiam  crudelitate  Dolabella?, 
aut  perfidia  eorum  qui  mihi  fidem  reique  publicae 
non  praestiterunt,  id  consequi  et  reficere  volo  :  quod 
aliter  non  potest  fieri,  nisi  spatium  habuero.  Id  ut 
per  te  consequar,  velim,  (ut  solet)  tibi  curae  sit.  Ego 
me  de  republica  puto  esse  meritum,  ut  non  provin- 
cias  istius  beneficium  exspectare  debeam,  sed  tantum, 
quantum  Cassius  et  Bruti,  non  solum  illius  facti  pe- 
riculique  societate,  sed  etiam  hujus  temporis  studio 
et  virtute. 

Primus  enim  ego  leges  Antonianas  fregi ;  primus 
equitatum  Dolabellas  ad  rempublicam  traduxi,  Cas« 
sioque  tradidi ;  primus  delectus  habui  pro  salute  cm- 
nium  contra  conjurationem  sceleratissimam ;  solus 
Cassio  et  reipublicae  Syriam,  exercitusque  qui  ibi 

erant,  conjunxi.  Nam,  nisi  ego  tantam  pecuniam, 
tantaque  praesidia,  et  tam  celeriter,  Cassio  dedissem; 
ne  ausus  quidem  esset  ire  in  Syriam ;  et  nunc  non 
minora  pericula  reipublicae  a  Dolabella  instarent, 
quam  ab  Antonio. 

Atque  haec  omnia  is  feci,  qui  sodalis  et  familiaris-» 
simus  Dolabellae  eram,  conjunctissimus  sanguine  An- 
toniis:  provinciam  quoque  illorum  beneficio  habe- 
bam  :  sed  7raTpi§<x  eju.riv  (jLOLhhQv  <pihu>v,  omnibus  meis 
bellum  primus  indixi. 

Haec  etsi  adhuc  non  magnopere  mihi  tulisse  fruc- 
tum  animadverto,  tamen  non  despero :  nec  defatiga- 
bor  permanere,  non  solum  in  studio  libertatis,  sed. 
etiam  in  labore  et  pericuHs.  Attamen,  si  etiam  ali- 
qua  gloria.  justa  et  merita  provocabimur  senatus  et 
optimi  cujusque  officiis,  majorecum  auctoritate  apud 
caeteros  erimus ;  et  eo  plus  prodesse  reipublicae  pote- 
rimus. 

Filium  tuum,  ad  Brutum  cum  veni,  videre  non 
potui,  ideo  quod  jam  in  hiberna  cum  equitibus  erat 
profectus  :  sed  (medius  fidius)  ea  esse  eum  opinione, 
et  tua,  et  ipsius,  et  in  primis  mea  causa,  gaudeo. 
Fratris  enim  loco  mihi  est,  qui  ex  te  natus,  teque 
dignus  est.  Vale.  D.  IV  Calend.  Jun.  Pergse. 


( 15.)  P.  LENTULUS,  P.  F.  PROQU.EST. 

PROPR.  COSS.  FRJETT.  TRIBB.  PL. 

SEN.  P.  Q.  R.  S.  P.  D. 

(Argumcntum.  —  Res  a  se  gestas  publice  memo- 
rat :  in  Rhodios  invehitur :  de  Dolabella  grata  nar- 
rat) 


Si  valetis,  liberique  vestri  valent,  bene  est.  Ego 
valeo.  Scelere  Dolabellae  oppressa.  Asia,  in  proxi- 
mam  provinciam  Macedoniam,  praesidiaque  reipu- 
blicas,  quee  M.  Brutus,  vir  clarissimus,  tenebat,  me 

contuli :  et  id  egi,  ut,  per  quos  celerrime  posset,  Asia 
provincia,  vectigaliaque,  in  vestram  potestatem  red- 
igerentur.  Quod  cum  pertimuisset  Dolabella,  et  (vas- 
tata.  provincia,  correptis  vectigalibus,  praecipue  civi- 
bus  Romanis  omnibus  crudelissime  denudatis  ac 
divenditis)  celerius  Asia  excessisset,  quam  eo  prae- 
sidium  adduci  potuisset ;  diutius  morari,  aut  exspec- 
tare  praesidium,  non  necesse  habui :  et  quam  primum 
ad  meum  officium  revertendum  mihi  esse  existimavi, 
ut  et  reliqua  vectigalia  exigerem,  et,  quam  deposui 
pecuniam,  colligerem :  quidquid  ex  ea  correptum 
esset,  aut  quorum  id  culpa.  accidisset,  cognoscerem 
quam  primum,  et  vos  de  omni  re  facerem  certiores. 

Interim  cum  per  insulas  in  Asiam  naviganti  mihi 
nuntiatum  esset,  classem  Dclabellae  in  Lycia,  esse, 
Rhodiosque  naves  complures  instructas  et  paratas  in 
aqua.  habere ;  cum  his  navibus,  quas  aut  mecum  ad- 
duxeram,  aut  comparaverat  Patiscus  proquaestor, 
homo  mihi  cum  familiaritate,  tum  etiam  sensibus  in 
re  publica.  conjunctissimus,  Rhodum  reverti,  confisus 
auctoritate  vestra,  senatusque  consulto,  quo  hostem 
Dolabellam  judicaratis ;  foedere  quoque,  quod  cum 
his,  M.  Marcello,  Ser.  Sulpicio,  consulibus,  renova- 
tum  erat :  quo  juraverant  Rhodii,  eosdem  hostes  se 
habituros,  quos  S.  P.  Q.  R.  Quaa  res  nos  vehementer 
fefellit.  Tantum  enim  abfuit,  ut  illorum  praesidio 
nostram  firmaremus  classem,  ut  etiam  a  Rhodiis, 
urbe,  portu,  statione,  quae  extra  urbem  est,  commea- 
tu,  aqua  denique,  prohiberentur  nostri  milites  ;  nos 
vix  ipsi  singulis  cum  navigiolis  reciperemur. 

Quam  indignitatem,  derainutionemque,  non  solum 
juris  nostri,  sed  etiam  majestatis  imperiique  populi 
Romani,  idcirco  tulimus,  quod,  interceptis  literis, 
cognoramus,  Dolabellam,  si  desperasset  de  Syria, 
jEgyptoque  (quod  necesse  erat  fieri),  in  naves  cum 
omnibus  suis  latronibus,  atque  omni  pecunia,  con- 
scendere  esse  paratum,  Italiamque  petere :  idcirco 
etiam   navcs  onerarias,   quarum  minor  nulla  erat 

duhm  millium  amphorum,  contractas,  in  Lycia  a 
classe  ejus  obsideri. 

Hujus  rei  timore,  patres  conscripti,  percitus,  m- 
jurias  perpeti,  et,  cum  contumelia  etiam  nostra,  om- 
nia  prius  experiri  malui.  Itaque  ad  illorum  volunta- 
tem  introductus  in  urbem,  et  in  senatum  eorum, 
quam  diligentissime  potui,  causam  reipublicae  egi : 
periculumque  omne,  quod  instaret,  si  ille  latro  cum 
omnibus  suis  naves  conscendisset,  exposui. 

Rhodios  autem  tanta.  in  pravitate  animadverti,  ut 
omnes  firmiores  putarent,  quam  bonos ;  ut  hanc  con- 
cordiam  et  conspirationem  omnium  ordinum  ad  de- 
fendendam  libertatem  propense  non  crederent  esse 
factam ;  ut  patientiam  senatus,  et  optimi  cujusque, 
manere  etiam  nunc  confiderent,  nec  potuisse  audere 
quemquam  Dolabellam  hostem  judicare ;  ut  denique 
omnia,  quae  improbi  fingebant,  magis  vera  existima- 
rent,  quam  quae  vere  facta  erant,  et  a  nobis  doce- 
bantur.  Qua.  mente,  etiam,  ante  nostrum  adventum, 
post  Trebonii  indignissimam  casdem,  caeteraque  tot 
tamque  nefaria  facinora,  binae  profectae  erant  ad  Do- 
labellam  legationes  eorum,  et  quidem  novo  exemplo, 
contra  leges  ipsorum,  prohibentibus  iis  qui  tum  ma- 
gistratus  gerebant. 

Haec,  sive  timore  (ut  dictitant)  de  agris  quos  in 
continenti  habent,  sive  furore,  sive  potentia.  pauco- 
rum,  qui  et  antea  pari  contumelia  viros  clarissimos 
afFecerant ;  et  nunc,  maximos  magistratus  gerentes, 
nullo  exemplo,  neque  [vestra]  ex  parte,  neque  nos- 
tro  praesentium,  neque  imminenti  Italiae  urbique  nos- 
trae,  periculo,  si  ille  parricida  cum  suis  latronibus, 
navibus,  ex  Asia,  Syriaque  expulsus,  Italiam  petisset, 
mederi  cum  facile  possent,  [voluerunt]  Nonnullis 
etiam  ipsi  magistratus  veniebant  in  suspicionem,  de- 
tinuisse  nos,  et  demorati  esse,  dum  classis  Dolabellae 
certior  ficret  dc  adventu  nostro.  Quam  suspicionem 
consecuta)  res  aliquot  auxerunt ;  maxime,  quod  sub- 
ito  ex  Lycia.  Sex.  Marius  et  C,  Titius,  legati  Do- 

labellse,  a  classe  discesserunt,  navique  longa  profu- 
gerunt,  onerariis  relictis ;  in  quibus  colligendls  non 
minimum  temporis  laborisque  consumserant. 

Itaque,  cum  ab  Rhodo  cum  iis,  quas  habueramus, 
navibus,  in  Lyciam  venissemus,  naves  onerarias  re- 
cepimus,  dominisque  restituimus :  iidemque,  quod 
maxime  verebamur,  ne  posset  Dolabella  cum  suis 
latronibus  in  Italiam  venire,  timere  desiimus :  clas- 
sem  fugientem  persecuti  sumus  usque  Sidam,  quae 
extrema  regio  est  provinciae  mea.  Ibi  cognovi,  par- 
tem  navium  Dolabellae  diffugisse,  reliquas  Syriam 
Cyprumque  petiisse.  Quibus  disjectis,  cum  scirem, 
C  Cassii,  singularis  civis  et  ducis,  classem  maximam 
fore  praesto  in  Syria,  ad  meum  officium  reverti :  da- 
boque  operam,  ut  meum  studium,  diligentiam,  vo- 
bis,  patres  conscripti,  reique  publicae,  praestem :  pe- 
cuniamque,  quam  maximam  potero,  et  quam  celer- 
rime,  cogam,  omnibusque  cum  rationibus  ad  vos 
mittam.  ■ 

Si  percurrero  provinciam,  et  cognovero,  qui  nobis 
et  reipublicae  fidem  praestiterunt  in  conservanda  pe- 
cunia  a  me  deposita,  quique,  scelere  ultro  deferentes 
pecuniam  publicam,  hoc  munere  societatem  facino- 
rum  cum  Dolabella  inierunt,  faciam  vos  certiores. 
De  quibus,  si  vobis  videbitur,  si,  ut  meriti  sunt, 
graviter  constitueritis,  nosque  vestra,  auctoritate  iir- 
maveritis ;  facilius  et  reliqua  exigere  vectigalia,  et 
exacta  servare,  poterimus.  Interea,  quo  commodius 
vectigalia  tueri,  provinciamque  ab  injuria  defendere, 
possim,  praesidium  necessarium  voluntariumque  com- 
paravi. 

His  literis  scriptis,  milites  circiter  XXX,  quos 
Dolabella  ex  Asia  conscripserat,  e  Syria  fugientes  in 
Pamphyliam  venerunt.  Hi  nuntiaverunt,  Dolabel- 
lam  Antiocheam,  quae  in  Syria  est,  venisse  ;  non  re- 
ceptum,  conatum  esse  aliquoties  vi  introire  ;  repul- 
sum  semper  esse  cum  magno  suo  detrimento :  ita- 
que,  centum  circiter  amissis,  aegris  relictis,  noctu 

Antiochea  profugisse  Laodiceam  versus:  ea  nocte 
omnes  fere  Asiaticos  milites  ab  eo  discessisse :  ex  his 
ad  octingentos  Antiocheam  rediisse,  et  se  iis  tradidisse, 
qui,  a  Cassio  relicti,  urbi  illi  praeerant ;  casteros  per 
Amanum  in  Ciliciam  descendisse ;  quo  ex  numero  se 
quoque  esse  dicebant :  Cassium  autem,  cum  suis  om- 
nibus  copiis,  nuntiatum  esse,  quatridui  iter  Laodicea 
abfuisse,  tum  cum  Dolabella  eo  tenderet.  Quamob- 
rem  opinione  celerius  confido  sceleratissimum  latro- 
nem  pocnas  daturum.  Quarto  Nonas  Junias,  Pergae. 


( 16.)  TREBONIUS  CICERONI  S. 

(Argumcntum.  —  Ciceroni  patri  gratulatur  de  filio, 
quem  optimis  studiis  deditum  Athenis  offenderat. 
Versus  mittit,  in  civem  improbum  a  se  conscriptos : 
et,  in  libro  de  Caesaris  interitu,  sui,  petit,  rationem 
habeat.  Scripta  Antonio  et  Dolabella  consulibus.) 


S.  V.  B.  E.  Athenas  veni  a.  d.  XI  Cal.  Junias ; 
atque  ibi  (quod  maxime  optabam)  vidi  filium  tuum, 
deditum  optimis  studiis,  summaque  modestiae  fama. 
Qua  ex  re  quantam  voluptatem  ceperim,  scire  potes, 
etiam  me  tacente.  Non  enim  nescis,  quanti  te  faciam, 
et  quam,  pro  nostro  veterrimo  verissimoque  amore, 
omnibus  tuis  etiam  minimis  commodis,  non  modo 
tanto  bono,  gaudeam.  Noli  putare,  mi  Cicero,  me 
hoc  auribus  tuis  dare  :  nihil  adolescente  tuo,  atque 
adeo  nostro,  (nihil  enim  mihi  a  te  potest  esse  sejunc- 
tum)  aut  amabilius  omnibus  iis,  qui  Athenis  sunt, 
est,  aut  studiosius  earum  artium,  quas  tu  maxime 
amas,  hoc  est,  optimarum.  Itaque  tibi,  quod  vere 
facere  possum,  libenter  quoque  gratulor,  nec  minus 
etiam  nobis ;  quod  eum,  quem  necesse  erat  diligere, 
qualiscumque  esset,  talem  habemus,  ut  libenter  quo- 
que  diligamus. 

Qui  cum  mihi  in  sermone  injecisset,  se  velle  Asiam 

visere,  non  modo  invitatus,  sed  etiam  rogatus  est  a 
me,  ut  id  potissimum  nobis  obtinentibus  provinciam 
faceret.  Cui  nos,  et  caritate  et  amore,  tuum  officium 
praestaturos  non  debes  dubitare.  IUud  quoque  erit 
nobis  curae,  ut  Cratippus  una  cum  eo  sit ;  ne  putes, 
in  Asia  feriatum  illum  ab  iis  studiis,  in  quae  tua  co- 
hortatione  incitatur,  futurum.  Nam  illum,  paratum 
(ut  video),  et  ingressum  pleno  gradu,  cohortari  non 
intermittemus,  quo  in  dies  longius,  discendo  exercen- 
doque  se,  procedat. 

Vos  quid  ageretis  m  re  publica,  cum  has  literas 
dabam,  non  sciebam.  Audiebam  quaedam  turbulenta? 
quae  scilicet  cupio  esse  falsa,  ut  aliquando  otiosa  liber- 
tate  fruamur :  quod  vel  minime  adhuc  mihi  contigit, 
Ego  tamen,  nactus  in  navigatione  nostra  pusillum 
laxamenti,  concinnavi  tibi  munusculum  ex  instituto 
meo :  et  dictum,  cum  magno  nostro  honore  a  te  dic- 
tum,  conclusi,  et  tibi  infra  subscripsi.  In  quibus  ver- 
siculis  si  tibi  quibusdam  verbis  svSvppyifAcveo-Tspos  vi- 
debor,  turpitudo  personae  ejus,  in  quam  liberius  in- 
vehimur,  nos  vindicabit.  Ignosces  etiam  iracundias 
nostrae;  quae  justa  est  in  ejusmodi  et  homines  et 
cives.  Deinde,  qui  magis  hoc  Lucilio  licuerit  assu- 
mere  libertatis,  quam  nobis  ?  cum,  etiam  si  odio  pari 
fuerit  in  eos  quos  laesit,  tamen  certe  non  magis  dig- 
nos  habuerit,  in  quos  tanta  libertate  verborum  in- 
curreret. 

Tu,  sicut  mihi  pollicitus  es,  adjunges  me  quam 
primum  ad  tuos  sermones.  Namque  illud  non  dubito, 
quin,  si  quid  de  interitu  Caesaris  scribas,  non  patiaris 
me  minimam  partem  et  rei  et  amoris  tui  ferre.  Vale  ; 
et  matrem  meosque  tibi  commendatos  habe.  D.  VIII 
Calendas  Junias,  Athenis. 


382       AD  DIVERSOS.  Lib.  XII.  17. 

(  17.)  CICERO  CORNIFICIO,  COLLEG.E, 
S.  D. 

(Argumentum,  —  Cornificio,  Africae  praefecto,  de 
Syriaco  tumultu,  et  urbano  otio,  seu  negotiorum  ces- 
satione,  scribit.  Librum  de  Optimo  Genere  dicendi 
commendat,  et  suum  ipsi  studium  confirmat.) 


Grata  mihi  vehementer  est  memoria  nostri  tua, 
quam  significasti  literis :  quam  ut  conserves,  non 
quo  de  tua  constantia  dubitem,  sed  quia  mos  est  ita 
rogandi,  rogo.  Ex  Syria  nobis  tumultuosiora  quaedam 
nuntiata  sunt :  quas,  quia  tibi  sunt  propiora  quam 
nobis,  tuii  me  causa  magis  movent,  quam  mea. 

Romae  summum  otium  est ;  sed  ita,  ut  malis  sa- 
lubre  aliquod  et  honestum  negotium :  quod  spero 
fore.  Video  id  curae  esse  Caesari,  Me  scito,  dum  tu 
absis,  quasi  occasionern  quamdam  et  licentiam  nac- 
tum,  scribere  audacius ;  et  caetera  quidem  fortasse, 
quae  etiam  tu  concederes  :  sed  proxime  scripsi  de 
Optimo  Genere  dicendi ;  in  quo  saspe  suspicatus  sum, 
te  a  judicio  nostro,  sic  scilicet,  ut  doctum  hominem 
a  non  indocto,  paululum  dissidere. 

Huic  tu  libro,  maxime  velim,  ex  animo,  si  mi- 
nus,  gratiae  causa,  suffragere.  Dicam  tuis,  ut  eum,  si 
velint,  describant,  ad  teque  mittant.  Puto  enim,  etiam 
si  rem  minus  probaris,  tamen  in  ista  solitudine,  quid- 
quid  a  me  profectum  sit,  jucundum  tibi  fore. 

Quod  mihi  existimationem  tuam  dignitatemque 
commendas,  facis  tu  quidem  omnium  more  :  sed  ve- 
lim  sic  existimes,  me,  cum  amori,  quem  inter  nos 
mutuum  esse  intelligam,  plurimum  tribuam,  tum  de 
summo  ingenio  et  de  studiis  tuis  optimis,  et  de  spe 
amplissimae  dignitatis,  ita  judicare,  ut  neminem  tibi 
anteponam,  comparem  paucos.  Vale. 

( 18.)  CICERO  CORNIFICIO,  COLLEGjE, 
S.  D. 

(Argumentum.  —  Infrequentiam  literarum  excu- 
sat:  Cornificii  prudentiam  laudat  gravitatemque : 
praesentem  reipublicae  casum  accusat,  cum  Caesaris 
excusatione.) 


Quod  extremum  fuit  in  ea  epistola.  quam  a  te 
proxime  accepi,  ad  id  primum  respondebo.  Animum 
adverti  enim,  hoc  vos  magnos  oratores  facere  non- 
nunquam.  Epistolas  requiris  meas  :  ego  autem  nun- 
quam,  cum  mihi  denuntiatum  esset  a  tuis,  ire  ali- 
quem,  non  dedi.  Quod  mihi  videor  ex  tuis  literis  in- 
telligere,  te  nihil  commissurum  esse  temere,  nec  ante, 
quam  scisses,  quo  iste  nescio  qui  Caecilius  Bassus 
erumperet,  quidquam  certi  constituturum  ;  id  ego  et 
speraram,  prudentia  tua,  fretus :  et,  ut  confiderem, 
fecerunt  tuae  gratissimae  mihi  literae :  idque  ut  facias 
quam  saepissime,  ut  et,  quid  tu  agas,  et  quid  aga- 
tur,  scire  possim,  et  etiam  quid  acturus  sis,  valde  te 
rogo. 

Etsi  periniquo  patiebar  animo,  te  a  me  digredi, 
tamen  eo  tempore  me  consolabar,  o^uod  et  in  sum- 
mum  otium  te  ire  arbitrabar,  et  ab  impendentibus 
magnis  negotiis  discedere.  Utrumque  contra  accidit. 
Istic  enim  bellum  est  exortum  :  hic  pax  consecuta : 
sed  tamen  ejusmodi  pax,  in  qua,  si  adesses,  multa  te 
non  delectarent ;  ea  tamen,  quae  ne  ipsum  Caesarem 
quidem  delectant.  Bellorum  enim  civilium  hi  semper 
exitus  sunt,  ut  non  ea  solum  fiant,  quae  velit  victor, 
sed  etiam,  ut  iis  mos  gerendus  sit,  quibus  adjutori- 
bus  sit  parta  victoria.  Equidem  sic  jam  obdurui,  ut, 
ludis  Caesaris  nostri,  aequissimo  animo  viderem  T. 
Plancum,  audirem  Laberii  et  Publii  poemata.  Nihil 
mihi  tam  deesse  scito,  quam  quicum  haec  familiariter 
docteque  rideam.  Is  tu  eris,  si  quam  primum  veneris. 

Quod  ut  facias,  non  mea  solum,  sed  etiam  tua,  inter- 
esse  arbitror.  Vale. 


(  19.)  M.  T.  C.  CORNIFICIO  S.  D. 

(Argumentum.  —  Gratulatur  de  provincia  Syria, 
Cornificio  a  Cassare  tributa.  Si  bellum  sit  Parthicum, 
ut  Bibuli  exemplo  se  mGenibus  includat,  per  jocum 
monet.) 


Libentissime  legi  tuas  literas :  in  quibus  jucun- 
dissimum  mihi  fuit,  quod  cognovi  meas  tibi  redditas 
esse.  Non  enim  dubitabam,  quin  eas  lubenter  lectu- 
rus  esses :  vcrebar,  ut  redderentur.  Bellum,  quod  est 
in  Syria,  Syriamque  provinciam  tibi  tributam  esse  a 
Caesare,  ex  tuis  literis  cognovi.  Eamdem  rem  tibi 
volo  bene  et  feliciter  evenire  :  quod  ita  fore  confido, 
fretus  et  industria  et  prudentia  tua.  Sed,  de  Parthici 
belli  suspicione  quod  scribis,  sane  me  commovit. 
Quantum  copiarum  haberes,  cum  ipse  conjectura, 
consequi  poteram,  tum  ex  tuis  literis  cognovi.  Itaque 
opto,  ne  se  illa  gens  moveat  hoc  tempore,  dum  ad  te 
legiones  eas  perducantur,  quas  audio  duci. 

Quod  si  pares  copias  ad  confligendum  non  habebis, 
non  te  fugiet  uti  consilio  I\l.  Bibuli,  qui  se  oppido 
munitissimo  et  copiosissimo  tamdiu  tenuit,  quamdiu 
in  provincia  Parthi  fuerunt.  Sed  ha?c  melius  ex  re  et 
ex  tempore  constitues.  Mihi  quidem  usque  curaa  erit, 
quid  agas,  dum,  quid  egeris,  sciero.  Literas  ad  te 
nunquam  habui  cui  darem,  quin  dederim.  A  te,  ut 
idem  facias,  peto  ;  in  primisque,  ut  ita  ad  tuos  scri- 
bas,  ut  me  tuum  sciant  esse.  Vale. 

(20.)  CICERO  CORNIFICIO. 

(Argumentum.  —  Jocatur,  quod  Sinuessanae  villae 
hospitio  uti  noluerat :  et  crebras  literas  poscit.) 


Gratae  mihi  tuae  litera?,  nisi  quod  Sinuessanum  di- 
versoriolum  contemsisti.  Quam  quidem  contumeliam 
villa  pusilla  iniquo  animo  feret,  nisi  in  Cumano  et 
Pompeiano  reddideris  navToc  7repi  nMTwv.  Sic  igitur 
facies,  meque  amabis,  et  scripto  aliquo  lacesses.  Ego 
enim  respondere  facilius  possum,  quam  provocare. 
Quod  si  (ut  es)  cessabis,  lacessam ;  nec  tua  ignavia 
etiam  inertiam  afferet.  Plura  otiosus.  Hasc,  cum  es- 
sem  in  senatu,  exaravi. 


(21.)  M.T.C.  CORNIFICIO  S.D. 

(Argumentum.  —  Anicium  senatorem,  ejusque 
negotia  et  dignitatem,  commendat.) 

Caius  Anicius,  famHiaris  meus,  vir  omnibus  rebus 
ornatus,  negotiorum  suorum  causa  legatus  est  in 
Africam  legatione  libera.  Eum,  velim,  rebus  omni- 
bus  adjuves ;  operamque  des,  ut  quam  commodis- 
sime  sua  negotia  conficiat:  in  primisque  (quod  ei 
carissimum  est)  dignitatem  ejus  tibi  commendo :  id- 
que  a  te  peto,  quod  ipse  in  provincia  facere  sum  so- 
litus,  non  rogatus,  ut  omnibus  senatoribus  lictores 
darem  ;  quod  idem  acceperam  et  cognoveram  a  sum- 
mis  viris  factitatum.  Hoc  igitur,  mi  Cornifici,  facies : 
caeterisque  rebus  omnibus,  ejus  dignitati  reique,  si 
me  amas,  consules.  Id  erit  mihi  gratissimum.  Da 
operam  ut  valeas. 


{Eplst.)  vol.  i.  2  L 

(22.)  M.T.C.  S.P.D.  CORNIFICIO. 

{Argumentum.  —  Narrat  de  statu  reipublicae  post 
Caesaris  interitum :  et,  ne  provinciam  sine  senatus- 
consulto  tradat,  hortatur.) 


Nos  hic  cum  homine  gladiatore,  omnium  nequis- 
simo,  collega  nostro,  Antonio,  bellum  gerimus  ;  sed 
non  pari  conditione,  contra  arma  verbis.  At  etiam  de 
te  concionatur :  nec  impune ;  nam  sentiet,  quos  la- 
cessierit.  Ego  autem  acta  ad  te  omnia  arbitror  per- 
scribi  ab  aliis:  a  me  futura  debes  cognoscere;  quo- 
rum  quidem  non  est  difficilis  conjectura.  Oppressa 
omnia  sunt ;  nec  habent  ducem  boni :  nostrique 
TugoLvvoitTovii  longe  gentium  absunt.  Pansa  et  sentit 
bene,  et  loquitur  fortiter :  Hirtius  noster  tardius  con- 
valescit. 

Quid  futurum  sit,  plane  nescio.  Spes  tamen  una 
est,  aliquando  populum  Romanum  majorum  similem 
fore.  Ego  certe  reipublicae  non  deero  :  et,  quidquid 
acciderit,  a  quo  mea  culpa  absit,  animo  forti  feram. 
Illud  profecto,  quoad  potero,  tuam  famam  et  digni- 
tatem  tuebor. 

A.  d.  XIII  Calendas  Januarias,  senatus  frequens 
mihi  est  assensus,  cum  de  caeteris  rebus  magnis  et 
necessariis,  tum  de  provinciis,  ab  iis  qui  obtinerent, 
retinendis,  neque  cuiquam  tradendis,  nisi  qui  ex  se- 
natus-consulto  successisset.  Hoc  ego  cum  reipublicae 
causa,  censui,  tum  (mehercule)  imprimis  retinendae 
dignitatis  tuae.  Quamobrem,  te  amoris  nostri  causa 
rogo,  reipublicae  causa  hortor,  ut  ne  cui  quidquam 
juris  in  tua  provincia  esse  patiare :  atque  ut  omnia 
referas  ad  dignitatem;  qua  nihil  potest  esse  prae- 
stantius. 

Vere  tecum  agam,  ut  necessitudo  nostra  postulat. 
In  Sempronio,  si  meis  literis  obtemperasses,  max- 
imam  ab  omnibus  laudem  adeptus  esses.  Sed  illud  et 

praeteriit,  et  levius  est.  Haec  magna  res  est :  fac  ut 
provinciam  retineas  in  potestate  reipublicae.  Plura 
scripsissem,  nisi  tui  festinarent.  Itaque  Cherippo 
nostro  me  velini  excuses.  Vale. 


(23.)  M.T.C.  P.  CORNIFICIO  S.D. 

(Argumcntum.  —  Respondet  ad  ea,  quae  Strato- 
rius  nuntiaverat  de  provincia :  deinde  reipublicae  for- 
mam  describit,  et  philosophiam  laudat.) 


Omnem  conditionem  imperii  tui,  statumque  pro- 
vinciae,  mihi  demonstravit  Stratorius.  O  multa  into- 
lerabilia  locis  omnibus  !  Sed,  quo  tua  major  dignitas, 
eo,  quae  tibi  acciderunt,  minus  ferenda.  Neque  enim, 
quae  tu  propter  magnitudinem  et  animi  et  ingenii 
moderate  fers,  a  te  non  ulciscenda  sunt,  etiam  si  non 
sunt  dolenda.  Sed  haec  posterius. 

Rerum  urbanarum  Acta  tibi  mitti  certo  scio :  quod 
ni  ita  putarem,  ipse  perscriberem,  in  primisque  Cae- 
saris  Octaviani  conatum ;  de  quo  multitudini  fictum 
ab  Antonio  crimen  videtur,  ut  in  pecuniam  adoles- 
centis  impetum  faceret,  Prudentes  autem  et  boni  viri 
et  credunt  factum,  et  probant.  Quid  quaeris  ?  magna 
spes  est  in  eo.  Nihil  est,  quod  non  existimetur  laudis 
et  gloriae  causa  facturus. 

Antonius  autem,  noster  familiaris,  tanto  se  odio 
esse  intelligit,  ut,  cum  interfectores  suos  domi  com- 
prenderit,  rem  proferre  non  audeat.  A.  d.  VII  Idus 
Octobris,  Brundisium  erat  profectus  obviam  legioni- 
bus  Macedonicis  IV,  quas  sibi  conciliare  pecunia  co- 
gitabat,  easque  ad  Urbem  adducere,  et  in  cervicibus 
nostris  collocare. 

Habes  formam  reipublicae,  si  in  castris  potest  esse 
respublica:  in  qua  tuam  vicem  saepe  doleo,  quod 
nullam  partem,  per  aetatem,  sanae  et  salvae  reipublicae 
gustare  potuisti.  Atque  antehac  quidem  sperare  sal- 

tem  licebat :  nunc  etiam  id  ereptum  est.  Quae  enim 
est  spes,  cum  in  concione  dicere  ausus  sit  Antonius, 
Canutium  apud  eos  sibi  locum  quaerere,  quibus,  se 
salvo,  locus  in  civitate  esse  non  posset  ? 

Equidem  et  hasc,  et  omnia  quae  homini  accidere 
possunt,  sic  fero,  ut  philosophiae  magnam  habeam 
gratiam,  quae  me  non  modo  ab  sollicitudine  abducit, 
sed  etiam  contra  omnes  fortunae  impetus  armat :  tibi- 
que  idem  censeo  faciendum,  nec,  a  quo  culpa  absit, 
quidquam  in  malis  numerandum.  Sed  haec  tu  melius. 

Stratorium  nostrum  cum  semper  probassem ;  tum 
maxime  in  tuis  rebus  summam  ejus  fidem,  diligen- 
tiam,  prudentiamque,  cognovi.  Da  operam  ut  valeas. 
Hoc  mihi  gratius  facere  nihil  potes. 


(24.)  M.T.C.  S.P.D.  CORNIFICIO. 

(Argumentum.  —  Ut  omni  cura.  in  rem  publicam 
incumbat,  hortatur.  De  legatis  scribit  ad  Antonium 
missis.  Pinarium  commendat.) 

Ego  nullum  locum  praetermitto  (nec  enim  debeo) 
non  modo  laudandi  tui,  sed  ne  ornandi  quidem.  Sed 
mea  studia  erga  te  et  officia  malo  tibi  ex  tuorum  lite- 
ris,  quam  ex  meis,  esse  nota.  Te  tamen  hortor,  ut 
omni  cura.  in  rem  publicam  incumbas.  Hoc  est  animi, 
hoc  est  ingenii  tui,  hoc  ejus  spei,  quam  habere  debes, 
amplificandae  dignitatis  tuae. 

Sed  hac  de  re  alias  ad  te  pluribus.  Cum  enim  haec 
scribebam,  in  exspectatione  erant  omnia.  Nondum 
legati  redierant,  quos  senatus,  non  ad  pacem  depre- 
candam,  sed  ad  denuntiandum  bellum,  miserat,  nisi 
legatorum  nuntio  paruisset.  Ego  tamen,  ut  primum 
occasio  data  est,  meo  pristino  more  rempublicam  de- 
fendi:  me  principem  senatui  populoque  Romano 
professus  sum;  nec,  postea  quam  suscepi  causam 
libertatis,  minimum  tempus  amisi  tuendae  salutis 

libertatisque  communis.  Sed  haec  quoque  te  ex  aliis 
malo. 

T.  Pinarium,  familiarissimum  meum,  tanto  tibi 
studio  commendo,  ut  majore  non  possim.  Cui,  cum 
propter  omnes  virtutes,  tum  etiam  propter  studia 
communia,  sum  amicissimus.  Is  procurat  rationes 
negotiaque  Dionysii  nostri,  quem  et  tu  multum  amas, 
et  ego  omnium  plurimum.  Ea  tibi  ego  non  debeo 
commendare :  sed  commendo  tamen.  Facies  igitur, 
ut  ex  Pinarii,  gratissimi  hominis,  literis,  tuum  et 
erga  illum  et  erga  Dionysium  studium  perspiciamus. 
Vale. 


(25.)  M.T.C.  S.P.D.  CORNIFICIO. 

(Argumcntum.  —  Ex  literis  Cornificii  senatus- 
consultum  factum  esse  significat :  ut  in  rem  publicam 
incumbat,  hortatur  :  Lucceio  se  nulla  in  re  defutu- 
rum  pollicetur.) 


Liberalibus  literas  accepi  tuas,  quas  mihi  Corni- 
ficius  altero  vicesimo  die,  ut  dicebat,  reddidit.  Eo 
die  non  fuit  senatus,  neque  postero.  Quinquatribus 
frequenti  senatu  causam  tuam  egi,  non  invita.  Mi- 
nerva.  Etenim  eo  ipso  die  senatus  decrevit,  ut  Mi- 
nerva  nostra,  custosUrbis,  quam  turbo  dejecerat,  re- 
stitueretur. 

Pansa  tuas  literas  recitavit.  Magna  senatus  appro- 
batio  consecuta  est,  cum  summo  gaudio,  et  offensione 
Minotauri,  id  est,  Calvisii  et  Tauri.  Factum  de  te 
senatus-consultum  honorificum.  Postulabatur  autem, 
ut  etiam  illi  notarentur :  sed  Pansa  clementior. 

Ego,  mi  Cornifici,  quo  die  primum  in  spem  liber- 
tatis  ingressus  sum,  et,  cunctantibus  caeteris,  a.  d. 
XIII  Cal.  Jan.  fundamenta  jeci  reipublicae,  eo  ipso 
die  providi  multum,  atque  habui  rationem  dignitatis 
tuae.  Mihi  enim  est  assensus  senatus  de  obtinendis 

2l3 

provinciis.  Nec  vero  postea  destiti  labefactare  eum, 
qui,  summa  cum  tua  injuria,  contumeliaque  reipu- 
blicae,  provinciam  absens  obtinebat.  ltaque  crebras, 
vel  potius  quotidianas,  compellationes  meas  non  tu- 
lit,  seque  in  Urbem  recepit  invitus :  neque  solum 
spe,  sed  certa  re  jam  et  possessione,  deturbatus  est 
meo  justissimo  honestissimoque  convicio. 

Te  tuam  dignitatem  summa  tua  virtute  tenuisse, 
provinciaeque  honoribus  amplissimis  affectum,  vehe- 
menter  gaudeo. 

Quod  te  mihi  de  Sempronio  purgas,  accipio  excu- 
sationem :  fuit  enim  illud  quoddam  caecum  tempus 
servitutis.  Ego  tuorum  consiliorum  auctor,  dignita- 
tisque  fautor,  iratus  temporibus,  in  Graeciam,  despe- 
rata  libertate,  rapiebar ;  cum  me  Etesiae,  quasi  boni 
cives,  relinquentem  rempublicam  prosequi  noluerunt ; 
Austerque  adversus  maximo  flatu  me  ad  tribules  tuos 
Rhegium  retulit :  atque  inde,  ventis,  remis,  in  pa- 
triam  omni  festinatione  properavi ;  postridieque,  in 
summa  reliquorum  servitute,  liber  unus  fui. 

Sic  summ  Antonium  invectus,  ut  ille  non  ferret, 
omnemque  suum  vinolentum  furorem  in  me  unum 
effunderet,  meque  cum  elicere  vellet  ad  caedis  cau- 
sam,  tum  tentaret  insidiis :  quem  ego  ructantem  et 
nauseantem  conjeci  in  Caesaris  Octaviani  plagas. 
Puer  enim  egregius  praesidium  sibi  primum  et  nobis, 
deinde  summffl  rei  publicae,  comparavit :  qui  nisi 
fuisset,  Antonii  reditus  a  Brundisio  pestis  patriae  fu- 
isset. 

Quae  deinceps  acta  sint,  scire  te  arbitror.  Sed  red- 
eamus  ad  illud,  unde  divertimus.  Accipio  excusa- 
tionem  tuam  de  Sempronio :  neque  enim  statuti  quid, 
in  tanta  perturbatione,  habere  potuisti. 

"  Nunc  hic  dies  aliam  vitam  affert,  alios  mores 
postulat," 

ut  ait  Terentius.  Quamobrem,  mi  Quinte,  con- 
seende  nobiscum,  et  quidem  ad  puppim.  Una  navis 

est  jam  bonorum  omnium  :  quam  quidem,  nos  da- 
mus  operam,  ut  rectam  teneamus :  utinam  prospero 
cursu  !  Sed  quicumque  venti  erunt,  ars  nostra  certe 
non  aberit.  Quid  enim  praestare  aliud  virtus  potest? 
Tu  fac  magno  animo  sis  et  excelso,  cogitesque,  om- 
nem  dignitatem  tuam  cum  republica  conjunctam  esse 
debere. 

P.  Lucceium  mihi  meum  commendas:  quem, 
quibuscumque  rebus  potero,  diligenter  tuebor.  Hir- 
tium  quidem  et  Pansam,  collegas  nostros,  homines 
in  consulatu  reipublicae  salutares,  alieno  sane  tem- 
pore  amisimus,  republica,  Antoniano  quidem  latro- 
cinio  liberata,  sed  nondum  omnino  explicata :  quam 
nos,  si  licebit,  more  nostro  tuebimur,  quamquam  ad- 
modum  sumus  jam  defatigati.  Sed  nulla  lassitudo 
impedire  officium  et  fidem  debet.  Verum  haec  hac- 
tenus.  Ab  aliis  te  de  me,  quam  a  me  ipso,  malo  co- 
gnoscere. 

De  te  audiebamus  ea  quae  maxime  vellemus.  De 
Cn.  Minucio,  quem  tu  quibusdam  literis  ad  ccelum 
laudibus  extulisti,  rumores  duriores  erant.  Id  quale 
sit,  omninoque,  quid  istic  agatur,  facias  me  velim 
certiorem.  Vale. 


(26.)  CICERO  CORNIFICIO  S.D. 

(Argumentum,  —  Haeredes  Q.  Turii,  de  bonis  in 
Africa  relictis,  commendat.) 


Quintus  Turius,  qui  in  Africa  negotiatus  est,  vir 
bonus  et  honestus,  haeredes  fecit  similes  sui,  Cn.  Sa- 
turninum,  Sex.  Aufidium,  C.  Anneium,  Q.  Consi- 
dium  Gallum,  L.  Servilium  Postumum,  C.  Rubel- 
lium.  Ex  eorum  oratione  intellexi,  gratiarum  actione 
eos  magis  egere,  quam  commendatione.  Tanta  enim 
liberalitate  se  tua  usos  praedicabant,  ut  iis  plus  a  te 

tributum  intelligerem,  quam  ego  te  auderem  rogare. 
Audebo  tamen :  scio  enim,  quantum  ponderis  mea 
commendatio  sit  habitura.  Quare  a  te  peto,  ut,  ad 
eam  liberalitatem,  qua  sine  meis  literis  usus  es, 
quam  maximus,  his  literis,  cumulus  accedat.  Ca» 
put  autem  est  meae  commendationis,  ne  patiare 
Erotem  Turium,  Q.  Turii  libertum,  (ut  adhuc  fecit) 
haereditatem  Turianam  avertere ;  caeterisque  omni- 
bus  rebus  habeas  eos  commendatissimos.  Magnam 
ex  eorum  splendore  et  observantia  capies  voluptatem. 
Quod  ut  velis,  te  vehementer  etiam  atque  etiam  ro- 
go.  Vale. 


(  27.)  M.  T.  C.  S.  P.  D.  Q.  CORNIFICIO. 

(Argumcntitm.  —  Aufidii,  equitis  Romani,  Afri- 
cana  negotia  commendat.) 

Sextus  Aufidius  et  observantia,  qua  me  colit,  ac- 
cedit  ad  proximos ;  et  splendore  equiti  Romano  ne- 
mini  cedit.  Est  autem  ita  temperatis  moderatisque 
moribus,  ut  summa  severitas  summa  cum  humani- 
tate  jungatur.  Cujus  tibi  ncgotia,  quae  sunt  in  Afri- 
ca,  ita  commendo,  ut  majore  studio,  magisve  ex 
animo,  commendare  non  possim.  Pergratum  mihi 
feceris,  si  dederis  operam,  ut  is  intelligat,  meas  apud 
te  literas  maximum  pondus  habuisse.  Hoc  te  vehe* 
menter,  mi  Cornifici,  rogo.  Vale. 

(28.)  M.  T.  C.  S.  P.  D.  Q.  CORNIFICIO. 

(Argumcntum. —  Quod  Cornificius  in  eos,  qui 
Lilybaeo  minati  fuerant,  non  animadverterat,  leviter 
reprehendit :  contra  laudat  ejus  in  rcmpublicam  stu- 
dium :  addit  de  pecunia  et  de  republica.) 

Assentior  tibi,  eos,  quos  scribis  Lilybaeo  minari, 
istic  pcenas  dare  debuisse :  sed  metuisti,  ut  ais,  ne 
nimis  liber  in  ulciscendo  viderere.  Metuisti  igitur,  ne 
gravis  civis,  ne  nimis  fortis,  ne  nimis  te  dignus,  vi- 
derere.  Quod  societatem  reipubticae  conservandae  tibi 
mecum  a  patre  acceptam  renovas,  gratum  est :  quae 
societas  inter  nos  semper,  mi  Cornifici,  manebit. 
Gratum  etiam  illud,  quod  mihi  tuo  nomine  gratias 
agendas  non  putas:  nec  enim  id  inter  nos  facere 
debemus.  Senatus  saepius  pro  dignitate  tua  appella- 
retur,  si,  absentibus  consulibus,  unquam,  nisi  ad 
rem  novam,  cogeretur.  Itaque  nec  de  HS  XX, 
nec  de  HS  DCC,  quidquam  agi  nunc  per  senatum 
potest.  Tibi  autem  ex  senatus-consulto  imperandum, 
mutuumque  sumendum,  censeo. 

In  re  publica  quid  agatur,  credo  te  ex  eorum  lite- 
ris  cognoscere,  qui  ad  te  Acta  debent  perscribere. 
Ego  sum  spe  bona:  consilio,  cura,  labore  non  de- 
sum :  omnibus  inimicis  reipublicae  esse  me  acerri- 
mum  hostem,  prae  me  fero.  Res  neque  nunc  difficili 
loco  mihi  videtur  esse ;  et  fuisset  facillimo,  si  culpa 
a  quibusdam  abfuisset.  Vale. 


(29.)  M.  T.  C.  S.  P.  D.  Q.  CORNIFICIO. 

(Argumcntum.  —  Lamiae  negotia  commendat : 
eum  suspectum  Cornificio  excusat.  Hirtio  et  Pansa 
Coss.) 


Non  modo  tibi,  cui  omnia  nostra  notissima  sunt, 
sed  neminem  in  populo  Romano  arbitror  esse,  cui 
sit  ignota  ea  familiaritas,  quae  mihi  cum  L.  Lamia 
est.  Etenim  magno  theatro  spectata  est  tum,  cum 
est  ab  A.  Gabinio  consule  relegatus,  quod  libere 
et  fortiter  salutem  meam  defendisset.  Nec  ex  eo 
amor  inter  nos  natus  est :  sed,  quod  erat  vetus  et 
magnus,  propterea  nullum  periculum  pro  me  adire 

dubitavit.  Ad  haec  officia,  vel  rrterita  potius,  jucun- 
dissima  consuetudo  accedit,  ut  n  :llo  prorsus  plus 
homine  delecter. 

Non  puto  te  jam  exspectare,  quibus  eum  tibi  ver- 
bis  commendem  :  causas  enim  tanti  amoris  intelli- 
gis  :  quae  verba  desideret,  iis  me  omnibus  usum  pu- 
tato.  Tantum  velim  existimes,  si  negotia  Lamiae, 
procuratores,  libertos,  familiam,  quibuscumque  re- 
bus  opus  erit,  defenderis,  gratius  mihi  futurum, 
quam  si  ea  tua  liberalitas  pertinuisset  ad  rem  fami- 
llarem  meam.  Nec  dubito,  quin,  sine  mea  commen- 
datione,  (quod  tuum  est  judicium  de  hominibus)  ip- 
sius  Lamiae  causa  studiose  omnia  facturus  sis : 
quamquam  erat  nobis  dictum,  te  existimare,  alicui 
senatus-consulto,  quod  contra  dignitatem  tuam  fie- 
ret,  scribendo  Lamiam  affuisse ;  qui  omnino,  consu- 
libus  illis,  nunquam  fuit  ad  scribendum :  deinde  om- 
nia  tum  falsa  senatus-consulta  deferebantur.  Nisi 
forte  etiam  illi  Semproniano  senatus-consulto  me 
censes  aflfuisse,  qui  ne  Romae  quidem  tum  fui,  ut 
de  eo  ad  te  scripsi,  re  recenti. 

Sed  haec  hactenus.  Te,  mi  Cornifici,  etiam  atque 
etiam  rogo,  ut  omnia  Lamiae  negotia,  mea  putes  esse, 
curesque,  ut  intelligat,  hanc  commendationem  max- 
imo  sibi  usui  fuisse.  Hoc  mihi  gratius  facere  nihil 
potes.  Cura,  ut  valeas. 


(30.)   M.  T.  C.  S.  P.  D.  CORNIFICIO. 

(Argwnentum Silentium  literarum,  praeter  li- 

tigantium  commendationes,  excusat :  de  renovato 
bello  scribit ;  et  de  angustiis  pecuniae  publicae ;  de 
Dionysio,  Lucceio,  et  Calvisii  legatis.) 


Itane,  praeter  litigatorcs,  nemo  ad  te  meas  literas  ? 
Multae  istae  quidem :  tu  enim  perfecisti,  ut  nenio 
sine  literis  meis  tibi  se  commendatum  putaret.  Sed 

quis  unquam  tuorum  mihi  dixit  esse,  cui  darem, 
quin  dederim  ?  aut  quid  mihi  jucundius,  quam,  cum 
coram  tecum  loqui  non  possim,  aut  scribere  ad  te, 
aut  tuas  legere  literas  ?  Illud  magis  mihi  solet  esse 
molestum,  tantis  me  impediri  occupationibus,  ut  ad 
te  scribendi  meo  arbitratu  facultas  nulla  detur.  Non 
enim  te  epistolis,  sed  voluminibus,  lacesserem ;  qui- 
bus  quidem  me  a  te  provocari  oportebat.  Quamvis 
enim  occupatus  sis,  odi  tamen  plus  habes.  Aut,  si 
ne  tu  quidem  vacas,  noli  impudens  esse,  nec  mihi 
molestiam  exhibere,  et  a  me  literas  crebriores,  cum 
tu  mihi  raro  mittas,  flagitare.  Nam,  cum  antea  dis- 
tinebar  maximis  occupationibus,  propterea  quod  om- 
nibus  curis  rempublicam  mihi  tuendam  putabam; 
tum  hoc  tempore  multo  distineor  vehementius.  Vt 
enim  gravius  aegrotant  ii,  qui,  cum  levati  morbo  vi* 
derentur,  in  eum  de  integro  inciderunt ;  sic  vehe- 
mentius  nos  laboramus,  qui,  profligato  bello  ac  pae- 
ne  sublato,  renovatum  bellum  gerere  conamur. 

Sed  haec  hactenus.  Tu  tibi,  mi  Cornifici,  fac  ut 
persuadeas,  non  esse  me  tam  imbecillo  animo,  ne 
dicam  inhumano,  ut  a  te  vinci  possim  aut  officiis 
aut  amore.  Non  dubitabam  equidem  :  verumtamen 
multo  mihi  notiorem  amorem  tuum  efTecit  Cherip- 
pus.  O  hominem,  semper  illum  quidem  mihi  aptum, 
nunc  vero  etiam  suavem !  Vultus  (mehercule)  tuos 
mihi  expressit  omnes  ;  non  solum  animum  ac  verba 
pertulit.  Itaque  noli  vereri,  ne  tibi  succensuerim, 
quod  eodem  exemplo  ad  me,  quo  ad  caeteros.  Requi- 
sivi  equidem  proprias  ad  me  unum  literas ;  sed  ne- 
que  vehementer,  et  amanter. 

De  sumtu,  quem  te  in  rem  militarem  facere  et 
fecisse  dicis,  nihil  sane  possum  tibi  opitulari,  propter- 
ea  quod  et  orbus  senatus,  consulibus  amissis,  et  in- 
credibiles  angustiae  pecuniae  publicae  :  quae  conquiri- 
tur  undique,  ut  optime  mcritis  militibus  piomissa 
solvantur;  quod  quidem  fieri  sine  tributo  posse  non 
arbitror. 

De  Attio  Dionysio  nihil  puto  esse,  quoniam  mihi 
nihil  dixit  Stratorius.  De  P.  Lucceio  nihil  tibi  con- 
cedo,  quo  studiosior  ejus  sis,  quam  ego  sum.  Est 
enim  nobis  necessarius.  Sed  a  magistris  cum  con- 
tenderem  de  proferendo  die,  probaverunt  mihi,  sese, 
quominus  id  facerent,  et  compromisso  et  jurejurando 
impediri.  Quare  veniendum  arbitror  Lucceio  :  quam- 
quam,  si  meis  literis  obtemperavit,  cum  tu  haec  le- 
ges,  illum  Romae  esse  oportebit. 

Caeteris  de  rebus,  maximeque  de  pecunia,  cum 
Pansae  mortem  ignorares,  scripsisti,  quae  per  nos  ab 
eo  consequi  te  posse  arbitrarere.  Qua3  te  non  fefel- 
lissent,  si  viveret:  nam  te  diligebat.  Post  mortem 
autem  ejus,  quid  fieri  posset,  non  videbamus. 

De  Venuleio,  Latino,  Horatio,  valde  laudo.  Illud 
non  nimium  probo,  quod  scribis,  quo  illi  animo  asqui- 
ore  ferrent,  te  tuis  etiam  legatis  lictores  ademisse. 
Ilonore  enim  digni  cum  ignominia  dignis  non  erant 
comparandi :  eosque,  cx  senatus-consulto  si  non  de- 
cedunt,  cogendos  ut  decedant,  existimo.  Haoc  fere  ad 
eas  literas,  quas  eodem  cxemplo  binas  accepi.  De 
reliquo,  velim  tibi  persuadeas,  non  csse  milii  meam 
dignitatem  tua.  eariorem.  Vale. 

